
PREFAŢĂ 


Sfântul Ciprian 1 al Cartaginei 2 a fost una din personalităţile 
remarcabile ale Bisericii Creştine din prima jumătate a secolului 
al III-lea. Se trăgea dintr-o familie nobilă şi bogată, tatăl său fi¬ 
ind senator al celei mai însemnate cetăţi din Africa romană. A 
primit o educaţie aleasă, studiind, printre altele, retorica (şi mai 
apoi predând-o), deoarece dorinţa tatălui, cât şi obiceiul vremii 
îl destinau unei cariere publice. 

1 Deoarece persistă confuzia între Sfântul Ciprian, Episcopul Cartaginei, 
şi Ciprian Magul (Vrăjitorul), socotim necesare câteva precizări. 

Ciprian Magul era din Antiohia Siriei. în tinereţe s-a remarcat prin aple¬ 
carea spre vrăjitorie şi practicarea magiei, fapt ce i-a atras şi supranumele. Dar, 
ca în cazul altor minţi deschise ale vremii, a înţeles deşertăciunea preocupă¬ 
rilor ce-1 ţineau rătăcit în prăpastia unui veac tulburat şi deznădăjduit şi s-a 
convertit la creştinism, devenind în scurt timp chiar episcop, iar, în timpul 
persecuţiilor declanşate de Diodeţian, suferind martiriul, în anul 304. Desti¬ 
nul similar, cât şi identitatea de nume au făcut posibilă confuzia, pe care avem 
speranţa că am risipit-o. Pentru mai multe informaţii, vezi Ghcrasim Timuş, 
Episcopul Argeşului, Dicţionar Hagiografic, Tipografia Cărţilor Bisericeşti, 
Buc. 1898, retipărit de Ed. Pelerinul român, Oradea, 1998 şi Ed. Mănăstirii 
Portăriţa, Satu-Mare, 1998. 

2 Cartagina, în greacă Kapp)S&)v, iar în latină Carthago (după semiticul 
Qart Hadasht „Cetatea Nouă”), a fost fondată de colonişti fenicieni {puni / 
<j>oiviKSţ) în Africa de Nord, actuala Tunisie, în secolul al VTII-lea înainte de 
Hristos (vezi, în Eneida lui Vergilius, episodul cartaginez, legat de regina Di- 
do), deci înaintea Romei, care mai apoi i-a devenit rivală pentru supremaţie în 
Mediterana. A fost învinsă, distrusă şi reconstruită de romani. Despre această 
din urmă cetate, profund romană şi latină se face vorbire, devenită la această 
vreme important centru episcopal, ce deţinea, desigur informai, primatul asu¬ 
pra întregii zone, în provinciile imperiale Africa, Numidia şi Mauretania. 

Fericitul Ieronim ne spune că „la început i-a învăţat retorica 
pe alţii” 1 , profesiune ce-i asigura venituri însemnate, care, alături 
de averea moştenită, i-au îngăduit să ducă o viaţă îmbelşugată 
şi, pare-se, chiar uşuratică până într-o zi, când, sătul de viaţa de 
până atunci, auzind de curăţia şi sfinţenia preotului creştin Ce- 
ciliu, a început a-1 frecventa şi, astfel, a fost câştigat pentru tot¬ 
deauna de învăţătura şi Biserica lui Hristos. 

S-a convertit şi a primit Botezul chiar prin preotul Ceciliu, 
devenit astfel părintele său duhovnicesc, de ia care a dobândit 
şi numele sub care s-a făcut cunoscut: Thascius Caecilius Cy- 
prianus 2 . In scrierea sa Ad Donatum , ne relatează cu pătrundere 
şi foarte impresionant acest proces interior, care a dus la totala 
sa schimbare prin Botez, la lepădarea omului vechi din lăuntrul 
său şi la naşterea omului nou înlăuntrul său, prin puterea Sfân¬ 
tului Duh, care l-a umplut de harul dumnezeiesc: 

„Eram în întuneric, înotam pe marea furtunoasă a lumii 
acesteia, fără a cunoşte lumina şi fără a şti încotro să-mi îndrept 
paşii. Mă gândeam la cele ce mi se spuneau despre răscumpărare 
şi găseam cu totul de nestrăbătut calea spre mântuire, ce mi se 
propunea prin bunătatea divină. Nu puteam pricepe cum un om 
ar primi în Botez începutul 3 unei noi vieţi, cum era cu putinţă 
să înceteze a fi ceea ce fusese mai înainte, să devină o fiinţă no¬ 
uă, păstrând acelaşi trup, dar dezbrăcându-se de omul cel vechi, 
să se reînnoiască în întregime înlăuntrul său... Iată ce-mi ziceam 
adesea. Dar, îndată ce apele Botezului au spălat petele sufletului 
meu, inima a primit lumina cerescului adevăr. Duhul lui Dum- 

1 Ieronim, Despre bărbaţii iluştri, trad. Dan Negrescu, Ed. Paideia, Bucu¬ 
reşti, 1997. 

1 Prenumele Thascius pare a fi redarea în idiomul punic local (calc lexi¬ 
cal), a latinescului Caprianus (de la caper/capra), deformare a lui Cyprianus 
(de la insula Cyprus). Răuvoitorii au scornit chiar un Coprianus, apropiere 
maliţioasă de grecul îciirpoţ, „gunoi, excremente”. Caecilius este numele pre¬ 
luat de la părintele său duhovnicesc. 

5 începutul, în text principium, poate fi tradus pur şi simplu „principiu”. 

nezeu S-a pogorât asupra mea şi, prin Aceia 1 , am devenit o cre¬ 
atură nouă, greutăţile dispar, îndoielile se risipesc şi întunericul 
face Ioc luminii. Nu mai erau acum grele cele ce mai înainte mi 
se păreau mai presus de puterile mele. Am văzut că începutul pă¬ 
mântesc, pe care-1 ţineam din naşterea mea, mă expunea păcatu¬ 
lui şi morţii şi că noul început pe care l-am primit de la Duhul 
lui Dumnezeu prin renaştere îmi dădea idei noi, înclinaţii noi, şi 
mă facea să-mi îndrept toate gândurile către Dumnezeu.” 

Şi, într-adevăr, din clipa primirii Botezului, a trăit numai în¬ 
tru Dumnezeu, primind chiar şi martiriul pentru credinţa sa ne¬ 
zdruncinată, neîntinată de nici un compromis, nedoborâtă nici 
de ameninţarea morţii. Voinţa lui dârză şi hotărârea nestrămu¬ 
tată de a-şi schimba felul de viaţă l-au determinat să-şi vândă cea 
mai mare parte a averii şi să împartă săracilor banii, păstrând re¬ 
stul pentru Biserică, iar puţinul ce i-a rămas era îndreptat tot 
spre fapte caritabile. De atunci a început să studieze cu şi mai 
neostoită sete Sfânta Scriptură, care a devenit Cartea lui de că¬ 
pătâi, astfel că în toate scrierile sale nu găsim decât citate biblice, 
în toate împrejurările, îşi ia de-acum argumentele şi pildele din 
Cartea Sfântă, deşi nu-i erau necunoscute lucrările şi comentari¬ 
ile înaintaşilor ori contemporanilor, precum Tertulian. 

Poporul din cetate era profund impresionat de viaţa simplă, 
chiar ascetică, pe care o ducea, de blândeţea şi de bunătatea lui, 
de ardoarea cu care se dăruise noii sale credinţe. Dorit de aceas¬ 
tă mulţime, la nici un an de la convertire, primeşte hirotonirea 
iar, după moartea lui Donatus, cerut fiind de popor şi agreat 
de majoritatea clericilor, cu toată împotrivirea sa - căci se so¬ 
cotea nevrednic de rangul spre care era împins -, a fost ales şi 
înscăunat episcop al Cartaginei (248). Totuşi această alegere a 
întâmpinat opoziţia unor preoţi şi a unor mireni influenţaţi de 
aceştia, care-1 socoteau încă un novice şi care, mai apoi, în con- 

1 Aceia: Tatăl, Fiul şi Sfântul Duh, Sfânta Treime invocată la Botezul 
creştinesc. 

textul persecuţiilor, aveau să creeze în Biserică o schismă, pe care 
Sfântul Ciprian a fost obligat s-o combată cu multă vigoare. 

Ca episcop, Sfântul Ciprian a condus comunitatea creştină 
din Cartagina, dar, informai, chiar din toată Africa Romană, 
în vremuri foarte tulburi. A trebuit să înfrunte două persecuţii 
de amploare: cea a lui Decius (250-251) şi cea a lui Valerian 
(257-258), apoi ciuma devastatoare din 252-254, pentru care 
autorităţile romane şi mulţimea păgânilor i-au făcut vinovaţi pe 
creştini, erezia lui Felicissimus, Novatus şi Novaţian şi invazia 
unor triburi ale desertului. 

Tot în această perioadă a trebuit să stingă tulburările ivite de 
reprimirea în Biserică a celor ce, sub apăsarea prigoanei, căzuseră 
în apostazie, tăgăduindu-L pe Hristos, aşa-numiţii lapsi, şi de în¬ 
toarcerea la Biserica-mamă a ereticilor, ridicându-se, în context, 
o altă grea problemă, cea a botezului ereticilor. Desigur, vechii 
opozanţi au contestat iarăşi hotărârile intransigente adoptate de 
Sfântul Ciprian, în spiritul şi litera Evangheliei, dar apar şi alţii, 
precum episcopul Romei, Papa Ştefan, partizani ai unei atitudini 
mai împăciuitoare, chiar potrivnice învăţăturii Evangheliei. 

Tuturor acestor provocări Sfântul Ciprian le-a făcut faţă cu 
succes, datorită însuşirilor sale de conducător moderat, în care se 
manifestau spiritul practic şi administrativ roman, inteligenţa, 
voinţa dârză, fermitatea şi austeritatea, dar şi îngăduinţa, bunăta¬ 
tea şi dărnicia, înţelegerea corectă şi profundă a situaţiilor, pute¬ 
rea de intuire a consecinţelor, optimismul, toate acestea sprijini¬ 
te mereu pe credinţa sa sinceră şi arzătoare şi de nădejdea neclin¬ 
tită în ajutorul lui Dumnezeu. Aceste însuşiri ale personalităţii 
sale reies nu numai din fapte, ci şi din scrierile sale, care, toate, 
au fost prilejuite de evenimentele şi problemele cărora a trebuit 
să le facă faţă. 

Scrierile Sfântului Ciprian, toate de întindere mică, de o 
pronunţată oralitate, au mai mult caracterul unor predici, în 
care explicarea faptelor este îmbinată cu sfatul şi îndemnul la 

înţelepciune, la credinţă sinceră şi puternică, la supunerea faţă 
de preceptele Evangheliei, la înţelegere, la unitate, la evlavie şi 
bună cuviinţă, la rugăciune stăruitoare, la ajutorare reciprocă, 
intr-un cuvânt, la viaţa curată şi sfântă, al cărei model este viaţa 
multor înţelepţi şi evlavioşi evocaţi în Sfânta Scriptură şi, mai 
mult, a însuşi Mântuitorului. 

De altfel, aşa cum am menţionat, Sfântul Ciprian nu citează 
decât din Noul şi Vechiul Testament, sprij inindu-şi argumentaţia, 
în toate situaţiile şi lucrările sale, exclusiv pe această sursă, soco¬ 
tind-o criteriu al adevărului incontestabil. Unele teme ale opere¬ 
lor sale le găsim în primul rând la Tertulian, pe care nu se ştie da¬ 
că I-a cunoscut direct, dar pe care-l admira foarte mult, numin- 
du-1, după spusele Fericitului Ieronim, „învăţătorul”, precum şi 
după afirmaţia secretarului şi biografului său Pontius, care, în 
Vita Sandi Cypriani, ne informează că nu trecea o zi fără ca epis¬ 
copul să-i ceară o lectură din Tertulian, „învăţătorul său”. Cu 
toate acestea, Sfântul Ciprian nu-1 citează niciodată nici chiar 
pe acest model al său, nici nu-1 aminteşte măcar o dată în ope¬ 
rele sale, sprijinindu-se exclusiv pe autoritatea Sfintei Scripturi, 
criteriul infailibil al adevărului revelat, în opoziţie cu judecata şi 
cuvântul omenesc. 

Adversarii l-au învinuit că, în calitatea lui de episcop, şi-a 
părăsit comunitatea de credincioşi în momentele grele ale 
persecuţiei lui Decius, retrăgându-se într-un loc secret, în afa¬ 
ra Cartaginei. în consecinţă, îl acuzau de laşitate şi de trădare a 
Bisericii. însă chiar el se întreabă dacă, episcop fiind, i-ar fi pu¬ 
tut ajuta pe credincioşi mai mult prin prezenţa sa (cu preţul 
vieţii păstorului) în mijlocul lor în acele zile decât i-a ajutat prin 
supravieţuirea sa din acel loc unde se retrăsese. 

Din corespondenţa sa, cunoaştem că Sfântul Ciprian şi-a 
condus Biserica din depărtare, ca şi cum ar fi fost prezent la Car- 
tagina, dând o rezolvare bună şi fericită tuturor problemelor cre¬ 
ate de persecuţie şi netrecând cu vederea nici o problemă ivită în 

comunitate. Cu alte cuvinte, s-a salvat pe sine, ca să salveze tur¬ 
ma, să n-o lase fără păstor, lucru dorit de autorităţile romane, 
pentru descumpănirea credincioşilor. Sfântul Ciprian a intuit 
această strategie a suprimării, în primul rând, a episcopilor, spre 
a lipsi comunităţile creştine de conducători. Cei care nu proce¬ 
daseră ca el deveniseră martiri de la începutul persecuţiei. Aşa se 
întâmplase, de exemplu, cu episcopii din Roma, Antiohia, Ce- 
zareea şi Ierusalim. Această justificare a lui Ciprian o găsim chiar 
într-o scrisoare a sa 1 , răspuns la o epistolă a colegiului diaconi¬ 
lor din Roma (Ser. VIII), în care motivează arătând că, prin fu¬ 
ga sa, nu a urmărit să-şi salveze propria viaţă, ci, „absent numai 
trupeşte, dar nu şi cu duhul”, a urmărit să-şi creeze posibilitatea 
de a-şi îndeplini sarcinile funcţiei sale. 

Cu siguranţă, acestui raţionament nu-i poate fi tăgăduită ve¬ 
ridicitatea, ţinând seama de felul cum şi-a îndeplinit sarcinile, 
prin curierii secreţi şi apropiaţii fideli, de care s-a folosit ca să-şi 
transmită corespondenţa şi să pună în practică măsurile cerute 
de situaţia grea şi uneori confuză, în care se afla comunitatea sa 
de credincioşi, pe durata parsecuţiei lui Decius. Dovadă a faptu¬ 
lui că nu laşitatea, frica sau ataşamentul faţă de viaţă l-au împins 
să se refugieze din faţa prigoanei (iui Decius), ci grija faţă de Bi¬ 
serică şi de credincioşii ei, dorinţa de a nu se risipi, lăsându-i fă¬ 
ră păstor, sunt curajul şi seninătatea cu care a primit martiriul în 
timpul urgiei lui Valerian. însă atunci era convins că experienţa 
primei persecuţii, măsurile luate de el, lucrarea sa pastorală, 
acţiunea sa educativă, prin operele scrise, predica sa şi exemplul 
personal, calităţile dovedite ca întâistătător, credinţa sa în Hris- 
tos, de nimic zdruncinată, întăriseră îndeajuns comunitatea şi 
Biserica din Cartagina, încât să nu poată fi destrămată. Astfel că, 
primirea muceniciei a fost un exemplu de jertfe chiar dorită de 
el pentru Biserica lui Hristos, după însuşi chipul Mântuitorului. 
De altfel, după spusele proprii, Sfântul Ciprian avusese viziunea 


1 Scrisoarea XX, dar şi în Scrisoarea IX. 

jertfei sale, pe care acum o considera necesară spre îmbărbătarea 
credincioşilor în lupta împotriva Antihristului, a cărui venire se 
apropia, conform opiniei generale, care circula în epocă. 

Spre a ne face o imagine despre curajul, netulburarea, seni¬ 
nătatea cu care a primit martiriul acest remarcabil întâistătător 
al Bisericii creştine din Africa, în prima jumătate a secolului al 
III-lea, când această Biserică era încă la începuturile sale orga¬ 
nizatorice, dar destul de consolidată, redăm mai jos un frag¬ 
ment din Acta proconsularia, privitoare la sentinţa dată împo¬ 
triva Sfântului Ciprian şi decapitarea lui. Primul interogatoriu 
i-a fost luat lui Ciprian la 30 august 257 de către proconsulul 
Aspasius Paternus. In urma acestuia, Sfântul Ciprian, refuzând 
să jertfească zeilor păgâni, a fost exilat la Curubis, nu departe de 
Cartagina. Al doilea interogatoriu i-a fost luat la 13 septembrie 
258, de către proconsulul Galerius Maxim. In urma acestuia, 
Sfântul Ciprian a fost condamnat la moarte (prin tăierea capu¬ 
lui cu sabia). Iată un fragment din acest al doilea interogatoriu: 

„Proconsulul: Tu eşti Thascius Cyprianus ? 

Ciprian: Eu sunt. 

Proconsulul: Tu eşti cel ce te-ai prezentat pentru oamenii 
necredincioşi ca papă? 

Ciprian: Eu. 

Proconsulul: Preasfinţii împăraţi au poruncit să jertfeşti. 

Ciprian: Nu o fac. 

Proconsulul: Te sfătuiesc. 

Ciprian: Fă ce ţi s-a poruncit. într-o pricină atât de dreaptă, 
nu e nevoie de nici un sfat. 

După citirea învinuirilor ce i se aduceau, proconsulul a citit 
sentinţa, ce era scrisă pe o tăbliţă: «Se hotărăşte ca Thascius Cy¬ 
prianus să fie ucis cu sabia.» 

Ciprian Episcopul a zis: «Mulţumesc lui Dumnezeu.» 

După această hotărâre însă mulţimea fraţilor a spus: «Şi noi 
vrem să ni se taie capul împreună cu el.» Din pricina aceasta s-a 

produs tulburarea fraţilor şi mulţime mare îl urma. Astfel Ci- 
prian a fost dus pe Câmpul lui Sextius şi acolo s-a dezbrăcat de 
tunica roşie, a îngenuncheat şi s-a închinat Domnului. Şi, după 
ce şi-a dezbrăcat haina, numită dalmatica 1 , şi a dat-o diaconilor, 
stătea drept şi aştepta călăul. După ce a venit călăul, a porun¬ 
cit alor săi să-i dea acestuia douăzeci şi cinci de piese de aur. Iar 
fraţii creştini au întins în faţa lui prosoape şi şervete. După ace¬ 
ea, Fericitul Ciprian şi-a acoperit ochii cu mâinile. Dar, pentru 
că nu a putut să-şi lege mâinile, le-au legat preotul Ioan şi ipodi- 
aconul Iulian. 

Astfel a suferit Ciprian mucenicia, iar trupul lui, pentru a nu 
fi necinstit de păgâni, a fost aşezat îndată în apropiere. De acolo 
a fost dus noaptea, cu lumini şi torţe în cimitirul proconsulului 
Macrobius Candidianus, care se află pe Calea Mapala, lângă băi¬ 
le publice, şi înmormântat cu mare evlavie şi mare pompă. 

După câteva zile, proconsulul Galerius Maxim a murit.” 2 

încă de timpuriu, întru pomenirea Sfântului Ciprian şi a 
martiriului său, au fost înălţate mai multe biserici, dintre ca¬ 
re una chiar pe locul pătimirii sale, ia sfinţirea căreia a cuvântat 
însuşi Fericitul Augustin, mare admirator al sfântului. Această 
cuvântare ni s-a păstrat 3 . 

Scrierile 

Datorită remarcabilei lui personalităţi şi respectului de ca¬ 
re s-a bucurat ca episcop, pentru aleasa lui lucrare arhierească, 
cât şi pentru ortodoxia învăţăturii, scrierile Sfântului Ciprian au 

1 Dalmatica, veşmânt sacerdotal de lână albă, lung până la glezne, brodat 
pe margini cu o fâşie de purpură. 

2 Vezi în întregime Acta proconsularia sancti Cypriani, în Actele martirice, 
cu un studiu introductiv, traducere şi note de Preot Prof. Dr. Ioan Rămurea- 
nu, EIBMBOR, Bucureşti, 1997, pp.171-182. 

3 Fericitul Augustin, Predica 340. 

dobândit o recunoaştere aproape canonică, o răspândire amplă 
şi o copiere repetată de-a lungul timpului, fapt care a constitu¬ 
it temeiul conservării lor, ba, mai mult, a dus la punerea pe sea¬ 
ma lui, după obiceiul Antichităţii, a unor opere care, în mod si¬ 
gur, nu i-au aparţinut, dar numele său reprezenta o garanţie a 
credibilităţii, a corectitudinii dogmatice. 

Dovada faimei de care s-au bucurat Sfântul Ciprian şi scrie¬ 
rile sale o avem şi în Catalogul anonim al scrierilor canonice ale 
Vechiului şi Noului Testament şi al scrierilor lui Ciprian, publi¬ 
cat de Theodor Mommsen, în 1886, după un exemplar din 359, 
provenind cel mai probabil din Africa. Tot în acest Catalog s unt 
cuprinse multe din Scrisorile lui. O a doua sursă o reprezintă Vi¬ 
ta sandi Cypriani a diaconului şi secretarului său Pontius, care 
i-a fost alături până în ultima clipă. Acesta ne spune că Ciprian a 
scris 11 sau 12 tratate şi aminteşte şi de Scrisori. 

Aceste Epistulae constituie poate cel dintâi epistolarium 
creştin. Au fost foarte numeroase şi preţuite încă din Antichi¬ 
tatea creştină târzie, mai ales de către Ieronim şi Augustin. Mul¬ 
te epistole sunt citate de către Mommsen, în catalogul amintit 
mai sus. Deşi numărul epistolelor scrise şi primite de către Sfân¬ 
tul Ciprian a fost foarte mare, totuşi cercetători recunoscuţi, 
precum Bardenhewer şi Rauschen, dar şi alţii, ne spun că, din 
corespondenţa lui Ciprian ni s-au păstrat 81 de scrisori, din care 
65 scrise de el, iar 16 primite, adresate lui sau clerului din Carta- 
gina. Până în prezent, numărul acestora nu s-a schimbat. Toate 
ediţiile critice înregistrează acest număr. 

Fără a proceda la o analiză de conţinut a scrisorilor Sfântu¬ 
lui Ciprian, ne rezumăm la evidenţierea importanţei deosebi¬ 
te a corespondenţei acestei remarcabile personalităţi a Bisericii 
creştine. Importanţa Scrisorilor trebuie văzută în două direcţii 
de bază: 

a) cunoaşterea mai amănunţită şi mai corectă a personalităţii 
Sfântului Ciprian ca episcop şi 

b) cunoaşterea Bisericii (creştine) în prima jumătate a seco¬ 
lului al III-lea, cu tot ce implică o astfel de cunoaştere: epoca, 
cu evenimentele importante care au marcat Biserica (precum 
persecuţiile) şi atitudinea creştinilor faţă de acestea; organiza¬ 
rea, ierarhia şi administrarea Bisericii, chestiuni dogmatice şi li¬ 
turgice, precum cea a botezului ereticilor sau folosirea vinului la 
împărtăşanie, pocăinţa, unitatea Bisericii, problema schismati¬ 
cilor, problema mărturisitorilor şi a martiriului, probleme dis¬ 
ciplinare, precum cea a fecioarelor, chiar monahii, introduse pe 
ascuns în casele clericilor (uirgines subintroductae) sau a clerici¬ 
lor care lăsau/acceptau moşteniri, împotriva prevederilor cano¬ 
nice; problema milosteniei, ce implica grija faţă de săraci, mân¬ 
gâierea celor aflaţi în necazuri 1 . 

Din punctul de vedere strict cronologic şi al tematicii mai 
largi, părintele Bayard 2 , editorul corespondenţei Sfântului Ci- 
prian, distinge patru grupe principale: 

1. Scrisorile I-IV: diverse chestiuni de disciplină; 

2. Scrisorile V-LXVIII: persecuţia lui Decius, reconcilierea 
apostaţilor, lupta împotriva schismaticilor; 

3. Scrisorile LXIX-LXXV: problema botezului ereticilor; 

4. Scrisorile LXXVI-LXXXI: persecuţia lui Valerian. 

Corespondenţa Sfântului Ciprian, ca şi celelelte scrieri ale sa¬ 
le, ne-a rămas într-un număr foarte mare de manuscrise, date de 
Harţei în ediţia sa 3 , fapt care ne dă o imagine şi o dimensiune a 
importanţei, a popularităţii şi răspândirii ei. Cu toate acestea, 

1 Un adevărat program de asistenţă socială - vezi mai târziu Sf. Vasile cu 
primele aziluri -, ce viza, desigur, pe fraţii defavorizaţi sau pe cei aflaţi în ne¬ 
voi, sub prigoană, aparţinători ai întemniţaţilor etc 

2 Sf. Ciprian, Correspondence, texte etabli et traduitpar Le Chanoine Ba¬ 
yard, Les Belles Lettres, Paris, 1925, Introduction, XLVI, ediţie bilingvă după 
care s-a realizat şi prezenta traducere. 

3 C.O. Harţei, CSEL ( Corpus Scriptorum Ecclesiasticorum Latinorum), 
voi. III, Vindobonae, 1868. 

manuscrisele utilizate de Harţei, deşi cele mai bune, ne dau un 
număr restrâns de scrisori. Editorii ulteriori, prin cercetările lor, 
au sporit colecţia scrisorilor autentice, restituindu-ne în timp 81 
din acestea, asupra autenticităţii cărora nu există nici un dubiu. 

Limba şi stilul 

Ca scriitor. Sfântul Ciprian a folosit o limbă latină limpe¬ 
de, vie, prin oralitatea ei, dar îngrijită, caracterizată prin urba- 
nitas, prin evitarea neologismelor, a elenismelor, cu excepţia ce¬ 
lor admise de consensus ecclesiae, mai ales în privinţa terminolo¬ 
giei, dovedind multă măiestrie în mânuirea ei, având în vedere 
şi formaţia lui de retor. Alături de Tertulian, este socotit unul 
din părinţii limbii latine creştine, mai clar, mai curgător şi mai 
uşor de înţeles, însă fără a avea vigoarea acestuia. Ca şi alţi scri¬ 
itori latini, cultivă cu acribie puritatea limbii latine, dar, pentru 
că citează mult din Sfânta Scriptură şi face referiri la viaţa biseri¬ 
cească, cu terminologia ei, inevitabil a preluat cuvinte şi expresii 
străine: elenisme şi chiar câteva ebraisme. 

Scriitorii latini de după el îl apreciază şi-l laudă. Printre 
aceştia, Lactanţiu îl caracterizează astfel: 

Erat ingenio facili, copioso, suaui, et, quae sermonis est maxima 
uirtus, aerto. Ut sicemere non queas utrum ne omatior in eloquen- 
do, an felix in explicando, an potentior in persuadendo fuerit. 

„Era de un talent lesnicios, bogat, plăcut şi, ceea ce este cali¬ 
tatea cea mai mare a vorbirii, era deschis. Nu poţi deosebi, dacă 
a fost mai împodobit în exprimare, sau mai bogat în expunerea 
de idei, ori mai capabil în convingere.” 


Citatele biblice 

Am menţionat mai sus faptul că Sfântul Ciprian citează ex¬ 
clusiv din Sfânta Scriptură. Până la începutul secolului al V-lea, 

când Ieronim ne oferă versiunea Vulgata a Sfintei Scripturi, 
cunoaştem că circulau o Biblia Afra, care, se pare, avea ca spaţiu 
de folosire bisericile locale din Africa romană, şi o traducere lati¬ 
nească din anii 180, care circula în Italia, denumită Biblia Itala. 
Astfel se explică deosebirile faţă de textul Vulgatei lui Ieronim, 

asa cum este el restituit în ediţiile actuale. 

> > 

Pe de altă parte, neconcordanţele cu textul actual al Sfintei 
Scripturi pot fi datorate citării (aproximative) din memorie. In¬ 
să se mai poate presupune şi faptul că cita după un text grecesc 
al Sfintei Scripturi, în speţă Septuaginta, pentru Vechiul Testa¬ 
ment, pe care Sfântul Ciprian îl traduce liber, dar nu astfel încât 
să corupă înţelesul. Neîndoielnic, cunoştea şi limba greacă. Mul¬ 
te cuvinte greceşti le transcrie în latină după pronunţia în uz la 
acea dată, reuchliniană, care se distinge prin iotacism. Neavând 
versiunile Afra sau Itala, iar deosebirile citatelor lui Ciprian, nu¬ 
mai de ordin lexical, neafectând sensul învăţăturii scripturistice, 
am urmat ad litteram varianta Sfântului Ciprian, făcând însă, în 
note, trimiterile necesare la textul actual. 


Aprecierea posterităţii 

Sfântul Ciprian s-a bucurat de multe laude, ca episcop, dar 
şi de multe aprecieri, ca scriitor, din Antichitatea creştină pâ¬ 
nă în zilele noastre. Chiar dacă, între contemporani, au exis¬ 
tat unii care să-i conteste meritele şi lucrarea ca ierarh al Biseri¬ 
cii - şi-i avem menţionaţi în Scrisori pe aceşti adversari ai săi -, 
mai demne de crezare sunt aprecierile unor Părinţi ai Bisericii 
precum Fericitul Augustin sau ale unor cercetători, istorici şi 
patrologi ulteriori ori chiar moderni, care au surprins adevăra¬ 
ta dimensiune a personalităţii lui. în încheiere, reţinem păreri¬ 
le mai mult decât avizate şi cu garanţia obiectivităţii, sine ira et 
studio, quorum causasprocul habent, ca să-l parafrazăm pe isto¬ 
ricul Tacitus. 

„Ciprian a fost un conducător autoritar, convins că era singu¬ 
rul căruia îi revenea luarea anumitor decizii; avea, fără îndoială, 
o personalitate fermă şi, în anumite privinţe, nu mai puţin tu¬ 
multuoasă decât a lui Tertulian. Mărturie a conducerii pe care a 
exercitat-o asupra comunităţii din Cartagina stă corespondenţa 
sa, cel dintâi epistolarium creştin de maximă importanţă pentru 
reconstituirea evenimentelor epocii şi pentru a cunoaşte conso¬ 
lidarea ierarhiei în interiorul Bisericii, cât şi definirea unor valori 
(precum cea a martiriului) înăuntrul şi în afara acesteia; operele 
lui Ciprian au cunoscut o difuzare foarte largă, atât în Antichi¬ 
tatea târzie, cât şi în Evul Mediu, tocmai pentru că, fiind formu¬ 
late şi susţinute de o autoritate, au prezentat principiile juridice 
pe baza cărora Biserica se situa în centrul vieţii creştinului, fie el 
şi martir.” 1 

„Ciprian este poate cel mai natural în corespondenţa sa. 
Aceasta reprezintă un document de primă importanţă. Luăm la 
cunoştinţă o mulţime de învăţături referitoare la organizarea bi¬ 
sericească, la disciplină, la Liturghia epocii. Permite în acelaşi 
timp evaluarea rolului şi concepţiei lui Ciprian despre episcop. 
Ea descoperă omul. Elogiază aici disciplina ca «păstrătoare a 
speranţei, legătură a credinţei, călăuză pe drumul mărturisirii». 
Garantul ei este ierarhia. Ciprian are o înaltă conştiinţă, atât a 
drepturilor, cât şi a îndatoririlor episcopului... Corespondenţa 
sa ne dovedeşte că nu se mulţumea numai cu formularea unor 
idei generoase, ci acţiona conform principiilor pe care le-a fixat. 
Este acelaşi, atât în acţiunile sale, cât şi în scrisorile sale. Este om 
al conducerii, a ştiut să creeze unitatea în viaţa sa, să alăture la 
fermitate blândeţea, la prudenţă entuziasmul, la prevedere abili¬ 
tatea. Acest om de acţiune este un mistic, pe deplin el însuşi atât 
la rugăciune, cât şi la lucru. Ca şi Origene, ajunge la o exaltare 

1 Claudio Moreschini, Enrico Norelli, Istoria literaturii creştine vechi 
greceşti şi latine, trad. Hanibal Stănciulescu şi Gabriela Sauciuc, Ed. Polirom, 
Bucureşti, 2001, voi. I, p. 326. 

spirituală dezvoltată în el de perspectiva martiriului. Frecvenţa 
viziunilor este izbitoare în scrierile sale.” 1 

„[Ciprian] Devine un scriitor fecund de opere edificatoa¬ 
re, un model de episcop, învăţător şi predicator. Temele şi ide¬ 
ile scrierilor sale sunt inspirate deseori din Tertulian. Discursul 
lui Ciprian nu este niciodată brutal sau sarcastic, ci solemn şi 
constant ca intensitate; după cuvintele unui scriitor mai recent 
(Cassiodorus), el curge continuu, asemenea unui ulei plăcut. 
Lui Ciprian îi place să spună de două-trei ori acelaşi lucru, cu al¬ 
te cuvinte, care au acelaşi sens; reia cu plăcere anumite expresii, 
imagini şi idei. Pe scurt, Ciprian vorbeşte limba predicatorului 
parohial experimentat. Patosul retoric nu mai sună acum afectat 
şi gol. El s-a încetăţenit în uzul cotidian al Bisericii; alături de ex¬ 
primarea limpede a funcţionarului instruit şi de puterea expresi¬ 
vă a Bibliei africane, el alcătuieşte noul stil al discursului eclezi- 
al latin, căruia îi vom putea urmări de-acum înainte, secole de-a 
rândul, viguroasa cadenţă şi rezonanţă.” 2 


1 Adalberr Hamman, Părinţii Bisericii, trai Pr. Ştefan Lupu, Ed. Sapien- 
tia, Iaşi, 2005, p. 69. 

2 Hans Freiherr von Campenhausen, Părinţi Latini ai Bisericii, trad. din 
germană de Maria-Magdalena Anghelescu, rev. de Anca Manolescu, Ed. Hu- 
manitas. Bucureşti, 2005, voi. I, p. 90. 



NOTA TRADUCĂTORILOR 


Traducătorii Scrisorilor au întâmpinat o problemă, pe ca¬ 
re s-au străduit s-o rezolve cu luare-aminte: unii termeni, fie ei 
neaoş latini, fie împrumuturi ori calchieri, de regulă, greceşti, au 
o arie semantică mai cuprinzătoare decât corespondenţii lor din 
româna actuală. Polisemantismul a făcut posibilă, ba chiar ne¬ 
cesară traducerea lor, în funcţie de context, cu vocabule diferite, 
care în română par a nu avea nimic comun, mai cu seamă dacă 
avem cel puţin două accepţiuni, una laică (profană) şi alta ec- 
cleziastică (bisericească). Este exemplificator cazul lui concilium, 
traductibil prin: adunare, întrunire, sfat, de unde şi sfatul dat 
cuiva, dar şi, specializat, sobor (preoţesc) cu sensul de sinod, ori 
pur şi simplu conciliu. La fel communio, communicatio ori com- 
municare, semnifică comuniunea, adică: legătura, unirea, parti¬ 
ciparea, împărtăşirea, dar şi împărtăşania, ca Taină a ritualului 
desfăşurat în Biserică. Lista poate fi continuată: 

- auctoritas - autoritate, în fapt - (înaltă) putere, rânduiaiă/ 
rânduire, întemeiere; 

- celebrare - a sărbători, dar aici - a prăznui şi celebratio - 
praznic (cu mulţi participanţi); 

- collega- confrate episcop, ca şi coepiscopus (tovarăş în acelaşi 
collegium al episcopilor); 

- collegium - sobor (al episcopilor), dar şi - breaslă (a 
meşteşugarilor, cu sensul de organizaţie, sindicat)', 

- disciplina - învăţătură, dar şi (însă rar) - disciplină, în sen¬ 
sul actual; 

- lapsi - căzuţi (în apostazie), adică, tăgăduitori ai lui Hristos; 

- maiestas (Dei) - măreţie, dar şi înalta putere (a lui Dum¬ 
nezeu); 

- memorări - a(-şi) aminti, de fapt, a pomeni (în rugăciuni); 

-pax - pace, dar cel mai adesea: iertare (după ebr. şalom, pa¬ 
cea interioară, pacea în suflet); 

- ruina - cădere, dar mai ales: cadavru, calc semantic după 

(itItct a „a cădea”); 

- sacramentum - taină, dar şi laicul jurământ etc. 

Semnalăm faptul că s-au avut în vedere notele de subsol ale 
ediţiei după care s-a făcut traducerea: Sf. Ciprian, Correspon- 
dence, text stabilit şi tradus de canonicul Bayard, Les Belles 
Lettres, Paris, 1925, cărora li s-au adăugat, după caz, notele tra¬ 
ducătorilor, fără alte menţiuni. 



TABEL CRONOLOGIC AL 
SCRISORILOR SFÂNTULUI CIPRIAN 1 


Anul 

249 

250 
iarna 

primăvara 

toamna 


Scrisorile 

I-IV 


V-IX 

XII, XIV, XIII, XI, XVI, XV, XVII 
XXV-XL 


251 

primăvara 
după Paşte 
sfârşitul anului 

252 

înaintea Paştelui 
după Paşte 
toamna 

253 toamna 

254 
toamna 

255 

25 6 
vara 

257 toamna 

258 august 


XLI, XLII, XLIII 
XLIV, XLV 

LV, LXIV (sinodală), LXV 


LVI 

LVII (sinodală), LXVIII, LXIX 
LX 

LXI (sinodală), LXXII-LXXIII 
LXVI 

LXVII (sinodală), LXVIII 

LXIX, LXX (sinodală), LXXI 

LXXII (sinodală), LXXIII 
LXXIV.LXXV 

LXXVI, LXXIX 

LXXX, LXXXI 


1 După ediţia Bayard. 




SCRISOAREA I 


Ciprian urează sănătate preoţilor J , diaconilor şi poporului 
din Fur ni 2 , rămaşi împreună statornici în credinţă? 


1.1. Preaiubiţi fraţi, mult am fost tulburaţi eu şi confraţii mei, 
care erau de faţă, şi preoţii noştri, care ne stăteau alături, când 
am aflat că Geminus Victor, fratele nostru, având a se retrage din 
lumea aceasta, l-a numit, prin testamentul său, tutore pe preotul 
Geminius Faustinus, cu toate că mai înainte se stabilise în sino¬ 
dul episcopilor 4 ca nimeni să nu numească prin testamentul pro¬ 
priu un tutore sau curator 5 dintre clerici şi slujitorii lui Dumne¬ 
zeu, de vreme ce aceştia, însărcinaţi fiind cu sfânta preoţie şi nu¬ 
miţi în slujirea clericală, nu au decât datoria să slujească altarului 
şi cultului şi răgaz doar pentru rugi şi rugăciuni. Căci scris este: 

Nimeni, oştean fiindu-I lui Dumnezeu, nu se încurcă în trebu¬ 
rile lumeşti, ca să poatăfi pe placul Celui căruia s-a dăruit. 6 

1 Formulă uzuală în epistolografia epocii: Cyprianus presbyteris... 
s[alutem dat] „urează sănătate” ori „salută”. 

1 Furni, centru episcopal (Sent. Ep. 59) şi oraş al Tunisiei actuale, proba¬ 
bil Elmasaadine, în valea Medjerda. 

3 Statornici în credinţă, în condiţiile aprigei prigoane izbucnite în Impe¬ 
riu sub Dedus, în anul 250. 

4 Sinodul episcopal, concilium episcoporum. 

5 Tutore, curator - legatar, administrator al moştenirii, averii, defunctului. 

6 II Timotei II, 4, în text: Nemo militam Deo obligat se molestiis saeculari- 

bus utpossitse plăcere ei cui seprobauit. (Cf. modelul grec: tu crrpaToXoy^oavTi 
„Celui Care a adunat oastea”) 

2. Pentru că, aşa cum s-a spus de către toţi, cu atât mai mult 
nu trebuie să se încurce în nevoinţele şi capcanele lumeşti cei 
care, ocupaţi fiind în sfintele şi duhovniceştile slujiri, nu se pot 
îndepărta de biserică, nici nu pot avea răgaz pentru lucrări pă¬ 
mânteşti şi lumeşti. în Lege 1 , cei dintâi Leviţii au ţinut rânduiala 
acestei reguli şi îndatoriri anume ca, în timp ce celelalte unspre¬ 
zece triburi îşi împărţeau pământul şi posesiunile între ele, tribul 
Leviţilor, care-şi avea timpul închinat pentru Templu, pentru al¬ 
tar şi sfintele slujiri, să nu primească nimic de pe urma acelei îm¬ 
părţeli, ci, pe când ceilalţi cultivau pământul, tribul acela să cul¬ 
tive doar pe Dumnezeu, iar pentru trai şi hrană, să primească de 
la cele unsprezece triburi zeciuială din roadele ce se făceau. Tot 
acest lucru se făcea din dumnezeiască voie şi rânduială, astfel ca 
cei care se îndeletniceau cu sfintele slujiri să nu fie atraşi în nici o 
afacere şi să nu fie constrânşi a gândi sau a face lucruri lumeşti. în 
cinul clerical este ţinută acum această rânduială şi regulă, anume 
ca cei care sunt promovaţi în Biserica Domnului, în rândurile 
clerului, cu nimic să nu fie abătuţi de la sfânta cârmuire, pentru a 
nu fi înlănţuiţi în nevoinţele şi preocupările lumeşti şi, primind 
ca-ntru cinstire zeciuială din ofrandele 2 dăruite de fraţi, să nu se 
îndepărteze de altar şi de jertfe, ci zi şi noapte să slujească înda¬ 
toririlor cereşti şi duhovniceşti. 

II. 1. Episcopii dinaintea noastră, cercetând cu sfinţenie lu¬ 
crurile şi cu minte prevăzând aceasta, au hotărât ca nici un frate, 
pe cale a se strămuta din lumea aceasta, să nu numească pentru 
tutelă sau curatelă vreun cleric şi, dacă cumva vreunul a făcut-o, 
să nu se facă pentru acela, nici să se celebreze pentru adormirea 3 
lui sfânta slujbă. Căci nu este vrednic a fi numit în rugăciunea 

1 Lege, adică Vechiul Testament. 

1 Ofrande, susţinerea materială pentru a fi scutiţi de această preocupare 
lumească. 

3 Adormirea, dormitio, odihna defunctului: redată în formule de tipul 
dormit in pace , atestate arheologic pentru acea epocă. 

preoţilor la altarul Domnului, cel care a voit ca preoţii şi slujito¬ 
rii Iui Dumnezeu să se îndepărteze de altar. 

2. Şi de aceea, de vreme ce Victor, împotriva canonului dat 
de curând de către preoţi în adunarea lor, a îndrăznit să numeas¬ 
că tutore pe preotul Geminius Faustinus, nu trebuie să se facă la 
voi sfânta slujbă pentru adormirea lui, sau să se înalţe în biserică 
vreo rugăciune cu numele lui, încât hotărârea episcopilor 1 , dată 
cu sfinţenie şi cu titlu obligatoriu, să fie păzită de noi şi, totoda¬ 
tă, să se dea pildă şi pentru ceilalţi fraţi, ca nimeni să nu mai în¬ 
depărteze pe preoţii şi pe slujitorii lui Dumnezeu de la altar şi 
din biserică, ocupându-le timpul cu nevoinţe lumeşti. Iar, pe de 
altă parte, de se va fi pedepsit ce s-a făcut acum, ne vom putea 
păzi, ca lucrul acesta să nu se mai facă 2 . 

Preaiubiţi fraţi, vă doresc să aveţi totdeauna bună sănătate. 

» > ’ > 


1 Termenul latin sacerdos defineşte etimologic pe „cel ce împarte cele sfin¬ 
te”, adică episcop. 

2 Se urmăreşte astfel înlăturarea unui bun neîngăduit. 



SCRISOAREA II 


Ciprian urează sănătate fratelui Eucratius 1 


1.1. Frate preaiubit, în numele dragostei tale şi al respectului 
reciproc, ai socotit să-mi ceri sfatul, anume ce părere am cu pri¬ 
vire la un oarecare măscărici care, pripăşit pe la voi, a stăruit pâ¬ 
nă de curând în neruşinarea aceluiaşi meşteşug al său, ca îndru¬ 
mător şi învăţător, nu în a-i instrui, ci în a-i duce la pierzanie pe 
copii, prin ceea ce rău învaţă şi le strecoară celorlalţi, în sfârşit, 
dacă un astfel de om trebuie să intre în comuniune 2 cu noi. 

2. Eu socotesc că nu se potriveşte nici sfintei măreţii, nici în¬ 
văţăturii din Evanghelie, ca virtutea şi demnitatea Bisericii să fie 
pângărite printr-o legătură atât de ruşinoasă şi ticăloasă. Căci, 
de vreme ce în Lege bărbaţii sunt opriţi să îmbrace veşmânt fe¬ 
meiesc şi cei de felul acesta sunt judecaţi ca nişte blestemaţi 3 , cu 
cât mai mare este nelegiuirea, nu numai de a primi veşminte fe¬ 
meieşti, ba încă de a se şi arăta, chiar prin purtare şi învăţătura 
neruşinatului meşteşug, schimonosiţi şi desfrânaţi şi efeminaţi! 

1 Formulă cpistoloară: Cyprianus Eucratio fratri sjalutem dat]. Destina¬ 
tarul pare a fi fost Eucratius din Tina, al 29-lea votant {Sent. Episcop. 29) 
la Sinodul din 1 septembrie 256. Cf. H. von Soden: Die Prosopographie des 
AJrikanischen Episcopats zur Zeit Cyprians, Rom, 1909, p. 8 şi 23. 

2 Comuniune, communio, termen polisemandc ce poate fi tradus, în funcţie 
de context: comuniune, împărtăşire sau împărtăşanie, participare, legătură ctc. 

3 Deuteronom XXII, 5. Rolurile feminine în teatrul vechi erau prestate 
tot de bărbaţi, travestiţi. Femeile erau excluse de pe scenă. 

II. 1. Si nimeni să nu se dezvinovăţească, cum că acela însusi 
a renunţat Ia teatru, de vreme ce-i învaţă pe ceilalţi acest lucru. 
Căci nu poate părea că a încetat, cel ce şi-a pus locţiitori şi care, 
în locul său, unul singur, a ridicat mai mulţi urmaşi, care să in¬ 
struiască împotriva învăţăturii lui Dumnezeu şi să înveţe în ce 
fel să se schimbe un bărbat în femeie şi să se schimbe sexul prin 
meşteşug şi să fie pe plac diavolului, ce pângăreşte creatura dum¬ 
nezeiască prin păcatele unui trup stricat şi slăbit. 

2. Iar dacă un asemenea om aduce ca motiv lipsurile şi con¬ 
strângerile sărăciei, poate fi adăugat, la nevoie, între ceilalţi, care 
sunt hrăniţi din bunurile bisericii, de se mulţumeşte cu o hrană 
frugală şi simplă şi nu socoteşte că trebuie răsplătit cu un salariu 1 
pentru a nu mai păcătui, cu toate că acest lucru nu ne foloseşte 
nouă, ci lui. De altfel, câştige de acolo cât vrea; ce fel de câştig 
este acela care smulge oamenii de la ospăţul lui Avraam şi Isaac 
şi Iacov şi, rău şi primejdios îngrăşându-i în lumea aceasta, îi îm¬ 
pinge spre chinurile veşnicei înfometări şi însetări? 

3. Şi, de aceea, întoarce-1, pe cât poţi, de la această decădere şi 
ruşine, la calea curăţiei şi la nădejdea vieţii sale, încât să fie mul¬ 
ţumit cu cheltuielile Bisericii, e drept, destul de modeste, dar 
mântuitoare. Iar dacă biserica de acolo nu reuşeşte să ofere hra¬ 
nă celor aflaţi în nevoie, l-ar putea trimite la noi, ca să primească 
aici ce-i va fi necesar pentru hrană şi îmbrăcăminte, şi să nu în¬ 
veţe în afara Bisericii pe alţii lucruri ucigătoare, ci să afle însuşi 
înăuntrul Bisericii cele mântuitoare. 

Preaiubite fiu, îţi doresc să fii mereu bine sănătos. 


1 Salariu, salarium: la începuturi, oştenii romani aveau asigurată hrana zil¬ 
nică, dar pentru sare „sal", pe care şi-o procurau singuri, primeau o sumă de 
bani numită astfel salarium (de unde, pe altă filieră, şi soldă, soldat). 

Ciprian urează sănătate fratelui Rogatianus 1 


1.1. Preaiubite frate, greu şi dureros am fost tulburaţi eu şi 
confraţii care-mi erau alături, după ce ţi-am citit scrisoarea, în 
care te-ai plâns cu privire la un diacon al tău, pentru că, uitând 
de rangul tău episcopal 2 , cât şi de îndatorirea şi slujirea sa, te-a 
amărât prin jignirile şi ocările lui. Iar tu ai procedat în mod cin¬ 
stit şi cu obişnuita-ţi smerenie faţă de noi, căci ai preferat să ni 
te plângi nouă în ce-1 priveşte, cu toate că, prin puterea episco¬ 
patului şi autoritatea scaunului episcopal, ai avea putinţa să-I pe¬ 
depseşti îndată, fiind sigur că noi, toţi confraţii tăi, am aprecia 
pozitiv orice ai fi întreprins în calitatea ta preoţească împotriva 
obraznicului tău diacon, având în privinţa oamenilor de acest fel 
sfinte învăţături, căci zice Domnul Dumnezeu 3 în Deuteronom-. 

Şi tot omul care va face în trufia lui astfel, încât să nu asculte de 
preot sau dejudecător, oricare vafi el în zilele acelea, omul acela să 
moară, şi tot poporul, când va auzi, se va teme şi nu se va mai pur¬ 
ta cu necuviinţă în viitor. 4 

1 Poate fi Rogatianus de Nova, numărul 60 pe lista votanţilor la Sinodul 
din 285 (Sent. Ep. 68). 

2 Episcopal, sacerdotalis ; a se vedea mai sus, dar şi în continuare. 

3 Dominus Deus, este formula care, în vocativ Domine Deus, stă 1a origi¬ 
nea românescului „Dumnezeu”. Sfântul Niceta de Remesiana, episcopul da- 
co-roman îl foloseşte şi el. Greaca îl va atesta (Michail Glykâs, Epistole) în 
forma Ktipioţ 4 0e4? rjpwv. 

4 Deuteronomul XVII, 12-13 (citat aproximativ). 

2. Şi, ca sa cunoaştem că acest cuvânt al lui Dumnezeu a pur¬ 
ces cu adevărata şi întreaga măreţie a Lui întru cinstirea şi răz¬ 
bunarea preoţilor Săi, atunci când împotriva preotului Aaron 
au cutezat a se semeţi şi a-şi înălţa cerbicia trei dintre slujitori, 
Core, Datan şi Abiron, şi a se împotrivi preotului din fruntea 
lor, au ispăşit îndată pedeapsa îndrăznelii lor pângăritoare, fiind 
înghiţiţi şi mistuiţi în hăul pământului. Şi nu numai aceia, ci şi 
alţi două sute cincizeci, care le-au fost părtaşi în cutezanţă, au 
fost mistuiţi în focul iscat de Domnul, ca să se adeverească astfel 
că preoţii lui Dumnezeu sunt răzbunaţi de Cel care-i face pre¬ 
oţi. Chiar în Cartea. Regilor, atunci când preotul Samuel era dis¬ 
preţuit de poporul iudeilor, ca tine acum, din pricina bătrâneţii, 
mâniat a strigat Domnul şi a zis: 

„Nu pe tine te-au lepădat , ci pe Mine M-au lepădat.” 1 

Şi, ca să răzbune acest fapt, le-a ridicat lor rege pe Saul, care să-i 
înjosească pe ei prin fărădelegi şi să calce-n picioare şi să urgisească 
prin ocări şi pedepse trufia poporului, astfel încât preotul, dispre¬ 
ţuit de poporul trufaş, să fie răzbunat de pedeapsa lui Dumnezeu. 

II.l. Dar şi Solomon, aflat în Sfântul Duh, mărturiseşte şi 
arată care este autoritatea, puterea, zicând: 

„Din toată inima ta teme-te de Dumnezeu fi cinstefte-i cu sfin¬ 
ţenie pe preoţii Lui.” 1 

Şi iarăşi: 

„Cinsteşte pe Dumnezeu din tot sufletul tău şi cinsteşte-i pe pre¬ 
oţii Lui.”* 

Fericitul Apostol, aducându-şi aminte de aceste învăţături, 
după cum citim în Faptele Apostolilor, în timp ce i se spunea: 

Astfel ocărăşti tu, spunând vorbe rele împotriva preotului lui 
Dumnezeu? 

‘I Regi VIII, 7. 

1 Sirah VII, 30. 

3 Sirah VTI.31. 

a răspuns şi a zis: 

Nu ştiam, fraţilor, că este Arhiereul Căci scris este: „Pe mai-ma- 
rele poporului tău să nu-l vorbeşti de rău . 1 

2. Chiar Domnul nostru, Iisus Hristos însuşi. Regele şi Ju¬ 
decătorul şi Dumnezeul nostru a păstrat până în ziua pătimirii 
cinstirea pentru arhierei şi preoţi, cu toate că ei n-au dovedit nici 
teamă de Dumnezeu, nici recunoaşterea lui Hristos. Căci, după 
ce l-a curăţit pe lepros, i-a spus: 

Mergi şi arată-te preotului şi oferă-i darul 2 

Cu această smerenie prin care ne-a învăţat şi pe noi să fim 
smeriţi, făcea atunci trimitere la preot, cu toate că-1 ştia un ne¬ 
legiuit. La fel, sub lovitura pătimirii, după ce a primit palma şi 
I se spunea: „Astfel răspunzi Marelui Preot?”, El nu a vorbit ni¬ 
mic jignitor împotriva persoanei Marelui Preot, ci mai mult Şi-a 
apărat nevinovăţia, zicând: 

Dacă am vorbit rău, dovedeşte că am vorbit rău. Iar dacă am 
vorbit bine, de ce Mă baţi? 

Toate acestea au fost făcute de El cu smerenie şi răbdare, ca 
să avem şi noi pildă de smerenie şi răbdare. Ne-a învăţat ca ade¬ 
văraţii preoţi să fie după lege şi pe deplin cinstiţi, de vreme ce El 
însuşi S-a purtat astfel chiar faţă de preoţii mincinoşi. 

III.l. Iar diaconii trebuie să-şi aducă aminte că Domnul a 
ales pe Apostoli, adică pe episcopi şi întâistătători, însă pe di¬ 
aconi, după înălţarea Domnului la ceruri şi i-au numit Aposto¬ 
lii, ca slujitori ai episcopatului lor şi ai Bisericii. Iar dacă noi nu 
putem cuteza nimic împotriva lui Dumnezeu, care ne face epis¬ 
copi, nici diaconii nu se pot obrăznici împotriva noastră, a celor 
de către care sunt făcuţi diaconi. 

1 Faptele Apostolilor XXIII, 4 şi 5. 

2 Matei VIII, 4. 

3 Ioan XVIII, 23. 

2. Şi de aceea se cuvine ca diaconul despre care scrii să se că¬ 
iască pentru cutezanţa sa, astfel încât să recunoască cinstirea da¬ 
torată preotului şi să împace în deplină smerenie pe episcopul 
său întâistătător. Căci lucruri ca acestea sunt începuturile erezi¬ 
ilor, atât răzvrătirile, cât şi căutările schismaticilor cu mintea ră¬ 
tăcită în trufie, în a-şi dispreţui cu semeaţă obrăznicie întâistătă- 
torul. Astfel se face ruptura de Biserică, astfel se înalţă afară altar 
profan 1 , astfel apar răzvrătirile împotriva păcii lui Hristos şi a 
rânduielii şi unităţii lui Dumnezeu. 

3. Iar dacă te-a supărat peste măsură şi te-a supărat cu obrăz¬ 
niciile lui, foloseşte-te împotriva lui de puterea rangului tău, fie 
că te lipseşti de el, fie că-1 excomunici 2 . Căci, dacă Apostolul Pa- 
vel, scriindu-i Iui Timotei, a spus: 

Nimeni să nu dispreţuiască tinereţea /4 3 , 

cu atât mai mult trebuie să ţi se spună ţie de către confraţi: 

„Nimeni nu trebuie să dispreţuiască bătrâneţea ta.” 

4. Şi, pentru că ai scris că mai există unul care s-a alăturat ace¬ 
luiaşi diacon şi este părtaş la trufia şi neruşinarea lui, chiar şi pe 
acesta şi pe alţii la fel, de se vor fi ridicat şi vor fi lucrat împotriva 
preotului Iui Dumnezeu, îi vei putea pedepsi ori afurisi. Numai 
că noi îi îndemnăm şi îi sfătuim mai degrabă să înţeleagă că au 
păcătuit şi să se pocăiască şi să îngăduie să păzim rânduiala noas¬ 
tră dinainte. Căci mai degrabă alegem şi dorim să învingem cu 
răbdare îngăduitoare obrăzniciile şi nelegiuirile câte unuia decât 
să pedepsim cu toată puterea arhierească. 

Preaiubite frate, doresc să fii mereu bine sănătos. 

1 Profan, de dincolo de altar {pro-fanum), deci lumesc, nelegat de biseri¬ 
că, la limită, păgân. 

2 Afurisi (ex communicare ), a excomunica, a afurisi (prin slavul aforisati, 
din grecul And ip (£«, â(j>op(£w), a exclude, a elimina. 

3 1 Timotei IV, 12. 

Ciprian, Ceciliu, Victor, Sedatus, TertuUus, 
împreună cu preoţii aflaţi de faţă, urează sănătate 
fratelui Pomponius 


1.1. îţi citim scrisoarea, preaiubite frate, pe care ai trimis-o 
prin fratele nostru Paconius, în care ceri şi exprimi dorinţa ca 
noi să-ţi răspundem în scris ce părere avem despre aceste fecioa¬ 
re, care, după ce au hotărât odată să-şi păzească neîntrerupt şi cu 
tărie votul 1 , s-a aflat mai apoi că au rămas peste noapte împreu¬ 
nă în acelaşi pat cu bărbaţi, între care spui că unul este diacon. 
Mai ales că tot ele, care au mărturisit că au dormit cu bărbaţii, 
pretind că sunt neatinse. 

2. Apoi, în legătură cu ce ne-ai cerut sfatul, să ştii că noi nu ne 
îndepărtăm de tradiţiile Evangheliei şi Apostolilor, astfel încât 
fraţii şi surorile noastre să fie statornic şi cu tărie sfătuiţi şi pen¬ 
tru ca pe toate căile folosului şi mântuirii să se păzească învăţătu¬ 
ra Bisericii, de vreme ce Domnul spune şi astfel grăieşte: 

Vă voi da vouă păstori după inima Mea, care vă vor păstori, 
hrânindu-vă cu învăţătură. 1 

Şi iarăşi scris este: 

1 Statutul de călugăriţe, care şi-au asumat votul fecioriei şi rigorile mo¬ 
nahismului. Fecioarele despre care se vorbeşte sunt în exclusivitate monahii, 
mirese închinate lui Hristos. 

2 IeremiaIII, 15. 

Cel ce leapădă de la el învăţătura nefericit este. 

iar în Psalmi chiar Sfântul Duh ne învaţă, spunând: 

Păziţi învăţătura ca nu cumva să Se mânie Domnul şi să pieriţi 
din calea dreaptă, de se va fi aprins mânia Lui asupra voastră . 2 

II. 1. Aşadar, frate preaiubit, în primul rând, nici noi întâi- 
stătătorii, nici poporul 3 nu trebuie să ne străduim pentru nimic 
altceva decât, ca unii care avem frica lui Dumnezeu, să ţinem 
sub toată paza preceptele sfinte ale învăţăturii şi să nu îngăduim 
ca fraţii noştri să rătăcească şi să trăiască după mintea şi plăcerea 
lor, ci să-i sfătuim cu credinţă pe fiecare în parte şi să nu îngă¬ 
duim ca fecioarele să locuiască împreună cu bărbaţii, şi cu atât 
mai puţin să doarmă ori să trăiască împreună cu ei, de vreme ce 
şi pofta acum nezăgăzuită şi vârsta primejdioasă se cer înfrânate 
şi stăpânite, pentru a nu i se da prilej diavolului viclean, care abia 
aşteaptă să se năpustească, de vreme ce Apostolul spune: 

Nu daţi loc diavolului . 4 

2. Corabia trebuie scoasă cu grijă din locurile primejdioase, 
ca să nu se sfărâme între pietre şi stânci. încărcătura trebuie scoa¬ 
să degrabă din flăcări, mai înainte ca acestea s-o mistuie. Nimeni 
nu e în siguranţă, de stă mult timp prea aproape de primejdie. 
Nici nu poate scăpa de diavol robul lui Dumnezeu, care s-a lăsat 
prins în laţurile aceluia. Trebuie să se lucreze repede pentru a le 
desface, câtă vreme mai pot fi desfăcute, fiind încă nevinovate, 
căci mai târziu, după ce se vor fi împletit într-o strânsă lucrătură, 
nu se vor mai putea desface, cu toată strădania noastră. 

3. în sfârşit, câte grele căderi ale multora vedem că se întâm¬ 
plă aici şi prin ce legături neîngăduite şi primejdioase de acest 

1 înţelepciunea lui Solomon III, 11. 

2 Psalmi II, 12. 

3 Evident poporul lui Hristos, aici monahii de orice rang. 

4 Efeseni IV, 27. 

fel luăm seama, cu cea mai mare durere a sufletului nostru, cum 
sunt stricate prea multe fecioare! Or, dacă din credinţă s-au dă¬ 
ruit lui Hristos, să rămână fără de vorbă smerite şi curate, să aş¬ 
tepte astfel, tari şi statornice, răsplata fecioriei; dacă însă nu vor 
să îndure ori nu pot, mai bine să se mărite decât să cadă în foc, 
din pricina păcatelor. De asemenea, să nu aducă smintire nici 
fraţilor ori surorilor, de vreme ce scris este: 

Dacă o mâncare sminteşte pefratele meu, nu voi mânca în veac 
carne, ca să nu aduc smintelă fratelui meu . 1 

III.l. Şi să nu socotească vreuna că se poate apăra cu aceas¬ 
tă dezvinovăţire, anume că poate fi cercetată şi dovedită de este 
fecioară, căci se-nşală adesea şi mâna şi ochiul moaşelor, astfel 
încât, chiar de-a fost găsită fecioară în acea parte unde poate fi 
astfel o femeie, putea totuşi păcătui cu altă parte a trupului, ce 
poate fi pângărită, dar nu poate fi dovedită. Vai, cât sunt de ruşi¬ 
noase şi urâte chiar culcarea împreună, chiar îmbrăţişarea, chiar 
sporovăială şi sărutul a doi inşi care dorm împreună, câtă neruşi¬ 
nare şi cât păcat mărturisesc! 

2. Dacă un soţ, venit pe neaşteptate, îşi află soţia culcată cu 
altul, oare nu se mânie şi nu tremură de durerea ofului şi nu ia sa¬ 
bia în mână? Vai, cât de mult se supără şi se mânie şi cu ce pedep¬ 
se ameninţă legăturile păcătoase de felul acesta şi Hristos, Stăpâ¬ 
nul şi Judecătorul nostru, când vede că o fecioară, dăruită Lui şi 
închinată sfinţeniei Lui, stă culcată alături de altul! 

3. Suntem datori să prevenim prin orice sfat şi să trudim ca 
fiecare dintre fraţii noştri să poată scăpa de sabia Lui duhovni¬ 
cească şi de ziua Judecăţii ce va să vină. Şi, de vreme ce se cade ca 
toţi să păzească întru totul învăţătura, cu atât mai mult se cuvine 
ca întâistătătorii şi diaconii să se îngrijească de aceasta, ca să dea 


1 1 Corinteni VIII, 13. 

celorlalţi pildă şi adeverire prin purtarea şi caracterul lor. Căci 
cum pot fi ei modele de cinste şi înfrânare, dacă de la ei înşişi 
pornesc dovezile de stricăciune ? 

IV. 1. De aceea, cu înţelepciune şi tărie ai procedat, preaiubi¬ 
te frate, când ai afurisit pe diaconul care a petrecut noaptea cu o 
fecioară, ba încă şi pe ceilalţi, care luaseră obiceiul de a se culca 
cu fecioarele. Iar de se vor fi pocăit pentru această nelegiuită îm¬ 
preună dormire a lor şi se vor fi despărţit, fecioarele să fie cerce¬ 
tate cu atenţie de moaşe şi, de vor fi găsite fecioare, după împăr¬ 
tăşanie, să fie primite în biserică, însă cu această condiţie: dacă 
se vor întoarce la aceiaşi bărbaţi ori de vor locui cu ei în aceeaşi 
casă sau sub acelaşi acoperiş, să fie izgonite cu mai grea osândă şi 
unele ca acestea să nu fie mai apoi uşor primite în Biserică. Da¬ 
că însă, vreuna dintre ele va fi fost prinsă ca fiind stricată, să facă 
deplină pocăinţă, căci una ca ea nu a greşit faţă de soţ, ci faţă de 
Hristos, astfel ca mai pe urmă, la timpul potrivit, să se întoarcă 
la Biserică, după ce se va fi mărturisit. 

2. Iar dacă stăruiesc în cerbicie şi nu se despart, să ştie că, prin 
această neruşinată încăpăţânare a lor, nu pot fi primiţi de noi în 
Biserică, pentru a nu da, prin greşelile lor, pildă spre cădere. Nici 
să socotescă că poate exista un motiv de vieţuire şi mântuire pen¬ 
tru ei, de nu se vor fi supus episcopilor şi preoţilor, de vreme ce 
în Deuteronom spune Domnul: 

Şi cine se va purta îndărătnic, încât să nu asculte pe preot, ori¬ 
care va fifost el în zilele acelea, să moară omul acela, şi tot popo¬ 
rul se va teme când va auzi, şi nu se vor mai purta cu necuviinţa 
de acum . 1 

Dumnezeu a poruncit să fie ucişi cei care nu ascultă de preoţii 
Săi, a hotărât timpul judecăţii Sale pentru cei care nu se supun. 


Deuteronom XVII, 12 şi 13. 

3. Şi într-adevăr erau ucişi cu sabia atunci când tăierea îm¬ 
prejur 1 trupească era în putere: acum însă, pentru că circumcizia 
începe a fi duhovnicească la robii credincioşi ai lui Dumnezeu, 
trufaşii si îndărătnicii sunt ucişi cu sabia Duhului, de vreme ce 

i > > 

sunt îndepărtaţi din Biserică. Căci nu pot vieţui în afara ei, de¬ 
oarece una este casa lui Dumnezeu şi nimeni nu poate avea mân¬ 
tuirea decât în Biserică. Faptul că obraznicii pier atunci când nu 
ascultă şi nu se supun învăţăturilor mântuitoare îl mărturiseşte 
Sfânta Scriptură, care spune: 

Cel nesupus nu-l iubeşte pe cel care-l mustră. Cei ce urăsc mus¬ 
trarea ruşinos vor pieri. 1 

V.l. Aşadar, frate preaiubit, dă-ţi silinţa, pentru ca cei nesu¬ 
puşi să nu fie nimiciţi şi să piară, ca să-i îndrumi, pe cât poţi, pe 
fraţii noştri prin sfaturi mântuitoare şi să-l îndemni pe fiecare 
spre mântuirea sa. Anevoioasă şi îngustă este calea pe care pro- 
păşim în viaţă, dar preaînalt şi mare este rodul, atunci când ajun¬ 
gem la izbândă. Cei care s-au scopit 3 odată pentru a ajunge în 
împărăţia cerurilor, ca în toate să placă lui Dumnezeu, să nu re¬ 
fuze a da ascultare episcopilor lui Dumnezeu, nici să se facă pri¬ 
lej de smintire pentru fraţi în Biserică. 

2. Şi, chiar dacă în clipa de faţă par a fi supăraţi pe noi, to¬ 
tuşi noi o să-i mustrăm cu sfat mântuitor, ştiind că şi Apostolul 
a spus: 

Am ajuns deci vrăjmaşul vostru spunându-vă adevărul f 4 

Iar dacă ei ne vor fi dat ascultare, avem un lucru foarte plăcut. 
Prin cinstirea cuvântului nostru i-am îndrumat să fie statornici 

1 Circumcizia, circumcisio, ca act ritual formal. 

1 Pildele lui Solomon XV, 12 şi 10. 

3 Castrarea, ca practică vremelnic curentă, le-a fost interzisă de la o vreme 
credincioşilor, mai cu seamă monahilor. 

4 Galateni IV, 16. 

pe calea spre mântuire. Dacă însă unii stricaţi nu vor vrea să se 
supună, să spunem iarăşi după acelaşi Apostol: 

De-aş vrea să fiu pe plac oamenilor, n-aşfi robul lui Hristos. 
dacă nu-i putem convinge pe câţiva, încât să-i facem pe ei a fi pe 
plac lui Hristos, totuşi noi cu siguranţă, căci ţine de noi, să fa¬ 
cem pe plac Domnului Hristos şi Dumnezeului nostru, ca unii 
ce păzim poruncile Sale. 

Iţi doresc, frate preaiubit şi preadorit, să fii întotdeauna bine 
sănătos în Domnul. 


1 Galateni 1,10. 



SCRISOAREA V 


Ciprian urează sănătate 
preaiubiţilor fraţi preoţi ţi diaconi 


I. 1. Vă trimit sănătate, eu însumi fiind teafăr prin harul lui 
Dumnezeu, fraţi preaiubiţi, bucuros, că şi în privinţa sănătăţii 
voastre am aflat că toate sunt bune. Şi, fiindcă depărtarea nu-mi 
îngăduie să fiu acum între voi, vă cer în numele credinţei şi evla¬ 
viei voastre să îndepliniţi acolo atât îndatoririle voastre, cât şi pe 
ale mele, ca să nu lipsească nimic în ce priveşte buna rânduială 
ori purtare de grijă. 

2. Oricâte cheltuieli se cer a fi făcute, fie pentru cei întem¬ 
niţaţi, căci au mărturisit cu glas de slavă pe Domnul, fie pentru 
cei care se chinuiesc săraci si lipsiţi si totuşi rămân statornici în 
Domnul, vă cer să nu lipsească nimic, pentru ca toată mica su¬ 
mă ce a ajuns acolo să fie împărţită clericilor pentru astfel de pri¬ 
lejuri, ca să aibă de unde ajuta pe cât mai mulţi, după nevoile şi 
strâmtorările fiecărora. 

II. 1. Şi încă mai cer să nu lipsească dibăcia şi grija voastră în¬ 
tru păstrarea liniştii. Căci, deşi fraţii, în numele dragostei lor, 
sunt dornici să se adune şi să viziteze pe bunii lor duhovnici, pe 
care i-a făcut de acum vestiţi prin slăvite iniţieri sfânta lor vred¬ 
nicie, socotesc totuşi că acest lucru trebuie făcut cu grijă şi nu 
cu îmbulzeală ori cu mare mulţime adunată deodată, ca să nu se 

aţâţe zelul, prin chiar acest fapt, şi să devină cu neputinţă a intra 
şi, în timp ce, nesăţioşi fiind, voim mult, să pierdem totul. Ve¬ 
gheaţi aşadar şi fiţi prevăzători, ca acest lucru să se facă cu luare- 
aminte, cât mai sigur, pentru ca înşişi preoţii care slujesc acolo 
celor ce vin pentru a se mărturisi, să se schimbe între ei fiecare 
dimpreună cu fiecare diacon, căci şi schimbarea persoanelor şi 
rânduirea celor adunaţi micşorează zelul. 1 Căci în privinţa tutu¬ 
ror lucrurilor, blânzi şi smeriţi, cum se cuvine robilor lui Dum¬ 
nezeu, suntem datori să ne supunem vremurilor şi să căutăm li¬ 
niştea şi să veghem asupra poporului. 

Vă doresc, preaiubiţi şi mult doriţi fraţi, să fiţi totdeauna bi¬ 
ne sănătoşi şi să ne pomeniţi. 2 Mântuiţi pe toţi fraţii creştini. Vă 
doresc sănătate diaconul meu şi toţi cei care sunt cu mine. Fiţi 
bine sănătoşi. 3 


1 Se încearcă evitarea oricăror turbulenţe pe care zelul prea mare al peleri¬ 
nilor le-ar putea produce, avându-se în vedere posibila intervenţie a organe¬ 
lor statului şi suspendarea ceremoniilor [mărturisirii]. 

2 A-şi aminti, evident, a pomeni în rugăciunile lor zilnice, ceea ce se va 
spune clar într-o altă scrisoare (LXXVTII, pct. II, 2). 

3 Formulă epistolară de încheiere: Vaiete ori saluete atque ualete. 

Ciprian urează sănătate statornică lui Sergius şi 
Rogatianus şi celorlalţi mărturisitori în Domnul 


1.1. Vă urez sănătate, fraţi preaiubiţi, dorind eu însumi să mă 
bucur de vederea voastră, dacă depărtarea nu m-ar împiedica să 
ajung la voi. Căci ce lucru mai dorit de mine şi mai plăcut mi s-ar 
putea, întâmpla decât să fiu alături de voi, ca să mă îmbrăţişaţi cu 
acele mâini curate şi nepătate şi care păzesc credinţa Domnului 
şi s-au lepădat de slujirea diavolului ? Ce ar fi mai îmbucurător şi 
mai înălţător decât să sărut acum gurile voastre care, cu glas de 
izbândă, au mărturisit pe Domnul şi să fiu privit faţă în faţă de 
ochii voştri care, dispreţuind lumea aceasta, au rămas vrednici 
a-L vedea pe Dumnezeu ? 

2. Dar, fiindcă nu mi se dă putinţa de a lua parte la o astfel de 
bucurie, trimit din parte-mi pentru urechile şi ochii voştri, ca să 
mă înlocuiască, această scrisoare, prin care vă fericesc şi vă în¬ 
demn deopotrivă să continuaţi a fi tari şi statornici în mărturisi¬ 
rea slavei cereşti şi, păşind pe calea slujirii Domnului, să înaintaţi 
cu bărbăţie duhovnicească întru primirea cununii, ca unii care-L 
aveţi apărător şi călăuzitor pe Domnul, Care a spus; 

Şi iată Eu sunt cu voi în toate zilele, până la sfârşitul veacului . 1 

O, fericită temniţă, pe care a luminat-o prezenţa voastră! O, 
fericită temniţă, care-i trimiţi la cer pe oamenii lui Dumnezeu! 


'Matei XXVIII, 20. 

O, întuneric mai luminos decât soarele însuşi şi mai limpede de¬ 
cât lumina lumii acesteia, unde de curând au fost aşezate tem¬ 
plele lui Dumnezeu şi, prin sfintele mărturisiri, s-au sfinţit tru¬ 
purile voastre! 

II. 1. Şi nimic altceva să nu cugetaţi acum în inimile şi suflete¬ 
le voastre decât sfintele învăţături şi poruncile cereşti, prin care 
Sfântul Duh ne-a însufleţit întotdeauna întru îndurarea suferin¬ 
ţei. Nimeni să nu se gândească la moarte, ci la nemurire, nici la 
pedeapsa trecătoare, ci la slava veşnică, de vreme ce scris este: 

Scumpă este înaintea lui Dumnezeu moartea drepţilor Lui . 1 

Şi iarăşi: 

Jertfa lui Dumnezeu: duhul zdrobit; inima zdrobită ţi smerită 
Dumnezeu nu o dispreţuieşte. 1 

Şi din nou, unde vorbeşte Sfânta Scriptură despre chinurile 
care consacră pe martiri şi-i sfinţesc prin însăşi încercarea păti¬ 
mirii lor: 

Chiar dacă, în faţa oamenilor, ei au îndurat suferinţe, nădej¬ 
dea lor este plină de nemurire. Şifiindpedepsiţi în puţine, în mul¬ 
te vor fi bine primiţi, căci Dumnezeu i-a pus la încercare şi i-a gă¬ 
sit vrednici de EL Ca pe aur în topitoare, aşa i-a încercat şi ca pe o 
jertfă de ardere întreagă 3 i-a primit. Şi în veac va fi cinstirea lor. 
Judeca-vor neamurile şi stăpâni vorfi peste popoare şi Domnul lor 
va împărăţi în veci. 4 

Aşadar, când cugetaţi că voi veţi judeca şi veţi domni împre¬ 
ună cu Domnul Hristos, trebuie să tresăltaţi şi, de bucuria celor 
viitoare, să călcaţi în picioare nevoinţele de acum, ştiind că de la 
începutul lumii astfel a fost hotărât, ca dreptatea să sufere aici în 

1 Psalmi CXV, 6. 

2 Psalmi L, 18. 

3 Jertfa de ardere întreagă, hostia bolocausta (după grecul 6l6icau<rroţ, 
okoc, „întreg” şi kcUco, Kauordţ „a arde, ars”). 

4 înţelepciunea lui Solomon III, 4, 5,6 şi 8. 

zbaterea veacului 1 acestuia, când, îndată după întâiul început, 
este ucis Abel cel drept, şi mai pe urmă au fost trimişi toţi cei 
drepţi, şi profeţii, şi apostolii. Şi tuturor acestora, chiar Domnul, 
în persoană, le-a dat exemplu, arătând că la împărăţia Lui nu pot 
ajunge decât aceia, care au mers pe calea Lui, căci spune: 

Cel care îşi iubeşte sufletul în veacul acesta, îl va pierde; iar cel 
ce îşi urăşte sufletul în veacul acesta îl va păstra în viaţa veşnică . 2 

Si iarăşi: 

t » 

Nu vă temeţi de cei ce ucid trupul, iar sufletul nu-lpot ucide. 
Temeţi-vă mai curând de cel care poate şi sufletul şi trupul să le 
piardă în gheena. 71 

Chiar Pavel ne îmbărbătează, spunând că noi, cei care dorim 
să ajungem la făgăduinţele Domnului, trebuie să-L urmăm în 
toate pe Domnul: 

Suntem fiii lui Dumnezeu: iar dacă suntem fii, suntem şi moş¬ 
tenitori, dar împreună moştenitori cu Hristos, dacă de bună seamă 
pătimim împreună cu El, ca să şifim preamăriţi împreună cu EL 4 

A adăugat chiar deosebirea timpului prezent de al slavei vii¬ 
toare, spunând: 

Pătimirile vremii acesteia nu sunt vrednice de mărirea viitoa¬ 
re, care se va arăta în noi . 5 

Gândind la slava acestei măriri, se cade să îndurăm toate ne- 
voinţele şi prigonirile, fiindcă, deşi sunt multe împresurările ce¬ 
lor drepţi, totuşi din toate sunt scăpaţi cei ce-şi pun nădejdea în 
Dumnezeu. 

1 Veacul acesta, saeculum boc. 

2 Ioan XII, 25. Cuvântul tradus, conform tradiţiei, cu sufletul este ani¬ 
ma „sudul vital”, pur şi simplu „viaţa”, având corespondent în greacă pe 
Pentru partea spirituală „duhul”, găsim spiritus, care corespunde grecescului 
7tvei) pa. 

3 Matei X, 28. 

4 Romani VIII, 16şil7. 

5 Romani VIII, 18. 

III.l. Fericite sunt şi femeile care stau împreună cu voi în 
aceeaşi slavă a mărturisirii, care ţin credinţa în Domnul şi, mai 
tari decât firea lor femeiască, nu numai că ele însele sunt foar¬ 
te aproape de cunună, dar au dat chiar şi celorlalte femei pildă 
despre statornicia lor. Şi, ca să nu lipsească ceva de la slava cetei 
voastre, ca orice sex şi vârstă să fie în cinstire împreună cu voi, 
sfânta preoţie vi i-a adus alături în slăvită mărturisire chiar şi pe 
copii, căci ni se arată ceva asemănător cu ceea ce au făcut odini¬ 
oară vestiţii copii: Anania, Azaria, Misael, căci, după ce au fost 
închişi în cuptor, focul s-a stins şi flăcările au dat răcoare, pen¬ 
tru că Domnul a fost alături de ei şi a dovedit faptul că nimic nu 
poate face văpaia gheenei împotriva mărturisitorilor şi martiri¬ 
lor Lui, ba chiar că cei care credeau în Dumnezeu izbândeau în 
toate teferi şi nevătămaţi. 

Şi vă rog, în numele credinţei voastre, să cercetaţi mai cu lua- 
re-aminte, cât de mare a fost credinţa în rândul acelor copii, în¬ 
cât L-a putut câştiga în aşa măsură pe Dumnezeu. Căci ei, pregă¬ 
tiţi pentru toate, aşa cum toţi trebuie să fim, îi spun regelui: 

Rege Nabucodonosor, nu e nevoie ca noi să-ţi răspundem la 
această întrebare. Căci este Dumnezeu, pe Care-L slujim noi, Care 
ne poate scoate din cuptorul cufoc arzător ţi ne va scăpa din mâinile 
tale, rege. Şi chiar dacă nu, să-ţi fie cunoscut că nu slujim dumneze¬ 
ilor tăi ţi nu ne închinăm chipului de aur pe care l-ai ridicat . 1 

Deşi ei credeau şi ştiau că, pentru credinţa lor, pot fi scăpaţi 
chiar şi de chinurile de acum, n-au vrut totuşi să se fălească cu 
acest lucru şi să şi-l atribuie, căci au spus: Şi chiar dacă nu..., ca 
să nu fie mai mică bărbăţia mărtirisirii, lipsită fiind de dovada 
pătimirii. Au adăugat că Dumnezeu le poate face pe toate, dar 
că totuşi nu-şi puneau nădejdea în aceasta, încât să dorească a 
fi scăpaţi acum, ci se gândeau la acea slavă a libertăţii şi păcii 
veşnice. 

1 Daniel III, 16-18. Este răspunsul la întrebarea regelui trufaş, anume ce 
zeu îi poate salva din mâinile lui. 

IV. Păstrând şi noi această credinţă şi cugetând zi şi noapte, 
aplecaţi din toată inima către Dumnezeu, să ne gândim, în dis¬ 
preţul celor prezente, doar la cele viitoare, la fructul împărăţi¬ 
ei Veşnice, la îmbrăţişarea şi sărutarea Domnului, la vederea lui 
Dumnezeu: să urmaţi în toate pe preotul Rogatianus, bătrânul 
plin de slavă, care vă deschide calea întru slava vremii noastre 
prin tăria credinţei şi sfânta preoţie, care, împreună cu veşnic 
liniştitul şi cumpătatul frate al nostru Felicissimus, înfruntând 
atacul mulţimii ajunse violente, v-a pregătit primul adăpost în 
temniţă şi, chiar şi acum, v-o ia înainte ca un adevărat călăuzitor 
al vostru. înălţăm Domnului rugăciuni stăruitoare, să desăvâr¬ 
şească lucrarea în privinţa voastră, precum în cazul începuturilor 
ce ajung Ia un bun sfârşit, anume pe cei pe care i-a făcut a mărtu¬ 
risi să-i facă şi a fi încununaţi. 

Vă doresc, preaiubiţi şi preafericiţi fraţi, să fiţi mereu bine să¬ 
nătoşi în Domnul şi să ajungeţi la slava cununii cereşti. 



SCRISOAREA VII 


Ciprian urează sănătate preaiubiţilor fraţi, preoţi ţi diaconi 


1. Vă doresc sănătate, fraţi preaiubiţi, însumi sănătos fiind 
prin harul lui Dumnezeu şi dorind să vin degrabă Ia voi, ca să se 
împlinească atât dorinţa mea, cât şi a voastră şi a tuturor fraţilor. 
Se cade totuşi să veghem la pacea tuturor şi în acest răstimp, cu 
toate că e un necaz al inimii noastre să fim departe de voi, pentru 
ca nu cumva venirea mea să aţâţe pornirea şi violenţa păgânilor 
împotriva noastră şi să devenim prilej de a rupe pacea noi, care 
suntem mai mult datori a ne îngriji de pacea tuturor. Aşadar, da¬ 
că voi, după liniştirea lucrurilor, îmi veţi scrie că trebuie să vin, 
ori dacă Domnul va binevoi s-o arate, atunci voi veni la voi. Căci 
unde oare mi-ar putea fi mai bine ori mai plăcut, decât acolo un¬ 
de a vrut Dumnezeu să primesc credinţa şi să cresc în ea? 

2. Vă cer cu stăruinţă să aveţi grija văduvelor şi a bolnavilor 
şi a tuturor sărmanilor. Dar şi pentru peregrini 1 , de vor fi unii în 
nevoie, faceţi cheltuială din suma mea, pe care am lăsat-o la con¬ 
fratele nostru în preoţie Rogatianus. Pentru că suma se poate să 
fi fost cheltuită de acum în întregime, i-am trimis tot lui, prin pa¬ 
racliserul 2 Naricus, o altă parte, pentru ca lucrarea de ajutorare a 
celor aflaţi în nevoie să se facă mai din belşug şi mai lesnicios. 

Vă doresc, fraţi preaiubiţi, să fiţi mereu bine sănătoşi. 

1 Peregrinii, de regulă străini fără adăpost ori statut juridic; de aici: pele¬ 
rinii creştini şi pelerinajul. în epistolă se face vorbire despre refugiaţii creştini 
ai prigoanei din acei ani (250). 

2 însoţitor, acoluthus, după &ie<5Xv0oţ, ori ajutor, slujitor sau, aici, mai de¬ 
grabă, paracliser. 

1.1. Am aflat că binecuvântatul Papă 2 Ciprian s-a despărţit de 
ipodiaconul 3 Crementius, care a venit de la voi la noi cu un anu¬ 
mit motiv, ceea ce de altfel putea face cu îndreptăţire, căci era o 
persoană importantă. Dar, de vreme ce este ameninţătoare lupta 
pe care Dumnezeu a lăsat-o în lume, pentru a înfrunta potrivni¬ 
cul împreună cu robul Lui, voind să le arate deschis această luptă 
chiar îngerilor şi oamenilor, anume că cel ce va izbândi este în¬ 
cununat, însă cel învins va atrage împotriva sa osânda care ne-a 
fost arătată nouă şi, deoarece asupra noastră, care părem a fi în- 
tâistătători şi a păzi turma ca păstori, cade vina de suntem găsiţi 
delăsători, nouă ni se va spune ceea ce şi înaintaşilor noştri, care 
erau întâistătători atât de delăsători, li s-a spus că: 

...pe celpierdut nu l-am căutat, pe cel rătăcit nu l-am îndreptat 
şi pe şchiop nu l-am legat, cu toate că mâneam laptele şi ne-mbră- 
cam cu lâna lor . 4 

2. De altfel, Dumnezeu însuşi, împlinind cele ce erau scrise 
în Lege şi în profeţi, ne învaţă, când spune: 

1 Scrisoarea este adresată de clerul din Roma clerului din Cartagina, în 
timpul vacanţei Scaunului. Unii o atribuie autorului Scrisorii XXI, căci are 
aceleaşi defecte de stil. 

1 Papă - era, în epocă, un tidu [reverenţios] conferit Episcopului Romei, 
dar şi unor episcopi mai de seamă. 

3 Ipodiacon, în latină subdiaconus, după grecescul utroSubcovoţ „ajutor, 
slujitor al preotului”. 

4 Iezechiel XXXIV, 3-4 (citatul este uşor modificat). 

Eu sunt Păstorul cel bun, care îmi pun sufletul Meu pentru oile 
Mele. însă cel plătit şi ale căruia nu sunt oile, îndată ce a văzut lu¬ 
pul venind, le lasă şi fuge şi lupul le risipeşte pe acestea . 1 

Dar şi lui Simon astfel îi spune: 

„Mă iubeşti?" Acela răspunde: „Te iubesc.” îi spune: „Paşte oi¬ 
le Mele." 2 

Că acest lucru s-a făcut, o ştim din însuşi faptul că a murit, iar 
ceilalţi ucenici la fel au făcut, 

II. 1. Aşadar, nu dorim ca voi, fraţi preaiubiţi, să fiţi socotiţi paz¬ 
nici plătiţi, ci buni păstori, de vreme ce ştiţi că vă ameninţă o foar¬ 
te mare primejdie atunci când nu-i veţi îndemna pe fraţii noştri să 
rămână statornici în credinţă, ca nu cumva, mergând cu nesoco¬ 
tinţă către idolatrie, să fie distrusă din rădăcini frăţia noastră 3 . 

2. Căci nu numai în vorbe vă îndemnăm spre acestea, ci veţi 
putea afla de la mai mulţi, care vin din partea noastră la voi, că 
toate acestea, cu ajutorul lui Dumnezeu, noi le-am şi făcut şi 
le facem cu toată grija şi primejdia acestui veac, având înaintea 
ochilor mai mult teama de Dumnezeu şi pedepsele veşnice, de¬ 
cât teama de oameni şi nelegiuirea trecătoare, fără a ne părăsi 
fraţii, ci îndemnându-i să rămână în credinţă 4 şi să fie pregătiţi a 
merge cu Domnul. 

3. Chiar pe cei ce urcau 5 la ceea ce erau împinşi a face i-am 
reprimit. Biserica rămâne cu tărie în credinţă, deşi unii, mânaţi 
chiar de teroare, ori că erau persoane oficiale, ori cuprinşi de tea- 

1 Ioan X, 11 şi 12. 

2 IoanXXI, 15. 

3 Frăţia .jratemitas-. trimitere la Întreaga comunitate creştină, a cărei soli¬ 
daritate, în general, este de altfel bine atestată. 

4 Cf. I Corinteni XVI, 13. 

5 Urcau pe Capitoliu, cu sau Iară voie, pentru a aduce jertfe divinităţilor 
păgâne. 

ma de oameni, au căzut 1 ; totuşi pe aceştia, cu toate că s-au lepă¬ 
dat de noi, nu-i părăsim, ci chiar şi pe ei i-am îndemnat şi îi în¬ 
demnăm să se pocăiască, cu nădejdea că în vreun fel vor putea 
primi îngăduinţă de la cel care Ie-o poate da 2 , ca să nu se facă mai 
răi, de vor fi fost părăsiţi de noi. 

III. 1. Vedeţi aşadar, fraţilor, că sunteţi datori să faceţi şi voi 
acest lucru, astfel încât, până şi aceia care au căzut, dar la îndem¬ 
nul vostru şi-au îndreptat sufletele, de vor fi fost prinşi din nou, 
să mărturisească 3 , ca să-şi poată îndrepta căderea de mai-înainte. 
Sunt şi altele ce cad în sarcina voastră, şi pe care chiar vi le-am 
adăugat mai jos: astfel, dacă aceia care au căzut în această ispită, 
vor fi cuprinşi de boală, dar se vor pocăi pentru fapta lor, şi chiar 
vor dori împărtăşania, trebuie fără îndoială ajutaţi: fie văduve, 
fie năpăstuiţi, care nu se pot hrăni singuri, fie cei ce sunt în tem¬ 
niţe, ori cei alungaţi din casele lor, trebuie de bună seamă să aibă 
alături purtători de grijă; dar nu vor trebui uitaţi nici catehume- 
nii 4 prinşi de boală, pentru a li se veni în ajutor. 

2. Şi, ceea ce este foarte important, trupurile martirilor sau 
ale celorlalţi fraţi, dacă nu sunt îngropate, mare primejdie îi 
ameninţă pe cei cărora le cade în sarcină această lucrare. Aşadar, 
de oricare dintre voi şi în orice împrejurare va fi fost săvârşită 
această lucrare, suntem încredinţaţi că acesta este socotit un bun 
rob şi precum cel care 

1 Au căzut (în apostazie), în fapt au abjurat, s-au lepădat de credinţa lor, 
de Hristos, intrând în categoria acelor lapsi „căzuţi”, a căror reprimire, după 
cum vom vedea, a stârnit mari controverse în Biserică la acea dată. 

2 Arhiereul locului, uneori chiar sinoadele/conciliile ori, la limită, Dum¬ 
nezeu însuşi. 

3 Mărturisirea - nu fără grave consecinţe - în instanţă [păgână] a aparte¬ 
nenţei la religia creştină. 

4 Catehumeni, caticumini, gr. Karr]j(oi5(i£voţ, aspiranţi, creştini în deveni¬ 
re, în curs de catehizare 

întru foarte puţin a fost credincios, să fie aşezat peste zece ce¬ 
tăţi. 1 

Să facă însă Dumnezeu, Care dă toate celor care nădăjduiesc 
în El, ca noi toţi să ne aflăm în aceste bune lucrări. 

3. Vă doresc sănătate fraţii care sunt în lanţuri, şi preoţii 2 , şi 
toată Biserica, care însăşi veghează cu cea mai mare grijă pentru 
toţi cei care cheamă numele Domnului. Dar şi noi vă cerem ca, 
la rândul vostru, să ne pomeniţi 3 . 

4. Să ştiţi însă că Bassianus a ajuns la noi. Şi vă cerem vouă, ca¬ 
re aveţi iubire de Dumnezeu, să transmiteţi o copie a acestei scri¬ 
sori către oricine veţi putea cu prilejurile potrivite, sau să scrieţi 
una a voastră, fie să trimiteţi un vestitor, ca să rămână tari şi sta¬ 
tornici în credinţă. 

Vă dorim, fraţi preaiubiţi, să fiţi mereu bine sănătoşi. 


'Cf.LucaXIX, 17. 

z Preoţii îi indică aici pe presbyteri, gr. irpeu^urepoi, arhiereii. 
3 A-i pomeni, desigur, în rugăciuni. 



SCRISOAREA IX 


Ciprian urează, sănătatefraţilor preoţi şi diaconi 
care locuiesc la Roma 


I. 1. Pe când la noi, fraţi preaiubiţi, umbla un anume zvon des¬ 
pre plecarea din viaţa aceasta a bunului bărbat, confrate al meu 1 , 
şi ştirea părea îndoielnică, am primit de la voi scrisoarea, trimisă 
mie prin ipodiaconul Crementius, în care eram înştiinţat pe de¬ 
plin despre slăvitul lui sfârşit şi chiar m-am bucurat întru câtva 
că, precum cârmuirea, şi sfârşitul i-a fost vrednic de cinste. 

2. Tocmai în legătură cu aceasta vă şi fericesc foarte mult, 
pentru că însoţiţi pomenirea lui cu o mărturie atât de bogată 
şi luminoasă, astfel încât prin voi ni se arată că, pe de o parte, şi 
voi aveţi un titlu de glorie în privinţa memoriei întâistătătoru- 
lui, dar, pe de alta, şi nouă ne oferă o pildă de credinţă şi virtute. 
Căci, pe cât de primejdioasă este căderea întâistătătorului pen¬ 
tru căderea celor care îl urmează, tot pe atât de folositor, dim¬ 
potrivă, şi de mântuitor lucru este, atunci când episcopul se ofe¬ 
ră, fraţilor, pe sine drept exemplu prin tăria vrednică de urmat a 
credinţei sale. 

II. 1. Am citit şi o altă scrisoare, în care nu s-a desluşit după 
semnătură nici cine a scris-o, nici către cine a fost scrisă. Şi, fiind¬ 
că în această scrisoare m-au mişcat atât scriitura, cât şi cuprinsul 

1 Papa Fabian, martirizat la 20 ianuarie, în anul 250. 

şi chiar hârtia, aceeaşi scrisoare v-am retrimis-o, ca să recunoaş¬ 
teţi dacă este chiar cea pe care i-aţi dat-o ipodiaconului Cremen- 
tius spre a o aduce, ca să nu fi fost ascuns ori schimbat ceva din 
adevăr. 

2. Pentru că, într-adevăr, este peste măsură de grav, dacă ade¬ 
vărul unei scrisori clericale a fost falsificat printr-o minciună oa¬ 
recare şi prin rea-credinţă. Aşadar, ca să putem şti acest lucru, 
recunoaşteri voi dacă si scrisul, si subsemnătura sunt ale voastre 
şi rescrieţi-ne nouă ce se întâmplă cu adevărat. 

Vă doresc, fraţi preaiubiţi, să fiţi mereu bine sănătoşi. 



SCRISOAREA X 


Ciprian transmite martirilor şi 
mărturisitorilor lui Jisus Hristos veşnică sănătate 
în Dumnezeu-Tatăl 


1.1. Tresalt de bucurie şi vă fericesc, mult încercaţi şi preafe¬ 
riciţi fraţi, cunoscându-vă credinţa şi bărbăţia, cu care e slăvită 
Mama Biserică, cu adevărat slăvită şi de curând, când, prin măr¬ 
turisirea voastră neclintită, v-aţi asumat o pedeapsă care v-a fă¬ 
cut martiri ai lui Hristos, fiind exilaţi. Totuşi, cu cât această măr¬ 
turisire este mai tare în pătimire, cu atât este mai vestită şi mai 
mare în cinstire: a crescut lupta, a crescut şi slava luptătorilor. Şi 
n-aţi stat deoparte de linia de bătaie de teama caznelor, ci aţi fost 
mai mult chemaţi la luptă chiar de chinuri, tari şi neclintiţi aţi 
păşit cu dăruire deschisă spre încleştarea celei mai mari lupte. 

2. Dintre aceştia, pe unii i-am descoperit de mai înainte în¬ 
cununaţi, iar pe alţii foarte aproape de cununa izbânzii, însă pe 
toţi, pe care i-a oprit temniţa din mersul lor plin de slavă, i-am 
aflat însufleţiţi în a purta lupta cu o neostoită şi împărtăşită căl¬ 
dură a bărbăţiei, aşa cum se cuvine să fie în tabăra sfântă ostaşii 
lui Hristos, încât nici ademenirile nu amăgesc tăria neclintită a 
credinţei, nici ameninţările nu-i înfricoşează, nici chinurile, nici 
caznele nu-i înving, fiindcă Cel care este în noi este mai mare de¬ 
cât cel care este în lumea aceasta, şi nici o pedeapsă pământească 
nu are mai mare putere în a doborî decât are ocrotirea dumne- 

zeiască în a înălţa. Lucrul s-a dovedit prin lupta plină de slavă a 
fraţilor, care, deveniţi conducători pentru ceilalţi spre a învinge 
chinurile, au oferit pildă de virtute şi credinţă, înfruntând oastea 
duşmanilor, până ce oastea acelora s-a prăbuşit înfrântă. 

II. 1. Prin urmare, cu ce laude să vă preamăresc, preaviteji 
fraţi? Tăria inimii voastre şi stăruinţa credinţei cu ce cuvânt de 
laudă sa le împodobesc ? Aţi îndurat până la capăt slava celor mai 
aprige chinuri şi nu aţi cedat suferinţelor, ci mai degrabă suferin¬ 
ţele au dat înapoi în faţa voastră. Cununile au pus durerilor ca¬ 
pătul, pe care chinurile nu-1 dădeau. Prea cruntul măcel a stăruit 
îndelung, fără să doboare credinţa statornică, ci ca să trimită mai 
repede la Domnul pe oamenii lui Dumnezeu. 

2. Mulţimea celor de faţă a privit minunându-se lupta cereas¬ 
că şi duhovnicească a lui Dumnezeu, bătălia lui Hristos, a văzut 
că robii Lui au stat împotrivă cu glasul descătuşat, cu mintea ne¬ 
atinsă, sfântă bărbăţie, lipsiţi de armele lumeşti, dar înarmaţi cu 
armele date de nădejdea credinţei. Cei torturaţi au rămas mai 
puternici decât cei care-i torturau şi trupurile lovite şi măcelă¬ 
rite au învins ghearele 1 ce le loveau şi le măcelăreau. Şi lovitura 
cruntă, mult timp repetată, nu a putut birui credinţa de neclin¬ 
tit, deşi în robii lui Dumnezeu, după ce măruntaiele le-au fost 
rupte, nu mai erau torturate trupuri, ci nişte răni. Curgea sânge 
care să stingă vâlvătaia prigoanei, care, prin moartea plină de sla¬ 
vă, să liniştească jăraticul gheenei. 

3.0, ce fel a fost acea privelişte a Domnului, cât de înălţătoa¬ 
re, cât de mare, cât de plăcută ochilor lui Dumnezeu, prin sfinţe¬ 
nia şi dăruirea oşteanului Său, precum scris este în Psalmi, când 
Duhul Sfânt astfel ne vorbeşte şi ne îndeamnă: 

1 Gheare, ungulae, instrumente de tortură utilizate în epocă. 

Scumpă este înaintea lui Dumnezeu moartea drepţilor Săi . 1 

Preţioasă este această moarte care dobândeşte nemurirea cu 
preţul sângelui, care primeşte cununa din desăvârşirea virtuţii. 

III. l. Cât de bucuros a fost Hristos atunci, cât de binevoitor 
cu astfel de robi ai Săi, şi a luptat şi a învins Ocrotitorul credin¬ 
ţei, dând credincioşilor atât cât crede că poate primi cel care ia. 
A fost de faţă în lupta Sa, a ridicat pe luptătorii şi apărătorii nu¬ 
melui Său, i-a sprijinit, i-a însufleţit. Şi Cel care odată a învins 
moartea pentru noi învinge întotdeauna în noi: 

Iar când vă vor da pe voi în mâna lor, spune, să nu vă gândiţi 
ce veţi vorbi, căci nu voi sunteţi cei care vorbesc, ci Duhul Tatălui 
vostru este cel care vorbeşte în voi} 

IV. l. Dovada faptului a adus-o lupta de-acum. Un glas plin 
de Duhul Sfânt a ţâşnit din gura martirului, pe când preaferici¬ 
tul Mappalicus îi spunea în chinurile sale proconsulului: 

„Vei vedea mâine luptă ” 

Şi ceea ce acela a spus cu mărturia bărbăţiei şi credinţei. Dom¬ 
nul a împlinit. Lupta cerească s-a arătat şi robul lui Dumnezeu a 
fost încununat în înfruntarea luptei făgăduite. 

2. Aceasta este lupta pe care Profetul Isaia a prezis-o mai îna¬ 
inte, când a spus: 

Nu mică va fi bătălia cu oamenii, fiindcă Dumnezeu vă dă 
lupta? 

Şi, ca să arate care va fi această luptă, a adăugat zicând: 

Iată, Fecioara va lua în pântece şi va naşte un fiu şi veţi chema 
numele lui EmmanueL 4 

1 Psalmi CXV, 6. 

2 Matei X, 19 şi 20. 

3 Isaia VII, 13-14. 

4 Isaia VII, 14. 

Aceasta este lupta credinţei noastre, cu care luptăm, cu care 
învingem, cu care suntem încununaţi. 

3. Aceasta este înfruntarea pe care ne-o arată şi fericitul Apos¬ 
tol Pavel, în care trebuie să alergăm şi noi, ca să ajungem la slava 
cununii. 

Nu ştiţi, spune, că cei care aleargă în stadion, toţi aleargă de 
bună seamă, totuşi unul singur primeşte cununa de palmier? Aler¬ 
gaţi aşa, încât s-o luaţi. Şi aceia într-adevăr [aleargă] ca să pri¬ 
mească o cununi stricâcioasâ, noi însă pe cea nestricăcioasă . 1 

Şi iarăşi, arătând lupta sa şi făgăduind că el va fi curând jertfa 
pentru Domnul, spune: 

Eu de acum mă jertfesc şi vremea despărţirii mele este aproape. 
Lupta cea bună am luptat, călătoria am săvârşit, credinţa am pă¬ 
zit. De-acum mi-a rămas cununa dreptăţii, pe care Domnul mi-o 
va da în ziua aceea, El, Dreptul Judecător, însă nu numai mie, ci 
şi tuturor care au iubit venirea Lui} 

Prin urmare, această luptă prezisă de mai înainte prin profeţi, 
înfăptuită prin Domnul, purtată prin Apostoli, Mappalicus i-a 
fagăduit-o iarăşi proconsulului în numele său şi al confraţilor 
săi. Şi glasul credinciosului nu s-a înşelat în făgăduinţa sa. Lupta 
pe care a fagăduit-o a dovedit-o, iar cununa pe care a meritat-o 
a primit-o. 

4. Acum doresc şi totodată vă îndemn chiar şi pe voi ceilalţi 
să urmaţi pe acest preafericit martir şi pe alţi părtaşi la aceeaşi 
luptă şi pe însoţitorii statornici în credinţă, răbdători în suferin¬ 
ţe, biruitori în anchete: pentru ca pe cei pe care i-a unit lanţul 
mărturisirii, cât şi lăcaşul închisorii, să-i unească chiar şi desăvâr¬ 
şirea virtuţii şi cununa cerească, astfel încât, prin bucuria voas¬ 
tră, voi să ştergeţi lacrimile Mamei Biserici, care plânge căderea 

1 1 Corinteni IX, 24-25. 

2 II Timotei IV, (6) 7-8. 

şi moartea celor mai mulţi, şi chiar să întăriţi puterea celorlalţi, 
statornici în chemarea la luptă prin pilda voastră. De vă va che¬ 
ma lupta, de va veni ziua încercării voastre, războiţi-vă cu tă¬ 
rie, luptaţi fără întrerupere, ca unii care ştiţi că luptaţi sub ochii 
Domnului, Care e de faţă, că ajungeţi prin mărturisirea nume¬ 
lui Său Ia slava Lui însuşi, Care nu este astfel, încât să privească 
doar pe robii Săi, ci El însuşi luptă în noi. El însuşi dă lupta. El 
însuşi, în înfruntarea luptei noastre, încununează şi este deopo¬ 
trivă încununat. 

V.l. Iar dacă, cu voia Domnului, va veni pacea 1 peste voi, în¬ 
aintea zilei încercării voastre, vă rămân totuşi întreagă voinţa şi 
cunoaşterea slavei. Să nu se întristeze vreunul dintre voi, pe mo¬ 
tiv că este mai mic decât aceia care, pătimind până la capăt chi¬ 
nurile înaintea voastră, au ajuns la Domnul pe o cale plină de 
slavă, după ce au învins şi călcat în picioare veacul acesta. Dom¬ 
nul este adânc văzător al rărunchilor şi inimii, pătrunde cu pri¬ 
virea cele ascunse şi scrutează cele tăinuite. Pentru a binemerita 
cumva de la El cununa, este de ajuns doar mărturia Celui care va 
judeca. 

2. Aşadar, fraţi preaiubiţi, amândouă căile sunt în aceeaşi mă¬ 
sură măreţe şi strălucite: aceea, de a ne grăbi către Domnul prin 
desăvârşirea izbânzii, este mai sigură, iar aceasta, de-a înflori în 
lauda Bisericii, după ce ai primit odihna în urma unei slujiri pli¬ 
ne de slavă, este mai plăcută. O, fericită este Biserica noastră, 
pe care o luminează astfel cinstirea sfintei slujiri, pe care o um¬ 
ple de strălucire slăvitul sânge al martirilor din vremurile noas¬ 
tre. înainte era alb-strălucitoare prin faptele fraţilor; acum a de¬ 
venit purpurie, prin sângele jertfit al martirilor. între florile ei 
nu lipsesc nici crinii, nici trandafirii 2 . Acum să se-ntreacă fiecare 

1 Pacea sau iercarea, prin obşteasca moarte, fără a fi suferit martiriul. 

2 Crinii şi trandafirii, albul şi sângeriul. 

pentru cea mai mare preţuire a uneia ori a celeilalte cinstiri. Pri¬ 
mească din faptele bune cununile albe, ori pe cele sângerii din 
pătimire. în tabăra cerească şi pacea, şi lupta au florile lor, cu care 
oşteanul lui Hristos este încununat pentru izbândă. 

Vă doresc, mult încercaţi şi preafericiţi fraţi, să fiţi totdeauna 
bine sănătoşi întru Domnul şi să ne pomeniţi. Fiţi sănătoşi. 



SCRISOAREA XI 


Ciprian urează, sănătatefraţilor preoţi şi diaconi 


1.1. Fraţi preaiubiţi, deşi eu ştiu că, pentru teama pe care fie¬ 
care suntem datori a o avea faţă de Dumnezeu, şi voi acolo vă ne¬ 
voiţi cu zel în rugăciuni neîntrerupte şi în rugi stăruitoare, totuşi 
reamintesc şi eu grijii voastre cucernice că, pentru a împăca şi în¬ 
dupleca pe Dumnezeu, trebuie să plângem nu numai cu glasul, 
ci şi cu posturi şi cu lacrimi şi cu orice fel de rugăminţi. 

2. Căci trebuie să înţelegem şi să mărturisim că întinderea 
atât de tulburătoare a acestei apăsări, care a pustiit şi pustieşte 
încă şi acum în cea mai mare parte turma noastră, a venit în ur¬ 
ma păcatelor noastre, câtă vreme nu ţinem calea Domnului şi 
nici nu păzim poruncile cereşti, date nouă spre mântuire. A fă¬ 
cut Domnul nostru voia Tatălui si noi nu facem voia lui Dum- 

» 

nezeu, zbătându-ne pentru moşteniri şi câştiguri, însoţindu-ne 
cu trufia, lăsându-ne pradă pizmei şi dezbinării, lepădând cură¬ 
ţia şi credinţa, renunţând la viaţa lumească numai în vorbe şi nu 
în fapte, plăcându-şi fiecare sieşi şi nemulţumiţi fiind de toţi. 

Şi astfel primim lovituri aşa cum merităm, precum scris este: 

Iar sluga aceea care cunoaşte voia stăpânului său şi nu s-a supus 
voinţei lui va primi multe lovituri . 1 

3. Oare ce răni, ce lovituri nu merităm, de vreme ce nici măr¬ 
turisitorii, care trebuiau să fie spre pildă celorlalţi pentru bună 


1 Luca XII, 47. 

purtare, nu păzesc învăţătura? Şi astfel, în vreme ce fala umflată 
şi lipsită de ruşine a mărturisirii lor îi înălţa pe unii cu obrăzni¬ 
cie, au venit chinurile şi caznele fără sfârşit ale călăului, fără dez¬ 
nodământul osândirii, fără mângâierea morţii, cazne care nu tri¬ 
mit uşor la cunună, ci care chinuie mult timp până să doboare, 
fără numai dacă cineva, scăpat prin bunătatea lui Dumnezeu, a 
luat-o înainte chiar torturilor, dobândind slava, nu prin împlini¬ 
rea torturii, ci prin iuţimea morţii. 

II. 1. Acestea le suferim de pe urma păcatelor şi pe măsura 
vredniciei noastre, după cum ne-a prevenit cuvântul dumneze- 
isc, care spune: 

Dacă vor părăsi legea Mea şi nu vor umbla în rânduielile Me¬ 
le, de vor nesocoti îndreptările Mele şi nu vor păzi poruncile Mele, 
cerceta-voi cu nuiaua fărădelegile lor şi cu bătăi păcatele lor . 1 

Simţim, aşadar, nuielele şi bătăile noi, cei care nu facem pe 
plac lui Dumnezeu prin fapte bune şi nu-I facem voia, din pri¬ 
cina păcatelor. 

2. Să cerem din adâncul inimii şi din tot sufletul mila lui 
Dumnezeu, fiindcă El însuşi a mai adăugat, spunând: 

însă mila Mea n-o voi risipi de la ei . 1 

Să cerem şi primim; şi de va fi zăbavă şi întârziere în a primi, 
fiindcă greu L-am supărat, să batem, căci celui care bate i se des¬ 
chide 3 , numai să lovească poarta rugăciunile şi tânguirile şi lacri¬ 
mile noastre, în care se cuvine să stăruim şi să aşteptăm, iar rugă¬ 
ciunea să fie într-un cuget. 

III. l. Iar ceea ce m-a îndemnat mai mult şi m-a împins să vă 
scriu această scrisoare trebuie să ştiţi că s-a spus într-o viziune, 
după cum Domnul binevoieşte să ne arate şi să ne descopere: 


■Psalmi LXXXVIII, 31-33. 

2 Psalmi LXXXVIII, 34. 

3 Cf. Matei VII, 7. 

Cereţi şi primiţi, apoi învăţătura a fost dată poporului aflat de fa¬ 
ţă, ca să-I ceară Lui pentru câteva persoane anume, însă în cerere 
glasurile au fost nepotrivite şi alegerile diferite şi aceasta n-a fost 
defel pe placul celui Care spusese: Cereţi şi primiţi, pentru că ne¬ 
statornicia poporului era supărătoare şi nici nu era o învoire a 
fraţilor, una şi bună, nici înţelegere în unire, precum scris este: 

Dumnezeu Care face să locuiască în casă pe cei într-un duh . 1 

Iar în Faptele Apostolilor să citim: 

Şi mulţimea celor care crezuseră lucra într-un duh şi un sin¬ 
gur gând . 1 

Şi Domnul cu glasul Său a poruncit, zicând: 

Aceasta este porunca Mea: să vă iubiţi unii pe alţii? 

Şi iarăşi: 

Vă spun însă vouă că, dacă doi dintre voi vă veţi învoi pe pă¬ 
mânt în privinţa oricărui lucru, pe care îl veţi cere, se va da vouă 
de către Tatăl Meu, Care este în ceruri? 

Dacă prin urmare doi, uniţi fiind, pot atât de mult, ce se va 
putea dacă la toţi va fi unire ? 

2. Iar dacă, pe măsura păcii pe care ne-a dat-o nouă Domnul, 
era înţelegere între toţi fraţii, de multă vreme am fi primit de la 
mila dumnezeiască ceea ce cerem şi nu ne-am clătina de atâta 
timp în această primejduire a mântuirii şi credinţei noastre: ba, 
dimpotrivă, dacă frăţia creştinilor ar fi fost într-un cuget, nu li 
s-ar fi întâmplat fraţilor aceste nenorociri. 

IV. 1. Căci s-a arătat şi acel fapt: anume capul familiei 5 şedea 
cu un tânăr care-i era aşezat de-a dreapta, un tânăr care, îngrijo- 

1 Psalmi LXVII, 6. în text unianimes, varianta ajunsă la noi este solitarios 
((tovoTpoTtouţ) „singuratici”. 

2 Faptele Apostolilor IV, 32. 

3 Ioan XV, 17. 

4 Matei XVIII, 19. 

5 Capul, părintele familiei, pater familias, patriarhul, de regulă cel mai în 
vârstă bărbat al casei. 

rat şi trist, sprijinindu-şi cu nemulţumire bărbia în mână, şedea 
cu chipul mâhnit. Iar altul, care se ţinea de-a stânga, purta o pla¬ 
să, pe care ameninţa că o aruncă să prindă poporul ce stătea în 
jur. Şi, deoarece privitorul se întreba mirat ce înseamnă aceasta, 
i s-a spus că tânărul care şedea la dreapta se întristează astfel şi 
este îndurerat pentru că învăţăturile lui nu sunt păzite, iar că cel 
din stânga se bucura, că lui îi este dat prilejul să ia de la stăpânul 
familiei putinţa de a se dezlănţui cu cruzime. 

2. Această viziune este cu mult dinainte de a se fi ivit furtuna 
acestei nenorociri. Şi vedem că s-a împlinit ceea ce se arătase, căci, 
în timp ce noi nesocotim învăţăturile Domnului, câtă vreme nu 
păzim poruncile mântuitoare ale Legii date nouă, vrăjmaşul pri¬ 
meşte putinţa de a ne vătăma, de a învălui, prin aruncarea năvodu¬ 
lui, pe cei mai puţin înarmaţi şi mai puţin pregătiţi a se împotrivi. 

V.l. Să ne rugăm stăruitor şi să plângem în rugăciuni neînce¬ 
tate. Căci să ştiţi, fraţi preaiubiţi, că nu de mult, într-o viziune, 
ni s-a adus vină şi pentru acest lucru, că am dormita în rugăciuni 
şi nu ne-am ruga în trezvie 1 . Şi negreşit Dumnezeu, Care-1 iu¬ 
beşte pe cel pe care-1 ia la Sine, când îl ia, îl ia ca să-l îndrepteze, 
şi-l îndreptează ca să-l mântuiască. Prin urmare, să scuturăm şi să 
rupem lanţurile somnului şi să ne rugăm statornic şi în priveghe¬ 
re, precum ne învaţă Apostolul Pavel, când spune: 

Stăruiţi în rugăciune, priveghind în ea? 

2. Căci nici Apostolii nu au încetat a se ruga zi şi noapte, şi chiar 
Domnul, însuşi Stăpânul învăţăturii şi Calea pildei pentru noi, S-a 
rugat deseori şi în priveghere, precum citim în Evanghelie: 

A ieşit la munte ca să Se roage, şi-a petrecut noaptea în rugăciu¬ 
ne către Dumnezeu? 

1 Trezvie, starea de veghe, privegherea. 

2 Coloseni IV, 2. 

3 LucaVI, 12. 

Şi, negreşit, de Se ruga, El Se ruga pentru noi, de vreme ce El 
însuşi nu era păcătos, ci ducea păcatele noastre. însă într-atât Se 
ruga El pentru noi, încât citim în alt loc: 

Iar Domnul a zis către Petru: „Iată satana v-a cerut să vă cear¬ 
nă ca pe grâu. Eu însă M-am rugat pentru tine, ca să nu piară cre¬ 
dinţa ta ” 1 

Iar dacă Acela suferă şi veghează şi Se roagă pentru noi şi pen¬ 
tru păcatele noastre, cu cât mai mult suntem noi datori să stăruim 
în rugăciuni şi să ne rugăm, şi să ne rugăm în primul rând Dom¬ 
nului însuşi, iar apoi, prin El, să-L împăcăm pe Dumnezeu-Tatăl! 

3. Avem ca apărător şi mângâietor pentru păcatele noastre pe 
Iisus Hristos, Domnul şi Dumnezeul nostru, doar să ne căim că 
am păcătuit în trecut şi, mărturisind şi înţelegând păcatele noas¬ 
tre, prin care îl supărăm acum pe Domnul, să făgăduim pentru 
viitor, că umblăm pe căile Lui şi că ne temem de poruncile Lui. 
Tatăl ne şi îndreptează, ne şi păzeşte, de vom rămâne statornici 
în credinţă, chiar şi în nenorociri şi în strâmtorări, uniţi cu tărie 
în Unsul 2 Său, precum scris este: 

Cine ne va despărţi pe noi de iubirea lui Hristos ? Necazul, sau 
strâmtorarea, sau prigoana, sau foamea, sau goliciunea, sau pri¬ 
mejdia, sau sabia ? 3 

Nimic din acestea nu poate despărţi pe credincioşi, nimic 
nu poate smulge pe cei uniţi în Trupul şi Sângele Lui. Prigoana 
aceasta este o încercare şi cercetare a inimii noastre. Dumnezeu 
a vrut ca noi să fim zguduiţi şi să fim încercaţi, precum a încercat 
întotdeauna pe ai Săi, însă nici în încercări nu a lipsit vreodată 
credincioşilor ajutorul Lui. 

‘Luca XXII, 31-32. 

2 Unsul; nu uităm că termenul este in fapt un atribut al Persoanei; gra¬ 
matical un adjectiv verbal de la gr. j^pico „a unge* de unde 6 Xptoriţ „Unsul”, 
din lat. Unctus. 

3 Romani VIII, 35. 

VI. 1. în sfârşit, pe cel mai mic rob al Său, deşi prins în foarte 
multe păcate şi nevrednic de preoţia lui, a binevoit, în bunătatea 
Sa faţă de noi, să-l vestească: 

Spune aceluia, să fie liniştit, fiindcă pacea va să vină; dar are 
acum o mică amânare, căci au mai rămas unii care să fie încercaţi. 

2. Dar în sfintele slujbe suntem învăţaţi şi despre cumpătarea 
în mâncare şi înfrânarea la băutură, de bună seamă pentru ca is¬ 
pita veacului acestuia să nu slăbească inima înălţată de acum de 
tăria cerească, sau mintea îngreunată de ospeţe prea îmbelşugate 
să nu vegheze mai puţin la cererile rugăciunii. 

VII. l. Am fost dator să nu ascund şi să nu tăinuiesc singur în 
mintea mea aceste lucruri, prin care fiecare dintre noi ar putea fi şi 
învăţat şi călăuzit. Nici voi, de altfel, să nu ţineţi această scrisoare 
tăinuită la voi, ci să o oferiţi spre citire fraţilor. Căci a opri cele prin 
care Domnul binevoieşte să ne sfătuiască şi să înveţe e un lucru 
vrednic doar de cel ce nu vrea ca fratele său să fie sfătuit şi învăţat. 

2. Să ştie ei că noi suntem încercaţi de Domnul şi, în tulbura¬ 
rea luptei acesteia, să nu se lepede de credinţa cu care noi împre¬ 
ună am crezut în EI. Recunoscându-şi fiecare păcatele, să se dez¬ 
brace de vieţuirea omului vechi . 1 

Căci nimeni, care se uită îndărăt şi pune mâna sa pe plug, nu 
este potrivit pentru împărăţia lui Dumnezeu . 1 

Astfel, soţia lui Lot, deşi scăpată, a privit înapoi împotriva 
poruncii şi a pierdut 3 ceea ce dobândise. Să ne aţintim privirea 
nu spre cele din urmă, acolo unde ne cheamă diavolul, ci spre ce¬ 
le dinainte, acolo unde ne cheamă Hristos. Să ridicăm ochii spre 
cer, ca să nu ne prindă pământul cu desfătările şi ispitele lui. 


1 Efeseni IV, 22. 

2 Luca LX, 62. 

3 Cf. Facerea XIX, 26. 

3. Fiecare să se roage la Dumnezeu, nu atât pentru el, cât pen¬ 
tru toţi fraţii, precum ne-a învăţat Domnul să ne rugăm, de vre¬ 
me ce încredinţează nu fiecăruia o rugăciune în parte, ci a po¬ 
runcit să ne rugăm pentru toţi 1 , rugându-ne într-o rugă comună 
şi în bună înţelegere. Dacă Domnul ne va vedea smeriţi şi liniş¬ 
tiţi, uniţi între noi, temători de mânia Sa, îndreptaţi şi vindecaţi 
de nenorocirea de acum, ne va scoate neatinşi de pustiirea vrăj¬ 
maşului. A fost mai înainte învăţătura, va urma şi iertarea. 

VIII. Noi însă, fără a înceta de-a cere şi cu credinţa de-a pri¬ 
mi, curaţi şi-ntr-un singur cuget să implorăm pe Domnul, ru- 
gându-L deopotrivă cu geamăt de durere şi cu plânset,.precum 
se cade să-L implore cei care au ajuns între căzuţii 2 ce plâng şi ră¬ 
maşii ce se tem, între mulţimea doborâtă a celor atinşi de boală 
şi puţinătatea celor ce cu tărie stăruie. 

Să cerem ca iertarea să ne fie mai devreme dată, să vină repede 
în ajutor întunericului şi primejdiilor noastre, să se împlinească 
cele pe care Domnul binevoieşte a le arăta robilor Săi, refacerea 
Bisericii Lui, siguranţa mântuirii noastre, seninul de după ploi, 
lumina de după întuneric, blânda linişte după vânturi şi furtuni, 
ajutoarele pioase ale iubirii părinteşti, obişnuitele minuni ale 
slavei dumnezeieşti, prin care să se înăbuşe şi hula prigonitorilor 
şi să se refacă şi căinţa celor căzuţi şi să se slăvească credinţa pu¬ 
ternică şi statornică a celor neclintiţi. 

Vă doresc, fraţi preaiubiţi, să fiţi totdeauna bine sănătoşi şi să 
ne pomeniţi. Salutaţi pe fraţii creştini în numele meu şi îndem- 
naţi-i să ne pomenească. Fiţi sănătoşi! 


1 Cf. Matei VI, 9. 

2 Căzuţii în apostazie, lapsi. 

Ciprian urează sănătatefraţilor preoţi şi diaconi 


1.1. Deşi ştiu, fraţi preaiubiţi, că aţi fost deseori îndemnaţi 
prin scrisorile mele ca, celor care-L mărturisesc cu glas plin de 
slavă pe Domnul şi sunt puşi în temniţă, să li se arate toată grija, 
totuşi vă cer iarăşi ca, celor cărora nimic nu le lipseşte întru slavă, 
să nu le lipsească ceva în îngrijire. Şi bine ar fi dacă depărtarea şi 
rangul mi-ar îngădui să pot fi eu însumi acum de faţă: pregătit 
şi dornic de sfânta slujire, aş îndeplini toate îndatoririle din iu¬ 
bire faţă de fraţii noştri atât de curajoşi. Dar fie înlocuită slujirea 
mea prin grija voastră, care să împlinească toate cele ce se cuvin a 
fi făcute faţă de cei pe care, prin asemenea dovezi ale credinţei şi 
bărbăţiei lor, i-a luminat bunătatea dumnezeiască. 

2. Să se acorde şi priveghere şi grijă cu totul deosebită chiar şi 
trupurilor tuturor celor care, deşi nu au fost torturaţi, au murit în 
temniţă printr-o moarte plină de slavă. Căci nu este mai mică nici 
bărbăţia, nici cinstirea lor, pentru a nu fi şi ei cuprinşi între ferici¬ 
ţii martiri. In măsura în care li s-a cerut, au îndurat ceea ce au fost 
pregătiţi şi hotărâţi să îndure. Cel care s-a oferit chinurilor şi mor¬ 
ţii sub ochii lui Dumnezeu, a suferit ceea ce a voit să îndure. Căci 
nu s-a depărtat de chinuri, ci chinurile s-au îndepărtat de el. 

3. Oricine va mărturisi pentru Mine înaintea oamenilor, măr- 
turisi-voi şi Eu pentru el înaintea Tatălui Meu 1 , zice Domnul: au 
mărturisit. 


1 Matei X, 32. 



66 


SFÂNTUL CIPRIAN, EPISCOPUL CARTAGINEI 


Cel care va răbda până la sfârşit, acela se va mântui zice 
Domnul: au mărturisit până la sfârşit şi au dus până la capăt do¬ 
vezile nestricăcioase şi nepătate ale bărbăţiei 2 lor. 

Şi iarăşi scris este: 

Fii credincios până la moarte şi îţi voi da cununa vieţii? 

Până la moarte au rămas credincioşi şi statornici şi neînvinşi. 
Când voinţei şi mărturisirii noastre i se adaugă şi sfârşitul morţii 
în temniţă şi lanţuri, slava martirului este desăvârşită. 

II. 1. Pe de altă parte, însemnaţi şi zilele în care mor aceştia, 
ca să putem prăznui amintirea lor între pomenirile martirilor 4 , 
cu toate că Tertullus, cel mai credincios şi devotat frate al nos¬ 
tru, între celelalte, prin dăruirea şi grija pe care o arată fraţilor în 
toată împlinirea cu dragoste a slujirii creştineşti, care nu lipseş¬ 
te nici acolo pentru grija trupurilor, mi-a scris şi cer să-mi scrie 
însemnând zilele în care fraţii noştri au trecut în temniţă la ne¬ 
murire, prin deznodământul unei morţi pline de slavă, ca să fie 
împlinite şi aici de către noi întru pomenirea lor ofrandele şi 
slujbele, pe care, cu voia Domnului, în curând le vom prăznui 
împreună cu voi. 

2. Chiar şi pentru cei săraci, cum am mai scris adesea, să nu 
lipsească grija şi dragostea voastră, ca pentru unii care, fiind sta¬ 
tornici în credinţă şi luptând cu tărie împreună cu noi, nu au 
părăsit tabăra lui Hristos. într-adevăr, acestora trebuie acum să 
li se acorde din partea noastră o mai mare dragoste şi grijă, pen- 

1 Matei X, 22. 

1 Bărbăţie, virtute, uirtus (uir „bărbat”, uis „putere”) nu mai are, decât 
arareori, sensul de bărbăţie războinică, vitejie agresivă, ci mai degrabă de tărie 
morală, putere de a îndura. 

3 Apocalipsa II, 10. 

4 Scrisoarea XXXIX face, de asemenea, vorbire despre obiceiul de a mar¬ 
ca zilele de martiraj ale mucenicilor. 

tru că, nefiind învinşi de sărăcie şi nici îngenuncheaţi de furtuna 
prigoanei, slujind cu credinţă Domnului, au oferit şi celorlalţi 
săraci pildă de credinţă. 

Vă doresc, fraţi preaiubiţi, să fiţi bine sănătoşi şi să ne pomeniţi. 
Salutaţi pe fraţii creştini în numele meu. Fiţi sănătoşi! 



SCRISOAREA XIII 


Ciprian urează sănătate preotului Rogatianus şi 
celorlalţi fraţi mărturisitori 


I. 1. încă demult, preaiubiţi şi mult încercaţi fraţi, vă trimi- 
sesem o scrisoare, prin care să fericesc în cuvinte pline de bucu¬ 
rie credinţa şi bărbăţia voastră şi acum, în primul rând, cuvântul 
nostru nu doreşte altceva decât să lăudăm cu sufletul bucuros, 
mult şi pentru totdeauna, slava numelui vostru. Căci ce poate fi 
mai mult sau mai bun în dorinţele mele decât să văd turma lui 
Hristos străluminată de darul mărturisirii voastre? Când se cu¬ 
vine să se bucure întru aceasta toţi fraţii, atunci, în bucuria co¬ 
mună, partea mai mare este a episcopului: căci slava unei biserici 
este şi slava întâistătătorului. Pe cât suntem de îndureraţi pentru 
aceia pe care vremea duşmănoasă i-a doborât, pe atât de mult ne 
bucurăm pentru voi, cei pe care diavolul nu i-a putut învinge. 

II. 1. Totuşi, pentru credinţa comună, pentru adevărata şi cu¬ 
rata iubire a inimii noastre faţă de voi, vă îndemn, ca pe unii ca¬ 
re aţi învins vrăjmaşul în această primă înfruntare, să păziţi slava 
voastră, prin mare şi stăruitoare bărbăţie. încă suntem în lumea 
aceasta, încă ne aflăm în linia de bătaie, luptăm zilnic pentru via¬ 
ţa noastră. Trebuie să ne străduim ca, după aceste începuturi, să 
se ajungă şi la creştere şi să se desăvârşească în voi ceea ce aţi în¬ 
ceput a fi prin fericitele ucenicii. 

Nu este puţin lucru să poţi dobândi ceva, dar este mai mare 
să poţi păstra ceea ce ai dobândit, după cum dau viaţă credinţa şi 

naşterea mântuitoare nu atât primite, cât păzite; nu pur şi simplu 
dobândirea, ci desăvârşirea îl păstrează pe om întru Dumnezeu. 

2. Domnul ne-a călăuzit prin această învăţătură a Sa, spunând: 

Iată, te-ai făcut sănătos, să nu mai păcătuieşti, ca să nu ţi se în¬ 
tâmple ceva mai rău . 1 

Socoteşte că El spune aceasta şi mărturisitorului Său: Iată, 
te-aifăcut mărturisitor, să nu mai păcătuieşti, ca să nu ţi se întâm¬ 
ple ceva mai rău. 

în sfârşit, Solomon şi Saul şi mulţi alţii o vreme n-au umblat în 
căile Domnului şi nu au putut păstra harul dat lor: deoarece învă¬ 
ţătura Domnului se îndepărtase de ei, s-a îndepărtat şi harul. 

III. 1. Noi trebuie să stăruim pe drumul anevoios şi strâmt 
al laudei şi slavei şi, când pacea şi smerenia şi liniştea bunelor 
purtări se vor afla împreună în toţi creştinii, după cuvântul lui 
Dumnezeu, Care nu veghează pe nimeni altul decât pe cel sme¬ 
rit şi împăcat şi temător de cuvintele Lui, atunci mai mult se cu¬ 
vine, ca mărturisitori, să păziţi şi să împliniţi acest lucru, ca unii 
care v-aţi făcut pildă celorlalţi fraţi şi spre ale căror purtări trebu¬ 
ie să fie chemate viaţa şi faptele tuturor. 

2. Căci, după cum s-au înstrăinat de Dumnezeu precum iu¬ 
deii, din cauza cărora numele Lui este hulit la neamuri 2 , tot ast¬ 
fel, dimpotrivă, îi sunt dragi lui Dumnezeu aceia prin a căror 
învăţătură numele Domnului este propovăduit într-o mărturie 
plină de laudă, după cum scris este, căci Domnul a vestit dinain¬ 
te, spunând: 

Să lumineze lumina voastră înaintea oamenilor, aşa încât să 
vadă faptele voastre cele bune şi să slăvească pe Tatăl vostru, Care 
este în ceruri . 3 

1 Ioan V, 14. 

1 Neamuri, aici păgâni, după e9viko(, la rândul său după ebraicul goyim. 

3 Matei V, 16. 

Şi Apostolul Pavel spune: 

Străluciţi ca nişte luminători în lume . 1 

Şi Petru îndeamnă la fel: 

Ca nişte străini, spune, şi călători, feriţi-vă de poftele trupeşti, 
care se războiesc împotriva sufletului, având o purtare bună între 
neamuri, pentru ca, deşi vă bârfesc ca pe nişte răufăcători, văzând 
faptele voastre bune, să preamărească pe Dumnezeu . 2 

Spre bucuria mea, chiar de aceasta se îngrijeşte cea mai mare 
parte a voastră şi, devenită mai bună prin cinstirea mărturisirii în¬ 
seşi, îşi păzeşte şi-şi păstrează slava prin liniştite şi bune purtări. 

IV. 1. Dar aud că se semeţesc în rândul vostru şi că nimicesc 
prin purtarea lor strâmbă lauda alesului nume unii, pe care chiar 
voi, ca iubitori şi păstrători ai renumelui nostru, sunteţi datori 
să-i mustraţi, să-i înfrânaţi şi să-i îndreptaţi. Căci, de câtă ruşine 
pentru numele vostru se face vinovat unul atunci când întârzie 
beat şi destrăbălat, altul atunci când se întoarce în acea patrie de 
unde a fost exilat şi, prins fiind, piere de acum nu ca un creştin, 
ci ca un răufăcător 3 ! 

2. Aud că unii se îngâmfa şi se fălesc, cu toate că scris este: 

Nu te îngâmfa, ci teme-te. Căci, dacă Domnul n-a cruţat ra¬ 
murilefireşti 4 , nici pe tine nu te va cruţa? 

Domnul nostru ca o oaie spre înjunghiere S-a dus şi ca un miel fă¬ 
ră de glas înaintea celui care-l tunde, aşa nu Şi-a deschis gura Sa . 6 

Nu sunt, zice, nesupus, nici nu Mă împotrivesc în vorbă. Spa¬ 
tele Meu l-am dat spre bătăi şi obrajii Mei spre pălmuiri. Şi faţa 
Mea n-am ferit-o de ruşinea scuipărilor . 1 

1 Flipeni II, 15. 

2 1 Petru II, 11-12. 

3 Răufăcător, care a încălcat legea prin care a fost exilat. 

4 Lăstarii neroditori, ramus naturalis , după tcara fyvcrei KXâSo;. 

5 Romani XI, 20-21. 

6 Isaia LIII, 7. 

7 Isaia L, 5-6. 

Şi un oarecare, trăind de sine şi de capul lui, îndrăzneşete 
acum să se semeţească şi să se fălească, neaducându-şi aminte de 
faptele pe care El le-a făcut şi de poruncile pe care ni le-a încre¬ 
dinţat fie El însuşi, fie prin Apostolii Săi ? Dacă prin urmare, 

Nu este sluga mai mare decât stăpânul său l , 

cei care urmează pe Domnul, smeriţi şi liniştiţi şi tăcuţi, calcă 
pe urmele Lui, de vreme ce oricine va fi fost mai prejos va ajunge 
mai presus, fiindcă Domnul zice: 

Cel ce va fifost cel mai mic între voi, acesta va fi mare} 

V.l. Apoi, cât de blestemat trebuie să vi se pară vouă acel lu¬ 
cru, pe care noi l-am aflat cu cea mai mare jale şi durere a sufle¬ 
tului nostru, anume că nu lipsesc cei care pângăresc templele 3 lui 
Dumnezeu şi trupurile sfinţite şi mai mult iluminate 4 după măr¬ 
turisire, prin desfrânarea lor neruşinată şi nelegiuită, unindu-şi 
dormitoarele laolaltă cu femeile, de vreme ce, deşi nu au conşti¬ 
inţa dezmăţului lor, totuşi chiar acest lucru este un mare păcat, 
pentru că păcatul lor devine pildă pentru prăbuşirea altora. 

2. Nu se cade să fie între voi nici înfruntări, nici pizmuiri, câtă 
vreme Domnul ne-a trimis pacea Sa şi scris este: 

Iubeşte pe aproapele tău ca pe tine însuţi. însă dacă vă muşcaţi 
şi vă învinovăţiţi unul pe altul, vedeţi să nu vă nimiciţi voi între 
voi} 

înfrânaţi-vă, rogu-vă, încă şi de la ocări şi vorbe grele, fiindcă 
nici bârfitorii nu vor intra în împărăţia lui Dumnezeu şi limba 
care a mărturisit pe Hristos trebuie păstrată neatinsă şi curată 

1 Ioan XV, 20. 

2 Luca IX, 48. 

3 Omul însuşi este templu al lui Dumnezeu. 

4 Iluminate, după <|>&mo-0ăvTa, ca potenţare prin mărturisire a efectelor 
sfinţitoare ale Botezului. 

5 GaIateniV, 14-15. 

împreună cu cinstea ei. Iar cel care rosteşte cuvinte împăciuitoa¬ 
re şi bune şi drepte, după învăţătura lui Hristos, îl mărturiseşte 
zilnic pe Hristos. 

3. Noi ne-am lepădat de lume când am fost botezaţi: însă ne 
lepădăm cu adevărat de lume acum când, încercaţi şi cercetaţi de 
Dumnezeu, lăsând toate ale noastre, L-am urmat pe Domnul şi 
stăruim şi trăim în credinţa şi frica Lui. 

Vl.Să ne ajutăm între noi prin îndemnuri şi tot mai mult să 
propăşim întru Domnul, pentru ca, atunci când, prin mila Sa, 
va aduce pacea, pe care făgăduieşte că are s-o facă din nou, în¬ 
noiţi şi aproape schimbaţi, să ne întoarcem la Biserică şi să ne 
primească fie fraţii noştri, fie neamurile, îndreptaţi fiind în toate 
ale noastre şi schimbaţi întru mai bine, iar cei care ne admirase¬ 
ră mai înainte slava în bărbăţie să ne admire acum buna rându- 
iaiă în purtare. 

VILŞi, cu toate că eu am scris clerului nostru de curând, de 
când sunteţi puşi în temniţă, dar şi acum din nou foarte în amă¬ 
nunţime 1 , să vi se dea, de va fi nevoie, fie pentru îmbrăcămin¬ 
tea voastră, fie pentru hrană: chiar eu însumi v-am trimis 250 2 
din banii proprii pe care-i aveam asupra mea, dar vă trimisesem 
nu demult alţi 250. Chiar şi Victor, făcut din citeţ diacon şi ca¬ 
re este cu mine, v-a trimis 175. Mă bucur însă când aflu că cei 
mai mulţi fraţi ai noştri, din dragostea lor, aleargă pe întrecute şi 
sprijină nevoile voastre prin daniile lor. 

îţi doresc, preaiubite frate, să fii mereu bine sănătos. 


1 Cf. Scrisoarea XII. 

2 Moneda curentă de aramă a epocii imperiale era sestertius echivalând cu 
patru aşi; cu valoare modică. 



SCRISOAREA XIV 


Ciprian urează sănătatefraţilor preoţi şi diaconi 


1.1. De bună seamă, fraţi preaiubiţi, aş fi dorit să salut în scri¬ 
soarea mea tot clerul nostru, întreg şi nevătămat. Dar, pentru că 
furtuna potrivnică, ce-a doborât la pământ poporul nostru în 
cea mai mare parte, a adăugat durerilor noastre şi acest nor, care 
apasă chiar o parte a clerului prin pustiirea sa, ne rugăm Dom¬ 
nului ca, prin mila lui Dumnezeu, să vă putem vedea sănătoşi, ca 
pe unii despre care am aflat că stăruiţi în credinţă şi bărbăţie. 

2. Şi, chiar dacă faptul acesta m-ar obliga să doresc a zori şi a 
veni eu însumi la voi, mai întâi din dragostea şi de dorul vostru, 
lucrul cel mai important între dorinţele mele, iar apoi, pentru 
a putea dezlega şi totodată desăvârşi, cu consultarea celor mai 
mulţi, cele avute în vedere şi pe care le cere folosul comun întru 
cârmuirea Bisericii, totuşi, mi s-a părut mai potrivit să mă ţin 
pentru un timp în ascunzătoare şi linişte cu rezolvarea altor tre¬ 
buinţe, care ţintesc la pacea şi mântuirea noastră a tuturor, tre¬ 
buinţe al căror rost vă va fi desluşit de către preaiubitul nostru 
frate Tertullus. Acesta, pe lângă cealaltă grijă a sa, pe care a în- 
dreptat-o cu sârguinţă spre sfintele lucrări, a fost şi cel care mi-a 
dat acest sfat: să mă arăt prevăzător şi înţelept şi să nu mă expun 
în chip necugetat în ochii tuturor, şi mai cu seamă în acest loc, 
unde fusesem de atâtea ori căutat şi aşteptat 1 . 


Vânat de păgâni şi de autorităţi. 

II. 1. Prin urmare, întărit atât de dragostea, cât şi de credinţa 
voastră, pe care eu o cunosc îndeajuns, vă îndemn prin această 
scrisoare şi vă însărcinez pe voi, a căror prezenţă acolo este privi¬ 
tă prea puţin cu ochi răi şi nu atât de primejdioasă, să îndepliniţi 
în locul meu cele pe care le cere rânduiala sfintei slujiri. Să se ai¬ 
bă în acest timp, cât se poate de mult şi în orice fel, grijă pentru 
săraci, mai cu seamă că, rezistând totuşi cu credinţă nezdrunci¬ 
nată, nu au părăsit turma lui Hristos, astfel ca să li se aducă în 
ajutor, prin preocuparea voastră, mijloacele pentru suportarea 
lipsurilor, pentru ca nu cumva ceea ce nu a făcut furtuna cu cre¬ 
dincioşii să facă sărăcia cu nevoiaşii. 

> > 

2. Dar cu şi mai multă dragoste să se poarte de grijă slăviţilor 
mărturisitori. Şi, deşi ştiu că cei mai mulţi dintre ei sunt spriji¬ 
niţi prin jertfa şi iubirea fraţilor, totuşi, dacă sunt unii lipsiţi fie 
de îmbrăcăminte, fie de hrană, aşa cum vă scrisesem chiar de cu¬ 
rând 1 , când tocmai erau întemniţaţi, să li se împartă lor cele tre¬ 
buincioase, tocmai ca să ştie de la voi si să fie învăţaţi si să înveţe 
pe alţii ce ne cere îndrumarea Bisericii, după învăţătura Scriptu¬ 
rilor, anume că trebuie să fie smeriţi şi măsuraţi şi liniştiţi, ca să 
păstreze cinstea numelui lor, pentru ca cei care au fost plini de 
slavă în vorbă să fie la fel şi în purtare, să se facă vrednici a ajun¬ 
ge prin desăvârşire la cununa cerească a laudei, fiind vrednici în 
toate de Domnul. Căci rămâne mai mult decât ceea ce a fost lă¬ 
sat în urmă, precum scris este: 

Sa nu lauzi pe vreun om înainte de moarte 2 , 

si iarăşi: 

i » 

Să fii credincios până la moarte, şi îţi voi da cununa vieţii . 3 

Şi chiar Domnul spune: 

Cel care va răbda până la sfârşit, acela se va mântui . 4 

1 Cf. Scrisoarea XII. 

2 înţelepciunea lui Iisus fiul lui Sirah XI, 30. 

î ApocalipsaII, 10. 

4 Matei X, 22. 

3. Să-L urmeze pe Domnul, Care, chiar în timpul pătimirii, 
nu a fost prea semeţ, ci prea smerit. Căci atunci a spălat picioare¬ 
le ucenicilor Săi, spunând: 

Dacă Eu, învăţătorul şi Domnul, am spălat picioarele voastre, 
şi voi sunteţi datori să spălaţi picioarele altora. Că v-am dat pildă 
ca, precum v-am făcut Eu, să faceţi şi voi altora . 1 

De asemenea, să urmeze învăţăturile Apostolului Pavel, care, 
după întemniţarea deseori repetată, după biciuiri, după arunca¬ 
rea la fiare, a stăruit în toate blând şi smerit şi nici după al treilea 
cer şi rai nu a pretins cu mândrie ceva pentru sine, ci a spus: 

Şi nici n-am mâncat de la cineva pâine în dar, ci, cu muncă şi 
cu trudă, am lucrat noaptea şi ziua, ca să nu împovărăm pe ni¬ 
meni dintre voi . 1 

III.l. Toate acestea, rogu-vă, strecuraţi-le fraţilor noştri în 
inimi. Şi, fiindcă se va înălţa cel ce se va fi smerit, acum este tim¬ 
pul ca mai mult să se teamă de potrivnicul viclean, care se nă¬ 
pusteşte mai mult asupra celui mai tare şi, devenit mai îndârjit 
chiar prin faptul că a fost învins, încearcă a-I învinge pe învingă¬ 
tor. Domnul va face ca şi eu să-i pot vedea pe aceia şi să le pot 
întări cugetele printr-o încurajare mântuitoare, întru păstrarea 
slavei lor. 

2. Dar mă doare când aud că unii aleargă încoace şi încolo 
cu necinste şi obrăznicie, că au răgaz pentru lucruri nepotrivite 
sau certuri, că pângăresc prin împreunări neîngăduite trupurile 
lui Hristos, care tocmai L-au mărturisit pe El, şi că nici nu pot fi 
struniţi de diaconi sau de preoţi, ci fac ca, prin purtările strâm¬ 
be şi rele ale câtorva, puţini la număr, să fie pătată slava cinstită a 
mărturisitorilor, mulţi şi buni: trebuie să se teamă ca nu cumva, 
învinuiţi pentru propria lor purtare şi judecată, să fie lipsiţi de 

1 Ioan XIII, 14-15. 

2 II Tesaloniceni III, 8. 

comuniunea acestora. Căci la urma urmei, mărturisitorul vădit 
şi adevărat este acela pentru care Biserica nu roşeşte, ci cu care 
se mândreşte. 

IV. Intr-adevăr, Ia ceea ce mi-au scris confraţii noştri preoţi: 
Donatus, Fortunatus, Novatus şi Gordius 1 , eu nu am putut da 
singur un răspuns scris, de vreme ce, de la începutul episcopatu¬ 
lui meu, am hotărât să nu săvârşesc nimic prin hotărârea mea lu¬ 
ată de unul singur, nici fără sfatul vostru şi încuviinţarea poporu¬ 
lui. Când, cu voia lui Dumnezeu, voi veni la voi, atunci vom jude¬ 
ca împreună, aşa cum cere respectul reciproc, în privinţa acestor 
lucruri, care fie au fost împlinite, fie au rămas a fi împlinite. 

Vă doresc, preaiubiţi şi doriţi fraţi, să fiţi întotdeauna bine 
sănătoşi şi să mă pomeniţi. Salutaţi din partea mea pe fraţii care 
sunt cu voi şi îndemnaţi-i mult să ne pomenească. Fiţi sănătoşi! 


1 Donatus şi ceilalţi par a-i fi scris Sfântului Ciprian în legătură cu cei că¬ 
zuţi, lapsi. 



SCRISOAREA XV 


Ciprian urează, sănătate preaiubiţilor 
fraţi martiri şi mărturisitori 


1.1. îndatorirea dregătoriei noastre şi teama de Dumnezeu ne 
îndeamnă, mult încercaţi şi preafericiţi martiri, să vă amintesc 
în scrisoarea noastră că, de către aceia care păstrează cu atâta dă¬ 
ruire şi tărie credinţa Domnului, tot de ei să fie păzite şi legea 
şi învăţătura Domnului. Căci, dacă se cuvine ca toţi oştenii lui 
Hristos să păzească învăţăturile împăratului lor, apoi atunci mai 
mult se cuvine să vă supuneţi învăţăturilor Lui voi, care aţi deve¬ 
nit pentru ceilalţi pildă de bărbăţie şi teamă de Dumnezeu. 

2. Şi, de bună seamă, crezusem că preoţii şi diaconii, care sunt 
acolo, vă sfătuiesc şi vă învaţă pe deplin legea Evangheliei, după 
cum s-a făcut totdeauna în vechime sub înaintaşii noştri, încât 
diaconii, mergând la temniţă, se îngrijeau de dorinţele martiri¬ 
lor prin sfaturile lor şi prin învăţăturile Scripturilor. Dar acum, 
cu cea mai mare durere în suflet, aflu nu numai că sfintele învă¬ 
ţături nu sunt aduse acolo în ajutor, ba, mai mult, că sunteţi îm¬ 
piedicaţi, astfel încât atât cele ce sunt făcute cu înţelepciune de 
voi înşivă faţă de Dumnezeu, cât şi cu cinstire faţă de preotul 
lui Dumnezeu sunt risipite şi stricate de unii preoţi. Ca unii ca¬ 
re n-au luat seama nici Ia teama de Dumnezeu, nici la cinstirea 
episcopului, când voi trimiseserăţi către mine o scrisoare, în ca¬ 
re aţi cerut să vă fie cercetate dorinţele şi, de vom fi început a ne 
aduna la un loc cu clerul şi a ne reveni după sfârşitul prigoanei. 

să le fie dată iertarea unor căzuţi 1 , aceştia, acolo, împotriva legii 
Evangheliei şi chiar împotriva cererii voastre vrednice de cinste, 
înainte de pocăire, înainte de mărturisirea celui mai greu şi gro¬ 
zav păcat, înainte de punerea mâinii de către episcop şi cler întru 
pocăinţă, cutează să le ofere acelora şi să le dea Euharistia 2 , adică 
să pângărească Sfântul Trup al Domnului, după cum scris este: 

Oricine vafi mâncat pâinea sau vafi băut paharul Domnului cu 
nevrednicie, vafi vinovatfaţă de Trupul şi de Sângele Domnului? 

II. 1, într-adevăr, şi celor căzuţi li se poate da îngăduinţă în 
această privinţă. Cine, mort fiind, nu s-ar grăbi să fie înviat? Ci¬ 
ne nu se grăbeşte să ajungă la mântuirea sa? Dar ţine de întâi- 
stătători să păzească învăţătura şi să-i pregătească fie pe cei ca¬ 
re se grăbesc, fie pe cei necunoscători, astfel încât, cei care sunt 
datori a fi păstori de oi să nu devină măcelari. A acorda lucruri 
care duc la primejdie înseamnă a înşela; nu astfel este înălţat cel 
căzut, căci, prin mânierea lui Dumnezeu, mai mult este împins 
la pieire. 

2. Aşadar, să înveţe de la voi, cu toate că fuseseră datori a în¬ 
văţa pe alţii. Să păstreze cererile şi dorinţele voastre pentru epi¬ 
scop, aşteptând un timp potrivit şi liniştit pentru iertarea pe ca¬ 
re o cereţi, pentru ca mai întâi Mama Biserică să primescă pacea 
de la Domnul, apoi, după dorinţa voastră, să se vorbească despre 
pacea fiilor Ei. 

III. 1. Şi, fiindcă aud, mult încercaţi şi preaiubiţi fraţi, că unii 
dintre voi sunteţi urgisiţi, apăsaţi şi chinuiţi de neruşinarea uno- 

1 Căzuţi, lapsi, kKotjx&xai, creştinii care, de regulă sub presiune, au renun¬ 
ţat la un moment dat la sfânta mărturisire. Reprimirea lor în sânul Bisericii a 
fost, în epocă, o grea şi aprig dezbătută problemă în tot imperiul. 

2 Paşii necesari pentru reabilitarea, reprimirea în comunitatea creştină a 
celor căzuţi, lapsi. 

3 1 Corinteni XI, 27. 

ra şi că buna voastră cuviinţă e supusă la silnicii, vă rog prin toate 
rugăminţile cu putinţă, ca, aducându-vă aminte de Evanghelie 
şi luând seama la cele ce, în trecut, au lăsat înaintaşii voştri mar¬ 
tiri şi cât de hotărâţi au fost în toate, să cântăriţi şi voi cu hotărâ¬ 
re şi prevedere dorinţele celor ce vă roagă şi, socotiţi fiind poate 
prieteni ai Domnului, care vor avea mai apoi a judeca împreună 
cu El şi lucrarea şi binefacerile şi vrednicia fiecăruia, să judecaţi 
şi feluritele păcate şi firi ale acestora, pentru ca nu cumva, de se 
va fi făgăduit de către voi ori se va fi făcut de către noi ceva pri¬ 
pit sau neîngăduit, să înceapă Biserica noastră a se ruşina chiar 
şi înaintea păgânilor. 

2. Căci suntem vizitaţi şi adesea mustraţi, ca poruncile Dom¬ 
nului să rămână mereu nestricate şi neîncălcate. Cunosc, în- 
tr-adevăr, că acest lucru nu încetează nici acolo la voi, deoarece 
cugetul dumnezeiesc îi îndrumă pe cei mai mulţi dintre voi spre 
învăţătura Bisericii. Insă acest lucru se poate face pe de-a-ntregul 
numai dacă cele ce vă sunt cerute Ie veţi cumpăni cu creştinească 
înţelegere, recunoscând şi împiedicând pe cei care, aducând alte 
persoane în vederea binefacerilor voastre, fie sunt plătiţi, fie sunt 
vinovaţi de foloasele unui negoţ nelegiuit. 

IV. 1. Despre aceasta eu am făcut atât către cler, cât şi către 
popor scrisori 1 , pe care i-am însărcinat să vi le citească, şi pe una 
şi pe cealaltă. Dar sunteţi datori a schimba şi a îndrepta prin 
strădania voastră încă un lucru, adică să desemnaţi cu numele 
pe cei cărora doriţi să li se dea iertarea. Căci aud că pentru unii 
se fac cărticele de dezlegare 2 astfel, încât se spune: „să primeas¬ 
că comuniunea acela cu ai săi”; fără îndoială, acest lucru nu s-a 

1 Scrisorile XVI şi XVII. 

1 Cărticele, libelli, de dezlegare sau adeverinţe de bună purtare pentru ob¬ 
ţinerea iertării. Vezi indulgenţele de mai târziu. Se conturează filiere ale trafi¬ 
cului de influenţă pentru obţinerea acestor cărţulii de iertare. 

făcut de către martiri, încât o cerere neclară şi oarbă 1 să atragă 
mai apoi ura asupra noastră. Căci se lăsă prea mult loc liber când 
se spune: „acela cu ai săi” şi ni se pot aduce douăzeci şi treizeci 
şi chiar mai mulţi care să se pretindă a fi apropiaţi, şi rude, şi li- 
berţi, şi slugi ale celui care a primit dezlegarea. Şi de aceea vă cer 
ca pe cei pe care voi înşivă îi vedeţi, pe care îi cunoaşteţi, a căror 
pocăinţă o vedeţi foarte aproape de împlinire să-i desemnaţi cu 
numele în cărticică şi astfel să îndreptaţi scrisori către noi, che- 
zăşuind pentru credinţa şi purtarea lor. 

Vă doresc, mult încercaţi şi preaiubiţi fraţi, să fiţi întotdeau¬ 
na bine sănătoşi în Domnul şi să ne pomeniţi. Fiţi sănătoşi! 


1 Cerere oarbă, în alb, ambiguă. 



SCRISOAREA XVI 


Ciprian urează sănătate 
fraţilor preoţi şi diaconi 


I. 1. Mult timp mi-am păstrat răbdarea, fraţi preaiubiţi, de 
parcă tăcerea noastră cumpătată ar fi de folos liniştii noastre. 
Dar, de vreme ce bănuiala necumpătată şi neaşteptată a unora 
încearcă să tulbure, prin îndrăzneala ei, cinstea martirilor şi bu¬ 
na voire a mărturisitorilor şi liniştea întregului popor, nu se mai 
cade să tac, pentru ca nu cumva tăcerea prea îndelungă să ducă la 
primejduirea poporului şi a noastră, în egală măsură. 

2. Căci, de ce primjdie nu trebuie să ne temem din cauza jigni¬ 
rii Domnului, când unii dintre preoţi, uitând de Evanghelie şi de 
dregătoria lor şi negândindu-se la viitoarea judecată a Domnului, 
nici că episcopul le este lor acum întâistătător, ceea ce niciodată 
nu s-a întâmplat cu nici un chip sub înaintaşi, îşi revendică totul 
pentru ei cu trufie şi dispreţ faţă de întâistătătorul lor? 

II. 1. Şi, măcar de ar cere toate acestea pentru ei, fără să înjo¬ 
sească mântuirea fraţilor noştri! Aş putea ascunde şi îndura ocă¬ 
rile faţă de episcopatul nostru, aşa cum le-am ascuns şi le-am în¬ 
durat întotdeauna până la capăt. Dar nu este loc de-a le ascunde 
acum, când fraţii noştri creştini sunt înşelaţi de către unii dintre 
voi: aceştia, cu cât mai mult doresc a fi lăudaţi, fără gândul de a le 
reda mântuirea, cu atât mai mult rău le fac celor căzuţi. 

2. Căci tocmai cei care l-au făptuit ştiu că este cel mai mare 
păcat cel pe care prigoana i-a silit a-1 făptui, de vreme ce Domnul 
şi Judecătorul nostru a spus: 

Oricine vafi mărturisit -pentru Mine înaintea oamenilor, măr- 
turisi-voi şi Eu pentru el înaintea Tatălui Meu, care este în ceruri. 
Iar de cel ce se va fi lepădat de Mine şi eu Mă voi lepăda de el .... 1 

Şi iarăşi a zis: 

Toate păcatele vor fi iertate fiilor oamenilor şi hulele. Dar cine 
a hulit împotriva Duhului Sfânt nu are iertare, ci vinovat este de 
osânda veşnică . 1 

De asemenea, Fericitul Apostol a spus: 

Nu puteţi bea paharul Domnului şi paharul demonilor. Nu vă 
puteţi împărtăşi din masa Domnului şi din masa demonilor . 3 

3. Cel care răpeşte fraţilor noştri acestea îi înşală pe neferi¬ 
ciţi. Sunt astfel înşelaţi cei care, făcând adevărată pocăinţă întru 
Dumnezeu, L-ar putea împăca pe Dumnezeu-Tatăl şi Milosti¬ 
vul cu rugăciunile şi faptele lor bune, încât mai mulţi pier şi mai 
mulţi cad, care s-ar putea ridica. Căci, în vreme ce păcătoşii în 
păcate mai mici fac pocăinţă în timpul prescris şi vin la mărturi¬ 
sire după rânduiala învăţăturii şi primesc dreptul de împărtăşi¬ 
re prin punerea mâinii episcopului şi a clerului, totuşi acum, în 
neîmblânzitul timp al prigoanei ce încă stăruie şi când nu a fost 
încă redată Bisericii înseşi pacea, sunt admişi la împărtăşire şi le 
este oferită în numele lor [Euharistia], cu toate că încă nu s-a îm¬ 
plinit pocăinţa şi nu s-a făcut încă mărturisirea şi încă nu s-a pus 
peste ei mâna de către episcop şi cler, după cum scris este: 

Oricine a mâncat pâinea sau a băut paharul Domnului cu ne¬ 
vrednicie, vinovat vafifaţă de Trupul şi Sângele Domnului . 4 

1 Matei X, 32-33. 

2 Marcu III, 28-29. 

5 1 Corinteni X, 21. 

4 1 Corinteni XI, 27. 

III. 1. Dar acum nu sunt vinovaţi cei care au păzit mai puţin 
legea Scripturii. Insă vor fi vinovaţi cei care sunt în frunte şi nu 
aduc fraţilor în ajutor acestea, pentru ca, învăţaţi fiind de întâi- 
stătâtori, să le facă pe toate cu frică de Dumnezeu şi cu păzirea 
dată şi poruncită de El. 

2. Apoi îi expun urii pe fericiţii martiri, iar pe slăviţii slujitori 
ai lui Dumnezeu, împreună cu preotul lui Dumnezeu, îi primj- 
duiesc, astfel încât, deşi acei căzuţi, neuitând de rangul nostru, 
au îndreptat scrisori 1 către mine şi au cerut să le fie cercetate do¬ 
rinţele şi să li se dea iertarea abia după ce mai întâi însăşi Ma¬ 
ma noastră, Biserica, va fi luat cea dintâi pacea din mila Dom¬ 
nului şi pe noi dumnezeiasca ocrotire ne va fi readus la Biserica 
Sa, deci cu toate acestea, uzurpând rangul pe care ni-I păstrează 
fericiţii martiri împreună cu mărturisitorii, aceştia intră în legă¬ 
tură cu cei căzuţi si le oferă si le dau Euharistia, nesocotind le- 
gea Domnului, pe care aceiaşi martiri şi mărturisitori ne-o încre¬ 
dinţează spre păstrare; şi aceasta, înainte de a se stinge frica de 
prigoană, înaintea întoarcerii noastre, aproape chiar înainte de 
moartea martirilor. Dar, chiar dacă martirii înşişi din dorinţa ar¬ 
zătoare a slavei, luând mai puţin seama la Scriptură şi împotriva 
legii Domnului, doreau ceva mai mult, trebuia să fie îndrumaţi 
de către preoţii şi diaconii care-i sfătuiau, aşa cum s-a făcut în¬ 
totdeauna în trecut. 

IV. 1. Şi astfel, asprimea lui Dumnezeu nu încetează să ne 
mustre nici noaptea, nici ziua. Pe lângă viziunile de noapte, 
chiar şi în timpul zilei, se umplu la noi de Duhul Sfânt copii 
aflaţi la vârsta nevinovăţiei, care în extaz văd cu ochii şi aud şi 
grăiesc cele prin care Domnul binevoieşte să ne sfătuiască şi să 
ne înveţe. Şi le veţi auzi pe toate când Domnul, Care a poruncit 
să mă ascund, mă va fi făcut să vin la voi. 


'Scrisorile XV şi XVII. 

2. Până atunci, unii dintre voi, îndrăzneţi şi nechibzuiţi şi se¬ 
meţi, care nu se gândesc la om sau nu se tem de Dumnezeu, să 
ştie că, dacă vor stărui prea mult în aceleaşi lucruri, mă voi folosi 
de acea pedeapsă de care îmi porunceşete Domnul să mă folo¬ 
sesc, anume să fie opriţi în acest timp să slujească, având a-şi adu¬ 
ce pricina şi înaintea noastră şi în faţa mărturisitorilor înşişi şi 
înaintea întregului popor, atunci când, cu voia Domnului, vom 
începe a ne aduna Ia sânul Mamei Biserici. Despre aceasta eu am 
făcut către martiri şi mărturisitori, dar şi către popor scrisori, pe 
care vi le-am încredinţat vouă şi pe una şi pe cealaltă, pentru a 
fi citite. 

Vă doresc, fraţilor preaiubiţi şi preadoriţi, ca mereu să fiţi bi¬ 
ne sănătoşi în Domnul şi să ne pomeniţi. Fiţi sănătoşi! 



SCRISOAREA XVII 


Ciprian urează sănătate fraţilor aflaţi în popor 


1.1. Că voi plângeţi, fraţi preaiubiţi, şi că vă doare căderea fra¬ 
ţilor noştri, ştiu de la mine însumi, căci şi eu plâng la fel, împre¬ 
ună cu voi, pentru fiecare frate şi mă doare, şi sufăr, şi simt ceea 
ce Fericitul Apostol spune: 

Cine este slab, zice, şi eu nu sunt slab? Cine se sminteşte şi eu 
nu ardF 1 

Şi iarăşi a pus în epistola sa, spunând: 

Dacă un singur mădular suferă, suferă împreună şi celelalte 
mădulare; şi dacă se bucură un singur mădular, se bucură împre¬ 
ună şi celelalte mădulare 2 . 

Sufăr şi eu împreună, sunt îndurerat împreună cu fraţii noştri 
care, căzuţi şi doborâţi de pustiirea prigoanei, au tras cu ei o parte 
a fiinţei noastre, ne-au adus nouă o durere pe măsura rănilor lor: 
îndurarea lui Dumnezeu are putinţa a Ie da acestora tămăduirea. 

2. Totuşi nu socotesc că trebuie să ne grăbim şi nici că trebuie 
să împlinim ceva cu necugetare şi în pripă, pentru ca nu cumva, 
în timp ce dorim cu nechibzuinţă iertarea, să provocăm o mai 
grea supărare a Iui Dumnezeu. Fericiţii martiri mi-au făcut scri¬ 
sori despre cei căzuţi, cerând să le fie cercetate dorinţele. Când 
vom începe a ne întoarce la Biserică, după ce mai întâi nouă tu- 

1 II Corinteni XI, 29. 

1 1 Corinteni XII, 26. 



86 


SFÂNTUL CIPRIAN, EPISCOPUL CARTAGINEI 


turor ne va fi fost dată pacea de către Domnul, vor fi cercetate fi¬ 
ecare în parte, în prezenţa şi cu sprijinul vostru. 

II. 1. Aud că totuşi unii preoţi, uitând de Evanghelie şi necu¬ 
getând la cele scrise nouă de către martiri şi nepăstrând episco¬ 
pului cinstirea preoţiei şi a dregătoriei sale, au început a intra de 
acum în legătură cu cei căzuţi şi a le sluji şi a le da Euharistia, cu 
toate că la acestea trebuie să se ajungă printr-o rânduială anume. 
Căci, de vreme ce în greşeli mai mici, care nu sunt făptuite îm¬ 
potriva lui Dumnezeu, se face pocăinţă într-un timp bine ho¬ 
tărât şi se face mărturisire, după ce s-a cercetat viaţa celui care 
se pocăieşte, şi nimeni nu poate veni la împărtăşanie decât da¬ 
că deasupra lui s-a pus mâna de către episcop şi cler, cu atât mai 
mult se cade ca, în cazul acestor foarte grele şi mari păcate, toate 
acestea să fie păzite cu prevedere şi chibzuinţă, după învăţătura 
Domnului. 

2. Tocmai în această privinţă erau datori preoţii şi diaconii 
să-i sfătuiască pe ai noştri, să încurajeze oile încredinţate lor şi, 
prin sfânta învăţătură, să le îndrume pe calea dobândirii mântu¬ 
irii. Eu cunosc în egală măsură atât liniştea, cât şi teama popo¬ 
rului nostru: să vegheze întru mulţumirea lui Dumnezeu şi în 
rugăciune, numai de nu-i vor fi amăgit unii preoţi, facându-le 
pe plac. 

III. l. Voi, de bună seamă, îndrumaţi astfel pe fiecare şi, prin 
sfatul şi cumpătarea voastră, liniştiţi după sfintele învăţături su¬ 
fletele celor căzuţi. Nimeni să nu culeagă înainte de vreme fruc¬ 
tele încă acre. Nimeni să nu-şi scoată din nou pe mare corabia 
zdruncinată şi spartă de valuri, mai înainte de a o fi refăcut cu 
grijă. Nimeni nu s-ar grăbi să primească şi să îmbrace o tunică 
zdrenţuită, doar după ce a văzut-o refăcută cu grijă de către un 
meşter priceput, şi numai dacă a luat-o curată de la vopsitor. 

2. Să asculte, îi rog, cu răbdare sfatul nostru, să aştepte în¬ 
toarcerea noastră, pentru ca, după ce vom veni la voi, cu voia Iui 
Dumnezeu, chemaţi fiind cei împreună-episcopi, să putem cer¬ 
ceta cele mai multe scrisori şi cereri ale fericiţilor martiri, după 
învăţătura lui Dumnezeu şi în prezenţa mărturisitorilor şi chiar 
după hotărârea voastră. Despre aceasta am făcut, atât către cler, 
cât şi către martiri şi mărturisitori, scrisori 1 pe care le-am trimis 
pentru a vă fi citite, şi una şi cealaltă. 

Vă doresc, fraţi preaiubiţi şi preadoriţi, să fiţi întotdeauna bi¬ 
ne sănătoşi în Domnul şi să ne pomeniţi. Fiţi sănătoşi! 


1 Scrisorile XV şi XVI. 

Ciprian urează sănătate 
fraţilor preoţi şi diaconi 


1.1. Mă mir, fraţi preaiubiţi, că n-aţi răspuns nimic la multele 
mele scrisori, pe care vi le-am trimis în repetate rânduri, de vre¬ 
me ce folosul şi nevoile fraţilor noştri sunt bine cârmuite, doar 
dacă, încunoştiinţaţi de către voi, putem lămuri lucrurile ce tre¬ 
buie făcute. 

2. Totuşi, fiindcă văd că nu am încă putinţa de-a ajunge la voi 
şi că de acum a început vara, timp al anului ce hărţuieşte prin 
boli îndărătnice şi grele, socotesc că trebuie să venim în ajutor 
fraţilor noştri, astfel ca cei care au primit dezlegare 1 de la mar¬ 
tiri şi li se poate sprijini trecerea înaintea lui Dumnezeu, de vor 
fi fost loviţi de vreo nevoinţă ori de primejdia vreunei boli, dacă 
nu se poate aştepta venirea noastră, să-şi poată face mărturisirea 
păcatelor la oricare preot aflat de faţă sau chiar şi la un diacon, 
de nu se va fi găsit nici un preot şi sfârşitul a început să-l apese, 
pentru ca, punându-se asupra lor mâna întru pocăinţă, să vină 
la Domnul cu iertarea, pe care martirii, în scrisorile făcute către 
mine, au dorit să le fie dată. 

1 Libelli, adeverinţe, dovezi de dezlegare, eliberate de martiri pentru acei 
lapsi „căzuţi”, pentru iertarea păcatului apostaziei. Nota bene-, cu aceeaşi de¬ 
numire există însă şi adeverinţe de sacrificiu eliberate de autorităţi, prin care 
se certifica celor căzuţi, lapsi, depunerea de ofrande şi jertfe păgâne: Scrisorile 
XXX, pct. III, 2 şi pct. XIV. 

II. 1. Mângâiaţi cu prezenţa voastră chiar şi cealaltă parte a 
poporului, cea căzută, ca să nu se depărteze de credinţa şi mi¬ 
la Domnului; însufleţiţi-o cu mângâierea voastră. Căci nu vor fi 
părăsiţi de ocrotirea şi ajutorul Domnului cei care, pocăindu-se 
cu adevărat, vor lucra, blânzi şi smeriţi şi cu chibzuinţă, ca să le 
vină şi lor în sprijin leacul cel dumnezeiesc. 

2. Nici catehumenilor, dacă unii au fost prinşi în primejdia 
care ne-a lovit şi au ajuns la sfârşit, să nu le lipsească purtarea 
voastră de grijă, să nu le fie refuzată mila Domnului, celor care 
imploră harul dumnezeisc. 

Vă doresc, fraţilor preaiubiţi, să fiţi mereu bine sănătoşi şi să 
ne pomeniţi. Salutaţi pe toţi fraţii creştini în numele meu şi în- 
demnaţi-i să ne pomenească. Fiţi sănătoşi! 



SCRISOAREA XIX 


Ciprian urează, sănătate 
fraţilor preoţi şi diaconi 


I. Am citit scrisoarea voastră, fraţi preaiubiţi, în care mi-aţi 
scris că sfatul vostru sănătos nu lipseşte fraţilor noştri, astfel ca, 
lăsând la o parte graba necugetată, să arate lui Dumnezeu răb¬ 
dare plină de credinţă, pentru ca, atunci când prin mila Lui ne 
vom aduna, să putem hotărî în toate speţele, după învăţătura Bi¬ 
sericii, mai cu seamă de vreme ce scris este: 

Adu-ţi aminte de unde ai căzut şi tepocăieşte . 1 

Insă pocăinţă face acela care, blând şi răbdător, îşi aminteşte 
sfânta învăţătură şi care, supunându-se preoţilor lui Dumnezeu, 
prin ascultările şi faptele Iui drepte, L-ar putea împăca pe Domnul. 

II. 1. Totuşi, fiindcă aţi arătat că unii sunt nestăpâniţi şi că se 
grăbesc spre a primi împărtăşirea, şi aţi dorit să vă fie dată de că¬ 
tre mine o hotărâre pentru această împrejurare, eu cred că, în 
ultima scrisoare 2 făcută către voi, am scris destul de limpede cu 
privire la acest fapt, anume ca, cei care au primit dezlegare de la 
martiri şi pot fi ajutaţi în păcatele lor prin sprijinul acestora îna¬ 
intea Domnului, dacă au început a fi apăsaţi de vreo boală şi de 
primejdie, să se ducă la Domnul cu iertarea făgăduită lor de către 
martiri, după ce-şi vor fi făcut mărturisirea şi după ce va fi fost 

1 Apocalipsa II, 5. 

2 Scrisoarea XVIII. 

pusă deasupra lor mâna de către voi întru pocăinţă. însă ceilalţi, 
care nu au primit nici o dezlegare de la martiri şi ne urăsc 1 , fiind¬ 
că această pricină nu este a câtorva, nici a unei singure Biserici 
sau provincii, ci a întregii lumi, să aştepte în continuare de la aju¬ 
torul Domnului pacea Bisericii înseşi. 

2. Căci acest fapt ţine de smerenia şi învăţătura şi chiar de 
viaţa noastră a tuturor, ca întâistătătorii, adunându-ne împreu¬ 
nă cu clerul, chiar în prezenţa mulţimii celor rămaşi statornici, 
care la rândul lor trebuie să aibă parte de cinstire pentru credin¬ 
ţa şi teama lor, să le putem rândui pe toate, cu temeinicia unei 
dezbateri comune. 

3. De altfel, cât de lipsit de credinţă şi chiar primejdios pen¬ 
tru cei care se grăbesc este ca, în vreme ce încă nu au revenit Ia 
Biserică cei exilaţi şi alungaţi din patrie şi cei despuiaţi de toate 
bunurile lor, unii dintre cei căzuţi s-o ia înainte mărturisitorilor 
înşişi şi să se grăbească a intra înaintea lor în Biserică. Aceştia, 
dacă se grăbesc prea mult, au în puterea lor ceea ce-şi doresc; în¬ 
suşi momentul le oferă mai mult decât cer, căci bătălia se duce 

încă si înfruntarea este zilnic reluată. Dacă se căiesc cu adevărat 

> 

şi cu tărie pentru fapta lor şi flacăra credinţei este destul de pu¬ 
ternică, cei ce nu pot fi nimiciţi pot fi încununaţi 2 . 

Vă doresc, fraţilor preaiubiţi, să fiţi totdeauna bine sănătoşi 
şi să ne pomeniţi. Salutaţi pe toţi fraţii creştini în numele meu şi 
îndemnaţi-i să ne pomenească. Fiţi sănătoşi! 


1 Sunt mânioşi pentru refuzul reabilitării, dar şi pe cel care îi refuza. 

2 Apel voalat la reluarea mărturisirii, ca dovadă a vredniciei lor. 

Ciprian urează sănătate 
fraţilor preoţi şi diaconi care locuiesc la Roma 


I. 1. Fiindcă am aflat, fraţi preaiubiţi, că vi s-au adus la cunoş¬ 
tinţă, mai puţin deschis şi mai puţin temeinic, cele ce au fost şi 
sunt făptuite de mine aici, am găsit de cuviinţă să fac către voi 
această scrisoare, în care să se lămurească rostul lucrării, al învă¬ 
ţăturii şi al grijii mele. 

2. Căci, precum ne învaţă poruncile Domnului, îndată ce s-a 
ivit prima răbufnire a tulburării, după ce mulţimea mi-a cerut 
în repetate rânduri cu strigăt puternic, nu atât salvarea mea, cât 
liniştea comună a fraţilor, cugetând eu, m-am retras pentru un 
timp, pentru ca prin prezenţa mea provocatoare să nu se aţâţe 
încă mai mult răzvrătirea care începuse. Totuşi, departe fiind cu 
trupul, nu am fost departe nici cu sufletul, nici cu fapta, nici cu 
poveţele mele, astfel încât, după poruncile Domnului, să fiu, în 
smerenia mea, de ajutor în orice fel fraţilor noştri. 

II. 1. Şi, despre ceea ce am făcut, vă vorbesc scrisorile mele al¬ 
cătuite cu anumite prilejuri, în număr de treisprezece, pe care vi 
le-am trimis şi din care nu a lipsit nici sfatul pentru cler 1 , nici în¬ 
curajarea pentru mărturisitori 2 , nici mustrarea, când a fost po- 

1 Scrisorile V, VII, XII, XIV. 

1 Scrisoarea VI. 

trivită, pentru izgoniţi 1 , nici cuvântul de sprijin pentru toţi fraţii 
creştini 2 , spre a cere noi cu înflăcărare mila lui Dumnezeu, atât 
pe cât s-a putut sili, cu ajutorul Domnului, smerenia noastră, 
după legea credinţei şi teama de Dumnezeu. 

2. Iar după ce au venit şi caznele, fie pentru fraţii noştri chiar 
acum torturaţi, fie pentru cei întemniţaţi 3 încă pentru a fi supuşi 
la cazne, cuvântul nostru a pătruns în închisori spre a-i ajuta şi 
întări. Şi iarăşi, după ce am aflat că cei care îşi pătaseră mâinile 
şi gurile prin atingeri spurcate sau îşi mânjiseră conştiinţa prin 
adeverinţe 4 nu mai puţin nelegiuite dau peste tot târcoale mar¬ 
tirilor, că strică chiar şi pe mărturisitori prin cereri nepotrivite şi 
linguşitoare, astfel încât zilnic se dau oricui, fără nici o osebire şi 
fără cercetare şi împotriva legii Evangheliei, mii de dezlegări, am 
făcut scrisoare prin care să-i aduc iar pe martiri şi mărturisitori 5 , 
pe cât pot prin sfatul meu, la învăţăturile Domnului. 

3. Pe de altă parte, preoţilor şi diaconilor nu le-a lipsit tăria 
slujirii preoţeşti, astfel încât, chiar unii care, uitând pentru pu¬ 
ţin timp de învăţătură şi împinşi înainte de o grabă nechibzuită, 
începuseră de acum să ia legătura cu cei căzuţi, s-au oprit la mus¬ 
trarea noastră. Chiar şi mulţimii i-am liniştit sufletul, pe cât am 
putut, şi ne-am îngrijit să fie păstrată învăţătura Bisericii. 

III.l. însă mai târziu, de vreme ce unii dintre cei căzuţi s-au 
năpustit, fie din voinţa lor, fie la îndemnul altcuiva, cu cerere în¬ 
drăzneaţă, străduindu-se a smulge cu silnicie martirilor şi măr- 

1 Scrisoarea XIII. 

2 Scrisoarea XI. 

3 Scrisoarea X. 

4 Libelli, de data aceasta sunt adeverinţe prin care autorităţile certificau 
apostazia acelor lapsi „căzuţi”, adică aducerea de jertfe la idoli şi lepădarea de 
sfânta mărturisire a lui Hristos. 

5 Scrisoarea XV; iar mai departe, aluzii în Scrisorile XVI şi XVII. 

turisitorilor iertarea făgăduită lor, chiar de două ori 1 eu am fă¬ 
cut despre acest lucru scrisori către cler şi am cerut să le fie citi¬ 
te acestora, astfel încât, spre a le domoli şi în acest fel pentru un 
timp pornirea, chiar dacă unii vor părăsi lumea aceasta, după 
ce vor fi primit dezlegarea de la martiri, să se ducă la Domnul 
cu iertarea făgăduită lor de către martiri, după ce-şi vor fi făcut 
mărturisirea şi se va fi pus mâna peste ei întru pocăinţă. Şi nu am 
dat o lege în această privinţă, nici nu am fost cu nesăbuinţă au¬ 
tor al ei. 

2. Dar, deoarece mi se părea că şi martirii trebuie să aibă parte 
de cinstire şi că trebuie înăbuşit atacul celor care doreau să tul¬ 
bure toate lucrurile şi, pe lângă acestea, citisem scrisoarea voas¬ 
tră 2 , pe care de curând o trimiseserăţi către clerul nostru prin 
ipodiaconul Clementius, anume ca, celor care, după cădere, fu¬ 
seseră cuprinşi de boală şi, căindu-se, doresc împărtăşirea, să li se 
vină în ajutor, am socotit aşadar că trebuie să ne alăturăm hotă¬ 
rârii voastre, pentru ca lucrarea noastră, care se cere să fie unită şi 
în acord în toate cele, să nu se deosebească în vreo privinţă. 

3. Cu deosebire, am cerut să fie puse deoparte pricinile celor¬ 
lalţi, chiar dacă s-a primit dezlegare de la martiri, şi să fie păstra¬ 
te pentru venirea noastră, pentru ca, atunci când vom începe a 
ne aduna la un loc mai mulţi întâistătători, în pacea dată nouă 
de Domnul, să Ie putem rândui sau îndrepta pe fiecare în parte, 
într-o dezbaterea făcută în comun chiar cu voi. 

Vă doresc, fraţi preaiubiţi, să fiţi mereu bine sănătoşi. 


'Scrisorile XVIII şi XIX. 
2 Scrisoarea VIII. 



SCRISOAREA XXI 


Celerinus către Lucian 1 


1.1. In timp ce-ţi scriu acestea, domnule 2 şi frate, eram bu¬ 
curos şi totodată trist; bucuros fiindcă auzisem că tu ai fost în¬ 
temniţat pentru numele Domnului nostru Iisus Hristos, Mân¬ 
tuitorul nostru, ba chiar că ai mărturisit numele Lui înaintea 
judecătorilor lumii acesteia, dar trist pentru că din ziua în care 
te-am petrecut 3 n-am putut primi niciodată vreo scrisoare a ta. 
Iar acum, de curând, m-a cuprins o îndoită tristeţe, pentru că 
ştiai că Montanus, fratele nostru comun, avea de gând să vină la 
mine de la tine din închisoare şi nu m-ai înştiinţat despre sănăta¬ 
tea ta sau despre ce ţi se întâmpla. Dar acest lucru li se întâmplă 
de obicei robilor lui Dumnezeu, mai ales celor pregătiţi pentru 
mărturisirea lui Hristos. 

2. Ştiu că fiecare în parte nu mai nădăjduieşte în cele ale vea¬ 
cului acestuia, fiindcă şi-a pus nădejdea în cununa cerească. Eu 
însă mi-am zis că poate ai uitat să-mi scrii. Căci, dacă eu, Cele¬ 
rinus, voi fi vrednic să mă asculţi, am să-ţi spun şi despre mine, 

1 Sau, conform formulei epistolare uzuale: Luciano s. d. [salutem dat] 
„urează sănătate lui Lucian”. Despre destinatarul Celerinus, vezi Scrisoarea 
XXVII, pct. III. 

2 Domnule, domine, apare folosit astfel, ca simplă formulă reverenţioasă 
din epoca Iui Augustus [sec. I, I. Hr.]. 

3 L-a petrecut, l-a condus pentru îmbarcare probabil până la Ostia, por¬ 
tul Romei. 

poate cel mai neînsemnat frate al tău, că, deşi mă aflu şi eu în- 
tr-o atât de înaltă slujire 1 , mă gândesc totuşi la fraţii mei cei mai 
vechi şi le amintesc în scrisorile mele că dragostea de odinioară 
pentru ei stăruie şi acum la mine şi Ia ai mei. 

3. Totuşi, preaiubite, cer Domnului, ca srisoarea mea să te gă¬ 
sească în această lume, înainte de a fi scăldat în propriu-ţi sfânt 
sânge, după ce mai înainte vei fi pătimit pentru numele Dom¬ 
nului nostru Iisus Hristos, iar dacă te va fi găsit, să-mi răspunzi 
acum la ea. Aşa să te încununeze Cel al Cărui nume L-ai măr¬ 
turisit! Dar cred că, chiar de nu ne vom mai vedea în acestă lu¬ 
me, ne vom îmbrăţişa totuşi în cea viitoare, înaintea lui Hristos. 
Roagă-te să fiu vrednic şi să fiu şi eu încununat împreună cu cea¬ 
ta voastră. 

II. 1. Să ştii totuşi că eu mă aflu într-o mare suferinţă şi, ca şi 
cum tu ai fi de faţă împreună cu mine, aşa îmi reamintesc zi şi 
noapte de iubirea noastră de odinioară. Numai Dumnezeu ştie. Şi 
de aceea îţi cer să dai ascultare dorinţei mele şi să suferi împreună 
cu mine la moartea surorii mele, care a căzut 2 în această prigoa¬ 
nă împotriva lui Hristos, căci a adus jertfe şi a mâniat pe Domnul 
nostru, ceea ce ni se arată lămurit. Eu, plângând în ziua bucuriei 
Paştelui pentru faptele ei, mi-am dus şi-mi duc zilele lăcrimând zi 
şi noapte în veşmânt de căinţă şi în cenuşă, chiar şi în ziua de azi, 
până ce ocrotirea şi mila Domnului nostru Iisus Hristos vor veni 
în ajutor unei atât de nefericite nenorociri, prin aceşti domni ai 
mei, de acum încununaţi, de la care trebuie să le ceri şi tu. 

1 Florida confessio, distinsă funcţie de înalt ierarh. 

2 A căzut, adică a cedat presiunilor păgâne, lapsa. Deşi se va vorbi despre 
două „surori”, rugămintea se face mai cu seamă pentru o singură persoană, fi¬ 
indcă numai una a adus jertfe idolilor, cealaltă s-a-ntors din drum, neputând 
duce până la capăt lepădarea de Hristos şi cumpărând fraudulos o adeverinţă 
care să-i ateste apostazia. 



SCRISORI 


97 


2. Şi mi-am amintit de vechea ta dragoste, pentru că tu eşti 
îndurerat împreună cu toţi ceilalţi pentru surorile noastre, pe ca¬ 
re şi tu le cunoşti bine, adică Numeria şi Candida: fiindcă doar 
pe noi ne au fraţi, suntem datori a priveghea pentru păcatul lor. 
Căci, după căinţa lor şi faptele bune pe care le fac faţă de confra¬ 
ţii noştri care, exilaţi fiind, au venit de la voi şi de la care vei auzi 
despre bunele lor fapte, eu cred că şi Hristos va fi îngăduitor, da¬ 
că voi, martirii, vă veţi fi rugat pentru ele. 

III. 1. Am auzit că ţi-ai asumat soarta celor mai curajoşi. O, 
fericitul de tine! Ia asupra ta votul 1 pe care dintotdeauna l-ai do¬ 
rit, chiar zăcând la pământ. Ai dorit să fii trimis în temniţă pen¬ 
tru numele Lui, lucru care acum ţi se şi întâmplă, precum scris 
este: 

Să-fi dea Domnul după inima ta . 1 

Şi acum ai ajuns preotul lui Dumnezeu peste ei, ori mai de¬ 
grabă slujitorul lor. 

2. Prin urmare, te rog, domnule, şi îţi cer în numele Domnu¬ 
lui nostru Iisus Hristos, să spui mai departe şi celorlalţi confraţi, 
fraţii tăi şi domnii mei, şi să le ceri ca, oricine dintre voi va fi fost 
încununat mai înainte, să ierte un astfel de păcat surorilor noas¬ 
tre, Numeria şi Candida. Iar eu am numit-o doar pe una, dezvi¬ 
novăţind-o totdeauna, martor îmi este Dumnezeu, fiindcă a plă¬ 
tit pentru o adeverinţă, ca să nu sacrifice idolilor, şi se pare că a 
urcat numai până la cele Trei Parce 3 şi apoi a coborât. Aşadar, eu 
ştiu că ea nu a jertfit. După ce le-au cunoscut pricina, întâistătă- 
torii au hotărât ca ele să rămână aşa un timp, până să se aleagă un 

1 Votul, adică legământul făcut de bună voie, de exemplu cel monahal sau, 
aici, suprema jertfă pentru credinţă. 

x Psalmi XIX, 4. 

3 Locul, în apropiere de Via Sacra, numit după grupul statuar al Parcelor; 
Parcae, cele trei zeiţe ale sorţii (destinului) la cei vechi. 

episcop 1 . Dar până atunci, prin sfintele voastre rugăciuni şi rugă¬ 
minţi, în care noi avem încredere, fiindcă ne sunteţi prieteni, dar 
şi martori înaintea lui Hristos, vă rog să fiţi binevoitori în toate. 

IV. 1. îţi cer aşadar, preaiubite domn Lucian, să-ţi aduci amin¬ 
te de mine şi să încuviinţezi cererea mea. Hristos ţi-a dat astfel 
acea sfântă cunună, nu numai pentru mărturisire, ci şi pentru 
viaţa sfântă pentru care totdeauna ai şi ostenit şi mereu ai fost 
pildă celor sfinţi şi martor, ca să povesteşti despre acest fapt tutu¬ 
ror mărturisitorilor, domnii mei şi fraţii tăi, pentru ca ele să pri- 
mescă ajutor de la voi. Căci trebuie să ştii acest lucru, domnule şi' 
frate, că eu cer aceasta nu numai pentru ele, ci şi pentru Statius 
şi Severianus, pentru toţi mărturisitorii care în vremea din urmă 
au venit aici de la voi şi pe care chiar ele i-au întâmpinat în port 
şi i-au sprijinit în oraş, pentru că au îngrijit şaizeci şi cinci dintre 
ei şi până în ziua de astăzi în toate le-au fost aproape. Căci toţi 
se află la ele. 

2. însă eu nu trebuie să mâhnesc mai mult sfântă inima ta, 
de vreme ce ştiu că tu faci bine din proprie voinţă. îţi urează să¬ 
nătate Macarie, cu surorile sale. Cornelia şi Emerita, care se bu¬ 
cură de mărturisirea ta plină de slavă, cât şi de a tuturor fraţilor, 
apoi şi Saturninus care, luptând şi el cu diavolul şi mărturisind 
cu bărbăţie numele lui Hristos, a mărturisit cu tărie chiar acolo, 
în chinul ghearelor 2 , iar aici mult te roagă şi te imploră. 

îţi doresc sănătate fraţii tăi, Calpurnius şi Maria, şi toţi sfin¬ 
ţii fraţi. Căci trebuie să ştii şi acest lucru, că eu am scris şi pentru 
domnii mei, fraţii tăi, această scrisoare pe care îţi cer să binevo- 

iesti a le-o citi. 

> 


1 Scaunul rămăsese vacant din 20 ianuarie. 

1 Ghearele, ungulae, instrumente de tortură ale epocii. 

Lucian către domnul Celerinus, 

„de voi fi vrednic a-ţi fi numit confrate în Hristos” 


1.1. Am primit scrisoarea ta, domnule şi preaiubite frate, prin 
care m-ai întristat atât de mult, încât din cauza mâhnirii aproa¬ 
pe că am pierdut bucuria de-a citi răvaşul pe care şi eu îl aştep¬ 
tam de atâta vreme şi în care ai binevoit să-ţi aminteşti de mine; 
m-am bucurat de bunătatea marii tale smerenii, căci tu, scriin- 
du-mi, spui: „dacă voi fi vrednic a fi numit fratele tău”, adică al 
unui om care a mărturisit cu teamă numele lui Dumnezeu înain¬ 
tea unora destul de mici. Insă tu, cu voia lui Dumnezeu, nu doar 
ai mărturisit, ci ai şi îngrozit şarpele mai mare 1 , pe apropiatul lui 
Antihrist, prin acele vorbe şi sfinte cuvinte pe care eu le ştiu. Pre¬ 
cum iubitorii credinţei si zeloşii învăţăturii Domnului, în care te 
cunosc adâncit cu ardoare, l-ai învins, iar eu am râs de bucurie. 

2. Numai că, preaiubitule, vrednic a fi socotit de acum între 
martiri, ai vrut să ne întristezi cu scrisoarea ta, în care ne-ai anun¬ 
ţat despre surorile noastre, pentru care, o, ce bine ar fi, de-am pu¬ 
tea face pomenirea fără a se fi făptuit o atât de mare nelegiuire şi, 
de bună seamă, fără a vărsa atât de multe lacrimi ca şi acum. 

11.1. Trebuie să ştii ce s-a întâmplat la noi. In timp ce binecu¬ 
vântatul martir Pavel era încă în trup, m-a chemat şi mi-a spus: 

1 Se face trimitere la prigonitorul Dedus (195-251), împărat în anii 
249-251, declanşatorul persecuţei generale din anul 250. 

„Luciane, înaintea Iui Hristos îţi spun că, dacă cineva, după che¬ 
marea mea [la Dumnezeu], va cere iertarea de la tine, dă-i-o în 
numele meu. Căci şi noi, cei pe care, într-o atât de mare suferin¬ 
ţă, Domnul a binevoit să ne cheme [la El], toţi împreună le-am 
acordat prin scrisori tuturor la un loc iertarea, după înţelegere.” 
Aşadar, tu, frate, cunoşti ceea ce m-a învăţat Pavel în parte, cât 
şi ceea ce am hotărât toţi împreună înaintea acestei nenorociri, 
când am fost osândiţi din porunca împăratului să fim ucişi prin 
foame şi sete; şi am fost închişi în două încăperi, dar nu s-a izbu¬ 
tit prin foame şi sete. Cunoşti însă şi focul caznelor noastre, ca¬ 
re a fost atât de nesuportat, încât nimeni nu-1 putea îndura. Dar 
acum, am ajuns la lumină. 

2. Şi, de aceea, preaiubite frate, salută-le pe Numeria şi pe 
Candida [şi, după porunca lui Pavel, pe celilalţi martiri, ale că¬ 
ror nume le pun mai jos: Bassus, de la casa de împrumut 1 , Map- 
palicus 2 , supus cercetării, Fortunio în temniţă, Pavel aflat şi el 
în cercetări, Fortunata, Victorinus, Victor, Herennius, Credula, 
Hereda, Donatus, Firmus, Venustus, Fructus, Iulia, Martialis şi 
Ariston, care, cu voia lui Dumnezeu, au murit de foame în tem¬ 
niţă; veţi auzi că şi noi le vom împărtăşi soarta în zilele ce vin. 
Căci, în ziua în care ţi-am scris epistola, se împlinesc opt zile, de 
când noi am fost iarăşi întemniţaţi. Iar în cele opt zile, timp de 
cinci, am primit doar puţină pâine şi apă cu măsură]. Prin urma¬ 
re îţi cer, frate, ca atunci, când Domnul va fi început să dea pacea 
înseşi Bisericii, după învăţătura lui Pavel şi înţelegerea noastră, 
după ce se va fi expus pricina înaintea episcopului şi vor fi făcut 
mărturisirea, să aibă iertarea nu numai acestea, ci şi cei pe care îi 
ştii că sunt aproape de sufletul nostru. 

1 Casa de împrumut, pigneranum, probabil o casă de întrajutorare, de 
amanet, pignus fiind „zălog”. 

* Mappalicus, cf. Scrisoarea X, pct. IV. 

III. 1. Vă salută toţi confraţii mei. Voi să salutaţi pe mărturisi¬ 
torii Domnului, care sunt cu voi acolo si ale căror nume mi le-ati 
făcut cunoscute, între care şi Saturninus cu însoţitorii săi, dar şi 
confratele meu Macarie, apoi Cornelia şi Emerita, Calpurnius şi 
Maria, Sabina, Spesina şi surorile Ianuaria, Dativa, Donata. 

2. îi salutăm pe Saturus, împreună cu ai săi, pe Bassianus şi 
tot clerul, pe Uranius şi Alexius, Quintianus, Colonica şi pe toţi, 
rogu-vă, ale căror nume nu le-am scris, fiindcă sunt prea ostenit. 
Aşa că-i rog să mă ierte. 

Doresc ca voi, Alexius şi Getulicus şi argintarii şi surorile, să 
fiţi bine sănătoşi. Vă urează sănătate surorile mele Ianuaria şi So- 
phia, ceea ce vă şi transmit. 



SCRISOAREA XXIII 


Toţi mărturisitorii urează împreună sănătate 
Papei 1 Ciprian 


LI. Să ştii că noi toti am dat iertarea celor cărora tu le tii sea- 
» » > 

ma, despre ceea ce au făcut după greşeala făptuită, şi dorim ca 
acest lucru să le fie adus la cunoştinţă, prin tine, şi celorlalţi epis- 
copi. îţi dorim să ai pace împreună cu sfinţii martiri. 

în prezenţa unuia dintre clerici, a unui exorcist şi a unui citeţ, 
a scris Lucian. 


1 în epocă, titlul de Pap ă.,papas, se acorda mai tuturor episcopilor. 



SCRISOAREA XXIV 


Caldonius urează sănătate lui Ciprian şi 
confraţilor săi preoţi aflători la Cartagina 


1.1. Silnicia vremii ne face să nu dăm iertarea 1 fără temeini¬ 
cie. Dar, fiindcă se cade să vă scriu că cei care, chiar după ce au 
jertfit 2 , supuşi fiind din nou încercărilor, au fost exilaţi, mie îmi 
pare că şi-au spălat păcatul de mai înainte, de vreme ce-şi pără¬ 
sesc bunurile şi căminele şi, pocăindu-se, urmează lui Hristos. 
Astfel că Felix, care, în timpul lui Decius, era în slujba preoţilor, 
foarte apropiat mie în temniţă (căci l-am cunoscut destul de bi¬ 
ne pe acest Felix), şi Victoria, soţia lui, şi Lucius, ajunşi credin¬ 
cioşi pribegi, şi-au părăsit bunurile, pe care acum le are în stăpâ¬ 
nire fiscul. Dar chiar în timpul prigoanei, printr-un bun şiretlic, 
o femeie, pe nume Bona, care a fost târâtă de soţul ei pentru a 
jertfi şi care nu a săvârşit păcatul în cugetul ei (căci, ţinându-i-se 
cu de-a sila mâinile, au jertfit astfel chiar ei), a început a-i învi¬ 
novăţi astfel: „nu eu am făptuit, voi aţi făcut-o”, aşa că a fost exi¬ 
lată si ea. 

» 

2. Prin urmare, deoarece toţi îmi cer iertarea, zicând: „am 
primit iarăşi credinţa pe care o pierduserăm şi, pocăindu-ne. 
L-am mărturisit public pe Hristos”, deşi-mi pare că trebuie să 

1 Pacea, pax, aici şi nu numai, se referă la iertarea în urma păcatului lepă¬ 
dării de credinţă. 

2 Procedura apostaziei presupunea aducerea de jertfe la idoli (statui de ze¬ 
ităţi păgâne ori ale împăratului divinizat). 

primească iertarea, i-am lăsat în seama hotărârii voastre, pentru 
ca nu cumva să par a-mi asuma ceva cu prea multă îndrăzneală. 
Prin urmare, dacă s-a hotărât ceva în urma consfătuirii voastre, 
scrieţi-mi. 

Salutaţi-i pe ai noştri. Ai voştri vă salută şi ei. Vă doresc să fiţi 
preafericiţi şi bine sănătoşi. 



SCRISOAREA XXV 


Ciprian urează sănătate lui Caldonius 


1.1. Am primit scrisoarea ta, frate preaiubit, foarte înţeleaptă 
şi plină de adevăr şi de credinţă. Nu ne mirăm dacă, lucrător şi 
cunoscător al Sfintelor Scripturi, le faci pe toate cu prevedere şi 
iscusinţă. Căci drept ai gândit în privinţa acordării pentru fraţii 
noştri a iertării, pe care ei înşişi şi-au redobândit-o printr-o ade¬ 
vărată pocăinţă şi prin slava mărturisirii Domnului, iertaţi fiind 
pentru cuvintele, de care se făcuseră vinovaţi mai înainte. Aşa¬ 
dar, deoarece şi-au spălat în întregime păcatul şi. Domnul fiind 
cu ei, şi-au şters pata dinainte prin bărbăţia din urmă, nu trebuie 
să zacă prea mult timp doborâţi sub puterea diavolului, de vre¬ 
me ce, deveniţi fugari şi despuiaţi de toate bunurile lor, s-au ridi¬ 
cat şi au început a sta alături de Hristos. 

2. Şi bine-ar fi dacă la fel şi ceilalţi, căindu-se după cădere, s-ar 
întoarce la vechea lor stare; ca să ştii în ce fel am hotărât despre 
aceştia, care acum se grăbesc şi încearcă a smulge cu multă în¬ 
drăzneală şi silnicie iertarea, ţi-am trimis o carte 1 împreună cu 
scrisorile (cinci la număr 2 ), pe care le-am alcătuit pentru cler şi 
popor şi pentru martiri şi chiar mărturisitori. Aceste scrisori, tri¬ 
mise fiind, au plăcut chiar şi celor mai mulţi confraţi 3 ai noştri, 

1 Conţinutul sc referea Ia cei căzuţi, dar tratatul De lapsis, ce dezvoltă 
acest subiect, este ulterior. 

2 Scrisorile XV-XIX. 

3 Episcopi (coepiscopi). 

şi ne-au răspuns în scris că şi ci sunt într-un cuget cu noi, după 
credinţa universală 1 . Acelaşi lucru îl vei transmite şi tu, pe cât vei 
putea, către confraţii noştri, ca să se păstreze la toţi o singură lu¬ 
crare şi una bună înţelegere, după învăţăturile Domnului. 

Iţi doresc, preaiubite frate, să fii mereu bine sănătos. 


1 Credinţa universală, pentru uniuersalisfides, când nu se întrezărea nici 
pe departe problema schismei. 

Ciprian urează sănătate 
fraţilor preoţi şi diaconi 


1.1. Domnul grăieşte şi spune: 

Spre cine îmi voi arunca privirea, dacă nu spre cel smerit şi 
blând şi care tremură la cuvintele Mele? 1 

Dacă toţi suntem datori să fim astfel, apoi cu atât mai mult 
trebuie să fie astfel aceia care, după căderea grea, trebuie să se 
nevoiască a fi vrednici de Domnul, prin adevărată pocăinţă şi 
toată smerenia. Am citit însă scrisorile tuturor mărturisitori¬ 
lor 2 , epistole pe care au vrut a le face cunoscute prin mine tu¬ 
turor confraţilor, ca să ajungă la aceştia iertarea dată de ei celor 
pentru care noi avem ştiinţă despre cele ce au făptuit, după să¬ 
vârşirea păcatului. 

2. Deoarece această situaţie priveşte adunarea şi hotărârea 
noastră, a tuturor, eu nu îndrăznesc să judec dinainte şi să iau 
asupra mea singur o pricină comună. Şi, de aceea, să ne mărgi¬ 
nim un timp la scrisorile pe care le-am făcut către voi în zilele 
din urmă şi din care eu am trimis de acum câte o copie multor 
confraţi. Aceştia au scris că sunt de acord cu ceea ce am hotărât 

> i 

şi că nu trebuie să ne îndepărtăm de acest lucru, până ne vom 
putea aduna la un loc şi cerceta pricinile, pentru fiecare în parte, 
după ce Domnul ne va fi redat pacea. 

1 Isaia LXVI, 2. 

2 Scrisoarea XXIII. 

3. Dar, ca sa cunoaşteţi şi ce mi-a scris confratele meu Caldo- 
nius şi ce i-am răspuns eu în scris lui 1 , am adăugat epistolei mele 
câte o copie a fiecărei scrisori. 

4. Vă cer să o citiţi în întregime fraţilor noştri, pentru ca tot 
mai mult să fie pregătiţi pentru pocăinţă şi să nu adauge păcatu¬ 
lui de mai înainte încă un altul, neîngăduindu-ne astfel să păzim 
Evanghelia 2 , nici să cercetăm pricinile lor după scrisorile tuturor 
mărturisitorilor. 

Vă doresc, fraţi preaiubiţi, să fiţi bine sănătoşi şi să ne 
pomeniţi. Salutaţi pe toţi fraţii creştini! 


1 Scrisoarea lui Caldonius este XXIV, iar cea de răspuns XXV. 

2 Nepăzirea Evangheliei prin reprimirea celor căzuţi fără de pocăirea lor, 
după toate canoanele. 



SCRISOAREA XXVII 


Ciprian urează sănătate 
fraţilor preoţi şi diaconi care locuiesc la Roma 


1.1. După ce vă scrisesem epistola 1 , fraţi preaiubiţi, în care 
v-am arătat lucrarea noastră şi v-am lămurit cât de cât rostul în¬ 
văţăturii şi sârguinţei, s-a întâmplat altceva, ce nu trebuie să vi se 
ascundă. Căci fratele nostru Lucian, şi el unul dintre mărturisi¬ 
tori, înflăcărat, de bună seamă, de credinţă şi întărit de bărbăţie, 
dar mai puţin întemeiat pe citirea Sfintelor Scripturi, a încercat 
cu nepricepere anumite lucruri, asumându-şi de la o vreme pu¬ 
terea de a da cu mâna sa dezlegări scrise multora, de-a valma, în 
numele lui Pavel, în timp ce Mappalicus, martir prevăzător şi cu 
discernământ, având în minte legea şi învăţătura, nu a făcut nici 
o scrisoare nepotrivită cu Evanghelia, numai că, mişcat de o prea 
mare dragoste pentru familie, a cerut să se dea iertarea mamei şi 
surorii sale, care căzuseră 2 . Saturninus, ţinut până acum în tem¬ 
niţă, chiar după cazne, nu a trimis nici o astfel de scrisoare. 

2. Iar Lucian, nu numai că a împărţit peste tot dezlegări scri¬ 
se de mâna sa, în numele lui Pavel, în vreme ce acela era încă în 
temniţă, dar, chiar şi după moartea aceluia, a continuat să facă 
aceleaşi lucruri în numele lui, zicând că aceasta este porunca de la 
acela pentru el, neştiind că trebuie să se supună mai mult Dom- 

1 Scrisoarea XX. 

1 Căzuseră, lapsaefaerant, abjuraseră, lepădându-se public de Hristos, fi¬ 
ind renegate pentru apostazie. 

nului decât unui confrate în slujire. Şi în numele tânărului Aure- 
liu, care a fost supus la cazne, s-au dat multe dezlegări, scrise tot 
de mâna lui Lucian, pe motiv că acela n-ar fi cunoscut scrisul. 

II. 1. Pentru a ne putea împotrivi cât de cât acestui fapt, eu 
le-am scris epistole 1 , pe care vi le-am trimis împreună cu cea de 
mai înainte, în care nu am încetat a le cere şi a-i îndemna să pă¬ 
zească Legea Domnului şi rânduiala Evangheliei. După această 
scrisoare, de parcă până acum s-ar fi făcut ceva prea înfrânat şi 
prea cumpătat. Lucian a scris o epistolă 2 în numele tuturor măr¬ 
turisitorilor, prin care se distrug aproape orice legătură a credin¬ 
ţei, şi teama de Dumnezeu, şi porunca Domnului, sfinţenia şi 
tăria Evangheliei. Căci a scris în numele tuturor „că toţi aceştia 
au dat iertarea şi că vrea să aducă această hotărâre la cunoştinţă 
celorlalţi episcopi prin mine”; copia acestei scrisori am trimis-o 
către voi. 

2. Lămurit s-a mai adăugat: „celor despre care avem cunoş¬ 
tinţă ce au făcut, după greşeala făptuită”. Acest lucru aprinde o 
mai mare ură împotriva mea, încât, atunci când vom începe a as¬ 
culta şi a cerceta pricinile fiecăruia în parte, va părea că noi refu¬ 
zăm multora ceea ce ei cu toţii se laudă acum că au primit de la 
martiri şi mărturisitori. 

III. l. In sfârşit, s-a arătat de acum pricina acestei vrajbe. Căci 
în provincia noastră, prin câteva cetăţi, s-a iscat atac împotriva 
întâistătătorilor, prin folosirea mulţimii, şi au fost siliţi să le re¬ 
dea îndată iertarea, despre care strigau că le-a fost tuturor dată 
pentru totdeauna de către martiri şi mărturisitori, căci întâistă- 
tătorii au fost îngroziţi şi constrânşi, nemaifiind în stare a se îm¬ 
potrivi prin bărbăţia sufletului şi tăria credinţei. 

1 Scrisorile XV-XVII. 

2 Scrisoarea lui Lucian, XXIII. 

2. Chiar şi la noi unii cârcotaşi, care şi în trecut abia erau stă¬ 
pâniţi de noi şi, chiar în prezenţa noastră, erau sămânţă de vraj¬ 
bă, aprinşi de această scrisoare ca de nişte flăcări, au început mai 
mult a se înflăcăra şi a cere cu forţa iertarea dată lor prin acele 
dezlegări. V-am trimis o copie a scrisorii pe care am facut-o către 
cler în privinţa acestora. Dar v-am trimis atât ceea ce mi-a scris 
confratele Caldonius, cu cinstea şi credinţa lui, cât şi ce i-am răs¬ 
puns eu în scris 1 , spre a le citi şi voi, şi pe una, şi pe cealaltă. Şi 
v-am trimis copii ale scrisorii bunului şi statornicului mărturisi¬ 
tor Celerinus, pe care a scris-o aceluiaşi mărturisitor Lucian, şi 
de asemenea ce i-a răspuns acestuia Lucian 2 , ca să ştiţi că îşi dă 
mult silinţa cu privire la toate şi să aflaţi cu adevărat cât de cum¬ 
pănit şi prevăzător mărturisitor este Celerinus şi închinător cu 
smerenie şi teamă al grupării 3 noastre, în vreme ce Lucian este, 
cum am spus, mai puţin priceput în ce priveşte înţelegerea Sfin¬ 
tei Scripturi şi necumpănit, prin slăbiciunea sa de a se lăsa în vo¬ 
ia pizmei împotriva smereniei mele 4 . 

3. Căci, cu toate că Domnul a spus ca neamurile 5 să fie unse 
în numele Tatălui şi Fiului şi al Sfântului Duh, iar păcatele tre¬ 
cute să fie iertate prin Botez, acesta [Lucian], necunoscător al 
poruncii şi Legii, împuterniceşte să se dea pacea şi să fie iertate 
păcatele în numele lui Pavel şi spune că a fost împuternicit întru 
acest lucru de către acela, la fel precum, în scrisoarea aceluiaşi 

•Scrisorile XXIV şi XXV. 

2 Scrisorile XXI şi XXII. 

3 Grupare, lat. secta, cu referire la nucleul, am spune intransigent, al celor 
care cereau pocăirea şi nu pur şi simplu revenirea de la sine înţeleasă şi for¬ 
mală a celor căzuţi. 

4 împotriva smereniei mele, a smeritului de mine; formulă de tipul: înăl¬ 
ţimea, smerenia etc. voastră. 

5 Neamurile, gentes , desigur păgânii, dar aici sensul se apropie mai mult 
de cel evoluat în limbile romanice: cf. franceză lesgens „oamenii”, ori italiană 
la gente „lumea, poporul”. 

Lucian către Celerinus, veţi observa lucrurile prin care a nesoco¬ 
tit faptul că nu martirii pot face Evanghelia, ci prin Evanghelie 
se pot face martiri, de vreme ce şi Apostolul Pavel, pe care Dom¬ 
nul l-a numit vas al alegerii Sale, a adăugat în Epistola sa: 

Mă mir că aşa degrabă treceţi de la cel ce v-a chemat prin har 
la altă Evanghelie, care nu este alta: decât că sunt unii care vă tul¬ 
bură şi voiesc să schimbe Evanghelia lui Hristos. Dar, chiar da¬ 
că noi sau un înger din cer va vesti altfel decât v-am vestit noi, să 
fie anatema! Precum v-am spus mai înainte, şi acum vă spun ia¬ 
răşi ,Dacâ cineva vă va propovădui altfel decât aţi primit, să fie 
anatema” 1 . 

IV. 1. însă scrisorile voastre, pe care le-am primit, făcute fi¬ 
ind către cler, au venit la momentul potrivit, şi de asemenea ce¬ 
le pe care le-au trimis fericiţii mărturisitori Moise, Maxim, Ni- 
costratus şi ceilalţi lui Saturninus, lui Aureliu şi celorlalţi, în care 
sunt cuprinse puterea deplină a Evangheliei şi învăţătura stator¬ 
nică a Legii Domnului. Pe noi, care ne nevoim aici şi, prin toa¬ 
te puterile credinţei, ne împotrivim atacului celor ce ne pizmu- 
iesc, mult ne-a ajutat cuvântul vostru, căci, cu voia Domnului, 
se scurtează suferinţa, şi mai înainte de a sosi la voi scrisoarea pe 
care de curând v-am trimis-o, voi ne arătaţi deschis că, după le¬ 
gea Evangheliei, este alături de noi, neclintită şi-ntr-un cuget, şi 
hotărârea voastră,. 

Vă duc dorul, preaiubiţi şi mult doriţi fraţi; să fiţi mereu bi¬ 
ne sănătoşi. 


1 Galateni 1,6-9; anathema , după grecul dvâGepa, iniţial „ofrandă, jertfa 
idolilor”, apoi „lucru blestemat”. 

Ciprian urează sănătate preoţilor Moise şi Maxim şi 
celorlalţi preaiubiţi fraţi mărturisitori 


I. 1. De mult timp, preaiubiţi şi preafericiţi fraţi, cunoşteam 
din auzite slava credinţei şi bărbăţiei voastre, bucurându-mă din 
plin şi fericindu-vă foarte mult că, prin mărturisirea numelui 
Său, aleasa cinstire a Domnului nostru v-a pregătit pentru cu¬ 
nună. Căci voi, deveniţi fruntaşi şi conducători în bătălia tim¬ 
pului nostru, aţi pus în mişcare steagurile oştirii cereşti. Voi aţi 
împodobit cu bărbăţia voastră lupta duhovnicească, pe care a 
vrut Dumnezeu s-o purtăm acum. Voi aţi biruit prin tărie ne¬ 
clintită cele dintâi înfruntări ale războiului iscat. De acolo au 
apărut începuturile fericite ale luptei. De acolo s-au ivit semne¬ 
le izbânzii. 

2. S-a întâmplat ca aici muceniciile să se împlinească prin 
cazne. Dar cel care, păşind cel dintâi, a devenit în luptă pildă de 
bărbăţie pentru fraţi, este părtaş în cinstire cu martirii. De acolo 
aţi trimis încoace cununile împletite cu mâna voastră şi aţi dat 
fraţilor să bea din paharul mântuitor. 

II. 1. începuturilor slăvite ale mărturisirii şi semnelor luptei 
biruitoare, s-a adăugat continuarea neîntreruptă a învăţăturii, pe 
care am desluşit-o în tăria scrisorii voastre 1 , pe care de curând aţi 
trimis-o confraţilor voştri, uniţi cu voi în mărturisirea Domnu- 

1 S-au pierdut, atât scrisoarea clerului roman, cât şi cea a mărturisitorilor. 

lui, cu îndemnul stăruitor de a fi păzite cu neînfricată şi neclin¬ 
tită statornicie sfintele învăţături ale Evangheliei, dimpreună cu 
poruncile de viaţă dătătoare, lăsate nouă. Iată altă treaptă a slavei 
voastre preaînalte; iată motivul de-a binemerita pe Dumnezeu, 
faptul de a fi oferit înainte semnele bărbăţiei şi de a oferi acum 
pilde de bună purtare, îngemănate iarăşi cu mărturisirea de a sta 
cu pas neclintit şi în această înfruntare, ce încearcă a se arunca 
asupra Evangheliei, cât şi de a zgudui, cu tăria credinţei, pe cei ca¬ 
re întind mâini nelegiuite spre a nărui învăţăturile Domnului. 

2. Domnul, după înviere, trimiţându-Şi apostolii, porunceş¬ 
te şi spune: 

Datu-Mi-s-a toată puterea, în cer şi pe pământ. Mergeţi aşa¬ 
dar şi învăţaţi toate neamurile, botezându-le în numele Tatălui şi 
al Fiului şi al Sfântului Dah, învăţându-le să păzească toate câte 
v-am poruncit vouă . 1 

Şi Apostolul Ioan, aducându-şi aminte de poruncă, spune în 
epistola sa, mai târziu: 

Intru aceasta, zice, ştim că L-am cunoscut, dacă păzim porun¬ 
cile Lui. Cel ce zice că L-a cunoscut pe El şi nu păzeşte poruncile 
Lui, mincinos este şi întru el adevărul nu se află . 2 

3. Urmaţi şi păziţi aceste porunci, păstraţi învăţăturile dum¬ 
nezeieşti şi cereşti. Aceasta însemnă a fi măturisitor al Domnu¬ 
lui, aceasta înseamnă a fi martir al lui Hristos, să păstrezi neatin¬ 
să şi întreagă tăria cuvântului Său, în toate privinţele, nu să devii 
martir prin Domnul şi să te străduieşti a strica poruncile Dom¬ 
nului; a te folosi împotriva Lui de cinstirea pe care ţi-a dat-o, a-I 
deveni vrăjmaş chiar cu armele primite de la El, aceasta înseam¬ 
nă să doreşti a-L mărturisi pe Hristos, dar să tăgăduieşti Evan¬ 
ghelia lui Hristos. 


‘Matei XXVIII, 18-20. 
2 Ioan II, 3-4. 

4. Mă bucur aşadar pentru voi, preacurajoşi şi preacredin- 
cioşi fraţi, şi, pe cât îi fericesc pe martirii cinstiţi aici pentru slava 
bărbăţiei lor, tot pe atât vă fericesc şi pe voi pentru cununa în¬ 
văţăturii Domnului. Domnul a revărsat cu dărnicie nemăsurată 
slava Sa, a împărţit bunilor oşteni laude şi cinstiri duhovniceşti 
într-o bogată diversitate. Şi noi suntem părtaşi la cinstirea voas¬ 
tră, slava voastră o socotim şi a noastră, ale căror vremuri le-a lu¬ 
minat o atât de mare fericire, căci ni s-a dat a-i vedea, în veacul 
nostru, pe slujitorii încercaţi ai lui Dumnezeu şi pe oştenii încu¬ 
nunaţi ai lui Hristos. 

Vă doresc, preaviteji şi preafericiţi fraţi, să fiţi totdeauna bine 
sănătoşi şi să ne pomeniţi. 



SCRISOAREA XXIX 


Ciprian urează sănătate 
fraţilor preoţi şi diaconi 


1.1. Fraţi preaiubiţi, pentru a nu fi nimic ascuns cunoaşterii 
voastre, v-am trimis câte o copie a fiecărei scrisori, adică a ceea ce 
mi s-a scris sau a ceea ce eu am răspuns în scris; şi cred că nu vă 
supără ceea ce v-am scris. Dar am fost dator să vestesc prin scri¬ 
soarea mea către voi şi faptul că, de nevoie, am trimis o scrisoare 
şi clerului care se află la Roma. Şi, fiindcă se cădea să vă scriu prin 
clerici, dar ştiu că foarte mulţi dintre ai noştri nu sunt de faţă, iar 
puţinii care sunt aici abia ajung pentru săvârşirea slujirii zilnice, 
a trebuit să fie numiţi câţiva noi, care să fie trimişi. 

2. Să ştiţi că l-am făcut citeţ pe Sâturus şi ipodiacon pe măr¬ 
turisitorul Optatus, pe care de mai înainte îi adusesem foarte 
aproape de cler, printr-o înţelegere comună, fie că i-am încre¬ 
dinţat Iui Sâturus o dată citirea în ziua Paştelui şi apoi iarăşi, fie 
că, de curând, pe când cercetam cu grijă citeţii pentru preoţii 
învăţători, l-am aşezat pe Optatus între citeţii care fac ascultare 
la învăţători, cercetând dacă în aceia se întrunesc toate cele care 
ar trebui să fie în cei ce se pregătesc pentru preoţie. Aşadar, eu 
n-am făcut nimic nou în lipsa voastră, ci s-a continuat, de ne¬ 
voie, ceea ce de mult timp se începuse prin hotătârea comună a 
noastră, a tuturor. 

Vă doresc, fraţi preaiubiţi, să fiţi mereu bine sănătoşi şi să ne 
pomeniţi. Salutaţi pe fraţii noştri creştini. Fiţi sănătoşi! 



SCRISOAREA XXX 


Preoţii şi diaconii locuitori la Roma urează sănătate 
Papei Ciprian 


I. 1. Cu toate că sufletul în cunoştinţă de sine şi sprijinit pe 
tăria învăţăturii din Evanghelie şi fiindu-şi sieşi adevărat martor 
în păzirea poruncilor cereşti bine obişnuieşte a fi mulţumit nu¬ 
mai cu Dumnezeu ca judecător şi a nu cere laudele altcuiva sau 
a se teme de învinuirile altuia, totuşi vrednici sunt de o îndoită 
laudă cei care, chiar de ştiu că sunt datori cu conştiinţa numai lui 
Dumnezeu Judecătorul, doresc ca faptele lor să fie încuviinţate 
şi de fraţii lor. 

2. Nu este de mirare, frate Ciprian, că faci acest lucru tu, care, 
după smerenia şi vrednicia-ţi înnăscute, ai voit ca noi să fim, nu 
atât judecători, cât părtaşi ai hotărârilor tale, pentru ca, de vre¬ 
me ce le încuviinţăm, să avem împreună parte de laudă în faptele 
săvârşite de tine şi să putem fi împreună-moştenitori, de suntem 
şi susţinători, ai bunelor tale hotărâri. Căci toţi vom fi socotiţi 
făptuitori ai aceleiaşi lucrări, în care toţi suntem prinşi, legaţi fi¬ 
ind de aceeaşi înţelegere a rânduielii 1 şi învăţăturii. 

II. 1. Căci ce este mai potrivit în timp de pace, cât şi mai tre¬ 
buincios în războiul prigoanei, decât să păstrăm asprimea dato¬ 
rată rânduielii dumnezeieşti? Cel care a părăsit-o e silit să rătă- 

1 Disciplina, cu etimonul discere „a învăţa”, înseamnă în primul rând „în¬ 
văţătură” şi abia în urmă „rânduială" sau „disciplină”, în sensul actual. 

ceaşcă mereu în mersul nestatornic al lucrurilor, să fie aruncat 
încoace şi încolo de feluritele şi primejdioasele furtuni ale nevo- 
inţelor şi, ca şi cum cârma hotărârilor i-a fost smulsă din mâini, 
să izbească de stânci corabia mântuirii Bisericii, astfel încât pa¬ 
re că nu se pot lua măsuri pentru mântuirea Bisericii altfel decât 
dacă şi cei care lucrează împotriva ei sunt respinşi ca nişte va¬ 
luri potrivnice, iar rânduiala învăţăturii, mereu păzită ca o cârmă 
mântuitoare, este strâns ţinută în timpul furtunii. 

2. Iar această hotărâre nu a fost născocită de către noi acum, 
de curând, nici aceste ajutoare neaşteptate împotriva celor ne¬ 
cinstiţi nu au apărut la noi de curând, ci este veche la noi această 
asprime, veche credinţa, veche rânduiala, pentru că nici Aposto¬ 
lul n-ar fi rostit despre noi laude atât de mari, când a spus: 

Fiindcă credinţa voastră se vesteşte în toată lumea\ 

dacă încă de atunci, din vremurile acelea, tăria aceasta nu şi-ar 
fi tras din credinţă rădăcinile, de a căror laudă şi slavă este cel mai 
mare păcat să te fi arătat nevrednic. Căci este mai puţin ruşinos 
faptul de a nu fi ajuns niciodată la trâmbiţarea laudei decât a te 
prăbuşi din culmea ei. Este mai puţin de osândit faptul de a nu 
fi fost cinstit printr-o bună mărturie decât de a pierde slava bu¬ 
nelor mărturii. E mai puţină pagubă să fi zăcut fără propovădui- 
rea bărbăţiei, necunoscut fără de laudă, decât ca, dezmoştenit de 
credinţă, să-ţi pierzi laudele. Căci cele ce sunt rostite spre slava 
cuiva, dacă nu sunt păstrate prin osteneală chinuitoare şi neînce¬ 
tată, se schimbă în învinuirea de cel mai mare păcat. 

III. 1. Că noi nu vă înşelăm când spunem acest lucru au dove¬ 
dit-o scrisorile noastre de mai înainte, în care v-am arătat păre¬ 
rea noastră, într-o desluşire limpede împotriva celor care se tră¬ 
daseră pe ei înşişi ca fiind necredincioşi, prin eliberarea necinsti- 


1 Romani 1,8. 

tă a adeverinţelor ticăloase 1 . Lor li se părea că prin acestea aveau 
să scape de acele laţuri ademenitoare ale diavolului, de care nu 
erau mai puţin stăpâniţi decât dacă s-ar fi apropiat de nelegiui¬ 
tele altare, tocmai prin faptul că ei lăsau să se creadă că o făcuse¬ 
ră. Dar suntem chiar şi împotriva acelora care primiseră căderea, 
deşi ei nu fuseseră de faţă când se făcea, tocmai deoarece şi-au 
recunoscut prezenţa, tocmai deoarece s-au învoit să se scrie aşa. 
Căci nu este nevinovat de nelegiuire cel care a îngăduit ca aceas¬ 
ta să se facă, nici nu este străin de păcat cel cu încuviinţarea căru¬ 
ia, deşi nelegiuirea nu a fost dusă la împlinire, este totuşi făcută 
public cunoscută. Şi, dacă se înţelege că întreaga taină a credin¬ 
ţei a fost orânduită întru mărturisirea numelui lui Hristos, cel ce 
caută viclenii înşelătoare spre a scăpa s-a lepădat, şi cel care vrea 
să pară fruntaşilor că s-a supus fie decretelor, fie legilor împotri¬ 
va Evangheliei s-a supus deja prin chiar acest fapt, căci a voit să 
pară că el s-a supus. 

2. Cu atât mai mult ne-am arătat părerea şi hotărârea noastră 
comună împotriva acelora care chiar şi-au pătat mâinile şi gurile 
în jertfele nelegiuite, după ce mai înainte îşi spurcaseră minţile, 
de unde le sunt pătate înseşi mâinile şi gurile. 

3. Lipsească din Biserica Romană gândul de a renunţa cu atâ¬ 
ta uşurinţă profană la tăria ei şi de a desface legăturile asprimii, 
odată cu distrugerea măreţiei credinţei, pentru ca, de vreme ce 
leşurile fraţilor căzuţi nu numai că zac la pământ încă şi acum, ci 
încă mai mult cad, să se arate negreşit că prea grăbitele ajutoare 
întru împărtăşire nu vor fi de folos şi că, printr-o amăgitoare mi¬ 
lă, se adaugă noi răni la cele vechi ale încălcării legii, astfel încât, 

1 Este vorba de adeverinţele de abjurare eliberate de autorităţi acelor lapsi 
care nu sacrificau personal, ci le cumpărau în mod fraudulos, pentru a scăpa de 
persecuţii Dar, în opinia Sf. Ciprian, chiar primirea unui astfel de act devine o 
formă a apostaziei. Vinovaţi erau şi cei care traficau astfel de adeverinţe. 

într-o mai mare cădere, le este răpită nefericiţilor chiar şi pocă¬ 
inţa. Căci cum ar putea să înainteze tămăduirea prin îngăduinţă, 
dacă însuşi doctorul, în lipsa pocăinţei, va fi blând cu bolile, dacă 
doar acoperă rana şi nu lasă ca leacurile trebuincioase ale timpu¬ 
lui să le şteargă urmele. Aceasta nu înseamnă a îngriji, ci a ucide, 
de vrem să spunem adevărul. 

IV. Cu toate acestea, chiar şi mărturisitorii, pe care neclinti¬ 
rea mărturisirii lor i-a ţinut închişi aici în temniţă până acum şi 
pe care credinţa lor i-a încununat mai înainte o dată în chip slă¬ 
vit în lupta pentru Evanghelie, doresc cu toţii să ai împreună cu 
scrisoarea noastră o scrisoare 1 a lor, în care au susţinut asprimea 
învăţăturii din Evanghelie şi au respins ca nevrednice de Biseri¬ 
că cererile nelegiuite. Căci, de n-ar fi făcut uşor acest lucru, nu se 
putea uşor îndrepta căderea rânduielii Evangheliei, mai cu seamă 
când nimănui nu i s-ar potrivi mai mult să păstreze prin stăruinţă 
cinstea neatinsă a ei decât celor care, pentru Evanghelie, s-au dat 
pe mâna celor turbaţi, spre a fi chinuiţi şi torturaţi, ca să nu piar¬ 
dă slava martiriului şi să dovedească cu adevărat dacă cu prilejul 
martiriului s-ar fi învoit cumva să fie trădătorii Evangheliei. Căci 
cel care nu păzeşte ceea ce are, în starea în care a fost primit, de 
vreme ce-1 strică faţă de cum a fost, pierde şi ceea ce avea. 

V. 1. Acum suntem datori a-ţi aduce cele mai mari şi depline 
mulţumiri şi ţi le aducem, pentru că, prin scrisoarea ta, ai lumi¬ 
nat întunericul temniţei acelora, pentru că ai ajuns la ei de cum 
ai putut pătrunde acolo, pentru că, prin vorbele şi scrisoarea ta, 
ai refăcut sufletele acelora, tari prin propria credinţă şi mărturi¬ 
sire, pentru că, întovărăşindu-le fericirea cu laude pe măsură, i-ai 
înflăcărat mai mult întru dorinţa arzătoare a slavei cereşti, pen¬ 
tru că i-ai întărit pe cei încovoiaţi, pentru că, precum credem şi 
dorim, ai însufleţit pe cei ce vor birui prin puterile cuvântului 


1 Cf. Scrisoarea XXVIII, pct. II, 1. 

tău: astfel încât, deşi pare că tot acest lucru vine din credinţa 
mărturisitorilor şi din bunătatea lui Dumnezeu, totuşi pare că în 
martiriul lor ţi s-au făcut, într-o măsură oarecare, datori ţie. 

2. Dar, ca să ne întoarcem la locul de unde se pare că s-a în¬ 
depărtat cuvântul nostru, vei avea înaintea ochilor aceeaşi scri¬ 
soare pe care am trimis-o şi în Sicilia. Deşi ne revine o sarcină 
mai mare de-a îndeplini acest lucru nouă, cărora, după moartea 
lui Fabian, bărbat de cea mai aleasă amintire, din cauza greutăţii 
împrejurărilor şi vremurilor, încă nu ne-a fost aşezat un episcop, 
care să cumpănească toate acestea şi să se poată ocupa cu autori¬ 
tate şi înţelepciune de cei căzuţi. 

3. Cu toate că, într-o pricină atât de însemnată, nouă ne-ar 
plăcea ceea ce şi tu ai lămurit, totuşi mai întâi trebuie sprijini¬ 
tă pacea Bisericii, apoi, după ce se va fi făcut astfel o dezbatere a 
părerilor cu episcopii, cu preoţii, cu diaconii, cu mărturisitorii 
şi, în egală măsură, de faţă cu laicii, să se cerceteze pricina celor 
căzuţi. Căci nouă ni se pare un lucru peste măsură de rău văzut 
şi neplăcut să nu cercetezi prin mulţi ceea ce se pare că s-a făp¬ 
tuit prin mulţi şi să pronunţi hotărârea de unul singur, când se 
cunoaşte că un atât de mare păcat a fost răspândit între mulţi şi 
nu poate fi statornică o hotărâre ce va părea că nu a avut încuvi¬ 
inţarea celor mai mulţi. 

4. Ia seama că aproape întrega lume a fost pustiită şi că pretu¬ 
tindeni zac la pământ rămăşiţele şi leşurile celor doborâţi şi, din 
această pricină, se pare că se aşteaptă o hotărâre tot atât de în¬ 
semnată, pe cât de mult se pare că s-a răspândit păcatul. Să nu fie 
mai slabă tămăduirea decât este rana, să nu fie mai slabe leacuri¬ 
le decât boala de moarte, încât, după cum cei care s-au prăbuşit, 
s-au prăbuşit pentru faptul că, dintr-o oarbă cutezanţă, au fost 
prea neprevăzători, tot astfel, cei care se străduiesc să rânduiască 

acest lucru să ia hotărârile cele mai cumpănite, încât să nu fie so¬ 
cotit de toţi ca zadarnic un lucru făcut cum nu se cuvine. 

VI. 1. Aşadar, cu un singur şi acelaşi gând, cu aceleaşi rugă¬ 
minţi şi lacrimi, atât noi, cei care se pare că am scăpat de pustiiri¬ 
le acestui timp, cât şi cei ce par a fi căzut în aceste nenorociri ale 
timpului, rugându-ne mărinimiei lui Dumnezeu, să cerem pacea 
în numele Bisericii. Prin rugăciunile noastre să ne ajutăm unii pe 
alţii, să ne păzim, să ne înarmăm. 

2. Să ne rugăm pentru cei căzuţi 1 , ca să se ridice, să ne rugăm 
pentru cei statornici, ca să nu fie ispitiţi spre prăbuşire, să ne ru¬ 
găm ca cei despre care ştim că au căzut, recunoscând grozăvia pă¬ 
catului lor, să înţeleagă că nu-i de dorit un leac trecător şi pripit. 
Să ne rugăm ca rodul îngăduinţei pentru cei căzuţi să vină în ur¬ 
ma pocăinţei, încât, după ce-şi vor fi înţeles păcatul, să dorească 
a ne dovedi răbdarea în acest timp, nu să tulbure starea încă şo¬ 
văielnică a Bisericii, ca să nu pară că ei înşişi au aprins împotriva 
noastră o prigoană înăuntrul Bisericii şi să se ajungă la un adaos 
de păcate, pentru că s-au mai şi răzvrătit. 

3. Căci mai ales acelora li se potriveşte smerenia, al căror cu¬ 
get neruşinat este osândit pentru păcate. Intr-adevăr, să bată la 
poartă, dar desigur să n-o sfărâme. Să se apropie de pragul Bi¬ 
sericii, dar să nu-1 sară cu orice chip. Să vegheze la porţile tabe¬ 
rei cereşti, dar înarmaţi cu smerenia, cu care să înţeleagă faptul 
că ei au trădat. Să apuce iar trâmbiţa rugăciunilor lor, dar să nu 
dea cu ea semnal de război. Să se înarmeze de bună seamă cu ar¬ 
mele smereniei şi să apuce pavăza credinţei pe care, lepădând-o 
de teama morţii, o părăsiseră, dar, înarmaţi acum desigur împo¬ 
triva diavolului vrăjmaş, să aibă credinţa că nu s-au înarmat îm- 

1 Cei căzuţi, evident în păcatul apostaziei, lapsi, în opoziţie cu cei care au 
rezistat, stantes „statornici” (în credinţă). 

potriva Bisericii, care plânge căderea lor. Mult le vor fi de folos 
acelora rugămintea măsurată, cererea sfioasă, smerenia srâmto- 
rată, răbdarea netrândavă. Să-şi trimită lacrimile drept vestitori 
pentru durerile lor, să folosească în apărare gemetele scoase din 
adâncul pieptului, dovedindu-şi durerea şi ruşinea pentru păca¬ 
tul făptuit. 

VII.l. Dimpotrivă, dacă se înfioară de mărimea ruşinii sufe¬ 
rite, dacă oblojesc cu mână adevărat vindecătoare rana ucigătoa¬ 
re a inimii şi conştiinţei lor şi tăieturile adânci ale rănii săpate, să 
se şi ruşineze a cere pacea: numai că, iarăşi, este mai primejdios 
şi mai ruşinos faptul de a nu fi cerut ajutor pentru iertare. Dar 
tot acest lucru se face printr-un legământ, cu o dreaptă măsură a 
timpului, chiar după rânduiala unei cereri, dar după ce s-a făcut 
cererea, după ce s-a înaintat rugămintea: fiindcă şi cel care este 
rugat trebuie înduplecat, nu mâniat, şi, aşa cum trebuie luată în 
seamă îndurarea lui Dumnezeu, tot astfel trebuie luată în seamă 
şi judecata dumnezeiască şi, precum scris este: 

Ţi-am iertat ţie toată datoria, fiindcă m-ai rugat', 

tot astfel scris este: 

Iar de cel ce se va lepăda de Mine înaintea oamenilor, şi Eu Mă 
voi lepăda de el înaintea Tatălui Meu şi înaintea îngerilor Săi . 2 

2. Căci Dumnezeu, pe cât de îngăduitor este, tot pe atât este 
şi urmăritor plin de grijă al învăţăturilor Sale şi, precum cheamă 
la ospeţe, tot astfel, pe cel care nu are veşminte de nuntă, legat de 
mâini şi de picioare, îl aruncă afară din ceata sfinţilor. 3 A pregătit 
cerul, dar a pregătit şi iadul. A pregătit uşurarea, dar a pregătit şi 
caznele veşnice. A pregătit lumina de neatis, dar a pregătit şi în¬ 
tinsul şi veşnicul întuneric al nopţii nesfârşite. 


'Matei XVIII, 32. 

2 Matei X, 33. 

3 Cf. Matei XXII, 12-13. 

VUI.Căutând noi să ţinem aici dreaptă cumpăna încercărilor 
vremii, de mult timp şi de bună seamă mulţi, chiar împreună cu 
episcopii învecinaţi nouă şi apropiaţi, cât şi cu cei pe care vâlvă¬ 
taia acestei prigoane îi alungase din alte provincii aflate departe, 
am socotit că nimic nu trebuie să se schimbe înainte de alegerea 
unui episcop. Dar am crezut de cuviinţă că grija faţă de cei că¬ 
zuţi trebuie chibzuită cu măsură şi ca deocamdată, câtă vreme 
se întârzie a ni se da nouă un episcop de către Dumnezeu, să fie 
ţinută în amânare pricina celor ce pot suferi amânarea. însă în 
cauza celor a căror moarte grăbindu-le sfârşitul vieţii nu se în¬ 
găduie amânare, după ce s-au pocăit şi şi-au mărturisit repetat 
lepădarea de cele făptuite de ei, dacă prin lacrimi, prin tângui¬ 
re au vădit semnele unui suflet îndurerat şi cu adevărat plin de 
căinţă, după ce omeneşte nu le-a mai rămas nici o nădejde de a 
trăi, atunci şi numai atunci să li se vină în ajutor cu prevedere şi 
cu grijă. Cu toate că Dumnezeu însuşi ştie ce să facă în privinţa 
unora ca aceştia şi în ce fel să cântărească măsurile judecăţii Sale, 
totuşi noi trebuie să ne îngrijim cu luare-aminte, ca nici oamenii 
necinstiţi să nu laude ca lesnicioasă iertarea noastră, nici ca ace¬ 
ia care se căiesc cu adevărat să nu acuze cruzimea nostră, ca fiind 
neînduplecată. 

îţi dorim, preafericite şi preaslăvite episcop, să fii mereu bine 
sănătos în Domnul şi să ne pomeneşti. 



SCRISOAREA XXXI 


Preoţii Moise ţi Maxim ţi Nicostratus ţi Rufin ţi 
ceilalţi mărturisitori, care sunt împreună cu ei, 
urează sănătate Episcopului Ciprian 


1.1. După ce noi, frate, am ajuns în mijlocul feluritelor şi ne¬ 
număratelor dureri, din pricina căderilor de acum ale multora 
în aproape întreaga lume, ne-a rămas această aleasă mângâiere, 
căci, primind scrisoarea de la tine 1 , ne-am îmbărbătat şi am lu¬ 
at din ea alinare pentru tristeţile sufletului nostru îndurerat. De 
aici putem înţelege acum că harul Proniei dumnezeieşti poate 
nu din altă pricină a voit să ne ţină atât de mult timp închişi în 
lanţurile temniţei decât ca, întăriţi şi mai tare însufleţiţi de scri¬ 
soarea ta, să putem ajunge, cu o dorinţă încă mai puternică, la 
cununa menită nouă. 

2. Căci scrisoarea ta a strălucit pentru noi ca seninul cerului 
într-o furtună, ca liniştea dorită pe o mare tulburată, ca tihna în 
nevoinţe, ca însănătoşirea în boli şi dureri, ca o lumină limpede 
şi strălucitoare în întunericul cel mai adânc. Astfel am sorbit-o 
cu sufletul însetat şi am primit-o cu dorinţă nesăţioasă, încât, 
hrăniţi şi întremaţi îndeajuns din ea, ne bucurăm de înfruntarea 
cu duşmanul. 

3. Domnul îţi va întoarce răsplata pentru această dragoste a 
ta şi-ţi va plăti cu dobânda cuvenită unei atât de bune lucrări. 

! Se face referire la conţinutul Scrisorii XX. 

Căci nu este mai puţin vrednic de răsplata cununii cel care a îm¬ 
bărbătat pe alţii decât cel care a şi suferit; nu este mai puţin vred¬ 
nic de laudă cel care a învăţat pe alţii decât cel care a şi făptuit. 
Nu trebuie să fie mai puţin vrednic de cinstire cel care a îndem¬ 
nat decât cel care a şi lucrat, dacă nu cumva uneori adaosul de 
slavă se revarsă mai mult asupra celui care a învăţat decât asupra 
celui care a s-a supus ca un ucenic ascultător. Căci acesta poate 
n-ar fi avut ceea ce a lucrat, dacă acela nu l-ar fi învăţat. 

II. 1. Aşadar, noi am simţit, o vom spune iarăşi, frate Cipri- 
an, mari bucurii, mari mângâieri, mari încurajări, mai ales că tu 
ai însoţit cu laude de slavă şi pe măsură, nu voi spune moartea 
plină de slavă a martirilor, ci nemurirea lor. Căci astfel de morţi 
au trebuit vestite prin asemenea cuvinte, pentru ca cele ce se spu¬ 
neau să fie astfel spuse, precum au fost împlinite. Aşadar, din 
scrisoarea ta am văzut acele slăvite izbânzi ale martirilor şi am 
urmărit oarecum cu ochii noştri pe aceia înălţându-se la cer şi 
parcă i-am contemplat aşezaţi astfel între îngeri şi puterile şi stă¬ 
pânirile cereşti. 

2. Dar şi pe Domnul, la Tatăl Său, L-am auzit oarecum cu 
urechile noastre oferind şi întorcând acelora mărturia făgădui¬ 
tă 1 . Acest fapt este aşadar ceea ce şi nouă ne înalţă zilnic sufletul 
şi-l înflăcărează spre urcarea treptelor unei atât de mari cinstiri. 

III. Căci ce lucru mai slăvit sau mai fericit din cinstirea dum¬ 
nezeiască i se poate potrivi vreunui om, decât să mărturisească 
neîngrozit, în mijlocul călăilor, pe Domnul Dumnezeu; decât 
ca, între feluritele şi meşteşugitele torturi ale cruntei puteri a 
veacului, chiar şi după ce trupul i-a fost sfârtecat şi schingiuit şi 
descărnat, să mărturisească pe Hristos, Fiul lui Dumnezeu, cu 
duhul înăbuşit, dar totuşi liber; decât ca, după ce a lăsat lumea, 


‘Cf. Matei X, 32. 



SCRISORI 


127 


să se îndrepte spre cer; decât ca, după ce i-a părăsit pe oameni, 
să stea între îngeri; decât ca, după ce a rupt toate piedicile aces¬ 
tui veac, să stea de-acum liber sub privirile lui Dumnezeu; decât 
ca, fără nici o amânare, să capete împărăţia cerurilor; decât ca, 
în numele lui Hristos, să se fi făcut părtaş de suferinţă cu Hris- 
tos; decât ca, cu voia lui Dumnezeu, să se fi făcut judecător al 
judecătorului său; decât că a purtat nepătată conştiinţa despre 
mărturisirea numelui de creştin; decât că nu s-a supus legilor 
omeneşti şi ticăloase împotriva credinţei; decât că a mărturi¬ 
sit adevărul înaintea tuturor; decât că, murind, a supus însăşi 
moartea, de care toţi se tem; decât că, prin moarte chiar, a do¬ 
bândit nemurirea; decât că, descărnat şi sfâşiat cu toate unelte¬ 
le cruzimii, a învins chinurile chiar prin chinuri; decât că, prin 
puterea sufletului, s-a luptat cu toate durerile trupului sfâşiat; 
decât că nu s-a îngrozit de sângele propriu, care-i curgea fără în¬ 
cetare; decât că, după mărturisirea credinţei, a început a-şi iubi 
chinurile; decât că socoteşte o pierdere a vieţii sale faptul de-a 
fi trăit prea mult? 

IV. 1. Căci la această luptă ne trezeşte Domnul, ca şi cu o 
trâmbiţă a Evangheliei Lui, zicând: 

Cel ce iubeşte pe tată ori pe mamă mai mult decât pe Mine nu 
este vrednic de Mine şi cel ce iubeşte sufletul său mai mult decât pe 
Mine nu este vrednic de Mine şi cel ce nu-şi ia crucea şi nu-Mi ur¬ 
mează Mie nu este vrednic de Mine . 1 

Si iarăşi: 

» » 

Fericiţi cei care vorfiprigoniţi pentru dreptate, fiindcă a lor este 
împărăţia cerurilor. Fericiţi sunteţi voi, când vă vor prigoni şi vă 
vor urî. Bucuraţi-vă şi vă veseliţi. Că aşa au prigonit şi pe profeţii 
care au fost înaintea voastră . 2 

Şi= 

1 Matei X, 37-38. 

2 Matei V, 10-12. 

Fiindcă înaintea regilor şifruntaşilor veţi sta şi va târîfrate pe 
frate la moarte şi tată pefu şi cel care va răbda până la sfârşit, aces¬ 
ta va fi mântuit. 1 

2. Şi: 

Celui ce biruieşte îi voi da să şadă pe tronul Meu, precum şi Eu 
am biruit şi am şezut pe tronul Tatălui Meu} 

Dar şi Apostolul: 

Cine ne va despărţi pe noi de iubirea lui Hristos? Necazul, sau 
strâmtorarea, sau prigoana, sau foametea, sau lipsa de îmbrăcă¬ 
minte, sau primejdia, sau sabia? Precum scris este: Fiindcă pentru 
Tine suntem omorâţi toată ziua, socotiţi am fost ca nişte oi de jun- 
ghiere, dar în toate acestea biruim prin Acela Care ne-a iubit . 3 

V.l. Când dăm citire acestor lucruri şi altora de felul acesta 
adunate în Evanghelie, şi le simţim ca pe nişte făclii puse pen¬ 
tru noi alături de cuvintele Domnului, pentru aprinderea cre¬ 
dinţei, nu numai că nu ne mai temem de duşmanii adevărului, 
ci îi şi provocăm; şi pe vrăjmaşii lui Dumnezeu i-am învins de 
acum, chiar prin faptul că nu am dat înapoi şi am călcat în pi¬ 
cioare ticăloasele legi potrivnice adevărului. Şi, dacă n-am văr¬ 
sat încă sângele nostru, deşi am fost pregătiţi a-1 vărsa, nimeni 
să nu judece această întârzire a noastră, ca pe o îngăduinţă, care 
ne opreşte, care pune piedică slavei, care depărtează cerul, care 
împiedică contemplarea plină de slavă a lui Dumnezeu. Căci în- 
tr-o astfel de luptă şi într-o bătălie de acest fel, unde se războieşte 
credinţa, faptul că amânarea nu i-a întârziat pe martiri este ade¬ 
vărata îngăduinţă. 

2. Cere, aşadar, preaiubite Ciprian, ca Domnul, prin harul 
Său, să ne înarmeze şi să ne lumineze pe fiecare în fiece zi tot mai 

1 Matei X, 18 şi 21-22. 

2 Apocalipsa III, 21. 

3 Romani VIII, 35-37. 

mult, mai din belşug, mai cu dărnicie, să ne intărească cu puteri¬ 
le tăriei, precum comandantul cel mai bun pe oştenii săi, pe care 
până de curând i-a pregătit şi i-a încercat în tabăra temniţei, ca 
să-i scoată acum pe câmpul luptei ce-i aşteaptă. Să ne ofere ar¬ 
mele dumnezeieşti, acele săgeţi ce nu pot fi învinse, platoşa drep¬ 
tăţii, ce niciodată nu poate fi sfărâmată, pavăza credinţei, ce nu 
poate fi străpunsă, sabia duhului care nu a putut fi ştirbită. Căci 
cui trebuie să-i încredinţăm mai mult să le ceară pentru noi aces¬ 
tea decât unui episcop atât de slăvit, precum animalele alese pen¬ 
tru jertfa cer ajutor de la preot ? 

VI. 1. Iată altă bucurie a noastră, faptul că, în împlinirea înda¬ 
toririlor tale de episcop, cu toate că pentru o vreme, din pricina 
urgiei, ai fost despărţit de fraţii tăi, totuşi nu ai lipsit, pentru că, 
prin scrisorile tale, ai întărit adesea pe mărturisitori, pentru că ai 
oferit chiar şi mijloacele trebuincioase din bunurile tale îngădui¬ 
te 1 , pentru că în toate, într-un fel, ai fost de faţă, pentru că în nici 
o latură a slujirii tale nu ai şchiopătat ca un trădător. 

2. Dar ceva anume mai mult ne-a îndemnat la o mai mare bu¬ 
curie şi nu putem tăcea şi să nu aducem întreaga mărturie a cu¬ 
vântului nostru: căci am luat seama că tu, cu potrivită judecată, 
ai mustrat pe bună dreptate şi pe aceştia care, neamintindu-şi de 
greşelile lor, smulseseră iertarea de la preoţi, în lipsa ta, cu o lăco¬ 
mie pripită şi prăpăstioasă, dar şi pe aceia care, fără păzirea Evan¬ 
gheliei, dăruiseră cu grăbită uşurinţă Sfânta Domnului şi mărgă¬ 
ritarele 2 , cu toate că un păcat atât de mare şi de răspândit, cu pus- 
tiirea-i de necrezut, în aproape toată lumea, nu se cade, aşa cum 
tu însuţi scrii, decât să fie cercetat cu prevedere şi cumpătare, cu 
sprijinul tuturor episcopUor, preoţilor, diaconilor, mărturisitori- 

1 Avere îngăduită, având în vedere faptul că preoţii şi ierarhii urmau, de 
regulă, votul sărăciei. 

2 Cf. Matei VII, 6. 

lor şi chiar al laicilor statornici, precum tu însuţi dai mărturie în 
scrisorile tale, pentru ca, în timp ce vrem să dăm un ajutor nepo¬ 
trivit căderilor, să nu se pară că pregătim alte mai mari căderi. 

3. Căci unde va rămâne teama de Dumnezeu, dacă păcătoşi¬ 
lor Ii se dă atât de uşor iertarea? Sufletele lor trebuie, de bună sea¬ 
mă, îngrijite şi hrănite până la timpul împlinirii lor şi zidite prin 
Sfânta Scriptură, fiindcă au săvârşit un păcat uriaş şi mai presus 
de toate. Să nu fie încurajaţi de acest fapt: anume că sunt mulţi, 
ba, dimpotrivă, mai mult să fie apăsaţi chiar de acest lucru: că nu 
sunt puţini. Pentru micşorarea păcatului nu numărul fără măsură 
a avut de obicei putere, ci ruşinea, măsura, căinţa, rânduiala, sme¬ 
renia şi supunerea, apoi faptul de a fi aşteptat judecata în privinţa 
sa, de a fi suportat hotărârea altuia în privinţa faptei sale. 

4. Aceasta dovedeşte căinţa; aceasta aduce vindecare rănii 
pricinuite. Aceasta reface şi înalţă ruinele sufletului căzut, stin¬ 
ge şi opreşte boala păcatelor mistuitoare. Căci doctorul nu va 
da bolnavilor cele ce sunt pentru trupuri sănătoase, ca nu cum¬ 
va hrana nepotrivită, în loc să oprească starea proastă a unei rele 
sănătăţi, să o aprindă: adică, ceea ce s-ar fi putut însănătoşi mai 
devreme prin post să nu se arate că se prelungeşte prin nerăbdare 
din pricina preaplinului hranei nemistuite. 

VII.l. Aşadar, mâinile pângărite de jertfa nelegiuită trebuie 
spălate prin fapte bune şi gurile nefericit murdărite de hrana uci¬ 
gătoare trebuie purificate prin cuvintele adevăratei credinţe, iar 
în tainiţele inimii trebuie înnoit şi răsădit un suflet credincios. 
Să se audă gemetele neîntrerupte ale celor ce se căiesc şi, iarăşi, 
să se verse din ochi lacrimi de credinţă, pentru ca înşişi acei ochi, 
care cu păcat au privit statuile idolilor, pe care în mod nelegiut 
le îmbrăţişaseră, să le distrugă prin plânsete, care să-L împace pe 
Dumnezeu. 

2. Nerăbdarea nu este de nici o trebuinţă în boli. Cei ce bo¬ 
lesc luptă cu suferinţa lor şi astfel, pe bună dreptate, nădăjduiesc 
însănătoşirea, dacă răbdarea va fi învins durerea. Căci este nesi¬ 
gură o cicatrice pe care medicul grăbit a acoperit-o repede şi vin¬ 
decarea este întreruptă la orice cădere, dacă leacurile nu sunt ofe¬ 
rite, chiar cu încetineală, dar cu bună credinţă. Tăciunele revine 
repede Ia flacără, dacă izvorul întregului foc nu este stins chiar 
până la ultima scânteie, încât, pe bună dreptate, să ştie oamenii 
de acest fel că încetineala este chiar mai mult în folosul lor şi că 
leacurile mai trainice sunt date cu încetineala trebuincioasă. 

VIII. 1. De altfel, ce va însemna paza asprei temniţe, unde 
sunt închişi cei care îl mărturisesc pe Hristos, dacă cei care L-au 
tăgăduit sunt fără primejduirea credinţei ? Ce va însemna strân- 
soarea lanţurilor celor care sunt legaţi în numele lui Dumnezeu 
dacă cei care s-au lepădat de mărturisirea lui Dumnezeu, nu sunt 
lipsiţi de comuniune? Ce va însemna faptul că cei întemniţaţi îşi 
dau sufletele pline de slavă, dacă cei care au părăsit credinţa nu 
înţeleg mărimea bolii şi a păcatelor lor? 

2. Iar dacă ei arată o prea mare nerăbdare şi cer cu stăruinţă 
grăbirea neîngăduită a comuniunii, în zadar aruncă, cu gura lor 
arţăgoasă şi neînfrânată, aceste ocări plângăreţe şi pline de ură 
şi totodată neputincioase împotriva adevărului, cu toate că le-a 
fost îngăduit să păstreze ca pe un drept al lor ceea ce de acum 
sunt constrânşi să ceară dintr-o nevoie în care au căzut din pro¬ 
pria lor voinţă. Căci credinţa care L-a putut mărturisi pe Hristos 
a putut fi păstrată de Hristos în comuniune. 

îţi dorim, frate, să fii bine sănătos şi să ne pomeneşti. 

Ciprian doreşte sănătatefraţilor săi preoţi şi diaconi 


1. Ca să puteţi afla, fraţi preaiubiţi, ce fel de scrisori am trimis 
clerului care trăieşte la Roma şi ce mi-au răspuns aceia în scris şi, 
totodată, ce au răspuns la scrisoarea mea preoţii Moise şi Maxim 
şi diaconii Nicostratus şi Rufin şi ceilalţi mărturisitori, închişi 
cu ei în temniţă, v-am trimis copii 1 spre a le citi. Voi, cu râvna 
voastră, îngrijiţi-vă cât puteţi de mult, ca şi scrisorile mele şi răs¬ 
punsurile acelora să fie aduse la cunoştinţă fraţilor noştri. 

2. Dar şi acei peregrini 2 care vor fi de faţă sau vor sosi, confraţii 
mei episcopi, ori preoţi, ori diaconi, să audă de la voi toate acestea. 
Şi, dacă vor vrea să facă copii ale scrisorilor şi să le ducă la ai lor, să 
primească încuviinţarea transcrierii. Oricum, i-am dat sarcină şi 
lui Satyrus, fratele nostru citeţ, să acorde oricui doreşte putinţa de 
a le transcrie, ca, şi în starea de acum a bisericilor, să se păstreze cu 
încredere de către toţi o singură înţelegere. 

3. însă despre celelalte, care vor trebui făcute, precum şi des¬ 
pre cei mai mulţi confraţi ai mei, am scris; vom cerceta mai pe 
larg, într-o adunare comună, când, cu voia Domnului, vom în¬ 
cepe a ne aduna la un loc. 

Vă doresc, fraţi preaiubiţi şi preadoriţi, să fiţi întotdeauna bi¬ 
ne sănătoşi. Salutaţi-i pe fraţi. Fiţi sănătoşi! 

1 Scrisorile XXVII, XXVIII, XXX, XXXI. 

2 Peregrini, fraţi creştini aflaţi în trecere, după izgonirea cauzată de prigoană. 


SCRISOAREA XXXIII 1 


1.1. Domnul nostru, de ale cărui învăţături trebuie să ne te¬ 
mem şi pe care trebuie să le păzim, rânduind cinstirea episcopului 
şi rostul Bisericii Sale, vorbeşte în Evanghelie şi-i spune lui Petru: 

Eu îţi spun ţie că tu eşti Petru 2 şi pe această piatră voi zidi Bise¬ 
rica Mea şi porţile iadului nu o vor birui şi-ţi voi da cheile împă¬ 
răţiei cerurilor şi orice vei lega pe pământ va fi legat şi în ceruri, şi 
orice vei dezlega pe pământ, vafi dezlegat şi în ceruri . 3 

De aici decurge de-a lungul vremurilor şi printr-un lung şir 
de succesiuni rânduirea necurmată a episcopilor şi buna întoc¬ 
mire a Bisericii, astfel încât Biserica se sprijină pe episcopi şi toa¬ 
tă lucrarea Bisericii este cârmuită prin aceşti întâistătâtori. 

2. De vreme ce acest lucru a fost astfel întemeiat prin legea 
dumnezeiască, mă mir că unii au vrut cu nechibzuită îndrăznea¬ 
lă să-mi scrie astfel, încât să alcătuiască o scrisoare în numele Bi¬ 
sericii, de vreme ce Biserica este întemeiată pe episcopi şi cler şi 
toţi credincioşii statornici. Căci nu e cu putinţă şi nici să nu în¬ 
găduie mila Domnului şi neînvinsa Lui putere să se spună că Bi¬ 
serica este mulţimea celor căzuţi, precum scris este: 

Nu este Dumnezeul morţilor, ci al viilor ,: 4 

1 Scrisoarea, cu destinatarul nespecificat expressis verbis, este adresată ce¬ 
lor căzuţi, lapsi. Nici expeditorul nu este menţionat. 

1 Petru, nume format după petra „piatră, stâncă”, ia fel şi în greacă, nirpa, 
iar în aramaică kefa. 

3 Matei XVI, 18-19. 

4 Matei XXII, 32. 

Intr-adevăr, dorim ca toţi să fie aduşi la viaţă şi ne rugăm ca, 
prin rugăciunile noastre şi prin planşete, să fie repuşi în vechea 
lor stare. Dacă însă unii vor ca ei să fie Biserica şi dacă la aceia 
şi în aceia este Biserica, ce rămâne decât ca ei înşişi să fie rugaţi 
de către noi să binevoiască a ne primi în Biserică? Aşadar, se 
cuvine să fie supuşi, tăcuţi şi smeriţi, ca unii care, amintindu-şi 
de păcatul lor, sunt datori să împace pe Dumnezeu şi nu să fa¬ 
că scrisori în numele Bisericii, mai ales când ei ştiu că scriu toc¬ 
mai Bisericii. 

II. 1. Insă mi-au scris unii dintre cei căzuţi, smeriţi şi blânzi şi 
tremurând şi cu frica lui Dumnezeu, şi care au lucrat întotdeau¬ 
na în biserici mult şi cu slavă, şi n-au învinovăţit pe Domnul 
pentru păcatul lor, ştiind că El a spus: 

Suntem slugi netrebnice, am făcut ceea ce am fost datori să 
facem} 

Cugetând ei acestea, cu toate că au primit dezlegări de la 
martiri, totuşi, pentru ca dezvinovăţirea lor să poată fi primită la 
Dumnezeu, rugându-se, mi-au scris că ei îşi recunosc păcatul şi 
se căiesc cu adevărat şi nici nu zoresc orbeşte sau în chip nepo¬ 
trivit către iertare, ci aşteaptă venirea noastră, spunând că însăşi 
iertarea, de-o vor primi, va fi mai dulce pentru ei, dacă vom fi noi 
de faţă. Cât de mult îi fericesc pe aceştia, martor mi-e Domnul, 
Care a binevoit să ne arate de ce anume din bunătatea Lui sunt 
vrednici astfel de slujitori. 

2. Deoarece am primit această scrisoare şi am citit acum că 
voi aţi scris altceva, cer să vă lămuriţi dorinţele şi, oricare sunteţi 
cei care mi-aţi trimis acum această scrisoare, să treceţi numele 
voastre în partea de jos a biletului de dezlegare, iar răvaşul cu nu¬ 
mele fiecăruia să-l trimiteţi la mine. Căci trebuie să ştiu dinainte 


1 LucaXVII, 10 

cui am a răspunde. Atunci, la fiecare lucru pe care mi l-aţi scris, 
voi răspunde pe măsura nivelului şi a putinţei mele. 1 

Vă doresc, fraţilor, să fiţi bine sănătoşi şi să vă purtaţi după în¬ 
văţătura Domnului, în linişte şi pace. Fiţi sănătoşi! 


1 Această formulă de modestie se leagă de încercarea de uzurpare, de către 
cei mai sus amintiţi, a prerogativelor episcopului. 

Ciprian salută pe fraţii săi, preoţi şi diaconi din Roma 


I. Cinstit şi în bună rânduială aţi făcut, fraţi preaiubiţi, că, ur¬ 
mând hotărârea confraţilor mei, care au fost de faţă, aţi hotărât, 
pentru preotul Gaius din Dida şi pentru diaconul acestuia, că 
nu trebuie să fie primiţi în comuniune. Aceştia, intrând în legă¬ 
tură cu cei căzuţi şi oferindu-le slujirea lor, au fost adesea prinşi 
în strâmbele lor rătăciri şi, cu toate că au fost sfătuiţi de confraţii 
mei o dată şi, mai apoi, iarăşi, cum mi-aţi scris, să nu facă acest 
lucru, au stăruit cu îndărătnicie în cutezanţa şi îndrăzneala lor, 
amăgind pe unii fraţi din mijlocul nostru, pentru care noi dorim 
o hotărâre cu tot folosul şi de a căror mântuire noi ne îngrijim, 
nu cu linguşire prefăcută, ci cu credinţă adevărată, să arate ade¬ 
vărată căinţă şi să-L implore pe Dumnezeu cu tânguire şi durere 
adâncă, fiindcă scris este: 

Adu-ţi aminte de unde ai căzut şi te pocăieşte . 1 

Şi iarăşi spune Sfânta Scriptură: 

Aşa zice Domnul: Când, întorsfiind, vei geme, atunci te vei iz¬ 
băvi şi vei şti unde ai fost . 2 

II. 1. Insă în ce fel se pot tângui şi face pocăinţă aceia, pe care 
îi opresc de la gemete şi lacrimi unii preoţi, care cred fără temei 
că trebuie să intre în comuniune cu ei, neştiind că scris este: 

1 Apocalipsa II, 5: citat parafrazat, ca următorul şi multe altele. 

2 IsaiaXXX, 15. 

Cei ce spun că voi sunteţi fericiţi vă duela rătăcire ţi tulbură că¬ 
rarea picioarelor voastre. 1 

2. Pe bună dreptate, sfaturile noastre sănătoase şi pline de ade¬ 
văr nu izbutesc nimic, câtă vreme adevărul mântuitor este împie¬ 
dicat prin linguşiri şi amăgire primejdioasă, iar sufletul rănit şi 
bolnav al celor căzuţi suferă, ceea ce trupeşte suferă adesea şi cei 
bolnavi şi neputincioşi care, în timp ce resping mâncărurile sănă¬ 
toase şi băuturile folositoare, ca fiind amare şi dezgustătoare, şi le 
cer pe cele ce par a desfăta şi a fi plăcute pentru moment, îşi pro¬ 
voacă boala şi moartea prin neascultare şi necumpătare şi, pentru 
însănătoşire, nu se ajută cu adevăratul leac al cunoscătorului, câtă 
vreme îl amăgeşte plăcuta momeală a celui ce-1 amăgeşte. 

III.1. Şi astfel, voi, chibzuind cu credinţă şi sănătos, cum am 
mai spus în scrisoare, să nu vă îndepărtaţi de hotărârile cele bu¬ 
ne. însă citiţi această scrisoare şi confraţilor mei, atât celor care 
sunt de faţă, cât şi celor care poate vor veni, pentru ca, într-un 
singur suflet şi gând, să păstrăm hotărârea sănătoasă pentru aju¬ 
torarea şi tămăduirea rănilor celor căzuţi, având a le cerceta pe 
deplin pe toate atunci când, cu mila Domnului, vom începe a ne 
aduna la un loc. 

2. între timp, dacă cineva necumpătat şi grăbit, fie dintre pre¬ 
oţii ori diaconii noştri, fie dintre peregrini 2 , va îndrăzni să intre 
în comuniune cu cei căzuţi, înainte de hotărârea noastră, să fie 
îndepărtat de la comuniunea cu noi, având a ne spune nouă tu¬ 
turor temeiul îndrăznelii lui, atunci când, cu voia Domnului, ne 
vom aduna la un loc. 

1 Isaia III, 12. 

2 S-a vorbit şi cu alte ocazii de episcopii şi ceilalţi creştini peregrini, refu¬ 
giaţi în timpul prigoanei. 

IV. 1. Aţi vrut chiar să vă scriu iarăşi, ce părere am eu despre 
ipodiaconii Philumenus şi Fortunatus şi despre tovarăşul lor Fa- 
vorinus, care se retrăseseră pentru o vreme, iar acum s-au întors. 
Nu socotesc că, în acest caz, trebuie să iau eu singur o hotărâre, 
de vreme ce mulţi clerici încă lipsesc şi nici n-au socotit că tre¬ 
buie să-şi reia locul, fie şi cu întârziere, iar această cercetare a fie¬ 
căruia în parte trebuie chibzuită şi împlinită pe de-a-ntregul, nu 
numai cu confraţii mei, ci chiar cu întreg poporul. Căci pricina 
trebuie cântărită şi lămurită cu judecată cumpănită, pentru ca în 
viitor să devină pildă, în ce-i priveşte pe slujitorii Bisericii. 

2. Intre timp, să fie opriţi de la plata lunară, nu pentru a părea 
că au fost îndepărtaţi de Ia slujirea bisericească, ci pentru ca, ră¬ 
mânând toate neatinse, să fie amânaţi 1 până la venirea noastră. 

Vă doresc, preaiubiţi fraţi, să fiţi mereu bine sănătoşi. Salutaţi 
pe toţi fraţii creştini. Fiţi sănătoşi! 


1 Amânaţi, în fapt suspendaţi de la oficiere. 


SCRISOAREA XXXV 


Ciprian doreşte sănătatefraţilor preoţi şi diaconi care 
sunt la Roma 


1.1. Iubirea reciprocă, dar şi cugetul cer, fraţi preaiubiţi, ca ni¬ 
mic din cele ce se petrec la noi să nu se ascundă cunoaşterii voas¬ 
tre, pentru a avea o hotărâre comună în folosul cârmuirii biseri¬ 
cilor. Căci, după ce am alcătuit către voi o scrisoare, pe care am 
trimis-o prin fraţii noştri, citeţul Saturus şi ipodiaconul Optatus, 
îndrăzneala uneltitoare 1 a unor căzuţi, care refuză să se căiască şi 
să-L împace pe Dumnezeu, mi-a scris o epistolă, susţinând că lor 
nu trebuie să li se dea iertarea, ci pretinzând că le-ar fi fost acorda¬ 
tă mai înainte, pentru că, spun ei, Pavel le-a dat tuturor iertarea, 
aşa cum veţi citi în scrisoarea lor, a cărei copie v-am trimis-o. 

2. Totodată, ca să puteţi cunoaşte ceea ce le-am răspuns eu 
pe scurt între timp 2 , dar şi ce scrisoare am făcut după aceea către 
cler 3 , v-am trimis o copie chiar şi a acesteia. Iar dacă îndrăzneala 
lor nu se va fi potolit nici prin scrisoarea mea, nici prin a voas¬ 
tră, şi nici nu se va fi supus sfaturilor sănătoase, vom face ceea ce 
Domnul ne-a învăţat să facem, după Evanghelie. 

Vă doresc să fiţi mereu bine sănătoşi. Fiţi sănătoşi! 

1 Am păstrat formula retorică (metateza) frecventă în epocă, de exprimare 
prin termenul abstract a unei realităţi concrete: îndrăzneala uneltitoare, pentru 
uneltirea îndrăzneaţă-, de fapt: cei căzuţi, cu uneltirea lor îndrăzneaţă, mi-au scris. 

2 Scrisoarea XXXIII. 

3 Scrisoarea XXXIV. 



SCRISOAREA XXXVI 


Preoţii ţi diaconii care sunt la Roma doresc sănătate 
Episcopului Ciprian 


1.1. După ce, frate, am citit până la capăt scrisoarea 1 pe care 
o trimiseseşi prin fratele Fortunatus, am fost loviţi de o îndoită 
durere şi tulburaţi de o tristeţe pe măsură, pentru că ţie nu ţi se 
dă nici o clipă de linişte, în atâtea mari împresurări ale prigoanei, 
şi ţi se arată nemăsurata obrăznicie a fraţilor căzuţi, împinsă pâ¬ 
nă la o primejdioasă cutezanţă a cuvintelor. 

2. Dar, cu toate că ne loveau greu pe noi şi sufletul nostru 
aceste lucruri, pe care le-am spus, totuşi tăria ta şi asprimea, în¬ 
suşită din învăţătura Evangheliei, uşurează povara atât de grea a 
tristeţii noastre, câtă vreme, pe bună dreptate stăvileşti neobră¬ 
zarea unora şi arăţi calea izbăvirii după rânduială, îndemnând la 
căinţă. Şi mult ne-am mirat că aceştia au vrut să se întindă până 
acolo, încât, atât de ameninţător şi într-o vreme atât de nepotri¬ 
vită şi de aspră, aflaţi într-o nelegiuire şi un păcat uriaş şi nemă¬ 
surat, nu atât să ceară iertarea pentru ei, cât să o pretindă, ba mai 
mult, să spună că, în ceruri, ei o au deja. 

3. Dacă ei o au, din ce pricină cer ceea ce deja deţin? Dacă în¬ 
să se dovedeşte, chiar prin faptul că o cer, că nu o au, pentru ce 
nu suportă judecata celor cărora au socotit că trebuie să le cea¬ 
ră iertarea, pe care în mod vădit nu o au? Iar dacă ei socotesc că 


Scrisoarea XXXV. 

au din altă parte îndreptăţirea comuniunii, să facă bine a o pune 
alături cu Evanghelia, pentru ca astfel să i se lămurească temeini¬ 
cia, dacă nu cumva se deosebeşte de legea Evangheliei. De altfel, 
cum va putea conduce la comuniunea cu Evanghelia o hotărâre, 
care se arată a fi împotriva adevărului Evangheliei? Căci, orice 
cerere numai astfel ajunge la încuviinţare, dacă nu este împotri¬ 
va celui căruia i se cere întovărăşirea, fiindcă, dacă este în nepo¬ 
trivire cu cel căruia se cere a-i fi tovarăş, trebuie să-şi ia gândul de 
la îngăduinţă şi încuviinţarea întovărăşirii. 

II. 1. Prin urmare, să ia seama la ceea se străduiesc să facă în 
această situaţie. Căci, dacă într-adevăr ei spun că Evanghelia a dat 
o hotărâre, iar martirii alta, împingându-i pe martiri împotriva 
Evangheliei, ei se vor primejdui din amândouă părţile. Căci va 
părea, pe de o parte, că este frântă şi înjosită măreţia Evangheli¬ 
ei, de-a putut fi învinsă de o altă nouă lege, iar, pe de alta, că s-a 
smuls de pe capul martirilor slăvită cunună a mărturisirii, de se va 
descoperi că n-au dobândit-o cu păzirea Evangheliei, prin care se 
fac martirii: astfel încât, pe bună dreptate, nimeni nu e îndreptă¬ 
ţit să hotărască ceva potrivnic Evangheliei, mai cu seamă cel care 
se osteneşte să primească numele de martir după Evanghelie. 

2. Pe lângă aceasta, am vrea să mai aflăm un lucru. Dacă mar¬ 
tirii devin martiri nu altfel decât numai împotrivindu-se sacrifi¬ 
ciilor ca să păstreze pacea Bisericii, chiar până la a-şi vărsa sân¬ 
gele pentru ca nu cumva, învinşi de durerea torturii, pierzând 
iertarea, să piardă şi mântuirea, atunci oare cum să creadă ei că 
mântuirea, despre care au socotit că, de-ar fi sacrificat, nu o vor 
avea, ar trebui să se dea acelora despre care se spune că au sacrifi¬ 
cat, de vreme ce ei sunt datori a păzi şi la alţii această lege pe care 
se pare că au dat-o mai înainte pentru ei înşişi? 

3. Acum vedem că s-a întors chiar împotriva lor acest lucru, 
pe care au socotit a şi-l face în folosul lor. Căci, dacă martirii au 

socotit că trebuie să Ii se dea acelora iertarea, pentru ce nu le-au 
dat-o ei înşişi ? Pentru ce au hotărât că aceia trebuie trimişi la 
episcop, după cum spun ei înşişi? Cel care porunceşte să se fa¬ 
că poate face ceea ce porunceşte să se facă. Insă, după cum în¬ 
ţelegem, aşa cum însăşi situaţia ne spune şi strigă, dimpotrivă, 
preasfinţii martiri au socotit că au folosit, şi de o parte şi de alta, 
măsura potrivită atât a cinstei, cât şi a adevărului. Căci, fiindcă 
erau împresuraţi de mulţi, ori de câte ori îi trimit la episcop, au 
facut-o cu gândul la propria singurătate, pentru a nu fi pe mai 
departe tulburaţi; şi, de vreme ce ei înşişi nu intră în comuni¬ 
une cu aceia, au hotărât că trebuie păzită neatinsă curăţia legii 
Evangheliei. 

III. 1. Totuşi tu, frate, în numele iubirii tale, să nu încetezi ni¬ 
ciodată a linişti sufletele celor căzuţi si a le oferi celor rătăciţi lea- 

j > > j 

cui adevărului, cu toate că sufletul bolnav obişnuieşte a respin¬ 
ge îngrijirea tămăduitorilor. Este încă proaspătă această lovitură 
a celor căzuţi şi rana coace încă. Şi de aceea suntem încredin¬ 
ţaţi că, după ce, odată cu trecerea timpului, se va fi potolit acest 
avânt, le va plăcea însuşi faptul că au fost îndrumaţi spre un leac 
de încredere, numai de vor lipsi cei care îi înarmează pentru pro¬ 
pria lor primejdie şi, rău învăţându-i, în locul leacurilor izbăvi¬ 
toare ale amânării, vor cere pentru ei otrăvurile ucigătoare ale 
unei comuniuni pripite. 

2. Nu credem că, fără asmuţirea unora, ar fi îndrăznit să pre¬ 
tindă toţi cu atâta neruşinare iertarea. Noi cunoaştem credinţa 
Bisericii din Cartagina, cunoaştem rânduiala, cunoaştem sme¬ 
renia ei. De aceea, chiar ne-am mirat să aflăm într-o scrisoare 1 
anumite lucruri îndreptate cu prea multă asprime împotriva ta, 
de vreme ce adesea am aflat la voi iubirea unora faţă de ceilalţi şi 
bunătatea, în multe pilde de dragoste reciprocă. 


1 Probabil Scrisoarea XXIII. 

3. Prin urmare, este timpul să se căiască pentru păcatul lor, să 
dovedească durerea pentru căderea lor, să arate ruşine, să dove¬ 
dească smerenie, să dovedească cumpătare şi, prin ascultare, ară¬ 
tând cinstire unui preot al lui Dumnezeu, să atragă asupra lor 
milostivirea lui Dumnezeu; scrisoarea lor ar fi fost mai bine pri¬ 
mită, dacă rugăciunile pentru ei ale celor statornici în credinţă 
ar fi fost ajutate prin smerenia lor, fiindcă mai uşor se dobândeş¬ 
te ceea ce se cere atunci când cel pentru care se cere este vrednic 
să se obţină pentru el ceea ce se cere. 

IV. 1. Iar în privinţa lui Privatus de Lambesa 1 , ai procedat du¬ 
pă obiceiul tău, ca unul care ai vrut să ne vesteşti un lucru, pa- 
re-se, îngrijorător. Căci se cuvine ca noi toţi să veghem pentru 
trupul întregii Biserici, ale cărui mădulare au fost împrăştiate 
prin diverse provincii. 

2. Dar nouă, chiar înainte de scrisoarea ta, nu ne-a putut scă¬ 
pa înşelătoria acestui om viclean. Căci, după ce mai întâi a venit 
un oarecare Futurus, stegar din cohorta 2 păcătoşeniei lui Priva¬ 
tus, şi avea sarcina să smulgă prin înşelăciune de la noi o scrisoa¬ 
re, nu a putut ascunde nici cine este şi nici scrisoarea pe care o 
voia nu a primit-o. 

îţi dorim să fii mereu bine sănătos. 


1 Privatus Lambesianus, episcop condamnat ca eretic, într-un sinod ante¬ 
rior al episcopatului Sântului Ciprian, cf. Scrisoarea LIX, 10. 

1 Subunitate în armata romană, a zecea parte dintr-o legiune, cohors „co¬ 
hortă”. Stegar, vexillarius, „oştean într-un steag” ( vexillum , mic detaşament 
militar). 



SCRISOAREA XXXVII 


Ciprian urează sănătate preoţilor Moise şi Maxim şi 
celorlalţi fraţi mărturisitori 


1.1. Fraţi preaiubiţi, venind la noi Celerinus 1 , martor al 
credinţei şi bărbăţiei voastre şi oştean al lui Dumnezeu în în¬ 
fruntări pline da slavă, v-a apropiat de dragostea noastră pe voi 
toţi şi, de asemenea, pe fiecare în parte. V-am văzut pe toţi în cel 
care a venit şi, în timp ce vorbea plăcut şi mult despre dragostea 
voastră faţă de mine, în cuvintele lui vă auzeam pe voi. Dar cel 
mai mult mă bucur, când mi se aduc de la voi astfel de veşti, prin 
astfel de vestitori. 

2. Şi suntem, într-un anume fel, împreună cu voi, acolo, în 
temniţă, şi avem încredinţarea că simţim podoabele cinstirii 
dumnezeieşti şi noi, care suntem uniţi astfel cu inimile voastre. 
Dragostea voastră nedespărţită ne leagă de slava voastră şi nu 
îngăduie ca iubirea sufletului să fie despărţită. Pe voi vă închi¬ 
de acolo, în temniţă, mărturisirea, pe mine iubirea. Iar noi, adu- 
cându-ne aminte de voi zi şi noapte, atât când facem rugăciune 
în timpul slujbelor împreună cu mai mulţi, cât şi atunci când ne 
rugăm singuri în rugăciunile noastre, cerem deplinul ajutor al 
Domnului pentru cununile şi laudele voastre. 

3. Dar este peste puterea noastră, prea mică, a vă întoarce la 
rândul nostru aceasta. Mai mult daţi voi când ne pomeniţi în 

1 Pentru Celerinus, vezi Scrisorile XXI şi XXII. 

rugăciunea voastră, voi care, nădăjduind de acum numai la cele 
cereşti şi cugetând atât de mult la cele dumnezeieşti, vă ridicaţi la 
mai înalte culmi şi, prin însăşi prelungirea pătimirii şi scurgerea 
lungă a timpului, nu amânaţi slava voastră, ci o creşteţi. Fericit 
te face cea dintâi şi o singură mărturisire. Voi însă mărturisiţi de 
tot atâtea ori de câte ori, rugaţi fiind să ieşiţi din carceră, alegeţi 
temniţa, cu credinţa şi bărbăţia voastră 1 . Tot atâtea sunt laude¬ 
le voastre, pe cât zilele, tot atâta creşterea dovezilor voastre de 
vrednicie, pe cât lunile scurse. O singură dată învinge cel care 
pătimeşte imediat. Dar cel care, rămânând mereu în chinuri, 
luptă cu durerea şi nu este învins este zilnic încununat. 

II. 1. Treacă acum magistraţii şi consulii sau proconsulii, mân- 
drească-se cu însemnele rangului lor anual şi cu cele douăspre¬ 
zece fascii 2 . Iată, măreţia cerească s-a însemnat în voi, cu strălu¬ 
cirea cinstirii de un an, şi a întrecut de acum, prin veşnicia slavei 
biruitoare, cercul trecător al anului, care mereu se-ntoarce. Soa¬ 
rele ce se-nalţă şi luna ce coboară lumină lumea: dar vouă, Acela, 
Care a făcut soarele şi luna, v-a fost mai mare lumină în temniţă, 
iar lumina lui Hristos, strălucind în inima şi în minţile voastre, a 
luminat cu acea veşnică şi fericită lumină întunericul locului de 
pedeapsă, înfricoşător şi întunecat pentru ceilalţi. 

2. Odată cu scurgerea lunilor, a trecut iarna: însă voi, închişi 
fiind, socotiţi ceasurile iernii după iarna prigoanei. Iernii i-a ur¬ 
mat vesela primăvară cu trandafiri şi încununată cu flori; însă vo¬ 
uă vă erau alături trandafirii şi florile din desfătările Raiului, iar 
capul vostru îl încununau ghirlandele cereşti. Iată, vara este mă¬ 
noasă prin belşugul secerişului şi ograda este plină de roade: dar 

1 Martirii preferă temniţa, chiar de sunt literalmente rugaţi să abjure, 
pentru a-şi redobândi astfel libertatea. 

1 Fasciile, fasces, o secure legată într-un mănunchi de nuiele, însemne formale 
ale puterii de a pedepsi chiar cu decapitarea, ce însoţeau un magistrat roman. 

voi, care aţi semănat slava, seceraţi roada de slavă şi, adunaţi fiind 
în bătătura Domnului, voi priviţi paiele mistuite de focul nestins, 
căci voi înşivă, încercaţi fiind de acum şi păstraţi ca boabe de grâu 
curat şi ca bucate scumpe, socotiţi adăpostul temniţei un ham¬ 
bar. Nu lipseşte nici toamnei slava duhovnicească pentru împli¬ 
nirea ofrandelor vremii. Afară se culeg strugurii, iar boaba este 
călcată în teascuri, pentru a fi adusă în cupe; voi, ciorchini bogaţi 
din via Domnului şi struguri cu boabe de-acum coapte, striviţi de 
suferinţa apăsării veacului, simţiţi teascul nostru în temniţa chinu¬ 
itoare, vărsaţi sânge în locul vinului, goliţi cu bucurie paharul mu¬ 
ceniciei, puternici fiind întru suportarea pătimirii. Astfel se trece 
anul pentru robii Iui Dumnezeu. Astfel, cu merite duhovniceşti şi 
cu răsplăţi cereşti, se scurg anotimpurile. 

III. 1. Fericiţi îndeajuns aceia dintre voi care, păşind pe aceste 
căi ale biruinţelor, au părăsit de acum acest veac şi, după ce şi-au 
încheiat drumul bărbăţiei şi al credinţei, au ajuns la îmbrăţişarea 
şi sărutarea Domnului, căci însuşi Domnul Se bucură. Dar nu 
este mai mică nici slava voastră, a celor care, prinşi şi acum în în¬ 
fruntare şi având a urma izbânzile fraţilor, purtaţi de mult timp 
lupta şi, statornici în credinţa neclintită şi neatinsă, oferiţi zilnic 
lui Dumnezeu priveliştea virtuţilor voastre. Cu cât este mai lun¬ 
gă lupta voastră, cu atât mai înaltă cununa: înfruntarea 1 este una 
singură, dar alcătuittă dintr-un mare număr de bătălii. învingeţi 
foamea şi dispreţuiţi setea şi, cu tărie, călcaţi în picioare ticăloşia 
temniţei şi grozăvia locului de osândă. 

2. Acolo, suferinţa este învinsă, chinul este strivit. Nici moar¬ 
tea nu este temută, ci este dorită, biruită fiind, vezi bine, de răs¬ 
plata nemuririi, căci cel care va învinge, este cinstit cu veşnicia 

1 înfruntarea, pentru agon, după a-ytiv; termen ce acoperă semantic o arie 
largă, putând însemna „înfruntare, luptă armată”, dar şi „întrecere, concurs, 
competiţie”. 

vieţii. Ce suflet este acum în voi, ce inimă înaltă şi cât de mare, în 
care se gândesc astfel şi atât de mari lucruri, în care nu se cugetă 
decât învăţăturile lui Dumnezeu şi răsplăţile lui Hristos? Numai 
că acolo este voinţa lui Dumnezeu şi, cu toate că voi încă mai 
sunteţi în trup, viaţa este de acum trăită nu pentru veacul acesta, 
ci pentru cel ce va să fie. 

IV. 1. Acum este vremea, fraţi preafericiţi, să vă amintiţi de 
mine, pentru ca, printre marile şi dumnezeieştile voastre cuge¬ 
tări, să ne aveţi atât în suflet, cât şi în minte, şi să fiu în rugă¬ 
ciunile şi în cererile voastre, când glasul acela, cu curăţia slăvitei 
mărturisiri şi cu sunetul neîntrerupt al cinstirii sale demne de la¬ 
udă, ajunge la urechile lui Dumnezeu şi, după ce i s-a deschis ce¬ 
rul, trecând din aceste părţi ale lumii înrobite către cele de sus, 
dobândeşte de la bunătatea Domnului ceea ce cere. 

2. Căci ce lucru cereţi de la îngăduinţa Domnului, pe care 
să nu fiţi vrednici a-1 primi voi, care aţi păstrat astfel poruncile 
Domnului, care aţi păzit învăţătura Evangheliei cu tăria curată 
a credinţei, care, cu cinstea neclintită a bărbăţiei, stând vitejeşte 
alături de învăţăturile Domnului şi de Apostolii Lui, aţi întărit 
prin adevărul martiriului vostru credinţa şovăielnică a multora. 
Cu adevărat martori ai Evangheliei şi cu adevărat mucenici ai lui 
Hristos, sprijiniţi pe rădăcinile Lui, întemeiaţi pe piatră 1 cu tărie 
neclintită, aţi unit învăţătura cu bărbăţia, i-aţi chemat pe ceilalţi 
1a teama de Dumnezeu, aţi făcut pilde martiriile voastre. 

Vă doresc, preaîncercaţi şi preafericiţi fraţi, să fiţi întotdeau¬ 
na bine sănătoşi şi să ne pomeniţi. 


1 întemeiaţi pe piatră, trimitere evidentă la Sfântul Petru (după petra, 
iclrpu, ebr. kefa). 

Ciprian doreşte sănătate preoţilor şi diaconilor, precum 
şi întregului popor 


1.1. In numirile preoţilor, fraţi preaiubiţi, obişnuim a ne sfă¬ 
tui înainte cu voi şi a cântări purtarea şi vrednicia fiecăruia într-o 
adunare comună. Dar nu trebuie aşteptate mărturii omeneşti, 
când au întâietate hotărârile dumnezeieşti. 

2. Fratele nostru Aureliu, un tânăr cunoscut, încercat de acum 
de Domnul şi drag lui Dumnezeu, este încă tinerel în ani, dar în¬ 
aintat în lauda bărbăţiei şi a credinţei, prea mic după însemnele 
vârstei, dar destul de mare în slavă: în două rânduri a luptat el, de 
două ori a mărturisit şi de două ori a biruit prin izbânda mărtu¬ 
risirii lui, atât atunci când a învins în pribegie, căci fusese exilat, 
cât şi atunci când, din nou, a luptat într-o mai crâncenă bătălie, 
devenind triumfător şi victorios în înfruntarea pătimirii. De câ¬ 
te ori potrivnicul a vrut să provoace pe robii lui Dumnezeu, de 
atâtea ori cel mai hotărât si mai viteaz oştean a si luptat si a si 
învins. Fusese puţin faptul că înainte se luptase sub ochii câtor¬ 
va, pe când era fugar: s-a arătat vrednic să lupte şi în for 1 , cu mai 
strălucitoare bărbăţie, astfel încât, după magistraţi, l-a învins şi 
pe proconsul, iar după exil, a biruit torturile. 

1 In iot, forum „piaţă” locui judecăţilor publice, unde existau scări, tribu¬ 
ne sau estrade, catastae. Acelaşi termen, catasta, denumeşte şi grătarul, scara 
de fier (vezi mai jos), pe care erau supuşi la cazna focului cei condamnaţi, în 
speţă creştinii. 

3. Eu nu găsesc ce-ar trebui să laud mai mult la el, slava rănilor 
sau smerenia purtării, faptul că este deosebit prin slava bărbăţiei 
sau faptul că este vrednic de laudă pentru minunata-i sfială. Este 
atât de înalt în însuşiri şi atât de supus în smerenie, încât se pare 
că a fost adus prin voinţa divină ca să fie spre pildă celorlalţi în¬ 
tru învăţătura Bisericii, anume în ce fel robii lui Dumnezeu pot 
izbândi prin bărbăţie în mărturisirea lor, în ce fel se pot ei deose¬ 
bi prin purtare, după mărturisire. 

II. 1. Un astfel de om era vrednic de trepte mai înalte şi ran¬ 
guri mai mari în ierarhia bisericească, trebuind a fi preţuit, nu 
după anii săi, ci după vrednicie. Dar, pentru un timp, a hotărât 
să înceapă de la slujba de citeţ, fiindcă nimic altceva nu s-a potri¬ 
vit mai mult glasului care L-a mărturisit pe Dumnezeu cu laudă 
de slavă decât să răsune în dumnezeieştile citiri sărbătoreşti după 
cuvintele înălţătoare care au mărturisit înaintea tuturor muceni¬ 
cia întru Hristos, decât să citească Evanghelia lui Hristos, din ca¬ 
re se fac martirii, decât ca, de la scară 1 , să vină la amvon; acolo a 
fost spre vedere unei mulţimii de păgâni, aici să fie văzut de fraţi; 
acolo a fost ascultat cu mirare de gloata care-1 înconjura, aici să 
fie ascultat cu bucurie de mulţimea fraţilor. 

2. Aşadar, fraţi preaiubiţi, să ştiţi că acest lucru s-a rânduit de 
mine şi de confraţii mei, care erau de faţă. Eu ştiu că voi îmbrăţişaţi 
cu bucurie acest fapt şi că doriţi să fie rânduiţi cât mai mulţi oa¬ 
meni de acest fel în Biserica noastră. Şi, fiindcă întotdeauna bu¬ 
curia zoreşte şi veselia nu poate aştepta amânările, în acest timp, 
el citeşte pentru noi duminica, adică vesteşte pacea ori de câte ori 
începe cititul. Voi să stăruiţi mult în rugăciuni şi, cu rugăciunile 
voastre, să le sprijiniţi pe ale noastre, pentru ca milostivirea Dom¬ 
nului, binevoitoare faţă de noi, să-i redea poporului său şi pe arhi¬ 
ereu teafăr şi pe mucenicul citeţ împreună cu arhiereul. 

Vă doresc, fraţi preaiubiţi, să fiţi întotdeauna bine sănătoşi. 


1 Vezi nota anterioară. 

Ciprian doreşte sănătate preoţilor şi diaconilor, precum 
şi întregului popor 


I. 1. Trebuie recunoscute şi îmbrăţişate, fraţi preaiubiţi, bi¬ 
nefacerile dumnezeieşti, prin care Domnul a binevoit să lumi¬ 
neze şi să cinstească Biserica Sa în timpurile noastre, îngăduind 
bunilor Săi mărturisitori şi slăviţilor martiri ca cei care mărtu¬ 
risiseră cu măreţie pe Hristos să împodobească mai apoi cle¬ 
rul lui Hristos, prin slujiri bisericeşti. Aşadar, bucuraţi-vă şi vă 
veseliţi cu noi, după ce veţi fi citit scrisoarea noastră, prin care 
eu şi confraţii mei, care erau de faţă, vă vestim că fratele nostru 
Celerinus 1 , slăvit deopotrivă pentru bărbăţie şi pentru purtare, 
s-a adăugat clerului nostru, nu prin voinţă omenească, ci prin 
bunăvoinţa lui Dumnezeu. 

2. £1, în timp ce stătea la îndoială dacă să primească, la sfatul 
şi la îndemnul Bisericii înseşi, printr-o viziune în timpul nopţii, 
a fost îndemnat să nu se împotrivească celor ce îl sfatuiam. Un 
lucru a preţuit mai mult şi l-a înduplecat, anume că nu era îngă¬ 
duit, nici nu trebuia, să fie fără rang bisericesc cel pe care Dom¬ 
nul l-a învrednicit astfel cu cinstea slavei cereşti. 

II. 1. El a fost cel dintâi în bătălia timpului nostru, el a fost în- 
tâi-purtătorul steagului între oştenii lui Hristos, el, în toiul în¬ 
ceputurilor fierbinţi ale prigoanei, s-a încleştat cu însuşi condu- 

1 Celerinus, vezi Scrisorile XXI, XXII şi XXXVII. 

cătorul şi făptuitorul înfruntării şi, învingându-1 pe vrăjmaş prin 
tăria de neînvins a râvnei sale, a pregătit celorlalţi calea de a în¬ 
vinge, biruitor nu prin dobândirea unor răni trecătoare, ci tri¬ 
umfător prin minunea unei lupte îndelungate, în cursul căreia 
suferinţele se ţineau strâns de el şi stăruiau îndelung. 

2. Timp de noăsprezece zile, închis fiind sub paza temniţei, 
a stat în lanţuri şi fiare. Dar, deşi trupul i-a fost pus în lanţuri, 
duhul i-a rămas dezlegat şi liber. Carnea s-a mistuit de foame 
şi sete, dar Dumnezeu a hrănit cu hrană duhovnicească sufle¬ 
tul, care trăieşte prin credinţă şi bărbăţie. A zăcut la pământ în 
chinuri, dar mai tare decât suferinţele sale, închis, dar mai mare 
decât cei ce-1 închideau, doborât la pământ, dar mai înalt decât 
cei care stăteau în picioare, înlănţuit, dar mai tare decât cei ca- 
re-1 înlănţuiau, judecat, dar mai presus decât cei care-1 judecau şi, 
cu toate că picioarele îi erau legate în lanţuri, a strivit şi a învins 
şarpele cu coif. 

3. Strălucesc pe trupul slăvit însemnele vădite ale rănilor, ies 
la vedere şi se arată urmele pecetluite în trupul omului, sleit de 
îndelungata suferinţă. Sunt mari, sunt minunate cele pe care 
fraţii le pot auzi despre bărbăţia şi vrednicia lui. Şi, dacă va exis¬ 
ta cineva care să creadă mai puţin urechilor, asemenea lui Toma, 
nu lipseşte mărturia ochilor, pentru ca oricine să şi vadă ceea ce 
aude. în robul lui Dumnezeu slava rănilor a adus biruinţa, iar 
amintirea rănilor păstrează slava. 

III. 1. Iar această slavă nu este neobişnuită ori nouă la preaiubi¬ 
tul nostru Celerinus. EI păşeşte pe urmele neamului său, este ase¬ 
menea părinţilor şi rudelor sale, prin slava asemănătoare a cinsti¬ 
rii dumnezeieşti. Bunica sa, Celerina, a fost încununată de mult 
timp întru mucenicie. De asemenea, unchiul lui după tată, cât şi 
unchiul după mamă, Laurenţiu şi Egnatius, luptând şi ei cândva 

în tabăra acestui veac 1 , dar, ca adevăraţi şi înduhovniciţi oşteni ai 
lui Dumnezeu, aştemându-1 la pământ pe diavol prin mărturisi¬ 
rea lui Hristos, au binemeritat prin strălucita lor pătimire frunze¬ 
le de palmier şi cununile Domnului. Pentru aceştia, după cum vă 
amintiţi, înălţăm întotdeauna rugăciuni, ori de câte ori prăznuim 
patimile martirilor şi zilele de pomenire în tot anul. 

2. Aşadar, nu putea fi nici nemernic, nici mai mic cel pe care 
vrednicia familiei şi naşterea aleasă îl îmbărbătau astfel, prin pil¬ 
de de bărbăţie şi de credinţă. Iar dacă în familia lumească există 
o recunoaştere şi o laudă pentru acest lucru, şi anume faptul de a 
fi de neam ales, cu cât există o mai mare laudă şi cinstire să devii 

de'neam ales în recunoaşterea cerească! 

> 

3. Eu nu ştiu pe cine să fericesc mai mult, pe aceia, pentru 
urmaşul lor strălucit, ori pe acesta, pentru sorgintea sa atât de 
slăvită. Astfel, în egală măsură, se întoarce şi se duce la aceia ha¬ 
rul lui Dumnezeu, astfel încât şi harul urmaşului luminează cu¬ 
nuna acelora, iar măreţia neamului luminează slava acestuia. 

IV. I. Acestuia, fraţi preaiubiţi, care venea la noi cu un har atât 
de mare al Domnului, strălucit chiar prin mărturia şi uimirea ce¬ 
lui care-1 prigonise, ce altceva i se cuvenea decât să fie aşezat la am¬ 
von, adică la tribuna Bisericii, pentru ca, ridicat la înălţimea unui 
loc mai înalt şi arătându-se întregului popor cu strălucirea dregă- 
toriei sale, să citească învăţăturile şi Evanghelia Domnului, pe care 
le urmează cu tărie şi credinţă. Glasul care L-a mărturisit pe Dom¬ 
nul să fie zilnic auzit la aceştia, despre cele rostite de Domnul. 

2. Se va vedea dacă este o treaptă mai înaltă la care să poată ajun¬ 
ge în Biserică: nu există nimic prin care un mărturisitor să fie mai 
de folos fraţilor decât ca, oricine va asculta, în timp ce se face auzi¬ 
tă din gura lui citirea Evangheliei, să urmeze credinţa citeţului. 

1 Ca foşti militari ai armatei romane. 

3. Trebuia să fie unit în citire cu Aureliu 1 , cu care este unit şi 
prin legătura harului dumnezeiesc, cu care este legat prin toate 
însemnele bărbăţiei şi ale laudei. Amândoi egali şi asemănători 
unul celuilalt, pe cât de înalţi în slavă, pe atât de smeriţi în sfială, 
pe cât de înălţaţi prin harul divin, pe atât de supuşi prin liniştea 
şi netulburarea lor, şi oferind fiecăruia pilde de bărbăţie şi, deo¬ 
potrivă, de purtare, potriviţi şi pentru luptă şi pentru pace, vred¬ 
nici de laudă, acolo prin tărie, aici prin smerenie. 

V.l. Intru astfel de robi Se bucură Domnul, întru mărturi¬ 
sitori de acest fel Se laudă, a căror cale şi purtare sporeşte întru 
vestirea slavei astfel, încât aduce celorlalţi călăuzirea învăţăturii. 
Pentru aceasta a voit Hristos ca aceştia să fie mult timp aici, în 
Biserică, pentru aceasta pe aceştia, scăpaţi din ghearele morţii 
printr-un fel de înviere, aş zice, împlinită cu privire la ei, i-a 
păstrat teferi, pentru ca, câtă vreme nu se arată fraţilor nimic 
mai presus în har, nimic mai supus în smerenie, comunitatea 
creştinilor să-i însoţească, urmându-i. 

2. Totuşi să ştiţi că ei au fost numiţi între timp citeţi, fiind¬ 
că se cuvenea ca lumina să fie pusă în candelabru, ca să lumineze 
pentru toţi şi feţele slăvite să le fie aşezate într-un loc mai înalt, 
de unde, priviţi fiind de către oricine le stă în jur, să ofere celor 
care-i văd îndemnul slavei. De altfel, să ştiţi că noi am hotărât de 
acum pentru ei cinstea de preot, ca să fie răsplătiţi şi cu drepturi 2 , 
la fel ca preoţii, şi să li se dea în cantităţi egale părţile lunare, ur¬ 
mând a şedea împreună cu noi, după ce vor înainta în vârstă şi se 
vor întări, deşi cu nimic nu poate părea prea mic din pricina vâr¬ 
stei cel care şi-a dăruit vârsta unei slujiri pline de slavă. 

Vă doresc, preaiubiţi şi preadoriţi fraţi, să fiţi mereu bine 
sănătoşi. 

1 Aureliu, vezi Epistola XXXVIII. 

2 Drepturi, inclusiv băneşti. 



SCRISOAREA XL 


Ciprian urează, sănătate preoţilor, diaconilor, 
întregului popor, preaiubiţilor şi multdoriţilor fraţi 


1.1. Trebuie să vă vestesc, preaiubiţi fraţi, ceva ce sporeşte atât 
bucuria tuturor, cât şi marea slavă a Bisericii noastre. Căci, să 
ştiţi, noi am fost îndemnaţi şi învăţaţi de harul dumnezeiesc ca 
Numidicus să fie înscris preot, în numărul preoţilor din Cartagi- 
na, şi să şadă cu noi în rândul clerului, ca fiind luminat de flacăra 
strălucitei sale mărturisiri şi înălţat de slava bărbăţiei şi credinţei. 
El a trimis înaintea sa o mulţime de slăviţi martiri, ucişi cu pietre 
şi foc, şi şi-a privit cu bucurie soţia, legată alături şi arsă, ori mai 
degrabă mântuită, aş zice, împreună cu ceilalţi. A fost el însuşi 
ars pe jumătate şi doborât de pietre şi părăsit ca fiind mort, până 
când, în urmă, fiica sa, dintr-o neostoită îndatorire a evlaviei, ca¬ 
ută cadavrul tatălui, iar acesta, descoperit fiind pe jumătate mort 
şi ridicat şi reînsufleţit, a rămas aici, fără voia lui, dintre tovarăşii 
săi pe care îi trimisese înainte. 

2. Dar rostul rămânerii, precum vedem, a fost ca Domnul să-l 
adauge clerului nostru şi să împodobească ceata preoţilor slăviţi, 
împuţinată de căderea unor preoţi ai noştri. 

3. Şi, de bună seamă, când Domnul o va îngădui, va fi înain¬ 
tat la o dregătorie mai mare pentru credinţa sa, atunci când, cu 
voia lui Dumnezeu, ne vom fi întors între voi. între timp, facă-se 

ceea ce ni se arată, încât, odată cu aducerea de mulţumiri, să lu¬ 
ăm asupra noastră această îndatorire faţă de Dumnezeu, nădăj¬ 
duind de la mila Domnului cât mai multe daruri de acest fel, 
pentru ca, după ce se va fi refăcut tăria Bisericii Sale, să-i facă, 
pe cei atât de blânzi şi smeriţi, să înflorească întru slava soboru¬ 
lui nostru. 

Vă doresc, preaiubiţi şi mult doriţi fraţi, să fiţi totdeauna bi¬ 
ne sănătoşi. 



SCRISOAREA XLI 1 


Ciprian urează sănătate confraţilor săi, 
Caldonius şi Herculanus, şi, de asemenea, 
preoţilor Rogatianus şi Numidicus 


1.1. Tare m-am întristat, fraţi preaiubiţi, după ce am pri¬ 
mit scrisoarea voastră deoarece, în vreme ce eu mi-am propus 
şi mi-am dorit întotdeauna să păstrez neatinsă frăţeasca noas¬ 
tră comunitate şi să păzesc nevătămată turma noastră, după cum 
cere dragostea frăţească, îmi daţi acum de veste că Felicissimus 
a urzit mult, în necinste şi viclenie, astfel încât acum, pe lângă 
înşelăciunile şi jafurile lui, despre care aflasem deja multe, a în¬ 
cercat să aţâţe la duşmănie faţă de episcop o parte a poporului, 
adică să despartă oile de păstor şi să rupă pe fii de părinte şi să ri¬ 
sipească mădularele lui Hristos. 

2. Eu vi i-am trimis pe vicarii 2 mei, pentru ca, cu aceste su¬ 
me, să uşuraţi nevoile fraţilor noştri, încât, de vor dori cumva 
să-şi desfăşoare chiar meşteşugurile lor prin acest ajutor, să le 
împliniţi, pe cât se poate, dorinţele şi, totodată, să judecaţi du¬ 
pă vârsta şi starea şi vrednicia lor, precum acum şi eu, cel căru- 
ia-i revine sarcina, doresc să-i cunosc pe toţi şi, pe cei vrednici 
şi smeriţi şi blânzi, să-i înalţ în dregătorii bisericeşti. Acela a in- 

1 începând cu scrisoarea aceasta începe dezbaterea situaţiei iui Felicissi¬ 
mus, un laic care, asemenea lui Novatus (Scrisorile L, la final, şi LII, pct. II), se 
răzvrătise împotriva Episcopului Ciprian, care mai apoi l-a şi excomunicat. 

2 Locţiitori, în text vicari. 

tervenit, ca nu cumva vreunul să poată fi ajutat şi pentru ca cele 
pe care le dorisem eu să nu poată fi rânduite prin grija cercetă¬ 
rii voastre, iar pe fraţii noştri, care veniseră primii să fie ajutaţi, 
chiar să-i ameninţe cu neruşinarea forţei şi silnicia terorii, cum 
că nu intrau în comuniune cu el pe munte 1 cei care vor fi dorit să 
ne dea nouă ascultare. 

II. 1. Şi deoarece, după toate acestea, fără a fi mişcat nici de 
înălţimea dregătoriei mele, nici înfrânt de autoritatea şi prezenţa 
voastră, tulburând prin aţâţarea sa liniştea fraţilor, s-a smuls îm¬ 
preună cu foarte mulţi, proclamându-se cu nechibzuită nebunie 
conducător al facţiunii şi căpetenie a răzmeriţei - dar în această 
privinţă sunt mulţumit, căci foarte mulţi fraţi s-au îndepărtat de 
îndrăznela lui şi au ales să vi se alăture, ca să rămână în Biserica- 
mamă şi să capete răsplăţile acesteia, pe care episcopul Ie împar¬ 
te, ceea ce, de bună seamă, ştiu cu siguranţă că vor face şi ceilalţi 
în pace şi că se vor îndepărta degrabă de nechibzuita rătăcire, 
între timp, deoarece Felicissimus a ameninţat că nu vor intra în 
comuniune cu el pe munte cei care ne-au dat ascultare nouă, adi¬ 
că cei care sunt în comuniune cu noi, să-şi asume hotărârea pe 
care a dezvăluit-o mai înainte, astfel încât să ştie că a fost înde¬ 
părtat de noi, de vreme ce, la înşelăciunile şi jafurile lui, pe care 
le-am cunoscut, căci adevărul s-a vădit, se adaugă şi păcatul des- 
frânării, asupra căruia fraţii noştri, bărbaţi aleşi, ne-au vestit că 
l-au prins şi au întărit că vor face dovada. Toate acestea le vom 
cunoaşte după ce, cu voia lui Dumnezeu, ne vom fi întrunit cu 
mai mulţi confraţi. 

2. Dar şi Augendus, care, negândindu-se nici la episcop, nici 
Ia Biserică, s-a alăturat aceluia în această uneltire, de va stărui 
pe mai departe dimpreună cu el, să suporte osânda, pe care ace¬ 
la, cutezător şi nesocotit, o atrage împotriva sa. Dar, oricine se 

1 Muntele Byrsa, pare-se, de fapt o colină din zona Cartaginei. 

va alăturat uneltirii şi facţiunii acestuia, să ştie că nu va mai fi în 
comuniune cu noi în Biserică, căci de bună voie a ales să se des¬ 
partă de Biserică. 

3. Citiţi fraţilor noştri această scrisoare a mea şi trimiteţi-o la 
Cartagina către cler, după ce se vor fi adăugat numele celor care 
s-au alăturat lui Felicissimus. 

Vă doresc, fraţi preaiubiţi, să fiţi întotdeauna bine sănătoşi. 



SCRISOAREA XLII 


Caldonius, împreună cu confraţii Herculanus şi Victor 
şi, de asemenea, cu preoţii Rogatianus şi Numidius 
urează sănătate lui Ciprian 


1.1.1-am exclus de la comuniune 1 pe Felicissimus şi pe Au- 
gendus 2 , de asemenea pe Repostus, dintre cei exilaţi, şi pe Irene 
din Rutila şi Paula, croitoreasa, lucru pe care trebuia să-l afli din 
răvaşul meu. De asemenea, i-am îndepărtat de la comuniune pe 
Sophronius şi, dintre exilaţi, chiar pe Soliassus, împletitorul de 
rogojini de papură. 


1 A excomunica, excommunicare, sau, ca aici, abstinere a communicatione-, 
cf. în greacă ăţop^u, devenit în română, prin slavonul aforisati, „a afurisi”. 

1 Felicissimus, apoi Augendus, ca tovarăş al celui dintâi, apar şi în Scrisoa¬ 
rea XLI, ceilalţi rămân necunoscuţi. 

Ciprian urează sănătate întregului popor 


1.1. Deşi, preaiubiţi fraţi, preacredinciosul şi cinstitul preot 
Virtius şi, de asemenea, preoţii mărturisitori Rogatianus şi Nu- 
midicus, luminaţi de slava sfintei slujirii, cât şi diaconii, bărbaţi 
buni şi supuşi în toată ascultarea rânduielii Bisericii, deşi prin 
celelalte îndatoriri vă oferă întreaga strădanie a prezenţei lor şi 
nu încetează să vă întărească pe fiecare prin îndemnuri stărui¬ 
toare, dar şi să îndrume şi să refacă prin sfaturi sănătoase minţile 
celor căzuţi, totuşi vă povăţuiesc şi eu, cât pot, şi vă vizitez, cum 
pot, prin scrisoarea mea. 

2. Scrisoare spun, fraţi preaiubiţi, căci acest lucru l-au săvârşit 
răutatea şi reaua credinţă a unor preoţi, anume să nu-mi fie în¬ 
găduit a veni la voi înainte de ziua Paştelui, în timp ce ei, având 
în minte complotul lor şi păstrând acele vechi otrăvuri împotriva 
episcopatului meu, ba chiar şi împotriva alegerii voastre şi a hotă¬ 
rârii lui Dumnezeu, reiau vechiul lor asalt împotriva noastră şi re¬ 
înnoiesc, prin capcanele iarăşi obişnuite, uneltirile lor nelegiuite. 

3. Şi pe bună dreptate, prin pronia 1 lui Dumnezeu, fără să 
vrem noi acest lucru şi fără să-l dorim, ba, dimporivă, chiar ne- 
luându-1 în seamă şi tăcând, au ispăşit pedepsele pe care le-au 
meritat, încât, neizgoniţi de voi, s-au izgonit singuri, şi-au dat ei 
înşişi sentinţa, înaintea propriei lor conştiinţe, s-au alungat prin 

1 Pronia, ţrovidentia, prevedere şi purtare de grijă (din partea divinităţii). 

voinţa lor din Biserică, ca uneltitori şi ucigaşi, în urma voturilor 1 
voastre de Dumnezeu inspirate. 

II. 1. Acum s-a văzut limpede de unde a apărut facţiunea lui 
Felicissimus, pe ce rădăcini şi pe ce forţe se sprijină. Aceştia ofe¬ 
reau odinioară unor mărturisitori temeiuri şi imbolduri, pentru 
a nu se înţelege cu episcopul lor şi pentru a nu păzi învăţătura 
Bisericii cu credinţă şi linişte alături de preceptele Domnului, 
pentru a nu păstra slava mărturisirii lor, printr-o purtare nestri¬ 
cată şi nepătată. 

2. Şi, ca şi cum n-ar fi fost de ajuns că au stricat minţile unor 
mărturisitori şi că au vrut să înarmeze împotriva preoţiei lui 
Dumnezeu o parte ruptă din comunitatea fraţilor, s-au întors 
acum cu înşelătoria lor înveninată şi spre primejduirea celor 
căzuţi, astfel încât îi abat de la vindecarea rănii lor pe cei bolnavi 
şi răniţi, în urma nenorocitei lor căderi, şi prea puţin pregătiţi şi 
mai puţin în stare a primi poveţe mai curajoase şi, întrerupân- 
du-le rugăciunile şi cuvântările, prin care Domnul trebuie împă¬ 
cat cu o lungă şi neîncetată mulţumire, cu minciuna unei iertări 
înşelătoare, îi îndeamnă la o îndrăzneală ucigătoare. 

III. l. Dar vă rog, fraţilor, vegheaţi împotriva capcanelor dia¬ 
volului şi, cu grijă pentru mântuirea voastră, privegheaţi mai sâr- 
guincios împotriva vicleniei aducătoare de moarte. Aceasta este 
o altă prigoană şi o altă încercare, iar aceşti cinci preoţi nu sunt 
nimic altceva decât acei cinci înaintaşi 2 , care, prin edictul 3 dat de 
curând, se uniseră cu magistraţii, ca să năruiască credinţa noas- 

1 Vot, votum, nu neapărat în accepţiune actuală, ci exprimarea deschisă a 
unei dorinţe, a unei hotărâri. 

2 înaintaţi, primores, oştenii din linia întâi, care conduc lupta şi sunt ur¬ 
maţi de ceilalţi. 

3 Edictul lui Decius, din 250, prin care se declanşează prigoana 
anticreştină, generalizată în tot imperiul. 

tră, pentru ca, prin încălcarea adevărului, să conducă spre capca¬ 
ne ucigătoare inimile slăbite ale fraţilor. 

2. Acum, prin cei cinci preoţi alăturaţi lui Felicissimus, se 
aduce acelaşi plan întru năruirea mântuirii, iarăşi aceeaşi răstur¬ 
nare, anume ca să nu fie rugat Dumnezeu, iar acela care s-a lepă¬ 
dat de Hristos să nu-L implore pe acelaşi Hristos pe care îl ne¬ 
gase şi, după vina păcatului, să fie ştearsă şi pocăinţa, şi să nu fie 
împăcat Domnul prin episcopii şi preoţii Lui, ci, lăsându-se deo¬ 
parte preoţii Domnului, să se ridice o nouă tradiţie a unei rân¬ 
duieli potrivnice învăţăturii Evangheliei, cu toate că atât noi, cât 
şi mărturisitorii şi clericii Cetăţii 1 şi, de asemenea, toţi episcopii 
întruniţi, fie în provincia noastră, fie peste mare, am hotărât o 
dată pentru totdeauna ca nimic să nu se schimbe în privinţa ce¬ 
lor căzuţi, decât dacă ne vom reuni cu toţii şi, după ce se vor fi 
înfăţişat părerile tuturor, vom lua o hotărâre cumpănită, după 
rânduială şi, în egală măsură, cu milă. Astfel că, împotriva acelei 
hotărâri a noastre se revoltă ei şi, prin uneltiri duşmănoase, sunt 
doborâte toată autoritatea şi puterea preoţească. 

IV. 1. Ce pedeapsă sufăr acum, fraţi preaiubiţi, că nu pot veni 
cu acest prilej la voi, ca însumi să mă apropii de fiecare, însumi 
să vă încurajez, după învăţătura Domnului şi a Evangheliei Lui! 
Nu fuseseră de ajuns exilul de doi ani şi despărţirea de feţele şi de 
ochii voştri întristaţi, durerea continuă şi jalea, care mă chinu- 
ie pe mine singur fără voi într-o neîntreruptă plângere, vărsân- 
du-mi zi şi noapte lacrimile, pentru că preotului, pe care voi cu 
atâta dragoste şi înflăcărare l-aţi ales, nu-i este îngăduit încă nici 
să vă salute şi nici să vă strângă cu îmbrăţişările lui. 

2. în sufletul nostru mistuit se adună acum o mai mare dure¬ 
re, pentru că într-o astfel de tulburare şi nevoie nu pot alerga eu 

1 De regulă, este desemnată Roma, capitala imperială şi Urbs, prin excelenţă. 

însumi la voi, căci ne ferim ca. Ia venirea noastră, să se işte acolo 
o mai mare tulburare, datorată ameninţărilor şi capcanelor celor 
vicleni şi, cu toate că episcopul 1 trebuie să vegheze în toate cu 
pace şi linişte, să pară că eu însumi am fost pricina răzmeriţei şi 
că am aţâţat din nou prigoana. 

3. De aici totuşi, fraţi preaiubiţi, de aici vă previn şi în egală 
măsură vă sfătuiesc să nu vă încredeţi cu nechibzuinţă în glasu¬ 
rile primejdioase, să nu vă lăsaţi cu uşurinţă în seama cuvintelor 
înşelătoare, să nu luaţi întunericul drept lumină, noaptea drept zi, 
foamea drept hrană, setea drept băutură, otrava drept leac, moar¬ 
tea drept mântuire. Să nu vă înşele nici vârsta, nici dregătoria ce¬ 
lor care, luându-se după vechea viclenie a doi bătrâni 2 , au încer¬ 
cat, precum aceia, s-o înşele şi s-o siluiască pe ruşinoasa Suzana, 
căci tot astfel şi aceştia încearcă să păteze neprihănirea Bisericii şi, 
prin învăţături nelegiuite, să pângărească adevărul Evangheliei. 

V.l. Grăieşte Dumnezeu: 

> 

Nu ascultaţi cuvintele profeţilor mincinoşi, căci viziunile ini¬ 
mii lor îi înşală pe ei. Ei vorbesc, dar nu din gura Domnului. Ei 
spun celor care resping cuvântul Domnului: ,JPacea vafi cu voi. ” 3 

Acum oferă pace cei ce înşişi nu au pace, făgăduiesc a-i reche¬ 
ma şi a-i readuce în Biserică pe cei căzuţi ei, care s-au îndepărtat 
de Biserică. 

2. Unul este Dumnezeu, şi unul Hristos şi una Biserica şi unul 
Scaunul întemeiat pe Petru prin glasul Domnului. Alt altar nou 

1 Episcopul, conform etimonului grec supra-veghetor, emaKOTOţ de la 

S7ri-ffK0TtEC0. 

2 Preoţi, dar şi bătrâni, prcsbyteri, după grecul itpecrjiuTepot, cu trimitere 
Ia vârsta celor doi oponenţi. 

3 Ieronim, XXIII, 16-17. Ca şi în alte locuri, termenul pace (calc semantic 
după ebraicul şalom) se aplică unei realităţi spirituale, definind iertarea dată 
de Dumnezeu, prin reprezentanţii Lui, prin Biserica Lui. Vezi şi formula: Pax 
vobiscum „Pace vouă/ Pacea fie cu voi”. 

ori altă preoţie nouă nu se pot rândui în afara unui altar şi a unei 
preoţii. Oricine adună în altă parte, risipeşte. Este lucru străin, este 
necredinţă, este pângărire orice se întocmeşte prin nebunie ome¬ 
nească, căci este încălcată rânduiala lui Dumnezeu. Depărtaţi-vă 
de molima unor astfel de oameni, ocoliţi cuvintele lor ca pe o can¬ 
grenă 1 , fugind ca de ciumă, căci a prevăzut Domnul şi a spus: 

Sunt călăuze oarbe orbilor. Şi dacă orb va călăuzipe orb, amân¬ 
doi vor cădea în groapă . 1 

3. Ei se împotrivesc rugăciunilor noastre, pe care le revărsaţi 

împreună cu mine zi şi noapte, ca să-L împăcaţi pe El, printr-o 

cuvenită mulţumire. Ei sunt împotriva lacrimilor voastre, prin 

care spălaţi păcatul greşelilor făptuite. Ei se opun păcii pe care o 

cereţi cu curăţenie si credinţă de la mila Domnului. Au nu ştiu 
> » > > > 

ei că scris este: 

Şi profet este sau visător de vise acela care a vorbit, ca să te facă 
să te abaţi de la Domnul Dumnezeul tău . ?3 

4. Nimeni, fraţilor, să nu vă facă să rătăciţi de la căile Domnu¬ 
lui. Nimeni să nu vă smulgă pe voi, creştinii, de la Evanghelia lui 
Hristos, nimeni să nu îndepărteze pe fiii Bisericii de Biserică. Să 
piară ei singuri, cei care au vrut să piară, să rămână singuri în afa¬ 
ra Bisericii cei care s-au îndepărtat de Biserică, ei singuri să nu fie 
cu episcopii, ei care s-au răzvrătit împotriva episcopilor, singuri 
să îndure pedepsele uneltirii lor ei, care odinioară, după hotărâ¬ 
rea voastră, iar acum, după judecăţile lui Dumnezeu, au meritat 
să suporte osânda uneltirii şi răutăţii lor. 

VI. 1. Ne previne Domnul în Evanghelia Sa, spunând: 

Aţi lepădat porunca lui Dumnezeu, ca să ţineţi datina voastră . 4 

1 Cf. II Timotei II, 17. 

2 Matei XV, 14. 

3 Deuteronomul XIII, 5. 

4 Marcu VII, 9. 

Cei care leapădă porunca lui Dumnezeu şi se străduiesc să ţină 
datina lor să fie respinşi cu asprime şi hotărâre de voi. Celor căzuţi 
fie-le de ajuns o singură cădere. Pe căzuţi, pentru care noi ne ru¬ 
găm să fie ridicaţi de mâna şi braţul lui Dumnezeu, nimeni să nu-i 
doboare mai mult la pământ şi să nu-i nimicească. Pe cei aproape 
morţi şi care cer să primească vechea lor curăţie, nimeni să nu-i în¬ 
depărteze de la toată nădejdea mântuirii. Nimeni să nu le stingă lu¬ 
mina căii mântuitoare celor ce rătăcesc în toată negura căderii lor. 

2. Apostolul ne învaţă când zice: 

Iar dacă cineva, îngâmfat de prostie, învaţă altfel ţi nu se ţine 
de cuvintele sănătoase ale Domnului nostru Iisus Hristos şi de 
învăţătura Lui, îndepărtează-te de unul ca acesta . 1 

Şi tot El spune: 

Nimeni să nu vă amăgească cu cuvinte deşarte. Căci pentru 
acestea vine mânia lui Dumnezeu peste fiii neascultării. Deci să 
nu văfaceţi părtaşi cu ei . 2 

Nu este îngăduit ca voi, înşelaţi de vorbe deşarte, să începeţi a 
vă face părtaşi la ticăloşia lor. Depărtaţi-vă de cei de felul acesta şi, 
rogu-vă, ţineţi-vă de sfaturile mele, ale unuia care zilnic, pentru 
voi, rostesc Domnului rugăminţi neîncetate, care doresc ca voi, cu 
mila Domnului, să fiţi rechemaţi în Biserică, care cer Domnului 
pacea cea mai deplină, întâi pentru mamă şi, apoi, pentru fiii ei. 

3. Cu rugăminţile şi rugăciunile noastre uniţi şi voi rugăciu¬ 
nile şi rugăminţile voastre, lacrimilor mele adăugaţi lacrimile 
voastre. Fugiţi de lupii care despart oile de păstor, fugiţi de lim¬ 
ba înveninată a diavolului, care, înşelător şi mincinos de la înce¬ 
putul lumii, minte şi înşală, amăgeşte ca să vatăme, făgăduieşte 
binele ca să împartă răul, făgăduieşte viaţa ca să aducă moar¬ 
tea. Chiar acum se vădesc cuvintele şi se arată limpede otrăvu¬ 
rile lui. Făgăduieşte pacea, pentru a nu se putea ajunge la pace. 

1 1 Timotei VI, 3-5. 

2 Efeseni V, 6-7. 

Făgăduieşte izbăvirea, pentru ca cel care a păcătuit să nu ajungă 
la izbăvire. Făgăduieşte Biserica, în vreme ce face totul ca să piară 
din Biserică cel care îi crede lui. 

VII.1. Acum este nevoie, fraţi preaiubiţi, ca atât cei care 
sunteţi în picioare să rămâneţi neclintiţi în tăria şi slăvită voastră 
statornicie, pe care le-aţi păzit în timpul prigoanei, să le păstraţi 
cu bărbăţie în continuare, cât şi cei care, loviţi de duşman, aţi că¬ 
zut în această a doua încercare să vă îngrijiţi cu credinţă de nă¬ 
dejdea şi iertarea voastră şi, ca să ne ierte pe noi Domnul, să nu 
vă depărtaţi de preoţii Lui, căci scris este: 

„Şi omul care se va purta aşa de îndărătnic, încât să nu asculte 
pe preotul sau pe judecătorul care va fifost în zilele acelea, să moa¬ 
ră omul acela ." 1 

2. Aceasta este cea mai de pe urmă şi mai mare încercare a 
acestei prigoane care, cu ajutorul Domnului, va trece şi ea repe¬ 
de, ca să fiu printre voi după ziua Paştelui împreună cu confraţii 
mei. In prezenţa acestora, atât după hotărârea voastră, cât şi du¬ 
pă planul nostru comun al tuturor, precum am hotărât mai îna¬ 
inte, vom putea pune în rânduială şi, în egală măsură, lămuri cele 
ce trebuie îndeplinite. Dacă însă cineva, împotrivindu-se a face 
pocăinţă şi a-L împăca pe Dumnezeu, va fi trecut în tabăra lui 
Felicissimus şi a slugilor lui şi se va fi alăturat uneltitorilor ere¬ 
tici, să ştie că, mai apoi, el nu poate reveni la Biserică şi nu poate 
intra în comuniune cu episcopii şi cu poporul lui Hristos. 

Vă doresc, preaiubiţi fraţi, să fiţi întotdeauna bine sănătoşi 
şi să stăruiţi prin rugăminţi neîntrerupte împreună cu noi, ca să 
dobândim milostivirea Domnului. 


Deuteronomul XVII, 18. 



SCRISOAREA XLIV 


Ciprian urează sănătate fratelui Comeliu 


1.1. Preaiubite frate, au venit la noi, trimişi fiind de Novaţian, 
preotul Maxim şi diaconul Augendus, un oarecare Machaeus şi 
Longinus. Dar, după ce am aflat din scrisoarea adusă de ei şi 
din adeverirea cuvântului lor că Novaţian a fost făcut epioscop, 
tulburaţi fiind de strâmbătatea celor săvârşite împotriva rându¬ 
ielii şi a Bisericii Universale 1 , am socotit de îndată că trebuie să-i 
ţinem departe de comuniunea cu noi. 

2. Iar în acest timp, fiindu-Ie refuzate şi stăvilite cele pe ca¬ 
re încercau cu încăpăţânată stăruinţă a le susţine, eu şi cei mai 
mulţi confraţi, care se adunaseră la mine, am aşteptat sosirea 
confraţilor noştri Caldonius şi Fortunatus, pe care îi trimisese- 
răm de curând la tine ca soli şi la cei împreună-episcopi cu noi, 
ce fuseseră de faţă la întronizarea ta, pentru ca, venind ei şi adu¬ 
când adevărul despre cele împlinite, să fie înfrântă minciuna 
grupării potrivnice, cu cât mai mare autoritate şi mai limpede 
dovadă, chiar prin ei. 

3. însă au venit pe neaşteptate Pompeius şi Ştefan, confraţii 
noştri care, pentru a ne înştiinţa, au adus şi ei dovezi limpezi 

1 Biserica Universală, în text catholica , după grecescul xaGolix^ „în între¬ 
gime, în întregul ei”, cu accent pe solidaritate, fără conotaţia de astăzi (de 
după Schismă), utilizat atunci chiar în sinonimie cu opQoSoIjoţ „cu dreap¬ 
tă învăţătură, credinţă”, care cuprinde pe toţi drept-credincioşii, în spaţiu şi 
timp, din cer şi de pe pământ, vii şi morţi, oameni şi îngeri. 

şi mărturii, pe măsura greutăţii şi încrederii de care se bucură, 
astfel că nu a fost nevoie să mai fie ascultaţi şi cei care veniseră 
trimişi de Novaţian. 

II. 1. Deoarece au dat năvală în lăcaş 1 , chiar cu batjocură 
pizmaşă şi strigăte furtunoase, şi cereau stăruitor să fie cunos¬ 
cute public de către noi şi popor nelegiuirile pe care, spuneau 
ei, le dezvăluiesc şi le dovedesc, noi am spus că nu se potriveşte 
autorităţii noastre să îngăduim ca cei de o dregătorie cu noi, aleşi 
de acum şi rânduiţi şi recunoscuţi prin hotărârea vrednică de la¬ 
udă a celor mulţi, să fie batjocoriţi, fără a se ţine seama de dregă- 
toria lor, prin glasul bârfitor al unor invidioşi. 

2. Şi, după ce au fost respinşi şi împiedicaţi în acestea şi au 
fost opriţi în încercările lor nelegiuite de a isca o erezie, fiindcă 
ar fi durat mult timp până să se adune totul într-o scrisoare, le 
vei auzi amănunuţit, pe fiecare în parte, de la Primitivus, colitur- 
ghisitoruP nostru, când va veni la voi. 

III. 1. Şi, ca nu cumva să înceteze vreodată îndrăzneala lor ne¬ 
bună, se străduiesc chiar şi acum, să atragă de partea dezbinării 
mădularele lui Hristos şi să rupă şi să sfâşie trupul Lui, cel al Bi¬ 
sericii Universale, astfel încât, alergând din uşă în uşă pe la multe 
case şi din cetate în cetate, îşi caută părtaşi la încăpăţânarea şi la 
rătăcirea lor schismatică. 

2. Acestora le-am dat o dată răspuns şi nu încetăm a le face 
cunoscut, ca să ştie că este o dovadă de necredinţă ca, după în¬ 
groparea primejdioasei neînţelegeri şi lupte, să-şi părăsească ma- 

1 Lăcaşul, statio, căci credincioşii stabant, stăteau în picioare, era locul 
adunării din preajma altarului. 

2 Coliturghisitor, pentru compresbyter, cuvânt compus din prefix latin 
pe temă grecească „preot împreună-slujitor”. 

ma şi ca să cunoască bine şi să înţeleagă că, după ce un episcop 
a fost ales şi încuviinţat prin mărturia şi judecata confraţilor şi a 
poporului, în nici un fel nu se poate numi un altul. Prin urma¬ 
re, dacă ei mărturisesc că s-au cercetat pe ei înşişi în linişte şi cu 
credinţă, dacă mărturisesc a fi apărători ai Evangheliei şi ai lui 
Hristos, mai întâi să se întoarcă la Biserică. 

îţi doresc, frate preaiubit, să fii mereu bine sănătos. 



SCRISOAREA XLV 


Ciprian urează sănătate fratelui Corneliu 


1.1. Am făcut ceea ce se cuvenea slujitorilor lui Dumnezeu şi, 
în cea mai mare măsură, unor episcopi drepţi şi împăciuitori şi, 
frate preaiubit, am trimis de curând pe confraţii noştri, Caldo- 
nius şi Fortunatus, pentru ca, nu atât prin puterea de convinge¬ 
re a scrisorii noastre, cât mai degrabă, prin prezenţa lor şi prin 
sfatul nostru al tuturor, să se străduiască cât pot de mult şi să se 
ostenească a aduce la unitate mădularele trupului sfâşiat al Bise¬ 
ricii Universale şi să înnoade legătura dragostei creştine. 

2. Dar cerbicia încăpăţânată şi de neclintit a părţii po¬ 
trivnice nu numai că a respins inima şi îmbrăţişarea Bisericii, 
obârşia şi mama ei, ci, mai rău, aprinzând şi înteţind vrajba, şi-a 
ales sieşi episcop 1 şi, împotriva tainei rânduielii dumnezeieşti, 
încredinţate o dată pentru totdeauna, şi a unităţii universale, şi-a 
făcut o căpetenie uzurpatoare şi vrăjmaşă, în afara Bisericii. Du¬ 
pă ce am primit scrisorile, atât a ta, cât şi a confraţilor noştri şi, 
de asemenea, venind unii bărbaţi şi confraţi ai noştri foarte dragi 
mie, Pompeius şi Ştefan, prin care ne-au fost adeverite spre bu¬ 
curia tuturor şi dovedite cu tărie toate acestea, ţi-am trimis scri¬ 
soarea noastră, după cum ne cereau sfinţenia tradiţiei şi a rându¬ 
ielii bisericeşti şi, în egală măsură, adevărul. 

3. Ba încă, după ce acestea li s-au adus la cunoştinţă tuturor 
confraţilor din provincia noastră, i-am împuternicit chiar pe ei 
să trimită mai departe, Ia rândul lor, fraţi cu scrisori. 

1 Novaţian. 

II. 1. Cu toate acestea, gândul şi propunerea noastră fuseseră 
împărtăşite fraţilor şi întregului popor de aici chiar atunci, când, 
curând după ce am primit scrisorile, şi dintr-o parte şi din cealal¬ 
tă, ţi-am citit scrisoarea şi am adus la cunoştinţă fiecăruia în parte 
recunoaşterea episcopatului tău. Ţinând seama de cinstea noastră, 
a tuturor, şi păstrând respectul demnităţii preoţeşti şi al sfinţeniei, 
noi am respins înţepăturile de învinuire adunate în înştiinţarea tri¬ 
misă de partea potrivnică, căci am judecat şi am hotărât că trebuie 
atât citită, cât şi ascultată, într-o atât de mare şi de cucernică adu¬ 
nare a fraţilor, în care episcopii lui Dumnezeu şedeau împreună în 
jurul altarului. Căci nici nu trebuie date uşor la iveală şi făcute pu¬ 
blice în chip pripit şi necugetat cele care, scrise fiind de un condei 
otrăvit, pot stârni tulburare în ascultători şi pot nedumeri, prin 
veşti îndoielnice, pe fraţii aflaţi şi întemniţaţi departe, peste mare. 

3. Cei care, robiţi de nebunia ori de pofta lor şi uitând de le¬ 
gea dumnezeiască şi de sfinţenie, sar în acest timp să arunce lu¬ 
cruri pe care nu le pot dovedi, iar dacă nu au putere să doboa¬ 
re curăţia şi s-o învingă, au totuşi îndeajuns pentru a împrăştia 
murdării prin zvonuri mincinoase şi veşti strâmbe, aceştia vor 
vedea fără îndoială că nouă, întâistătătorilor şi preoţilor, ne re¬ 
vine sarcina ca, atunci când sunt scrise de unii asemenea lucruri, 
să fie respinse prin noi. 

4. Căci unde va fi ceea ce noi înşine aflăm şi învăţăm şi pe alţii 
că s-a scris: 

Opreşte-ţi limba ta de la rău şi buzele tale să nu grăiască 
vicleşugul 1 ? 

De asemenea, în alt loc: 

Gura ta a înmulţit răutăţi şi limba ta împletea vicleşuguri. 
Şezând, împotriva fratelui tău cleveteai şi împotriva fiului maicii 
tale puneai sminteală? 

1 Psalmi XXXIII, 14. (în ed. românească diferă versetul, fie 12, fie 13.) 

1 Psalmi XLIX, 20-21. 

Şi la fel spune Apostolul: 

Din gura voastră să nu iasă nici un cuvânt rău, ci cel bun spre 
zidirea credinţei, ca să dea har celor ce-l ascultă . 1 

Dimpotrivă, am arătat că acestea trebuie să se întâmple, dacă 
îndurăm să fie citite la noi asemenea lucruri, scrise prin cutezanţa 
nechibzuită a unora. 

5. Şi de aceea, preaiubite frate, după ce au ajuns la mine ase¬ 
menea înscrisuri împotriva ta, şi chiar din partea unui confrate 
ce sade împreună cu tine, am cerut să fie citite clerului şi popo¬ 
rului acelea care dădeau glas curăţiei evlavioase şi nu faceau zar¬ 
vă cu lătratul clevetirilor şi al ocărilor. 

III.l. Dar, pentru că am dorit înscrisurile confraţilor noştri, 
care fuseseră acolo de faţă la înscăunarea ta, neuitând de vechile 
obiceiuri 2 , căutam ceva nou: căci era de ajuns ca tu să te vesteşti 
prin scrisoarea trimisă ca episcop, dacă nu era de cealaltă parte 
o facţiune potrivnică care, prin născocirile ei nelegiuite şi defăi¬ 
mătoare, să tulbure minţile confraţilor şi totodată ale celor mai 
mulţi fraţi şi să le neliniştească inimile. Pentru a potoli lucruri¬ 
le, am găsit de cuviinţă să fie prezentată întemeierea puternică şi 
neclintită a confraţilor noştri care ne-au scris de acolo. Aceştia, 
aducând mărturiile demne ale scrisorilor lor, pentru purtarea şi 
viaţa şi învăţătura ta, chiar şi potrivnicilor, care se bucurau, fie de 
schimbare, fie de strâmbătate, le-au răpit orice pricină de a pune 
la îndoială şi de-a se împotrivi; şi, în acord cu hotărârea noastră, 
cumpănită după o sănătoasă judecată, minţile fraţilor noştri, ca¬ 
re fierbeau în această furtună, au primit deschis şi cu tărie alege- 
ra ta ca episcop. 

1 Efeseni IV, 29. 

1 Obiceiul din vechime impunea trimiterea unei scrisori de (adeziune) 
încuviinţare şi susţinere a noului ales în funcţie. 

2. Pentru acest lucru, frate, ne căznim cât mai mult şi trebu¬ 
ie să ne căznim, încât să ne îngrijim a păzi unitatea încredinţată 
de Domnul şi prin Apostoli nouă, urmaşilor, şi, pe cât putem, să 
adunăm în Biserică oile care behăie şi rătăcesc, după ce facţiunea 
îndărătnică a unora şi ispita eretică le-au rupt de mamă, rămâ¬ 
nând afară numai acelea care, prin îndărătnicia lor sau prin ne¬ 
bunie, s-au semeţit şi nu au vrut să se întoarcă Ia noi; aceştia ur¬ 
mează să dea înşişi socoteală Domnului pentru despărţirea şi 
ruptura făcută de ei şi pentru părăsirea Bisericii. 

IV. 1. Insă, cât priveşte preoţia unora 1 de aici şi pricina lui Fe- 
licissimus, pentru a şti ce s-a petrecut aici, confraţii noştri ţi-au 
trimis scrisori semnate de mâna lor; vei afla din scrisorile lor, as- 
cultându-le, ce au gândit şi ce au hotărât. 

2. însă, frate, vei face mai bine de vei porunci fraţilor de acolo 
să fie citite chiar copiile scrisorilor pe care, în numele iubirii noas¬ 
tre, ţi le trimisesem de curând prin confraţii noştri Caldonius şi 
Fortunatus, spre ale citi. Le scrisesem către clerul de aici, ba chiar 
şi către popor, despre acelaşi Felicissimus şi despre preoţia lui şi 
vorbesc şi despre înscăunarea ta şi despre rostul celor întâmplate, 
astfel încât comunitatea creştinilor, atât cea de aici, cât şi cea aco¬ 
lo, să fie înştiinţată prin noi despre toate lucrurile. 

3. Dar aceste copii ţi le-am trimis chiar şi acum prin ipodia- 
conul Mettius, trimis de mine, şi prin paracliserul 2 Nichifor. 

îţi doresc, frate preaiubit, să fii totdeauna bine sănătos. 


1 Adepţi ai lui Felicissimus. 

2 Demnitate eclezială inferioară, ca şi ipodiaconul. 

Ciprian doreşte sănătate lui Maxim şi Nicostratus şi 
celorlalţi mărturisitori 


1.1. Deoarece, preaiubiţii mei, aţi cunoscut adeseori, din scri¬ 
sorile mele, ce cinstire am păstrat în cuvântul meu pentru mărtu¬ 
risirea voastră şi ce dragoste pentru frăţia ce ne leagă, să credeţi, 
rogu-vă, şi să vă găsiţi liniştea în această scrisoare a mea, în ca¬ 
re scriu pentru lucrarea şi întru lauda voastră, dar vă şi sfătuiesc 
de-a dreptul şi cu bună credinţă. 

2. Căci mă apasă şi mă întristează, mă împresoară mâhni¬ 
rea de nesuportat din pieptul meu rănit şi aproape doborât la 
pământ, după ce am aflat că voi, acolo, împotriva poruncii lui 
Dumnezeu, împotriva legii Evangheliei, împotriva unităţii Bise¬ 
ricii Universale, aţi hotărât să se aleagă alt episcop, adică, ceea ce 
nu este îngăduit şi nu se cuvine 1 a se face, a se ridica o altă Biseri¬ 
că, a se sfâşia mădularele lui Hristos, a se sfârteca sufletul şi tru¬ 
pul cel unul al turmei Domnului, dintr-o pizmă duşmănoasă. 

3. Vă cer un lucru, să nu mai stăruie la voi această dezbinare 
nelegiuită a comunităţii noastre frăţeşti, ci, amintindu-vă şi de 
mărturisirea voastră şi de Sfânta Tradiţie, să reveniţi la Mama 
voastră, de unde aţi pornit, de unde aţi ajuns la slava mărturisirii 
întru bucuria aceleiaşi Mame. 

‘Nu este îngăduit de legea divină, nici omeneşte nu se cuvine. 

II. 1. Să nu socotiţi că voi apăraţi astfel Evanghelia Iui Hristos, 
în timp ce înşivă vă despărţiţi de turma lui Hristos şi de pacea şi 
armonia Lui, de vreme ce unor oşteni plini de slavă şi buni li se 
potriveşte să rămână mai degrabă în propria lor tabără şi, aşezaţi 
înăuntrul ei, să facă şi să întâmpine cele ce trebuie rânduite în 
comun. 

2. Căci, deoarece în nici un chip nu trebuie sfâşiate unirea în 
simţire şi armonia noastră, fiindcă noi nu putem ieşi, nici veni la 
voi, părăsind Biserica, vă cerem şi vă rugăm, cu toate îndemnu¬ 
rile cu putinţă, să reveniţi mai degrabă la Biserica-mamă şi la co¬ 
munitatea voastră frăţească. 

Vă doresc, fraţi preaiubiţi, să fiţi totdeauna bine sănătoşi. 



SCRISOAREA XLVII 


Ciprian urează sănătate fratelui Corneliu 


1.1. Am socotit un fapt de credinţă faţă de voi şi trebuincios, 
frate preaiubit, să scriu o scurtă epistolă 1 către mărturisitorii ca¬ 
re sunt acolo şi s-au depărtat din Biserică, amăgiţi de îndărătni¬ 
cia şi ticăloşia Iui Novaţian şi Novatus, o scrisoare prin care, în 
numele dragostei reciproce, îi chem să se întoarcă la Mama lor, 
adică la Biserica Universală. 

2. Am cerut ca această scrisoare să-ţi fie citită mai întâi ţie 
de către ipodiaconul Mettius, ca să nu-şi închipuiască cineva că 
eu am scris altceva decât ceea ce este cuprins în scrisoarea mea. 
Totuşi am cerut tot lui Mettius, trimis de mine la voi, să lucre¬ 
ze după voinţa ta şi, dacă socoteşti că această scrisoare poate fi 
încredinţată mărturisitorilor, atunci s-o dea. 

îţi doresc, preaiubite frate, să fii mereu bine sănătos. 


Scrisoarea XLVI. 



SCRISOAREA XLVIII 


Ciprian doreşte sănătate fratelui Comeliu 


I. 1. Frate preaiubit, ţi-am citit scrisoarea, pe care mi-ai tri¬ 
mis-o prin Primitivus, coliturghisitorul nostru, din care am aflat 
că ai fost tulburat, deoarece, dacă scrisorile din colonia Hadru- 
mentum în numele lui Policarp erau îndreptate spre tine, mai 
apoi, după ce noi, eu şi Liberalis, veniserăm în acel loc, scrisorile 
au început a fi îndreptate către preoţi şi diaconi 1 . 

II. 1. Ceea ce vreau să ştii şi să-l iei ca pe un adevăr este că 
acest lucru nu s-a făcut din uşurinţă ori ca ocară. Ci, după ce 
mai mulţi confraţi, care ne adunaserăm la un loc, am hotărât ca, 
trimişi fiind la voi soli, confraţii noştri Caldonius şi Fortunatus, 
între timp totul să fie păstrat neatins până se întorc la noi aceşti 
confraţi ai noştri, fie cu cele lucrate acolo pentru pace, fie cu cele 
aflate pentru adevăr, preoţii şi diaconii aflaţi în Hadrumentum, 
în lipsa confratelui nostru, Policarp, nu cunoşteau ce hotărâre 
luaserăm noi în comun. 

2. Dar, când am ajuns de faţă, aflându-se hotărârea noastră, 
chiar şi ei au început a respecta ceea ce respectau şi ceilalţi, pen¬ 
tru a nu fi nici o nepotrivire între bisericile aflate aici. 

1 Noi nu avem această scrisoare. Era obiceiul ca scrisorile comunităţii 
creştine să se facă în numele episcopului. La fel, scrisorile se adresau nu cleru¬ 
lui, ci episcopului, când acesta era în funcţie. De aici nemulţumirea lui Cor- 
neliu, ales episcop al Romei, căci epistolele de la Soussa erau adresate nu lui, 
ci clerului din Roma, ca fiind scrise şi semnate de clerul local, căci Episcopul 
de Hadrumentum (azi Soussa) lipsea. 

III. l. Totuşi unii tulbură uneori minţile si sufletele cu cuvin- 

> » » 

tele lor, atunci când vestesc unele lucruri altfel decât este adevă¬ 
rul. Căci noi, dând fiecăruia care călătorea pe mare 1 sarcină să nu 
meargă cu vreo smintire, ştim că i-am îndemnat să recunoască şi 
să păzească trunchiul şi rădăcina Bisericii Universale. 

2. Dar, fiindcă provincia noastră este întinsă până departe, 
căci are în cuprinsul său şi Numidia şi Mauritania, pentru ca o 
schismă apărută în Cetate să nu tulbure cu vreo veste neînte¬ 
meiată sufletele celor aflaţi departe, s-a hotărât prin episcopi, 
ca, după cunoaşterea adevărului de către noi şi după o mai ma¬ 
re adeverire privitoare la încuviinţarea alegerii tale, abia atunci, 
fiind negreşit lepădată din pieptul fiecăruia toată îndoiala, să se 
facă scrisori prin toţi cei înscăunaţi aici, precum se şi fac, pentru 
ca toţi confraţii noştri să te confirme cu tărie şi să păstreze comu¬ 
niunea cu tine, adică unitatea şi totodată iubirea Bisericii Uni¬ 
versale. Ne bucurăm că acest lucru, cu voia lui Dumnezeu, s-a în¬ 
tâmplat şi că planul nostru a reuşit, după cum am prevăzut. 

IV. 1. Căci, astfel, atât adevărul, cât şi autoritatea episcopa¬ 
tului tău au fost acum întemeiate în lumina cea mai deplină, cu 
recunoaşterea cea mai lămurită şi cea mai puternică, astfel încât, 
din răspunsurile confraţilor noştri, care au făcut apoi scrisori că¬ 
tre mine, şi din legătura şi mărturiile confraţilor în episcopat, 
Pompeius, şi Ştefan, şi Caldonius, şi Fortunatus, le sunt cunos¬ 
cute tuturor şi temeinicia trebuincioasă şi dreapta rânduială şi 
chiar îndreptăţirea plină de slavă a înscăunării tale. 

2. Să lucrăm împreună şi cu ceilalţi confraţi ai noştri în chip 
statornic şi cu tărie şi să păstrăm în totală înţelegere Biserica Uni¬ 
versală, aceasta o va face până la capăt ocrotirea dumnezeiască, 

1 Mesagerii trimişi la Roma. 

căci Domnul, Care binevoieşte să aleagă şi să aşeze pentru Sine 
episcopi în Biserica Sa, îi apără pe cei aleşi şi aşezaţi prin voinţa 
Sa şi prin ajutorul Său, inspirându-i în cârmuire şi dându-le tărie 
pentru înfrânarea mândriei celor necinstiţi şi blândeţe pentru 
uşurarea căinţei celor căzuţi. 

îţi doresc, preaiubite frate, să fii mereu bine sănătos. 



SCRISOAREA XLIX 1 


Comeliu urează sănătate fratelui Ciprian 


1.1. Câtă grijă şi tulburare am îndurat cu privire la aceşti măr¬ 
turisitori, care, prin viclenia şi răutatea unui om iscusit şi viclean 2 
fuseseră învăluiţi şi o vreme înşelaţi şi înstrăinaţi de Biserică, tot 
atâta bucurie am trăit, şi mulţumim lui Dumnezeu Atotputer¬ 
nicul şi Domnului nostru Hristos, când, după ce şi-au cunoscut 
rătăcirea lor şi după ce au înţeles viclenia acestui om rău, înve¬ 
ninată precum a şarpelui, au venit cu neprefacută bunăvoinţă la 
Biserica de care se depărtaseră, precum ei înşişi mărturisesc din 
inima lor. 

2. Şi, în primul rând, chiar fraţi ai noştri, de o credinţă dove¬ 
dită, iubitori ai păcii, doritori ai unităţii, vesteau că de acum s-a 
muiat acea semeţie a lor. Totuşi nu aveam încredinţarea că s-au 
schimbat pe neaşteptate. 

3. Insă după aceea, mărturisitorii Urbanus şi Sidonius au ve¬ 
nit la coliturghisitorii noştri arătând că mărturisitorul şi pre¬ 
otul Maxim şi totodată Macarie împreună cu el doresc să se în¬ 
toarcă la Biserică. Dar, fiindcă avuseseră loc mai înainte multe lu¬ 
cruri înfăţişate de ei, lucruri pe care chiar tu le-ai cunoscut de la 
confraţii noştri de episcopat şi din scrisorile mele, pentru a nu li se 

1 Această scrisoare se referă la lucrarea de reconciliere a celor căzuţi ( lapsi ). 

2 Se face trimitere la Novaţian. 

da orbeşte crezare, s-a hotărât ca cele pe care le vestiseră prin mij¬ 
locitori să fie auzite şi prin această mărturisire chiar din gura lui 1 . 

4. După ce au venit, li s-a adus vină de către preoţi pentru cele 
pe care le săvârşiseră, într-un cuvânt, că, „prin toate bisericile fu¬ 
seseră trimise în numele lor repetate scrisori pline de calomnii şi 
vorbe grele şi tulburaseră aproape toate bisericile”, aceştia au re¬ 
cunoscut că au fost amăgiţi şi că nu au ştiut cele ce sunt cuprinse 
în aceste scrisori, că ei doar au subsemnat şi au făcut acest lucru 
înşelaţi fiind de viclenia lui 2 ; apoi, pentru că „au fost autori ai 
schismei şi ai ereziei, de vreme ce îi îngăduiau 3 să-şi pună mâna 
(pe capetele lor) ca şi cum ar fi fost episcop”. După ce le-au fost 
reproşate acestea şi încă altele, au implorat să fie trecute cu vede¬ 
rea şi date uitării. 

II. 1. Fiindu-mi adusă la cunoştinţă întreaga lucrare, am ho¬ 
tărât să se întrunească soborul preoţilor 4 . Au venit chiar şi 
cinci episcopi, ca să fie de faţă şi în acea zi să se hotărască prin 
încuviinţarea tuturor, într-o adunare recunoscută, ce anume tre¬ 
buia să se hotărască în privinţa lor. Şi, ca să cunoşti tulburarea 
tuturor şi hotărârea fiecăruia în parte, am hotărât să vă fie aduse 
la cunoştinţă chiar părerile noastre, pe care le veţi citi adăugate 
mai jos. 

2. Astfel, după ce s-au făcut acestea, au venit la adunarea 
preoţilor Maxim, Urbanus, Sidonius şi mai mulţi fraţi, care li se 
alăturaseră, cerând cu foarte mari rugăminţi ca faptele pe care Ie 

1 Este vorba despre Maxim, ca fiind cel mai de seamă între contestatari. 

2 Viclenia lui Novaţian. 

3 Acelaşi Novaţian, ca uzurpator al rangului episcopal, fără dreptul ca, 
prin punerea rituală a mâinii, să dea binecuvântarea ori să ungă, să consacre 
preoţi (hierotesie ori hierurgie, hirotonie). 

4 Soborul preoţilor, în latină: presbyterium. 

făcuseră înainte să fie date uitării, să nu mai fie defel pomenite, 
ca şi cum nu s-ar fi întâmplat şi spus nimic, pentru ca, după ce se 
vor fi iertat toţi unii pe alţii, să arate de acum lui Dumnezeu ini¬ 
mă nepătată şi curată, urmând cuvântului Evangheliei: 

Fericiţi cei curaţi cu inima, că aceia vor vedea pe Dumnezeu . 1 

3. Acest lucru era firesc, trebuia ca toată această lucrare să fie 
adusă la cunoştinţă poporului, pentru ca să-i vadă aşezaţi în Bise¬ 
rică, chiar pe cei pe care cu jale îi văzuseră de mult timp rătăcind 
încoace şi încolo şi umblând nehotărâţi. După ce s-a cunoscut 
voinţa lor, s-a făcut o mare adunare a fraţilor creştini. Unul sin¬ 
gur era glasul tuturor, al celor care mulţumeau lui Dumnezeu, 
dovedindu-şi cu lacrimi bucuria inimii, îmbrăţişându-i pe aceştia 
ca şi cum în acea zi ar fi fost scăpaţi de pedeapsa temniţei. 

4. Şi, ca să redau propriile lor cuvinte: „Noi ştim că, spun 
ei, Corneliu a fost ales episcop al Preasfintei Biserici universa¬ 
le de către Dumnezeu Atotputernicul şi de către Domnul nos¬ 
tru Hristos. Noi mărturisim rătăcirea noastră. Noi am suferit o 
înşelătorie. Am fost amăgiţi cu viclenie şi vorbărie înşelătoare. 
Căci, deşi păream a fi avut o anume legătură cu omul acesta 
schismatic şi eretic, totuşi inima noastră a fost totdeauna în Bise¬ 
rică. Şi nu tăgăduim că este unul singur Dumnezeu, imul Domn 
Hristos, pe Care L-am mărturisit, unul Sfânt Duh, că trebuie să 
fie unul episcop în Biserica Universală.” 

5. Cine nu ar fi mişcat de această mărturisire a lor, încât să le 
îngăduie a dovedi, aşezaţi fiind în Biserică, ceea ce mărturisiseră 
faţă de puterea lumească? Pentru aceasta am poruncit ca preotul 
Maxim să-şi reia locul său. In privinţa celorlalţi, cu încuviinţarea 
deplină a poporului, toate faptele lor dinainte le-am lăsat în sea¬ 
ma Atotputernicului Dumnezeu, în a Cărui putere sunt toate. 


1 Matei V, 8. 

III. 1. Aşadar, acestea, frate preaiubit, în acelaşi ceas, în aceeaşi 
clipă, ţi le-am trimis în scris şi l-am zorit pe paracliserul Nichi- 
for 1 , hotărât să coboare în port spre a lua calea mării îndată către 
voi, pentru ca. Iară de nici o amânare, ca şi cum ai fi fost de faţă 
între clericii de aici şi în adunarea acestui popor, să mulţumeşti 
împreună cu noi în egală măsură Atotputernicului Dumnezeu şi 
Domnului nostru Hristos. 

2. Noi credem, ba mai mult, suntem pe deplin încredinţaţi 
de acum că şi ceilalţi care se află în această rătăcire se vor întoar¬ 
ce în scurt timp la Biserică, de vreme ce vor vedea pe capii lor că 
lucrează împreună cu noi. 

3. Socotesc, preaiubite frate, că tu trebuie să trimiţi aceas¬ 
tă scrisoare şi celorlalte biserici, pentru ca toţi fraţii să ştie că 
înşelătoria şi trădarea acestui schismatic şi eretic sunt pe zi ce 
trece părăsite. 

Fii bine sănătos, preaiubite frate! 


1 Niceforus, grafie coruptă pentru Nichifor (NiKrj<|><5poţ, lat. Victor „adu¬ 
cător de victorie, învingător”), ca şi în alte cazuri, posibil datorată copiştilor 
ulteriori, care nu mai cunoşteau originea greacă şi scrierea corectă a numelui 
(ori contaminare cu verbul latinesc, fero, cu acelaşi sens „a purta, a aduce”). 

Corneliu doreşte sănătate fratelui Ciprian 


1.1. Ca să nu lipsească nici o răutate, întru pedepsirea viitoa¬ 
re a acestui om nelegiuit 1 , deşi doborât la pământ de puterile 
lui Dumnezeu, după ce Maxim şi Longinus şi Machaeus au fost 
alungaţi de aici, s-a ridicat din nou; şi, precum ţi-am arătat în 
scrisoarea de mai înainte, pe care ţi-am trimis-o prin mărturisito¬ 
rul Augendus, cred că Nicostratus şi Novatus şi Euaristus, Primus 
şi Dionisie au ajuns deja acolo, la voi; vegheaţi, aşadar, să se aducă 
la cunoştinţă tuturor confraţilor noştri episcopi şi fraţilor că: 

2. Nicostratus este învinuit de multe fărădelegi şi, nu numai 
că a făptuit fraude şi jafuri faţă de susţinătoarea lui materială, ale 
cărei socoteli le-a ţinut, ba mai mult, că a golit vistieria nu neî- 
semnată a Bisericii, ceea ce i s-a pus deoparte întru veşnică pe¬ 
depsire; iar în privinţa lui Euaristus, deoarece fusese capul schis¬ 
mei, a fost aşezat Zetus urmaş în locul lui, episcop pentru popo¬ 
rul în fruntea căruia fusese mai înainte. Iar Novatus a dovedit 
aici, cu răutatea şi lăcomia sa nesăţioasă, cele pe care le-a arătat 
mereu şi acolo, la voi: ca să ştii ce fel de căpetenii şi apărători are 
totdeauna de partea sa schismaticul şi ereticul acesta. 

Să fii bine sănătos, frate preaiubit! 


1 Novaţian. 

Ciprian doreşte sănătate fratelui Corneliu 


1.1. Mărturisim, preaiubite frate, că noi am mulţumit şi 
mulţumim foarte mult şi fără încetare Atotputernicului Dum¬ 
nezeu şi Unsului 1 Său, Domnului şi Dumnezeului nostru Mân¬ 
tuitor, pentru că Biserica este astfel ocrotită prin putere dumne¬ 
zeiască, încât unitatea si sfinţenia ei să nu fie vătămate neîncetat 
şi în totalitate, prin îndărătnicia vicleniei şi a ticăloşiei eretice. 
Am citit scrisoarea voastră şi am primit cu mulţumire marea bu¬ 
curie a încuviinţării de către toţi a faptului că preoţii Maxim şi 
Urbanus, mărturisitori împreună cu Sidonius şi Macarie, s-au 
întors la Biserica Universală, adică, după ce s-au lepădat de ră¬ 
tăcire şi au părăsit nebunia schismatică, ba, mai mult, eretică, au 
revenit, cu credinţa lor sănătoasă, la lăcaşul unităţii şi al adevă¬ 
rului, ca să se întoarcă în slavă tot acolo de unde porniseră întru 
slavă, astfel încât, cei care mărturisiseră pe Hristos să nu pără¬ 
sească mai apoi tabăra şi nici să nu fie amăgiţi în credinţa iubirii 
si unităţii, ca unii care nu fuseseră învinşi în tărie si bărbăţie. 

2. Iată că cinstea neatinsă şi nepătată a slavei, iată că demni¬ 
tatea nestricăcioasă şi neclintită a mărturisitorilor s-au depărtat 
de vânzători şi fugari, i-au părăsit pe trădătorii credinţei şi pe 
vrăjmaşii Bisericii Universale. Pe bună dreptate şi clerul, şi po- 

1 Nu uităm că Hristos nu a fost un nume propriu, ci un atribut, tradus 
(lat. Unctus ) după ebraicul maşiab „Unsul”. 

porul, toată comunitatea fraţilor, i-au primit, precum scrieţi, cu 
foarte mare bucurie pe cei care se reîntorceau, fiindcă în privinţa 
mărturisitorilor care-şi păzesc slava lor şi se reîntorc Ia unitate, 
nimeni nu se socoteşte a nu fi tovarăş şi părtaş la slava lor. 

II. 1. Putem simţi după trăirea noastră bucuria acestei zile. Ce 
va fi fost acolo, căci faptul în sine şi bucuria aceasta se petre¬ 
ceau chiar sub ochii tuturor, de vreme ce aici întreaga mulţime a 
fraţilor se bucura de scrisoarea voastră, pe care aţi trimis-o des¬ 
pre mărturisirea lor şi a primit cu foarte mare veselie această ves¬ 
te a bucuriei tuturor! Căci, precum Domnul spune în Evanghe¬ 
lia Sa, că 

bucuria este foarte mare în cer pentru un păcătos care se 
pocăieşte 1 , 

cu cât mai mare este bucuria, atât pe pământ, cât şi în cer, 
pentru mărturisitorii care, cu slava lor şi cu laudă, revin Ia Bise¬ 
rica lui Dumnezeu şi, cu dovada credinţei şi pildei lor, le deschid 
celorlalţi calea de întoarcere! 

2. De bună seamă, această rătăcire îi înşelase pe unii fraţi ai 
noştri, deoarece Ii se părea că urmează comuniunea mărturisito¬ 
rilor. După ce s-a îndepărtat rătăcirea lor, lumina s-a revărsat în 
piepturile tuturor şi s-a arătat că una singură este Biserica Uni¬ 
versală şi că nu poate fi sfâşiată, nici împărţită. Şi de-acum ni¬ 
meni nu va mai putea fi lesne înşelat de vorbele deşarte ale unui 
schismatic nebun, de vreme ce s-a vădit că bunii şi slâviţii oşteni 
ai lui Hristos nu au putut fi ţinuţi mult timp în afara Bisericii, 
prin înşelăciunea şi viclenia cuiva. 

Iţi doresc, preaiubite frate, să fii mereu bine sănătos. 


1 LucaXV,7-I0. 



SCRISOAREA LII 


Ciprian,fratelui Corneliu 1 


1.1. Cu grijă şi cu dragoste ai procedat, frate preaiubit, 
trimiţând de îndată la noi pe paracliserul 2 Nichifor, care să ne 
vestească slăvită bucurie, prilejuită de revenirea la Biserică a măr¬ 
turisitorilor, şi să ne înarmeze pe deplin împotriva noilor şi pri¬ 
mejdioaselor lovituri ale lui Novaţian şi Novatus, la adresa Bise¬ 
ricii lui Hristos. 

2. Căci, după ce în ajun sosise aici gruparea dăunătoare a 
ticăloşiei eretice, de acum pierdută ea însăşi şi urmând a pierde 
pe alţii care i se vor fi alăturat, Nichifor a sosit pe neaşteptate a 
doua zi cu scrisoarea voastră, din care am şi aflat, şi am început 
a-i înştiinţa şi a-i pregăti şi pe ceilalţi, despre faptul că Euaris- 
tus, din episcop, nu a rămas nici măcar un simplu credincios la¬ 
ic, că, alungat din scaun şi din mijlocul poporului şi izgonit din 
Biserica lui Hristos, rătăceşte departe prin alte provincii şi că el 
însuşi, înecat în privinţa adevărului şi a credinţei, provoacă uno¬ 
ra asemănători sieşi înecuri pe măsură, că şi Nicostratus, după 
ce a fost îndepărtat din sfânta slujire a diaconiei, căci, printr-o 
înşelăciune nelegiuită, s-au furat banii Bisericii şi au dispărut de¬ 
punerile pentru văduve şi orfani, a vrut nu atât să vină în Africa, 
cât să fugă de acolo, din Roma, de dezvăluirea jafurilor şi păcate- 

1 Formula iniţială de salut poate fi prescurtată: s.(alutem), eventual şi 
d.(at), „transmite, urează sănătate”. 

1 Acolutkus (âKoXuGoţ) este ajutorul preotului în slujire, paracliserul. 

ior lui nelegiuite. Iar acum, trădător al Bisericii şi fugar, ca şi cum 
a schimba locul ar însemna că s-a schimbat omul, se semeţeşte 
peste măsură şi se proclamă mărturisitor al lui Hristos, el, care a 
tăgăduit Biserica. 

3. Căci atunci când Apostolul Pavel spune: 

De aceea, va lăsa omulpe tatăl său şi pe mama sa şi vor fi amân¬ 
doi un singur trup, taina aceasta mare este, iar eu zic în Hristos şi 
în Biserică 1 , 

atunci când, zic eu, fericitul Apostol spune acest lucru şi deo¬ 
potrivă, cu sfânt glasul său, mărturiseşte unitatea dintre Hristos şi 
Biserică, ţinută strâns prin legături de nedesfacut, cum poate fi îm¬ 
preună cu Hristos cel care nu este cu mireasa lui Hristos şi în Bise¬ 
rica Lui ? Sau în ce fel ia asupră-şi sarcina de a gospodări ori chiver¬ 
nisi Biserica cel care a prădat şi a înşelat Biserica lui Hristos ? 

II. 1. Despre Novatus nu trebuia să ni se dezvăluie nimic no¬ 
uă, căci mai degrabă prin noi trebuie să vă fie arătat vouă No¬ 
vatus, mereu doritor de schimbări, nebun de boala lăcomiei 
nesătule, umflat de semeţia şi prostia unei mândrii trufaşe, lu¬ 
at totdeauna în nume de rău de episcopii de aici, osândit întot¬ 
deauna ca eretic şi viclean prin glasul tuturor arhiereilor, preo¬ 
cupat mereu să trădeze şi, pentru aceasta, linguşitor ca să înşele, 
niciodată credincios ca să iubească, făclie şi foc întru aprinderea 
răzmeriţei, vârtej şi furtună întru scufundarea credinţei, duşman 
al odihnei, potrivnic al liniştii, vrăjmaş al păcii. 

2. în sfârşit, plecat fiind Novatus de-acolo, de la voi, adică du¬ 
pă ce s-au îndepărtat furtuna şi vârtejul, s-a făcut linişte acolo, în 
acea parte, şi slăviţii şi bunii mărturisitori 2 care, la îndemnul lui, 

1 Efeseni V, 31-32. Sintagma eu zic... trebuie înţeleasă: vreau să spun..., 
mă refer la.... 

2 Maxim şi ceilalţi, amintiţi în Scrisoarea XLIX. 

se depărtaseră de Biserică, s-au reîntors la Biserică, după ce acela 
a părăsit Roma. Tot Novatus este cel care, întâia oară, a semănat 
la noi schisma neînţelegerii şi vâlvătaia care a despărţit pe unii 
fraţi de aici de episcop, el care, în chiar timpul prigoanei, a fost 
pentru noi ca o altă prigoană în a sminti minţile fraţilor. 

3. Tot el este cel care, fără a-i îngădui şi chiar fără a şti eu, l-a 
făcut, prin strădania şi obrăznicia sa, diacon pe tovarăşul său Fe- 
licissimus şi, înaintând cu furtuna sa, spre a răsturna chiar Biseri¬ 
ca Romei, a pus în mişcare acolo lucruri asemănătoare şi pe mă¬ 
sură, despărţind de cler o parte a poporului, sfâşiind înţelegerea 
fraţilor, care erau strâns uniţi şi care se iubeau între ei. Şi, de bu¬ 
nă seamă, fiindcă Roma, prin măreţia sa, trebuia să fie mai pre¬ 
sus de Cartagina, a făptuit acolo lucruri mai mari şi mai grave. 
Cel care aici făcuse un diacon împotriva voinţei Bisericii, acolo 
a făcut un episcop. 

4. Şi nu se mire nimeni de acest lucru la unii asemenea lui. 
Totdeauna cei răi sunt mânaţi ca scoşi din minţi de nebunia lor 
şi, după ce au făcut nelegiuirile, sunt împinşi mai departe chiar 
de conştiinţa minţii lor ticăloase. Nu pot rămâne în Biserica lui 
Dumnezeu cei care nu au păzit învăţătura lui Dumnezeu şi a Bi¬ 
sericii, nici prin felul lucrării lor, nici prin felul paşnic al felului 
lor de a fi. 

5. Orfanii despuiaţi de el, văduvele înşelate, chiar şi banii 
furaţi ai Bisericii cer pentru el aceste pedepse, pe care noi le pre¬ 
vedem pentru nebunia lui. Chiar tatăl lui a murit de foame în 
mahala şi mai apoi, la moarte, nici măcar nu a fost îngropat de 
el. A lovit cu piciorul pântecele soţiei sale şi, provocându-i un 
avort, naşterea a devenit pruncucidere. Şi acum cutează a osândi 
mâinile celor care au adus sacrificii, în vreme ce el însuşi este mai 
ucigaş, prin picioarele-i cu care şi-a ucis fiul ce urma a se naşte! 

III. l. De această dezvăluire a ticăloşiilor se temea de mul- 

» 

tă vreme. Pentru aceasta era încredinţat nu numai că va fi scos 
din rândul preoţilor, ci şi afurisit 1 şi, fiindcă fraţii ne împresu¬ 
rau, ameninţa să vină ziua cercetării, în care pricina lui ar fi fost 
adusă înaintea noastră, de n-ar fi venit mai înainte prigoana, pe 
care acesta, luând-o ca pe un prilej de-a scăpa de osândă şi de-a 
câştiga, a săvârşit toate acestea şi le-a răscolit, astfel încât el, care 
urma să fie alungat şi exclus din Biserică, s-o ia înaintea judecăţii 
episcopilor, printr-o retragere de bunăvoie, ca şi cum ar fi scăpat 
de pedeapsă, luând-o înaintea sentinţei. 

IV. 1. Insă, în ceea ce-i priveşte pe ceilalţi fraţi, pentru care su¬ 
ferim că au fost împresuraţi de el, ne străduim să scape de legă¬ 
tura primejdioasă a vicleanului, să iasă din laţurile ucigătoare ale 
pierzătorului, să revină la Biserica din care acela, pe bună drepta¬ 
te, a fost izgonit, cu voia lui Dumnezeu; şi suntem încredinţaţi, 
că, ajutaţi de mila Domnului, ei se pot întoarce. 

2. Căci nu poate pieri decât cel care este vădit că urmează să 
piară, după cum spune Domnul în Evanghelia Sa: 

Orice răsad pe care nu l-a sădit Tatăl Meu cel ceresc vafi smuls 
din rădăcină . 2 

Cel care nu a fost sădit în învăţăturile şi poruncile lui Dum- 
nezeu-Tatăl, numai acela se va putea depărta de Biserică, numai 
acela, după ce şi-a părăsit episcopii, va putea rămâne în nebunie 
cu ereticii şi schismaticii. Pe ceilalţi însă mila lui Dumnezeu-Ta- 
tăl şi blândeţea Domnului nostru Hristos şi răbdarea noastră îi 
vor uni iarăşi cu noi. 

îţi doresc, frate preaiubit, să fii întotdeauna bine sănătos. 

1 A excomunica, a afurisi; sintagmă consacrată: communicationeprohibe- 
re „a opri de la comuniune” după modelul clasicei exilări: igni etaquă interdi- 
cere „a opri de la foc şi apă”, adică a izgoni, ca fiind spurcat, blestemat. 

2 Matei XV, 13. ’ 

Maxim, Urbanus, Sidonius, Macarie urează sănătate 
fratelui Ciprian 


1.1. Suntem încredinţaţi, preaiubite frate, că şi tu, împreună 
cu noi, te bucuri în egală măsură, că noi, după ce am ţinut adu¬ 
narea pentru treburile Bisericii şi, mai ales, chibzuind în pace, 
trecând cu vederea neînţelegerile şi lăsându-le în seama judecăţii 
lui Dumnezeu, am făcut pace cu episcopul nostru Corneliu şi 
deopotrivă cu tot clerul. Cu bucuria întregii Biserici şi chiar cu 
dragostea binevoitoare a tuturor, a trebuit să afli acest fapt în 
chipul cel mai sigur prin această scrisoare a noastră. 

Ne rugăm, frate preaiubit, să fii bine întru mulţi ani. 



SCRISOAREA LIV 


Ciprian doreşte sănătate preotului Maxim şi totodată 
fraţilor Urbanus, Sidonius şi Macarie 


1.1. După ce mi-a fost citită, fraţi preaiubiţi, scrisoarea 1 pe 
care mi-aţi trimis-o despre întoarcerea voastră şi despre pacea 
cu Biserica şi despre frăţeasca reîntregire, mărturisesc că eu unul 
m-am bucurat tot atât de mult, pe cât mă bucurasem şi înain¬ 
te, când am de aflat slava mărturisirii voastre şi am primit cu 
mulţumire izbânda cerească şi duhovnicească a luptei voastre. 

2. Căci aceasta este altă mărturie a credinţei si slavei voastre: 

» i 

a mărturisi că este una singură Biserică, a nu te face părtaş la ră¬ 
tăcirea ori mai degrabă ticăloşia altuia, a reveni în aceeaşi tabă¬ 
ră de unde aţi pornit înainte, de unde aţi sărit înainte pentru a 
purta bătălia şi pentru a respinge, din toate puterile, vrăjmaşul. 
Căci trofeele din luptă trebuia să fie aduse tot acolo, de unde fu¬ 
seseră primite armele pentru luptă, pentru ca nu cumva Biserica 
lui Hristos să nu-i aibă slăviţi pe aceia pe care Hristos îi pregăti¬ 
se pentru slavă. 

3. Acum însă şi voi aţi păstrat, prin iertarea Domnului, legă¬ 
tura strânsă care se potriveşte credinţei voastre şi legea dragostei 
nedespărţite şi a înţelegerii şi v-aţi făcut pentru ceilalţi pildă de 
dragoste şi de iertare prin întoarcerea voastră, astfel încât adevă- 


Scrisoarea LIII. 

rul Bisericii şi al Evangheliei şi unitatea Tainei, care erau păzite 

de noi, sunt întărite chiar prin alăturarea şi legătura voastră, iar 

mărturisitorii lui Hristos nu se fac capi ai rătăcirii, ca unii care 

fuseseră chezăşii vrednici de laudă ai bărbăţiei si cinstei. 

> > » 

II. 1. Vor vedea cât de mult vă vor ferici ceilalţi sau cât de mult 
vă vor lăuda fiecare între ei. Eu însă mărturisesc că vă fericesc din 
plin şi mă mândresc mai mult decât ceilalţi cu această paşnică 
întoarcere şi dragoste a voastră. Dar, pur şi simplu, trebuie să 
ascultaţi ce a fost în inima mea. Sufeream foarte tare şi mă chi¬ 
nuiam că nu puteam ţine legătura 1 cu cei pe care odată începu¬ 
sem a-i iubi. 

2. După ce voi, ieşiţi fiind din temniţă, v-aţi prins în rătăcirea 
schismatică şi eretică, se părea că slava voastră a rămas în temniţă. 
Se părea că măreţia numelui vostru a rămas acolo, de vreme ce 
oştenii lui Hristos nu se întorceau la Biserică din închisoarea în ca¬ 
re ajunseseră mai înainte cu lauda şi mulţumirea Bisericii. 

III. 1. Căci, deşi se pare că este zâzanie 2 în Biserică, totuşi nici 
credinţa, nici iubirea noastră nu trebuie să fie împiedicate, astfel 
încât, doar fiindcă vedem că este neghină în Biserică, noi înşine 
să ne depărtăm de ea. Trebuie doar să ne străduim să putem fi 
noi grâul, încât, îndată ce grâul a început a fi adunat în hambare¬ 
le Domnului, să luăm rodul lucrării şi strădaniei noastre. Spune 
Apostolul în epistola sa: 

Iar într-o casă mare nu sunt numai vase de aur şi de argint , ci 
şi de lemn şi de lut, iar unele sunt de bună seamă spre cinste, alte¬ 
le spre necinste . 3 

1 A ţine legătura, comunicare, are, contextual, şi sensul de „a fi în comuniune”. 

2 Zâzanie, zizania, din pildele neotestamentare, neghina sau pirul din 
grâu, adică „răutatea, discordia, tulburarea”, după £t£âviov, preluat şi el din 
sumerianul zizăn. 

3 II Timotei II, 20. 

Noi să ne străduim în lucrarea noastră şi, pe cât putem, să ne 
silim a fi vas de aur şi de argint. De altminteri, numai Domnului 
I s-a dat să spargă vasele de lut. Lui, Căruia I-a fost dată şi ver¬ 
geaua de fier. 

2. Nu poate robul fi mai presus de stăpânul său, nici să cea¬ 
ră cineva pentru sine ceea ce Tatăl numai Fiului I-a încredinţat, 
astfel încât să creadă de acum că el poate, fie să aducă lopata la 
arie spre a vântura şi a curăţa, fie să aleagă de grâu toată neghina 
prin judecată omenească. Trufaşă este încăpăţânarea aceasta şi 
nelegiuită puterea pe care şi-o ia nebunia cea strâmbă. 

3. Deoarece unii fac mereu mai mult decât cere blânda drep¬ 
tate, pier din Biserică şi, în timp ce se ridică cu trufie, orbiţi fi¬ 
ind chiar de semeţia lor, pierd lumina adevărului. Pentru aceas¬ 
ta şi noi, păstrând măsura potrivită şi privind cu luare-aminte 
cântarul Domnului şi cugetând la bunătatea şi milostenia lui 
Dumnezeu-Tatăl, abia după ce îndelung şi mult s-a făcut între 
noi cercetarea, am cântărit cu dreaptă măsură cele ce trebuie 
făcute. 

4. Toate acestea le puteţi pătrunde adânc, de veţi fi citit 
cărţuliile mele 1 , pe care de curând Ie citisem aici şi, în nume¬ 
le dragostei noastre, vi le trimisesem şi vouă spre a le citi, căr¬ 
ticele în care nu lipseşte pentru cei căzuţi nici mustrarea, care 
să-i îmboldească, nici leacul care să-i însănătoşească. în mărgi¬ 
nirea mea am vorbit, pe cât am putut, şi despre unitatea Biseri¬ 
cii Universale; sunt încredinţat că această cărţulie vă place acum 

1 De lapsis şi De Cath. Ecclesiae Unitate (cunoscută în timpul lui Fulgen- 
tius ca De simplicitatepraelatorum). Ultima se ocupă de unitatea episcopilor 
în fiecare biserică şi de unitatea din Biserica Universală. Acesta este motivul 
pentru care Sf. Ciprian vorbeşte astfel lui Maxim şi celorlalţi mărturisitori 
reprimiţi în Biserică. 

tot mai mult, de vreme ce acum astfel o citiţi, încât s-o preţuiţi 
şi s-o iubiţi, dacă într-adevăr, ceea ce noi am prins în cuvinte, voi 
împliniţi prin fapte, deoarece reveniţi la Biserică în unitatea iu¬ 
birii şi a păcii. 

Vă doresc, fraţi preaiubiţi, să fiţi totdeauna bine sănătoşi. 



SCRISOAREA LV 


Ciprian urează sănătate fratelui Antonianus 


I. 1. Am primit, frate preaiubit, prima ta scrisoare, care păzeşte 
cu tărie înţelegerea soborului episcopilor şi legătura strânsă cu 
Biserica Universală şi în care ai dat de ştire că tu nu intri în co¬ 
muniune cu Novaţian, ci urmezi hotărârea noastră şi păstrezi o 
singură înţelegere, aceea cu Corneliu, confratele nostru întru 
episcopat. 

2. Mi-ai scris chiar să transmit o copie a acestei scrisori con¬ 
fratelui nostru Corneliu, pentru ca, lăsând la o parte toată grija, 
să ştie de acum că tu te afli în comuniune cu el, adică cu Biserica 
Universală. 

II. 1. Insă ne-a venit mai pe urmă, pe neaşteptate, trimisă prin 
confratele Quintus, o altă scrisoare a ta, din care am înţeles că 
sufletul tău, mişcat de scrisoarea lui Novaţian, a început să dea 
înapoi. Căci, după ce mai înainte ţi-ai arătat cu tărie hotărârea şi 
încuviinţarea, în această scrisoare ai cerut să-ţi răspund ce erezie 
a adus Novaţian sau pe ce întemeindu-se Corneliu intră în co¬ 
muniune cu Trofimus şi cu cei care au jertfit. 

2. Iar dacă te preocupă tulburarea credinţei şi, îngrijorat fi¬ 
ind, cauţi adevărul într-o pricină încurcată, nu trebuie înăbuşită 
grija stăruitoare a unui suflet mistuit de o sfântă teamă. 

III. 1. Şi, fiindcă văd că, după părerea din prima ta epistolă, ai 
fost mai pe urmă tulburat de scrisoarea lui Novaţian, eu, preaiu¬ 
bite frate, pun pe primul loc un anume lucru: bărbaţii neclintiţi 
şi întemeiaţi pe stâncă 1 o dată pentru totdeauna, cu statornicie, 
nu sunt clintiţi, nu spun de o adiere uşoară, dar nici de vânt sau 
de vijelie, astfel încât cugetul, adesea nehotărât şi nesigur, nu le 
este purtat de păreri diferite, ca de sudarea unor vânturi ce dau 
năvală şi nu sunt clintiţi din hotărârea lor, atrăgându-şi învinu¬ 
irea de nestatornicie. Pentru ca scrisoarea lui Novaţian să nu fa¬ 
că acest lucru cu tine, frate, sau cu oricare altul, îţi voi lămuri pe 
scurt, precum ai dorit, temeiul acestei pricini. 

2. Şi, în primul rând, fiindcă tu pari, de bună seamă, tulbu¬ 
rat chiar de purtarea mea, trebuie lămurite faţă de tine, atât per¬ 
soana, cât şi poziţia mea, ca să nu se creadă că eu am renunţat cu 
uşurinţă la hotărârea mea şi, cu toate că la început am apărat, în 
primul rând, asprimea Evangheliei, să pară că mai apoi cugetul 
meu s-a abătut de la învăţătura şi neînduplecarea de mai înainte, 
astfel încât am socotit că trebuie lăsată slobodă iertarea pentru 
cei care şi-au pătat conştiinţa cu adeverinţe de apostazie 2 sau au 
săvârşit sacrificii nelegiuite. Pentru că nici într-o privinţă, nici în 
cealaltă nu am făcut nimic fără o îndelung măsurată şi cântări¬ 
tă judecată. 

IV. 1. Căci, pe când lupta era încă în toi şi bătălia slăvitei în¬ 
fruntări fierbea în clocotul prigoanei, puterile oştenilor trebui- 
seră îmboldite cu tot îndemnul şi deplinul avânt şi, mai cu sea- 

1 Stâncă, aluzie evidentă la Sf. Petru, piatra pe care s-a zidit Biserica. 

1 Vezi primele scrisori, unde se dezbate pe larg problema celor căzuţi, 
lapsi, care aveau dobândite de la autorităţile păgâne adeverinţe, cărticele, 
libelli apostasiae, care-i scoteau din rândul vinovaţilor de a fi creştini; unii 
obţineau fraudulos aceste adeverinţe „de bună purtare”, ferindu-se de fapt să 
aducă sacrificii idolilor. 

mă, trebuiseră însufleţite de răsunetul ca de trâmbiţă al glasului 
nostru cugetele celor căzuţi, ca să urmeze calea pocăinţei, nu nu¬ 
mai prin rugăciuni şi planşete, ci, fiindcă li se dădea prilejul în¬ 
toarcerii la luptă şi al redobândirii mântuirii, să fie încă mai mult 
mânaţi în dorinţa mărturisirii şi slava martiriului, mustraţi fiind 
de cuvintele noastre. 

2. în sfârşit, după ce preoţii şi diaconii mi-au scris despre unii 
că au fost necumpătaţi şi se îmbulzesc spre a primi degrabă co¬ 
muniunea, răspunzându-le în scrisoarea mea, care se păstrează 1 , 
am adăugat şi acest lucru: 

„Aceştia, dacă se grăbesc prea mult, au în puterea lor ceea ce-şi 
doresc; însuşi momentul le oferă mai mult decât cer, căci bătălia 
se duce încă şi înfruntarea este zilnic reluată. Dacă se căiesc cu 
adevărat şi cu tărie pentru fapta lor şi flacăra credinţei este destul 
de puternică, cei ce nu pot fi nimiciţi pot fi încununaţi.” 

3. Totuşi eu am amânat luarea unei hotărâri în privinţa celor 
căzuţi, pentru ca atunci, când ni se vor fi dat răgazul şi liniştea, iar 
milostenia divină va fi îngăduit episcopilor a se aduna la un loc, 
atunci abia, după ce se va fi convenit şi cumpănit o măsură, în ur¬ 
ma înfruntării tuturor, să hotărâm ce se cuvine să facem. Dacă în¬ 
să cineva va fi vrut în mod nechibzuit să intre în comuniune cu 
cei căzuţi, înaintea întrunirii noastre şi înainte de luarea unei ho¬ 
tărâri prin cercetarea tuturor, acesta însuşi să fie afurisit. 

V.l. Acest lucru eu l-am scris pe larg 2 clerului de la Roma, ca¬ 
re pe atunci era fără episcop, şi mărturisitorilor, preotului Ma¬ 
xim şi celoralţi puşi sub pază, uniţi acum în Biserică împreună 
cu Corneliu. Ceea ce le-am scris eu poţi cunoaşte din răspunsu¬ 
rile lor, căci în scrisoarea 3 lor au pus următoarele: 


1 Scrisoarea XIX, 2. 

2 Scrisoarea XXVII. 

3 Scrisoarea XXX, per. V, 3. 

„Cu toate că, într-o pricină atât de însemnată, nouă ne-ar plă¬ 
cea ceea ce şi tu ai lămurit, totuşi mai întâi trebuie sprijinită pacea 
Bisericii, apoi, după ce se va fi făcut astfel o dezbatere a părerilor 
cu episcopii, cu preoţii, cu diaconii, cu mărturisitorii şi, în egală 
măsură, de faţă cu laicii, să se cerceteze pricina celor căzuţi.” 

2. Chiar atunci, pe când Novaţian scria şi citea cu glas tare ce¬ 
ea ce scrisese, iar preotul Moise, pe atunci mărturisitor, de acum 
martir, subscria, s-a adăugat faptul ca celor căzuţi, bolnavi fiind 
şi pe moarte, să le fie dată iertarea. Această scrisoare a fost trimi¬ 
să în toată lumea şi a fost adusă la cunoştinţă tuturor bisericilor 
şi tuturor fraţilor. 

VI. 1. Totuşi, potrivit cu ceea ce se hotărâse înainte, deoarece, 
după potolirea prigoanei, avusesem putinţa de a ne aduna la un 
loc 1 un mare număr de episcopi, pe care ne-au păzit întregi şi te¬ 
feri credinţa noastră şi ocrotirea Domnului, ne-am reunit şi am 
judecat cu o sănătoasă cumpănire, după ce timp îndelungat s-au 
cercetat Scripturile în amândouă privinţele, pentru ca, pe de o 
parte, nici să nu fie tăgăduită cu desăvârşire celor căzuţi nădej¬ 
dea comuniunii şi iertării, încât să se piardă şi mai mult în deznă¬ 
dejdea lor şi, pentru că Biserica le este închisă, să trăiască în chip 
păgân, urmând viaţa lumească, iar pe de alta, nici să nu fie slăbi¬ 
tă asprimea Evangheliei, încât să se îmbulzească cu îndrăzneală 
spre comuniune, ci să dureze îndelung pocăirea şi să se ceară cu 
lacrimi milostenia Tatălui şi să se cerceteze pricinile şi dorinţele şi 
nevoile fiecăruia în parte, conform cu ceea ce este cuprins în căr¬ 
ticica despre care sunt încredinţat că a ajuns Ia tine şi în care s-au 
consemnat punct cu punct cele mai de seamă hotărâri 2 . 

2. Şi, ca să nu pară că nu este de ajuns numărul episcopilor 
din Africa, am scris cu privire la acest lucru chiar şi la Roma, 

1 Sinodul din primăvara anului 251. 

2 Hotărârile nu s-au păstrat şi nici cărţulia (De lapsis) care le cuprindea. 

confratelui nostru Corneliu, iar el însuşi, după ce s-a ţinut un si¬ 
nod cu foarte mulţi confraţi episcopi, a luat aceeaşi hotărâre ca 
şi noi, cu aceeaşi asprime şi sănătoasă cumpătare. 

VII. l. A fost nevoie să-ţi scriu acum despre acest lucru, ca să 
ştii că n-am făcut nimic cu uşurinţă, ci că eu, după cum spusesem 
înainte în scrisorile mele, le-am supus toate judecăţii comune a 
sinodului nostru şi că, de bună seamă, nu am intrat mai înain¬ 
te în comuniune cu nimeni dintre cei căzuţi, de vreme ce până 
acum orice căzut avea de unde primi nu numai îngăduinţa, ci şi 
cununa. 

2. Totuşi, după aceea, precum o cereau şi înţelegerea soboru¬ 
lui şi nevoia de-a aduna comunitatea fraţilor şi de-a obloji rana, 
am cedat cerinţei vremurilor şi am socotit că trebuie să ne în¬ 
grijim de mântuirea celor mulţi, iar acum nu mă îndepărtez de 
cele ce s-au hotărât o dată pentru totdeauna printr-o înţelegere 
comună în sinodul nostru, cu toate că multe se vântură prin gla¬ 
surile multora şi pretutindeni se tot aruncă din gura diavolului 
minciuni împotriva preoţilor lui Dumnezeu, spre a se rupe ar¬ 
monia unităţii universale. 

3. Dar se cuvine ca tu, ca un bun frate şi confrate de epi¬ 
scopat, de aceeaşi simţire, să nu primeşti cu uşurinţă ceea ce 
spun răuvoitorii şi apostaţii, ci ceea ce fac confraţii tăi, bărbaţi 
cumpătaţi şi aleşi, să cântăreşti drept în cercetarea vieţii şi 
învăţăturii noastre. 

VIII. 1. Ajung de acum, frate preaiubit, la persoana confrate¬ 
lui nostru Corneliu, aşa cum l-ai cunoscut mai cu adevărat îm¬ 
preună cu mine, nu din minciuna răuvoitorilor şi defăimători¬ 
lor, ci din judecata lui Dumnezeu, Care l-a făcut episcop, şi din 
mărturia confraţilor, a căror mulţime, pretutindeni în lumea în¬ 
treagă, l-a încuviinţat într-o totală înţelegere. 

2. Căci, ceea ce îi dă preaiubitului nostru Corneliu o intrare 
plină de slavă înaintea lui Dumnezeu şi a lui Hristos şi a Biseri¬ 
cii Lui, la fel şi a tuturor confraţilor, este faptul că el n-a venit la 
episcopat pe neaşteptate, ci, trecut fiind prin toate treptele ierar¬ 
hice ale Bisericii şi slujindu-L pe Domnul mereu în demnităţi 
religioase, a urcat până la culmea cea mai de sus a ierarhiei, prin 
toate treptele slujirii. 

3. Apoi, în cele din urmă, n-a cerut, nici n-a voit episcopa¬ 
tul ca atare şi nici n-a dat buzna precum ceilalţi, pe care-i umflă 
boala îngâmfării şi trufiei lor, ci, îndeobşte liniştit şi cumpătat şi 
precum ne-au obişnuit a fi cei aleşi de Dumnezeu pentru această 
dregătorie, nu s-a silit precum alţii să devină episcop, însă, pen¬ 
tru sfiiciunea înfrânării sale feciorelnice şi pentru smerenia bu¬ 
nei cuviinţe înnăscute şi păstrate, el însuşi a fost silit să primeas¬ 
că, prin constrângere, episcopatul. 

4. Şi a fost făcut episcop de cei mai mulţi confraţi ai noştri, ca¬ 
re erau atunci de faţă în cetatea Romei, care au trimis la noi scri¬ 
sori de slavă şi de laudă şi alese prin mărturia cuprinsului lor, în 
privinţa alegerii lui. Corneliu însă a fost făcut episcop din judeca¬ 
ta lui Dumnezeu şi a Hristosului 1 Său, de mărturia aproape a tu¬ 
turor clericilor, de voinţa poporului, care a fost atunci de faţă, de 
adunarea episcopilor cu vechime şi a bărbaţilor aleşi, cum nimeni 
n-a fost făcut înaintea lui, la o vreme când locul lui Fabian, adică 
al lui Petru, şi treapta scaunului episcopal erau vacante. 

5. După ce acest rang a fost ocupat şi confirmat, atât din voinţa 
lui Dumnezeu, cât şi prin încuviinţarea noastră a tuturor, oricine 
va fi vrut de acum să se facă episcop e silit a o face în afară 2 şi să 
nu primească numirea din partea Bisericii, cel care nu păstrează 

1 Hristosului, Unsului. 

2 Din/în afar z,profantis, „de dincolo de altar” [fanum „altar”), „din afara 
Bisericii, lumesc”. 

unitatea Bisericii. Oricine va fi fost acela, chiar de se avântă mult 
cu de la sine putere şi cere foarte mult pentru sine, este un profan, 
este un străin, este în afară. Şi, deoarece nu poate fi un al doilea 
după cel dintâi, oricine a fost făcut după acesta unul, care trebuie 
să fie singurul, acela este de-acum nu al doilea, ci nici unul. 

IX. 1. Apoi, după primirea, nu prin stăruinţe, nici prin sil¬ 
nicie, a episcopatului, ci din voinţa lui Dumnezeu, Care face 
episcopii, cât de mare a fost bărbăţia în el însuşi, după prelua¬ 
rea episcopatului, cât de mare tăria sufletului, ce fel statornicia 
credinţei, căci noi suntem datori cu inima curată să înţelegem 
profund şi să lăudăm, faptul că el s-a aşezat neînfricat în scaunul 
arhieresc al Romei în acest timp, când un tiran 1 , duşman episco- 
pilor lui Dumnezeu, ameninţa cu lucruri de spus şi de nespus, 
care mai răbdător şi mult mai îngăduitor putea auzi că împotri¬ 
va sa se ridică un alt împărat 2 , decât că în fruntea Romei se pune 
un episcop al lui Dumnezeu. 

2. Oare acesta, frate preaiubit, nu trebuie lăudat ca fiind cea 
mai înaltă mărturie de bărbăţie şi de credinţă, oare nu trebuie 
socotit între slăvirii martori şi mărturisitori acesta, care a şezut 
atâta timp aşteptând pe călăii trupului său şi pe răzbunătorii 
unui tiran înverşunat, care, fie se năpusteau cu sabia asupra lui 
Corneliu, căci se împotrivea decretelor sălbatice şi nesocotea 
ameninţările şi chinurile şi uneltele torturii prin tăria credinţei, 
fie răstigneau, fie ardeau cu foc, fie sfâşiau măruntaiele şi trupu¬ 
rile prin tot felul de pedepse ? Deşi măreţia şi bunătatea Dom¬ 
nului ocrotitor a vrut să fie episcop acela pe care l-a făcut şi l-a 
ocrotit, totuşi Corneliu, în ce priveşte sacrificiul şi spaima lui, a 
suferit orice a putut suferi şi a învins mai întâi prin episcopatul 
lui pe tiranul, învins mai apoi prin armele războiului 3 . 

1 împăratul Dedus, iniţiatorul prigoanei anticreştine din anul 250. 

2 împăratul rival, numit în text princeps aemulus. 

3 Tiranul (Dedus) a fost ucis, în anul 251, într-o luptă pe malurile Dunării. 

X. 1. însă, în ce priveşte lucrurile ruşinoase şi răuvoitoare care 
sunt răspândite despre el, nu vreau să te miri, de vreme ce ştii că 
aceasta este mereu lucrarea diavolului, încât să sfâşie prin min¬ 
ciună pe robii lui Dumnnezeu şi să pângărească prin zvonuri 
neadevărate un nume slăvit, încât, cei ce strălucesc prin lumina 
conştiinţei lor să fie murdăriţi prin cârcoteli mincinoase. 

2. Dar să ştii că fraţii noştri au cercetat şi au aflat în chipul cel 
mai adevărat că acela nu s-a murdărit nici cu folosirea cărticelei 1 , 
precum îl învinuiesc unii, dar nici nu a legat o comuniune nele¬ 
giuită cu episcopii care au adus sacrificii, ci i-a unit cu noi doar 
pe cei a căror pricină a fost ascultată şi a căror nevinovăţie a fost 
recunoscută. 

XI. 1. Căci şi despre Trofimus 2 , despre care ai dorit să ţi se 
scrie, adevărul nu este aşa cum au ajuns la tine zvonul şi min¬ 
ciuna răuvoitorilor. Căci, precum au făcut adesea şi înaintaşii 
noştri, fratele nostru preaiubit a căzut de nevoie, pentru ca fraţii 

noştri să rămână uniţi. 

» > 

2. Şi, fiindcă cea mai mare parte a poporului se îndepărta¬ 
se împreună cu Trofimus, acum Trofimus revenind la Biseri¬ 
că şi dându-i-se ascultare şi mărturisind prin căinţa rugăciunii 
rătăcirea dinainte şi rechemând cu deplină smerenie şi supu¬ 
nere pe fraţi, pe care de curând îi dezbinase, i-au fost ascultate 
rugăminţile şi au fost primiţi în Biserica Domnului nu numai 
Trofimus, ci şi un număr foarte mare de fraţi care fuseseră cu 
Trofimus, care n-ar fi avut de gând nici unul să revină la Biserică, 
decât însoţiţi de Trofimus. 

1 Cărticele: adeverinţe sau recomandări date de mărturisitori (chiar din 
temniţă) pentru obţinerea de către apostaţi a iertării; vezi primele scrisori. 

2 Nu i se cunoaşte cu precizie identitatea, dar pare a fi fost unul din epi¬ 
scopii care l-au confirmat pe Novaţian. (Cf. Eusebiu, Hist. Eccl., XLIII, 10.) 

3. Aşadar, după ce s-a ţinut acolo un sfat cu cei mai mulţi 
confraţi, a fost primit Trofimus, fapt prin care se dobândea întoar¬ 
cerea fraţilor şi mântuirea dată multora. Aşadar, Trofimus a fost 
primit să intre în comuniune ca laic, nu aşa cum ţi-au vestit scriso¬ 
rile răuvoitorilor, anume că ar uzurpa demnitatea de episcop. 

XII. l. Dar si ceea ce ti s-a vestit, anume că Corneliu intră în 
comuniune cu cei care au jertfit, chiar şi acest lucru se naşte din 
zvonurile plăsmuite ale apostaţilor. Căci nu ne pot lăuda cei ca¬ 
re se îndepărtează de noi, dar nici noi nu trebuie să ne aşteptăm 
a fi pe placul acelora care, neplăcându-ne nouă şi răzvrătiţi fiind 
împotriva Bisericii, stăruie în a-i rupe cu silnicie de Biserică pe 
fraţi. Pentru aceasta, frate preaiubit, să nu asculţi cu uşurinţă, 
nici să nu crezi toate zvonurile ce se răspândesc, atât despre Cor¬ 
neliu, cât şi despre noi. 

XIII. l. Iar dacă unii sunt loviţi de boli, să li se dea ajutor în 
neputinţă, aşa cum s-a hotărât. Totuşi, după ce li s-a venit în aju¬ 
tor şi celor în primejdie de moarte li s-a dat iertarea, nu pot fi 
sufocaţi de către noi, sau striviţi, ori împinşi cu forţa şi cu mâna 
noastră spre deznodământul morţii, ca şi cum, de vreme ce ier¬ 
tarea se dă celor care mor, cei care au primit iertarea ar trebui să 
moară. Ci în aceasta să se vadă mai degrabă un semn al iubirii divi¬ 
ne şi al blândeţii părinteşti, anume că, după primirea iertării, sunt 
păstraţi în viaţă. Şi de aceea, dacă, după ce au primit iertarea, li se 
dă un răgaz de la Dumnezeu, nimeni nu trebuie să le aducă vreo 
vină episcopilor, de vreme ce s-a hotărât, o dată pentru totdeauna, 
să li se vină în ajutor fraţilor aflaţi în primejdie de moarte. 

2. Nici să nu socoteşti, preaiubite frate, precum li se pare uno¬ 
ra, că se cuvine ca cei cu cărţulie 1 să fie priviţi la fel cu cei care au 

1 Cărţulie, libellus, de adeverire a apostaziei, obţinută adesea formal, prin 
mituirea oficialilor, pentru a scăpa de rigorile persecuţiei. Posesorii acestora, 
falşi aducători de jertfe, sunt numiţi libellatici. Vezi primele scrisori. 

jertfit, de vreme ce, chiar între cei care au jertfit, sunt adesea de¬ 
osebite atât motivul, cât şi speţa. Căci nu trebuie puşi pe aceeaşi 
treaptă acela care s-a avântat îndată, din voinţa sa, spre sacrificiul 
nelegiuit şi cel care, împotrivindu-se şi luptând îndelung, a ajuns 
de nevoie la acest lucru: acela care s-a trădat şi pe sine şi pe toţi 
ai săi şi cel care, luând asupra sa însuşi primejdia în locul tuturor, 
şi-a ocrotit soţia şi copiii şi toată casa, prin asumarea propriei 
primejduiri; acela care a împins la nelegiuire pe vecinii şi pe pri¬ 
etenii săi şi cel care şi-a apărat vecinii şi slugile şi chiar a primit 
în casele şi ascunzătorile sale foarte mulţi fraţi, ce se ascundeau 
bejeniţi şi fugari, aducând şi oferind Domnului multe suflete vii 
şi nevătămate, care să se roage în locul unuia singur căzut. 

XIV.l. De vreme ce chiar între cei care au jertfit este o mare 
deosebire, ce lipsă de înţelegere şi ce grozavă împietrire este să-i 
alături pe cei cu cărţulie celor care au sacrificat, de vreme ce chiar 
unul pentru care s-a obţinut cărţulia spune: 

„Citisem mai înainte şi aflasem, căci a spus-o episcopul, că ro¬ 
bul lui Dumnezeu nu trebuie să sacrifice idolilor, nici să li se în¬ 
chine şi, pentru a nu face ceea ce nu e îngăduit, de vreme ce mi se 
ivise prilejul dobândirii unei cărţulii, pe care eu însumi n-o pri¬ 
meam, de nu mi se dădea prilejul, fie am mers la magistrat, fie am 
transmis prin altcineva că sunt creştin, că nu-mi e îngăduit să aduc 
jertfe, că nu mă pot apropia de jertfelnicele diavolului, că pentru 
aceasta îi dau o sumă 1 , ca să nu fac ceea ce nu mi-e îngăduit.” 

2. Or, acum, acesta, care s-a pătat cu o adeverinţă, după ce a 
aflat că noi l-am mustrat, că nu trebuia să facă aceasta, cu toa¬ 
te că are mâinile curate şi gura lui n-a murdărit-o nici o atin¬ 
gere a mâncării ucigătoare, dar i-a fost murdărită conştiinţa, el 
plânge când ne aude şi se jeluieşte şi, dacă acum este mustrat că 

1 Sumă, în text praemium, desigur mita pentru a i se elibera actul (fals) 
de apostazie. 

a păcătuit şi a înşelat nu atât prin nelegiuire, cât prin greşeală, 
mărturiseşte că de acum înainte este învăţat şi prevenit. 

XV. 1. Dacă respingem pocăirea acestora, care au încredinţarea 
unei îngăduinţe venite din recunoaştere, îndată, împreună cu 
soţia, cu copiii, pe care-i păziseră neatinşi, sunt atraşi, la chema¬ 
rea diavolului, spre erezie şi schismă. Şi ni se va adăuga ca vină în 
ziua judecăţii, că n-am îngrijit oaia rănită şi, pentru una singură 
căzută, am dus la pieire pe cele multe sănătoase; şi, de vreme ce 
Stăpânul, lăsând nouăzeci şi nouă sănătoase, a căutat una singu¬ 
ră rătăcită şi ostenită şi, găsind-o, a adus-o pe umerii Săi 1 , noi, 
nu numai că nu-i căutăm pe cei osteniţi, dar îi şi gonim pe cei ce 
vin la noi; şi, în vreme ce profeţii mincinoşi nu încetează acum a 
nimici şi a lovi turma lui Hristos, le dăm prilej câinilor şi lupilor, 
să-i pierdem prin împietrirea şi neomenia noastră pe cei pe care 
nu i-a pierdut prigoana ucigaşă. 

2. Şi unde va fi, frate preaiubit, ceea ce spune profetul: 

în toate le fac pe plac tuturor, nu căutând ce mi-e mie folositor, 
ci celor mulţi, spre a se mântui. Urmaţi-mă aşadar . 2 

Si iarăşi: 

» > 

M-amfăcut neputincios pentru cei neputincioşi, ca să-i ajut pe 
cei neputincioşi . 3 

La fel: 

Dacă suferă un singur mădular, suferă împreună şi celelalte 
mădulare: şi, de se bucură un mădular, se bucură împreună şi ce¬ 
lelalte mădulare . 4 

XVI. l. Alta este, frate preaiubit, cugetarea filosofilor şi stoi¬ 
cilor, care spun că toate păcatele sunt egale şi că un bărbat ales nu 

‘LucaXV.4. 

2 1 Corinteni X, 13; XI, 1. 

3 1 Corinteni LX, 22. 

4 1 Corinteni XII, 26. 

trebuie să se încline lesne. Dar între creştini şi filosofi e o foarte 
mare deosebire. Iar dacă Apostolul spune: 

Luaţi seama să nu vă fure cineva cu filosofia şi vorbăria deşartă 1 , 

trebuie să ne ferim de cele ce nu vin din milostenia lui Dum¬ 
nezeu, ci coboară din însuşirea unei filosofii prea împietrite. 

2. Iar despre Moise aflăm că se spune în Scripturi: 

Şi a fost Moise un om cu totul blând . 2 

Şi Domnul, în Evanghelia Sa, zice: 

Fiţi milostivi, precum şi Tatăl vostru milostiv este cu voi . 3 

Si iarăşi: 

» > 

Nu cei sănătoşi au nevoie de doctori, ci cei bolnavi . 4 

3. Ce vindecare poate aduce unul care zice: 

„Eu îi vindec doar pe cei sănătoşi, care n-au nevoie de doctor”? 

Celor răniţi trebuie să le dăm ajutorul nostru, vindecarea 
noastră. Să nu-i socotim morţi, ci mai degrabă că zac pe jumă¬ 
tate morţi, pe cei pe care-i vedem răniţi de prigoana ucigătoare: 
dacă aceştia ar fi cu totul morţi, niciodată mai apoi nu s-ar face 
din ei martori şi mărturisitori. 

XVII.l. Dar, deoarece în urma pocăinţei există în ei ceea ce 
se poate însănătoşi întru credinţă şi bărbăţie, iar tăria se înar¬ 
mează prin pocăinţă, 

2. - căci nu se va putea înarma dacă cineva cade în deznădej¬ 
de, dacă, îndepărtat fiind cu împietrire şi cruzime de Biserică, îşi 
întoarce spre păgâni căile şi lucrările lumii acesteia, ori, respins 
fiind de Biserică, trece la eretici şi schismatici, acolo unde, deşi 

1 Coloseni II, 1. 

2 NumeriiXII, 1,3. 

5 LucaVI, 36. 

6 Matei IX, 12. 

va fi fost ucis mai apoi pentru numele lui Hristos, scos fiind în 
afara Bisericii şi depărtat de unitate şi iubire, nu va putea fi încu¬ 
nunat în moarte 

3. şi pentru aceasta, frate preiubit, am hotărât ca, după cerce¬ 
tarea fiecărei pricini, toţi cei cu cărţulie să fie primiţi, să se vină 
în ajutor jertfitorilor aflaţi pe moarte, pentru că spovedanie la 
cei de jos nu există şi nimeni nu poate fi silit la pocăinţă de către 
noi, dacă i se ridică folosul pocăinţei. De va fi venit mai înainte 
înfruntarea 1 , se va afla înarmat pentru înfruntare, întărit de noi: 
dar dacă boala îl va fi urgisit înaintea înfruntării, el se duce cu 
mângâierea iertării şi a împărtăşirii. 

XVIII. 1. Şi noi nu judecăm dinainte ceea ce va judeca Dom¬ 
nul, astfel încât, de va găsi deplină şi dreaptă pocăinţa păcătosu¬ 
lui, să încuviinţeze atunci ceea ce se va fi hotărât de noi aici. Dacă 
însă cineva ne va fi înşelat cu prefăcută pocăinţă, Domnul, care 
nu este amăgit şi care pătrunde inima omului, să judece despre 
cele pe care noi nu le-am văzut şi să îndrepte Stăpânul hotărârea 
robilor. Noi totuşi trebuie să ne amintim, frate, că scris este: 

2. Fratele care-şi ajută fratele se va înălţa . 2 

Chiar şi Apostolul a spus: 

Toţi cei care luaţi seama, casă nu cădeţi şi voi în ispită, purtaţi-vă 
sarcinile unii altora şi aşa veţi împlini legea lui Hristos : 3 

Pentru ca iarăşi, mustrându-i pe trufaşi şi înfrângându-le 
semeţia, să adauge în epistola sa: 

Şi cel câruia-ipare că stă neclintit să ia seama să nu cadă . 4 

Iar în alt loc spune: 

1 înfruntarea, adică martiriul, înaintea morţii naturale ori cauzate de boală. 

1 Pilde XVIII, 19. - trimitere greşită. 

2 Galateni VI, 1-2. 

3 1 Corinteni X, 12. 

Cine eşti tu, ca să judeci pe sluga altuia? Pentru Domnul său 
stă ori cade. Dar va sta: căci Dumnezeu are putere să-l ţină pe 
el . 1 

Chiar Ioan va adeveri, că Domnul nostru Iisus Hristos este 
apărător şi mijlocitor pentru păcatele noastre, zicând: 

Copilaşii mei, acestea vi le scriu, ca să nu păcătuiţi; iar dacă va 
fi păcătuit cineva, avem Mijlocitor către Tatăl pe Iisus Hristos cel 
drept, şi însuşi este rugăciunea pentru păcatele noastre . 2 

însuşi Apostolul Pavel a pus în epistola sa: 

Dacă Hristos a murit pentru noi, pe când eram încă păcătoşi, 
cu atât mai vârtos acum, îndreptaţi prin sângele Lui, ne vom iz¬ 
băvi prin El de mânie . 3 

XIX.l. Gândindu-ne la bunătatea şi îndurarea Lui, nu tre¬ 
buie să fim într-atât de cruzi şi aspri şi neomenoşi în a-i îngriji 
pe fraţi, ci să suferim cu suferinzii şi să plângem cu cei ce plâng 
şi, pe cât putem, să-i ridicăm cu ajutorul şi mângâierea dragos¬ 
tei noastre, nici într-atât de neîmblânziţi şi încăpăţânaţi în a ni¬ 
mici pocăinţa lor, şi iarăşi, nici slobozi şi lesnicioşi în a uşura cu 
nechibzuinţă comuniunea. 

2. Iată, fratele zace rănit, lovit în luptă de vrăjmaş. Pe de o 
parte, diavolul caută să ucidă pe cel pe care l-a rănit, pe de alta, 
Hristos îl îmbărbătează să nu moară cu totul cel pe care l-a răs¬ 
cumpărat. Căruia dintre cei doi ne alăturăm, de partea cui stăm? 
Oare îl sprijinim pe diavol, ca să ucidă şi nu-1 luăm în seamă pe 
fratele ce zace fiind pe moarte, precum ierarhii şi leviţii în Evan¬ 
ghelie? Ori, de bună seamă, ca ierarhi ai lui Dumnezeu şi ai lui 
Hristos, urmând ce a învăţat şi a făcut Hristos, îl smulgem pe cel 
rănit din fălcile vrăjmaşului şi-l încredinţăm vindecat judecăto¬ 
rului Dumnezeu? 


4 Romani, XIV, 4. 
5 1 Ioan II, 1-2. 

6 Romani V, 8-9. 

XX. 1. Şi să nu crezi, preaiubite frate, că de aici se micşorează 
bărbăţia fraţilor ori lipsesc muceniciile din faptul că se va fi 
uşurat pocăinţa pentru cei căzuţi şi că li se va fi dat pocăiţilor nă¬ 
dejdea iertării. Tăria credincioşilor rămâne neclintită şi, la cei ce 
se tem şi iubesc din toată inima pe Dumnezeu, neclintirea rămâ¬ 
ne trainică şi puternică. 

2. Căci şi desfrânaţilor Ii se lasă de către noi un răgaz pentru 
pocăinţă şi li se dă iertarea. Şi totuşi, pentru aceasta, nu scade 
în Biserică fecioria, nici nu slăbeşte, din pricina păcatelor alto¬ 
ra, dorinţa slăvită a înfrânării. Biserica înfloreşte încununată de 
atâtea fecioare, iar neprihănirea şi sfiala păstrează tăria slavei sa¬ 
le, şi puterea înfrânării nu este frântă, pentru că desfrânării i se 
uşurează pocăinţa şi iertarea. 

3. Una este să aştepţi pentru iertare, alta să ajungi la sla¬ 
vă, altceva ca cel trimis la închisoare să nu iasă de acolo pâ¬ 
nă nu plăteşte ultimul bănuţ 1 , şi iarăşi una este a primi răspla¬ 
ta credinţei şi bărbăţiei, alta ca cel chinuit pentru păcate să se 
cureţe printr-o lungă suferinţă şi să se purifice îndelung prin foc, 
altceva să fi purificat toate păcatele prin pătimire, una, în sfârşit, 
a fi în aşteptare pentru osânda Domnului în ziua judecăţii, şi 
iarăşi altceva a fi încununat de Domnul. 

XXI. l. Printre înaintaşii noştri, unii episcopi, aici, în pro¬ 
vincia noastră, n-au socotit că trebuie să li se dea iertarea 
desfrânaţilor şi au închis cu totul calea pocăinţei pentru des- 
frânare. Totuşi nu s-au retras din adunarea confraţilor lor epi¬ 
scopi, nici n-au rupt cu încăpăţânarea împietririi ori neclintirii 
lor unitatea Bisericii Universale, astfel încât, deoarece Ia unii se 
acorda iertarea desfrânaţilor, cei care n-o dădeau să se despartă 
de Biserică. 


1 Matei V, 26. 

2. Păstrându-se legătura unităţii şi păzind în persoană jură¬ 
mântul nedespărţit al Bisericii Universale, fiecare episcop îşi 
hotărăşte şi-şi conduce lucrarea, având a da socoteală Domnului 
pentru alegerea sa. 

XXII.l. Mă mir însă că sunt unii atât de îndărătnici, încât so¬ 
cotesc că nu trebuie dată pocăinţa celor căzuţi ori cred că celor ce 
se pocăiesc trebuie să li se refuze iertarea, cu toate că scris este: 

Adu-ţi aminte de unde ai căzut şi te pocăieşte şi fă faptele de 
mai înainte . 1 

Ceea ce de bună seamă se spune aceluia despre care se ştie că 
a căzut şi pe care Domnul îl îndeamnă să se ridice iarăşi prin lu¬ 
crări, căci scris este: 

Milostenia izbăveşte de la moarte 2 , 

şi desigur nu de acea moarte pe care o dată pentru totdeauna 
a stins-o Sângele lui Hristos şi de care slava Botezului mântuitor 
şi a Mântuitorului nostru ne-a izbăvit, ci de cea care mai pe ur¬ 
mă se strecoară prin păcate. 

2. La fel, în alt loc, se dă timp pentru pocăinţă şi Domnul 
mustră pe cel ce nu se căieşte: 

Am multe, zice, împotriva ta, căci pe soţia ta Izabela, care-şi 
zice prorociţi, o laşi de învaţă şi amăgeşte pe robii Mei să se des¬ 
frâneze şi să mănânce din jertfa, şi i-am dat timp să se pocăiască şi 
nu voieşte să se pocăiască de desfrânare. Iată, o trimit la pat în cea 
mai mare suferinţă şi pe cei care s-au desfrânat cu ea, de nu se vafi 
pocăit de faptele sale . 3 

Şi, de bună seamă. Domnul nu îndemna la căinţă, de nu făgă¬ 
duia îndurare celor ce se pocăiau. Şi spune în Evanghelie: 

1 Apocalipsa II, 5. 

2 Tobit IV, 10. 

1 Apocalipsa II, 20-22. 

Vă spun vouă, că aşa şi în cer vafi mai multă bucurie pentru un 
păcătos care se căieşte, decât pentru nouăzeci şi nouă de drepţi care 
n-au nevoie de pocăinţă . 1 

3. Căci, de vreme ce scris este că: 

Dumnezeu n-a făcut moartea şi nu Se bucură de pieirea celor 
vii 2 , 

ca unul Care doreşte ca nimeni să nu piară, vrea ca păcătoşii 
să se pocăiascâ şi, prin pocăinţă, să revină iarăşi la viaţă. Pentru 
aceasta, strigă şi grăieşte prin profetul Ioil: 

Şi acum, zice Domnul Dumnezeul vostru: „întoarceţi-vă 
la Mine din toată inima voastră, cu postiri şi plâns şi tânguire, 
şi sfâşiaţi inimile şi nu veşmintele voastre, şi întoarceţi-vă către 
Domnul Dumnezeul vostru, căci milostiv este şi îndurător şi răb¬ 
dător şi cu multă milă, şi Care îşi schimbă hotărârea de la relele 
pedepse hotărâte .” 3 

4. Chiar în Psalmi citim despre asprimea şi totodată îndu¬ 
rarea lui Dumnezeu, Care ameninţă şi în acelaşi timp cruţă, 
pedepseşte ca să îndrepteze şi mântuieşte după ce a îndreptat. 

Cerceta-voi, zice, cu toiagulfărădelegile lor şi cu bătăi păcatele 
lor; iar mila Mea nu o voi depărta de la ei . 4 

XXIII. 1. Domnul însuşi, în Evanghelie, arătând milostenia 
Iui Dumnezeu-Tatăl, spune: 

Cine este între voi omul care, de-i va cere fiulpâine, să-i întindă 
o piatră, ori, de-i vafi cerut peşte, să-i întindă un şarpe? Deci, dacă 
voi, răi fiind, ştiţi să daţi daruri bune fiilor voştri, cu cât mai mult 
Tatăl vostru Cel din ceruri va da cele bune celor care cer de la El ! 5 

1 Luca XV, 7. 

3 înţelepciunea lui Solomon 1,13. 

4 Ioil 11,12-13. 

1 Psalmi LXXXVIII, 32-33. 

2 Matei VII, 9-11. 

2. Domnul aseamănă aici pe tatăl trupesc cu veşnica şi înde¬ 
lunga îndurare a lui Dumnezeu-Tatăl. Iar dacă tatăl ăsta de nimic 
de pe pământ, jignit greu de fiul păcătos şi rău, de-1 va fi văzut 
totuşi mai apoi schimbat şi, părăsind păcatele vieţii de mai îna¬ 
inte, îndreptat cu durerea pocăinţei spre alese şi bune obiceiuri 
şi lucrarea nevinovăţiei, se bucură şi mulţumeşte şi îmbrăţişează, 
primind cu învoirea bucuriei părinteşti pe cel pe care mai înain¬ 
te îl îndepărtase: cu cât mai mult Tatăl acela, unul şi cu adevărat 
bun şi milostiv şi îndurător, ba însăşi bunătatea şi milostenia şi 
cucernicia în sine, Se bucură de pocăirea fiilor Săi şi nu ameninţă 
cu mânie pe cei ce se pocăiesc ori plâng şi se tânguiesc, ci mai de¬ 
grabă făgăduieşte iertare şi îngăduinţă! 

3. Pentru aceasta Domnul îi numeşte în Evanghelie fericiţi 1 , 
căci cel ce plânge cere milostenie, cel ce este mândru şi trufaş îşi 
pregăteşte pedeapsa judecăţii viitoare. 

4. De aceea, frate preaiubit, am socotit că cei ce nu se pocă¬ 
iesc şi nu dovedesc din toată inima durere pentru păcatele lor, 
nici mărturisire vădită a jeluirii lor, să fie cu totul opriţi de la nă¬ 
dejdea comuniunii şi iertării, chiar de vor fi început a se ruga în 
boală, căci pe ei nu căinţa pentru păcat îi împinge a se ruga, ci 
apăsarea morţii ce-i ameninţă, şi nu e vrednic să primească mân¬ 
gâiere în clipa morţii, cel care nu s-a gândit că este muritor. 

XXIV.l. în ceea ce-1 priveşte pe Novaţian, despre care, prea¬ 
iubite frate, ai dorit să ţi se scrie ce anume erezie a adus, să ştii 
că, în primul rând, noi nu trebuie să fim curioşi ce învaţă el, de 
vreme ce o face în afară. Oricine şi de orice fel ar fi, nu e creştin 
cel care nu este în Biserica lui Hristos. Chiar de se mândreşte şi 
propovăduieşte cu glas semeţ filosofia şi cuvântul său, cel ce n-a 
păzit nici iubirea frăţească, nici unitatea Bisericii a pierdut chiar 
si ce a fost mai înainte. 


3 Cf. Matei V, 5. 

2. De nu cumva ţi se pare episcop cel care, făcut episcop în Bi¬ 
serică de către şaisprezece confraţi episcopi, se străduieşte a se fa¬ 
ce prin linguşire de către cei plecaţi din Biserică episcop nelegiu¬ 
it şi străin. Cu toate că de la Hristos este una Biserică răspândită 
în multe mădulare prin toată lumea, de asemenea un singur epi¬ 
scopat împărţit în mulţimea unită a multor episcopi, el, împotri¬ 
va predaniei lui Dumnezeu, împotriva unităţii strânse şi pretu¬ 
tindeni legate, se sileşte să facă o biserică omenească şi-şi trimite 
prin cele mai multe cetăţi noii săi apostoli, ca să aşeze temeliile 
noii sale zidiri; şi, în vreme ce, de curând, prin toate provinciile 
şi prin toate cetăţile, au fost rânduiţi episcopi înaintaţi în vârstă, 
curaţi în credinţă, încercaţi în nevoie, exilaţi în prigoană, el cu¬ 
tează să numească, peste aceştia, alţi episcopi mincinoşi. 

3. De parcă ar putea străbate întreaga lume cu încăpăţânarea 
unei noi încercări ori să sfâşie trupul unit al Bisericii cu sămânţa 
dezbinării sale, neştiind că mereu schismaticii au clocotit la în¬ 
ceputuri şi nu pot avea spor, nici a mări ceea ce cu nelegiuire au 
început, ci îndată cad dimpreună cu ticăloasa lor pizmă. 

4. Dar nu poate păstra episcopatul, chiar de fusese făcut mai 
înainte episcop, dacă se leapădă de corpul episcopilor săi şi de 
unitatea Bisericii, de vreme ce Apostolul ne sfătuieşte să ne spri¬ 
jinim unii pe alţii, nu să ne depărtăm de unitatea pe care Dum¬ 
nezeu a întemeiat-o, şi spune: 

Sprijinindu-vă unii pe alţii în iubire, silindu-vâ îndeajuns să 
păziţi unitatea Duhului, întru legătura păcii . 1 

Prin urmare, cel ce nu păzeşte nici unitatea Duhului, nici le¬ 
gătura păcii şi se desparte de unitatea Bisericii şi de soborul ie¬ 
rarhilor nu poate avea nici demnitatea de episcop, ca unul care 
nu binevoieşte a ţine nici unitatea, nici pacea episcopatului. 


Efeseni IV, 2-3. 

XXV. l. Apoi, câtă umflare de semeţie, câtă uitare a smereni¬ 
ei şi blândeţii, câtă mândrie a trufiei este ca cineva fie să îndrăz¬ 
nească, fie să creadă că poate face ceea ce nici Apostolilor nu le-a 
îngăduit Domnul, să creadă că poate deosebi neghina 1 de grâu, 
ori, de parcă i s-ar fi dat lui însuşi să mânuiască vânturătoarea şi 
să cureţe aria, încearcă să despartă pleava de grăunţe. 

2. Iar când Apostolul zice: 

în casa cea mare sunt nu numai vase de aur şi argint, ci şi de 
lemn şi de lut 1 , 

pare că alege vasele de aur şi argint, însă le dispreţuieşte pe ce¬ 
le de lemn şi de lut, le aruncă, le osândeşte, cu toate că numai în 
ziua Domnului vasele de lemn sunt arse în flacăra focului dum¬ 
nezeiesc, iar cele de pământ sunt sparte de Acela căruia i s-a dat 
toiagul de fier. 

XXVI. 1. Or, dacă se închipuie cercetător şi judecător al ini¬ 
mii şi rărunchilor, să judece despre toate cu dreptate şi, de vreme 
ce ştie că scris este: 

Iată, te-ai făcut sănătos; să nu maipăcătuieşti, ca să nu fi se în¬ 
tâmple ceva mai râu 3 , 

să îndepărteze de la sine şi din preajma sa pe înşelători şi 
desfrânaţi, câtă vreme cu mult mai grea şi mai rea este pricina 
unui desfrânat decât a unuia cu cărţulie de apostazie, căci acesta 
a păcătuit silit fiind, pe când acela de bunăvoie; acesta, socotind 
de ajuns să nu aducă sacrificii, a fost înşelat de o rătăcire, pe când 
acela, distrugător al căsniciei altuia ori intrat în casa de pierzanie 
la cloaca şi prăpastia mocirloasă a gloatei, a siluit trupul sfinţit 
şi templul lui Dumnezeu cu nămolul ticălos, după cum spune 
Apostolul: 

2 Neghina, în text zizania, după grecul ?i?âviov, la rândul său din sumeri¬ 
anul zizăn, care însemna „grâu”. 

3 II Timotei II, 20. 

1 Ioan V, 14. 

Orice păcat pe care-l va fifăcut omul este în afară de trup: dar 
cel ce se dă desfrânării păcătuieşte în trupul său . 1 

2. Totuşi, chiar şi acestora li se dă pocăinţa şi li se lasă nădejdea 
de a plânge şi de a cere iertare, după cum însuşi Apostolul spune: 

Mă tem ca nu cumva, venind la voi, să-i deplâng pe mulţi 
dintre aceştia, care au păcătuit mai înainte şi nu s-au pocăit de 
necurăţiile şi desfirânarea, şi necumpătarea, pe care le-aufăcut . 2 

XXVII. 1. Iar noii eretici să nu se mângâie cu faptul că nu 
sunt, zic ei, în comuniune cu idolatrii 3 , cu toate că sunt la ei 
desfrânaţi şi înşelători, ceea ce ţine de nelegiuirea idolatriei, du¬ 
pă cum spune Apostolul: 

Să ştiţi aceasta, înţelegând că orice desfrânat ori necurat ori 
înşelător, ceea ce este idolatrie, nu are moştenire în împărăţia lui 
Hristos Dumnezeu . 4 

Si iarăşi: 

» > 

Ucideţi mădularele voastre cele pământeşti, lepădând desfiâ- 
narea, necurăţia, pofta cea rea şi lăcomia, care sunt închinare la 
idoli, pentru care vine mânia lui Dumnezeu . 5 

2. Căci, de vreme ce trupurile noastre sunt mădularele lui 
Hristos şi fiecare în parte suntem templul lui Dumnezeu, orici¬ 
ne siluieşte templul lui Dumnezeu, pe Dumnezeu îl siluieşte, iar 
cel care împlineşte voinţa diavolului slujeşte demonilor şi idoli¬ 
lor. Iar faptele rele nu vin de la Sfântul Duh, ci poftele născute 
din aţâţarea vrăjmaşului şi dintr-un duh necurat ne împing să lu¬ 
crăm împotriva lui Dumnezeu şi să slujim diavolului. Aşa se face 
că, dacă ei spun că unul se întinează de păcatul celuilalt şi, prin 

2 1 Corinteni VI, 18. 

3 II Corinteni XII, 20-21. 

4 Idolatrii, păgânii închinători la idoli (din eîSolov şiXaTpeuw „a sluji”). 

1 Efeseni V, 5. 

2 Coloseni III, 5-6. 

cuvântul lor, sc silesc să treacă asupra celui nepăcătos idolatria 
păcătosului, ei, chiar după cuvântul lor, n-ar putea fi iertaţi de 
nelegiuirea idolatriei, de vreme ce se vădeşte din mărturia Apos¬ 
tolului că desfrânaţii şi înşelătorii, cu care sunt ei în comuniune, 
sunt idolatri. 

3. La noi însă, pe măsura credinţei noastre şi a frumuseţii 
dumnezeieşti date propovăduirii noastre, se află rânduiala ade¬ 
vărului: fiecare este legat de păcatul său şi nimeni nu poate fi fă¬ 
cut vinovat pentru altul, de vreme ce Domnul mustră şi spune: 

Dreptatea celui drept va fi asupra lui, şi ticăloşia ticălosului va 
fi asupra lui . 1 

Şi iarăşi: 

Nu vor muri părinţii pentru fii şi fiii nu vor muri pentru 
părinţi. Fiecare va muri pentru păcatul său . 2 

De bună seamă, citind şi păzind acest lucru, socotim că ni¬ 
meni nu trebuie îndepărtat de fructul îndurării şi de nădejdea 
iertării, căci cunoaştem atât din încredinţarea Sfintei Scrip¬ 
turi, cât şi din hotărnicirea şi îndemnul lui Dumnezeu însuşi, că 
păcătoşii sunt chemaţi la pocăinţă şi că celor ce se pocăiesc nu li 
se refuză iertarea şi îndurarea. 

XXVIII. 1. Şi, vai, ce batjocură adusă spre înşelarea fraţilor; 
vai, ce înşelare de-o clipă a tânguirii celor nenorociţi; vai, ce ne¬ 
lucrătoare şi deşartă învăţătură a rânduielii eretice, să îndemni 
la pocăinţa îndurării şi să lipseşti îndurarea de lecuire, să spui 
fraţilor noştri: 

„Plângi şi varsă lacrimi şi jeluieşte-te zi şi noapte şi lucrează 
din plin pentru spălarea şi curăţirea păcatului tău, dar, după toa¬ 
te acestea, vei muri în afara Bisericii. Vei face totul pentru ierta¬ 
re, dar nu vei primi în nici un chip iertarea pe care o ceri.” 

3 Iezechiei XVIII, 20. 

1 Deuteronom XXIV, 16. 

Cine nu va pieri pe dată, cine nu se va pierde chiar de lipsa 
nădejdii, cine nu-şi va întoarce sufletul de la gândul jeluirii? 

2. Socoteşti oare, că ţăranul va lucra, de-i vei spune: 

„Lucrează-ţi ţarina cu toată priceperea plugarului, veghează-ţi 

cu grijă holdele, dar bucate nu vei secera, nu vei stoarce nici un 
strugure, nu vei apuca rodul măslinilor tăi, nu vei culege nici o 
poamă din livadă?” 

3. Ori nu este precum dacă, celui pe care-1 îndemni spre stă¬ 
pânirea şi folosirea corăbiilor, i-ai spune: 

„Frate, cumpără lemn din cele mai bune păduri, întocmeşte o 
corabie din stejari puternici şi aleşi, sileşte-te să fie înzestrată cu 
cârmă, odgoane şi pânze, dar, după ce vei fi făcut acestea, nu vei 
vedea folosul drumurilor şi călătoriilor ei?” 

XXIX.l. A închide şi a tăia dinainte drumul durerii şi calea 
pocăinţei înseamnă ca, prin împietrirea şi cruzimea noastră, să 
se îndepărteze însăşi pocăinţa, de vreme ce i se ia rodul, cu toa¬ 
te că, în Scriptură, Dumnezeu Se milostiveşte de cei ce se în¬ 
torc la El şi se pocăiesc 1 . Iar dacă noi aflăm că nimeni nu trebuie 
oprit de la pocăinţă şi că celor ce se roagă şi cer mila Domnului 
li se poate da iertarea prin ierarhii Lui, după cum El este milos¬ 
tiv şi cucernic, trebuie primit geamătul celor ce plâng, iar rodul 
pocăinţei nu trebuie refuzat celor îndureraţi. 

2. Şi, pentru că la cei de jos nu există spovedanie, nici mărturi¬ 
sire 2 nu se poate face acolo, cei care se vor fi pocăit şi rugat din toa- 

1 îndemnul la pocăinţă şi făgăduinţa iertării lui Dumnezeu, apar adesea 
în Sfânta Scriptură, fie în parabole, ca cea a fiului risipitor (Luca, XV, 10-32), 
fie chiar direct. 

2 Spovedanie, mărturisire - aproape cu acelaşi sens -, prin doi termeni: 
confessio şi exomologesis , după âlopolăyrjcrk;, expresie a preocupării Sfântului 
Ciprian nu numai pentru conţinutul, ci şi pentru ţinuta mesajului. 

tă inima trebuie deocamdată primiţi în Biserică şi păstraţi înăun¬ 
trul ei pentru Domnul, Care, urmând a veni la Biserica Sa, va ju¬ 
deca de bună seamă cu privire la cei pe care-i va fi găsit înăuntru. 

3. Iar apostaţii şi trădătorii, ori vrăjmaşii şi potrivnicii, care ri¬ 
sipesc Biserica lui Hristos, chiar de vor fi fost ucişi afară pentru 
numele Lui, nu pot fi primiţi, după Apostol, la iertarea Bisericii, 
de vreme ce n-au păzit nici Duhul, nici unitatea Bisericii. 

XXX.l. Deocamdată, frate preaiubit, din cele multe, am 
străbătut pe scurt aceste puţine lucruri, prin care să răspund şi 
dorinţei tale şi să te leg tot mai mult de comunitatea soborului 
şi trupului nostru. 

2. Dar, dacă vei avea prilejul şi putinţa de a veni la noi, vom 
putea vorbi împreună şi vom dezbate mai pe îndelete şi deplin 
cele ce duc la înţelegerea mântuitoare. 

îţi doresc, preaiubite frate, să fii mereu bine sănătos. 



SCRISOAREA LVI 


Ciprian doreşte sănătate fraţilor săi, Fortunatus, 
Ahymnus, Optatus, Privatianus, Donatus şi Felix 


I. 1. Mi-aţi scris, fraţi preaiubiţi, că, în timp ce voi vă aflaţi 
în cetatea Capsa 1 pentru alegerea episcopului, fratele şi tovară¬ 
şul nostru Superius a adus la voi vestea că fraţii noştri Ninus, 
Clementinus şi Florus, care fuseseră prinşi mai înainte, în tim¬ 
pul prigoanei, mărturisind numele Domnului, învinseseră silni¬ 
cia magistratului şi atacul mulţimii furioase, că după aceea, du¬ 
pă ce au fost chinuiţi înaintea proconsulului 2 cu grele cazne, au 
fost striviţi de grozăvia chinurilor şi, de la treapta slavei către care 
tindeau cu deplina bărbăţie a credinţei, au cedat chinurilor înde¬ 
lungi, dar că totuşi, nici după această grea cădere, suferită nu de 
bună voie, ci prin silnicie, nu au încetat a face pocăinţă timp de 
trei ani. Despre aceştia aţi socotit că trebuie să mă întrebaţi dacă 
este oare îngăduit a-i mai primi în comuniune. 

II. 1. Prin urmare, după dorinţa sufletului meu, socotesc că 
nu va lipsi îndurarea Domnului pentru aceştia, despre care se 
ştie că au stat 3 drept în luptă, că au mărturisit numele Domnu- 

1 Cetatea Capsa/Gafsa în Byzacena, regiune a Africii Proconsulare, în zo¬ 
na Tunisiei de astăzi. 

1 Persecuţia pare a se fi agravat odată cu sosirea proconsulului, în aprilie. 

3 Au stat, opus, ca peste tot, lui „au şezut” (stare - şedere), defineşte atitu¬ 
dinea demnă, bărbătească, rezistenţa neclintită (în picioare) în mărturisirea 
şi apărarea credinţei. 

lui, că au învins silnicia magistraţilor şi atacul gloatei furioase, 
că, pentru statornicia credinţei neclintite, au suferit temniţa, că, 
în mijlocul ameninţărilor proconsulului şi ale mulţimii aţâţate, 
care-i înconjura, s-au împotrivit torturilor sfâşietoare şi înde¬ 
lung şi repetat chinuitoare: astfel încât ceea ce pare a se fi năruit 
prin slăbiciunea din urmă a cărnii se înalţă prin apărarea faptelor 
vrednice de mai înainte şi este de ajuns pentru asemenea creştini 
că au pierdut slava; socotesc însă că nu trebuie nici să le închi¬ 
dem calea iertării, nici să-i lipsim de bunătatea părintească şi de 
comuniunea noastră: noi socotim că acestora le poate fi de ajuns 
spre a dobândi îndurarea Domnului faptul că vreme de trei ani, 
neîntrerupt şi cu durere, după cum scrieţi, au plâns într-o amar¬ 
nică jeluire de căinţă. 

2. De bună seamă, nu socotesc să li se dea iertarea fără lua- 
re-aminte şi fără temei celor pe care-i vedem că nici mai înainte 
n-au lipsit din luptă cu bărbăţia slujirii lor ca oşteni şi că, dacă 
bătălia chiar va veni din nou, ei îşi pot recâştiga slava dinainte. 
Căci, deoarece în sinod 1 s-a hotărât ca celor care se pocăiesc, să 
li se vină în ajutor şi să li se dea iertarea celor aflaţi în primejdie 
de moarte, că trebuie astfel să aibă întâietate în primirea iertării 
cei pe care îi vedem că nu au căzut din nevolnicia sufletului, ci, 
luptând în bătălie şi fiind răniţi, nu au putut duce până la capăt 
cununa mărturisirii lor, din cauza slăbiciunii trupului, mai cu 
seamă că, deşi doreau să moară, nu le era dat să fie ucişi, ci, slein- 
du-Ie puterile, uneltele torturii îi sfâşiau atât timp, nu până când 
le învingeau credinţa, care este de neînvins, ci până le istoveau 
trupul, care este slab. 

III. Totuşi, fiindcă aţi scris să cercetez în cel mai mic amănunt 
acest lucru, împreună cu mai mulţi confraţi, iar o pricină atât de 
mare cere o cumpănire foarte importantă şi grea, în urma reuni- 

1 Sinodul care avea loc primăvara. 

rii mai multora, iar acum în preajma sărbătorilor Paştelui aproa¬ 
pe toţi rămân la ei cu fraţii, abia după ce vor fi împlinit prăznu- 
irea sărbătorii la ai lor şi vor fi început a veni la mine, atunci voi 
cerceta cu fiecare în parte mai pe deplin, ca să se ia la noi o hotă¬ 
râre în legătură cu ceea ce ne-aţi cerut sfatul şi să vi se dea în scris 
un răspuns limpede, cântărit în adunarea multor episcopi. 

Vă doresc, fraţi preaiubiţi, să fiţi mereu bine sănătoşi. 



SCRISOAREA LVII 1 


Ciprian, Liberalis, Caldonius, Nicomedes, Ceciliu, 
Iunius, Marrutius, Felix, Successus, Faustinus, 
Fortunatus, Victor, Saturninus, alt Satuminus, 
Rogatianus, Tertullus, Lucian, Sattius, Secundinus, alt 
Satuminus, Eutyches, Amplus, alt Saturninus, Aureliu, 
Priscus, Herculaneus, Victoricus, Quintus, Honoratus, 
Mantbaneus, Hortensianus, Verianus, Iambus, 
Donatus, Pomponius, Policarp, Dimitrie, altDonatus, 
Privatianus, Fortunatus, Rogatus şi Monnulus transmit 
sănătatefratelui Corneliu 


1.1. Noi, preaiubite frate, de mai înainte, după ce ne-am sfă¬ 
tuit între noi în Sinod 2 , hotărâserăm ca cei ce fuseseră doborâţi 
de vrăjmaş în timpul prigoanei şi căzuseră şi se murdăriseră cu 
jertfiri ruşinoase să facă mult timp pocăinţă deplină, iar, dacă 
ameninţa primejdia unei boli, să primească iertarea înainte de 
a-i lovi moartea. Căci nu se putea îngădui, nici iubirea părin¬ 
tească şi îndurarea dumnezeiască nu puteau lăsa ca Biserica să 
fie închisă celor ce-i băteau la poartă, iar celor îndureraţi şi ru¬ 
gători să le fie refuzat ajutorul unei nădejdi mântuitoare, astfel 
încât, retrăgându-se din lumea aceasta, să fie trimişi la Domnul 
fără comuniune 3 şi iertare, de vreme ce El însuşi a îngăduit şi a 


1 Scrisoarea este redactată la Sinodul din 252. 

2 Sinodul din primăvara anului 251. 

3 Comuniune, aici şi nu numai, împărtăşire. 



224 


SFÂNTUL CIPRIAN, EPISCOPUL C ARŢAG INEI 


dat lege ca cele legate pe pământ să fie legate şi în cer 1 şi, iarăşi, 
să poată fi acolo dezlegate cele care mai înainte vor fi fost dezle¬ 
gate aici, în Biserică. 

2. Dar, cum noi vedem că a început a se apropia din nou zi¬ 
ua altei prigoane 2 şi suntem preveniţi de semne dese şi neîntre¬ 
rupte, ca să fim înarmaţi şi pregătiţi pentru lupta pe care ne-o 
declară vrăjmaşul, să pregătim prin îndemnurile noastre chiar şi 
poporul încredinţat nouă, după sfântul nostru rang şi fără deo¬ 
sebire, să adunăm în tabăra Domnului pe toţi oştenii lui Hristos 
care doresc armele şi cer stăruitor bătălia: siliţi fiind, am socotit 
că acestora, care nu s-au îndepărtat de Biserică şi nu au încetat a 
face pocăinţă şi a plânge şi a se ruga la Domnul din prima zi a că¬ 
derii lor trebuie să li se dea iertarea şi că se cuvine să fie înarmaţi 
şi orânduiţi pentru bătălia ce ne ameninţă. 

II. 1. Or, de bună seamă, trebuie să dăm ascultare semnelor 
şi înştiinţărilor întemeiate, pentru ca oile aflate în primejdie să 
nu fie părăsite de păstori, ci toată turma să fie adunată laolaltă şi 
armata Domnului să fie înarmată pentru înfruntarea războiului 
ceresc. Căci, pe bună dreptate, s-ar fi prelungit pentru mai mul¬ 
tă vreme pocăinţa celor îndureraţi, ca să li se vină în ajutor celor 
bolnavi în clipa morţii, într-o vreme când nu lipseau liniştea şi 
pacea, care îngăduiau să se facă simţite timp îndelungat lacrimile 
celor care plângeau şi să se vină târziu în ajutor celor ce mureau 
fiind bolnavi. 

2. Dar acum au nevoie de iertare nu atât cei bolnavi, cât cei 
puternici, nu celor care mor, ci celor care trăiesc trebuie să li se 
dăruiască de noi iertarea, astfel încât să nu-i lăsăm neînarmaţi şi 
goi pe cei pe care îi îmboldim şi-i mânăm la luptă, ci să-i întărim 

‘Cf. Matei XVIII, 18. 

2 Este vorba de persecuţia din vremea lui Gallus. 

cu pavăza Sângelui şi Trupului lui Hristos, şi, deoarece Euharis¬ 
tia se face anume pentru aceasta, ca să poată fi ocrotire pentru 
cei ce o primesc, să-i înarmăm cu platoşa dărniciei dumnezeieşti 
pe cei pe care noi îi vrem a fi apăraţi împotriva vrăjmaşului. Căci, 
în ce fel îi învăţăm şi-i îndemnăm să-şi verse sângele în mărturi¬ 
sirea numelui lui Hristos, dacă celor ce urmează să lupte le refu¬ 
zăm Sângele lui Hristos ? Sau în ce fel îi facem vrednici de paha¬ 
rul muceniciei, dacă noi nu le îngăduim să bea mai întâi, după 
rânduiala împărtăşaniei, Potirul Domnului ? 

III.l. Trebuie să se facă o deosebire, frate preaiubit, pe de o 
parte, între cei care au căzut în apostazie şi, reîntorşi în lumea 
aceasta la care renunţaseră, trăiesc ca nişte păgâni sau, ajunşi fu¬ 
gari la eretici, primesc zilnic armele ucigătoare împotriva Biseri¬ 
cii şi, pe de alta, aceştia care, neîndepărtându-se de pragul Bise¬ 
ricii şi implorând neîntrerupt şi cu durere mângâierile dumne¬ 
zeieşti şi părinteşti, mărturisesc că sunt acum pregătiţi pentru 
înfruntare şi că stau 1 cu bărbăţie şi luptă pentru numele Dom¬ 
nului lor şi pentru propria mântuire. 

2. în acest moment noi dăm iertarea nu celor care dorm, ci ce¬ 
lor care veghează, dăm iertarea nu pentru desfătări, ci pentru ar¬ 
me, dăm iertarea nu pentru odihnă, ci pentru bătălie. Dacă, po¬ 
trivit cu ceea ce îi auzim pe ei şi dorim şi credem, ei vor sta cu 
vitejie şi, împreună cu noi, vor aşterne la pământ duşmanul în bă¬ 
tălie, nu regretăm că am acordat iertarea unor atât de mari viteji. 
Dimpotrivă, mari sunt cinstea şi slava episcopatului nostru că a 
dat iertarea unor martiri, astfel încât noi, episcopii, care săvârşim 
zi de zi slujirea lui Dumnezeu, îi pregătim lui Dumnezeu jertfe şi 

victime. Dacă însă - si întoarcă Domnul aceasta de la fraţii nos- 
> > » 

tri creştini! - vreunul dintre cei căzuţi va înşela, ca să ceară ierta- 
rea cu viclenie şi să primească comuniunea în timpul luptei ce ne 

1 Stau (în picioare), aici: „sunt gata, pregătiţi, stau de veghe”. 

ameninţă, neavând de gând să lupte, se înşală şi se amăgeşte, ca 
unul care una ascunde în inimă şi alta rosteşte cu glasul. 

3. Noi, pe cât ne este dat să vedem şi să judecăm, vedem fa¬ 
ţa fiecăruia, nu-i putem scruta inima, nici pătrunde mintea cu 
ochii. Despre acestea judecă Cel care cercetează şi cunoaşte cele 
ascunse, Care va să vie îndată şi va să judece ascunzişurile şi tai¬ 
niţele inimii. Insă cei răi nu trebuie să dăuneze celor buni, ci mai 
degrabă cei răi să fie ajutaţi de cei buni. 1 De aceea nu trebuie re¬ 
fuzată iertarea celor care au de gând să-şi asume martiriul, doar 
fiindcă sunt unii care au de gând să-l refuze, şi tocmai pentru 
aceasta trebuie dată iertarea tuturor care au de gând a lupta, ca să 
nu fie trecut cu vederea cel care va să fie încununat în luptă. 

IV. 1. Şi nimeni să nu spună: „Cel care ia asupra sa martiriul 
se botează cu propriul său sânge, nici iertarea nu-i trebuie de 
la episcop aceluia care urmează să dobândească iertarea slavei 
sale şi care urmează a primi o răsplată mai mare din cinstirea 
Domnului.” 

2. In primul rând, nu poate fi potrivit pentru mucenicie cel 
care nu este înarmat de Biserică pentru luptă şi greşeşte mintea 
pe care n-o înalţă şi n-o înflăcărează Euharistia primită. Căci 
spune Domnul în Evanghelia Sa: 

Iar când vă vor da în mâna lor, nu vă îngrijoraţi ce veţi vorbi. 
Căci se va da vouă în ceasul acela ce să vorbiţi. Fiindcă nu voi sun¬ 
teţi care vorbiţi, ci Duhul Tatălui vostru, care vorbeşte în voi} 

Insă, dacă El spune că, în cei daţi în mâinile acelora şi în cei 
hotărâţi întru mărturisirea numelui lui Hristos, vorbeşte Duhul 
Tatălui, în ce fel se poate afla pregătit şi potrivit pentru mărtu- 

1 Nu trebuie si generalizăm: din cauza celor răi, nu trebuie si pătimeas¬ 
că şi cei buni. 

’ 2 Matei X, 19-20. 

risire cel care, după ce mai înainte a primit iertarea, nu va pri¬ 
mi Duhul Tatălui, Care, întărind pe robii Săi, însuşi vorbeşte şi 
mărturiseşte în voi ? 

3. Apoi, dacă, după ce-şi va fi părăsit toate bunurile sale, va 
fugi şi, aşezat în ascunzişuri şi în singurătate, va cădea din întâm¬ 
plare între tâlhari sau va muri de friguri sau de boală, oare nu 
nouă ni se va aduce vină pentru faptul că un oştean atât de bun, 
care şi-a părăsit toate ale sale şi, lăsându-şi casa, şi părinţii, şi co¬ 
piii, a ales să urmeze pe Domnul său, moare fără iertare şi împăr¬ 
tăşanie ? Oare nu în seama noastră va fi înscrisă nepăsarea leneşă 
ori asprimea crudă, în ziua Judecăţii, pentru că, păstori fiind, nu 
vom fi voit nici să îngrijim, în timp de pace, oile încredinţate şi 
date în grijă, nici să le înarmăm, în bătălie ? 

4. Oare nu nouă ni se va îndesa pe gât de către Domnul ceea 
ce strigă şi spune prin profetul Său: 

Iată, voi mâncaţi grăsimea şi cu lâna vă îmbrăcaţi; ce e gras tă¬ 
iaţi, iar oile mele nu lepaşteţi; ce a slăbit nu aţi întărit;ce-a fost bol¬ 
nav n-aţi vindecat, ceea ce s-a frânt nu aţi legat; ceea ce rătăcea n-aţi 
chemat la voi şi ceea ce s-a pierdut n-aţi căutat, iar ceea ce afost pu¬ 
ternic aţi ucis prin povară şi s-au risipit oile mele, pentru că nu au 
păstori, şi au ajuns mâncare pentru toate sălbăticiunile câmpului şi 
n-a fost cine să le caute şi să le cheme îndărăt. Pentru aceasta zice 
Domnul: Iatâ-Mă, Eu vin la păstorişi le voi cere înapoi oile Mele 
din mâinile lor şi îi voi opri să pască oile Mele: şi nule vor mai paşte 
şi voi smulge oile Mele din gura lor şi le voi păstori cu dreptate . 1 

V.l. Aşadar, pentru ca oile încredinţate nouă să nu ne fie ce¬ 
rute înapoi de Domnul din gura noastră, cu care refuzăm ierta- 

1 Iezechiel XXXIV, 3-6,10,16. Textul latin al Sf. Ciprian diferă de cel al 
„Vulgatei”, ca urmare vom avea şi o traducere a pasajului citat, deosebită de 
cea sinodală. 

rea, cu care dovedim mai degrabă asprimea cruzimii omeneşti 
decât pe cea a bunătăţii dumnezeieşti şi părinteşti, noi, inspiraţi 
de Sfântul Duh şi îndemnaţi de Domnul prin semne multe şi 
desluşite, fiindcă ni se vesteşte dinainte şi arată că ne ameninţă 
duşmanul, am hotărât să adunăm în tabără oştenii lui Hristos şi, 
după ce vor fi fost cercetate pricinile fiecăruia în parte, să dăm 
iertare celor căzuţi, ba, mai mult, să le acordăm arme celor care 
au de gând a lupta. Credem că, cu gândul la mila părintească, 
acest lucru îl veţi hotărî şi voi. 

2. Iar dacă, dintre toţi confraţii noştri, va fi vreunul care, în 
vreme ce lupta ne ameninţă, socoteşte că nu trebuie să dea ier¬ 
tarea fraţilor şi surorilor, acela va da socoteală Domnului în ziua 
Judecăţii, fie pentru hotărârea nepotrivită, fie pentru asprimea 
sa neomenească. Noi, fapt ce se potriveşte credinţei şi iubirii şi 
purtării de grijă, am făcut cunoscute cele ce erau în cunoaşterea 
noastră: că s-a apropiat ziua înfruntării, că un duşman nestăpâ¬ 
nit se ridică îndată împotriva noastră, că nu vine o luptă aşa pre¬ 
cum a fost, ci cu mult mai grea şi mai aspră, că acest lucru ni se 
arată adesea de la Dumnezeu, că despre aceasta ni se vorbeşte 
prin purtarea de grijă şi mila Domnului, de ale Cărui ajutor şi 
bunătate, cei care credem în El putem fi încredinţaţi, fiindcă Cel 
Care, în timpul păcii, vesteşte dinainte oştenilor Săi bătălia vii¬ 
toare le va da oştenilor izbânda în luptă. 

Iţi dorim, preaiubite frate, să fii mereu bine sănătos. 



SCRISOAREA LVIII 


Ciprian doreşte sănătate 
poporului locuitor în Thibaris' 


1.1. Mă gândisem cu adevărat şi era o dorinţă a mea, fraţi 
preaiubiţi, ca, dacă starea lucrurilor şi vremurile îmi îngăduiau, 
potrivit cu ceea ce deseori şi voi aţi dorit, să vin eu însumi la voi 
şi, fiind de faţă acolo, să-i întăresc pe fraţi, cu îndemnul nostru 
oricât de mic. Dar, fiindcă suntem ţinuţi pe loc de treburi atât 
de apăsătoare, încât nu ne-a fost dat să fim mult timp plecaţi de 
aici, nici să fim departe timp îndelungat de poporul căruia, cu 
mila lui Dumnezeu, îi stau în frunte, am trimis între timp la voi 
această scrisoare, ca pe un înlocuitor 2 al meu. 

2. Căci, deoarece suntem prea adesea împinşi şi îndemnaţi 
de slujirea Domnului, Care ne învaţă, suntem datori a vă aduce 
şi vouă la cunoştinţă grija ce stă la temelia îndemnului nostru. 
Căci trebuie să ştiţi şi să credeţi şi să ţineţi ca sigur faptul că zi¬ 
ua necazului a început a sta deasupra capului nostru şi s-a apro¬ 
piat căderea lumii acesteia şi timpul Antihristului, astfel încât să 
stăm 3 cu toţii pregătiţi pentru luptă şi la nimic altceva să nu cu¬ 
getăm decât la slava vieţii veşnice şi la cununa mărturisirii Dom¬ 
nului, nici să socotim că cele ce vin sunt tot aşa precum au fost 

! Thibaris, în Africa proconsulară, astăzi Thibar, în Tunisia. 

2 înlocuitor, în text vicarius, cu trimitere şi la funcţia respectivă (vicar 
episcopal). 

3 Reamintim că a sta înseamnă a veghea, a sta în picioare, pregătit. 

cele care au trecut. Acum ne ameninţă o luptă mai grea şi mai 
crâncenă, pentru care oştenii lui Hristos trebuie să se pregăteas¬ 
că cu credinţă nezdruncinată şi bărbăţie neclintită, gândindu-se 
că pentru aceasta beau zilnic Potirul cu Sângele lui Hristos, ca 
să-şi poată ei înşişi vărsa sângele pentru Hristos. 

3. Aceasta înseamnă a vrea să te afli împreună cu Hristos, lu¬ 
cru pe care Hristos l-a învăţat şi l-a făcut a fi urmat, precum spu¬ 
ne Apostolul Ioan: 

Cine spune că rămâne în Hristos, trebuie să umble el însuşi pre¬ 
cum a umblat El . 1 

La fel, Apostolul Pavel îndeamnă şi ne învaţă spunând: 

Suntem fii ai lui Dumnezeu. Iar de suntem fii şi moştenitori 
ai lui Dumnezeu, suntem, de bună seamă, împreună-moştenitori 
cu Hristos, dacă cu adevărat pătimim împreună cu El, ca să şi fim 
slăviţi împreună cu El? 

II. 1. Acum trebuie să le cercetăm pe toate cu atenţie, ca ni¬ 
meni să nu dorească ceva din această lume, care moare de-acum, 
ci să urmeze lui Hristos, Care trăieşte întru veşnicie şi înviază 
pe robii Săi aşezaţi statornic în credinţa numelui Său. Căci vine 
vremea, fraţi preaiubiţi, pe care Domnul nostru a vestit-o de mai 
înainte şi a arătat că vine, spunând: 

Va veni ceasul când tot cel care vă va ucide să creadă că el îm¬ 
plineşte o datorie faţă de Dumnezeu. Dar vorface aceasta, fiind¬ 
că nu au cunoscut nici pe Tatăl, nici pe Mine. Iar acestea vi le-am 
spus pentru ca, atunci când va fi venit ceasul lor, să vă amintiţi că 
v-am spus? 

Şi nimeni să nu se mire, că suntem istoviţi de prigoane ne¬ 
încetate şi adesea apăsaţi de necazuri chinuitoare, căci a prezis 

'II Ioan II, 6. 

2 Romani VIII, 16-17. 

3 Ioan XVI, 2-4. 

mai înainte Domnul că vor fi acestea în timpurile de pe urmă şi, 
prin învăţătura şi îmbărbătarea cuvântului Său, a rânduit sluji¬ 
rea noastră ca oşteni şi chiar Petru, Apostolul Său, ne-a învăţat, 
că de aceea se fac prigoane, ca să fim încercaţi şi ca, după dreap¬ 
ta pildă a drepţilor dinaintea noastră, să fim uniţi chiar şi prin 
moarte şi suferinţe în iubirea lui Dumnezeu. Căci a pus în Epis¬ 
tola sa, spunând: 

Preaiubiţilor, nu vă miraţi de vâlvătaia care vi se aprinde, ca¬ 
re se face pentru încercarea voastră, ţi nici să nu deznădăjduiţi, ca 
şi cum v-ar atinge un lucru nou, ci, ori de câte ori sunteţi părtaşi 
la pătimirile lui Hristos, bucuraţi-vă pentru toate, casă vă veseliţi 
bucurându-vă şi în descoperirea ce se va fifăcut a slavei Lui. Dacă 
sunteţi mustraţi pentru numele lui Hristos, sunteţifericiţi, fiindcă 
numele măreţiei şi puterii Domnului se odihneşte în voi, iar ceea 
ce la aceia este hulit, la noi este cinstit .' 

3. Iar Apostolii ne-au învăţat cele pe care ei înşişi le-au aflat 
din preceptele Domnului şi din poruncile cereşti, căci Domnul 
însuşi ne întăreşte şi spune: 

Nu este nimeni care să-şi lase casa ori ogorul, sau părinţii sau 
fraţii, ori soţia orifiii pentru împărăţia lui Dumnezeu şi să nu pri¬ 
mească de şapte ori pe atât în vremea aceasta, iar în veacul viitor, 
viaţa veşnică . 1 

Si iarăşi: 

> * 

Fericiţi, spune, veţi fi când oamenii vă vor urî şi vă vor scoate 
deoparte şi vă vor alunga şi vor ocări numele vostru ca pe ceva rău, 
din pricina Fiului Omului. Bucuraţi-vă în ziua aceea şi vă veseliţi, 
căci, iată, plata voastră multă este în ceruri? 

III. 1. Domnul a vrut ca noi să ne bucurăm şi să ne veselim în 
prigoane; când se fac persecuţiile, atunci se dau cununile credin- 


1 1 Petru IV, 12-14. 

2 Luca XVIII, 29-30. 

3 Luca VI, 22-23. 

ţei, atunci sunt încercaţi oştenii lui Dumnezeu, atunci martirilor 
li se deschid cerurile. Căci nu astfel ne-am dăruit în numele slu¬ 
jirii ostăşeşti, ca să trebuiască să gândim numai pacea şi să oco¬ 
lim şi să refuzăm îndatorirea de oştean, deoarece chiar în această 
slujire ostăşească Domnul a umblat cel dintâi, învăţător al sme¬ 
reniei şi îngăduinţei şi al pătimirii, ca să facă mai întâi El ceea ce 
a învăţat să se facă şi, Cel care ne îndeamnă să pătimim, El însuşi, 
să pătimească înaintea noastră. 

2. Să avem înaintea ochilor, fraţi preaiubiţi, faptul că Cel care 
singurul a primit toată judecata de la Tatăl şi Care va să vie ca să 
ne judece, a înfăţişat de acum hotărârea judecăţii Sale şi a recu¬ 
noaşterii viitoare, vestind dinainte cu martori, că va să mărturi¬ 
sească înaintea Tatălui Său pe cei care-L mărturisesc şi va să tăgă¬ 
duiască pe cei care-L tăgăduiesc. De-am putea scăpa de moarte, 
ne-am putea teme pe bună dreptate de moarte. însă, negreşit, de 
vreme ce este de neocolit ca cel muritor să moară, să îmbrăţişăm 
prilejul care vine din făgăduinţa şi bunăvoinţa lui Dumnezeu şi 
să suferim împlinirea morţii cu răsplata nemuririi şi să nu ne te¬ 
mem că vom fi ucişi, deoarece ştim că, atunci când suntem ucişi, 
suntem încununaţi. 

IV. 1. Şi nimeni, fraţi preaiubiţi, când va vedea poporul nos¬ 
tru hăituit şi risipit de teama prigoanei, să nu fie tulburat, că nu 
vede frăţia creştină adunată şi nici nu aude pe episcopi învăţân- 
du-i. Atunci nu pot fi împreună toţi aceia, cărora nu le este îngă¬ 
duit să ucidă, dar trebuie să fie ucişi. Oriunde va fi în acele zile 
oricare din fraţi, despărţit o vreme de turmă, prin silnicia vremii, 
cu trupul, nu cu duhul, să nu fie tulburat de grozăvia acelei hăi¬ 
tuiri, nici să nu se îngrozească, retras fiind şi ascuns în singură¬ 
tatea vreunui loc pustiu. Nu este singur cel căruia Hristos îi es¬ 
te tovarăş în bejenie. Nu este singur cel care, păzind templul lui 
Dumnezeu, oriunde se va fi aflat, nu este fără Dumnezeu. 

2. Şi, dacă pe cel care fuge în singurătăţi şi în munţi îl va vă¬ 
tăma vreun tâlhar, îl va ataca vreo fiară, îl vor doborî foamea sau 
setea sau frigul, sau pe cel care zoreşte pe mări într-o călătorie 
primejdioasă îl vor scufunda vremea rea şi furtuna, Hristos îl ve¬ 
de pe oşteanul Său, oriunde luptă, şi celui care moare din cauza 
prigoanei pentru cinstirea numelui Său îi întoarce răsplata pe ca¬ 
re a făgăduit că i-o va da la înviere. Şi nu este mai mică slava mar¬ 
tiriului dacă n-a pierit în mod public şi între mulţi, de vreme ce 
pricina pieirii este că piere pentru Hristos. Este de ajuns pentru 
dovedirea martiriului său acel Martor, Care-i încearcă pe martiri 
şi-i încununează. 

V.l. Să urmăm, fraţi preaiubiţi, pe dreptul Abel, cu care s-a 
făcut începutul martinilor, de vreme ce el, cel dintâi, este ucis 
pentru dreptate. Să urmăm pe Avraam, cel iubit de Dumnezeu, 
care n-a şovăit să aducă jertfa manilor 1 săi pe propriul fiu, atunci 
când s-a supus lui Dumnezeu, cu dăruirea credinţei. Să urmăm 
pe cei trei tineri, Anania, Azaria şi Misael, care nici de vârstă în¬ 
fricoşaţi, nici de robie frânţi, după ce Iudeea a fost învinsă şi Ie¬ 
rusalimul înrobit, au învins pe rege prin curajul credinţei, chiar 
în regatul său, ei care, poruncindu-li-se să se închine la statuia pe 
care o făcuse regele Nabucodonosor, au rămas mai tari şi decât 
ameninţările regelui şi decât flăcările, strigându-şi înaintea lui şi 
dovedindu-şi credinţa, prin aceste cuvinte: 

Rege Nabucodonosor, noi n-avem nevoie să-ţi dăm răspuns la 
acest cuvânt ! 2 Căci Dumnezeu, Căruia îi slujim, ne poate scăpa 
din cuptorul cu foc aprins şi ne va elibera din mâinile tale. Şi, chiar 
dacă nu [ovaface], să-ţifie cunoscut că nu slujim dumnezeilor tăi 
şi nu ne-nchinăm chipului de aur pe care l-ai înălţat? 

1 Mani, manes, vechi divinităţi italice, suflete ale strămoşilor, duhuri bu¬ 
ne, beneficiind de un cult al lor. 

2 Este răspunsul la întrebarea pusă de rege: care anume zeu îi va salva din foc. 

3 Daniel III, 16-18. 

Aceia credeau că pot scăpa, dar au adăugat şi chiar dacă nu, 
ca să ştie regele că ei pot să şi moară pentru Dumnezeul Căru- 
ia-I slujeau. 

2. Căci aceasta este tăria bărbăţiei şi a credinţei, să crezi şi să 
ştii că Dumnezeu te poate scăpa de moartea ce te ameninţă şi to¬ 
tuşi să nu te temi de moarte şi să nu cedezi, ca mai puternic să-ţi 
poată fi încercată credinţa. S-a revărsat prin gura lor tăria nepieri¬ 
toare şi neînvinsă a Sfântului Duh, ca să se vădească a fi adevărate 
cele pe care le-a dezvăluit Domnul în Evanghelia Sa, spunând: 

Iar când vă vor prinde, nu vă îngrijoraţi ce veţi vorbi. Căci se 
va da vouă în ceasul acela ce să vorbiţi. Fiindcă nu voi sunteţi care 
vorbiţi, ci Duhul Tatălui vostru, care vorbeşte în voi} 

A spus că ni se dă nouă în acel ceas de la Dumnezeu şi ni se 
oferă ceea ce putem vorbi şi răspunde şi că atunci nu noi suntem 
cei care vorbim, ci Duhul lui Dumnezeu-Tatăl. El, Care nu Se 
îndepărtează şi nu Se desparte de mărturisitori. El însuşi vorbeş¬ 
te şi este încununat în noi. Precum Daniel, care, pe când era si¬ 
lit să se închine Ia idolul Bel, pe care îl slujeau atunci poporul şi 
regele, a izbucnit cu toată credinţa şi îndrăzneala întru apărarea 
Dumnezeului său, spunând: 

Eu nu slujesc nimic [altceva] decât pe Domnul Dumnezeul 
meu, care a zidit cerul şi pământul . 1 

VI. 1. Chinurile grele ale fericiţilor martiri din Cartea Maca- 
beilor şi feluritele cazne ale celor şapte fraţi, şi mama care-şi în¬ 
tăreşte copiii în chinuri şi care însăşi moare cu copiii nu sunt oa¬ 
re dovezile unei mari bărbăţii şi credinţe şi, prin pătimirile lor, 

1 Matei X, 19-20. 

2 Daniei XIV, 4; sursa Sf. Ciprian diferă de Vulgata, unde avem: Quia non 
colo idola manufacta, sed viventem Deum, qui creavit caelum et terram et habet 
potestatem omnis camis „căci nu slujesc idoli făcuţi de mâna [omului], ci pe 
Dumnezeul viu, Care a făcut cerul şi pământul şi are puterea peste tot trupul 
[carnea]” [Cf. în Septuaginta, capitolele finale separate Br]l ical ApctKtov], 

nu ne îndeamnă pe noi spre izbânda martiriului? Oare la ce [ne 
îndeamnă] profeţii, pe care Sfântul Duh i-a inspirat întru preşti- 
inţa celor viitoare? Oare la ce [ne îndeamnă] Apostolii, pe care 
Domnul i-a ales ? Oare nu ne-au învăţat ca şi noi să murim ori de 
câte ori cei drepţi sunt ucişi pentru dreptate? 

2. Naşterea lui Hristos îşi are începutul odată cu martiriul 
pruncilor, căci erau ucişi din pricina numelui Său cei care fusese¬ 
ră de doi ani şi mai puţin. O vârstă nepotrivită încă pentru lup¬ 
tă s-a arătat potrivită pentru cunună. Ca să se vadă că sunt nevi¬ 
novaţi cei care sunt ucişi pentru Hristos, a fost ucisă din pricina 
numelui Său pruncimea neprihănită. S-a arătat că nimeni nu es¬ 
te scutit de primejdia prigoanei, de vreme ce şi unii ca aceştia au 
suferit martiriul. 

3. Insă cât de greu poate fi faptul, ca un rob cu numele de 
creştin să nu vrea să pătimească, cu toate că mai întâi a pătimit 
Stăpânul 1 , şi ca noi să nu vrem să pătimim pentru păcatele noas¬ 
tre, în vreme ce Acela, neavând un păcat propriu al Său, a păti¬ 
mit pentru noi! Fiul lui Dumnezeu a pătimit, ca să ne facă pe 
noi fiii lui Dumnezeu, iar fiul omului nu vrea să pătimească pen¬ 
tru a rămâne fiul lui Dumnezeu! Dacă noi ne nevoim cu ura 
veacului acestuia, ura acestui veac a îndurat-o mai întâi Hristos. 
Dacă noi îndurăm în această lume batjocurile, bejenia, chinuri¬ 
le, mai grele lucruri a suferit Creatorul şi Stăpânul lumii, Care 
ne şi povăţuieşte, spunând: 

Dacă lumea vă urăşte, amintiţi-vă că întâi M-a urât pe Mine. 
Dacă aţi fi din lume, lumea ar iubi ce este al ei; dar, pentru că nu 

1 Stăpânul, în text Dominus, aluzie la realitatea vremii: robii erau solidari 
cu stăpânul căzut în dizgraţie, erau supuşi (cel puţin) aceloraşi cazne. Cu nu¬ 
mele de creştin - robii (chiar eliberaţi) purtau numele stăpânului - Christia- 
nus de la Christus (după modelul Ovidius - Ovidianus, Terentius - Terentia- 
nus, Luduş -Lucianus etc.). 

sunteţi din lume, ci Eu v-am ales din lume, de aceea vă urăşte lu¬ 
mea. Amintiţi-vă cuvântulpe care vi l-am spus: Nu este robul mai 
presus de stăpânul său. Dacă M-au prigonit pe Mine, şi pe voi vă 
vor prigoni} 

Domnul şi Dumnezeul nostru a şi făcut ceea ce a învăţat, ca 
să nu se poată dezvinovăţi ucenicul care învaţă şi nu face. 

VILI. Nici unul dintre voi, fraţi preaiubiţi, să nu se înspăi¬ 
mânte de teama prigoanei ce va să vie sau de venirea de neînlă¬ 
turat a lui Antihrist, astfel încât să nu fie găsit înarmat pentru 
orice cu îndemnurile şi învăţăturile Evangheliei, cât şi cu pove¬ 
ţele cereşti. Vine Antihristul, dar vine îndată Hristos. Bântuie şi 
se năpusteşte cu sălbăticie vrăjmaşul, dar îndată urmează Dom¬ 
nul, pentru a răzbuna pătimirile şi rănile noastre. Se mânie duş¬ 
manul şi ameninţă, dar este cu noi Cel care ne poate izbăvi din 
mâinile aceluia. 

2. Trebuie să ne temem de Acela de a Cărui mânie nimeni nu 
va putea scăpa, căci însuşi ne aminteşte şi ne spune: 

Nu vă temeţi de cei ce pierd trupul, dar sufletul nu-l pot pierde. 
Ci mai degrabă temeţi-vă de Cel ce poate şi trupul şi sufletul să le 
piardă în gheena? 

Şi iarăşi: 

Cel care-şi iubeşte viaţa o va pierde, iar cel care-şi urăşte viaţa 
în lumea aceasta o va păstra pentru viaţa veşnică? 

Şi Apocalipsa ne învaţă şi ne previne spunând: 

Dacă cineva se-nchinăfiarei şi chipului ei şi primeşte semnulpe 
fruntea şi mâna sa, va bea el însuşi din vinul mâniei lui Dumne- 

‘Ioan XV, 18-20. 

2 Matei X, 28. 

1 Ioan XII, 25: textul prezintă animam , tradus de noi cu „viaţa” (cores¬ 
punzător lui 'f'ujpî), căci aici nu este vorba de „suflet”, redat, de regulă, prin 
animus (îrveuţta). 

zeu, amestecat în potirul mâniei Lui, şi va fi pedepsit cu foc şi pu¬ 
cioasă sub ochii sfinţilor îngeri şi sub ochii Mielului, iar fumul din 
chinurile lor se va înălţa în vecii vecilor, şi nu vor avea odihnă nici 
ziua, nici noaptea cei care se-nchină fiarei şi chipului ei} 

VIII.l. Oamenii se gătesc şi se pregătesc pentru lupta lumii 
acesteia şi socotesc mare slava cinstirii lor, dacă li s-a întâmplat să 
fie încununaţi sub privirile poporului şi în prezenţa împăratului. 
Iată înalta şi măreaţa luptă, slăvită prin răsplata cununii cereşti, 
ca să ne privească pe noi Dumnezeu Iuptându-ne şi, aţintindu-Şi 
ochii asupra celor pe care a binevoit a-i face fiii Săi, să Se bucure 
până la capăt de vederea luptei noastre. Dumnezeu ne priveşte bă- 
tându-ne şi luptând în înfruntarea pentru credinţă, ne privesc şi 
îngerii Lui, ne priveşte şi Hristos. Cât de mare este recunoaşterea 
slavei, cât de mare este fericirea de-a lupta avându-L în frunte pe 
Dumnezeu, şi de-a fi încununaţi avându-L judecător pe Hristos! 

2. Să ne înarmăm, fraţi preaiubiţi, din răsputeri şi să ne pregă¬ 
tim pentru înfruntare cu mintea netulburată, cu credinţa neştir¬ 
bită, cu bărbătească dăruire. Păşească înainte oastea lui Dumne¬ 
zeu, spre înfruntarea ce ni se arată. Cei drepţi să se înarmeze, să nu 
piardă cel drept ceea ce până de curând a susţinut. Să se înarme¬ 
ze şi cei căzuţi, ca şi cel căzut să primească iarăşi ceea ce a pierdut. 
Să-i mâne la luptă pe cei drepţi cinstea, pe cei căzuţi durerea. 

3. Fericitul Apostol ne învaţă să ne înarmăm şi să ne pregă¬ 
tim, spunând: 

Căci lupta noastră nu este împotriva trupului şi a sângelui, ci 
împotriva domniilor şi stăpânitorilor lumii acesteia şi ai întuneri¬ 
cului veacului acestuia, împotriva duhurilor răutăţii, care sunt în 
locurile cerului. Pentru aceea, îmbrăcaţi toate armele, ca să vă pu¬ 
teţi împotrivi în ziua cea rea, pentru ca atunci, când veţi fi împli- 


1 Apocalipsa XIV, 9-11. 

nit toate acestea, să staţi încinşi cu adevărul peste coapsele voastre, 
îmbrăcaţi cu platoşa dreptăţii şi încălţaţi în picioare cu aşteptarea 
Evangheliei păcii, apucând scutul credinţei, în care să puteţi stinge 
toate săgeţile aprinse ale celui prearău, şi coiful mântuirii şi sabia 
Duhului, care este cuvântul lui Dumnezeu .* 

IX. 1. Să luăm aceste arme, să ne întărim cu aceste paveze du- 
hovnivceşti şi dumnezeieşti, pentru ca, în ziua cea rea, să ne pu¬ 
tem împotrivi şi să putem respinge ameninţările diavolului. Să 
îmbrăcăm platoşa dreptăţii, ca pieptul să ne fie întărit şi apărat 
împotriva săgeţilor duşmanului. Picioarele să ne fie încălţate şi 
înarmate cu învăţătura Evangheliei, pentru ca atunci, când şar¬ 
pele va începe a fi călcat şi strivit de noi, să nu ne poată muşca, 
nici împiedica. Să purtăm cu vitejie scutul credinţei, sub a cărui 
acoperire, să poată fi stinsă orice armă aruncată de vrăjmaş. 

2. Să primim şi coiful Duhului pentru acoperirea capului, să 
ne fie apărate urechile, ca să nu audă edictele nelegiuite, să ne 
fie întăriţi ochii, ca să nu vadă statuile respingătoare, să fie întă¬ 
rită fruntea, ca să se păstreze teafăr semnul [crucii] lui Dumne¬ 
zeu, să ne fie apărată gura, ca limba biruitoare să-L mărturisească 
pe Domnul ei, Hristos. Să ne înarmăm şi dreapta cu sabia Du¬ 
hului, ca să respingă cu bărbăţie jertfirile ucigătoare, pentru ca, 
aducându-şi aminte Euharistia, care primeşte Trupul Domnu¬ 
lui, să-L îmbrăţişeze pe El însuşi, ca una care va să primească mai 
apoi răsplata cununilor cereşti de la Domnul. 

X. l. O, în ce fel şi cât de mare va veni, fraţi preaiubiţi, ziua 
aceea, când Domnul va începe a număra om cu om poporul Său 
şi a-Şi aminti faptele fiecăruia prin cercetarea cunoaşterii dum¬ 
nezeieşti, a-i trimite în gheenă pe cei vătămători, a-i osândi pe 
prigonitorii noştri în arderea veşnică a focului pedepsitor, a ne 
da însă nouă răsplata credinţei şi dăruirii jertfelnice! Ce slavă va 


Efeseni VI, 12-17. 

fi şi cât de mare bucuria, să fii îngăduit a-L vedea pe Dumnezeu, 
să fii socotit vrednic a dobândi împreună cu Hristos, Domnul 
Dumnezeul tău, bucuria mântuirii şi-a luminii veşnice, să vezi 
pe Avraam, şi pe Isac, şi pe Iacob, şi pe toţi Patriarhii, şi Aposto¬ 
lii, şi pe profeţi, şi pe martiri, să te bucuri în împărăţia cerurilor, 
împreună cu cei drepţi şi dragi Iui Dumnezeu, de desfătarea ne¬ 
muririi primite în dar, să ai parte acolo de ceea ce nici ochiul nu a 
văzut, nici la inima omului n-a urcat} 

2. Căci Apostolul predică, spunând că noi primim lucruri 
mai mari decât ceea ce fie lucrăm, fie pătimim aici: 

Nu sunt vrednice pătimirile acestei vremi de stălucirea ce va să 
vie, care se va descoperi întru noi} 

Când va veni descoperirea aceea, când strălucirea lui Dumne¬ 
zeu va străfulgera peste noi, vom fi atât de fericiţi şi bucuroşi, că am 
fost socotiţi vrednici de cinstirea lui Dumnezeu, pe cât de vinovaţi 
vor rămâne şi nefericiţi cei care, lepădându-se de Dumnezeu ori 
răzvrătiţi împotriva Lui, au făcut voia diavolului, astfel încât tre¬ 
buie ca ei să fie supuşi, odată cu acela, chinurilor focului nestins. 

XI. Acestea, fraţi preaiubiţi, să se întipărească în inimile voas¬ 
tre. Acestea să fie pregătirea armelor voastre, acestea să fie cuge¬ 
tarea de zi şi noapte; să aveţi înaintea ochilor şi să frământaţi 
totdeauna în cuget şi simţiri chinurile celor nedrepţi şi răsplăţi- 
le şi darurile celor drepţi, cu ce pedeapsă îi mustră Domnul pe 
cei care-L tăgăduiesc, ce slavă făgăduieşte în schimb celor care-L 
mărturisesc. Dacă va veni peste noi, cei care judecăm şi cugetăm, 
acea zi a prigoanei, oşteanul lui Hristos, învăţat prin sfaturile şi 
îndemnurile Lui, nu se înspăimântă să intre în luptă, ci este pre¬ 
gătit pentru cunună. 

Vă doresc, fraţi preaiubiţi, să fiţi mereu bine sănătoşi. 

1 1 Corinteni II, 9. 

2 Romani VIII, 18. 

Ciprian doreşte sănătate fratelui Corneliu 


I. 1. Am citit, frate preaiubit, scrisoarea pe care mi-ai trimis-o 
prin fratele nostru Saturus, paraciisierul, plină pe de-a-ntregul 
de dragoste frăţească, de învăţătură bisericească şi de judecată de 
ierarh, prin care mi-ai făcut cunoscut faptul că Felicissimus, duş¬ 
manul lui Hristos, afurisit nu de acum, ci de mai dinainte, pen¬ 
tru nelegiuirile sale foarte multe şi foarte grele, şi osândit nu nu¬ 
mai prin hotărârea mea, ci şi a celor mai mulţi confraţi episcopi, 
a fost alungat de tine de acolo; 

2. şi că, după ce a venit, însoţit fiind de o ceată şi de o mulţi¬ 
me de deznădăjduiţi, cu puterea deplină cu care trebuie să acţio¬ 
neze episcopii, a fost alungat din Biserica din care de mai înain¬ 
te fusese izgonit împreună cu cei de teapa lui, cu puterea înaltă 
a lui Dumnezeu şi asprimea Domnului şi Judecătorului nostru 
Hristos, pentru ca, autorul schismei şi dezbinării, jefuitorul ba¬ 
nilor încredinţaţi lui, corupătorul fecioarelor, pustiitorul şi stri¬ 
cătorul a multe căsnicii, să nu mai siluiască mireasa neprihănită, 
sfântă şi cuviincioasă a lui Hristos, prin ruşinea prezenţei lui şi 
prin atingerea lui neruşinată şi spurcată. 

II. 1. Dar, frate, după ce am citit cealaltă scrisoare, pe care 
ai adăugat-o la sfârşitul celei dintâi, m-am mirat mult, după ce 
am luat seama că tu ai fost întrucâtva tulburat de ameninţările 

menite a te înfricoşa, ale celor care veniseră la Roma, de vreme 
ce, potrivit celor ce mi-ai scris, te-au atacat, ameninţându-te cu 
foarte mare furie că, de nu vei primi scrisorile pe care ţi le aduse¬ 
seră, ei le vor citi în public şi vor dezvălui multe lucruri ruşinoa¬ 
se şi defăimătoare, vrednice de gura lor. 

2. Iar dacă astfel stau lucrurile, frate preaiubit, încât să ne te¬ 
mem de îndrăzneala celor mai răi şi ca cei răi să obţină, prin cu¬ 
tezanţă şi nebunie, ceea ce nu pot după lege şi dreptate, dacă s-a 
pus la îndoială tăria episcopatului şi puterea înaltă şi dumneze¬ 
iască a Bisericii cârmuitoare, dacă s-a ajuns la acest lucru, încât să 
ne îngrozim de ameninţările şi vicleşugurile unor oameni pier¬ 
duţi, nu mai putem dura ori exista pe mai departe ca şi creştini. 

3. Căci şi păgânii, şi iudeii, şi ereticii ne ameninţă, şi toţi, cei 
ale căror inimi şi minţi le-a subjugat diavolul, mărturisesc zil¬ 
nic cu glas furios mânia lor înveninată. Totuşi nu trebuie să dăm 
înapoi, fiindcă potrivnicul şi duşmanul ameninţă sau ar fi mai 
mare decât Hristos prin aceea că pretinde şi obţine atât de mult 
pentru sine în această lume. De partea noastră trebuie să rămâ¬ 
nă, frate preaiubit, tăria neclintită a credinţei şi bărbăţia stator¬ 
nică şi nezdruncinată şi trebuie să se împotrivească precum stân¬ 
ca ce rezistă cu putere şi statornicie tuturor atacurilor şi năvalei 
talazurilor dezlănţuite. 

4. N-are importanţă de unde vin, fie spaima, fie primejdia 
unui episcop, care trăieşte supus spaimelor şi primejdiilor şi to¬ 
tuşi ajunge a fi slăvit chiar de pe urma spaimelor şi primejdiilor. 
Căci noi nu trebuie să ne gândim şi să privim numai la amenin¬ 
ţările păgânilor şi iudeilor, de vreme ce vedem că însuşi Domnul 
a fost prins de fraţi şi vândut de cel pe care însuşi îl alesese între 
Apostoli, de vreme ce, şi la începuturile lumii, pe dreptul Abel 
nu l-a ucis altul decât fratele său, apoi tot fratele l-a urmărit cu 

îndârjire pe Iacob care fugea să scape, iar Iosif, copil fiind, a fost 
vândut, vânzători fiind înşişi fraţii lui. Chiar în Evanghelie ci¬ 
tim că a fost prezis că în primul rând cei ai casei vor fi duşmani, 
iar cei care mai înainte fuseseră uniţi prin jurământul înţelegerii 
depline se vor vinde unul pe altul. N-are nici o importanţă cine 
trădează sau înnebuneşte, atunci când Dumnezeu îngăduie ca 
cineva să fie trădat şi încununat. Nici pentru noi nu este o înjosi¬ 
re să pătimim din partea fraţilor ceea ce a pătimit Hristos, şi nici 
pentru aceia nu este o slavă să facă ceea ce a făcut Iuda. 

5. Cât [de mare] este însă semeţirea de sine, fala îngâmfată şi 
umflată şi deşartă, a celor care ameninţă, să mă ameninţe acolo 
în lipsă, cu toate că mă au prezent aici la îndemână! 

6. Nu ne temem de ocările lor, prin care se sfâşie zilnic pe ei şi 
viaţa lor, nu ne înspăimântăm de ciomegele, şi pietrele, şi săbiile 
pe care le aruncă cu vorbele lor ucigătoare. Dacă acest lucru este 
în ei, asemenea oameni sunt ucigaşi în ochii lui Dumnezeu. To¬ 
tuşi nu pot ucide decât dacă Domnul le va fi îngăduit să ucidă. 
Şi, cu toate că noi trebuie să murim odată, totuşi aceia, prin ura 
şi vorbele, şi faptele lor rele, ne ucid zilnic. 

III. 1. Dar, frate preaiubit, nu trebuie părăsită învăţătura Bise¬ 
ricii sau slăbită asprimea ierarhilor, pentru că suntem împroşcaţi 
cu ocări ori pentru că suntem loviţi de spaime, căci Sfânta Scrip¬ 
tură ne iese în întâmpinare şi ne povăţuieşte, zicând: 

Iar cel care îndrăzneşte şi este trufaş, bărbatul ce se umflă de si¬ 
ne, nu va împlini nimic, el care şi-a mărit inima [semeţia]precum 
iadul . 1 

Şi iarăşi: 

1 Avacum II, 5: avem în Vulgata: sicerit vir superbus etnon decorabitur qui 
non dilatavitquasi infemum animam suam, iar în varianta română: „cel mân¬ 
dru nu stă liniştit, ci lărgeşte gura ca locuinţa morţilor.” 

Şi de cuvintele omului păcătos să nu vă temeţi, fiindcă slava lui 
va fi în gunoi şi-n viermi. Astăzi se va înălţă şi mâine nu se va mai 
afla, fiindcă s-a întors în ţărâna sa şi în cugetarea lui va pieri} 

Si din nou: 

> 

L-am văzut pe necredincios semeţindu-se şi ridicându-se peste 
cedrii Libanului: şi am trecut şi, iată, nu a fost şi l-am căutat şi nu 
s-a aflat locul său . 1 

2. Semeţirea, îngâmfarea, fala umflată şi trufaşă, nu se naş¬ 
te din învăţătura lui Hristos, care învaţă smerenia, ci din su¬ 
flarea lui Antihrist, pe care Domnul îl mustră prin profet şi îi 
spune: 

Tu însă ai spus în cugetul tău: „Ridica-mă-voi la cerşi mai pre¬ 
sus de stelele lui Dumnezeu voi aşezajilţul meu! Şedea-voi pe mun¬ 
tele cel înalt peste munţii cei înalţi la miazănoapte. Sui-mâ-voi 
deasupra norilor şi voi fi asemenea Celui Prea înalt ” 3 

Şi adaugă zicând: 

Şi acum tu tepogori în iad, în cele mai de jos ale pământului. 
Şi cei ce te vor vedea se vor mira de tine} 

De aceea şi Sfânta Scriptură îi ameninţă cu o pedeapsă egală 
pe cei de acest fel şi zice în alt loc: 

Căci [fi-va] ziua Domnului Savaotpeste tot cel mândru şi tru¬ 
faş şi peste tot cel semeţ şi îngâmfat} 

3. Şi astfel, din gura şi din vorbele sale se trădează îndată fi¬ 
ecare şi, dacă în inimă îl are pe Hristos sau dimpotrivă pe Anti¬ 
hrist, se arată când vorbeşte, după cum spune Domnul în Evan¬ 
ghelia Sa: 

2 1 Macabei II, 62-63, pasaj similar în Vulgata Fericitului Ieronim. 

3 Psalmi XXXVI, 35-36, după Septuaginta; uşor diferit în varianta româ¬ 
nească (Ps„ XXXVII). 

4 Isaia XIV, 13-14. 

‘Isaia XIV, 15-16. 

2 Isaia II, 12. 



244 


SFÂNTUL CIPRIAN, EPISCOPUL C ARŢAG INEI 


Pui de năpârci, cum puteţi grăi lucruri bune, odată ce sunteţi 
răii Căci din prisosul inimii grăieşte gura. Omul bun scoate cele 
bune din vistieria bună, iar omul rău din vistieria rea scoate ce¬ 
le rele} 

De aceea şi pentru bogatul acela păcătos, care cere ajutor de 
la Lazăr, cel aşezat la răcoare în sânul lui Avraam, atunci când, 
supus fiind Ia cazne, este ars de vâlvătăile flăcării arzătoare, între 
toate părţile trupului său, plătesc pedepsele mai mult gura şi lim¬ 
ba, fiindcă negreşit păcătuise mai mult cu limba şi cu gura sa. 

IV. 1. Căci, de vreme ce scris este: 

Nici defăimătorii nu vor moşteni împărăţia lui Dumnezeu 2 

şi iarăşi Domnul spune în Evanghelia Sa: 

Oricine va zice fratelui său „prostule" şi oricine-i va zice „nebu- 
nule", vinovat va fi de gheena foculuP, 

în ce fel pot scăpa de asprimea răzbunării Domnului cei care 
aruncă asemenea vorbe nu numai împotriva fraţilor, ci şi împo¬ 
triva episcopilor, cărora o atât de mare cinstire le este dată din 
slujirea lui Dumnezeu, încât oricine nu s-ar supune ierarhului 
său şi celui care judecă aici pentru o vreme poate fi îndată ucis? 
în Deuteronomul, Domnul Dumnezeu vorbeşte şi spune: 

Şi orice om se va purta în mândria sa astfel, încât să nu asculte 
pe preotul sau pejudecătorul care va fifost în zilele acelea, va mu¬ 
ri omul acela, şi tot poporul care va fi auzit se va teme şi nu se vor 
mai purta cu necredinţă . 4 

2. De asemenea, lui Samuel, pe când era dispreţuit de iudei, 
Dumnezeu îi spune: 

3 Matei XII, 34-35. 

4 1 Corinteni VI, 10. 

5 Matei V, 22; cu „nebunule” s-a tradus aramaicul racha, păstrat ca atare 
în textul latinesc (şi grecesc). 

1 Deuteronomul XVII, 12-13. 

Nu pe tine te-au dispreţuit, ci pe Mine M-au dispreţuit 1 , 

şi cf\iar Domnul zice în Evanghelie: 

Cine vă ascultă pe voi pe Mine Mă ascultă ţi pe Cel care M-a 
trimis pe Mine, ţi cine se leapădă de voi se leapădă de Mine ţi de 
Cel care M-a trimis pe Mine 2 , 

iar, după ce a curăţit pe lepros: 

Mergi ţi arată-tepreotului . 3 

Şi, după ce mai apoi, în timpul pătimirii, a primit o palmă de 
la slujitorul preotului, care I-a spus: „Aşa răspunzi Marelui Pre¬ 
ot?”, Domnul nu a grăit nimic de ocară împotriva Marelui Pre¬ 
ot şi nu a scăzut nimic din cinstirea preotului, ci, întărind şi ară¬ 
tând mai degrabă nevinovăţia Sa, a zis: 

Dacă am vorbit rău, mustră-Măpentru rău, însă dacă am vor¬ 
bit bine, de ce mă loveţtiC 

3. De asemenea, mai apoi, în Faptele Apostolilor, Fericitul 
Apostol Pavel, deoarece i se spusese: „Aşa sari tu cu ocară împo¬ 
triva preotului lui Dumnezeu?” cu toate că, Domnul fiind deja 
răstignit, aceia au început a se arăta nelegiuiţi şi fără de credinţă 
şi doritori de sânge şi nu mai aveau de-acum nimic din cinstea şi 
ţinuta unui ierarh, totuşi Pavel, ţinând seama de însuşi numele 
de preot, chiar gol şi abia o umbră, a zis: 

Fraţilor, nu ţtiam că este arhiereu. Căci scris este: pe mai mare¬ 
le poporului tău să nu-l vorbeţti de rău? 

V. 1. Dacă există de mai înainte aceste atât de mari si de multe 

> 

exemple prin care, de pe urma slujirii lui Dumnezeu, se întăresc 
autoritatea şi puterea episcopală, ce fel socoteşti că sunt aceştia 

2 1 Regi VIII, 7. 

3 LucaX, 16. 

* Matei VIII, 4. 

4 Ioan XVIII, 23. 

5 Faptele Apostolilor XXIII, 5. 

care, fiind duşmani ai episcopilor şi răzvrătiţi împotriva Bisericii 
Universale, nu se înspăimântă nici de ameninţarea Domnului, 
care-i mustră, nici de pedeapsa judecăţii viitoare ? Căci nu din al¬ 
tă parte s-au ivit ereziile ori s-au născut schismele, decât de acolo 
de unde nu este supunere faţă de arhiereul lui Dumnezeu şi nu 
se cugetă că, în Biserică, el este pentru un timp episcopul şi pen¬ 
tru un timp judecătorul în locul lui Hristos. 

2. Dacă, potrivit învăţăturilor dumnezeieşti, toţi fraţii creş¬ 
tini i s-ar supune acestuia, nimeni n-ar mişca nimic împotri¬ 
va soborului episcopilor, nimeni, după judecata dumnezeiască, 
după exprimarea voinţei poporului, după înţelegerea confraţi¬ 
lor episcopi, nu s-ar mai face pe sine judecător nu numai al epi¬ 
scopilor, ci chiar al lui Dumnezeu, nimeni nu ar sfâşia Biseri¬ 
ca lui Hristos, prin dezbinarea unităţii, nimeni, după pofta sa 
şi îngâmfându-se, nu ar mai întemeia aparte, afară, o nouă ere¬ 
zie, numai dacă cineva este de-o cutezanţă atât de nelegiuită şi 
cu mintea atât pierdută, încât să socotească că se poate face epi¬ 
scop, fără de hotărârea lui Dumnezeu, de vreme ce Domnul în 
Evanghelia Sa spune: 

Oare nu se vând două vrăbii pe un ban şi nici una din ele nu 
cade pe pământfără voia Tatălui?' 

Când El spune că nici cele mai mici lucruri nu se fac fără voia 
lui Dumnezeu, socoate cineva că lucrurile cele mai înalte si mă- 
reţe se fac în Biserica lui Dumnezeu fie fără să ştie, fie fără să în¬ 
găduie Dumnezeu? Iar arhiereii, adică împuterniciţii Lui, vor fi 
rânduiţi altfel decât prin hotărârea Lui? 

3. Aceasta înseamnă a nu avea credinţa cu care trăim, aceas¬ 
ta înseamnă a nu da cinstire lui Dumnezeu, prin a Cărui încuvi¬ 
inţare si hotărâre ştim si suntem încredinţaţi că sunt toate con- 

> ) > » > > 

duse şi cârmuite. In mod negreşit, nu se fac episcopi din voia lui 


Matei X, 29. 

Dumnezeu, ci se fac în afara Bisericii, cei care se fac împotriva 
rânduielii şi tradiţiei Evangheliei, precum însuşi Domnul adau¬ 
gă şi spune în Cei doisprezece profeţi-. 

Şi şi-au pus rege, şi nu prin Mine. 

Si iarăşi: 

> » 

Jertfele lor sunt ca o pâine de jale, toţi, cei care le vor mânca, se 
vor molipsi} 

Şi prin Isaia, chiar Duhul Sfânt strigă şi zice: 

Vai vouă, feciori răzvrătiţi, acestea le zice Domnul: aţi hotărât 
fără Mine şi aţi făcut înţelegere, nu în Duhul Meu, ca să grămădiţi 
păcate peste păcate . 1 

VI. 1. De altminteri - şi vorbesc fiind provocat, vorbesc fiind 
îndurerat, vorbesc fiind silit -, când un episcop este pus în locul 
altuia decedat, când este ales în timp de pace prin voinţa între¬ 
gului popor, când este ocrotit în vreme de prigoană cu ajutorul 
lui Dumnezeu, unit fiind în credinţă cu toţi confraţii, încercat 
fiind de poporul său timp de patru ani, slujind în vreme linişti¬ 
tă învăţăturii, proscris fiind în timp de furtună, căci episcopatul 
a fost alăturat şi legat de numele său 3 , fiind de-atâtea ori căutat 
pentru a fi aruncat în circ la lei, cinstit în amfiteatru prin mărtu¬ 
risirea slujirii Domnului şi chiar în aceste zile, în care scriu aceas¬ 
tă scrisoare către tine, cerut din nou pentru leii din circ de stri¬ 
gătul mulţimii, din pricina jertfelor pe care, prin edictul dat, i se 
porunceşte poporului 4 să Ie facă peste tot; 

1 Osea VIII, 4 şi IX, 4. 

z Isaia XXX, 1. 

3 Dacă cineva deţine ceva din bunurile lui Caecilius Cyprianus, episcopul 
creştinilor... (Ser. LXVI, pct. IV, 1). 

4 Se pare că este vorba de sacrificii aduse lui Apollo Salvatorul. (Cu nume¬ 
le acestuia împăraţii Gallus şi Volusianus au bătut monede în 252, în vremea 
ciumei ce bântuia atunci.) Fiindcă Ciprian şi creştinii au refuzat să ia parte, 
populaţia a avut pretext să strige: „La lei cu Ciprian”, tocmai ca la începutul 
prigoanei. 

2. când se vede, frate preaiubit, că un asemenea [episcop] este 
atacat de nişte deznădăjduiţi şi pierduţi şi aflaţi în afara Bisericii, 
se vădeşte cine este cel ce atacă, negreşit nu Hristos, Care fie aşază 
episcopii, fie îi ocroteşte, ci acela care, potrivnic fiind lui Hristos şi 
vrăjmaş Bisericii Lui, prigoneşte prin atacul său pe cel pus în frun¬ 
tea Bisericii, pentru ca, după ce va fi fost îndepărtat cârmaciul, să 
purceadă în chip mai sălbatic şi mai silnic la distrugerea Bisericii. 

VII.1. Pe nici un credincios care are în minte Evanghelia şi pă¬ 
zeşte poruncile date de Apostol nu trebuie să-l tulbure, frate prea¬ 
iubit, faptul că, în vremurile de pe urmă, nişte trufaşi şi îndărăt¬ 
nici şi duşmani ai episcopilor Iui Dumnezeu fie se îndepărtează 
de Biserică, fie lucrează împotriva Bisericii, deoarece şi Domnul şi 
Apostolii Săi au prezis dinainte că vor fi acum astfel de oameni. 

2. Nici să se mire cineva că slujitorul pus în frunte este părăsit 
de unii, de vreme ce pe Domnul însuşi, Care facea lucruri mă¬ 
reţe şi cele mai mari minuni şi Care adeverea puterile minunate 
ale lui Dumnezeu-Tatăl, cu mărturia faptelor Sale, L-au părăsit 
propriii ucenici. Şi totuşi El nu i-a mustrat pe cei care dădeau în¬ 
apoi, sau nu i-a ameninţat greu, ci, mai mult întorcându-Se către 
Apostolii Săi, a spus: 

Oare şi voi vreţi să plecaţi?, 

păzind de bună seamă legea după care omul, lăsat în seama li¬ 
bertăţii sale şi cârmuit de propria sa judecată, îşi caută el însuşi, 
fie moartea, fie izbăvirea. 

3. Totuşi Petru, pe care fusese clădită de către Domnul însuşi 
Biserica, vorbind el singur pentru toţi şi răspunzând prin glasul 
Bisericii, spune: 

Doamne, la cine vom merge? Tu ai cuvântul vieţii veşnice, iar 
noi credem şi am cunoscut că Tu eşti Hristosul, Fiul Dumnezeului 
Celui viu 1 . 


'Ioan VI, 67-69.- 

vestind de bună seamă şi arătând că cei care se vor fi îndepăr¬ 
tat de Hristos pier din vina lor, că totuşi Biserica, care crede în 
Hristos şi care totodată păzeşte ceea ce a cunoscut, defel nu se 
îndepărtează niciodată de El şi că Biserica sunt aceştia care ră¬ 
mân în casa lui Dumnezeu. însă răsadul sădit de Dumnezeu-Ta- 
tăl nu sunt cei pe care-i vedem lipsiţi de statornicia neclintită 
a grâului şi sunt vânturaţi ca pleava în suflarea spulberătoare a 
vrăjmaşului, despre care vorbeşte şi Ioan în epistola sa: 

Dintre noi au ieşit, dar nu au fost dintre noi; căci, dacă arfi fost 
dintre noi, ar fi rămas cu noi} 

4. De asemenea, Pavel ne sfătuieşte să nu fim tulburaţi atunci 
când cei răi pier din Biserică, nici să ne împuţinăm credinţa când 
cei vicleni 2 se îndepărtează: 

Căci ce dacă unii dintre ei s-au îndepărtat de credinţă, oare 
necredinţa lor a secătuit credinţa în Dumnezeu?Nicidecum; căci 
Dumnezeu este nemincinos, numai omul e mincinos? 

VIII.l. în ceea ce ne priveşte, frate, ţine de conştiinţa noas¬ 
tră să ne silim ca nimeni să nu se depărteze de Biserică din vina 
noastră; dacă însă cineva, de la sine şi din voia sa, se va fi îndepăr¬ 
tat şi nu va vrea să se pocăiască şi să se întoarcă la Biserică, vom 
fi învinovăţiţi în ziua Judecăţii şi noi, care ne îngrijim de mântu¬ 
irea lor, însă numai ei vor rămâne a fi supuşi pedepselor, cei care 
nu se vor fi vrut vindecaţi prin sfatul nostru mântuitor. 

2. Nici nu trebuie să ne tulbure ocările unor pierduţi, ca nu 
cumva să ne depărtăm de calea cea dreaptă şi de rânduiala cura¬ 
tă, de vreme ce şi Apostolul ne învaţă, când spune: 

*1 Ioan II, 19. 

2 Vicleni, pentru perfidi, adică „trădători”, ori mai vechii „hicleni, haini” 
cu acelaşi sens. 

3 Romani III, 3-4. 

De-aşface pe plac oamenilor, n-aş fi slujitorul lui Hristos . 1 

Are însemnătate dacă cineva doreşte să-i câştige pe oameni, 
sau pe Dumnezeu. Dacă se face pe plac oamenilor, este supărat 
Domnul. Dacă însă ne străduim şi ne silim pentru acest lucru, 
anume să putem fi pe plac lui Dumnezeu, trebuie să dispreţuim 
şi ocările, şi cuvintele grele ale oamenilor. 

IX. 1. Iar dacă nu ţi-am scris îndată despre Fortunatus, acest 2 
episcop mincinos, pus de puţini şi îndârjiţii eretici, nu aceasta 
era, frate preaiubit, pricina ce trebuia a-ţi fi adusă degrabă la cu¬ 
noştinţă, ca un lucru însemnat sau de temut, mai cu seamă că 
până acum tu cunoscuseşi îndeajuns numele lui Fortunatus, ca¬ 
re este unul din cei cinci preoţi fugiţi mai demult din Biserică 
şi afurisiţi de curând prin hotărârea multor confraţi ai noştri de 
episcopat şi a unor bărbaţi aleşi, care, încă de acum un an, ţi-au 
scris o scrisoare asupra acestui lucru 3 ; de asemenea, pe Felicissi- 
mus, stegarul răzvrătirii, l-ai putea cunoaşte, căci este cuprins şi 
el în aceeaşi scrisoare a confraţilor noştri întru episcopat, făcută 
către tine mai înainte: e cel care a fost afurisit nu numai aici de 
către aceştia, ci a fost îndepărtat de curând din Biserică şi acolo, 
de către tine. 

2. Deoarece eram încredinţat că acestea îti erau cunoscute si 

> > > 

ştiam hotărât că rămân prins în amintirea şi duhul învăţăturii ta¬ 
le, nu am socotit trebuincios să ţi se vestească repede şi neîntre¬ 
rupt prostiile ereticilor. Căci nu este pe potriva măreţiei şi nici 
a demnităţii Bisericii Universale ceea ce pune la cale, acolo la ei, 
îndrăzneala ereticilor şi schismaticilor. Se spune că şi partida lui 

3 Galateni 1,10. 

4 Asta, iste , termen folosit intenţionat peiorativ de autor. 

1 Nu s-a păstrat această scrisoare sinodală, nici lista episcopilor semnatari. 
Cât despre cei cinci preoţi eretici, amintiţi mai sus, se parc că au fost: Gaius 
de Dida (Ep. XXXIV), Donatus, Fortunatus, Novatus şi Gordius (Ser. XIV, 
pct. IV). 

Novaţian şi l-a făcut acum aici pseudoepiscop pe Maxim, preo¬ 
tul trimis de curând cu solie la noi de către Novaţian şi alungat 
de comunitatea noastră. 

3. Totuşi nu despre aceasta îţi scrisesem, căci toate acestea 
sunt dispreţuite de noi şi ţi-am trimis foarte de curând numele 
episcopilor rânduiţi aici, care, întregi şi sănătoşi, stau în fruntea 
fraţilor creştini în Biserica Universală. De aceea, noi am hotă¬ 
rât, în adunarea noastră a tuturor, să-ţi scriem, ca să se afle o cale 
scurtă de-a desluşi greşeala şi de-a privi cu pătrundere adevărul 

si ca să cunoaşteri tu si confraţii noştri, cărora se cade să le scrii 
> » » » > > ' 

şi de la care, la rândul tău, trebuie să primeşti scrisori; dacă însă 
cineva în afară de aceştia, pe care i-am cuprins în epistola noas¬ 
tră, ar îndrăzni să vă scrie, aţi putea şti că acela s-a pătat, ori prin 
jertfa, ori prin cărticică, sau este unul dintre eretici, de bună sea¬ 
mă prefăcut şi din afară 1 . 

4. Având totuşi prilejul de a întâlni un om foarte apropiat şi 
cleric în persoana paracliserului Felicianus, pe care-1 trimiseseşi 
cu Perseus, confratele nostru, între celelalte lucruri care trebui- 
seră să-ţi fie aduse de aici la cunoştinţă, ţi-am scris chiar şi despre 
acest Fortunatus. Dar, în timp ce Felicianus, fratele nostru, fie că 
a întârziat aici din pricina vântului neprielnic 2 , fie că a fost ţinut 
pe loc de noi pentru a primi alte scrisori, Felicissimus, grăbin- 
du-se către voi, i-a luat-o înainte. Căci aşa se grăbesc întotdeauna 
nelegiuirile, ca prin grabă să aibă câştig împotriva nevinovăţiei. 

X.l. Iar prin Felicianus ţi-am adus la cunoştinţă, frate, că a 
venit Ia Cartagina Privatus 3 , un vechi eretic din colonia Lambe- 
sa, condamnat cu mulţi ani înainte pentru multe şi grele păcate 

1 Profanus, „de dincolo de altar”, în greacă eţuBev, cu acelaşi sens. 

2 Călătoria pe mare depindea, la acea dată, de starea atmosferică. 

3 Privatus de Lambesa; vezi Ser. XXXVI, pct. IV. 

prin hotărârea a nouăzeci de episcopi, chiar dinaintea noastră, 
ceea ce nu a scăpat cunoaşterii voastre, fiind foarte aspru înfierat 
în scrisorile lui Fabian şi Donatus; aşadar, el, deoarece spunea că 
vrea să-şi susţină cauza înaintea noastră în sinodul pe care l-am 
avut la ultimele Ide ale lui Mai 1 , dar nu a fost primit, l-a făcut pe 
acest Fortunatus pseudoepiscop, vrednic de soborul său. 

2. Mai venise cu acela şi un oarecare Felix, pe care el însuşi, 
în erezie, îl rânduise odinioară episcop mincinos în afara Biseri¬ 
cii. Dar au fost de faţă şi Iovinus şi Maxim, însoţitori ai ereticu¬ 
lui Privatus, condamnaţi fiind de nouă dintre confraţii noştri, 
pentru jertfele ticăloase şi nelegiuirile dovedite împotriva lor şi 
din nou afurisiţi de mai mulţi dintre noi în sinodul din anul de 
mai înainte. 

3. Insă acestora patru li s-a alăturat şi Repostus din Satunur- 
ca 2 care, nu numai că a căzut el însuşi în timpul prigoanei, dar, 
prin pilda sa nelegiuită, a făcut să cadă şi cea mai mare parte a 
poporului său. Aceştia cinci, cu alţii puţini la număr, fie murdă¬ 
riţi de jertfe, fie având conştiinţa pătată, şi l-au ales ca episcop 
mincinos pe Fortunatus, pentru ca, regăsindu-se într-unul sin¬ 
gur toate nelegiuirile, conducătorul să fie de bună seamă la fel 
ca cei conduşi. 

I 

XI. 1. De aici, frate preaiubit, poţi cunoaşte de acum şi cele¬ 
lalte minciuni, pe care le-au vânturat pe acolo nişte oameni dez¬ 
nădăjduiţi şi pierduţi, astfel încât, de vreme ce, împreună cu cei 
pătaţi de jertfe sau cu ereticii, n-au fost mai mult de cinci pseu- 
doepiscopi, care să vină la Cartagina şi să-l aleagă pe Fortunatus 
părtaş al nebuniei lor, totuşi aceia, ca fii ai diavolului şi plini de 
minciună, au îndrăznit, precum scrii, să răspândească zvonul că 

4 Idele Iui Mai, conform sistemului calendaristic actual: 15 mai. 

1 Satunurcensis, „din Satunurca”, localitate neidentificată. 



SCRISORI 


253 


au fost de faţă douăzeci şi cinci de episcopi. Această minciună au 
răspândit-o mai înainte şi aici, printre fraţii noştri, spunând că 
urmau să vină din Numidia douăzeci şi cinci de episcopi, care să 
le facă un episcop. 

2. Mai apoi, după ce au fost descoperiţi şi confruntaţi cu 
această minciună a lor, căci s-au adunat numai cinci rătăciţi şi 
excomunicaţi de noi, au plutit pe mare spre Roma cu încărcă¬ 
tura lor de minciuni, ca şi cum adevărul nu putea pluti în urma 
lor, ca să fie învinse limbile mincinoase prin dovedirea adevăru¬ 
lui. Iar acest lucru, frate, este o adevărată nebunie, anume să nu 
te gândeşti şi să nu ştii că minciunile nu înşală timp îndelungat, 
că e noapte numai până începe a străluci ziua, însă, după ce s-a 
luminat de ziuă şi după ce a răsărit soarele, întunericul şi negura 
se retrag dinaintea luminii şi încetează tâlhăriile ce se puneau la 
cale în timpul nopţii. 

3. în sfârşit, dacă le-ai cere nume, n-ar avea să dea decât une¬ 
le plăsmuite. Atât de mare este la ei lipsa chiar şi de oameni răi, 
încât nu li se pot alătura douăzeci şi cinci dintre cei pătaţi de 
jertfe şi eretici. Şi totuşi, pentru a înşela urechile celor simpli şi 
ale celor ce n-au fost de faţă, prin minciună este umflat numă¬ 
rul, ca şi cum, cu toate că acesta este numărul adevărat. Biseri¬ 
ca ar putea fi învinsă pe calea dreptăţii, fie de eretici, fie de cei 
nedrepţi. 

XII.l. Şi nici nu trebuie, frate preaiubit, ca eu să fac acum lu¬ 
cruri asemenea lor şi să arăt în cuvântul meu cele pe care le-au 
făptuit şi le faptuiesc chiar şi acum, câtă vreme noi trebuie să pri¬ 
vim cu grijă, ce anume se cuvine să rostească şi să scrie episcopii 
lui Dumnezeu şi că la noi trebuie să vorbească nu atât durerea, 
cât măsura, ca nici să nu pară că eu, lăsându-mă provocat, iau în 
seamă mai mult vorbele grele decât nelegiuirile şi păcatele. 

2. Şi, astfel, eu tac cu privire la înşelăciunile făptuite împotri¬ 
va Bisericii, trec cu vederea uneltirile, desfrânările şi feluritele ne¬ 
legiuiri: singurul lucru din nelegiuirea lor, în care pricina nu este 
a mea, nici a oamenilor, ci a lui Dumnezeu, despre care socotesc 
că nu trebuie să se păstreze tăcerea, este faptul că îndată, din pri¬ 
ma zi a prigoanei, pe când erau în clocot ultimele nelegiuiri ale 
celor în greşeală şi fumegau de jertfele ticăloase nu numai altare¬ 
le diavolului, ci chiar şi mâinile şi gurile celor căzuţi, ei n-au în¬ 
cetat să fie în comuniune cu cei căzuţi şi să se împotrivească po¬ 
căinţei, pe care trebuia s-o facă aceia. Strigă Dumnezeu: 

Cel care jertfeşte altor dumnezei, afară de unuia Domnul, se 
va pierde . 1 

Şi spune Domnul în Evanghelie: 

Iar de acela care se va fi lepădat de Mine, Mă voi lepăda de el? 

Şi în alt loc, supărarea şi mânia dumnezeiască nu tac, spunând: 

Lor le-ai turnat daruri de băutură şi lor le-ai adus jerfe! Nu 
Mă voi mânia pentru acestea? spune Domnul? 

Şi ei se împotrivesc să ne rugăm lui Dumnezeu, Care însuşi 
dă mărturie că este supărat! Se împotrivesc să-L înduplecăm pe 
Hristos prin rugăciuni şi mulţumiri, pe El Care mărturiseşte 
deschis că-1 tăgăduieşte pe cel care L-a tăgăduit pe El. 

XIII.l. Noi, chiar în timpul prigoanei, am trimis scrisori cu 
privire chiar la acest fapt 4 şi nu am fost ascultaţi. La sinodul ţi¬ 
nut cu un număr mare de episcopi, am hotărât, nu numai cu du¬ 
hul blândeţii noastre, ci şi cu ameninţare, ca fraţii să facă peni¬ 
tenţă, ca nimeni să nu dea iertarea în mod nechibzuit celor ca¬ 
re nu se pocăiesc. însă acei nelegiuiţi potrivnici lui Dumnezeu, 
cutezători cu furie lipsită de credinţă împotriva episcopilor lui 
Dumnezeu, îndepărtându-se de Biserică şi ridicând împotriva 

'Ieşirea XXII, 20. 

2 Matei 10,33. 

3 Isaia LVII, 6. 

4 Scrisoarea XLIII. Este vorba de sinodul din primăvara anului 251. 

Bisericii arme ucigătoare, lucrează pentru ca răutatea să-i împli¬ 
nească diavolului lucrarea, pentru ca îndurarea lui Dumnezeu să 
nu vindece în Biserica Sa pe cei răniţi. 

2. Prin înşelăciunea minciunilor lor, strică pocăinţa neferici¬ 
ţilor, ca să nu îmbuneze pe Dumnezeu Cel supărat, ca să nu cau¬ 
te pe Hristos, Domnul său, cel care fie s-a ruşinat mai înainte că 
este creştin, fie s-a temut mai apoi şi să nu se întoarcă la Biseri¬ 
că cel care se îndepărtase de Biserică. Se lucrează pentru a nu se 
răscumpăra păcatele prin mulţumiri şi cuvenite plânsete, pentru 
ca rănile să nu fie spălate cu lacrimi. Adevărata iertare este răpită 
prin minciuna iertării înşelătoare, sânul izbăvitor al mamei este 
închis de o maşteră ce se pune piedică în cale, pentru a nu fi au¬ 
zite plânsul şi geamătul din pieptul şi gura celor căzuţi. 

3. Ba, mai mult de atât, cei căzuţi sunt împinşi să rostească 
ocări împotriva episcopilor, cu limbile şi gura cu care mai înain¬ 
te păcătuiseră pe Capitoliu 1 . Pe mărturisitori şi fecioare, şi pe cei 
drepţi, şi pe toţi cei aleşi întru lauda credinţei şi slăviţi în Biseri¬ 
că îi urmăresc cu ocări şi cu cuvinte grele. Dar, de către aceştia nu 
sunt rănite cumpătarea, şi smerenia, şi sfiala noastră, pe cât sunt 
sfâşiate nădejdea şi viaţa lor înşile. Căci nu cel care aude, ci acela 
care aduce ocara este vrednic de plâns, nu cel care e pălmuit de 
frate, ci cel care loveşte pe frate este păcătos după lege; iar când 
cei ce vatămă fac o nedreptate celor nevinovaţi, tocmai aceia su¬ 
feră nedreptatea care cred că ei o fac. 

4. în sfârşit, de aici au ei mintea suferindă şi sufletul amorţit 
şi cugetul rătăcit: este mânia lui Dumnezeu, a nu-ţi înţelege gre¬ 
şelile, a nu urma calea pocăinţei, precum scris este: 

Şi Dumnezeu le-a dat lor duh de adormire 2 , 

1 Ceremoniile în cadrul cărora se aduceau jertfe divinităţilor păgâne 
aveau loc în public, pe Capitoliu. 

2 Isaia XXIX, 10; aici duh, spiritus transpunctionis, este simpla suflare 
adormitoare, toropitoare. 

de bună seamă, ca să nu-şi revină, şi să se îngrijească, şi să se 
însănătoşească în urma păcatelor, prin rugăciuni stăruitoare şi 
cuvenite mulţumiri. Apostolul Pavel adaugă şi spune într-o epis¬ 
tolă a sa: 

N-au avut iubirea adevărului, ca să se mântuiască; şi de ace¬ 
ea Dumnezeu le va trimite o lucrare de amăgire, ca ei să creadă în 
minciună, ca să fie osândiţi toţi cei ce n-au crezut în adevăr, ci le 
place în nedreptate . 1 

Prima treaptă a fericirii este de a nu păcătui, a doua de-a-ţi 
recunoaşte păcatele. De-acolo porneşte nevinovăţia întreagă şi 
neatinsă, care te poate păzi; de aici urmează leacul care te poate 
însănătoşi. Aceştia le-au pierdut, şi pe una, şi pe cealaltă, mâni- 
indu-L pe Dumnezeu, astfel încât s-a pierdut şi harul, dobân¬ 
dit din sfinţenia Botezului, şi nu s-a asumat nici pocăinţa, prin 
care se lecuieşte vinovăţia. Oare socoteşti, frate, că sunt uşoare 
nelegiuirile împotriva lui Dumnezeu, greşeli mici şi neînsemna¬ 
te, când prin aceia nu se face rugăciune la măreţia lui Dumne¬ 
zeu cel mâniat, când nu există teamă de mânia, şi focul, şi ziua 
Domnului, când, cu toate că ameninţă Antihristul, este dezar¬ 
mată credinţa poporului care luptă, câtă vreme sunt înlăturate 
tăria şi teama de Hristos ? 

5. Să ia seama laicii 2 în ce fel se vor îngriji de acest lucru: epis- 
copilor le revine strădania mai mare în apărarea şi îngrijirea mă¬ 
reţiei lui Dumnezeu, ca să nu părem a trece ceva cu vederea în 
această privinţă, de vreme ce Domnul ne mustră şi spune: 

Şi acum către voi se îndreaptă această poruncă, o, preoţilor: da¬ 
că voi nu veţi fi ascultat şi nu veţi fi pus în inima voastră să daţi 
slavă numelui Meu, zice Domnul, voi trimite peste voi blestemul şi 
voi blestema binecuvântarea voastră? 

1 II Tesaloniceni II, 10-12. 

2 Laicii, laici , adică cei din popor, poporeni, dupăÂancdţ (Xa6ţ „popor”). 

3 MaleahiII, 1-2. 

6 . Oare I se dă cinstire lui Dumnezeu atunci când sunt astfel 
dispreţuite măreţia şi asprimea Lui, precum atunci când El spu¬ 
ne că Se supără şi Se mânie pe cei ce au jertfit şi când ameninţă 
cu pedepse veşnice şi cu chinuri neîntrerupte, ori când se vrea de 
către nelegiuiţi şi se spune să nu ne gândim la mânia lui Dum¬ 
nezeu, să nu ne temem de judecata Domnului, să nu batem la 
poarta Bisericii lui Hristos, ci, fără de pocăinţă şi de vreo măr¬ 
turisire a păcatului, dispreţuind şi călcând în picioare pe epis- 
copi, se vesteşte iertarea în cuvintele mincinoase ale preotului, 
astfel încât cei căzuţi să nu se ridice ori cei puşi în afară să nu se 
întoarcă în Biserică, iar comuniunea să fie dată de cei care n-au 
comuniune? 

XIV.l. Şi încă acestora nu le-a fost de ajuns că s-au îndepăr¬ 
tat de Evanghelie, că le-au luat celor căzuţi nădejdea de a aduce 
mulţumire şi de a se pocăi, faptul că pe cei încurcaţi în înşelă¬ 
ciuni sau pe cei pătaţi în desfrânări, ori pe cei spurcaţi de atin¬ 
gerea nelegiuită a jertfelor i-au întors de la orice rodire şi cuget 
de pocăinţă, ca să nu se roage lui Dumnezeu, să nu facă mărtu¬ 
risirea păcatelor lor în Biserică; că şi-au alcătuit în afara Bisericii 
şi împotriva Bisericii adunarea unei erezii pierdute, în care să se 
strângă gloata celor cu conştiinţa încărcată precum ei şi care nu 
vor să-L implore pe Dumnezeu şi să-I aducă mulţumire. Ba, mai 
mult, după ce a mai şi fost ales un pseudoepiscop de către eretici, 
îndrăznesc să treacă marea şi, de la schismatici şi profani, să du¬ 
că scrisori la scaunul lui Petru şi la întâia Biserică, de unde a ieşit 
unitatea episcopală, şi să nu gândească că aceia sunt romanii a 
căror credinţă a fost lăudată pe când propovăduia Apostolul, cei 
la care viclenia nu poate avea intrare. 

2. Care este însă pricina venirii şi vestirii, că s-a rânduit un 
pseudoepiscop împotriva voinţei episcopilor ? Sau, în sfârşit, le 
este pe plac ce-au făcut şi stăruiesc în nelegiuirea lor, sau, dacă 
nu le este pe plac şi dau înapoi, ştiu încotro să se întoarcă. Căci, 

de vreme ce s-a hotărât de către noi toţi şi este în egală măsură 
potrivit şi drept să fie ascultată pricina fiecăruia acolo unde a 
fost făptuită nelegiuirea, şi fiecărui păstor i-a fost încredinţată 
o parte a turmei, pe care fiecare s-o conducă şi s-o cârmuiască, 
având a da socoteală Domnului de lucrarea sa, se cade de bu¬ 
nă seamă ca aceştia, în fruntea cărora stăm, să nu alerge de co- 
lo-colo, nici să zdruncine înţelegerea ierarhilor, prin cutezanţa 
lor vicleană şi înşelătoare, ci să-şi susţină pricina acolo unde pot 
avea şi acuzatori, şi martori ai nelegiuirii lor: afară numai dacă 
li se pare câtorva deznădăjduiţi şi pierduţi că este prea mică au¬ 
toritatea episcopilor rânduiţi în Africa, care au mai judecat în 
privinţa lor şi au osândit de curând, cu greutatea judecăţii lor, 
conştiinţele legate în multe lanţuri ale păcatelor. Pricina lor este 
de acum cunoscută, s-a rostit de acum sentinţa în privinţa lor, 
şi nu se potriveşte ţinutei episcopilor să fie acuzaţi de uşurăta¬ 
tea unui suflet schimbător şi nestatornic, deoarece Domnul în¬ 
vaţă şi spune: 

Cuvântul vostru săfie: da da şi nu nu} 

XV. 1. Dacă se socoteşte numărul celor care, în anul trecut, 
împreună cu preoţii şi diaconii, au judecat în privinţa lor, au fost 
atunci de faţă la judecată şi cercetare mai mulţi decât toţi aceştia 
care par a fi acum alături de Fortunatus. De bună seamă, trebuie 
să ştii, frate preaiubit, că el, după ce a fost făcut pseudoepiscop 
de către eretici, a fost de acum părăsit aproape de către toţi. Iar 
cei cărora în trecut le erau puse în faţă amăgeli şi li se ofereau cu¬ 
vinte înşelătoare, căci li se spunea că urmează să revină la Biseri¬ 
ca lor, după ce au văzut că acolo a fost pus un fals episcop, şi-au 
dat seama că au fost amăgiţi şi înşelaţi şi din nou aleargă zilnic şi 
bat la uşa Bisericii, aşa că noi, cei care trebuie să dăm socoteală 
Domnului, cântărim cu grijă şi cercetăm cu atenţie cine trebuie 
să fie reprimit şi îngăduit în Biserică. 


' Matei V, 37. 

2. Căci într-atât unora fie le stau împătrivă nelegiuirile lor, fie 
li se opun fraţii cu încăpăţânare şi hotărîre, încât nu pot fi pri¬ 
miţi în nici un chip decât cu tulburare şi primejdie din partea 
celor mai mulţi. De bună seamă, nu trebuie adunate orice putre¬ 
ziciuni, astfel încât să fie vătămate cele ce sunt întregi şi sănătoa¬ 
se şi nu este cu folos sau înţelept păstorul care amestecă astfel în 
turmă oi bolnave şi molipsite, ca să molipsească toată turma cu 
plaga bolii căpătate. 

3.0, de te-ai putea afla, frate preaiubit, aici, împreună cu noi, 
când aceşti păcătoşi şi stricaţi se întorc din schismă! Ai vedea ce 
osteneală depun ca să-i conving de răbdare pe fraţii noştri, pen¬ 
tru ca, după ce li s-a domolit mânia sufletului, să fie îngăduitori 
cu primirea şi vindecarea celor bolnavi. Căci, după ce se bucură 
şi se veselesc când se întorc cei ce pot fi primiţi şi mai puţin vino¬ 
vaţi, tot astfel, dimpotrivă, murmură şi se împotrivesc ori de câte 
ori cei de neîndreptat şi neruşinaţi, şi spurcaţi fie în destrăbălări, 
fie în jertfiri, iar pe deasupra până acum şi trufaşi, revin la Biseri¬ 
că, ca să strice sufletele bune dinăuntru. Abia îmbunez poporul, 
ba, mă şi chinui, ca să îngăduie a fi primiţi unii ca aceştia. 

4. Şi a fost cu atât mai îndreptăţită durerea fraţilor creştini, 
cu cât unul sau altul, primiţi fiind prin bunăvoinţa mea, cu toate 
că poporul se opunea şi grăia împotrivă, s-au arătat mai răi decât 
fuseseră înainte şi nici nu au putut păstra făgăduinţă de pocăin¬ 
ţă, fiindcă nici nu veniseră cu adevărată căinţă. 

XVI.l. Dar ce să mai spun despre aceştia, care au trecut ma¬ 
rea acum Ia tine împreună cu Felicissimus, vinovat de toate nele¬ 
giuirile, ca soli trimişi de pseudoepiscopul Fortunatus, aducân- 
du-ţi scrisori, tot pe atât de false, pe cât de fals este însuşi cel ale 
căruia sunt ele, pe cât aceştia au conştiinţa plină de păcate, pe cât 
de ticăloasă, pe cât de ruşinoasă Ie este viaţa, încât, deşi sunt în 
Biserică, unii ca aceştia ar fi trebuit scoşi din Biserică? 

2. în sfârsit, fiindcă ei îsi cunosc conştiinţa lor, nu îndrăznesc 
să vină sau să se apropie de pragul Bisericii, ci rătăcesc afară, prin 
provincie 1 , dând târcoale fraţilor şi jefuindu-i, şi, fiind de acum 
îndeajuns de cunoscuţi tuturor şi pretutindeni alungaţi pentru 
fărădelegile lor, ajung peste mare şi acolo, la voi. De bună seamă, 
nu pot avea neobrăzarea de a se apropia de noi sau de a stărui la 
noi, deoarece sunt prea crunte şi prea grele nelegiuirile de care 
sunt învinovăţiţi de către fraţi. 

3. Dacă ei vor dori să se supună judecăţii noastre, să vină. De 
altfel, dacă pot aduce vreo dezvinovăţire în apărare, să vedem ce 
înţelegere au asupra rugăminţii, ce rod al pocăinţei aduc. Nici 
aici Biserica nu-i este închisă nimănui, nici un episcop nu-i în¬ 
toarce nimănui spatele. Cei ce vin au îndată parte de răbdarea şi 
bunăvoinţa, şi omenia noastră. Doresc ca toţi să revină în Bise¬ 
rică, doresc ca toţi tovarăşii noştri de luptă să fie cuprinşi laolal¬ 
tă în tabăra lui Hristos si în lăcaşurile lui Dumnezeu-Tatăl. Iert 

» » 

totul, trec cu vederea multe, din strădania şi dorinţa de-a aduna 
la un loc pe fraţii creştini. Nici chiar pe cele care au fost făptui¬ 
te împotriva lui Dumnezeu nu le cercetez cu judecata deplină a 
credinţei. Aproape că păcătuiesc eu însumi în iertarea mai mult 
decât se cuvine a unor păcate. îmbrăţişez cu dragoste deschisă şi 
deplină pe cei care se întorc cu căinţă, mărturisindu-şi păcatul 
cu mulţumire smerită şi curată. 

XVII.l. Insă, dacă sunt unii, care cred că pot reveni la Bise¬ 
rică nu prin rugăciuni, ci prin ameninţări, sau socotesc să-şi fa¬ 
că intrarea nu prin plânsete şi mulţumiri, ci prin fapte silnice, 
să ştie că, fără îndoială, în faţa unor astfel de oameni, Biserica 
Domnului rămâne închisă şi că nici tabăra neînvinsă şi puterni¬ 
că a lui Hristos şi întărită, prin purtarea de grijă a Domnului, nu 

1 Provincie; termenul defineşte întreaga Africă, nu numai cea proconsu- 
iară, ci şi Numidia şi Mauretania, opuse în bloc sintagmei „acolo, la voi”, adi¬ 
că la Roma. 



SCRISORI 


261 


dă înapoi în faţa ameninţărilor. Ierarhul Domnului, care păzeş¬ 
te Evanghelia, precum păzeşte învăţăturile Iui Hristos, poate fi 
ucis, dar nu învins. Ne aduce şi pune înainte pilde de bărbăţie şi 
credinţă Zaharia, Marele Preot al lui Dumnezeu, el care, nepu¬ 
tând fi înspăimântat prin ameninţări şi lovituri cu pietre, a fost 
ucis în templul lui Dumnezeu, strigând şi spunând totodată ce¬ 
ea ce şi noi strigăm şi spunem împotriva ereticilor: 

Acestea le spune Domnul: Aţi părăsit căile Domnului şi Dom¬ 
nul vă va părăsi pe voi} 

2. Prin urmare, deoarece câţiva necugetaţi şi neruşinaţi pără¬ 
sesc căile cereşti şi mântuitoare ale Domnului şi, nelucrând ce¬ 
le sfinte, sunt părăsiţi de Sfântul Duh, pentru aceasta nu trebuie 
să uităm şi noi de sfânta tradiţie, încât să socotim că nelegiuirile 
celor nebuni sunt mai presus decât hotărârile unui ierarh, sau să 
credem că au mai mare putere sforţările omeneşti în a ne lovi de¬ 
cât este în stare purtarea de grijă a lui Dumnezeu în a ne ocroti. 

XVIII. 1. Oare pentru acest fapt, frate preaiubit, trebuie pă¬ 
răsite slujirea Bisericii Universale şi credinţa măreaţă şi nestrica¬ 
tă a poporului adunat înăuntrul ei, ba chiar rânduiala şi puterea 
episcopală, ca să spună că ei vor ca, în privinţa întâistătătorului 
Bisericii, să judece ereticii aleşi în afara Bisericii, în privinţa celui 
sănătos cei bolnavi, în privinţa celui întreg cei răniţi, în privinţa 
celui statornic cei căzuţi, în privinţa judecătorului cei vinovaţi, 
în privinţa ierarhului cei lipsiţi de credinţă 2 ? Ce mai rămâne de¬ 
cât ca Biserica să cedeze Capitoliului 3 şi, în timp ce ierarhii se 

1 II Paralipomena XXIV, 20. 

1 Ierarh - în opoziţie cu cel lipsit de credinţă, nelegiuit: sacerdos - sacrilegiu: 
joc de cuvinte greu de redat în română; sacer-dos este persoana care dă/împărtă¬ 
şeşte cele sfinte, pe când sacri-legus este cel care le fură, le profanează, nelegiuitul. 

1 Capitoliul, Capitolium, centrul şi simbolul vieţii (politico-)religioase a 
romanilor (păgâni), cuprinzând citadela Cetăţii şi templul lui Jupiter Opti- 
mtu Maximus, divinitatea supremă a triadei celor din vechime. 

vor retrage şi altarul Domnului va fi dat la o parte, în locul de 
adunare sfânt şi vrednic de închinare al clerului nostru, să treacă 
statuile şi idolii cu altarele lor, iar lui Novaţian să i se pună la în¬ 
demână mijloace mai întinse şi mai bogate spre a cuvânta împo¬ 
triva noastră şi spre a ne mustra, dacă cei care au jertfit 1 şi L-au 
tăgăduit public pe Hristos vor începe nu numai a fi îmbiaţi şi 
primiţi, fără pocăinţa împlinită, ci, mai mult de atât, vor începe 
a se înstăpâni prin puterea silniciei lor. 

2. Dacă cer pacea 2 , să lase deoparte armele. Dacă cer îngădu¬ 
inţă 3 , de ce ameninţă? Sau, dacă ameninţă, să ştie că ierarhilor lui 
Dumnezeu nu le este teamă de ei. Nici chiar Antihristul, când 
se va porni să vină, nu va intra în Biserică, fiindcă ameninţă, iar 
aceasta nu se dă înapoi dinaintea armelor şi silniciei lui, doar fi¬ 
indcă el vesteşte că are de gând să-i nimicească pe cei ce i se îm¬ 
potrivesc. Ereticii mai mult ne înarmează, în timp ce socotesc că 
ne îngrozesc cu ameninţările lor, nici nu ne aştern cu faţa la pă¬ 
mânt, ci mai degrabă ne ridică şi ne înflăcărează, câtă vreme le 
oferă fraţilor noştri o pace mai grea decât însăşi prigoana. 

3. Şi noi chiar dorim ca ceea ce spun la nebunie să nu împli¬ 
nească prin nelegiuire, ca cei ce păcătuiesc prin vorbe viclene şi 
crude să nu păcătuiască şi prin fapte. Ne rugăm şi-I cerem lui 
Dumnezeu, pe care aceia nu încetează a-L supăra şi îndurera, 
să îmblânzească inimile lor, astfel încât, lăsând la o parte nebu¬ 
nia, să se întoarcă la sănătatea minţii, ca piepturile lor, deschise 
întunericului păcatelor, să cunoască lumina pocăinţei şi mai de¬ 
grabă să ceară a fi revărsate pentru ei rugăminţile şi rugăciuni¬ 
le întâistătătorului 4 decât ca ei înşişi să verse sângele ierarhului. 

3 Au jertfit idolilor, id est, la statuile zeilor capitolini ori ale împăratului 
divinizat. 

4 Pacea - de cele mai multe semnifică iertarea. 

5 Satisfacere, „a face pe plac pentru a mulţumi, a cere îngăduinţă”. 

1 întâistătătorul, în text antistes „Marele Preot ”, aici Episcopul Romei (de 
la antisto, calc după ■jrpooraTrjţ). 

însă, de vor rămâne până la capăt în nebunia lor şi vor stărui cu 
cruzime în capcanele şi ameninţările lor ucigaşe, nici un ierarh 
al lui Dumnezeu nu este atât de slab, într-atât de căzut şi ticălos, 
atât de neputincios în slăbiciunea nimicniciei sale omeneşti, în¬ 
cât să nu se ridice prin însufleţire divină împotriva vrăjmaşilor şi 
a celor ce-L atacă Dumnezeu, ale cărui smerenie şi slăbiciune să 
nu fie însufleţite de puterea şi tăria Domnului, Care-1 ocroteşte. 
Pentru noi nu are importanţă de mâna cui sau când pierim, de 
vreme ce urmează să primim de la Domnul răsplata morţii şi a 
sângelui: este vrednică de plâns şi de jeluire starea celor pe care 
diavolul îi orbeşte astfel, încât, necugetând la veşnicele chinuri 
ale gheenei, se nevoiesc să urmeze venirea Antihristului, care, 
de-acum, se apropie. 

XIX. l. Şi, deşi eu ştiu, frate preaiubit, că în numele iubirii, 
pe care ne-o datorăm şi ne-o arătăm unul altuia, tu citeşti întot¬ 
deauna scrisorile noastre clerului preastrălucit de a colo, ce stă în 
frunte împreună cu tine, cât şi poporului atât de cucernic şi atât 
de numeros, totuşi acum te şi îndemn şi îţi şi cer ca, ceea ce altă 
dată faci din voinţa ta şi fără a fi dator, s-o faci chiar pentru că eu 
ţi-o cer, anume ca, după ce vei fi citit această scrisoare a mea, da¬ 
că vreo molimă a cuvântului înveninat şi a însămânţării ciumei 
se va fi strecurat într-acolo, aceasta toată să fie scoasă din urechi¬ 
le şi inimile fraţilor, iar dragostea neatinsă şi curată a celor buni 
să fie curăţată de toate murdăriile clevetirii eretice. 

XX. 1. Iar pe de altă parte, fraţii noştri preaiubiţi să se îndepăr¬ 
teze cu hotărâre şi să se ferească de vorbele şi convorbirile cu cei al 
căror cuvânt şerpuieşte ca un rac 1 , precum spune Apostolul: 

Convorbirile prea rele strică obiceiurile bune? 

1 II Timotei II, 17: şerpuieşte ca un rac sau se întinde ca o cangrenă ; lat. 
cancer are ambele sensuri: „rac” şi „cancer” (boala). 

2 1 Corinreni XV, 33, în lectura Sfanţului Ciprian; convorbire, confabidatio şi 
în continuare colloquium, preiau ceva şi din sensul lui 6pfX(a „întovărăşire” etc. 

Şi iarăşi: 

De omul eretic , după o singură mustrare,fer este-te, ştiind că unul 
ca acesta s-a abătut şi păcătuieşte şi este singur de sine osândit . 1 

Şi prin Solomon grăieşte Sfântul Duh: 

Vicleanulpoartă în gura sa pieirea şi pe buzele lui pregăteştefocul? 

Şi iarăşi ne sfătuieşte, spunând: 

îngrădeşte cu spini urechile tale şi să nu asculte limba rea? 

Şi iarăşi: 

Cel rău ia aminte la limbile celor nedrepţi, dar cel drept nu dă 
ascultare buzelor rele? 

2. Cu toate că îi ştiu pe fraţii noştri de acolo întăriţi, pe de o 
parte, prin grija ta, dar, pe de alta, destul de prevăzători prin în¬ 
săşi vegherea lor, pentru a nu putea fi prinşi, nici amăgiţi de otră¬ 
vurile ereticilor şi că, tot atât de mare putere au la aceia sfintele 
învăţături şi porunci, pe câtă teamă au faţă de Dumnezeu, totuşi, 
dintr-un prisos, fie grija noastră, fie dragostea ne-a îndemnat să 
vă scriem aceste lucruri, pentru ca nici un fel de legături să nu se 
închege cu unii ca aceştia, nici un fel de ospeţii sau convorbiri 
să nu se lege cu cei răi şi să fim tot atât de despărţiţi de ei, pe cât 
sunt aceia fugari din Biserică, fiindcă scris este: 

Dacă însă va dispreţul Biserica, să fie pentru tine ca un păgân 
şi ca un vameş? 

Şi fericitul Apostol nu numai că ne îndeamnă, dar ne şi po¬ 
runceşte să ne îndepărtăm de asemenea oameni: 

Vă poruncim, zice, în numele Domnului Iisus Hristos, să vă 
depărtaţi de orice frate care umblă în neorânduială şi nu dupăpre- 
dania pe care a primit-o de la noi? 

3 Tit III, 10-11. 

4 Pilde XVI, 27. 

5 înţelepciunea lui Iisus fiul lui Sirah XXVIII, 28. 

6 Pilde XVII, 4. 

‘Matei XVIII, 17. 

2 II Tesaloniceni III, 6. 

Nu poate fi nici o tovărăşie între credinţă şi viclenie 1 . Cel ca¬ 
re nu este cu Hristos, care este potrivnicul lui Hristos, care este 
vrăjmaş unităţii şi păcii Lui, nu se poate fi alături de noi. Dacă 
vin cu rugăminţi şi cereri de îngăduinţă, să fie ascultaţi. Dacă 
aruncă blesteme şi ameninţări, să fie alungaţi. 

îţi doresc, frate preaiubit, să fii mereu bine sănătos. 


3 Perfidia , ca peste tot, „hicienic, hainie” ori, mai nou, „trădare”. 



SCRISOAREA LX 


Ciprian doreşte sănătate fratelui Corneliu 


1.1. Am cunoscut, frate preaiubit, slăvitele mărturii ale cre¬ 
dinţei şi bărbăţiei voastre 1 şi am primit cu atâta bucurie cinstita 
voastră mărturisire, încât ne socotim şi noi părtaşi şi tovarăşi la 
meritele şi laudele voastre. Căci, de vreme ce noi avem o singură 
Biserică şi cuget unit şi înţelegere de nedespărţit, oare care epi¬ 
scop nu s-ar bucura de laudele confratelui său de episcopie ca de 
propriile sale laude, sau care fraţi nu s-ar veseli oriunde de bucu¬ 
ria fraţilor lor? 

* 

2. Nu se poate spune îndeajuns câtă bucurie a fost aici şi câ¬ 
tă veselie, după ce am aflat despre voi veşti bune şi de bărbăţie, 
anume că tu ai fost acolo conducător al fraţilor întru mărturisi¬ 
re, astfel încât, păşind înainte spre slavă, pe mulţi i-ai făcut tova¬ 
răşi întru slavă şi ai îndemnat poporul să depună mărturia, câtă 
vreme însuţi ai fost gata să mărturiseşti înaintea tuturor; astfel, 
nu ştim ce trebuie să lăudăm mai întâi la voi: credinţa ta deschisă 
şi neclintită, sau dragostea de nedespărţit a fraţilor. S-a dovedit 
acolo în public bărbăţia episcopului care mergea în frunte; s-a 
arătat unitatea fraţilor care-1 urmau. Câtă vreme sunteţi într-un 
singur duh şi un singur glas, înseamnă că a mărturisit întreaga 
Biserică Romană. 

1 Corneliu şi-a mărturisit credinţa în timpul persecuţiei lui Gallus {Gal¬ 
ias Gaius Vibius Trebonianus), împărat pentru doi ani după Decius şi mort 
în 253. 

II. 1. A strălucit, frate preaiubit, credinţa, despre care vorbi¬ 
se mai înainte Fericitul Apostol cu privire la voi. Această laudă a 
bărbăţiei şi neclintire a tăriei el o prevedea în duh încă de atunci 
şi, luând vrednicia voastră drept vestire a celor viitoare, în timp 
ce-i lăuda pe părinţi, îi îndemna pe fii. Cât timp sunteţi într-un 
duh, cât timp sunteţi tari, daţi şi celorlalţi fraţi măreţe pilde de 
unitate şi tărie. Cu măreţie ne-aţi învăţat să ne temem de Dum¬ 
nezeu, să ne legăm puternic de Hristos, ca poporul, în primejdie, 
să fie unit cu episcopii, ca în prigoană fraţii să nu se despartă de 
fraţi, că, pe de o parte, unirea strânsă nu poate fi în nici un chip 
învinsă, că, pe de alta. Dumnezeul păcii dăruieşte făcătorilor de 
pace orice I se cere de către toţi în unire. 

2. Vrăjmaşul se avântase să tulbure tabăra 1 lui Hristos cu o 
grozavă silnicie. Dar a fost respins cu acelaşi avânt cu care venise 
şi a găsit tot atâta bărbăţie şi tărie, câtă spaimă şi groază a adus. 
Crezuse că el poate iarăşi dobori la pământ pe robii lui Dumne¬ 
zeu şi să-i izbească după năravul său obişnuit, ca pe nişte începă¬ 
tori 2 şi nepricepuţi, de bună seamă mai puţin pregătiţi şi mai pu¬ 
ţin prevăzători. Repezindu-se mai întâi asupra unuia, încercase 
să-I despartă, precum desparte lupul oaia de turmă, precum şoi¬ 
mul porumbiţa de stolul de păsări. Căci, cel ce nu are destulă pu¬ 
tere împotriva tuturor, caută a-i împresura pe cei singuratici. 

3. Dar, stăvilit de credinţa şi, în egală măsură, tăria unei oştiri 
unite, a înţeles că oştenii lui Hristos sunt treji, că stau de-acum 
de veghe şi înarmaţi pentru bătălie, că nu pot fi învinşi, că pot 
muri şi că, tocmai de aceea, sunt neînvinşi, fiindcă nu se tem să 
moară, şi că nu răspund cu lovitură celor care-i lovesc, deoarece 

1 Creştinii din vremea persecuţiilor se socoteau luptători, oşteni ai lui 
Hristos, milita Christi , Xpicrrou ăffkr\rcd, ceea ce motivează folosirea terme¬ 
nului militar castra, „tabără”, pentru comunitatea, reduta lor, mereu asaltată. 

2 începători, tirones, „recruţi”, fără experienţa luptei. 

nu este îngăduit celor nevinovaţi să ucidă, nici chiar pe cel care-i 
vatămă, ci să-şi dea deschis şi viaţa, şi sângele, pentru ca, deoare¬ 
ce în lumea aceasta bântuie atâta răutate şi cruzime, să se retragă 
cât mai repede dintre cei răi şi cruzi. 

4. Ce privelişte plină de slavă a fost sub ochii lui Dumne¬ 
zeu aceea, ce bucurie a Bisericii Lui sub privirea lui Hristos, că 
la lupta pe care încercase să o ducă duşmanul, au pornit oştenii, 
nu unul câte unul, ci în acelaşi timp toată tabăra. Se vădeşte, de 
bună seamă, că toţi ar fi avut de gând să vină, de-ar fi putut auzi, 
deoarece au alergat în grabă şi au venit toţi cei care au auzit. 

5. Câţi din cei căzuţi au fost recâştigaţi acolo prin mărturi¬ 
sire! Au stat cu bărbăţie şi, prin chiar durerea căinţei, au deve¬ 
nit mai tari în vederea luptei: astfel încât se vede că adineauri au 
fost luaţi pe neaşteptate şi au tremurat de teama unui lucru nou 
şi neobişnuit, că mai apoi însă şi-au revenit, că şi-au întărit sta¬ 
tornic şi puternic adevărata credinţă şi puterile lor strânse întru 
toată răbdarea din teama de Dumnezeu şi că de-acum nu stăru- 
iesc întru iertarea păcatului, ci pentru cununa pătimirii. 

III.l. Dar, frate preaiubit, ce face în această vreme Novaţian? 
Se leapădă oare de rătăcire? Sau, dimpotrivă, după năravul celor 
ieşiţi din minţi, a fost încă mai mult împins la nebunie chiar de 
reuşitele şi izbânzile noastre şi, cu cât mai mult creşte aici slava 
dragostei şi credinţei, cu atât se înteţeşte acolo nebunia dezbină¬ 
rii şi invidiei? Şi nenorocitul nu se îngrijeşte de propria lui rană, 
ci tot mai greu se răneşte, şi pe sine, şi pe ai săi, bălmăjind cu lim¬ 
ba sa spre primejduirea fraţilor şi aruncând săgeţile vorbăriei sa¬ 
le otrăvite, mai degrabă încrâncenat în strâmbătatea filosofiei lu¬ 
meşti, decât paşnic în blândeţea înţelepciunii Domnului, ca un 
fugar din Biserică, vrăjmaş al milostivirii, ucigaş al căinţei, învă¬ 
ţător într-ale trufiei, stricător al adevărului, pierzător al iubirii. 

2. Oare de-acum nu mai cunoaşte care este episcopul lui 
Dumnezeu, care este Biserica, casa lui Hristos, care sunt robii lui 
Dumnezeu, pe care-i strică diavolul, care sunt creştinii pe care-i 
loveşte Antihristul? Căci nu-i caută pe cei pe care i-a supus deja, 
nici nu se grăbeşte a-i doborî pe cei pe care mai înainte i-a făcut 
de-ai lui. Neprietenul şi vrăjmaşul Bisericii îi dispreţuieşte ca pe 
nişte ostatici şi învinşi şi-i lasă deoparte pe aceia pe care i-a în¬ 
străinat şi i-a scos din Biserică; se porneşte a-i hărţui pe aceştia, 
în care vede că locuieşte Hristos. 

IV. Şi, chiar dacă vreunul dintre aceştia va fi fost prins, nu are 
pentru ce a se mândri ca de mărturisirea numelui lui Hristos, de¬ 
oarece este limpede că, dacă cei ucişi în acest fel vor fi fost în afa¬ 
ra Bisericii, nu este vorba de cununa credinţei, ci mai degrabă de 
pedeapsa trădării, şi nici gând să locuiască în casa lui Dumnezeu, 
printre cei aflaţi într-un duh, aceia pe care-i vedem că s-au înde¬ 
părtat cu nebunia vrajbei de sfânta casă dătătoare de pace. 

V. l. Pentru dragostea prin care suntem legaţi unii de alţii, 
pentru că suntem pregătiţi prin purtarea de grijă a Domnului, 
Care ne povăţuieşte, şi suntem preveniţi prin sfaturile mântui¬ 
toare ale milei lui Dumnezeu că se apropie de acum ziua înfrun¬ 
tării şi luptei noastre, vă îndemnăm deschis, după putinţa noas¬ 
tră, frate preaiubit, să nu încetăm a stărui în postiri, privegheri 
şi rugăciuni împreună cu tot poporul. Să ne nevoim în plânse- 
te stăruitoare şi rugăminţi neîncetate. Căci acestea sunt armele 
noastre cereşti, care ne fac să stăruim şi să ne ţinem cu bărbăţie; 
acestea sunt pavăza duhovnicească şi săgeţile dumnezeieşti, care 
ne ocrotesc. 

2. Să ne pomenim unii pe alţii, în bună înţelegere şi într-un 
duh, de o parte şi de cealaltă să ne rugăm mereu unii pentru al¬ 
ţii, să uşurăm apăsările şi strâmtorările prin iubirea pe care ne-o 

purtăm unii altora, iar dacă vreunul dintre noi va pleca de-aici 
printr-o grabnică chemare a lui Dumnezeu, dragostea noastră să 
stăruie pe lângă Domnul, să nu înceteze rugăciunea întru milos¬ 
tivirea Tatălui pentru fraţi şi surori. 

îţi doresc, frate preaiubit, să fii mereu bine sănătos. 



SCRISOAREA LXI 


Ciprian şi confraţii urează sănătate fratelui Lucius 


I. 1. Intr-adevăr şi noi, frate preaiubit, te-am fericit de curând, 
atunci când, cu îndoită cinstire, mărturisitor şi totodată episcop, 
chemarea dumnezeiască te-a aşezat la conducerea Bisericii Sale. 
Dar şi acum nu mai puţin te fericim pe tine, pe confraţii tăi şi pe 
toţi fraţii, ceea ce cu aceeaşi slavă şi lauda voastră, când veţi reve¬ 
ni la ai voştri, va face buna şi nesfârşita ocrotire a Domnului, 

2. pentru ca păstorul să fie înapoiat spre păstorirea turmei, 
cârmaciul să fie redat spre cârmuirea corăbiei, învăţătorul să fie 
redat spre îndrumarea poporului şi ca să se vadă că alungarea 
voastră a fost astfel hotărâtă de la Dumnezeu, încât episcopul 
relegat 1 şi izgonit să nu lipsească din Biserică, ci mai mare să se 
întoarcă în ea. 

II. 1. De bună seamă, nu a fost mai mică slava martiriului la 
cei trei tineri, fiindcă, scăpaţi din moarte, au ieşit teferi din cup¬ 
torul de foc, sau pentru că Daniel, rămas neatins spre lauda sa, 
cu toate că fusese dat pradă leilor, ocrotit fiind de Domnul, a tră¬ 
it întru slavă. La mărturisitorii lui Hristos, martiriile neîmplini¬ 
te nu micşorează vrednicia mărturisirii, ci vădesc măreţia ocro¬ 
tirii dumnezeieşti. 

» 

2. Noi vedem înfăţişat în cazul vostru ceea ce au rostit înain¬ 
tea regelui curajoşii şi vestiţii tineri, anume că „ei sunt hotărâţi să 

1 în text relegatio, formă atenuată a exilului. Episcopul Lucius a reuşit să 
revină în biserica sa. 

ardă în flăcări, ca să nu slujească dumnezeilor lui, nici să se închi¬ 
ne chipului 1 pe care acela îl ridicase, că totuşi Dumnezeu, pe Ca¬ 
re îl cinsteau şi pe care şi noi îl cinstim, are putere să-i scoată din 
cuptorul de foc şi să-i scape din mâinile regelui şi de pedepsele 
care-i ameninţau”. Acest lucru îl găsim săvârşit acum în credin¬ 
ţa mărturisirii voastre şi în ocrotirea Domnului, întrucât, atunci 
când voi fuseserăţi pregătiţi şi gata să suferiţi tot chinul. Dom¬ 
nul v-a ferit totuşi de pedeapsă şi v-a păstrat pentru Biserică. 

3. Prin întoarcere voastră, nu s-a micşorat la episcop slava 
mărturisirii sale, ci mai mult a crescut autoritatea lui, pentru că 
la altarul lui Dumnezeu stă un întâistătător, care, nu prin vorbe, 
ci prin fapte, să îndemne poporul spre a lua armele mărturisirii şi 
spre a făptui martiriul, iar, la ameninţarea Antihristului, să pre¬ 
gătească oştenii pentru luptă, nu numai cu imboldul cuvântului 
şi gurii, ci şi prin pilda de credinţă şi bărbăţie. 

III.l. înţelegem, frate preaiubit, şi luăm seama cu toată lumi¬ 
na inimii noastre la hotărârile mântuitoare şi sfinte ale măreţiei 
dumnezeieşti, din ce pricină s-a ridicat acolo de curând neaştep¬ 
tata prigoană, din ce cauză puterea lumească s-a năpustit deo¬ 
dată împotriva Bisericii lui Hristos şi împotriva fericitului Epi¬ 
scop martir Corneliu şi împotriva voastră, a tuturor: pentru ca, 
având a-i amăgi pe eretici şi a-i zdrobi, Domnul să arate care este 
Biserica şi care este singurul ei episcop, ales prin sfânta rânduia- 
lă, care sunt preoţii uniţi cu episcopul în cinstire ierarhică şi ca¬ 
re este poporul lui Hristos, unit şi adevărat, legat prin dragostea 
Domnului turmei, cine sunt cei pe care îi lovise duşmanul şi ca¬ 
re, dimpotrivă, cei pe care diavolul îi cruţă, ca fiind ai săi. 

2. Căci potrivnicul lui Hristos nu prigoneşte şi nu loveşte de¬ 
cât tabăra şi oştenii lui Hristos. Pe ereticii aşternuţi la pământ şi 
pe tovarăşii lor îi dispreţuieşte şi-i trece cu vederea, dar caută să-i 
doboare pe aceştia, pe care-i vede că rezistă neclintiţi. 

1 Chipul, imago, este în cazul de faţă statuia unui zeu păgân. 

IV. 1. O, frate preaiubit, de-am avea acum putinţa de-a fi aco¬ 
lo între voi, cei care vă întoarceţi, am putea, ca unii care vă iubim 
cu aceeaşi dragoste ca şi voi, să gustăm şi noi, de faţă cu ceilalţi, 
din fructul preaplăcut al revenirii voastre. Ce bucurie va fi acolo 
printre toţi fraţii, cum vor alerga unii în întâmpinarea altora şi se 
vor îmbrăţişa unii pe alţii! Cu greu pot fi de ajuns sărutările celor 
care se îmbrăţişează, cu greu se pot sătura înseşi privirile şi ochii 
poporului, văzând bucuria venirii voastre. Acolo fraţii încep a cu¬ 
noaşte ce fel şi cât de mare va să fie bucuria ce va însoţi venirea 
lui Hristos; şi, tocmai fiindcă sosirea Lui este foarte apropiată, a 
avut loc la voi mai înainte acestă privelişte, încât, aşa cum, venind 
Ioan 1 , deschizătorul de drum şi înaintemergătorul Lui, a vestit că 
Hristos a venit, tot aşa acum, când revine episcopul mărturisitor 
şi preotul Domnului, pare că în curând se întoarce şi Domnul. 

2. însă, ca să ne ţină locul, eu şi confraţii şi toţi fraţii vă trimi¬ 
tem, frate preaiubit, această scrisoare şi, înfaţişându-vă prin ea 
bucuria noastră, vă arătăm dovezile de încredere ale iubirii noas¬ 
tre, neîncetând nici aici, în jertfele şi rugăciunile noastre, a adu¬ 
ce mulţumiri lui Dumnezeu-Tatăl şi Domnului nostru Hristos, 
Fiul Lui, şi totodată a ne ruga şi a-I cere ca El, Care este desăvâr¬ 
şit şi desăvârşeşte, să păzească şi să desăvârşească în voi slăvită cu¬ 
nună a mărturisirii voastre: poate că El v-a rechemat şi pentru 
acest lucru, anume să nu fie tăinuită slava, dacă martiriile măr¬ 
turisirii voastre se vor fi săvârşit în afară 2 . Căci cel sortit jertfirii 3 , 
care dă fraţilor creştini pildă de bărbăţie şi credinţă, trebuie să se 
jertfească în prezenţa fraţilor. 

îţi dorim, frate preaiubit, să fii totdeauna bine sănătos. 

1 Este Ioan Botezătorul, înaintemergătorul şi vestitorul Domnului. 

2 în afară, foris, ii-w „în afara [Bisericii]”, ori pur şi simplu „în altă parte”; 
martiriul în afara Bisericii rămâne fără valoare în perspectiva mântuirii. 

3 Cel sortit jertfirii, victima , în vechime animalul de sacrificiu, aici per¬ 
soana sortită jertfirii. 



SCRISOAREA LXII 


Ciprian saluta pe fraţii lanuarius, Proculus, Maxim, 
Victor, Modianus, Nemesianus, Nampulus şi Honoratus 


1.1. Cu cea mai adâncă tânguire de durere în sufletul nostru şi 
nu fără lacrimi, fraţi preaiubiţi, citim scrisoarea voastră, pe care 
ne-aţi scris-o din grija pe care o arată dragostea voastră, cu privi¬ 
re la întemniţarea fraţilor şi surorilor noastre 1 . Căci cine oare nu 
se îndurerează în necazuri de felul acesta, sau cine nu socoteşte 
durerea fratelui ca pe a sa proprie, precum vorbeşte Apostolul 
Pavel şi spune: 

Dacă suferă un singur mădular, suferă împreună şi celelalte 
mădulare: şi dacă se bucură un singur mădular, se bucură împre¬ 
ună şi celelalte mădulare} 

Şi în alt loc: 

Cine este slab, zice, şi eu nu sunt slab? 

2. Pentru aceasta, acum si noi trebuie să socotim întemniţa- 
rea fraţilor ca pe întemniţarea noastră şi durerea celor care se află 
în primejdie trebuie socotită drept durerea noastră; de vreme ce 
negreşit chiar trupul unităţii noastre este unul singur, nu numai 
dragostea, ci şi credinţa să ne îndemne şi să ne întărească spre a 
răscumpăra mădularele fraţilor noştri. 

I Arestările s-au {acut în urma lăsării la vatră a Legiunii a IlI-a Augusta, 
din Lambesa. 

I I Corinteni XII, 26. 

3 II Corinteni XI, 29. 



SCRISORI 


275 


II. 1. Căci, cum din nou spune Apostolul Pavel: 

Nu ştiţi că sunteţi Templul lui Dumnezeu şi Duhul lui Dum¬ 
nezeu locuieşte în voi? 1 , 

deşi dragostea ne-ar mâna mai puţin spre a aduce ajutor fra¬ 
ţilor, totuşi a trebuit să luăm seama în acest loc că sunt temple 
ale lui Dumnezeu cei care au fost întemniţaţi şi că noi nu trebu¬ 
ie să îndurăm, într-o îndelungată întârziere şi neluare în seamă a 
durerii, ca templele lui Dumnezeu să fie mult timp întemniţate, 
ci să ne străduim din toate puterile şi să ne grăbim ca, prin aju¬ 
torul nostru, să fim vrednici de Hristos, Judecătorul şi Domnul 
Dumnezeul nostru. 

2. Căci, după cum spune Apostolul Pavel: 

Toţi care v-aţi botezat în Hristos, cu Hristos v-aţi îmbrăcat 2 , 

în fraţii noştri întemniţaţi trebuie să-L vedem pe Hristos şi 
să-L răscumpărăm din primejdia întemniţării pe El, Care ne-a 
răscumpărat din primejdia morţii, pentru ca Cel care ne-a scos 
din fălcile diavolului. El însuşi. Care stăruieşte şi locuieşte în 
noi, să fie scos acum din mâinile barbarilor şi să fie răscumpărat 
cu o sumă de bani. El, Care ne-a răscumpărat pe noi cu crucea şi 
cu Sângele Său: pentru aceea îngăduie să se întâmple acestea în 
vremea din urmă, ca să fie încercată credinţa noastră, [să vadă] 
dacă fiecare face pentru celălalt ceea ce ar vrea să se facă pentru 
sine, dacă el însuşi ar fi ţinut întemniţat la barbari. 

3. Căci cine, aducându-şi aminte de omenie şi îndemnat de 
dragoste, dacă este tată, nu ar socoti că acolo sunt acum fiii săi ? 
Dacă este soţ, cine n-ar socoti deopotrivă cu durere şi cu dragos¬ 
tea legăturii dintre soţi, că acolo este ţinută întemniţată soaţa sa ? 
însă cât de mari sunt pentru noi toţi tristeţea şi chinul iscate de 
primejduirea fecioarelor care sunt ţinute acolo, pentru care tre- 

1 1 Corinteni III, 16. 

1 Galateni III, 27. 

buie deplânsă nu numai pierderea libertăţii şi a cinstei lor, nu 
atât lanţurile barbarilor, pe cât trebuie jelite silniciile codoşilor 
şi lupanarelor, ca nu cumva trupurile închinate lui Hristos şi ju¬ 
ruite, cu virtute feciorelnică, veşnicei înfrânări, să fie pângărite 
prin atingerea poftei batjocoritorilor! 

III.l. Fraţii noştri, cugetând aici, în urma scrisorii voastre, şi 
cercetând cu durere toate acestea, au adunat îndată toţi, cu avânt 
şi cu dărnicie, ajutoare băneşti pentru fraţi, fiind de bună seamă 
totdeauna pregătiţi, potrivit cu tăria credinţei lor, spre lucrarea 
lui Dumnezeu, dar acum încă mai mult spre lucrările mântui¬ 
toare, aprinşi de vederea unei atât de mari suferinţe. Căci, dacă 
spune Domnul în Evanghelia Sa: 

Bolnav am fost şi aţi venit să Mă vedeţi \ 
cu cât mai mare va fi răsplata, când are să spună: 
întemniţat am fost şi M-aţi răscumpărat, 
cu cât mai mult este când va începe să spună: 
în temniţa închisorii am fost şi închis şi înlănţuit, la barbari 
am zăcut şi din temniţa aceea a robiei M-aţi slobozit, voi, care, în 
ziua judecăţii, răsplată urmează să primiţi de la Domnul. 

2. In sfârşit, vă aducem cele mai mari mulţumiri pentru că aţi 
voit să fim părtaşi la grija voastră şi la o atât de bună şi folositoa¬ 
re lucrare, pentru că ne oferiţi ogoare rodnice, în care să punem 
seminţele nădejdii noastre, urmând să aşteptăm secerişul celor 
mai mari roade, ce se ivesc de pe urma acestei cereşti şi mântu¬ 
itoare lucrări. Iar noi v-am trimis o sută de mii de sesterţi 2 , care 
s-au strâns aici, în Biserica căreia cu îngăduinţa Domnului îi stau 

■Matei XXV, 36. 

2 Sesterţ, sestertius, monedă curentă (iniţial) de argint, cu greutate şi vo- 
loare variabile, în funcţie de epocă. în perioada imperială este din alamă şi 
echivalează cu doi aşi şi jumătate, notat fiind IlS(emis), ori chiar patru aşi. 
Suma este considerabilă, având în vedere că, pentru a face parte din ordinul 

în frunte, prin dania clerului şi poporului alăturat nouă, bani pe 
care-i veţi împărţi acolo, după cum veţi crede de cuviinţă. 

IV. 1. Şi dorim, de bună seamă, ca nimic de felul acesta să nu 
se mai întâmple vreodată şi ca fraţii noştri, ocrotiţi de înalta pu¬ 
tere a lui Dumnezeu, să scape neatinşi de primejdiile de acest fel. 
Dacă totuşi se va mai întâmpla aşa ceva, spre a se încerca dragos¬ 
tea din sufletul nostru şi a se cerceta credinţa inimii noastre, nu 
zăboviţi a ne vesti acestea printr-o scrisoare a voastră, fiind în¬ 
credinţaţi şi ştiind că Biserica noastră şi toţi fraţii de aici cer în 
rugăciunile lor, ca acestea să nu se mai întâmple, iar dacă se vor fi 
întâmplat, cu bucurie şi dărnicie să dea ajutor. 

2. însă, pentru ca fraţii noştri şi surorile noastre, care s-au în¬ 
grijit îndată şi cu bucurie de această lucrare atât de folositoare, să 
se îngrijească totdeauna, să-i aveţi în minte în rugăciunile voas¬ 
tre şi, ca să le întoarceţi la rândul vostru bunul ajutor în jertfe şi 
rugăciuni, v-am dat mai jos numele fiecăruia. Dar chiar numele 
confraţilor episcopi şi ale preoţilor noştri, care, fiind înşişi de fa¬ 
ţă, au adunat şi ei în numele poporului lor câte ceva, după pu¬ 
teri, le-am adăugat şi, pe lângă partea mea proprie, am notat şi 
am trimis şi micile lor danii. Pe toţi aceştia, precum o cer credin¬ 
ţa şi dragostea, trebuie să-i pomeniţi în rugăciunile şi rugămin¬ 
ţile voastre. 

Vă dorim, fraţi preaiubiţi, să fiţi totdeauna bine sănătoşi în 
Domnul şi să ne pomeniţi. 


cavalerilor, averea censitară trebuia să se situeze între 400.000 şi 1.000.000 
de sesterţi. 




SCRISOAREA LXIII 


Ciprian doreşte sănătate fratelui Ceciliu 


I. 1. Deşi cunosc, frate preaiubit, faptul că cei mai mulţi epis- 
copi, puşi în toată lumea, prin buna voinţă a lui Dumnezeu, în 
fruntea bisericilor Domnului, păzesc rânduiala adevărului Evan¬ 
gheliei şi al învăţăturii Domnului şi nu se îndepărtează, prin 
vreo omenească şi nouă învăţătură, de ceea ce Hristos învăţăto¬ 
rul a învăţat şi a făptuit, totuşi, fiindcă unii, fie din necunoaşte¬ 
re, fie din uşurinţă, la sfinţirea Potirului Domnului şi în slujirea 
poporului, nu fac ceea ce a făcut şi a învăţat Iisus Hristos Dom¬ 
nul şi Dumnezeul nostru, întemeietor şi învăţător al acestei jert¬ 
fe, am socotit că este deopotrivă cucernic şi necesar lucru să vă 
scriu despre aceasta, pentru ca, dacă cineva se ţinea până acum în 
această greşeală, după ce va fi cunoscut lumina adevărului, să se 
întoarcă la rădăcina şi obârşia predaniei Domnului. 

2. Şi să nu socoteşti, frate preaiubit, că noi scriem din voinţa 
noastră omenească sau cutezăm a lua asupra noastră din proprie 
voinţă acest lucru, de vreme ce ne păstrăm totdeauna smerenia, 
într-o cumpătată şi cuviincioasă măsură. Dar când se învaţă ce¬ 
va, din insuflarea şi porunca lui Dumnezeu, trebuie ca robul cre¬ 
dincios să dea ascultare stăpânului, îndreptăţit înaintea tuturor, 
căci nu-şi asumă nimic de la sine cel care este împins de teama de 
a nu-şi supăra stăpânul, dacă nu face ce i se porunceşte. 

II. 1. Să ştii însă că noi am fost preveniţi ca, la oferirea Poti¬ 
rului, să fie păstrată învăţătura Domnului şi să nu se facă altceva 

de către noi decât ceea ce afacut cel dintâi pentru noi Domnul, 
încât Potirul ce se oferă întru pomenirea Lui să fie oferit ameste- 
cându-se în el apă cu vin. Căci, după cum spune Hristos: 

Eu sunt viaţa cea adevărată 1 , 

Sângele lui Hristos nu este nicidecum apă, ci vin. 

2. Nici nu se poate vedea că Sângele Lui, cu care am fost răs¬ 
cumpăraţi şi înviaţi, se află în Potir, dacă lipseşte din Potir vinul, 
care înfăţişează Sângele lui Hristos, propovăduit de taina şi măr¬ 
turia tuturor Scripturilor. 

III. Căci găsim şi în Facerea cu privire la taină faptul că Noe 
a preînchipuit-o şi a apărut atunci prefigurarea pătimirii Dom¬ 
nului, că a băut vin, că s-a îmbătat, că s-a dezbrăcat în casa sa, că 
a zăcut întins pe spate cu coapsele goale şi dezvelite, că goliciu¬ 
nea aceea a tatălui a fost cunoscută de fiul mijlociu, dar vestită şi 
în afară, însă acoperită de cei doi fii, cel mare şi cel mic, şi altele 
pe care nu trebuie să le amintim, căci este de ajuns să se înţeleagă 
acest singur lucru, anume că Noe, înfăţişând semnul adevărului 
viitor, nu a băut apă, ci vin, şi astfel a preînchipuit imaginea pă¬ 
timirii Domnului. 

IV. 1. La fel, prin preotul Melchisedec, vedem dinainte arăta¬ 
tă taina jertfei Domnului, potrivit cu ceea ce mărturiseşte şi spu¬ 
ne Sfânta Scriptură: 

Şi Melchisedec, împăratul Salemului, i-a adus pâine şi vin, iar 
el a fost preotul Dumnezeului Celui Preaînalt şi a binecuvântat 
peAvraam} 

Iar faptul că Melchisedec purta pecetea lui Hristos, aceasta 
o dezvăluie în Psalmi Sfântul Duh, Care spune din partea Tată¬ 
lui, către Fiul: 

1 IoanXV, 1. 

2 Facerea XIV, 18-19. 

Mai înainte de luceafăr Te-am născut. Tu eşti preot în veac, 
după rânduiala lui Melcbisedec . 1 

De bună seamă, această rânduială este venită aici de la jert¬ 
fa aceea şi este coborâtă din faptul că Melchisedec a fost preotul 
Dumnezeului Celui Preaînalt, că a oferit pâine şi vin, că a bine¬ 
cuvântat pe Avraam. Dar cine a fost mai mare preot al Dumne¬ 
zeului Preaînalt decât Domnul nostru Iisus Hristos, Care a oferit 
jertfa lui Dumnezeu-Tatăl şi a oferit acelaşi lucru pe care-1 oferise 
Melchisedec, adică pâine şi vin, vezi bine. Trupul şi Sângele Său? 

2. Şi binecuvântarea aceea premergătoare, în privinţa lui Avra¬ 
am, se potrivea poporului nostru. Căci, dacă Avraam a crezut pe 
Dumnezeu şi i s-a socotit lui spre dreptate, de bună seamă orici¬ 
ne crede pe Dumnezeu şi trăieşte cu credinţă este găsit drept şi 
se arată a fi binecuvântat şi îndreptăţit dinainte în credinciosul 
Avraam, precum dovedeşte Fericitul Apostol Pavel, spunând: 

Avraam a crezut pe Dumnezeu şi i s-a socotit lui ca dreptate. 
Să ştiţi deci că cei ce sunt cu credinţă, aceştia sunt fii ai lui Avraam. 
Iar Scriptura, prevăzând că Dumnezeu îndreptează neamurile cu 
credinţă, a binevestit dinainte lui Avraam că se vor binecuvânta 
în el toate neamurile. Deci cei ce sunt cu credinţă sunt împreună 
binecuvântaţi cu credinciosul Avraam . 1 

De aceea aflăm în Evanghelie că din pietre sunt treziţi, adică 
din neamuri sunt culeşi fiii lui Avraam şi, în timp ce lăuda pe Za- 
heu. Domnul a răspuns şi a spus: 

Astăzi s-a făcut mântuirea casei acesteia, căci şi acesta este fiul 
lui Avraam? 

3. Dacă, aşadar, în Facerea, prin preotul Melchisedec, bine¬ 
cuvântarea a putut fi dată după datină în privinţa lui Avraam, es- 


1 Psalmi CIX, 4. 

2 Galateni III, 6-9. 

3 Luca XIX, 9. 

te veche închipuirea jertfei alcătuite din pâine şi vin: Domnul, 
săvârşind şi împlinind aceasta, a oferit pâinea şi potirul cu vin 
amestecat, şi Cel care este Desăvârşirea a împlinit adevărul în¬ 
chipuirii dinainte arătate. 

V. l. Dar şi prin Solomon, Sfântul Duh a arătat dinainte mo¬ 
delul jertfei Domnului, făcând numirea ofrandei aduse ca jertfa 
şi a pâinii şi vinului, dar şi a altarului şi Apostolilor. 

înţelepciunea şi-a zidit casă şi a pus dedesupt şapte stâlpi. Şi-a în¬ 
junghiat vitele, şi-a amestecat vinul în crateV şi şi-a pregătit masa, 

2. a trimis slugile să cheme cu înaltă strigare la crater, spunând: 
„Cine este neînţelept să intre la mine." Şi celor lipsiţi de buna chib¬ 
zuinţă le-a zis: „ Veniţi şi mâncaţi din pâinile mele şi beţi vinulpe 
care vi l-am amestecat. ” 2 

Vinul amestecat vădeşte, adică vesteşte dinainte, cu glas de 
profet Potirul Domnului, în care se amestecă apa cu vinul, astfel 
încât se vede că în pătimirea Domnului s-a făcut cee a ce se ves¬ 
tise dinainte. 

VI. 1. Chiar şi în binecuvântarea lui Iuda se vădeşte acelaşi lu¬ 
cru, căci şi acolo este redat chipul lui Hristos: că avea să fie lău¬ 
dat şi cinstit de fraţii Săi, că avea să lovească tare spatele duşma¬ 
nilor, care dădeau înapoi şi fugeau, cu mâinile cu care a purtat 
crucea şi a învins moartea şi că însuşi este leul din seminţia lui 
Iuda şi stă culcat, dormind în pătimire, şi Se ridică şi este chiar 
El nădejdea neamurilor. 

2. La acestea, Sfânta Scriptură adaugă şi spune: 

îşi va spăla în vin haina şi în sângele strugurelui mantia sa . 3 

1 Crater, vas special pentru pregătirea vinului, amestecat cu apă; din gre¬ 
cul Kpar^p. 

2 Pilde IX, 1-5. 

'FacereaXLIX.il. 

Iar când se vorbeşte de sângele strugurelui, ce altceva se arată 
decât vinul din Potirul cu Sângele Domnului? 

VII. l. De bună seamă, si la Isaia acelaşi lucru îl dovedeşte 

' > » » 

despre pătimirea Domnului Sfântul Duh, Care spune: 

Pentru ce ai îmbrăcămintea şi veşmintele tale roşii, ca de la căl¬ 
carea teascului plin şi călcat? 1 

Oare apa poate înroşi veşmintele, sau în teasc este apă, care să 
fie călcată cu picioarele ori apăsată cu teascul? Desigur, de aceea 
se numeşte vinul, ca prin vin să se înţeleagă Sângele Domnului, 
şi să se vestească de profeţi ceea ce mai apoi s-a arătat în Potirul 
Domnului. 

2. Chiar şi călcarea şi stoarcerea teascului este preţuită: fiind¬ 
că, în ce fel se poate ajunge la băutul vinului decât numai dacă 
ciorchinele este călcat mai înainte şi este strivit, şi, tot astfel, nici 
noi n-am putea bea Sângele lui Hristos dacă Hristos n-ar fi fost 
mai întâi călcat şi zdrobit şi n-ar fi băut mai întâi El Potirul, ca 

să-l închine credincioşilor. 

» 

VIII. l. Iar, atunci când, în Sfintele Scripturi, este numită apa 
singură, este vorba de Botez, precum vedem că este prevestit el 
la Isaia: 

Nu vă mai amintiţi de cele trecute şi nu mai luaţi în seamă cele 
de altădată: iată, Eu fac lucruri noi, care acum se vor ivi şi le veţi 
cunoaşte, şi voi face cale în deşert şi râuri în loc secetos, ca să adăp 
neamul Meu cel ales, poporul Meu, pe care l-am chemat, ca să ves¬ 
teascăfaptele Mele. 2 

Dumnezeu a prevestit acolo prin profet faptul că la neamuri 3 , 
în locurile care mai înainte fuseseră secetoase, aveau să se reverse 

2 Isaia LXIII, 2. 

1 Isaia XLIII, 18-21. 

2 Neamuri, gentes, ret 10vrj; reamintim că termenul desemna „păgânii” po- 
liteişti, după ebraicul goyim. 

mai apoi râuri şi să adape neamul ales al lui Dumnezeu, adică pe 
cei deveniţi fiii lui Dumnezeu, prin renaşterea Botezului. 

2. De asemenea, iarăşi se prezice şi se prevesteşte, că iudeii, de 
vor înseta şi vor căuta pe Hristos, vor bea la noi, adică vor putea 
dobândi harul Botezului. 

Şi nu vor suferi de sete, le va aduce apă, din piatră le-o va scoa¬ 
te; se va despica stânca şi va curge apa şi va bea poporul Meu . 1 

Aceasta se împlineşte în Evanghelie când Hristos, Care este 
stânca, este despicat de lovitura suliţei la vremea pătimirii. 

3. El, amintindu-ne ce s-a vestit înainte prin profet, strigă şi 
spune: 

Dacă cineva însetează, să vină şi să bea. Cel care crede în Mine, 
precum spune Scriptura, râuri de apă vie vor curge din trupul lui} 

Şi, ca să se poată cunoaşte desluşit că nu despre Potir vor¬ 
beşte acolo Domnul, ci despre Botez, Scriptura a adăugat, 
spunând: 

Iar acest lucru l-a spus despre Duhul, pe care aveau să-l pri¬ 
mească cei care credeau în El. 

Iar prin Botez este primit Sfântul Duh şi, după ce vor fi fost 
astfel botezaţi şi vor fi dobândit Sfântul Duh, se ajunge să se bea 
Potirul Domnului 3 . 

4. însă pe nimeni să nu tulbure faptul că, atunci când Sfânta 
Scriptură vorbeşte despre Botez, spune că noi însetăm şi bem, de 
vreme ce şi Domnul spune în Evanghelie: 

Fericiţi cei care însetează şi flămânzesc de dreptate 4 , 

3 Isaia XLVIII, 21. 

4 Ioan VII, 37-38; de ventre eius, „din pântecele, măruntaiale lui”, am tra¬ 
dus, mai aproape de română, prin „din trupul lui”. 

1 Este vorba de Sfânta împărtăşanie, communio, „comuniune”. 

2 Matei V, 6. 

fiindcă, ceea ce se ia cu poftă nesăţioasă şi însetată se soarbe 
mai deplin şi mai îmbelşugat. Aşa cum şi în alt loc Domnul vor¬ 
beşte femeii samaritence, spunând: 

Oricine va bea din apa aceasta va înseta iarăşi, dar cel care va 
bea din apa pe care i-o voi da Eu nu va înseta în veac . 1 

Chiar prin acest fapt se înţelege Botezul mântuitor al apei, 
pentru că, neîndoios, este luat o singură dată şi nu mai este reîn¬ 
noit; pe de altă parte. Potirul Domnului este totdeauna cu sete 
cerut şi băut în Biserică. 

IX. 1. Nu este nevoie de foarte multe dovezi, frate preaiubit, 
pentru a arăta că întotdeauna, prin numirea apei, se înţelege Bo¬ 
tezul şi că astfel trebuie să înţelegem şi noi, deoarece Domnul, 
când a venit, a făcut cunoscut adevărul Botezului şi al Potirului, 
El, Care ne-a învăţat că acea apă a credinţei, apa vieţii veşnice, es¬ 
te dată în Botez celor care cred, iar prin pilda învăţăturii Sale, a 
arătat că Potirul este amestecat prin unirea vinului şi a apei. 

2. Intr-adevăr, primind Potirul în preziua pătimirii, a binecu¬ 
vântat şi a dat ucenicilor Săi, spunând: 

Beţi toţi din acesta. Căci acesta este sângele legământului, care 
pentru mulţi se va vărsa, spre iertarea păcatelor. Vă spun, nu voi 
mai bea de-aici încolo din acest rod al viţei, până în ziua aceea, în 
care îl voi bea nou împreună cu voi în împărăţia Tatălui Meu} 

în acest loc aflăm că Potirul, pe care Domnul l-a oferit, a fost 
amestecat şi că a fost vin, ceea ce El a numit sânge. 

3. De aici se vădeşte că nu se oferă Sângele lui Hristos dacă 
din Potir lipseşte vinul şi că nici jertfa Domnului nu se prăznu- 
ieşte după datina legiuită, dacă ofranda şi jertfa noastră nu vor 

3 IoanIV, 13-14. 

‘Matei XXVI, 28-29. 

răspunde pătimirii. însă, în ce fel vom bea vinul nou, din rodul 
viţei, împreună cu Hristos în împărăţia Tatălui, dacă, în jertfa 
pentru Dumnezeu-Tatăl şi pentru Hristos, nu oferim vin şi nu 
amestecăm Potirul Domnului după învăţătura Lui? 

X.l. Chiar şi Fericitul Apostol Pavel, ales de Domnul şi tri¬ 
mis şi făcut propovăduitor al adevărului Evangheliei, spune ace¬ 
leaşi lucruri în Epistola sa: 

Domnul Iisus, în noaptea în care avea săfie vândut, a luatpâine 
şi a mulţumit şi afrânt şi a zis: „Acesta este trupul Meu, care pentru 
voi este. Aceasta săfaceţi spre pomenirea Mea." Lafel, a luat şi pa¬ 
harul, după ce a cinat, zicând: „Acest pahar este noul legământ în 
sângele Meu, aceasta săfaceţi ori de câte ori veţi bea, spre pomenirea 
Mea. Căci, de câte ori veţi mânca această pâine şi veţi bea paharul, 
vestiţi moartea Domnului, până când va veni [El].” 1 

2. Iar dacă aceasta se porunceşte de către Domnul, dacă ace¬ 
laşi lucru este întărit şi împărtăşit şi de către Apostolul Său, anu¬ 
me ca, ori de câte ori vom bea, să facem întru pomenirea Dom¬ 
nului ceea ce a făcut şi Domnul, vedem că nu se păzeşte de către 
noi ceea ce s-â poruncit, dacă nu facem şi noi aceleaşi lucruri pe 
care le-a făcut Domnul şi, neamestecând Potirul după aceeaşi 
rânduială, ne despărţim de dumnezeiasca învăţătură. 

3. însă, că nu trebuie să ne îndepărtăm în nici un chip de în¬ 
văţăturile Evangheliei şi că înşişi ucenicii trebuie să observe 2 şi să 
facă aceleaşi lucruri pe care le-a făcut şi le-a învăţat învăţătorul, 
acest lucru ne învaţă Apostolul, când spune: 

Mă mir că, de la cel ce v-a chemat întru har, treceţi aşa degrabă 
la altă Evanghelie, căci nu este alta, decât că sunt unii care vă tul- 

2 1 Corinteni XI, 23-26. 

1 A observa, ob-servare, în sensul corect etimologic şi în acepţiunea bise¬ 
ricească: „a păzi, a păstra, a respecta”. 

bură şi vor să schimbe Evanghelia lui Hristos. Dar chiar dacă noi 
sau un înger din cer v-ar vesti altă Evanghelie decât aceea pe care 
v-am vestit-o, să fie anatema! Precum v-am spus mai înainte, vă 
spun şi acum iarăşi: Dacă vă propovăduieşte cineva altceva decât 
aţi primit, să fie anatema ! l 

XI.l. Aşadar, deoarece nici Apostolul însuşi şi nici îngerul din 
cer nu poate vesti sau învăţa altfel decât ceea ce odată a învăţat 
Hristos şi au propovăduit Apostolii Săi, mă mir mult, de unde a 
fost luat pe nedrept acest lucru, anume ca, împotriva învăţăturii 
Evangheliei şi Apostolilor, prin anumite locuri, să se ofere în Poti¬ 
rul Domnului apă, care singură nu poate da Sângele lui Hristos. 

2. Taina acestui lucru nici în Psalmi nu o trece sub tăcere Sfân¬ 
tul Duh, atunci când pomeneşte de Potirul Domnului şi spune: 

Potirul Tău, care îmbată, cât se poate de bun. 1 

însă potirul care îmbată a fost negreşit amestecat cu vin. Căci 
apa nu poate îmbăta pe nimeni. 

3. Iar Potirul Domnului astfel îmbată, precum s-a îmbătat 
şi Noe, în Facerea , bând vin. Dar beţia de la Potirul şi Sângele 
Domnului nu este aşa cum este beţia de la vinul lumesc, deoare¬ 
ce, când Sfântul Duh spune în Psalmi: Potirul Tău, care îmbată, 
a adăugat cât se poate de bun, pentru că, negreşit. Potirul Dom¬ 
nului astfel îmbată, încât să-i facă treji, încât să aducă minţile la 
înţelepciune duhovnicească, încât fiecare să revină, de la gustul 
acesta 3 lumesc, la cunoaşterea lui Dumnezeu şi, după cum, prin 
vinul acesta obişnuit, mintea este dezlegată şi inima este descă- 

1 Galateni 1,6-9: anatema, avctSe^a (âvâ şi -rfGrjfa), ofrandă zeilor păgâni, 
de unde: lucru „blestemat, afurisit”. 

3 Psalmi XXII, 5. 

1 Ăsta, iste, e utilizat rar, dar dinadins aici şi în alte cazuri, cu valoare de¬ 
preciativă. 

tuşată şi se leapădă toată tristeţea, tot astfel, prin Sângele băut 
al Domnului şi Potirul mântuitor, se leapădă amintirea omului 
vechi şi se face uitarea vieţii lumeşti de până atunci şi pieptul, în¬ 
durerat şi trist, care mai înainte era apăsat de păcate chinuitoare, 
este izbăvit prin bucuria iertării lui Dumnezeu. Tocmai aceasta 
îl poate face bucuros atunci pe cel care bea în Biserică, dacă ceea 
ce se bea păzeşte adevărul Domnului. 

XII. l. Insă cât este de strâmb şi cât este de potrivnic ca, în 
vreme ce Domnul la nuntă a făcut din apă vin, noi să facem din 
vin apă, când chiar taina acelei lucrări trebuie să ne îndemne şi să 
ne înveţe ca, în jertfele aduse Domnului, să oferim mai degrabă 
vin. Căci, fiindcă la iudei lipsise harul duhovnicesc, a lipsit şi vi¬ 
nul: de bună seamă, casa lui Israel este via Domnului Savaot 1 . 

2. Insă Hristos învăţând şi arătând, că vine din urmă popo¬ 
rul neamurilor şi că, în locul pe care-I pierduseră iudeii, ajun¬ 
gem după aceea noi, învredniciţi de credinţă, a făcut din apă vin, 
adică a arătat că la nunta lui Hristos cu Biserica, deoarece iudeii 
au pregetat, venea şi se aduna mai degrabă mulţimea neamuri¬ 
lor. Faptul că apele în Apocalipsă înseamnă popoarele o vădeşte 
Sfânta Scriptură, căci spune: 

Apele pe care le-ai văzut , deasupra cărora şade desfrânata ace¬ 
ea, sunt popoare, şi gloată, şi neamuri de păgâni şi limbi} 

Aceasta, prin urmare, vedem noi că se înfăţişează şi prin tai¬ 
na Potirului. 

XIII. 1. De bună seamă, fiindcă pe noi toţi ne purta Hristos, 
Care purta şi păcatele noastre, vedem că prin apă se înţelege po¬ 
porul, iar prin vin ni se înfăţişează Sângele Iui Hristos. Iar când 
în Potir apa este amestecată cu vinul, poporul se uneşte cu Hris- 

2 Savaot, sabaoth, „al oştirilor (cereşti)”, Za(iac60, de origine ebraică. 

1 Apocalipsa XVTI, 15. 

tos şi mulţimea credincioşilor se leagă şi se alătură Aceluia, în 
Care a crezut. 

2. Această legătură şi alăturare a apei cu vinul se amestecă în 
Potirul Domnului, astfel încât amestecul acela nu poate fi des¬ 
părţit de nici o parte. De aceea Biserica, adică poporul adunat cu 
credinţă în Biserică şi stăruind cu tărie în ceea a crezut, nici un 
lucru n-o va putea despărţi de Hristos, încât iubirea stăruieşte 
veşnic şi rămâne de nedespărţit. 

3. Aşa că, în sfinţirea Potirului Domnului, nu se poate oferi 
doar apă, după cum nici vinul nu poate fi oferit singur. Căci, da¬ 
că cineva oferă numai vin, Sângele lui Hristos începe a fi fără de 
noi. Iar dacă apa este singură, mulţimea începe a fi fără de Hris¬ 
tos. Când însă sunt amestecate amândouă şi, după ce s-a petre¬ 
cut unirea, se leagă între ele, atunci se împlineşte taina duhovni¬ 
cească şi cerească. Şi astfel. Potirul Domnului nu este numai apă, 
sau numai vin, ci numai dacă se amestecă amândouă, după cum 
Trupul Domnului nu poate fi faina singură, ori apa singură, ci 
numai dacă vor fi fost unite şi legate amândouă şi întărite în al¬ 
cătuirea unei singure pâini. 

4. Prin însăşi această taină, poporul nostru se arată unit, pen¬ 
tru ca, după cum multele boabe de grâu, strânse la un Ioc şi mă¬ 
cinate şi amestecate, fac o singură pâine, tot aşa în Hristos, Care 
este pâinea cerească, să ştim că este un singur Trup, de care este 
legată şi cu care este unită mulţimea noastră. 

XIV. 1. Aşadar, frate preaiubit, este de neîngăduit să socoteas¬ 
că cineva că trebuie urmată obişnuinţa unora, care în trecut au 
socotit că, în Potirul Domnului, trebuie oferită numai apă: aşa¬ 
dar, trebuie să se cerceteze pe cine au urmat ei înşişi. Căci, dacă 
în jertfa pe care a oferit-o Hristos nu trebuie urmat decât Hris- 



SCRISORI 


289 


tos, se cade de bună seamă ca noi să facem ascultare şi să facem 
ceea ce a făcut Hristos şi ce ne-a poruncit că trebuie să facem, de 
vreme ce El însuşi spune în Evanghelie: 

Dacă veţi fijacut ce vă poruncesc, nu vă mai numesc robi, ci 
prieteni .’ 

Şi că singur Hristos trebuie ascultat, chiar Tatăl din ceruri dă 
mărturie, spunând: 

Acesta este Fiul Meu preaiubit, în Care am binevoit, de El să 
ascultaţi} 

2. Pentru aceasta, dacă singur Hristos trebuie ascultat, nu tre¬ 
buie să luăm seama la ce va fi socotit altul înaintea noastră că tre¬ 
buie făcut 3 , ci la ce a făcut mai întâi Hristos, Care este înainte 
de toţi. Căci, de bună seamă, nu se cade să urmăm o rânduială a 
omului, ci adevărul lui Dumnezeu, de vreme ce Dumnezeu vor¬ 
beşte prin Isaia profetul şi spune: 

în zadar Mă cinstesc, învăţând datini şi rânduieli ale oame- 
niloV 

şi, iarăşi, Domnul în Evanghelie reia acelaşi lucru când spune: 

Voi lepădaţi porunca lui Dumnezeu, ca să ţineţi datina 
voastră . 5 

Dar şi în alt loc adaugă şi spune: 

Cel ce va strica una din aceste porunci, foarte mici, şi-i va învă¬ 
ţa aşa pe oameni, foarte mic se va chema în împărăţia cerurilor 6 

3. Iar dacă nu e îngăduit a nesocoti nici cea mai mică dintre 
poruncile Domnului, cu cât mai mult nu este îngăduit a strica lu- 

1 IoanXV, 14-15. 

2 Matei XVII, 5. 

3 S-a văzut mai sus (1.1) că unii nu respectau tradiţia de a amesteca vinul 
cu apă în administrarea Sfintei Euharistii (împărtăşanie, cuminecare). 

4 Isaia XXIV, 13. 

5 MarcuVII, 9. 

6 Matei V, 19. 

crud atât de mari, atât de măreţe, atât de legate de taina Domnu¬ 
lui şi a răscumpărării noastre sau, printr-o datină omenească, să le 
schimbăm în altceva decât ceea ce s-a învăţat de la Dumnezeu? 

4. Căci, dacă Hristos Iisus Domnul şi Dumnezeul nostru în¬ 
suşi este cel mai mare preot al lui Dumnezeu-Tatăl şi S-a adus cel 
dintâi pe Sine însuşi jertfa Tatălui şi a învăţat ca acest lucru să se 
facă spre pomenirea Sa, de bună seamă că acel episcop care ur¬ 
mează ceea ce a făcut Hristos împlineşte cu adevărat în locul lui 
Hristos şi aduce jertfă adevărată şi deplină lui Dumnezeu-Tatăl 
în Biserică, atunci când astfel începe a aduce potrivit cu ceea ce 
vede că însuşi Hristos a adus. 

XV. 1. De altfel, se răstoarnă învăţătura oricărei credinţe şi 
a adevărului de nu se păstrează cu credinţă ceea ce se învaţă în 
chip duhovnicesc, măcar dacă cineva, în jertfele de dimineaţă, se 
teme ca nu cumva, de la gustarea vinului, să răspândească miro¬ 
sul Sângelui lui Hristos 1 . Prin urmare, aşa încep fraţii a da înapoi 
în prigoană şi de la pătimirea lui Hristos, în vreme ce în ofrande 
încep a se ruşina de Sângele Lui şi de vărsarea de sânge. 

2. însă, mai departe, spune Domnul în Evanghelie: 

Cel ce se va ruşina de Mine, Fiul Omului Se va ruşina de el} 

Chiar şi Apostolul vorbeşte şi spune: 

Dacă aş vrea să plac oamenilor, nu aş fi robul lui Hristos} 

Dar în ce fel ne putem vărsa sângele pentru Hristos noi, cei 
care ne ruşinăm să bem Sângele lui Hristos? 

XVI. 1. Oare este încântat cineva de gândul că, deşi dimi¬ 
neaţa pare că se aduce numai apă, totuşi, când venim la vremea 

1 Este vorba de Sfânta împărtăşanie, cu pâine şi vin amestecat cu apă; cf. 
pct. VIII, 3 (şi nota). 

2 Marcu VIII, 38. 

3 Galateni 1,10. 

cinei 1 , aducem Potirul amestecat? Dar, când cinăm, nu putem 
chema mulţimea la ospăţul nostru, pentru a cinsti adevărul tai¬ 
nei, în prezenţa tuturor fraţilor. 

2. Dar, desigur, nu dimineaţa, ci după cină, a adus Domnul 
Potirul amestecat. Aşadar, nu cumva trebuie să pomenim jertfa 
Domnului după cină, ca astfel să aducem Potirul amestecat, în¬ 
tru cinstirea celor ale Domnului? Trebuia ca Hristos să-l aducă 
spre seara zilei, pentru ca însuşi ceasul jertfei să arate apusul şi 
amurgul lumii, precum scris este în Ieşirea-. 

Şi-l vor înjunghia [mielul] tot poporul adunării lui Israel în¬ 
spre seară} 

Şi iarăşi în Psalmi: 

Ridicarea mâinilor mele ca jertfa deseară? 

Noi însă prăznuim dimineaţa învierea Domnului. 

XVII.l. Şi, fiindcă facem pomenirea pătimirii Lui în toate 
jertfele, căci pătimirea Domnului este jertfa pe care o aducem, 
nu trebuie să facem nimic altceva decât ceea ce a făcut El. Căci 
spune Scriptura ca, ori de câte ori aducem Potirul întru pomeni¬ 
rea Domnului şi a pătimirii Lui, să facem ceea ce se cunoaşte că 
a făcut Domnul. 

2. Şi va da seama, frate preaiubit, oricine dintre înaintaşii 
noştri care, fie din necunoaştere, fie din uşurătate, nu a observat 
şi nu a ţinut ceea ce Domnul ne-a învăţat prin pilda şi învăţătura 
Sa; uşurinţei lui i se poate da iertare prin milostenia Domnului; 
nu ni se va putea însă ierta nouă, care suntem acum îndrumaţi 
şi învăţaţi de Domnul să aducem Potirul Domnului amestecat, 
după cum l-a adus Domnul, şi să trimitem chiar despre aceasta 

1 La cină, adică seara. 

2 Ieşirea XII, 6. 

3 Psalmi CXL/CXLI, 2. 

o scrisoare către confraţii noştri, ca peste tot să se păstreze legea 
Evangheliei şi învăţătura Domnului şi să nu se îndepărteze de 
ceea ce Domnul a învăţat şi a şi făcut. 

XVIII. 1. A le dispreţui pe acestea în continuare şi a stărui în- 
tr-o veche rătăcire, ce altceva este decât a te împotrivi dojanei 
Domnului, Care mustră în Psalmi şi spune: 

Pentru ce istoriseşti tu dreptăţile Mele şi iei legământul Meu în 
gura ta ? Tu ai urât învăţătura şi ai lepădat cuvintele Mele înapoia ta. 
De vedeai unfur, alergai cu el şi-ţi puneai partea cu cel desfrânat . 1 2 3 

Căci a povesti îndreptările şi legământul Domnului şi a nu 
face acelaşi lucru pe care l-a făcut Domnul, ce altceva este decât 
a lepăda şi a dispreţui învăţătura Domnului şi a făptui furturi 
şi desfrânări, nu pământeşti, ci duhovniceşti? Când cineva fură 
din adevărul Evangheliei cuvintele şi faptele Domnului nostru, 
strică si necinsteşte sfintele învăţături. 

> i » 

2. Precum scris este la Ieremia: 

„ Ce legătură poatefi între paie şi grâu zice Domnul. ,JDe ace¬ 
ea, iată, Eu, zice Domnul, sunt împotriva prorocilor, care fură cu¬ 
vântul Meu unul de la altul, şi abat poporul Meu cu amăgirile şi 
cu rătăcirile lor. ” z 

De asemenea, tot la el, în alt loc: 

Şi s-a desfrânat cu lemnul şi piatra şi, în toată această vreme, 
nu s-a întors la Mine? 

Trebuie să ne ferim cu grijă şi cu teamă şi să luăm seama cu cre¬ 
dinţă ca acest furt şi necinstire să nu cadă şi asupra noastră, 

3. căci, dacă suntem ierarhii lui Dumnezeu şi ai lui Hristos, nu 
găsesc pe cine trebuie să urmăm mai mult decât pe Dumnezeu şi 
pe Hristos, mai cu seamă că El însuşi, în Evanghelie, spune: 

1 Psalmi XLIX, 17-19. 

2 Ieremia XXIII, 28,30,32. 

3 Ieremia III, 9-10; subiectul este ţara lui Iuda, personificată. 

Eu sunt lumina lumii; cel ce îmi va urma Mie nu va umbla în 
întuneric, ci va avea lumina vieţii} 

Aşadar, ca să nu umblăm în întuneric, trebuie să-L urmăm pe 
Hristos şi să păzim învăţăturile Lui, fiindcă tot El a spus în alt 
loc, când i-a trimis pe Apostoli: 

Datu-Mi-s-a toată puterea în cer şi pe pământ. Drept aceea, 
mergeţi şi învăţaţi-ipe toţi, ungându-i în numele Tatălui şi Fiului 
şi al Sfântului Duh, învăţându-i să păzească toate câte v-am po¬ 
runcit vouă} 

4. De aceea, de vrem să umblăm în lumina lui Hristos, să nu 
ne îndepărtăm de învăţăturile şi poruncile Lui, mulţumindu-I, 
că, în timp ce ne învaţă ce trebuie să facem în viitor, ne iartă din 
trecut ceea ce am greşit din uşurinţă. Şi, fiindcă de acum se apro¬ 
pie de noi a Doua Venire a Lui, din ce în ce mai mult binefăcă¬ 
toarea şi nesfârşita Lui măreţie să lumineze inimile noastre cu 
lumina adevărului. 

XIX. Aşadar, frate preaiubit, ţine de credinţa noastră şi de 
teama şi de însuşi rangul şi îndatorirea slujirii noastre ca, ames¬ 
tecând [apă şi vin] în Potirul Domnului şi aducându-I, să pă¬ 
zim adevărul învăţăturii Domnului şi, sub îndrumarea Lui, să 
îndreptăm ceea ce se pare că a fost greşit la unii mai înainte, pen¬ 
tru ca atunci, când Se va porni să vină în strălucirea şi măreţia Sa 
cerească, să ne afle că ţinem ceea ce ne-a poruncit, că păzim ceea 
ce ne-a învăţat, că facem ceea ce a făcut El. 

îţi doresc, frate preaiubit, să fii mereu bine sănătos. 


1 Ioan VIII, 12. 

2 Matei XXVIII, 18-20. 

Ciprian şi ceilalţi confraţi care au fost de faţă la Sinod, 
în număr de şaizeci şi şase, salută pefratele Fidus 


I. 1. Am citit scrisoarea ta, frate preaiubit, în care ne-ai ves¬ 
tit despre Victor, cândva preot, că acestuia, înainte de a fi făcut 
pocăinţă deplină şi de a fi împăcat pe Domnul, împotriva Căru¬ 
ia păcătuise, Therapius, confratele nostru, cu nechibzuinţă i-ar 
fi dat iertarea înainte de împlinirea timpului şi în pripă. Acest 
lucru ne-a supărat mult, anume că s-a îndepărtat de prevederea 
hotărârii noastre, astfel că, înainte de timpul rânduit şi împli¬ 
nit al îndreptării şi fără cererea şi cunoştinţa poporului, nefiind 
apăsat de nici o boală, nici constrâns de vreo nevoie, i s-a acor¬ 
dat acestuia iertarea. 

2. Dar, după ce adunarea noastră a cântărit îndelung, am so¬ 
cotit îndeajuns să mustrăm pe confratele nostru Therapius că a 
făcut acest lucru cu nechibzuinţă şi să-l învăţăm să nu mai facă 
aşa ceva de acum înainte: totuşi am socotit că nu trebuie ridicată 
iertarea, oricum îi va fi fost dată de către un episcop al lui Dum¬ 
nezeu şi, pentru aceasta, i-am îngăduit lui Victor să se bucure de 
comuniunea acordată. 

II. 1. însă, cât priveşte pricina pruncilor, despre care ai spus că 
nu trebuie botezaţi mai înainte de a doua sau a treia zi de la naş¬ 
tere şi că trebuie luată în seamă rânduiala vechii circumcizii 1 , că 

1 Circumcizia este tăierea împrejur, operată asupra trupului, ca semn al le¬ 
gământului cu Dumnezeu, la evrei. Această prefigurare devine adevăr odată 

prin urmare socoteşti că nou-născutul nu trebuie botezat şi sfin¬ 
ţit înainte de ziua a opta, cu totul altfel s-a judecat în adunarea 
noastră. Căci nimeni nu a încuviinţat felul în care socoteai tu că 
trebuie să se facă, ci toţi am judecat mai degrabă că nici unui om 
născut nu trebuie să-i fie refuzate mila şi harul lui Dumnezeu. 

2. De vreme ce Domnul spune în Evanghelia Sa: 

Fiul omului a venit nu ca să piardă sufletele oamenilor, ci să le 
mântuiască \ 

pe cât ţine de noi, dacă se poate face acest lucru, nici un su¬ 
flet nu trebuie pierdut. Căci, ce-i lipseşte celui care odată a fost 
alcătuit în pântecele mamei, de mâinile Iui Dumnezeu? Desigur, 
nouă şi ochilor noştri ni se pare că cei care s-au născut capătă îm¬ 
plinirea în cursul lumesc al zilelor 2 . De fapt, cele ce se fac de la 
Dumnezeu sunt desăvârşite prin măreaţa lucrare a Creatorului. 

III. 1. In sfârşit, că la toţi, fie ei prunci, fie mai mari ca vârstă, 
există o egalitate a harului dumnezeiesc, ne-o vădeşte credinţa 
Sfintei Scripturi, când Elisei s-a întins deasupra pruncului, fiul 
văduvei, care zăcea mort, implorând astfel pe Dumnezeu, încât 
capul i se lipea de cap şi faţa de faţă şi mâinile lui Elisei, întins 
deasupra, se potriveau cu fiecare mână a copilaşului, iar picioa¬ 
rele cu picioarele. 

2. Dacă se judecă acest lucru după felul cum ne-am născut şi 
după măsura trupului, un prunc nu ar putea fi egal unui adult şi 
unuia înaintat în vârstă, nici membrele mărunte nu s-ar putea 
lipi, nici atinge de unele mai mari. Dar acolo se arată egalitatea 

cu venirea Iui Hristos, prin circumcizia duhovnicească, adică prin Botez, ca 
semn al legământului cu Dumnezeu. 

1 Luca IX, 56. 

1 Fătul este om, în deplinul înţeles al cuvântului, încă de Ia naştere (ba 
chiar dinainte), nu se constituie în timp. 

în Dumnezeu şi în Duh 1 , anume că toţi oamenii sunt asemenea 
şi egali, de vreme ce au fost făcuţi odată de Dumnezeu şi, că, du¬ 
pă vârsta noastră, am putea avea o deosebire în mărimea trupuri¬ 
lor în lumea aceasta, însă nu la Dumnezeu: numai dacă harul în¬ 
suşi, care se dă şi celor botezaţi după vârsta celor care-1 primesc, 
se împarte osebit, fie mai mic, fie mai mare; dar Sfântul Duh este 
oferit egal tuturor, nu după măsură, ci după dragostea şi bunăta¬ 
tea Părintelui. Căci Dumnezeu, după cum nu priveşte persoana, 
tot astfel nici vârsta, deoarece Se oferă tuturor, cu egalitate bine 
cântărită, ca un tată, pentru dobândirea harului ceresc. 

IV. 1. Cât despre faptul că ai spus că talpa unui prunc, în pri¬ 
mele zile după naşterea sa, nu este curată, pentru că fiecare dintre 
noi se teme încă s-o sărute, socotim că nici acest lucru nu trebuie 
să fie o piedică pentru a i se oferi harul ceresc. Căci scris este: 

Toate sunt curate pentru cei curaţi} 

2. Si nici unul dintre noi nu trebuie-să se teamă de ceea ce 
> 

Dumnezeu a binevoit să facă. Căci, cu toate că pruncul e nou- 
născut, totuşi nu este astfel încât cineva să trebuiască a se teme 
să-l sărute, în timp ce i se dă harul şi se face iertarea, de vreme ce 
în sărutul pruncului, fiecare dintre noi, după credinţa sa, trebuie 
să-şi închipuie înseşi mâinile încă proaspete ale lui Dumnezeu, 
pe care le sărutăm oarecum în omul abia alcătuit şi de curând 
născut, deoarece îmbrăţişăm ceea ce a făcut Dumnezeu. 

3. Iar dacă, la iudei, era ţinută ziua a opta în circumcizia tru- 
pescă, legământul este în umbră şi preînchipuit, dar împlinit cu 
adevărat prin venirea lui Hristos. Căci, fiindcă a opta zi, adică pri¬ 
ma după Sabat, era ziua viitoare, în care avea să învie Domnul şi 

1 Se observă refuzul de a lua strict literal cele conţinute în Sfânta Scriptu¬ 
ră, facându-se apel la o interpretare mai largă, alegorică , o înţelegere, nu măr¬ 
ginită la literă, ci însuşită în spirit (duh). 

2 Tit 1,15. 

să ne învieze pe noi şi să ne dea circumcizia duhovnicească, aceas¬ 
tă a opta zi, adică prima după Sabat şi a Domnului 1 , a fost mai în¬ 
tâi ca preînchipuire. Această prefigurare a încetat când mai apoi a 
venit adevărul şi ni s-a dat nouă circumcizia duhovnicească. 

V. l. Pentru aceasta, noi socotim că nimeni nu trebuie împie¬ 
dicat de la dobândirea harului prin această rânduială, care toc¬ 
mai s-a hotărât, nici ca tăierea împrejur duhovnicească să fie îm¬ 
piedicată de tăierea împrejur a cărnii, ci toţi, în orice chip, tre¬ 
buie primiţi la harul lui Hristos, de vreme ce şi Apostolul Petru 
vorbeşte în Faptele Apostolilor şi spune: 

Dar mie Domnul mi-a spus că nici un om nu trebuie numit 
spurcat şi necurat} 

2. De altfel, dacă ceva i-ar putea împiedica pe oameni de la 
dobândirea harului, mai degrabă i-ar putea împiedica pe adulţi 
şi pe cei înaintaţi şi mai mari în vârstă păcatele mai grele. însă, 
mai mult, dacă chiar celor mai împovăraţi păcătoşi şi celor care 
înainte păcătuiau mult împotriva lui Dumnezeu, în măsura în 
care mai apoi vor fi devenit credincioşi, le este dată iertarea pă¬ 
catelor şi nimeni nu este oprit de la Botez şi de la har, cu atât mai 
mult nu trebuie oprit pruncul care, abia născut, n-a păcătuit cu 
nimic, decât că, născut fiind trupeşte după Adam, a atras asupra 
sa atingerea morţii din vechime, de la întâia naştere, dar care, 
prin chiar acest fapt, ajunge mai uşor la primirea iertării păcate¬ 
lor, pentru că lui îi sunt iertate nu propriile păcate, ci ale altora. 

VI. 1. Şi de aceea, frate preaiubit, în acest sinod sobor s-a lu¬ 
at hotărârea că nimeni nu trebuie oprit prin noi de la Botez şi 
de la harul lui Dumnezeu, Care cu toţi este milostiv, îndurător 

si iubitor. 

> 

1 în text dominicus dies „ziua Domnului”, adică Duminica. 

1 Faptele Apostolilor X, 28. 

2. Deoarece acest lucru trebuie observat şi păstrat faţă de 
toţi, socotim apoi că trebuie păzit mai ales cu privire la prunci şi 
la nou-născuţi, care, prin chiar acest fapt, merită mai mult aju¬ 
torul nostru şi harul lui Dumnezeu, pentru că îndată, în prima 
clipă a naşterii lor, ţipând şi plângând, nu fac nimic altceva decât 
să se roage fierbinte. 

Iţi dorim, preaiubite frate, să fii mereu bine sănătos. 



SCRISOAREA LXV 


Ciprian doreşte sănătate fratelui său Epictet şi 
poporului care locuieşte în Assura 1 


1.1. Greu şi amarnic m-am supărat, fraţi preaiubiţi, când am 
aflat că Fortunatus, cândva episcop la voi, după marea greşeală 
a căderii sale, vrea acum s-o ia de la capăt şi a început a pretinde 
episcopatul pentru sine. 

2. Acest lucru m-a întristat, întâi pentru el însuşi, care, neferi¬ 
cit sau cu totul orbit de întunericul diavolului, ori înşelat de sfa¬ 
tul nelegiuit al unora, cu toate că trebuia să ceară iertare şi să se 
nevoiască zile şi nopţi în lacrimi, rugăciuni şi tânguieli, pentru 
a-L împăca pe Domnul, mai îndrăzneşte a pretinde pentru sine 
arhieria pe care a trădat-o, ca şi cum ar fi îngăduit a te apropia de 
altarul lui Dumnezeu, venind de la altarele diavolului, sau nu ar 
atrage împotriva sa o mai mare mânie şi supărare a Domnului, 
în ziua judecăţii, cel care, cu toate că nu le-a putut fi fraţilor în¬ 
drumător întru credinţă şi bărbăţie, se face învăţător al trădării 
şi cutezanţei şi nechibzuinţei, şi cel care nu i-a învăţat pe fraţi să 
stăruiască cu tărie în luptă, îi învaţă pe cei învinşi şi căzuţi la pă¬ 
mânt să nu se roage, deşi spune Domnul: 

3. Lor le-aţi vărsat ofrande de băutură şi lor le-aţi închinat 
jertfe , iar pentru aceasta nu Mă voi mânia? spune DomnuL 

1 Assura, undeva în Hispania. 

1 Isaia LVII, 6. 

şi în alt Ioc: 

Cine jertfeşte altor dumnezei, decât singur Domnului, va fi 
nimicit .‘ 

La fel Domnul grăieşte din nou şi spune: 

S-au închinat la cei ce i-au făcut degetele lor, iar omul a fost în¬ 
covoiat şi bărbatul a fost umilit, şi nu le voi ierta lor 2 

Citim chiar şi în Apocalipsă despre mânia Domnului, Care 
ameninţă şi spune: 

Cine se închină fiarei şi chipului ei şi primeşte semnul ei pe 
fruntea sa şi pe mâna sa va bea şi el din vinul mâniei lui Dumne¬ 
zeu, amestecat în potirul mâniei Lui, şi va fi pedepsit în foc şi pu¬ 
cioasă, sub ochii sfinţilor îngeri şi sub ochii Mielului. Şi fumul caz¬ 
nelor se va înălţa în vecii vecilor. Şi nu vor avea odihnă, nici ziua, 
nici noaptea, cei ce se închină fiarei şi chipului ei? 

II. 1. Aşadar, de vreme ce Domnul ameninţă cu aceste cazne, 
cu aceste chinuri în ziua Judecăţii, pe cei care se supun diavolului 
şi jertfesc idolilor, în ce fel crede el că poate sluji ca ierarh al lui 
Dumnezeu, el care s-a supus şi a slujit preoţilor diavolului, sau 
în ce fel socoteşte că poate fi întinsă spre jertfa lui Dumnezeu şi 
ruga Domnului mâna sa, care va fi fost robită nelegiuirii şi pă¬ 
catului, de vreme ce, în Sfintele Scripturi, Dumnezeu opreşte a 
se apropia pentru jertfa pe preoţii aflaţi într-un păcat chiar mai 
uşor şi spune în Levitic-. 

Omul care vafi avut vreo meteahnă ori vreo pată să nu se apro¬ 
pie ca să aducă daruri lui Dumnezeu? 

De asemenea, în Ieşire: 

Iar preoţii, care se apropie de Domnul Dumnezeu, să fie sfinţiţi, 
ca nu cumva să-i lovească Domnul? 

'Ieşirea XXII, 20. 

2 Isaia II, 8-9. 

3 Apocaiipsa XIV, 9-11. 

3 Leviticul XXI, 17. 

5 Ieşirea XIX, 22. 

Şi iarăşi: 

Şi cei care se apropie să slujească la altarul Celui Sfânt nu vor 
aduce păcatul cu ei, ca să nu moară. 

2. Aşadar, cei care au adus păcate grele cu ei, adică cei care au 
făcut jertfe nelegiuite, sacrificând idolilor, nu pot cere pentru si¬ 
ne preoţia lui Dumnezeu, nici nu pot face rugă pentru fraţi îna¬ 
intea Lui, de vreme ce scris este în Evanghelie: 

Dumnezeu nu ascultă pe păcătos, dar dacă cineva va cinsti pe 
Dumnezeu şi va face voia Lui, pe acela îl ascultă . 1 

Negura adâncă a întunericului pătruzător a orbit inimile 
unora, astfel încât nu îngăduie nici o lumină venită din învăţă¬ 
turile mântuitoare, ci, odată abătuţi de la calea dreaptă a adevă¬ 
ratului drum, sunt atraşi cu capul înainte în prăpastie, de noap¬ 
tea şi rătăcirea păcatelor lor. 

III.l. Nu este de mirare că cei care s-au lepădat de Domnul, 
resping acum sfaturile noastre sau poruncile Lui. Doresc veni¬ 
turi şi danii şi foloase, pentru care mai înaite se repezeau nesă¬ 
tui, dar chiar şi acum râvnesc la cine şi ospeţe, al căror preaplin 
de mâncare şi băutură îl vomitau nemistuit zile în şir, până de 
curând, dovedind acum în chipul cel mai limpede, că ei, chiar 
înainte, nu credinţei, ci mai degrabă pântecelui şi câştigului au 
slujit cu lumească lăcomie. 

2. De aici vedem şi suntem încredinţaţi, că a venit şi aspra ho¬ 
tărâre a lui Dumnezeu de a nu rămâne la altar şi de a nu se mai 
atinge desfrânaţii de sfiiciune, trădătorii de credinţă, profanii de 
religie 2 , cei pământeşti de cele dumnezeieşti, nelegiuiţii de cele 
sfinte. 

1 Ioan IX, 31. 

1 Religia, întregul sistem menit a sluji credinţa, id est Biserica, privită ca 
instituţie. 

3. Trebuie să veghem cu tărie, ca unii ca aceştia să nu mai re¬ 
vină la pângărirea altarului şi la molipsirea fraţilor; trebuie să ne 
străduim din toate puterile pentru ca, pe cât putem, să-i stăvilim 
pe aceştia în cutezanţa nelegiuirii lor, ca să nu mai încerce a slu¬ 
ji ca episcopi unii care, aruncaţi la hotarele morţii, s-au prăvălit 
dincolo de căderile laicilor, sub povara mai marii lor prăbuşiri. 

IV. 1. Dacă însă, la cei nesănâtoşi, va stărui nebunia de nele¬ 
cuit şi, părăsiţi fiind de Sfântul Duh, orbirea care i-a cuprins va 
stărui cu noaptea ei, noi vom hotărî să ferim pe toţi fraţii de în¬ 
şelătoria lor şi, pentru ca nimeni să nu cadă în laţurile rătăcirii, 
să-i depărtăm de atingerea lor, deoarece nici o ofrandă nu poate 
fi sfinţită acolo unde nu este Sfântul Duh, şi nimănui Domnul 
nu-i este de folos, la rugăciunile şi rugăminţile celui care însuşi a 
necinstit pe Domnul. 1 

2. Iar dacă Fortunatus, fie nemaiamintindu-şi de păcatul său, 
din pricina orbirii venite de la diavol, fie facându-se slugă şi rob 
al diavolului, spre înşelarea fraţilor, va stărui în această nebunie a 
sa, voi, din toate puterile şi în acest întuneric al diavolului crud, 
opriţi de la rătăcire minţile fraţilor, ca să nu primească cu uşurin¬ 
ţă nebunia altora, nici să se facă părtaşi la nelegiuirile unor dez¬ 
nădăjduiţi, ci să ţină neabătută calea mântuirii lor şi neîntrerup¬ 
tă tăria credinţei păstrate şi păzite de ei. 

V. l. Iar cei căzuţi, cunoscând mărimea păcatului lor, să nu 
înceteze a se ruga stăruitor Ia Domnul, nici să nu părăsească Bi¬ 
serica Universală, care este una şi singura rânduită de Domnul, 
ci, stăruind în rugăminţi şi implorând mila Domnului, să bată 
la uşa Bisericii, ca să poată fi primiţi acolo unde au fost, şi să se 
întoarcă la Hristos, de Care s-au îndepărtat, şi să nu-i asculte pe 

1 Sfântul Ciprian condiţionează aici primirea harului divin de vrednicia 
celui care-1 administrează. Supralicitare, exagerare cauzată de contextul dat. 

cei care se-nşală printr-o mincinioasă şi ucigătoare amăgire, de 
vreme ce scris este: 

Nimeni să nu vă înşele cu vorbe deşarte, căci din pricina acestor 
lucruri vine mânia lui Dumnezeu peste fiii neascultării. Prin ur¬ 
mare, nu vă întovărăşiţi cu ei . 1 

Aşadar, nimeni să nu se însoţească cu cei neascultători şi care 
nu se tem de Dumnezeu şi se îndepărtează cu totul de Biserică. 

2. Iar dacă cineva nu va fi avut răbdare spre a se ruga Domnu¬ 
lui, Care a fost rănit, nici va vrea să ne dea ascultare, ci va urma 
nişte deznădăjduiţi şi pierduţi, singur se va învinovăţi când va 
veni ziua Judecăţii. Căci, în ce fel va putea implora pe Domnul, 
în acea zi, cel care mai înainte a tăgăduit pe Hristos, iar acum 
chiar şi Biserica Lui şi, nesupunându-se episcopilor sănătoşi şi 
întregi şi în viaţă, s-a oferit pe sine soţ şi tovarăş celor care mor? 

Vă doresc, fraţilor preaiubiţi, să fiţi mereu bine sănătoşi 


Efeseni V, 6-7. 

Ciprian, numit şi Ihascius 1 , către fratele Florentius, 
numit şi Puppianus 


1.1. Eu crezusem, frate, că în sfârşit tu te căieşti de-acum pen¬ 
tru că, în trecut, fie ai ascultat, fie ai crezut cu nechibzuinţă de¬ 
spre noi lucruri atât de nemaipomenite, atât de ruşinoase şi atât 
de blestemate chiar şi pentru nişte păgâni. însă chiar acum, în 
scrisoarea ta bag de seamă că, pe mai departe, tu eşti încă ace¬ 
laşi care fuseseşi mai înainte şi crezi aceleaşi lucruri despre noi şi 
stăruieşti în ceea ce ai crezut şi, ca nu cumva măreţia renumelui 
şi martiriului tău să fie pătată de legătura cu noi, tu vrei să cer¬ 
cetezi în amănunt purtarea noastră şi, după Dumnezeu judecă¬ 
torul, care face episcopi, să te pronunţi, nu voi zice cu privire la 
mine - căci, cât de mare sunt eu? -, ci la judecata lui Dumnezeu 
şi a lui Hristos. 

2. Aceasta înseamnă a nu crede în Dumnezeu, aceasta în¬ 
seamnă a te răzvrăti împotriva lui Hristos şi a Evangheliei Lui, 
astfel încât, atunci când El spune: 

Oare nu se vând două vrăbii pe un ban şi nici una din ele nu 
cade pe pământ fără vrerea Tatălui P, 

1 Se pare că Ihascius, ca supranume al lui Ciprian, este echivalentul punic 
al unui cuvânt asemănător, Capreanus (fhaisch - caper), iar Puppianus poate 
fi apropiat de pupa „fată, pupilă”. 

2 Matei X, 29. 

iar măreţia şi adevărul Lui dovedesc faptul că, fără cunoştin¬ 
ţa şi îngăduinţa lui Dumnezeu, nu se fac nici cele mai mici lu¬ 
cruri, tu să socoteşti că episcopii lui Dumnezeu sunt rânduiţi în 
Biserică fără ştirea Lui. Căci a crede că cei ce sunt rânduiţi sunt 
nevrednici si necuraţi, ce altceva este decât a susţine cu tărie că 
nu de Dumnezeu şi nici prin Dumnezeu sunt aşezaţi episcopii 
Lui în Biserică. 

II. 1. Socoteşti, oare, că este mai bună mărturia mea despre 
mine decât cea a lui Dumnezeu, de vreme ce Domnul însuşi ne 
învaţă şi spune că mărturia nu este adevărată dacă cineva este în¬ 
suşi martor despre sine, pentru că fiecare este, de bună seamă, 
părtinitor cu sine însuşi şi nimeni nu dă la iveală împotriva sa în¬ 
suşi lucruri neprielnice şi învinuitoare, însă este o mărturie dem¬ 
nă de crezare a adevărului dacă, în vorbirile despre noi, altul este 
vorbitorul şi martorul? 

Dacă eu mărturisesc despre Mine însumi, zice, mărturia Mea nu 
este adevărată. Căci Altul este Cel care este martor despre Mine} 

2. Iar dacă însuşi Domnul, Care va să le judece mai apoi pe 
toate, nu a vrut să se creadă astfel despre mărturia Sa cu privire 
la Sine, ci a ales să fie preţuit după judecata şi mărturia Iui Dum- 
nezeu-Tatăl, cu atât mai mult trebuie să respecte acest lucru robii 
Lui, care, prin judecata şi mărturia lui Dumnezeu, sunt nu nu¬ 
mai preţuiţi, ci chiar slăviţi. Insă la tine, împotriva hotărârii lui 
Dumnezeu, împotriva cunoaşterii noastre, sprijinite pe puterile 
credinţei în El, a avut mai multă putere născocirea duşmanilor şi 
răuvoitorilor, ca şi cum la cei căzuţi şi profani şi scoşi în afara Bi¬ 
sericii, din ale căror piepturi S-a depărtat Sfântul Duh, poate fi 
altceva, decât o minte strâmbă, şi o limbă înşelătoare, şi ură înve¬ 
ninată, şi minciuni nelegiuite: cel care le dă acestora crezare tre¬ 
buie să se găsească împreună cu ei când va veni ziua Judecăţii. 


‘IoanV, 31-32. 

III. 1. Cât despre vorba ta, anume că episcopii trebuie să fie 
smeriţi, fiindcă şi Domnul şi Apostolii Lui au fost smeriţi, sme¬ 
renia mea o cunosc foarte bine şi o iubesc toţi fraţii mei, ba chiar 
şi păgânii; şi chiar tu o cunoşteai şi o preţuiai când erai încă în 
Biserică şi erai în comuniune cu mine. 

2. însă care din noi este departe de smerenie, oare eu, care slu¬ 
jesc zilnic fraţilor şi-i primesc cu bunăvoinţă, şi cu dorinţă, şi bu¬ 
curie pe toţi cei ce vin la Biserică, sau tu, care singur te-ai făcut 
episcop al Episcopului şi judecător al Judecătorului dat pentru 
o vreme de Dumnezeu, de vreme ce spune Domnul Dumnezeu 
în Deuteronomul: 

Şi oricare om se va purta cu trufie, încât sa nu asculte pe preotul 
ori judecătorul, care va fifost în zilele acelea, omul acela să moa¬ 
ră şi tot poporul, când va auzi, se va teme şi nu se vor mai purta cu 
necredinţă . 1 

Şi iarăşi grăieşte către Samuel şi spune: 

Nu pe tine te-au dispreţuit, ci pe Mine M-au dispreţuit . 2 

Şi mai apoi, în Evanghelie, după ce I se spusese: Aşa răspunzi 
Marelui Preot?, păzind şi învăţând că trebuie păstrată cinstirea 
arhierească, nu va spune nimic împotriva Marelui Preot, ci, nu¬ 
mai apărându-Şi nevinovăţia, Domnul a răspuns şi a zis: 

Dacă am vorbit rău, mustră-Mă pentru ce este rău, dar dacă 
am vorbit bine, de ce Mă loveşti ? 3 

3. De asemenea. Fericitul Apostol, după ce i se spusese: Aşa 
te repezi tu cu ocări la arhiereu?, nu a spus nimic jignitor împo¬ 
triva arhiereului, deşi s-ar fi putut ridica cu tărie împotriva celor 
care-L răstigniseră pe Dumnezeu şi care de acum pierduseră pe 

1 Deuteronomul XVII, 12-13. 

2 1 Regi VIII, 7; la Sfântul Ciprian: spreverunt, „te-au dispreţuit”, faţă de 
abiecerunt, „te-au lepădat”, din Vulgata. 

3 Ioan XVIII, 23. 

Domnul şi pe Hristos şi Templul şi preoţia, ci, cu toate că era 
între nişte preoţi mincinoşi şi goi, totuşi, cugetând la însăşi um¬ 
bra 1 , chiar goală, a numelui de arhiereu, a spus: 

Nu ştiam, fraţilor, că este Marele Preot. Căci scris este: Pe căpe¬ 
tenia norodului 1 tău să n-o vorbeşti de rău . 3 

IV. 1. Numai că, pentru tine am fost episcop doar înainte de 
prigoană, pe când erai în comuniune cu mine, iar după persecu¬ 
ţie am încetat a-ţi mai fi episcop. Căci, venind urgia, pe tine te-a 
ridicat la cea mai înaltă culme a martiriului, pe mine însă m-a 
strivit cu povara exilului, pe când se citea în public: 

„Dacă cineva deţine, păstrează ceva din bunurile lui Caeci- 
lius Cyprianus, episcopul creştinilor...”, astfel încât, chiar cel ca¬ 
re nu credea că Dumnezeu m-a rânduit episcop, poate crede că 
diavolul m-a proscris ca episcop 4 . 

2. Şi nu spun acestea cu îngâmfare, ci le rostesc îndurerat, de 
vreme ce te faci judecător al lui Dumnezeu şi al lui Hristos, Ca¬ 
re le spune Apostolilor şi, prin aceasta, tuturor întâistătătorilor, 
care urmează Apostolilor într-un şir de înscăunări: 

Cine vă ascultă pe voi, pe Mine Mă ascultă. Şi cine Mă ascultă 
pe Mine, ascultă pe Cel ce M-a trimis pe Mine. Şi cine vă nesocoteş¬ 
te pe voi, pe Mine Mă nesocoteşte şi pe Cel ce M-a trimis pe Mine . 5 

V. l. Şi de aici s-au ivit şi răsar schisme şi erezii, atunci când 
episcopul, care este unul singur şi stă în fruntea Bisericii, este 
dispreţuit prin prejudecata trufaşă a unora şi omul socotit vred- 

1 Umbra, umbra , de fapt rangul, funcţia de sacerdot, simbolul reprezentat. 

2 Plebs, „mulţimea, norodul”, nu are unitatea pe care o presupune popu- 
lus „poporul”. 

3 Faptele Apostolilor XXIII, 4-5. 

4 Însuşi actul de proscriere consacra calitatea de episcop a Sf. Ciprian. 

5 LucaX, 16. 

nic de slujirea lui Dumnezeu este judecat ca nevrednic de oa¬ 
meni. Căci, ce este această înfumurare trufaşă, această semeţire a 
sufletului, această înfoiere a minţii, să chemi pe întâistătători şi 
pe preoţi pentru cercetare? Şi, dacă nu vom găsi dreptate înain¬ 
tea ta şi nu vom fi despovăraţi prin hotărârea ta, iată, se fac şase 
ani de când nici fraţii nu vor avea episcop, nici poporul întâistă- 
tător, nici turma păstor, nici Biserica cârmuitor, nici Hristos loc¬ 
ţiitor, nici Dumnezeu preot. 

2. Să ne vie în ajutor Puppianus şi să rostească o sentinţă care 
să urmeze hotărârea lui Dumnezeu şi a lui Hristos, pentru ca un 
număr atât de mare de credincioşi, care au fost chemaţi în tim¬ 
pul episcopatului nostru, să nu pară că au rămas fără nădejdea 
mântuirii şi a iertării, ca să nu se creadă că poporul de noi credin¬ 
cioşi n-a dobândit prin noi nici un har al Botezului şi al Sfântu¬ 
lui Duh, pentru ca iertarea dată şi comuniunea acordată de noi, 
după o cercetare amănunţită, atâtor căzuţi şi pocăiţi, să nu le fie 
şterse prin puterea judecăţii tale. în sfârşit, încuviinţează şi bine¬ 
voieşte a da o hotărâre în legătură cu noi, a întări episcopatul nos¬ 
tru, prin puterea cercetării tale, pentru ca Dumnezeu şi Hristosul 
Său să-ţi poată mulţumi, pentru că, prin tine, s-a înapoiat altaru¬ 
lui întâistătătorul şi, totodată, poporului Lor îndrumătorul. 

VI. Albinele au un rege 1 şi turmele de oi un păstor şi au în el 
încredere; tâlharii se supun căpeteniei cu deplină şi smerită as¬ 
cultare: cu cât mai neajutorate şi mai bune decât noi sunt turme¬ 
le fără judecată şi dobitoacele fără grai şi tâlharii şi hoţii, chiar 
însetaţi de sânge, în mijlocul săbiilor şi armelor! Acolo, cel din 
frunte este recunoscut si temut, cu toate că nu l-a aşezat o hotă- 
râre a lui Dumnezeu, ci l-au primit o clică pierdută şi o gloată de 
răufăcători. 

1 Rege sau regină, de fapt matca; cei vechi îi spuneau rege-, cf. Vergilius, 
Georgice, IV, 68,75. 

VII.l. Ai spus, de bună seamă, că trebuie să-ţi iei de pe suflet 
o temere în care ai căzut. Ai căzut, dar printr-o uşurinţă lipsită 
de credinţă. Ai căzut, dar prin mintea şi voinţa ta nelegiuite. în 
timp ce asculţi cu uşurinţă şi crezi cu mulţumire lucrurile tică¬ 
loase, nelegiuite şi groaznice spuse împotriva unui frate, împo¬ 
triva unui episcop, îţi însuşeşti minciunile altora, ca pe ale tale 
proprii şi personale, şi nu-ţi aminteşti că scris este: 

îngrădeşte-ţi urechile cu gard de spini şi nu asculta limba rea. 

şi iarăşi: 

Cel rău ascultă limba celor răi, însă cel drept nu se pleacă spre 
buzele mincinoase■} 

2. De ce nu au căzut în această temere martirii plini de Du¬ 
hul Sfânt şi foarte apropiaţi de-acum prin suferinţă de faţa lui 
Dumnezeu şi a Hristosului Său, care din temniţă au îndreptat 
scrisori „către Episcopul Ciprian”, recunoscându-1 ca ierarh al 
lui Dumnezeu şi mărturisind pentru el? De ce nu au căzut în 
această temere atâţia episcopi, confraţi ai mei, care, fie au fost 
proscrişi, retrăgându-se dintre noi, fie au fost prinşi şi înlănţu¬ 
iţi în temniţă, fie, aflaţi în exil, au plecat la Domnul pe această 
cale strălucită, fie, îndreptându-se spre alte ţinuturi, au dobân¬ 
dit cununile cereşti prin slăvirea Domnului ? De ce nu au căzut 
în această temere cei din mulţimea aceasta 2 a noastră, care este 
cu noi şi ne-a fost încredinţată nouă, prin împuternicire de la 
Dumnezeu, apoi atâţia mărturisitori cercetaţi şi torturaţi şi slă¬ 
viţi de amintirea rănilor fără seamăn şi a cicatricelor, atâtea fe¬ 
cioare neprihănite, atâtea văduve vrednice de laudă, în sfârşit, 
toate bisericile din lumea întreagă, strânse în jurul nostru prin 
legătura unităţii ? 

1 Cf. înţelepciunea lui Iisus fiul lui Sirah XXVIII, 24 etc. 

2 Mulţimea asta a noastră, ista plebsnostra , autodepreciere ironică, căci Sf. 
Ciprian este apropiat de ea şi se include în această gloată, desconsiderată de 
pretenţiile elitiste ale falşilor episcopi şi judecători. 

3. Numai că aceştia, cu toţii, fiind în comuniune cu mine, po¬ 
trivit cu ceea ce ai scris, au fost murdăriţi, prin gura noastră mur¬ 
dară, şi au pierdut nădejdea vieţii veşnice, prin molipsirea de pe 
urma legăturii cu noi: doar cinstitul, nepângăritul, sfântul, ru¬ 
şinosul Puppianus, care n-a vrut să se amestece cu noi, va locui 
singur în Rai şi în împărăţia cerurilor! 1 

VIII.l. Ai scris chiar şi că Biserica are, din pricina mea, o par¬ 
te a ei în risipire acum, când tot poporul Bisericii este adunat şi 
unit şi legat printr-o armonie de nezdruncinat şi numai aceia au 
rămas pe din afară care, chiar dacă ar fi înăuntru, ar trebui izgo¬ 
niţi; şi Domnul, ocrotitor şi apărător al poporului Său, să nu în¬ 
găduie a se risipi grâul bun de pe aria Sa, ci să poată fi îndepărta¬ 
tă din Biserică numai pleava, de vreme ce şi Apostolul spune: 

2. Căci ce dacă unii dintre ei s-au îndepărtat de credinţă? Oare 
necredinţa lor va nimici credinţa lui Dumnezeu? Cu neputinţă. 
Căci Dumnezeu este adevărat, însă tot omul este mincinos? 

Şi chiar, în Evanghelie, atunci când Domnul, părăsit de ucenici 
pe când le vorbea, întorcându-Se către cei doisprezece, a întrebat: 

Voi nu vreţi să plecaţi?. 

Petru Ii răspunde, zicând: 

Doamne, la cine vom merge? Tu ai cuvântul vieţii veşnice şi noi 
credem şi am cunoscut că Tu eşti Fiul Dumnezeului celui viu? 

3. Acolo grăieşte Petru, pe care se clădise Biserica, învăţând 
în numele Bisericii şi arătând că, deşi pleacă mulţimea îndărăt¬ 
nică şi trufaşă a celor ce nu vor să dea ascultare, totuşi Biserica 

1 Atac, iarăşi ironic, la adresa lui Puppianus; şi joc de cuvinte: pupa, fiind 
„fetiţă, păpuşă”, devine „feciorelnicul”. 

2 Romani III, 3-4; credinţa lui Dumnezeu, Dei, este credibilitatea, 
credincioşia pe care o are doar Dumnezeu, încrederea de care Se bucură nu¬ 
mai El. 

3 Ioan VI, 67-69. 

nu se îndepărtează de Hristos şi că aceia sunt Biserica, mulţimea 
unită în jurul episcopului şi turma legată de păstorul ei. De aici 
trebuie să ştii că episcopul este în Biserică şi Biserica în episcop 
şi, dacă cineva nu este cu episcopul, nu este în Biserică şi zadar¬ 
nic se amăgesc cei care, neavând iertarea prin episcopii lui Dum¬ 
nezeu, se strecoară şi cred că intră pe furiş în comuniune cu unii, 
în vreme ce Biserica, care este una singură universală, nu este sfâ¬ 
şiată, nici dezbinată, ci este astfel unită şi legată prin comuniu¬ 
nea episcopilor, care se ţin strâns uniţi între ei. 

IX. 1. De aceea, frate, de te vei gândi la măreţia lui Dumne¬ 
zeu, Care rânduieşte episcopii lui Hristos, de vei privi stăruitor 
spre Hristos, Care, prin judecata şi voinţa şi prezenţa Sa, câr- 
muieşte şi pe întâistătători şi Biserica împreună cu întâistătătorii 
ei, de te vei fi încredinţat de nevinovăţia episcopilor, nu cu ura 
omenească, ci cu judecata dumnezeiască, de vei începe, fie şi cu 
întârziere, să arăţi căinţă pentru cutezanţa şi trufia şi îndărătni¬ 
cia ta, dacă tu vei cere iertare Domnului şi Hristosului Său, Că¬ 
rora le slujesc şi Cărora, atât în timpul prigoanei, cât şi în vreme 
de pace, cu gură curată şi nepătată, le aduc neîncetat jertfe, am 
putea avea în vedere comuniunea cu tine, fără ca noi să pierdem 
totuşi ruşinea şi teama de judecata lui Dumnezeu, 

2. şi voi întreba mai întâi pe Domnul meu dacă îngăduieşte, 
prin arătarea şi încuviinţarea Sa, să ţi se dea iertarea şi să fii pri¬ 
mit în comuniunea Bisericii Sale. 

X. l. Căci, îmi amintesc ce mi s-a mai arătat, ba mai mult, ce 
mi s-a poruncit, ca unui rob ascultător şi temător, despre rându- 
iala Domnului şi a lui Dumnezeu. Intre celelalte, pe care a bine¬ 
voit a mi le arăta şi a mi le dezvălui, a adăugat şi aceasta: 

Astfel, cine nu-I crede lui Hristos Cel care rânduieşte pe episcop, va 
începe mai apoi să creadă lui Hristos Cel care răzbună pe episcop. 

2. Dar ştiu, că visele le par unora vrednice de tot râsul, iar ve¬ 
deniile prosteşti, şi, de bună seamă, mai degrabă celor care aleg 
să creadă împotriva episcopilor, decât în episcopi. Dar nu e ni¬ 
mic de mirare, de vreme ce despre Iosif şi fraţii săi au spus: 

Iată, vine visătorul acela de vise, veniţi aşadar acum, să-l 
ucidem 1 , 

şi mai apoi s-a întâmplat ce visase visătorul şi ucigaşii şi vân¬ 
zătorii s-au ruşinat, încât cei ce nu crezuseră în vorbe mai înainte 
au crezut după aceea în fapte. 

3. însă, cu privire la cele pe care tu le-ai făcut, fie în timpul 
prigoanei, fie în timp de pace, este o prostie să vreau a te jude¬ 
ca, de vreme ce mai degrabă tu te-ai făcut judecător al nostru. Şi 
ţi-am răspuns pentru conştiinţa curată a sufletului meu şi pentru 
credinţa în Domnul şi Dumnezeul meu. Tu ai scrisoarea mea, 
iar eu pe a ta. în ziua judecăţii, înaintea jilţului lui Hristos, vor fi 
citite cu glas tare şi una şi cealaltă! 


Facerea XXXVII, 19-20. 

Ciprian, Ceciliu, Primus, Policarp, Nicomedes, Lucian, 
Successus, Sedatus, Fortunatus, Ianuarius, Secundinus, 
Pomponius, Honoratus, Victor, Aureliu, Sattius, 
Petru, celălalt Ianuarius, Satuminus, celălalt Aureliu, 
Venantius, Quietus, Rogatianus, Tenax, Felix, Faustus, 
Quintus, celălalt Satuminus, Lucius, Vincentiu, Libosus, 
Geminius, Marcel, Iambus, Adelphius, Victoricus şiPavel 
doresc sănătate preotului Felix şi poporului credincios 
din Legio şi Asturica 1 , de asemenea diaconului Aelius şi 
poporului din Emerita 2 , statornici în Domnul 


1.1. După ce ne-am întrunit 3 , am dat citire scrisorii voastre, 
fraţi preaiubiţi, pe care ne-aţi trimis-o prin Felix şi Sabin, confra¬ 
ţii noştri episcopi, pentru curăţia credinţei voastre şi din teama 
de Dumnezeu, vestind că Vasilide şi Martialis, pătaţi de dovezile 
idolatriei 4 şi înlănţuiţi de cunoaşterea unor fapte nelegiuite, nu 
trebuie să primească episcopatul, nici să slujească ca arhierei ăi lui 
Dumnezeu. Şi aţi dorit să vi se răspundă în scris la acestea şi să vă 
fie uşurată grija îndreptăţită şi totodată de neînlăturat, atât prin 
mângâierea, cât şi prin ajutorul hotărârii noastre. 

1 Legio şi Asturica, în Hispania, ulterior Leon şi Asturia (Astorga), în Spania. 

2 Emerita (Augusta), azi Merida, în Spania. 

3 Este vorba de sinodul din toamna anului 254. 

4 Dovezile, libelli idololatriae, eliberate de autorităţile păgâne, cărţulii, 
adeverinţe ce atestă închinarea la idoli a unor creştini căzuţi, lapsi, în aposta¬ 
zie şi scăpaţi astfel de urmările persecuţiilor (vezi primele Scrisori). 

2. Insă, dorinţei acesteia a voastre răspund nu atât sfaturi¬ 
le noastre, cât sfintele învăţături, prin care demult s-a poruncit 
prin glas ceresc şi se scrie prin Legea lui Dumnezeu, cine şi ce fel 
de oameni trebuie să slujească la altar şi să împlinească sfintele 
jertfe. Căci şi în Ieşirea, Dumnezeu grăieşte către Moise şi îi po¬ 
runceşte, spunând: 

Preoţii care se apropie de Domnul Dumnezeu să se sfinţească, 
ca nu cumva să-i părăsească Domnul . 1 

Si din nou: 

> 

Şi când se apropie să slujească la altarul Celui Sfânt, să nu adu¬ 
că în ei păcatul, ca să nu moară} 

De asemenea, în Levitic, Domnul porunceşte şi zice: 

Omul în care vafi pată şi meteahnă să nu se apropie ca să aducă 
daruri lui Dumnezeu . 3 

II. 1. Deoarece acestea ne-au fost propovăduite şi desluşite 
nouă, trebuie ca ascultările noastre să se pună în slujba porunci¬ 
lor dumnezeieşti şi nimeni să nu fie primit cu părtinire în lucrări 
de acest fel: căci îngăduinţa omenească nu poate dărui ceva cui¬ 
va, acolo unde se află şi a dat lege porunca lui Dumnezeu. Căci 
nu trebuie să uităm ce a grăit Domnul către iudei, prin profetul 
Isaia, dojenindu-i şi mâniindu-Se pe ei, pentru că, dispreţuind ei 
poruncile lui Dumnezeu, urmau învăţături omeneşti: 

Poporul acesta 4 , zice, Mă cinsteşte cu buzele lui, însă inima lui 
s-a îndepărtat mult de Mine. Dar fără rost Mă cinstesc, învăţând 
rânduieli şi învăţături ale oamenilor .: 5 

De asemenea. Domnul ia din nou acest lucru şi îl spune în 
Evanghelia Sa: 

■Ieşirea XIX, 22. 

2 Ieşirea XXX, 20-21. 

3 Levitic XXI, 17. 

4 Ăsta, iste, iarăşi depreciativ şi cu mustrare. 

5 Isaia XXIX, 13. 

Lepădaţi porunca lui Dumnezeu, ca să ţineţi datina voastră . 1 

2. Avându-le pe acestea înaintea ochilor şi luând seama cu 
grijă şi credinţă la înscăunarea episcopilor, trebuie să alegem 
doar întâistătători nepătaţi şi curaţi, care, atunci când aduc cu 
sfinţenie şi vrednicie jertfe lui Dumnezeu, să poată fi ascultaţi în 
rugăciunile, pe care le fac pentru mântuirea mulţimii Domnu¬ 
lui, de vreme ce scris este: 

Dumnezeu nu ascultă pe păcătos, ci cel care va fi cinstit pe 
Dumnezeu şi va fifăcut voia Lui, pe acela îl ascultă . 1 

Pentru aceasta se cuvine ca, pentru preoţia lui Dumnezeu, să 

fie aleşi cu toată grija şi cu o cercetare curată, cei despre care se 

ştie că sunt ascultaţi de Dumnezeu. 

» » 

III. 1. Iar mulţimea să nu se mângâie cu gândul, că ar putea 
rămâne neatinsă de molima păcatului, fiind în comuniune cu 
un episcop păcătos şi dându-şi încuviinţarea pentru slujirea ne¬ 
dreaptă şi nelegiuită ca episcop a întâstătătorului ei, de vreme ce 
prin profetul Osea, asprimea lui Dumnezeu ameninţă şi spune: 

Jertfele lor ca o pâine de jale; toţi cei ce mănâncă din ea se vor 
molipsi 3 , 

învăţând, de bună seamă, şi arătând că sunt cu totul prinşi de 
păcat toţi cei care se vor fi molipsit de ofranda unui episcop pro¬ 
fan 4 şi nelegiuit. 

2. Aflăm că, de asemenea, acest lucru este arătat desluşit în 
Numerii , când Core şi Datan şi Abiron au cerut pentru ei înşişi, 
în pofida preotului Aaron, îngăduinţa de-a jertfi. Acolo chiar 

1 Marcu VII, 9. 

2 Ioan IX, 4. 

3 Osea IX, 4. 

4 Profan, pro fanum, „de dincolo de altar”, prin urmare (căci, în vechime, 
altarul se afla înaintea templului) „din afara Bisericii”. 

prin Moise porunceşte Domnul ca poporul să se îndepărteze de 
ei, pentru ca, legat fiind de ticăloşi, să nu fie el însuşi cuprins de 
aceeaşi ticăloşie. 

Feriţi-vă de corturile acestor oameni prea nelegiuiţi, zice, şi nu 
vă atingeţi de toate ce sunt ale lor, ca să nu pieriţi împreună în pă¬ 
catul lor . 1 

Pentru aceasta, mulţimea, supunându-se poruncilor Domnu¬ 
lui şi temându-se de Dumnezeu, trebuie să se depărteze de întâi- 
stătătorul păcătos şi să nu se lase amestecată în jerfele unui preot 
nelegiut, mai cu seamă că ea însăşi are mare putere, atât de a alege 
episcopi vrednici, cât şi de a-i îndepărta pe cei nevrednici. 

IV. 1. Noi vedem că şi acest lucru îşi are obârşia în rânduiala 
lui Dumnezeu, anume ca episcopul, să fie ales sub ochii tuturor, 
înaintea mulţimii, şi să fie socotit vrednic şi potrivit printr-o ju¬ 
decată şi mărturie obştească, precum Domnul îi porunceşte, în 
Numerii, lui Moise, spunând: 

Ia pefratele tău Aaron şi pe Eleazar, fiul lui, şi suie-i pe mun¬ 
te înaintea întregii adunări, şi dezbracă-lpe Aaron de veşmântul 
său şi îmbracă-l pe fiul lui, Eleazar, şi Aaron, alăturându-se alor 
săi, să moară acolo . 1 

2. Dumnezeu porunceşte ca episcopul să fie rânduit în faţa în¬ 
tregii adunări, adică a învăţat şi a arătat că înscăunările episcopilor 
nu trebuie făcute decât cu ştirea poporului aflat de faţă, pentru 
ca, fiind de faţă mulţimea, să se dezvăluie păcatele celor răi sau să 
vestească înaintea tuturor faptele vrednice ale celor buni, şi înscă¬ 
unarea să fie dreaptă şi legiuită, ca fiind încuviinţată prin voinţa şi 
judecata tuturor. Aceasta se păstrează mai apoi, potrivit sfintelor 
învăţături, în Faptele Apostolilor, când Petru vorbeşte mulţimii cu 
privire Ia înscăunarea unui episcop 3 , în locul lui Iuda: 


1 Numerii XVI, 26. 

2 Numerii XX, 25-26. 

3 De fapt, apostol. 

S-a sculat, zice, Petru în mijlocul ucenicilor; iar mulţimea era 
la un loc ... 1 

3. Şi vedem că Apostolii au păzit acest lucru, nu numai în în¬ 
scăunările episcopilor şi preoţilor, ci şi în ale diaconilor, fapt des¬ 
pre care s-a scris în Faptele lor: 

Şi au chemat, zice, cei doisprezece toată mulţimea ucenicilor şi 
le-au spus} 

4. Iar acest lucru se făcea, prin chemarea cu atâta grijă şi atâta 
prevedere a întregii mulţimi, ca să nu se strecoare cineva nevred¬ 
nic la slujirea altarului ori la dregătoria de episcop. Căci faptul 
de a fi aleşi uneori nişte nevrednici, nu cu voia lui Dumnezeu, ci 
după părerea oamenilor, şi faptul că nu sunt plăcute lui Dumne¬ 
zeu cele care nu vin dintr-o rânduială legiuită şi dreaptă, Dum¬ 
nezeu însuşi le arată limpede, spunând prin profetul Osea: 

Şi-au pus ei înşişi rege, şi nu prin Mine} 

V.l. Prin urmare, trebuie păstrat ceea ce vine din sfânta tra¬ 
diţie şi din observarea Apostolilor şi trebuie ţinut ceea ce este ţi¬ 
nut chiar Ia noi şi aproape în toate provinciile, astfel încât, pen¬ 
tru împlinirea după rânduială a înscăunărilor, la acea mulţime, 
pentru care se înscăunează un întâistătător, să se adune şi episco¬ 
pii cei mai apropiaţi din acea provincie, iar episcopul să fie ales 
în prezenţa poporului, care ştie pe deplin viaţa oricăruia şi a cu¬ 
noscut lucrarea fiecăruia, din traiul împreună cu el. 

2. Am văzut că aceasta s-a făcut Ia voi, Ia înscăunarea confra¬ 
telui nostru Sabin, astfel încât, ca urmare a voinţei tuturor fraţi¬ 
lor şi a hotărârii episcopilor, care fuseseră de faţă şi care făcuseră 


1 Faptele Apostolilor 1,15. 

2 Faptele Apostolilor VIII, 2. 

3 Osea VIII, 4. 

către voi scrisori despre el, i s-a încredinţat episcopatul şi a fost 
hirotonit 1 în locul lui Vasilide. 

3. Şi nu poate tăgădui o înscăunare săvârşită după lege, pen¬ 
tru că Vasilide, după ce i-au fost vădite nelegiuirile şi dezvălui¬ 
te prin chiar mărturisirea propriei conştiinţe, călătorind la Ro¬ 
ma, l-a înşelat pe confratele nostru Ştefan, aflat departe şi necu¬ 
noscător al faptelor şi adevărului, căci îi cerea să fie repus fără 
drept în episcopatul din care fusese pe bună dreptate depus. Prin 
aceasta se ajunge nu atât acolo, încât să fie şterse, cât înmulţite 
păcatele Iui Vasilide, căci la păcatele de mai înainte ale lui s-a 
adăugat şi ticăloşia înşelătoriei şi nesocotinţei. 

4. Şi, de bună seamă, nu trebuie găsit vinovat atât cel căruia 
i-a scăpat din nebăgare de seamă, cât trebuie blestemat cel care 
s-a strecurat pe furiş. însă, dacă Vasilide s-a putut strecura la oa¬ 
meni, apoi la Dumnezeu nu poate, căci scris este: 

Dumnezeu nu Se lasă batjocorit . 1 

Dar nici Martialis nu poate avea folos prin înşelătorie, căci, 
fiind însuşi încurcat în greşeli grele, nu trebuie nici el să păstreze 
episcopatul, de vreme ce Apostolul sfătuieşte şi spune: 

Se cuvine ca episcopul să fiefiară de păcat, ca un iconom al lui 
Dumnezeu . 3 

VI. 1. De aceea, aşa cum scrieţi voi, fraţi preaiubiţi, şi precum 
susţin confraţii noştri Felix şi Sabin, şi după cum anunţă în scri¬ 
soarea sa celălalt Felix, din Caesaraugusta 4 , cinstitor al credinţei 
şi apărător al adevărului, Vasilide şi Martialis sunt pângăriţi prin 
nelegiuita dovadă de idolatrie. 

1 A fost hirotonit, în text: manus ei impositus est, „i s-a pus mâna pe creştet”, 
gestul ritual, după grecescul j^eipoTovia (relvu), „punerea, întinderea mâinii”. 

2 Galateni VI, 7. 

3 Tit 1,7. 

4 Caesaraugusta, astăzi Saragossa, în Spania. 

2. Ba, mai mult, Vasilide, pe lângă murdăria cărţuliei, în timp 
ce zăcea bolnav, a hulit împotriva lui Dumnezeu şi a mărturisit 
că a hulit şi, urmare a rănii din conştiinţa sa, părăsind de bună 
voie episcopatul, s-a întors spre a se pocăi, implorând pe Dum¬ 
nezeu şi mulţumind mult, de i se îngăduia să revină în comuniu¬ 
ne măcar ca laic. Iar Martialis, lăsând la o parte ospeţele ruşinoa¬ 
se şi dezgustătoare ale păgânilor, la care a luat parte mult timp 
într-o breaslă 1 , şi pe fiii lui, îngropaţi în morminte păgâne, după 
obiceiul păgânilor din afară, aflaţi în aceeaşi breaslă, şi înmor¬ 
mântaţi cu străinii 2 , a depus mărturie, chiar în adunare publică 
ţinută înaintea procuratorului ducenar 3 , că el s-a supus idolatriei 
şi că s-a lepădat de Hristos. Şi, deoarece sunt alte multe şi grele 
păcatele în care sunt prinşi Vasilide şi Martialis, 

3. zadarnic încearcă unii ca aceştia să uzurpe pentru sine epis¬ 
copatul, de vreme ce este prea limpede că astfel de oameni nu 
pot sta în fruntea Bisericii lui Hristos şi nici nu trebuie să adu¬ 
că jertfe lui Dumnezeu, mai cu seamă deoarece, cu foarte mult 
timp înainte, împreună cu noi şi împreună cu toţi episcopii rân¬ 
duiţi în toată lumea, chiar confratele nostru Corneliu, episcop 
împăciuitor şi drept şi învrednicit cu martiriul chiar din bună¬ 
voinţa Domnului, a hotărât că oameni de acest fel pot fi primiţi 
doar pentru pocăinţă, dar sunt opriţi de la rânduiala clerului şi 
de la rangul episcopal. 

VII. Să nu vă tulbure, fraţilor preaiubiţi, dacă la unii, în tim¬ 
purile mai de pe urmă, fie credinţa se poticneşte şovăitoare, fie 

1 Breaslă, în text collegium, formă veche de asociere (a laicilor) pe criteriul 
ocupaţiei, meseriei, în scopul întrajutorării, de exemplu, pentru asigurarea lo¬ 
curilor de veci în cimitire comune. în alte locuri apare collegium episcoporum 
- tradus de noi „soborul episcopilor”. 

2 Creştinii aveau cimitire proprii, separate de ale păgânilor. 

3 Procurator ducenar, ducenarius, magistrat remunerat cu 200 de mii de 
sesterţi pe an (ex. Pontius Pilatus). 

teama de Dumnezeu se clatină necucernică, fie nu stăruie înţele¬ 
gerea aducătoare de pace. Au fost vestite dinainte acestea, că au 
să vină la sfârşitul veacului şi s-a fost prezis, prin glasul Domnu¬ 
lui şi prin mărturia Apostolilor, că, lumea fiind de acum pe sfâr¬ 
şite şi apropiindu-se Antihristul, cele bune sfârşesc, dar sporesc 
cele rele şi potrivnice. 

VIII.l. Deşi suntem în timpurile cele mai de pe urmă şi, fie a 
căzut tăria Evangheliei, fie a slăbit puterea bărbăţiei creştineşti, 
ori a credinţei, totuşi în Biserica lui Dumnezeu nu este astfel, în¬ 
cât să nu rămână o parte a episcopilor care cedează prea puţin la 
aceste prăbuşiri ale lucrurilor şi la nenorocirile credinţei, ci, pu¬ 
ternici şi statornici, apără slava măreţiei lui Dumnezeu şi rându- 
iala preoţească, prin deplina păstrare a fricii de Dumnezeu. 

2. Ne amintim şi nu uităm că, deşi ceilalţi au căzut, Mattathia 
a apărat cu bărbăţie legea lui Dumnezeu, că, deşi iudeii trădau şi 
se depărtau de credinţa în Dumnezeu, Ilie a rămas neclintit şi a 
luptat cu măreţie, că Daniel, neabătut nici de pustietatea ţinutu¬ 
lui străin, nici de lovitura prigoanei stăruitoare, a vădit adesea şi 
cu bărbăţie slăvite mărturii, că, de asemenea, cei trei tineri, ne¬ 
înfrânţi nici de nevârstă, nici de ameninţări, au stat cu credinţă 
împotriva flăcărilor din Babilon şi au învins pe regele biruitor, 
în pofida robiei lor. 

3. Va vedea mulţimea mincinoşilor ori a trădătorilor, care 
acum, în Biserică, au început a se ridica împotriva Bisericii şi 
a ruina deopotrivă credinţa şi adevărul, că la cei mai mulţi stă¬ 
ruie cugetul curat şi credinţa neprihănită, iar sufletul, dăruit 
numai Domnului şi Dumnezeului lor, nu împinge la prăbuşi¬ 
re credinţa creştină prin viclenia altora, ci mai mult o întăreşte 
şi o înalţă spre izbândă, după cum îndeamnă şi spune Fericitul 
Apostol: 

Căci ce este dacă unii s-au îndepărtat de credinţa lor ? Oare ne¬ 
credinţa acelora a golit credinţa lui Dumnezeu? Nicidecum. Căci 
Dumnezeu grăieşte adevărat, însă tot omul este mincinos . 1 

Insă, dacă tot omul este mincinos şi singur Dumnezeu este ade¬ 
vărat, ce altceva trebuie să facem noi, robii şi mai cu seamă preoţii, 
decât să părăsim rătăcirile şi minciunile omeneşti şi, păzind învă¬ 
ţăturile Domnului, să rămânem în adevărul lui Dumnezeu? 

IX. 1. Astfel, fraţi preaiubiţi, pentru că au apărut unii con¬ 
fraţi ai noştri care socotesc că trebuie lăsată deoparte învăţătu¬ 
ra îndumnezeitoare şi intră în chip necugetat în comuniune cu 
Vasilide şi Martialis, lucrul ăsta nu trebuie să tulbure credinţa 
noastră, de vreme ce, în Psalmi, Sfântul Duh ameninţă aseme¬ 
nea oameni, spunând: 

Tu însă ai urât învăţătura şi ai lepădat cuvintele Mele înapo¬ 
ia ta. De vedeai furul, alergai cu el şi cu desfrânaţii părticica ta 
puneai? 

El arată, că se fac tovarăşi şi părtaşi la păcatele altora cei ce se 
vor fi întovărăşit cu păcătoşii. 

2. Dar chiar şi acest lucru îl scrie şi-l spune Apostolul Pavel: 

Grăitori de rău, hulitori, urători de Dumnezeu, ocărâtori, tru¬ 
faşi, lăudăroşi, născocitori de rele: care, deşi au cunoscut dreptatea 
lui Dumnezeu, nu au înţeles că cei ce fac asemenea lucruri sunt 
vrednici de moarte, nu numai că fac rele, ci le şi încuviinţează ce¬ 
lor care le fac acestea. Fiindcă cei carefac asemenea lucruri, zice, 
sunt vrednici de moarte? 

Arată limpede şi dovedeşte că sunt vrednici de moarte şi 
ajung la pedeapsă nu numai cei care fac răutăţi, ci chiar şi aceia 
care încuviinţează pe cei ce fac asemenea lucruri, care, în timp ce 

1 Romani III, 3-4. 

2 Psalmi XLIX, 18-19. 

3 Romani 1,30-32. 

se amestecă într-o comuniune nelegiuită cu cei răi şi cu cei păcă¬ 
toşi şi cu cei care nu se pocăiesc, se spurcă prin atingerile cu cei 
vătămători şi, după cum se leagă în vinovăţie, tot astfel nu se des¬ 
part nici în pedeapsă. 

3. Pentru aceea, fraţi preaiubiţi, lăudăm şi, deopotrivă, încu¬ 
viinţăm grija pioasă a cinstei şi credinţei voastre şi, pe cât putem, 
vă îndemnăm, prin scrisoarea noastră, să nu vă amestecaţi, prin- 
tr-o comuniune nelegiuită, cu episcopii pătaţi din afara Biseri¬ 
cii, ci, cu teamă cucernică, să păstraţi neatinsă şi curată tăria cre¬ 
dinţei voastre. 

7 

Vă dorim, fraţi preaiubiţi, să fiţi mereu bine sănătoşi. 



SCRISOAREA LXVIII 


Ciprian salută pe fratele său, Ştefan 


1.1. Faustinus, confratele nostru statornic, din Lugdunum 1 , 
frate preaiubit, mi-a scris o dată şi apoi iarăşi, înştiinţându-mă 
despre cele ce ştiu că ţi-au fost vestite şi ţie, atât de către el însuşi, 
cât şi de către ceilalţi confraţi ai noştri de episcopat, înscăunaţi 
în aceeaşi provincie, anume că Marcianus, aflător Ia Arelate 2 , s-ar 
fi alăturat lui Novaţian şi s-ar fi îndepărtat de adevărul Bisericii 
Universale şi de înţelegerea corpului nostru bisericesc şi episco¬ 
pal, îmbrăţişând cea mai grozavă strâmbătate a prejudecăţii ere¬ 
tice, astfel ca robilor lui Dumnezeu, pocăiţi şi îndureraţi şi care, 
cu lacrimi şi cu tânguire şi cu durere, bat la uşa Bisericii, să li se 
refuze mângâierea şi ajutorul iubirii lui Dumnezeu şi al îngădu¬ 
inţei Părintelui, astfel încât, răniţi fiind, să nu fie primiţi pentru 
a li se uşura rănile, ci, părăsiţi fără nădejdea iertării şi comuniu¬ 
nii, să fie aruncaţi hrană lupilor şi pradă diavolului. 

2. în această situaţie, cade în sarcina noastră, frate preaiubit, 
să ne sfătuim şi să le venim în ajutor noi, cei care, având în cuget 
bunătatea lui Dumnezeu şi ţinând cumpăna în cârmuirea Biseri¬ 
cii, dovedim păcătoşilor astfel tăria asprimii, încât totuşi nu tă- 

1 Lugdunum, azi Lyon, în Franţa. 

2 Numele lui Marcianus nu figurează în dipticul bisericii din Arelate, ca 
urmare a excomunicării sale. Arelate este actualul Arles, în Provincia (Gallia 
Transalpină romană), regiunea Provence, din sud-estui Franţei actuale. 

găduim leacul bunătăţii şi milei lui Dumnezeu, spre a-i ridica pe 
cei căzuţi şi spre a-i îngriji pe cei răniţi. 

II. 1. De aceea, trebuie să faci scrisori foarte amănunţite către 
confraţii noştri înscăunaţi în Gallia, să nu mai rabde ca îndărăt¬ 
nicul şi trufaşul şi duşmanul iubirii lui Dumnezeu şi al izbăvirii 
fraţilor, Marcianus, să înfrunte soborul nostru, pe motiv că încă 
nu pare a fi fost afurisit de noi, el, care de mult timp te loveşte 
din toate părţile şi vesteşte faptul că, luând partea lui Novaţian 
şi urmând îndărătnicia acestuia, s-a despărţit de comuniunea cu 
noi, deoarece însuşi Novaţian, pe care-1 urmează, a fost odinioa¬ 
ră afurisit şi osândit ca duşman al Bisericii. Şi, după ce a trimis 
soli la noi, în Africa, dorind a fi primit în vederea comuniunii 
cu noi, de aici, de la sinodul a foarte mulţi episcopi care eram de 
faţă, s-a întors cu hotărârea, că din acea clipă el se află în afara 
Bisericii şi că nimeni dintre noi nu poate intra în comuniune cu 
el, care, în vreme ce Corneliu era episcop în Biserica Universală, 
înscăunat prin hotărârea lui Dumnezeu şi a clerului şi prin vo¬ 
inţa mulţimii, a încercat să ridice un altar în afara Bisericii şi să 
aşeze în loc un Scaun străin şi să aducă jertfe în locul adevăratu¬ 
lui episcop; prin urmare, de-ar vrea să-şi revină şi să se întoarcă 
la judecata unei minţi sănătoase, s-ar căi şi s-ar întoarce cu rugă¬ 
minţi la Biserică. 

2. Ce deşertăciune este, frate preaiubit, faptul că, după ce 
Novaţian a fost de curând stăvilit şi respins şi în toată lumea afu¬ 
risit de episcopii lui Dumnezeu, răbdăm ca linguşitorii să-şi ba¬ 
tă joc de noi încă şi acum şi să judece cu privire la măreţia şi sla¬ 
va Bisericii. 

III. 1. Să fie trimisă în Provincia şi poporului din Arelate, ră¬ 
mas credincios, o scrisoare din partea ta, prin care, după afurisi- 
rea lui Marcianus, să fie numit altul în locul Iui şi turma lui Hris- 

tos, care, risipită astăzi de acela şi rănită, este dispreţuită, să fie 
adunată la un loc. Ajungă faptul că mulţi fraţi ai noştri au pierit 
acolo în aceşti din urmă ani, fără a primi iertarea. Să li se vină în 
ajutor măcar celorlalţi, care mai sunt în viaţă şi plâng zile şi nopţi 
în şir şi, implorând milostivirea lui Dumnezeu-Tatăl, cer stărui¬ 
tor mângâierea ajutorului nostru. 

2. Desigur, de aceea, frate preaiubit, bogat este corpul episco- 
pilor strâns în înţelegere reciprocă prin legătura şi lanţul unită¬ 
ţii, încât, dacă cineva din soborul nostru ar încerca să pricinuias¬ 
că vreo erezie şi să sfâşie şi să nimicească turma lui Hristos, vin 
ceilalţi în ajutor şi, precum nişte păstori de ispravă şi miloşi, adu¬ 
nă la un Ioc în turmă oile Domnului. 

3. Şi ce, dacă un port la mare, distruse fiindu-i unele întări- 
turi, a început a fi neprimitor şi primejdios pentru corăbii, oa¬ 
re corăbierii nu le conduc pe acestea spre alte porturi apropiate, 
unde pătrunderea să fie sigură şi intrarea uşoară şi şederea fără 
primejdie? Sau, dacă, pe un drum, un adăpost a început a fi ata¬ 
cat şi împresurat de tâlhari, astfel încât oricine va fi intrat să fie 
prins de lovitura celor pătrunşi acolo, oare călătorii, auzind zvo¬ 
nul, nu caută în drumul lor alte hanuri mai sigure, unde găzdui¬ 
rea să fie de încredere şi sălaşurile neprimejdioase pentru ei ? 

4. Trebuie ca acest lucru să existe la noi, frate preaiubit, pentru 
cape fraţii noştri care, ocolind stâncile lui Marcianus, se îndreap¬ 
tă spre porturile mântuitoare ale Bisericii să-i primim la noi cu 
omenie binefăcătoare şi fără de zăbavă şi să oferim adăpost călă¬ 
torilor, aşa cum este în Evanghelie, pentru ca, cei loviţi şi răniţi de 
tâlhari să poată fi primiţi, şi oblojiţi, şi apăraţi de hangiu. 

IV. 1. Căci ce preocupare mai mare şi mai bună au întâistătă- 
torii decât a se îngriji cu râvnă plină de iubire şi leac tămăduitor 

de oblojirea şi păzirea mântuitoare a oilor, de vreme ce Domnul 
grăieşte şi spune: 

Ceea ce a slăbit n-aţi întărit şi ceea ce a avut boală n-aţi vinde¬ 
cat şi ceea ce a fost rănit n-aţi oblojit şi ceea ce a rătăcit n-aţi chemat 
înapoi, şi ceea ce s-a pierdut n-aţi căutat. Şi risipite sunt oile Mele, 
pentru că acolo nu sunt păstori şi au ajuns hrana tuturor fiarelor 
câmpului şi nu a fost cine să le caute şi să le cheme înapoi. De ace¬ 
ea, acestea le spune Domnul: Iată Eu vin la păstori şi voi cere oile 
Mele din mâinile lor şi-i voi opri pe ei să mai pască oile Mele. Şi de 
acum nu le vor mai paşte şi le voi smulge din gura lor şi le voi paş¬ 
te cu dreptate.' 

2. Prin urmare, dacă aşa ameninţă Domnul pe asemenea păs¬ 
tori, de care oile lui Dumnezeu sunt neîngrijite şi pier, ce altce¬ 
va trebuie să facem noi, frate preaiubit, decât să arătăm deplină 
grijă în a aduna şi a obloji oile lui Hristos, şi să folosim leacul iu¬ 
birii părinteşti spre tămăduirea rănilor celor căzuţi, de vreme ce 
însuşi Domnul, în Evanghelie, porunceşte şi spune: 

Nu cei sănătoşi au nevoie de doctor, ci cei bolnavi. 2 

Cu toate că suntem păstori mulţi, totuşi păstorim o singură 
turmă şi trebuie să adunăm şi să oblojim toate oile pe care Hristos 
le-a strâns cu preţul Sângelui şi al pătimirii Sale, şi să nu îngăduim 
ca fraţii noştri, rugători şi îndureraţi, să fie dispreţuiţi cu cruzime 
şi să fie călcaţi în picioare de prejudecata trufaşă a câtorva, 

3. de vreme ce scris este: 

însă bărbatul acela, care este trufaş şi mândru de sine, cu nimic 
nu va spori el, care şi-a întins sufletul cât iaduP, 

şi pe toţi de felul acestuia Domnul îi învinovăţeşte şi îi osân¬ 
deşte în Evanghelia Sa, spunând: 

‘Iezechiel XXXIV, 4-6,10. 

2 Matei IX, 12. 

1 Avacum II, 5: dilatauit tamquam inferi animam suam , după: i-Kkâvusv 
KaSwţ 6 t$|v V U X4 V a ^ rov - 

Voi sunteţi cei care vâ faceţi înşivă drepţi înaintea oamenilor. 
Dumnezeu însă cunoaşte inimile voastre, pentru că ceea ce este 
înalt la oameni, urâciune este înaintea lui Dumnezeu .' 

Spune că blestemaţi şi vrednici de ură sunt cei care-şi plac lor 
înşişi, care, umflaţi şi îngâmfaţi, cer cu trufie ceva pentru sine. 
Dacă Marcianus a început a se număra printre aceştia şi, întovă- 
răşindu-se cu Novaţian, s-a făcut duşmanul milei şi al dragostei, 
să nu rostească osânda, ci s-o primească, să nu se poarte ca şi cum 
el însuşi ar judeca în privinţa soborului episcopilor, de vreme ce 
chiar el a fost judecat de către toţi episcopii. 

V. 1. Prin urmare, trebuie păstrată cinstirea plină de slavă a fe¬ 
riciţilor martiri de mai înainte, Corneliu şi Lucius. Iar dacă noi 
cinstim amintirea lor, cu mult mai mult, frate preaiubit, trebuie 
s-o cinsteşti şi s-o păstrezi tu, cu greutatea şi puterea celui care a 
devenit înlocuitor şi urmaş al acestora. Căci ei, plini de Duhul 
Domnului şi aleşi întru slăvitul martiriu, au hotărât că trebuie să 
li se dea iertarea celor căzuţi şi au arătat în scrisoarile lor faptul 
că, de se vor fi pocăit, nu trebuie să li se refuze fructul comuni¬ 
unii şi al iertării. 

2. Acest lucru l-am hotărât cu toţii, întru totul şi peste tot. Şi, 
de bună seamă, nu putea fi o altă înţelegere la noi, în care este un 
singur Duh: şi de aceea, este limpede că nu păstrează împreună 
cu ceilalţi adevărul Sfântului Duh, cel pe care-i vedem că judecă 
altfel. Vesteşte-ne desluşit cine va fi fost pus la Arelate în locul 
lui Marcianus, ca să ştim către cine îndreptăm pe fraţii noştri şi 
cui trebuie să-i scriem. 

îţi doresc, frate preaiubit, să fii totdeauna bine sănătos. 


2 LucaXVI, 15. 

Ciprian salută pe fiul său Magnus 


1.1. Pe măsura râvnei tale pline de credinţă, m-ai întrebat, fi¬ 
ule preaiubit, în cumpătarea mea, dacă între ceilalţi eretici, cei 
care vin de la Novaţian, după îmbăierea 1 în afara legii din partea 
acestuia, trebuie botezaţi şi sfinţiţi în Biserica Universală, întru 
legiuitul şi adevăratul şi unul Botez al Bisericii. In privinţa aces¬ 
tui lucru, după cum arată înţelesul credinţei noastre şi sfinţenia 
şi adevărul Sfintelor Scripturi, spunem că de-a valma toţi ereticii 
şi schismaticii nu au nici o putere şi nici un drept. Pentru aceas¬ 
ta, nici nu trebuie şi nici nu se poate îngădui ca Novaţian, aflat 
în afara Bisericii şi lucrând împotriva păcii şi iubirii lui Hristos, 
să nu fie el însuşi socotit printre potrivnici şi antihrişti. 

2. Căci nici Domnul nostru Iisus Hristos, când mărturiseşte, 
în Evanghelia Sa, că duşmanii Săi sunt aceia care nu erau cu EI, 
nu a desemnat o erezie anume, ci a arătat că, de-a valma, toţi cei 
care nu erau cu El şi, neadunând, risipeau turma Lui, Ii sunt duş¬ 
mani, când a spus: 

Cel care nu este cu Mine este împotriva Mea şi cel care nu adu¬ 
nă cu Mine risipeşte . 1 

De asemenea, nici chiar Fericitul Apostol Ioan nu a deosebit 
o anumită erezie ori schismă, nici nu a pus deoparte pe unii în 

1 îmbăierea de către un eretic este în fond doar un simulacru, surogat, fără 
valoare, al Tainei Sfântului Botez. 

2 Luca XI, 23. 

chip deosebit, ci pe toţi care ieşiseră din Biserică şi care lucrau 
împotriva Bisericii i-a numit antihrişti, căci spunea: 

Aţi auzit că vine Antihrist, însă acum s-au arătat mulţi anti¬ 
hrişti. De aici cunoaştem că este ceasul cel de pe urmă. Dintre noi 
au ieşit, dar n-au fost de-ai noştri. Căci, de-arfifost dintre noi, ar 
fi rămas cu noi . 1 

De aici se vădeşte că potrivnici ai Domnului şi antihrişti sunt 
toţi cei despre care se ştie că s-au îndepărtat de dragostea şi de 
unitatea Bisericii Universale. 

4. Dar chiar Domnul adaugă şi spune în Evanghelia Sa: 

însă, dacă va dispreţui şi Biserica, să-ţi fie ţie ca un păgân şi un 
vameş} 

Dacă însă cei care dispreţuiesc Biserica sunt socotiţi păgâni şi 
vameşi, cu atât mai mult trebuie socotiţi între păgâni şi vameşi, 
ca răzvrătiţi si duşmani, cei care plăsmuiesc altare mincinoase si 
episcopate în afara legii şi jertfe spurcate şi nume furate 3 , de vre¬ 
me ce unii care au păcate mai mici, doar că dispreţuiesc Biserica, 
sunt socotiţi, prin judecata Domnului, păgâni şi vameşi. 

II. 1. Că Biserica este Una, o spune Sfântul Duh în Cântarea 
Cântărilor, spunând din partea lui Hristos: 

Una este porumbiţa mea, desăvârşita mea, una singură este la 
mama ei, aleasă la născătoarea ei 4 , 

despre care, de asemenea, spune iarăşi: 

Eşti grădină încuiată, sora mea, mireasă, fântână pecetluită, 
puţ de apă vie} 

Dacă însă mireasa lui Hristos, care este Biserica, este grădi¬ 
nă încuiată, un lucru închis nu poate fi deschis străinilor şi ce- 

1 Ioan 11,18-19. 

1 Matei XVIII, 17. 

3 Nume furate, căci novaţienii se autodenumeau icaGapoi, „cei curaţi, puri”. 

4 Cântarea Cântărilor VI, 9. 

5 Cântarea Cântărilor IV, 12. 



330 


SFÂNTUL CIPRIAN, EPISCOPUL CARTAGINEI 


lor dinafară. Iar dacă fântâna e pecetluită, nu poate bea de acolo, 
nici nu poate fi pecetluit 1 cel ce, aflat afară, nu are intrare la fân¬ 
tână. Iar puţul de apă vie, de vreme ce este unul singur, acela care 
este înăuntru, chiar de este scos afară, nu se poate da viaţă şi nu 
se poate sfinţi de la apa aceea, pe care numai celor care sunt înă¬ 
untru le este îngăduit să o folosească întru totul şi să o bea. 

2. Acest lucru l-a adăugat şi Petru, arătând că Biserica este 
Una singură şi că numai cei care sunt în Biserică pot fi botezaţi, 
şi a spus: 

în arca lui Noepuţine, adică opt suflete de oameni s-au mântu¬ 
it prin apă, precum şi pe voi, la fel. Botezul vă va mântui 1 , 

dovedind şi dând mărturie că una singură, arca lui Noe, era 
preînchipuirea Unei singure Biserici. Dacă ar fi fost cu putin¬ 
ţă atunci, în acel botez al lumii spăşite şi curăţite, să fie mântuit 
prin apă cel care nu a fost în arca lui Noe, poate ar putea fi făcut 
viu şi acum, prin Botez, cel care nu este în Biserică, singura căre¬ 
ia i-a fost îngăduit Botezul. 

3. Dar şi Pavel, arătând acelaşi lucru, încă mai deschis şi mai 
lămurit, scrie efesenilor şi zice: 

Hristos a iubit Biserica şi S-a dat pe El însuşi pentru ea, ca s-o 
sfinţească, curăţind-o prin baia apei. 

Pentru că, dacă una este Biserica cea iubită de Hristos şi nu¬ 
mai ea este curăţită prin baia Lui, în ce fel, cel care nu este în Bi¬ 
serică, poate fi iubit de Hristos, ori spălat şi curăţit în baia Lui? 

III.l. Pentru aceea, cum numai Biserica are apa vieţii şi pu¬ 
terea de a boteza şi de a spăla pe om, cel care zice că cineva poate 
fi botezat şi sfinţit de Novaţian să arate mai întâi şi să dovedeas¬ 
că faptul că Novaţian este în Biserică ori că stă în fruntea Biseri- 

1 Pecetluit cu întâia mirungere după Botez. 

2 1 Petru III, 20-21. 



SCRISORI 


331 


cii. Căci Biserica este una singură şi, fiind una singură, nu poate 
fi atât înăuntru, cât şi în afară. 

2. Prin urmare, dacă este la Novaţian, nu a fost Ia Corneliu. 
Dacă însă a fost la Corneliu, care a urmat Episcopului Fabian, 
prin alegere după rânduială, şi pe care, pe lângă rangul episco¬ 
patului, chiar Domnul l-a cinstit cu martiriul, Novaţian nu este 
în Biserică şi nici nu poate fi socotit episcop, el care, dispreţuind 
învăţătura Evangheliei şi a Apostolilor, neurmând nimănui, s-a 
ivit de la sine. Căci în nici un chip nu poate avea sau conduce Bi¬ 
serica cel ce nu este rânduit în Biserică. 

IV. 1. Că Biserica nu este în afară şi nici nu poate fi potrivni¬ 
că sieşi sau dezbinată, ci păstrează unitatea unei case de nedezbi¬ 
nat şi de neîmpărţit, o arată limpede credinţa Sfintei Scripturi, 
atunci când, despre Taina Paştelui şi a mielului, care miel îl arăta 
pe Hristos, s-a scris: 

Să se mănânce într-o singură casă, să nu aruncaţi carnea în 
afara casei} 

Acelaşi lucru îl vedem cu privire la Rahav, care însăşi purta pe¬ 
cetea prefigurată a Bisericii şi căreia i se porunceşte şi i se spune: 

Pe tatăl tău şi pe mama ta şi pefraţii tăi şi toată casa tatălui tău 
să-i aduni la tine însăţi, în casa ta, şi tot cel care va ieşi afară pe uşa 
casei tale vinovat va fi sieşi? 

2. Prin această taină se dezvăluie că cei ce urmează să izbân¬ 
dească şi să scape de pieirea lumii trebuie să se adune într-o sin¬ 
gură casă, adică în Biserică, însă oricine din cei adunaţi va ieşi 
afară, adică dacă cineva, după ce va fi dobândit harul în Biseri- 

1 Ieşirea XII, 46. 

1 Iosua (Navi) II, 18-19; cu finalul deosebit la Sf. Ciprian: qui exierit os- 
tium domus tuae foras, reus sibi erit, faţă de Vulgata (Ieronim):... sanguis ipsi- 
useritin caputeius, dar, desigur, cu acelaşi sens. 

că, se va depărta şi va ieşi din Biserică, va fi vinovat, adică trebuie 
să se învinuiască pe sine însuşi că piere. Acest lucru îl lămureşte 
Apostolul Pavel, când ne învaţă şi ne povăţuieşte: 

Ereticul trebuie ocolit ca un stricat şi păcătos şi osândit de el 
însuşi . 1 

Căci acesta se va învinovăţi pe sine însuşi, nu izgonit de epis¬ 
cop, ci fugar de bună voie din Biserică, osândit de el însuşi , din 
pricina prejudecăţii eretice. 

V.l. Şi de aceea, Domnul, sădind în noi unitatea care vine 
din puterea dumnezeiască, adaugă şi spune: 

Eu şi Tatăl una suntem} 

îndreptând spre această unitate Biserica Sa, spune din nou: 

Şi va fi o turmă şi un păstor 3 

Iar dacă una este turma, în ce fel se poate alătura turmei cel ce 
nu este în mulţimea turmei, sau în ce fel poate fi socotit păstor 
cel care, în vreme ce adevăratul păstor stăruieşte şi cârmuieşte în 
Biserica Iui Dumnezeu după o înscăunare legiuită, nu urmează 
nimănui, ci, făcând el însuşi începutul, devine străin şi în afara 
Bisericii, duşman al păcii Domnului şi al sfintei unităţi, căci nu 
locuieşete în casa lui Dumnezeu, adică în Biserica lui Dumne¬ 
zeu, în care nu locuiesc decât cei ce sunt şi gândesc într-un duh, 
precum grăieşte în Psalmi şi spune Sfântul Duh: 

Dumnezeu, Careface pe cei într-un duh să locuiască în casă 4 } 

2. în sfârşit, chiar jertfele Domnului mărturisesc unirea în 
cuget a creştinilor, legată între ei de o dragoste statornică şi ne- 

1 Tic III, 10-11. 

2 Ioan X, 30. 

3 IoanXX, 16. 

4 Psalmi LXVII, 6; într-un duh, unianimes (povorp imvŞ) e redat în ediţia 
română prin „singuratici”, după unius mori ori solitarios, din variantele lati¬ 
neşti după Septuaginta, respectiv Hebraica. 

despărţită. Căci, atunci când Domnul numeşte trupul Său pâine 
alcătuită din unirea multor boabe de grâu 1 , arată poporul nos¬ 
tru unit, pe care-1 reprezenta; şi, atunci când numeşte Sângele 
Său vin stors din ciorchini de struguri şi din foarte multe boabe 
şi strâns la un loc, la fel, arată turma noastră, legată prin ameste¬ 
carea unei mulţimi unite. Dacă Novaţian a fost unit cu această 
pâine a Domnului, dacă şi el a fost amestecat în Potirul lui Hris- 
tos, se va putea vedea, că poate avea şi harul unicului Botez al Bi¬ 
sericii, de se va dovedi că păstrează unitatea Bisericii. 

VI. 1. în sfârşit, cât de puternică este taina unităţii şi cât de 
fără nădejde sunt şi câtă pieire dobândesc pentru ei înşişi, din 
supărarea lui Dumnezeu, cei ce aduc dezbinare şi, părăsindu-şi 
episcopul, îşi rânduiesc alt pseudoepiscop din afară, o spune 
limpede Sfânta Scriptură în Cărţile Regilor, unde zece seminţii 
s-au rupt de seminţia lui Iuda şi Veniamin şi, părăsindu-şi regele, 
îşi rânduiesc alt rege din afară: 

Şi S-a mâniat, zice, Domnul pe toată seminţia lui Israel ţi i-a 
îndepărtat ţi i-a lăsat pradăjafului, până i-a lepădat de lafaţa Sa, 
fiindcă Israel s-a risipit de la casa lui David ţi ţi-au rânduit rege pe 
Ieroboam,fiul lui Nabat . 1 

A spus că Domnul S-a mâniat şi că i-a dat pierzării, pentru că 
se rupseseră de unitate şi-şi rânduiseră alt rege. 

2. Şi atât de mare a fost mânia Domnului împotriva celor ca¬ 
re făcuseră dezbinarea, încât, şi atunci când a fost trimis la Ie- 
roboam un om al lui Dumnezeu, ca să-l mustre pentru păcate¬ 
le sale şi să-i vestească răzbunarea viitoare, era oprit să mănânce 

1 Didahia celor XII Apostoli, Aiyajp^ t&jv ScâSeica dbto<rr<5Xcov, IX, 4: „Pre¬ 
cum această pâine fărâmată, împrăştiată odinioară prin munţi, s-a unit pen¬ 
tru a fi una singură, tot astfel să se unească de la marginile pământului în îm¬ 
părăţia Ta...” 

2 IV Regi XVII, 20-21. 

chiar şi pâine şi să bea apă la ei. Deoarece nu a păzit acest lucru 
şi a prânzit împotriva poruncii lui Dumnezeu, îndată a fost lovit 
de asprimea judecăţii lui Dumnezeu, căci întorcându-se de aco¬ 
lo a fost ucis în cale de lovitura şi muşcătura unui leu. Şi cutează 
cineva dintre voi a spune că apa izbăvitoare a Botezului şi harul 
ceresc pot fi împărtăşite cu schismaticii, cu care nici hrana pă¬ 
mântească, nici băutura lumească nu trebuie să fie împărtăşite ? 

3. Şi mai adaugă Domnul în Evanghelia Sa şi arată limpede, 
într-o mai mare lumină a înţelegerii, că aceiaşi, care se rupsese- 
ră atunci de tribul lui luda şi Veniamin şi, părăsind Ierusalimul, 
se retrăseseră în Samaria, erau socotiţi între nelegiuţi 1 şi păgâni. 
Căci, îndată ce a trimis pe ucenicii Săi întru slujirea mântuirii, a 
poruncit şi a zis: 

în calea păgânilor sâ nu mergeţi ţi în vreo cetate a samarineni- 
lor să nu intraţi . 1 

Trimiţându-i mai întâi la iudei, mai porunceşte ca păgânii 3 să 
fie ocoliţi; adăugând însă că şi cetatea Samarinenilor, unde erau 
schismatici, trebuie ocolită, arată că schismaticii sunt deopotri¬ 
vă cu păgânii. 

VII.l. Iar dacă cineva se împotriveşte şi spune că Novaţian ţi¬ 
ne aceeaşi lege pe care o ţine Biserică Universală, că botează cu 
acelaşi Simbol ca şi noi, că recunoaşte acelaşi Dumnezeu-Tatâl, 
acelaşi Fiu Hristos, acelaşi Sfânt Duh şi că, pentru aceasta, el îşi 
poate însuşi puterea de a boteza, fiindcă pare a nu se deosebi de 
noi în întrebarea de la Botez, oricine socoteşte să ne pună înain¬ 
te acest lucru să ştie în primul rând că noi nu avem una şi aceeaşi 
lege a Simbolului 4 şi nici aceeaşi întrebare cu schismaticii. 

1 Am redat prin „între nelegiuiţi şi păgâni” pe interprofanos etgentiles. 

2 Matei X, 5. 

3 Păgânii, redat în acest pasaj prin doi termeni: nationes şigentiles, ambii 
corespunzând grecului â0vitco(, „neamurile” (ebr.goyim). 

4 Simbolul Apostolic al credinţei, consacrat şi de sinoadele niceean şi 
constantinopolitan. Crezul. 

2. Căci, atunci când ci spun: „crezi în iertarea şi viaţa veşni¬ 
că în Sfânta Biserică?” mint prin întrebare, de vreme ce nu au 
Biserică. Apoi atunci, prin propriul lor glas, ei mărturisesc că 
iertarea păcatelor nu poate fi dată decât prin Sfânta Biserică: 
neavând-o pe aceasta, arată că păcatele nu pot fi iertate acolo, 
la ei. 

VIII.l. Iar faptul că sunt socotiţi a recunoaşte acelaşi Dum- 
nezeu-Tatăl, acelaşi Fiu Hristos, acelaşi Duh Sfânt ca şi noi, nici 
acest lucru nu-i poate ajuta pe unii ca aceştia. Căci şi Core şi Da- 
tan şi Abiron 1 cunoscuseră pe acelaşi Dumnezeu împreună cu 
preotul Aaron şi cu Moise, şi, trăind în aceeaşi lege şi credinţă, 
chemau pe singurul şi adevăratul Dumnezeu, Care trebuia cin¬ 
stit şi chemat. Totuşi, trecând dincolo de slujirea rangului lor, 
împotriva preotului Aaron, care primise preoţia legiuită prin 
bunăvoinţa lui Dumnezeu şi rânduiala Domnului, şi-au luat în¬ 
găduinţa de a jertfi şi, loviţi de puterea dumnezeiască, au plătit 
îndată cu pedepse pentru pornirile neîngăduite şi nu au putut fi 
nici primite, nici folositoare jertfele aduse fără de cuviinţă şi ne¬ 
îngăduite, potrivnice legii sfintei rânduieli. 

2. Chiar şi cădelniţele, în care se adusese în chip neîngădu¬ 
it ardere de tămâie, ca să nu fie din nou în folosinţa preoţilor, ci 
mai degrabă să arate, spre îndreptarea urmaşilor, amintirea mâ¬ 
niei şi răzbunării lui Dumnezeu, topite şi curăţite prin foc din 
porunca lui Dumnezeu, sunt alungite în foiţe subţiri şi prinse pe 
jertfelnic, după cum spune Sfânta Scriptură: 

Ca săfie spre amintire fiilor lui Israel, ca nimeni din alt neam, 
care nu este din seminţia lui Aaron, să nu se apropie să aducă tă¬ 
mâiere înaintea Domnului, ca să nu fie precum Core} 

1 Core, Datan şi Abiron, din seminţia lui Ruben, răzvrătiţi împotriva lui 
Moise şi Aaron, cf. Numerii XVI. 

2 Numerii XVI, 40. 

3. Şi totuşi, aceia nu făcuseră dezbinare, nu se răzvrătiseră 
cu neruşinare şi duşmănie împotriva preoţilor lui Dumnezeu, 
ieşind în afară, ceea ce acum aceştia, sfâşiind Biserica, încearcă 
şi, răzvrătiţi împotriva păcii şi unităţii lui Hristos, încearcă să-şi 
rânduiască un scaun [episcopal] şi să dobândească întâietatea şi 
să ceară libertatea de a boteza şi de a aduce jertfe. în ce fel pot 
săvârşi cele ce fac ori a dobândi ceva de la Dumnezeu prin încer¬ 
cări nelegiuite cei care cutează împotriva lui Dumnezeu, ceea ce 
nu le e îngăduit? De aceea, cei care-1 apără pe Novaţian, sau pe 
ceilalţi schismatici de felul acesta, în zadar susţin că cineva poa¬ 
te fi botezat şi sfinţit cu Botezul mântuitor acolo la ei, unde este 
limpede că cel ce botează nu are îngăduinţa de a boteza. 

IX. 1. Şi ca să se poată înţelege mai bine, care este asprimea lui 
Dumnezeu împotriva unei astfel de cutezanţe, găsim că, într-o 
ticăloşie de felul acesta, sunt sortiţi pedepselor nu numai capii şi 
făptuitorii, ci şi părtaşii, de nu se vor rupe de legătura cu cei răi, 
deoarece Domnul porunceşte şi spune prin Moise: 

Feriţi-vă de corturile acestor oameni netrebnici şi nu vă atingeţi 
de toate ce sunt ale lor, ca să nu pierţi împreună în păcatul lor . 1 

Şi Domnul a împlinit ceea ce ameninţase prin Moise, astfel 
încât cel care nu s-a depărtat de Core şi Nathan şi Abiron a plă¬ 
tit îndată cu pedepse pentru legătura nelegiuită. 

2. Prin acestă pildă se arată şi se dovedeşte, că vor fi vinovaţi 
şi pedepsiţi toţi cei care s-au amestecat cu nesocotinţă lipsită de 
credinţă cu schismaticii, împotriva întăistătătorilor şi preoţilor. 
După cum, chiar prin profetul Osea, Sfântul Duh dă mărturie 
şi spune: 

Jertfele lor sunt ca o pâine de jale; toţi care mănâncă din ea, vor 
fi necuraţi 1 , 

1 Numerii XVI, 26. 

2 Osea IX, 4. 

învăţând de bună seamă şi arătând că întru totul sunt legaţi 
în caznă cu făptuitorii toţi cei care se vor fi pângărit de la păca¬ 
tul acestora. 

X. l. Prin urmare, ce merite pot avea înaintea lui Dumnezeu 
aceştia, pentru care, prin voinţa lui Dumnezeu, sunt hotărâte 
chinuri? Sau în ce fel pot îndrepta şi sfinţi pe cei botezaţi ase¬ 
menea oameni care, fiind vrăjmaşi ai episcopilor, se străduiesc a 
uzurpa lucruri străine lor, şi împotriva rânduielii, şi care nu le-au 
fost îngăduite prin nici o lege? Totuşi nu ne mirăm că tocmai ei 
se îndărătnicesc în strâmbătatea lor. Este dat fiecăruia să ia asu¬ 
pra sa ceea ce face, dar, înfrânţi fiind, nu se învoiesc uşor să cadă, 
deşi ştiu că ceea ce fac nu este îngăduit. 

2. Trebuie să ne mire un fapt, ba mai degrabă, trebuie să ne 
supere şi să ne îndurereze, anume că creştinii se alătură antihrişti- 
lor şi că înşelătorii credinţei şi trădătorii Bisericii stau 1 înăuntru, 
chiar în Biserică, împotriva Bisericii. Aceştia, cu toate că sunt în¬ 
dărătnici, ori chiar nesupuşi, mărturisesc totuşi că nici unii, fie 
eretici, fie schismatici, nu-L au pe Sfântul Duh şi de aceea, chiar 
de pot boteza, nu pot da Duh Sfânt. Tocmai în acest lucru sunt 
prinşi de noi, şi le arătăm că nu pot în nici un chip boteza, ca 
unii care nu au Sfântul Duh. 

XI. 1. Căci, de vreme ce prin Botez îi sunt iertate fiecăruia pă¬ 
catele, Domnul arată şi spune desluşit în Evanghelia Sa că păca¬ 
tele pot fi iertate numai prin cei care au Duh Sfânt. într-adevăr, 
după învierea sa, trimiţând pe ucenicii Săi, grăieşte şi le spune: 

Precum M-a trimis pe Mine Tatăl, vă trimit şi Eu pe voi. 

După ce a spus aceasta, a suflat asupra lor şi le spune: 

Luaţi Duh Sfânt, de veţi ierta păcatele cuiva, aceia vor fi ier¬ 
taţi; de le veţi ţine pe ale cuiva, vorfi ţinute . 2 

1 A sta în picioare, a se ridica (împotrivă) este sensul deplin al lui stare. 

2 IoanXX, 21-23. 

Arată aici că numai acela care are Duh Sfânt poate boteza şi 
da iertarea păcatelor. 

2. In sfârşit, Ioan, care avea să-L boteze pe însuşi Domnul 
nostru Hristos, a primit înainte Duh Sfânt, în timp ce se afla în 
pântecele mamei sale, astfel încât era neîndoielnic şi limpede că 
nu pot boteza decât cei care au Duhul Sfânt. Aşa că cei care-i 
apără pe eretici sau schismatici să ne răspundă nouă dacă au ori 
nu Duh Sfânt. 

3. Dacă au, din ce pricină celor botezaţi acolo, la ei, când vin 
la noi, Ie este pusă mâna deasupra creştetului 1 spre a primi Duh, 
de vreme ce tot astfel ar fi fost primit acolo, unde li s-ar fi pu¬ 
tut da, dacă ar fi existat ? Dacă însă nici un eretic şi schismatic 
din afară nu dă Duh Sfânt şi de aceea le este pusă la noi mâna pe 
creştet, ca să se primească aici ceea ce acolo nu este şi nu li se poa¬ 
te da, este limpede că nici iertarea păcatelor nu poate fi dată prin 
cei care, vădit lucru, nu au Duh Sfânt. Şi de aceea, ca să poată do¬ 
bândi iertarea păcatelor şi să fie sfinţiţi şi să devină temple ale lui 
Dumnezeu după rânduiala dumnezeiască şi adevărul Evangheli¬ 
ei, trebuie fără de greş botezaţi cu Botezul Bisericii toţi cei care 
vin de la potrivnici şi antihrişti la Biserica lui Hristos. 

XII.l. Ai întrebat chiar, preaiubite fiu, ce părere am cu privi¬ 
re la cei care dobândesc harul lui Dumnezeu în neputinţă şi boa¬ 
lă, dacă ei trebuie socotiţi creştini adevăraţi, pentru că nu au fost 
scăldaţi în apa mântuitoare, ci doar stropiţi. în această privin¬ 
ţă, după buna cuviinţă şi smerenia noastră, nu hotărâm dinainte 
pentru nimeni, astfel încât fiecare să gândească după cum socoa- 
te şi să facă după cum a socotit. 

2. Noi, pe cât pricepem în smerenia noastră, socotim că bine¬ 
facerile dumnezeieşti nu pot fi întru nimic ciuntite şi slăbite şi 

1 Gestul ritual al binecuvântării şi transmiterii Duhului Sfânt. 

nici nu poate fi vreo scădere acolo unde, cu deplină şi desăvârşită 
credinţă a celui ce dă şi a celui ce ia, este primit ceea ce se revar¬ 
să din Sfintele Daruri. Căci, într-adevăr, nu la fel sunt spălate în 
taina mântuitoare atingerile păcatelor, precum murdăriile pielii 
şi trupului la îmbăierea trupescă şi lumească, încât să fie nevoie 
de spumă de salpetru şi chiar alte adaosuri, şi de scăldătoare, şi 
de piscină, în care trupul firav să poată fi spălat şi curăţat. Intr-un 
fel se spală pieptul 1 credinciosului, şi în alt fel se curăţă mintea 
omului prin vrednicia credinţei. In tainele mântuitoare, dacă 
ne apasă nevoia şi dacă Dumnezeu ne dăruieşte milostivirea Sa, 
sfintele căi, chiar scurtate, oferă totul credincioşilor. 

3. Şi nu trebuie să supere pe nimeni faptul că bolnavii sunt doar 
stropiţi sau udaţi, când dobândesc harul Domnului, de vreme ce 
Sfânta Scriptură vorbeşte şi spune prin prorocul Iezechiel: 

Şi voi stropi peste voi apă curată şi vă veţi curăţi de toate înti- 
năciunile voastre şi de toţi idolii voştri. Şi vă voi curăţi şi vă voi da 
inimă nouă şi duh nou voi pune în voi} 

La fel, în Numerii: 

Şi omul, care vafifost necurat până seara, acesta se va curăţi în 
a treia şi în a şaptea zi, şi va fi curat. Dacă însă nu se va fi curăţit 
în a treia şi în a şaptea zi, nu va fi curat şi omul acela se va stârpi 
din Israel, fiindcă apa stropirii nu s-a stropit peste el? 

Şi din nou: 

Şi a grăit Domnul către Moise, spunând Ja pe leviţi din mijlo¬ 
culfiilor lui Israel şi-i vei curăţi pe ei. Şi astfel vei face curăţirea lor. 
Vei stropi de jur-împrejurul lor apa curăţirii. ” 4 

Şi iarăşi: 

1 Pieptul, ca parte a trupului. Aici în opoziţie: pieptul şi mintea, trupul 
şi sufletul. 

2 Iezechiel XXXVI, 25-26. 

3 Numerii XIX, 12-13. 

4 Numerii VIII, 5-7. 

Apa de stropire este de curăţire . 1 

Se vădeşte de aici că însăşi stropirea cu apă capătă puterea îm¬ 
băierii mântuitoare, iar atunci când acestea se fac în Biserică, un¬ 
de credinţa este deplină, atât a celui care primeşte, cât şi a celui 
care dă, toate sunt în putere şi pot fi împlinite şi desăvârşite prin 
înalta putere a Domnului şi adevărul credinţei. 

XIII. 1. Acum însă, dacă unii numesc nu creştini, ci clinici 2 
pe cei care au dobândit harul lui Hristos prin apa mântuitoare 
şi credinţa adevărată, eu nu ştiu de unde iau ei acest nume; doar 
dacă cei care au citit lucruri mai multe şi mai ascunse i-au aflat 
pe clinicii aceştia la Hipocrate ori Soranus 3 . 

2. Căci eu, care cunosc clinicul din Evanghelie, ştiu că acelui 
paralitic şi slăbănog, care a zăcut întins în patul său de-a lungul 
vieţii, slăbiciunea nu i-a stat împotrivă să ajungă la deplina sănă¬ 
tate cerească şi nu numai că, prin mila Domnului, s-a sculat din 
pat, ci că el însuşi şi-a luat patul său, redobândite şi înviorate fi- 
indu-i puterile. 

3. Şi de aceea, pe cât ne este dat nouă să pricepem şi să simţim 
prin credinţă, părerea mea este aceasta, că un creştin adevărat es¬ 
te socotit oricine a fost în Biserică, dobândind harul dumneze¬ 
iesc după rânduiala şi legea credinţei. Iar dacă cineva socoteşte 
că ei n-au dobândit nimic acolo, pentru că au fost doar udaţi de 
apa mântuitoare, dacă sunt goi şi deşerţi, să nu se amăgească că, 
de se vor boteza, vor scăpa de neajunsul bolii şi se vor înzdrăveni. 
Dacă însă nu pot fi botezaţi cei care au mai fost sfinţiţi prin Bo¬ 
tezul Bisericii, pentru ce se îndoiesc de credinţa lor şi de bunăta- 

1 Numerii XIX, 9. 

2 Clinici, după grecescul kXivoco?, „căzut la pat (bolnav)” de la „pat, 

targă”. 

3 Hipocrate, vestit medic grec al secolului al V-lea î.Hr., iar Soranus, me¬ 
dic roman din vremea lui Traian, în secolele I-al II-lea d. Hr. 

tea Domnului? Oare au dobândit cu adevărat harul Domnului, 
dar într-o măsură mai puţină şi mai mică a darului dumnezeiesc 
şi a Duhului Sfânt, astfel încât, deşi sunt socotiţi creştini, totuşi 
nu pot fi egali celorlalţi ? 

XIV.l. Numai că Sfântul Duh nu este dat cu măsură, ci este 
revărsat cu totul asupra credinciosului. Căci, dacă ziua se iveş¬ 
te în mod egal pentru toţi şi dacă soarele se revarsă cu lumină 
egală şi asemenea peste toţi, cu atât mai mult Hristos, soare şi zi 
adevărată în Biserica Sa, dăruieşte în egală măsură lumina vieţii 
veşnice. Vedem că taina acestei egalităţi este pomenită în Ieşirea, 
când din cer se revărsa mana şi, prin preînchipuirea celor viitoa¬ 
re, arăta hrana pâinii cereşti şi mâncarea lui Hristos, Care avea 
să vină. într-adevăr, acolo, fără deosebire de sex ori de vârstă, era 
cules pentru fiecare câte un gomor} 

2. De aici se vădeşte că bunătatea Iui Hristos şi harul ceresc, 
care avea să vină mai apoi, se împart în mod egal tuturor, fără 
deosebire de sex, de ani, fără părtinire de persoană. Darul haru¬ 
lui duhovnicesc este revărsat peste tot poporul lui Dumnezeu, 
în chip desluşit acelaşi har duhovnicesc, care este primit în mod 
egal de credincioşi prin Botez, prin purtarea şi lucrarea noastră 
este mai apoi fie micşorat, fie sporit, după cum, în Evanghelie, 
sămânţa Domnului este la fel semănată, dar, din pricina pămân¬ 
tului deosebit, una este nimicită, alta sporeşte felurit în bogăţie, 
fie în număr de treizeci, fie de şaizeci, fie de o sută, rodul fiind 
îmbelşugat. Astfel că, dacă fiecare este chemat pentru un dinar 2 , 
pentru ce să se micşoreze prin lucrare omenească ceea ce este 
egal împărţit de Dumnezeu? 

1 Gomor (ebr. omer), unitate de măsură la vechii evrei, echivalând cu circa 
trei litre (o litră, din libra, circa 300 grame). 

2 Dinar, monedă de argint, ce apare în secolul al IlI-lea, echivalând cu 2,5 
aşi (un as, circa 273 g de bronz). 

XV. 1. Iar dacă cineva se supără pentru că unii din cei ce se 
botezau, bolnavi fiind, erau încercaţi încă de duhuri necura¬ 
te, să ştie că ticăloşia îndărătnică a diavolului are putere până 
la apa mântuitoare, însă la Botez pierde tot veninul ticăloşi¬ 
ei lui. Acest exemplu îl vedem la regele Faraon, care, împotri- 
vindu-se îndelung şi stăruind în viclenia sa, s-a putut ţine şi a 
putut avea putere până să ajungă la apă: după ce a ajuns la ea, 
a fost învins şi nimicit. Că acea mare 1 a fost în fapt Taina Bo¬ 
tezului o mărturiseşte limpede Fericitul Apostol Pavel, când 
spune: 

Căci nu voiesc, fraţilor, ca voi să nu ştiţi că părinţii noştri au 
fost toţi sub nor şi că toţi au trecut prin mare şi toţi întru Moise au 
fost botezaţi şi în nor şi în mare. 

Şi a adăugat, spunând: 

Insă toate acestea aufost pilde pentru noi . 2 

2. Acest lucru se întâmplă chiar şi astăzi, ca prin exorcişti dia¬ 
volul să fie biciuit, şi ars, şi chinuit cu cuvântul omenesc şi cu 
puterea lui Dumnezeu şi, chiar de spune adesea că iese şi că pă¬ 
răseşte pe oamenii lui Dumnezeu, el totuşi înşală în cele spuse şi, 
fapt ce s-a întâmplat mai înainte prin Faraon, lucrează cu aceeaşi 
minciună a îndărătniciei şi înşelăciunii. Totuşi, când se ajunge 
la apa mântuitoare şi la sfinţirea prin Botez, trebuie să ştim şi să 
avem încredere că acolo diavolul este înăbuşit, iar omul dăruit 
lui Dumnezeu se izbăveşte prin mila Lui. Căci, dacă scorpionii şi 
şerpii, care au putere pe uscat, chiar de sunt aruncaţi în apă, pot 
avea putere sau îşi pot păstra veninul, de bună seamă şi duhurile 
rele, care sunt numite scorpioni şi şerpi şi sunt călcate în picioa¬ 
re prin noi de puterea dată de Domnul, mai pot totuşi rămâne 
în trupul omului, în care, după ce a fost botezat şi sfinţit, începe 
a locui Sfântul Duh. 

1 Marea Roşie. 

2 1 Corinteni X, 1-2,6. 

XVI. l. De altfel, noi cunoaştem acest lucru chiar din fapte, 
că cei botezaţi de nevoie, în boala fiind şi dobândind harul, sunt 
scăpaţi de duhul necurat de care erau tulburaţi mai înainte şi tră¬ 
iesc în Biserică vrednici de laudă si demni de crezare si în fiece zi 

» > 

înaintează tot mai mult în sporirea harului ceresc şi în creşterea 
credinţei, precum adesea, dimpotrivă, unii dintre cei care se bo¬ 
tează, sănătoşi fiind, dacă vor începe mai apoi a păcătui, sunt lo¬ 
viţi de duhul necurat, care se întoarce la ei: astfel încât se vădeşte 
că diavolul, deşi este alungat la Botez prin credinţa credinciosu¬ 
lui, se întoarce, dacă mai apoi va lipsi credinţa. 

2. Numai că, unora li se pare drept ca aceia care sunt murdă¬ 
riţi de apa nelegiuită din afara Bisericii, la potrivnici şi antihrişti, 
să fie socotiri ca botezaţi, dar ca aceştia 1 care se botează în Biseri- 
că să pară a dobândi mai puţin din mila şi harul lui Dumnezeu şi 
atât de mare cinstire să se arate ereticilor, încât cei care vin de la ei 
să nu fie întrebaţi de sunt scăldaţi sau stropiţi, de sunt clinici sau 
peripatetici 1 -, dar astfel nouă ni se scade din adevărul întreg al cre¬ 
dinţei, iar Botezului Bisericii îi sunt încălcate măreţia şi sfinţenia. 

XVII. Am dat răspuns scris, preaiubite fiu, scrisorii tale, pe 
măsura firavei noastre smerenii şi am arătat, pe cât am putut, ce 
simţim noi, neîmpiedicând pe nimeni să hotărască după cum 
socoate, căci fiecare întâistătător urmează să dea Domnului so¬ 
coteală pentru faptele sale, potrivit cu ceea ce scrie şi spune Feri¬ 
citul Apostol Pavel în Epistola sa către Romani: 

Şifiecare dintre noi va da seama pentru sine. Aşadar, să nu ne 
judecăm unii pe alţii? 

Iţi doresc, fiule preaiubit, să fii întotdeauna bine sănătos. 

1 Cei bolnavi, clinici, care primesc Sfântul Botez pe patul morţii. 

2 Peripatetici, oameni care umblă (sănătoşi), după grecul mpmemtv, în 
opoziţie cu cei ce zac la pat, clinici. 

3 Romani XIV, 12-13. 

Ciprian, Liberalis, Caldonius, Iunius, Ceciliu, Policarp, 
Nicomedes, Felix, Marrutius, Successus, Lucian, 
Honoratus, Fortunatus, Victor, Donatus, Lucius, 
Herculanus, Pomponius, Dimitrie, Quintus, Saturninus, 
Marcus, celălalt Saturninus, celalalt Donatus, Rogatianus, 
Sedatus, Tertullus, Hortensius şi iarăşi celălalt Saturninus, 
Sattius doresc sănătate fraţilor Ianuarius, Saturninus, 
Maxim, Victor, celălalt Victor, Cassius, Proculus, 
Modianus, Cittinus, Gargilius, Eutychianus, celălalt 
Gargilius, celălalt Saturninus, Nemesianus, Nampulus, 
Antonianus, Rogatianus, Honoratus 


1.1. Fiind împreună în sinod 1 , am citit, fraţi preaiubiţi, scri¬ 
soarea pe care aţi facut-o despre cei ce par a fi fost botezaţi la 
eretici şi schismatici, în care întrebaţi dacă, venind ei la Biserica 
Universală, care una singură este, trebuie să fie botezaţi. 

2. în această privinţă, deşi voi înşivă păziţi acolo adevărul şi 
tăria rânduielii universale, totuşi, fiindcă aţi socotit că, pentru 
dragostea pe care ne-o purtăm unii altora, trebuie să fim între¬ 
baţi, nu vă punem înainte o nouă părere a noastră, ci o aducem 
aici pe cea luată mai înainte de înaintaşii noştri 2 şi păstrată de 

1 Este vorba de sinodul din toamna anului 255. 

2 în scrisoarea următoare (LXXI) Sfântul Ciprian aminteşte pe Agrippi- 
nus şi episcopii care, la Cartagina, în 220, au hotărât rebotezarea în Biserică 
a celor botezaţi la eretici. 

noi dimpreună cu voi, în aceeaşi bună înţelegere, ca unii care so¬ 
cotim şi ţinem ca fapt sigur că nimeni nu se poate boteza în afa¬ 
ra Bisericii, de vreme ce un singur Botez s-a statornicit în Sfânta 
Biserică şi scris este, căci spune Domnul: 

M-au părăsit pe Mine, izvorul apei vieţii, şi şi-au săpat lacuri 
sparte, care nu pot ţine apa . 1 

Şi iarăşi Sfânta Scriptură porunceşte şi spune: 

înfrânează-te de la apă străină şi din izvor străin să nu bei} 

3. Mai înainte însă apa trebuie curăţită şi sfinţită de preot, 
pentru ca cel ce botează să poată spăla prin Botezul său păcatele 
omului, fiindcă Domnul spune prin Iezechiel: 

Şi voi stropi peste voi cu apă curată şi vă veţi curăţi de toate în- 
tinăciunile voastre şi de toţi idolii voştri. Şi vă voi curăţi pe voi, şi 
vă voi da inimă nouă, şi duh nou voi pune în voi . 3 

Insă în ce fel poate curăţi şi sfinţi apa cel care însuşi este ne¬ 
curat şi la care nu este Duh Sfânt? Deoarece Domnul spune în 
Numerii: 

Şi toate, pe care le va fi atins cel necurat, necurate vor fi . 4 

Sau în ce fel, botezând, poate da cineva altuia iertarea păcate¬ 
lor ca unul care însuşi nu se poate lepăda de păcatele sale în afa¬ 
ra Bisericii? 

II. 1. Dar chiar şi întrebarea care se pune la Botez este o măr¬ 
turie întru adevăr 5 . Căci, atunci când spunem: 

1 Ieronim II, 13. 

2 Pildele lui Solomon IX, 18; citatul, în forma dată de Sfântul Ciprian, nu 
apare în Vulgata, dar este reprodus identic, cu aceeaşi trimitere, la Fericitul 
Augustin, Refutation.es, Ser. CVIII, pct. 1,1. 

3 Iezechiel XXXVI, 25-26. 

4 Numerii XIX, 22. 

5 Pasajul prezintă informaţii preţioase despre Simbolul de credinţă şi ri¬ 
tualul Botezului; cf. Adhemar dArles, La Ihtologie de Saint Cyprien, Paris, 
1922, pp. 231-232. 

„Crezi în viaţa veşnică şi în iertarea păcatelor prin Sfânta 
Biserică?”, 

înţelegem că iertarea păcatelor nu se dă decât în Biserică, iar 
la eretici, unde nu este Biserica, nu se pot ierta păcatele. Şi astfel, 
cei care susţin pe eretici, ori să-şi schimbe întrebarea, ori să pri¬ 
mească adevărul, dacă nu cumva ei le dau în seamă şi Biserica tot 
acelora despre care se străduiesc a spune că au Botezul. 

2. Cel care se botează trebuie chiar să fie uns, pentru ca, după 
ce s-a primit ungerea 1 , adică unctio, să poată fi unsul lui Dum¬ 
nezeu şi să poată avea în sine harul lui Hristos. Iar mai apoi este 
Euharistia, unde cei botezaţi sunt unşi cu ulei sfinţit în altar 2 . In¬ 
să nu a putut sfinţi uleiul în sine cel care nu a avut nici altar, nici 
biserică. Prin urmare, la eretici, nu poate exista ungere duhov¬ 
nicească, deoarece este limpede că nu poate fi sfinţit uleiul şi, la 
aceia, nu poate fi săvârşită Euharistia. Insă trebuie să ştim şi să ne 
amintim că scris este: 

Untdelemnul păcătosului să nu ungă capul meu? 

Acest sfat ni l-a dat înainte în Psalmi Sfântul Duh, ca nu 
cumva vreunul, abătându-se şi rătăcind la calea adevărului, să fie 
uns la eretici şi la potrivnicii lui Hristos. 

3. Dar chiar pentru unul botezat, ce rugăciune poate face un 
episcop fără de lege şi păcătos, de vreme ce scris este: 

1 Ungerea, gestul ritual al mirungerii, aici chrisma , după ^pîtnia, de la 
jCplt*), în latină unctio , de la ung(u)ere. Sfântul Ciprian dă ambii termeni. Evi¬ 
dent, unctus Dei - 6 ^pioroţ roii ©eoti este unsul lui Dumnezeu, de unde (în 
varianta greacă), Xpicrriţ, de unde Cbristus, numele Mântuitorului. 

2 Este o ungere reală, după cum arată cuvintele sanctificare olei creaturam 
„asfinţi făptura cu ulei” mai jos. Uleiul este sfinţit pe altarul Bisericii, încadrai 
Euharistiei. Ritualul african, ca şi cel de la Roma, în sec. III d. Hr., este pre¬ 
zentat de Sf. Ipolit, după I IapâSotnţ ’ A-rtocrroXiKvj: Baptizetur... Etpostea cum 
ascenderit, ungueatur a presbytero de illo oleo quod sanctificatum est, dicente: 
Ungueo te oleo sancto in nomine Iesu Christi. 

3 Psalmi CXL, 5. 

Dumnezeu nu-l ascultă pe păcătos: dar cel care va cinsti pe 
Dumnezeu şi va face voia Lui, pe acela îl ascultă 1 ? 

Insă cine poate da ceea ce însuşi nu are, sau în ce fel poate adu¬ 
ce cele duhovniceşti cel care însuşi a pierdut pe Duhul Sfânt? Şi 
pentru aceasta trebuie botezat şi înnoit cel care vine necunos¬ 
cător la Biserică, pentru ca, înăuntru fiind, să fie sfinţit prin cei 
sfinţi, căci scris este: 

Sfinţi să fiţi, fiindcă şi Eu sunt sfânt, spune DomnuL, 

astfel încât cel care a fost dus în rătăcire şi uns în afară să sca¬ 
pe în adevăratul Botez al Bisericii, chiar şi de acest lucru, adică, 
de va veni ca orice om la Dumnezeu, căutând un preot, să nu dea 
peste un nelegiuit cu înşelăciunea rătăcirii. 

III.l. De altfel, a primi faptul că aceia ar fi botezat înseamnă a 
încuviinţa Botezul ereticilor şi schismaticilor. Şi nu se poate ca o 
parte a lucrării lor să fie deşartă, şi o altă parte să aibă putere. Da¬ 
că a putut boteza, a putut da şi Duh Sfânt, dacă însă nu poate da 
Duh Sfanţ, fiindcă cel aşezat în afară nu este cu Sfântul Duh, nici 
nu poate boteza pe cel care vine, de vreme ce şi Botezul este unul 
singur, şi Sfântul Duh unul singur, şi Biserica una singură, înteme¬ 
iată de Domnul nostru Hristos pe Petru, temelia şi legea unităţii. 

2. Astfel se face că, deoarece Ia aceia toate sunt deşarte şi min¬ 
cinoase, nimic din ceea ce vor fi făcut ei nu trebuie încuviinţat 
de noi. Oare poate fi luat în seamă şi primit Ia Dumnezeu ceea 
ce fac cei pe care Domnul îi numeşte duşmanii şi potrivnicii Săi, 
spunând în Evanghelia Sa: 

Cine nu este cu Mine este împotriva Mea; şi cine nu culege cu 
Mine risipeşte? 

1 Ioan IX, 31. 

2 Leviticul X, 2. 

3 Matei XII, 30; acelaşi verset, uşor modificat ( aduersus me), apare în De 
unitate ecclesiae a Sf. Ciprian, iar la Luca XI, 23 (contra me)\ în Vulgata, pen¬ 
tru colligit avem congregat. 

Chiar şi Fericitul Apostol Ioan, păzind poruncile şi învăţătu¬ 
rile Domnului, a pus în Epistola sa: 

Aţi auzit că vine Antihristul. Acum însă s-au făcut mulţi anti- 
hrişti. De aici cunoaştem că e ceasul cel de pe urmă. Dintre noi au 
ieşit, dar n-au fost de-ai noştri. Căci, dacă arfi fost de-ai noştri, ar 
fi rămas cu noi. 1 

3. Prin urmare, şi noi trebuie să luăm seama şi să judecăm cu 
grijă, dacă şi cei care sunt potrivnicii Domnului şi sunt numiţi 
antihrişti pot da harul lui Hristos. De aceea, cei ce suntem cu 
Domnul şi păstrăm unitatea Domnului şi, din bunăvoinţa Lui, 
slujim în Biserică preoţia, trebuie să lăsăm şi să respingem şi să 
le ţinem ca fiind lumeşti cele pe care le fac potrivnicii Lui şi an- 
tihriştii şi, celor care, venind din rătăcire şi stricăciune, recunosc 
adevărata credinţă a Bisericii celei una să le dăm, prin toate Tai¬ 
nele sfântului har, adevărul unităţii şi credinţei. 

Vă dorim, fraţi preaiubiţi, să fiţi întotdeauna bine sănătoşi. 


‘I Ioan II, 18-19. 



SCRISOAREA LXXI 


Ciprian salută pefratele său Quintus 


1.1. Preaiubite frate, confratele nostru Lucian m-a înştiinţat 
că ai dorit să-ţi facem cunoscut ce gândim despre cei care se pare 
că au fost botezaţi la eretici şi schismatici. Ca să ştii ce au hotă¬ 
rât despre acest lucru, de curând, în sinod, foarte mulţi confraţi 
episcopi cu fraţii preoţi, care au fost de faţă, ţi-am trimis o copie 
a acelei scrisori 1 . 

2. De fapt, nu ştiu de ce gând sunt mânaţi unii din confraţii 
noştri să creadă că, de vor veni la noi cei care au fost stropiţi la 
eretici, nu trebuie botezaţi, de vreme ce spun că există un singur 
Botez. De bună seamă că este unul singur în Biserica Universa¬ 
lă, fiindcă Biserica este una singură şi Botezul nu poate exista în 
afara Bisericii. Prin urmare, deoarece nu pot fi două botezuri, 
dacă ereticii botează cu adevărat, au ei înşişi Botezul. Şi, cel ca¬ 
re, cu puterea dregătoriei sale, Ie oferă lor acest ajutor, se dă îna¬ 
poi dinaintea lor şi încuviinţează ca un duşman şi potrivnic al 
lui Hristos să pară că are puterea de a spăla, şi de a curăţi, şi de 
a-1 sfinţi pe om. 

3. Noi însă spunem ca aceia care vin de acolo să nu fie rebo- 
tezaţi, ci să fie botezaţi. Căci ei nu primesc ceva acolo, unde nu 
este nimic, ci vin la noi, ca să primească aici, unde există şi harul, 

1 Este scrisoarea sinodală precedentă - LXX. 



350 


SFÂNTUL CIPRIAN, EPISCOPUL CARTAGINEI 


şi tot adevărul, fiindcă harul şi adevărul unul sunt. Pe de altă par¬ 
te însă, unii din confraţii noştri aleg mai degrabă să dea cinstire 
ereticilor, decât să gândească la fel ca noi şi, spunând că este un 
singur Botez, nu vor să-i boteze pe cei ce vin la noi. Astfel, pe de 
o parte, îngăduie ei înşişi două botezuri, dacă spun că şi la ere¬ 
tici este Botez, pe de alta, ceea ce este de bună seamă mai rău, se 
silesc să pună înainte şi mai presus de Botezul adevărat, şi unic, 
şi rânduit al Bisericii Universale murdara şi nelegiuita stropire a 
ereticilor, neluând seama că scris este: 

Celui care este botezat de un mort, la ce-i foloseşte spălarea f 1 

Este însă limpede că cei care nu sunt în Biserica lui Hristos se 
numără între cei morţi şi nu pot fi înviaţi unul de către altul care 
la rândul lui nu trăieşte, de vreme ce Biserica este singura care, 
dobândind harul vieţii veşnice, trăieşte veşnic şi înviază poporul 
Iui Dumnezeu. 

II. 1. Ei spun că în aceasta urmează o datină din vechime 2 , 
când la cei vechi au fost primele începuturi ale ereziei şi schisme¬ 
lor, încât se reveneau la ei cei care se îndepărtaseră de Biserică, 
dar fuseseră mai înainte botezări aici: asa că nu era atunci nevoie 

j » 

să-i boteze pe cei care se pocăiau şi se întorceau la Biserică. 

2. Acest lucru îl respectăm chiar şi noi astăzi, încât celor des¬ 
pre care e lucru vădit că au fost botezaţi aici şi, de la noi, au tre¬ 
cut la eretici. Dacă mai apoi, recunoscându-şi păcatul şi depăr- 
tându-se de rătăcire, se întorc la adevăr şi la sânul Mamei, este de 
ajuns să li se pună mâna deasupra întru pocăinţă, pentru ca, fi¬ 
indcă fusese mai înainte oaie, pe această oaie răpită şi rătăcitoare 
păstorul să o primească în staulul său. 

1 Înţelepciunea lui Iisus fiul lui Sirah XXXIV, 30-31; versetele acestea nu 
apar în traducerile modeme, dar există în Vulgata, la locul indicat. 

2 în Africa era obiceiul, cel puţin până la Sinodul de la Cartagina (220), 
de a nu reboteza pe ereticii reveniţi la Biserică, căci ei fuseseră botezaţi în Bi¬ 
serică înainte de a trece la erezie. 

3. Dacă însă cel care vine de la eretici nu se botezase mai înain¬ 
te în Biserică, ci a venit întru totul străin şi păgân, trebuie botezat, 
ca să devină oaie, fiindcă una singură este apa din Sfânta Biserică, 
care face oi. Şi deoarece nimic nu poate fi comun minciunii şi ade¬ 
vărului, întunericului si luminii, morţii si nemuririi, Antihristului 
şi lui Hristos, în toate trebuie să păzim unitatea Bisericii Univer¬ 
sale si să nu cedăm vreunei credinţe si duşmanilor adevărului. 

» » > » 

III.l. Insă nu trebuie să se legiuiască după obiceiuri, ci să se 
biruie prin judecată 1 . Căci nici Petru, pe care cel dintâi l-a ales 
Domnul şi pe care a clădit Biserica Sa, pe când la o vreme Pavel 
i se împotrivea cu privire la tăierea împrejur, nu şi-a cerut ceva 
pentru sine cu obrăznicie, nici nu s-a semeţit, încât să spună că el 
are întâietatea şi că lui, în primul rând, trebuie să i se dea asculta¬ 
re de către cei mai tinerei şi de către urmaşi, nici nu a dispreţuit 
pe Pavel, pentru că mai înainte fusese prigonitorul Bisericii, ci a 
primit îndrumarea adevărului şi a înţeles cu uşurinţă cugetarea 
întemeiată pe lege, pe care o avea Pavel, dând astfel pildă de în¬ 
ţelegere şi de răbdare, aşa că, să nu ţinem cu încăpăţânare la ale 
noastre, ci pe cele ce, cu folos şi izbăvitor, ne sunt puse înainte 
vreodată de către fraţii si confraţii noştri, dacă sunt adevărate si 
legiuite, pe acestea mai degrabă să ni le însuşim ca ale noastre. 

2. Pavel, urmărind acest lucru şi sprijinind cu credinţă înţele¬ 
gerea şi pacea, a adăugat în Epistola sa, spunând: 

însă profeţii să vorbească în doi sau trei şi ceilalţi să judece. Iar 
dacă i se va fi descoperit ceva altuia, care sade, cel dintâi să tacă. 1 

în acest loc, el ne-a învătat si ne-a arătat că multe sunt mai 
bine descoperite câte unuia în parte şi că nimeni nu trebuie să 

1 Pare a se face aluzie la Papa Ştefan, care ar fi dorit să se generalizeze prac¬ 
tica Bisericii sale, arogându-şi Întâietatea (primatul), ca fiind cel mai în vârstă 
şi urmaşul lui Petru. 

2 1 Corinteni XIV, 29-30. 

lupte pentru ceea ce înţelesese el mai înainte şi la care ţinea cu 
încăpăţânare, ci să primească cu bucurie, de se va fi ivit ceva mai 
bun şi mai de folos. Căci nu suntem biruiţi, când ni se oferă lu¬ 
cruri mai bune, ci suntem învăţaţi, mai ales în cele ce ţin de uni¬ 
tatea Bisericii şi de adevărul nădejdii şi credinţei noastre: pentru 
ca, fiind episcopi ai lui Dumnezeu şi, prin bunăvoinţa Lui însuşi, 
întâistâtători ai Bisericii Lui, să ştim că iertarea păcatelor nu se 
poate da decât în Biserică, iar potrivnicii lui Hristos nu-şi pot în¬ 
suşi nimic din harul Lui. 

IV. 1. Chiar acest lucru l-a hotărât şi Agrippinus, bărbat de 
bună amintire, împreună cu ceilalţi confraţi de episcopat ai săi, 
care în acel timp cârmuiau Biserica Domnului în provincia Afri¬ 
ca şi Numidia, şi l-a întărit, după o cercetare cumpănită din par¬ 
tea soborului. Chiar si noi am urmat hotărârea acestora, cucer- 
> 

nică şi întemeiată pe lege, izbăvitoare a credinţei şi potrivită Bi¬ 
sericii Universale. 

2. Şi, ca să ştii, ce scrisoare am făcut în această privinţă, în nu¬ 
mele dragostei ce ne leagă, am trimis o copie a ei spre încunoş- 
tiinţarea atât a ta, cât şi a confraţilor noştri întru episcopat, care 
sunt acolo. 

Iţi doresc, frate preaiubit, să fii întotdeauna bine sănătos. 



SCRISOAREA LXXII 


Ciţrian şi ceilalţi doresc sănătate fratelui Ştefan 


1.1. Pentru a rândui anumite lucruri şi pentru a le lămuri prin- 
tr-o cercetare în obşteasca adunare, am fost nevoiţi, frate preaiu¬ 
bit, să ne întrunim şi, adunându-ne la un loc mai mulţi episcopi, 
să ţinem un sinod; prin urmare aici s-au înfăţişat şi desluşit mul¬ 
te lucruri. Dar, mai ales, a trebuit să-ţi scriu ţie şi să supun pă¬ 
trunderii şi înţelepciunii tale ceea ce ţine mai mult de puterea ie¬ 
rarhului şi de unitatea Bisericii Universale şi, în egală măsură, de 
rostul ei, care vine din rânduiala poruncii dumnezeieşti: anume 
că cei ce sunt îmbăiaţi în afara Bisericii şi murdăriţi la eretici şi 
schismatici de pata ruşinoasă a apei lumeşti, când vor veni la noi 
şi la Biserica, ce una singură este, trebuie să se boteze, pentru că 
nu este de ajuns să le punem mâna deasupra, spre a primi Duh 
Sfânt, dacă nu primesc şi Botezul Bisericii. 

2. De fapt, abia atunci pot fi pe deplin sfinţiţi şi să fie fii ai lui 
Dumnezeu, dacă se nasc printr-o îndoită taină, căci scris este: 

De nu se va naşte cineva din apă şi din Duh, nu poate intra în 
împărăţia lui Dumnezeu} 

Căci aflăm în Faptele Apostolilor 1 că s-a păzit de către Apos¬ 
toli şi s-a păstrat prin adevărul credinţei mântuitoare acest lu¬ 
cru, astfel încât, deşi în casa sutaşului Corneliu, peste păgânii 

1 Ioan III, 5. 

2 Faptele Apostolilor X. 

care erau de faţă acolo arzând de căldura credinţei şi crezând din 
tot sufletul în Domnul, a coborât Sfântul Duh, de care umpluţi 
fiind, binecuvântau pe Dumnezeu în felurite limbi, totuşi Feri¬ 
citul Apostol Petru, aducându-şi aminte de învăţătura dumne¬ 
zeiască şi de Evanghelie, le-a cerut să se boteze, chiar şi cei care se 
umpluseră de Duhul Sfânt, pentru ca nimic să nu pară trecut cu 
vederea şi pentru ca învăţăturile Apostolilor să păstreze în toate 
legea rânduielii lui Dumnezeu şi a Evangheliei. 

3. însă, că nu este Botez ceea ce fac ereticii şi că nimeni nu 
poate izbândi prin harul lui Hristos la cei, care sunt împotriva 
lui Hristos, s-a arătat desluşit de curând în epistola ce i-a fost 
scrisă cu privire la acest lucru lui Quintus, confratele nostru 
rânduit în Mauretania 1 şi, de asemenea, în cea pe care au fa- 
cut-o mai înainte confraţii noştri către coepiscopii întâistâtă- 
tori în Numidia; câte o copie şi a uneia, şi a celeilalte le-am adă¬ 
ugat la sfârşit. 

II. 1. Adăugăm fără înconjur, frate preaiubit, cu încuviinţarea 
şi puterea tuturor, faptul că, şi de vor fi fost rânduiţi mai înainte 
preoţi sau diaconi chiar în Biserica Universală, iar mai apoi, vi¬ 
cleni şi răzvrătiţi, s-au ridicat împotriva Bisericii ori, printr-o nu¬ 
mire nelegiuită, au fost înălţaţi la eretici, de către falşi episcopi 
şi antihrişti, împotriva rânduielii Iui Hristos şi, înaintea unuia şi 
Sfântului Altar, s-au străduit să aducă afară jertfe mincinoase şi 
nelegiuite, aceştia, când se întorc, trebuie să fie primiţi cu aceas¬ 
tă condiţie: să intre în comuniune ca laici şi să fie mulţumiţi că 
sunt primiţi la pace, ca unii care s-au arătat a fi duşmani ai păcii 
şi nici nu trebuie ca aceştia, întorcându-se la noi, să păstreze ace¬ 
leaşi arme ale înscăunării şi rangului cu care s-au răzvrătit împo¬ 
triva noastră. 

1 Mauretania şi Numidia, provincii nord-vest africane, pe teritoriul actual 
al Algeriei şi Marocului. 

2. Prin urmare, potrivit este ca preoţii şi slujitorii care slujesc 
altarul şi jertfele să fie fără de cusur şi nepătaţi, deoarece Dom¬ 
nul Dumnezeu în Levitic grăieşte şi spune: 

Omul în care va fifost pată şi meteahnă să nu se apropie ca să 
aducă daruri lui Dumnezeu . 1 

De asemenea, în Ieşirea, ne porunceşte aceleaşi lucruri şi spune: 

Iar preoţii care se apropie de Domnul Dumnezeu să se sfinţeas¬ 
că, ca nu cumva să-i lase Domnul? 

Şi din nou: Şi, când se apropie să slujească la altarul Celui 
Sfânt, să nu aducă în ei păcatul, ca să nu moară? 

Insă ce păcat poate fi mai mare sau ce pată mai urâtă decât 
faptul de a se fi ridicat împotriva lui Hristos, decât faptul de a fi 
destrămat Biserica Lui, pe care El a pregătit-o şi a întemeiat-o cu 
Sângele Său, decât ca, uitând de pacea Evangheliei şi de iubire, 
să fi luptat cu nebunia dezbinării duşmănoase împotriva popo¬ 
rului lui Dumnezeu, unit în suflet şi în cuget? 

3. Şi, chiar dacă aceştia se întorc mai apoi la Biserică, nu-i mai 
pot întoarce, nici a-i chema la sine pe cei care, înşelaţi fiind de 
ei şi ajunşi de moarte în afara Bisericii, au pierit fără de împărtă¬ 
şanie şi iertare şi ale căror suflete, în ziua judecăţii, şi le vor cere 
chiar din mâinile acestora, care s-au dovedit făptaşii şi capii pier¬ 
zaniei. Prin urmare, unora ca aceştia, care se întorc, este de ajuns 
să li se arate îngăduinţă, dar trădarea nu trebuie poftită în casa 
credinţei. Căci oare ce păstrăm pentru cei buni şi nevinovaţi şi 
care nu s-au depărtat de Biserică, dacă îi cinstim pe cei care s-au 
despărţit de noi şi s-au ridicat împotriva Bisericii? 

III. 1. Acestea ţi le-am adus la cunoştinţă, frate preaiubit, pen¬ 
tru cinstirea, cât şi dragostea curată dintre noi, socotind că şi ţie. 


1 LeviticuiXXI, 21. 

2 Ieşirea XIX, 22. 

3 Ieşirea XXVIII, 43. 

pe măsura adevăratei taie cucernicii şi credinţe, îţi sunt pe plac 
cele ce sunt deopotrivă evlavioase şi adevărate. De altfel, ştim 
că unii nu vor să părăsească acel ceva, odată dobândit, nici să-şi 
schimbe lesne ţelul lor, ci, prin legătura nestricată a păcii şi înţe¬ 
legerii între ei, să păstreze, ca fiind ale lor, unele lucruri pe care şi 
le-au însuşit pe nedrept cândva. 

2. In această pricină, nici noi nu silim şi nu dăm lege cuiva, de 
vreme ce, în cârmuirea Bisericii, fiecare întâistătător are liberta¬ 
tea voinţei sale şi va da seamă de lucrarea sa înaintea Domnului. 

îţi dorim, frate preaiubit, să fii mereu bine sănătos. 



SCRISOAREA LXXIII 


Ciprian transmite sănătate fratelui Iubaianus 


1.1. Mi-ai scris, preaiubite frate, dorind să ţi se aducă la cu¬ 
noştinţă gândul sufletului nostru, anume ce părere avem despre 
botezul ereticilor, care, aşezaţi şi rânduiţi în afara Bisericii, îşi 
însuşesc un lucru care nu ţine nici de dreptul, nici de putinţa 
lor. Acest lucru noi nu-1 putem socoti nici hotărât, nici legiu¬ 
it, de vreme ce este limpede că, la ei, acesta este împotriva legii. 
Şi, fiindcă am mai arătat într-o scrisoare a noastră' ce gândim 
cu privire la aceasta, ca să scurtez, ţi-am trimis o copie a acelei 
scrisori, cuprinzând ceea ce am hotărât în sinod, când am fost 
de faţă foarte mulţi şi, de asemenea, ce i-am răspuns mai apoi în 
scris confratelui nostru Quintus 2 , care avea întrebări privitoare 
la aceeaşi pricină. 

2. Chiar şi acum, după ce ne-am întrunit, atât episcopii Pro¬ 
vinciei Africa 3 , cât şi ai Numidiei, în număr de şaptezeci şi unu, 
am întărit din nou, prin hotărârea noastră, acelaşi lucru, hotă¬ 
rând că există un singur Botez, care a fost statornicit în Biserica 
Universală şi, pentru aceasta, nu sunt rebotezaţi, ci botezaţi de 
noi cei care, venind dintr-o apă străină şi lumească, trebuie spă¬ 
laţi şi sfinţiţi cu adevărul apei mântuitoare. 

1 Scrisoarea LXX. 

1 Scrisoarea LXXI. 

3 Africa şi Numidia, privincii nord-africane, astăzi: Tunisia, Algeria şi, 
parţial Mauretania. 

II. 1. Şi nu ne tulbură, frate preaiubit, ceea ce ai cuprins în scri¬ 
soarea ta 1 , anume că novaţienii rebotează pe cei pe care-i atrag de 
la noi, de vreme ce nu ţine de noi ce fac duşmanii Bisericii, câtă 
vreme noi înşine păstrăm cinstea puterii noastre şi tăria judecă¬ 
ţii şi adevărului. Căci Novaţian, după obiceiul maimuţelor care, 
deşi nu sunt oameni, se iau după cele omeneşti, vrea să-şi însu¬ 
şească autoritatea şi adevărul Bisericii Universale, în vreme ce el 
însuşi nu este în Biserică, ba, dimpotrivă, s-a arătat a fi împotriva 
Bisericii, ca răzvrătit şi vrăjmaş. Ştiind de bună seamă că Botezul 
este unul singur, tocmai pe acesta unul şi-l doreşte, ca să spună că 
Biserica este la el şi ca să ne facă pe noi eretici. 

2. Noi însă, care ţinem capul şi rădăcina unei singure Biserici, 
ştim cu siguranţă si suntem încredinţaţi că nimic nu-i este îngâ- 
duit celui din afara Bisericii şi că Botezul, care este unul singur, 
la noi este, aici unde el însuşi fusese mai înainte botezat, pe când 
păzea şi judecata şi adevărul sfintei unităţi. Iar dacă Novaţian so¬ 
coteşte că cei botezaţi în Biserică trebuie rebotezaţi în afara Bise¬ 
ricii, ar fi trebuit să înceapă cu sine însuşi, pentru ca cel dintâi să 
fie rebotezat printr-un botez din afară şi eretic el, care socoteşte 
că trebuie să fie botezaţi în afară, în urma Bisericii, ba mai degra¬ 
bă, împotriva Bisericii. 

3. Pentru ce, fiindcă Novaţian cutează să facă acest lucru 2 , noi 
să socotim că nu trebuie făcut? Cum aşa? Pentru că Novaţian 
doreşte a-şi însuşi pe nedrept Scaunul episcopal, oare pentru 
aceasta noi trebuie să renunţăm la Scaun? Si fiindcă Novaţian se 
zbate să aşeze un altar şi să aducă jertfe împotriva a ceea ce este 
îngăduit, noi trebuie să stăm departe de altar şi de jertfe, ca să nu 
pară că împlinim jertfe asemănătoare cu ale Iui ? Este de-a drep¬ 
tul fără de noimă şi o prostie ca, deoarece Novaţian îşi însuşeşte 

1 Scrisoarea LXXI. 

1 Rebocezarea. 

pe nedrept închipuirea adevărului în afara Bisericii, Biserica să 
părăsească adevărul. 

III. 1. însă la noi nu este un lucru nou sau neaşteptat să soco¬ 
tim că cei ce vin la Biserică de Ia eretici trebuie să se boteze, de 
vreme ce sunt de acum mulţi ani şi vreme îndelungată, de când, 
sub Agrippinus 1 , bărbat de bună amintire, întruniţi fiind foarte 
mulţi episcopi, am hotărât acest lucru şi, de atunci, până în ziua 
de azi, atâtea mii de eretici, întorşi în provinciile noastre la Bise¬ 
rică, nu au refuzat şi nici nu au stat la îndoială, ci, dimpotrivă, au 
primit cu înţelegere şi cu bucurie, să dobândească harul îmbăie¬ 
rii dătătoare de viaţă şi al Botezului mântuitor. 

2. Căci nici nu-i este greu unui învăţător să sădească cele ade¬ 
vărate şi legiuite într-unul care, după ce a lepădat ticăloşia ere¬ 
tică şi a descoperit adevărul Bisericii, vine pentru a învăţa şi în¬ 
vaţă pentru a trăi. Să nu sporim lipsa de simţire a ereticilor prin 
sprijinul îngăduinţei noastre, când ei de bună voie şi de îndată se 
supun adevărului. 

IV. 1. Aceasta mai cu seamă că am găsit scris desluşit, în scri¬ 
soarea 2 a cărei copie mi-ai trimis-o, faptul că nu e de cercetat 
cine a botezat, de vreme ce acela care s-a botezat a putut primi 
iertarea păcatelor, după credinţa sa. Am socotit că nu trebuie 
trecut cu vederea acest lucru, mai ales când am luat seama că, în 
aceeaşi scrisoare, se face vorbire chiar despre Marcion 3 astfel, în¬ 
cât se spune că cei care vin de la el nu trebuie botezaţi, pentru că 
ei par a se fi botezat deja în numele lui Hristos. 

1 în jurul anului 220. 

2 Nu se cunoaşte adresantul, e posibil să fi fost trimisă de către Sf. Ştefan, 
de la Roma. 

3 Unul dintre ereziarhii vremii. Avem mai jos un catalog al principalelor 
erezii care au marcat viaţa Bisericii, începând cu veacul al III-lea. 

2. Prin urmare, trebuie să privim cu luare-aminte credinţa ce¬ 
lor care cred în afara Bisericii, anume dacă, potrivit acelei cre¬ 
dinţe, pot avea parte de har. Căci, dacă noi şi ereticii avem o sin¬ 
gură credinţă, poate fi şi un singur har. Dacă patripasienii, an- 
tropienii, valentinienii, apeleţienii, ofiţii, marcioniţii şi celelalte 
molime şi săbii ale ereticilor şi otrăvuri întru răsturnarea adevă¬ 
rului, mărturisesc împreună cu noi acelaşi Tată, acelaşi Fiu, ace¬ 
laşi Duh Sfânt, aceeaşi Biserică, atunci poate fi acolo şi un singur 
Botez, dacă este şi o singură credinţă. 

V. 1. Şi, ca să nu mă lungesc, trecând prin toate ereziile şi relu¬ 
ând neroziile ori nebuniile fiecăreia, fiindcă nici nu-mi face plă¬ 
cere să spun ceea ce fie mă îngrozeşte, fie mi-e silă să cunosc, să 
cercetăm acum numai cu privire la Marcion, despre care ai făcut 
vorbire în scrisoarea trimisă nouă, anume dacă poate sta în pi¬ 
cioare rânduiala Botezului său. 

2. De bună seamă. Domnul, după învierea Sa, trimiţându-Şi 
ucenicii, îi învaţă în ce fel trebuie să boteze şi le spune: 

Datu-Mi-s-a toată puterea în cer şi pe pământ; mergeţi aşadar 
şi învăţaţi toate neamurile, botezându-ipe ei în numele Tatălui şi 
al Fiului şi al Sfântului Duh . 1 

Lasă a se înţelege că este Sfânta Treime, cea în a cărei taină să 
fie botezate neamurile. Oare Marcion ţine, păzeşte, această Trei¬ 
me? Oare mărturiseşte pe acelaşi Dumnezeu-Tatăl Creatorul, ca 
şi noi? Recunoaşte el pe acelaşi Fiu Hristos, năcut din Fecioa¬ 
ra Maria, Care, Cuvânt fiind. S-a întrupat, Care a luat asupra Sa 
păcatele noastre, Care a învins moartea prin moarte, Care, în¬ 
cepând cu Sine, cel dintâi, El însuşi a înviat în trup şi le-a arătat 
ucenicilor Săi că a înviat cu acelaşi trup. 

1 Matei XXVIII, 18-19; termenul utilizat pentru actul Botezului, tinguo, 
tinguire, înseamnă „a uda, scălda, stropi, cufunda”. 



SCRISORI 


361 


3. Cu totul alta este la Marcion şi la ceilalţi eretici credinţa. 
Ba, mai mult, la aceia nu este nimic decât viclenie, şi blasfemie, 
şi încordare potrivnică curăţiei şi adevărului. Prin urmare, în ce 
fel poate părea că, prin credinţa sa, a dobândit iertarea păcate¬ 
lor şi harul milosteniei dumnezeieşti cel care se botează la ace¬ 
ia, cel care nu a avut adevărul credinţei înseşi? Iar dacă, aşa cum 
li se pare unora, cineva a putut primi ceva în afara Bisericii, du¬ 
pă credinţa sa, a primit de bună seamă acel ceva în care a crezut. 
Crezând însă într-o amăgire, n-a putut primi adevărul, ci, mai 
degrabă, a primit lucruri străine şi lumeşti, pe măsura celui în 
care credea. 

VII.1. Acest fel de botez profan şi păcătos îl atinge cu pătrun¬ 
dere profetul Ieremia, spunând: 

De ce cei care mă supără sunt mai puternici? Rana mea este 
netrecătoare , de unde mă voi vindeca? în vreme ce se face [tot mai 
mare], mi s-a făcut ca o apă înşelătoare, ce n-are crezare . 1 

Prin profet. Duhul Sfânt face vorbire despre apa înşelătoare 
şi care nu are crezare. Ce este această apă mincinoasă şi vicleană? 
De bună seamă, cea care închipuieşte Botezul şi, sub învăluirea 
prefăcătoriei, zădărniceşte harul credinţei. 

2. Iar dacă cineva s-a putut boteza în afară şi a putut dobândi 
iertarea păcatelor, după credinţa strâmbă, după aceeaşi credinţă 
a putut dobândi şi Duh Sfânt şi nu e nevoie să i se pună mâna 
deasupra lui, care vine să primească Duh şi să fie pecetluit 2 . Căci, 

1 Ieremia XV, 18; în Scrisoarea Sfântului Ciprian găsim astfel versetul: 
Ut quid qui contristant me, praevalent. Plaga mea solida est, unde sanabor? 
Dum fit , facta est mihi quasi aqua mendax non habensfidem. Textul din Sep- 
tuaginta. Vulgata şi, prin urmare. Biblia sinodală este sensibil diferit; formula 
finală, subliniată mai sus, poate fi transpusă prin: care nu prezintă încredere, 
nevrednică de crezare. 

1 Pecetea mirungerii. 

fie a putut dobândi în afară, cu credinţa sa, şi una şi alta, fie nu a 
primit nici una, nici alta, ca unul care fusese în afară. 

VILI. Se vădeşte însă unde şi prin cine se poate da iertarea 
păcatelor, care, de bună seamă, se dă la Botez. Căci Domnul, în¬ 
tâi lui Petru, pe care a clădit Biserica şi de la care a rânduit şi a 
arătat obârşia unităţii, i-a dat puterea aceasta, ca ceea ce acela va 
fi dezlegat pe pământ dezlegat să fie şi în cer. 

2. Chiar şi după înviere, grăieşte Apostolilor, spunând: 

Precum M-a trimis pe Mine Tatăl, vă trimit şi Eu pe voi. 

După ce a spus aceasta, a suflat asupra lor şi le-a zis: 

Luaţi Duh Sfânt, de veţifi iertat păcatele cuiva, îi vor fi iertate; 
de le veţifi ţinut pe ale cuiva, ţinute vor fi . 1 

De aici înţelegem că numai întâistătătorilor în Biserică şi ce¬ 
lor aşezaţi după legea Evangheliei şi rânduiala Domnului Ie este 
îngăduit să boteze şi să dea iertarea păcatelor, dar că nu se poate 
lega ceva, nici dezlega, afară, unde nu este cel care poate fie să le¬ 
ge, fie să dezlege. 

VIII.l. Nici acest lucru, frate preaiubit, nu-1 propovăduim 
fără întemeierea Sfintei Scripturi, atunci când spunem că toate 
sunt de la Dumnezeu rânduite, printr-o lege anume şi o rându- 
ială a lor, şi că nimeni nu-şi poate însuşi, împotriva episcopilor şi 
preoţilor, ceva ce nu stă în dreptul şi puterea sa. Căci şi Core şi 
Datan şi Abiron 2 au încercat împotriva lui Moise şi a preotului 
Aaron să uzurpe pentru ei cinstea de a jertfi şi totuşi nu au făcut, 
fără a fi pedepsiţi, ceea ce, cu nelegiuire, au cutezat. 

2. Şi fiii lui Aaron 3 , care au aşezat foc străin pe altar, au pie¬ 
rit de îndată sub privirile Domnului, care S-a mâniat. Această 

'Ioan XX, 21-23. 

2 Vezi Numerii XVI. 

3 Vezi Leviticul X. 

pedeapsă îi aşteaptă pe cei care aduc apă străină într-un botez 
mincinos, căci judecata dumnezeiască se răzbună şi pedepseşte 
pe eretici, dacă săvârşesc împotriva Bisericii ceea ce este îngădu¬ 
it numai Bisericii. 

IX. 1. Iar dacă unii spun că celor care fuseseră botezaţi în Sa- 
maria 1 , Ia venirea Apostolilor Petru şi Ioan, le-a fost doar pusă 
deasupra mâna, pentru a primi Duh Sfânt, dar că nu au fost re- 
botezaţi, vedem, frate preaiubit, că întâmplarea aceea nu se potri¬ 
veşte în nici un chip pricinii de faţă. Căci aceia care crezuseră în 
Samaria şi crezuseră cu credinţă adevărată şi înăuntrul Bisericii, 
care una este şi căreia singure îi este îngăduit să dea harul Botezu¬ 
lui şi să dezlege păcatele, erau dinainte botezaţi de către diaconul 
Filip 2 , aceiaşi pe care îl trimiseseră Apostolii. Şi de aceea cei care 
dobândiseră Botezul după rânduială şi în Biserică nu mai trebuia 
să fie botezaţi, ci s-a făcut de Petru şi Ioan numai ceea ce lipsea, 
astfel încât, printr-o rugăciune pentru ei, după ce li s-a pus mâna 
deasupra, s-a chemat şi s-a revărsat peste ei Duhul Sfânt. 

2. Şi acum se săvârşeşte Ia noi acest lucru, aşa că cei ce se bo¬ 
tează în Biserică se înfăţişează întâistătătorilor Bisericii şi, prin 
rugăciunea noastră şi punerea deasupra a mâinii, primesc Duh 
Sfânt şi se împlinesc cu pecetea Domnului 3 . 

X. 1. Aşadar, preaiubite frate, nu avem de ce să socotim că tre¬ 
buie să cedăm ereticilor si că trebuie să le lăsăm lor Botezul, care 

1 Faptele Apostolilor VIII, 14-17. 

2 Faptele Apostolilor VIII, 18. 

5 Este Confirmatio după ritualul african al secolului al III-lea, poate şi 
roman, aşa cum apare în Apostolica Traditio (Ipolit): „Să se boteze... Şi, ast¬ 
fel curăţindu-se, să se îmbrace de acum cu toţii şi apoi să intre în biserică. Iar 
episcopul, punându-şi mâna deasupra, să invoce, spunând... Şi pecetluindu-i pe 
frunte, să-i îmbrăţişeze. Cf. Adhemar dArles, La Iheologie de Saint Cyprien, 
Paris, 1922, p. 232. 

s-a dat doar unei singure Biserici. Ţine de un bun oştean să apere 
împotriva răzvrătiţilor şi duşmanilor tabăra comandantului său. 
Ţine de un conducător slăvit să păzească steagurile încredinţate 
lui. Scris este: 

Domnul Dumnezeul tău este Dumnezeu zelos . 1 

2. Noi, cei care am primit Duhul lui Dumnezeu, trebuie să 
avem zelul sfintei credinţe, râvnă prin care Fineas 2 a plăcut şi, 
câştigând pe Dumnezeu, a potolit mânia Celui aprins să piardă 
poporul. De ce luăm în seamă lucruri străine şi stricate şi potriv¬ 
nice unităţii dumnezeieşti, noi, care nu cunoaştem decât pe unul 
Hristos şi una singură Biserică a Lui ? 

3. Biserica, asemenea Raiului, a închis înăuntru, între ziduri¬ 
le sale, pomii roditori, dintre care se taie şi se aruncă în foc acela 
care nu dă rod bun. Aceşti pomi îi udă cu patru râuri, adică pa¬ 
tru Evanghelii, prin care dăruieşte harul Botezului într-o mân¬ 
tuitoare şi cerească îmbăiere. Oare poate uda din izvoarele Bise¬ 
ricii cel ce nu se află înăuntru, în Biserică? Oare poate împărţi 
cuiva băuturile curate şi mântuitoare ale Raiului cel ce, „ticăloşit 
şi osândit de sine însuşi” şi alungat departe de izvoarele Raiului, 
s-a veştejit şi a slăbit de uscăciunea setei veşnice? 

XI.l. Strigă Domnul ca, cel ce însetează, să vină şi să bea din 
râurile de apă vie, care s-au revărsat din pântecele LuP. Unde va 
să vină cel care însetează, oare, la eretici, unde izvorul şi revărsa¬ 
rea de apă vie nu există cu desăvârşire, sau la Biserică, care una 
este şi a fost întemeiată pe unul singur, cel care, prin cuvântul 

1 Deuteronomul IV, 24; Vulgata hieronimiană are: Dominus Deus tuus 
ignis consumens est Deus aemulator, faţă de Sf. Ciprian, doar: Deus zelans. 
Dar îndată apare şi „Cel aprins...” 

2 Numerii XXV. 

3 Vezi Ioan VII, 37-38. 

Domnului, a şi primit cheile ei ? Aceasta este una singură, care ţi¬ 
ne şi păzeşte toată puterea Mirelui şi a Domnului 1 ei. 

2. în aceasta, noi suntem în frunte şi luptăm pentru cinstirea 
şi unitatea ei şi apărăm cu dăruire plină de credinţă harul şi sla¬ 
va ei. Cu îngăduinţa lui Dumnezeu, noi udăm poporul însetat 
al lui Dumnezeu, noi păzim hotarele izvoarelor vieţii. Dacă păs¬ 
trăm dreptul asupra stăpânirii noastre, dacă păzim taina unităţii, 
pentru ce suntem noi cei ce încalcă adevărul, pentru ce suntem 
trădători ai unităţii? Apa Bisericii, vrednică de crezare, mântui¬ 
toare şi sfântă, nu poate fi stricată şi pângărită, precum însăşi Bi¬ 
serica este nestricată şi neprihănită. 

3. Dacă ereticii s-au dăruit Bisericii şi s-au aşezat în Biserică, 
se pot folosi şi de Botez şi de celelalte bunuri mântuitoare. Dacă 
însă nu sunt în Biserică, ba şi lucrează împotriva Bisericii, în ce 
fel pot boteza cu Botezul Bisericii? 

XII.1. Căci nu mic lucru şi neînsemnat le este dat ereticilor 
atunci când noi ţinem seama de botezul lor, de vreme ce de aici 
încep izvorul întregii credinţe, şi intrarea mântuitoare în nădej¬ 
dea vieţii veşnice, şi bunăvoinţa lui Dumnezeu, întru curăţirea şi 
învierea robilor Săi. 

2. Căci, dacă cineva s-a putut boteza la eretici, tot astfel a pu¬ 
tut primi şi iertarea păcatelor. Dacă a dobândit iertarea păca¬ 
telor, a fost şi sfinţit, iar dacă a fost sfinţit, a devenit templu al 
lui Dumnezeu: întreb al cărui Dumnezeu? Dacă al Creatorului, 
de bună seamă nu a putut cel care nu a crezut în El. Dacă al lui 
Hristos, nu poate deveni templu al Lui cel care tăgăduieşte pe 
Hristos Dumnezeu. Dacă al Sfântului Duh, fiindcă Cei Trei una 

1 Domnului; nu uităm ci Domin us înseamnă „Stăpân, Domn stăpânitor". 

sunt, în ce fel Duhul Sfânt poate fi binevoitor cu cel care este 
vrăjmaşul, fie al Fiului, fie al Tatălui? 

XIII. 1. Prin urmare, în zadar unii, învinşi fiind pe tărâmul 
judecăţii, ne pun înainte obiceiul, ca şi cum obiceiul ar fi mai 
puternic decât adevărul sau, în cele duhovniceşti, nu ar trebui 
mai degrabă să urmeze ceea ce s-a revelat de către Sfântul Duh. 
într-adevăr, se poate ierta celui care rătăceşte din neştiinţă, pre¬ 
cum spune despre sine Fericitul Apostol Pavel: 

Care mai întâi am fost hulitor şi prigonitor şi batjocoritor, dar 
am binemeritat milă, căci am făcut-o din neştiinţă f 1 

2. însă, după ce a avut parte de inspiraţie şi revelaţie, cel ca¬ 
re stăruieşte în ceea ce greşise, cunoscător fiind şi cu bună ştiin¬ 
ţă, păcătuieşte fără îngăduinţa neştiinţei. Căci el se sprijină pe o 
prejudecată şi o oarecare îndărătnicie, cu toate că este învins de 
buna judecată. 

3. Şi nu spună nimeni: „Ceea ce am primit de la Apostoli, 
aceasta urmăm”, deoarece Apostolii nu ne-au lăsat decât una sin¬ 
gură Biserică şi unul singur Botez, care nu este rânduit decât în 
aceeaşi Biserică, şi nu găsim pe nimeni care să fi fost primit de 
Apostoli la acelaşi Botez şi să fi intrat în comuniune după ce a 
fost botezat la eretici, încât să pară că Apostolii au îngăduit bo¬ 
tezul ereticilor. 

XIV. 1. Iar dacă unii, ca şi cum le-ar fi spre ajutor ereticilor, zic 
ceea ce a spus Apostolul Pavel: 

însă totuşi, fie din făţărie, fie în adevăr, Hristos Se propovăduieşte, 1 

noi găsim că acest lucru nu poate fi de nici un folos în apăra¬ 
rea celor ce-i sprijină pe eretici şi îi aplaudă. 

1 1 Timotei 1,13. 

2 FilipeniI, 18. 

2. Căci nu despre eretici sau despre botezul lor vorbea Pavel 
în epistola sa, încât să se arate că a spus ceva ce priveşte aceas¬ 
tă pricină. Vorbea despre fraţii săi, dintre care unii umblau în 
neorânduială şi împotriva învăţăturii Bisericii, iar alţii păzeau, 
cu teamă de Dumnezeu, adevărul Evangheliei 1 . El a spus că unii 
dintre ei au propovăduit statornic şi fără teamă cuvântul Dom¬ 
nului, dar alţii au căzut în pizmă şi dezbinare, că unii au păstrat 
în jurul lor iubirea binevoitoare, dar că alţii au ales dihonia rău¬ 
voitoare, însă el, cu toate acestea, le îndură pe toate cu răbdare, 
numai ca, fie în adevăr, fie din prefăcătorie, numele lui Hristos, 
pe care-L predica Pavel, să ajungă la cunoaşterea cât mai multo¬ 
ra, iar sămânţa nouă şi până atunci nelucrată a cuvântului să în¬ 
colţească prin predica celor ce-1 grăiau. Una este ca cei ce sunt 
înăuntru, în Biserică, să vorbească în numele Iui Hristos, dar cu 
totul altceva este ca cei care sunt în afară şi lucrează împotri¬ 
va Bisericii să boteze în numele lui Hristos. De aceea, cel care-i 
sprijină pe eretici să nu se dezvinovăţească cu ceea ce a spus Pa¬ 
vel despre fraţi, ci să arate dacă a socotit că trebuie să se lase ceva 
ereticilor sau dacă a încuviinţat credinţa şi botezul acestora, sau 
dacă a hotărât că prefăcuţii şi hulitorii pot primi iertarea păcate¬ 
lor în afara Bisericii. 

XV. 1. Dacă însă privim cu luare-aminte ce au gândit Aposto¬ 
lii despre eretici, vom găsi că aceştia blesteamă şi resping ticălo¬ 
şia nelegiuită a ereticilor. Căci, de vreme ce ei spun că cuvântul 
lor se târăşte ca un rac 1 , în ce fel poate da iertarea păcatelor acest 
cuvânt, care se târăşte ca un rac spre urechile ascultătorilor? Şi, 
de vreme ce spun că nici o însoţire nu este între dreptate şi nedrep¬ 
tate, nici o împărtăşire între lumină şi întuneric’, în ce fel poa- 

1 Vezi Filipeni 1,1 şi urm. 

1 Vezi II Timotei II, 17; rac, lat. cancer, este şi denumirea populară pen¬ 
tru cangrenă. 

3 Vezi II Corinteni VI, 14. 

te întunericul să lumineze, ori nedreptatea să facă dreptate? Iar 
dacă spun că ei nu sunt de la Dumnezeu, ci de la duhul lui An¬ 
tihrist 1 , în ce fel iau asupră-le cele duhovniceşti şi dumnezeieşti 
ei, care sunt vrăjmaşii lui Dumnezeu şi ale căror piepturi le-a îm¬ 
presurat duhul lui Antihrist? 

2. De aceea, dacă, părăsind rătăcirile îndărătniciei omeneşti, 
ne întoarcem cu credinţă adevărată şi cucernică la întemeierea 
Evangheliei şi la tradiţia Apostolilor, înţelegem că nimic în legă¬ 
tură cu harul mântuitor al Bisericii nu este îngăduit celor care, 
dezbinând şi lovind Biserica lui Hristos, sunt numiţi de Hristos 
însuşi vrăjmaşi, iar de Apostolii Lui, antihrişti. 

XVI.l. Nu se poate ca cineva, pentru a împresura adevărul 
creştin, să scoată înainte numele lui Hristos şi să spună: „Cei bo¬ 
tezaţi, oriunde şi în orice fel, în numele lui Hristos, au dobândit 
harul Botezului” 2 , de vreme ce Hristos însuşi grăieşte şi spune: 

Nu oricine îmi zice: Doamne, Doamne, va intra în împărăţia 
cerurilor? 

Şi iarăşi ne porunceşte şi ne învaţă ca nimeni să nu se lase cu 
uşurinţă înşelat, în numele Său, de profeţi şi hristoşi mincinoşi. 

2. Mulţi , zice, vor veni în numele Meu, zicând:. Jiu sunt Hris¬ 
tos” ţi pe mulţi îi vor înşela. 

Iar mai apoi adaugă, spunând: 

Dar voi luaţi seama: iată, dinainte v-am spus vouă toate? 

De aici se vădeşte că nu trebuie îndată primite şi luate cele ce 
sunt aruncate în numele lui Hristos, ci cele ce sunt săvârşite în 
adevărul lui Hristos. 

1 Vezi I Ioan IV, 3. 

2 Acest argument, folosit de cei ce admiteau botezul ereticilor, va fi reluat de 
Firmilianus, Episcopul Cezareii, va fi discutat şi în Scrisoarea LXXV, pct. IX. 

} Matei VII, 21. 

4 Marcu XIII, 6 şi 23. 

XVII.l. Iar dacă, în Evanghelie şi în epistolele Apostolilor, 
este strecurat, la iertarea păcatelor, numele lui Iisus Hristos, nu 
este ca şi cum Fiul singur, fie fără Tatăl, fie împotriva Tatălui, ar 
putea fi de folos cuiva, ci ca să se arate iudeilor, care se mândreau 
că ei îl au pe Tatăl, că la nimic nu le-ar putea fi de folos lor Ta¬ 
tăl, dacă nu credeau în Fiul, pe Care Acela îl trimisese - căci cei 
care-L cunoşteau pe Dumnezeu Creatorul ca Tată trebuiau să-L 
cunoască şi pe Fiul Hristos - şi nici nu s-ar amăgi pe ei înşişi şi 
nu s-ar lăuda cu privire la Tatăl singur, fără cunoaşterea Fiului 
Său, Care şi spunea: 

Nimeni nu vine la Tatăl decât prin Mine . 1 

Tot El arată limpede că numai cunoaşterea Amândorura este 
cea care mântuieşte, spunând: 

Aceasta este viaţa veşnică: să Te cunoască pe Tine, singurul 
Dumnezeu adevărat, şi pe Iisus Hristos, pe Care L-ai trimis} 

Aşadar, de vreme ce, din propovăduirea şi mărturia lui Hris¬ 
tos însuşi, trebuie cunoscut mai înainte Tatăl, Care a trimis, iar 
după aceea Hristos, Care a fost trimis, nu poate fi nădejde de 
mântuire decât după ce au fost cunoscuţi Amândoi împreună; 
în ce fel, fără să-L cunoască pe Dumnezeu-Tatăl, ba chiar huiin- 
du-L, se poate socoti că cei care la eretici se numesc botezaţi în 
numele lui Hristos au dobândit iertarea păcatelor? 

2. Căci una a fost rânduiala iudeilor în vremea Apostolilor, 
alta cea privitoare la neamuri. Iudeii, fiindcă primiseră Botezul 
foarte vechi al Legii şi al lui Moise, trebuiau să fie botezaţi şi în 
numele lui Iisus Hristos, potrivit cu ceea ce, în Faptele Apostoli¬ 
lor, grăieşte Petru către ei şi spune: 

Pocăiţi-vă şi să se boteze fiecare dintre voi în numele Domnului 
Iisus Hristos, spre iertarea păcatelor, şi veţi primi darul Sfântului 


1 Ioan XIV, 6. 

2 Ioan XVII, 3. 

Duh. Căci a voastrăfăgăduinţa ţi a fiilor voştri şi a tuturor, rând 
pe rând, pe câţi îi va chema Domnul Dumnezeul nostru . 1 

Petru numeşte pe Iisus Hristos, nu pentru că Tatăl ar fi fost 
trecut cu vederea, ci pentru ca Tatălui să-I fie alăturat şi Fiul. 

XVIII. 1. Pe de altă parte, atunci când, după înviere, Aposto¬ 
lii sunt trimişi de Domnul la neamuri, li se porunceşte să bote¬ 
ze pe păgâni în numele Tatălui şi al Fiului şi al Sfântului Duh. 
Aşadar, cum spun unii că, în afara Bisericii, ba chiar împotriva 
Bisericii, numai în numele lui Iisus Hristos, oriunde şi oricum, 
păgânul botezat poate dobândi iertarea păcatelor, de vreme ce 
însuşi Hristos porunceşte ca neamurile să fie botezate întru una 

si desăvârşita 2 Treime? 

) > 

2. Dacă nu cumva cel care tăgăduieşte pe Hristos este tăgădu¬ 
it de către Hristos, dar cel care-L tăgăduieşte pe Tatăl, pe Care 
însuşi Hristos L-a mărturisit, nu este tăgăduit, şi cel care huleş¬ 
te împotriva Celui pe Care Hristos L-a numit Domnul şi Dum¬ 
nezeul Său, răsplătit de Hristos, dobândeşte iertarea păcatelor 
şi sfinţirea Botezului! însă, cu ce putere poate dobândi la Botez 
iertarea păcatelor, tăgăduind pe Dumnezeul Creatorul lui Hris¬ 
tos 3 , când chiar această putere, prin care suntem botezaţi şi sun¬ 
tem sfinţiţi, Hristos a primit-o de la acelaşi Tată pe Care L-a nu¬ 
mit mai mare, de la Care a cerut să fie slăvit, a Cărui voie a împli¬ 
nit-o, până la ascultarea de a bea paharul şi de a suferi moartea? 

3. Aşadar, ce altceva înseamnă, decât a te face părtaş cu ereti¬ 
cii hulitori, faptul de a vrea să aperi şi să susţii că cel care huleşte 
greu şi păcătuieşte împotriva Tatălui şi a Domnului şi a Dumne- 

1 Faptele Apostolilor II, 38-39. 

2 Una şi desăvârşita- pentru plena et adunata. 

3 Dumnezeu Creatorul Iui Hristos, Deum creatorem Hristi, desigur „pe 
Dumnezeu (ca) Tatăl lui Hristos”. 

zeului Hristos poate primi iertarea păcatelor în numele lui Hris- 
tos ? Apoi, cum se face ca cel care tăgăduieşte pe Fiul să nu-L aibă 
nici pe Tatăl, însă cel care-L tăgăduieşte pe Tatăl să pară a-L avea 
pe Fiul, în vreme ce însuşi Fiul dă mărturie şi spune: 

Nimeni nu poate veni la Mine, dacă nu i-a fost dat aceluia de 
la Tatăl} ? 

Astfel, încât este limpede că, în Botez, nu se poate primi de la 
Fiul nici o iertare a păcatelor, pe care este vădit că nu a dat-o Ta¬ 
tăl, mai cu seamă că tot El reia şi spune: 

Orice răsad, pe care nu l-a sădit Tatăl Meu cel ceresc, vafi smuls 
din rădăcină. 1 

XIX.l. Iar dacă ucenicii lui Hristos nu vor să înveţe de la 
Hristos, câtă preamărire şi cinstire se datorează numelui Tatălui, 
să înveţe măcar din pilde pământeşti şi lumeşti şi să ştie că, nu fă¬ 
ră cea mai mare mustrare, a spus Hristos: 

Fiii veacului acestuia sunt mai înţelepţi decât fiii luminii? 

In veacul acesta, dacă cineva va aduce ocară tatălui cuiva, 
dacă, jignitor şi neruşinat, îi va răni cinstea şi numele cu gura-i 
blestemată, fiul se supără şi se mânie şi poate încerca din toate 
puterile să răzbune ocara adusă tatălui său. Oare tu socoteşti că 
Hristos lasă nepedepsiţi pe necredincioşi şi nelegiuiţi şi pe cei ce 
hulesc împotriva Tatălui Său şi că, în Botez, iartă păcatele celor 
despre care ştie că, după ce s-au botezat, aruncă iarăşi aceleaşi 
ocări împotriva Tatălui, că păcătuiesc prin ticăloşia necontenită 
a limbii lor blestemate? Oare un creştin, un rob al lui Dumne¬ 
zeu, poate gândi acest lucru în mintea sa, ori să-l creadă în cre¬ 
dinţa sa, ori să-l grăiască în cuvântul său? 

2. Şi unde sunt sfintele învăţături ale Legii, care spun: 

1 Ioan VI, 65. 

2 Matei XV, 13. 

3 Luca XVI, 8. 

Cinsteşte pe tatăl şi pe mama ta 1 ? 

De bună seamă, numele tatălui, care se cere a fi cinstit la om, 
nu poate fi încălcat fără de pedeapsă la Dumnezeu! Unde va fi 
ceea ce Hristos însuşi spune în Evanghelie: 

Cine va blestema pe tată sau pe mamă, cu moarte să sfârşească . 2 

Iar Cel care porunceşte ca cei ce-şi hulesc părinţii trupeşti să 
fie pedepsiţi şi să fie ucişi, îi stârneşte El însuşi pe cei care hulesc 
împotriva Tatălui ceresc şi duhovnicesc şi pe vrăjmaşii Bisericii, 
mama lor!? 

3. Dimpotrivă, se susţine de către unii un lucru de blestemat 
şi de respins, când se spune că Acela care ameninţă cu osândă 
veşnică pentru păcat pe cel ce a hulit împotriva Sfântului Duh, 
tot El sfinţeşte în Botezul mântuitor pe cei ce hulesc împotriva 
lui Dumnezeu-Tatăl. Iar cei ce socotesc că trebuie să se intre în 
comuniune cu astfel de oameni, veniţi la Biserică fără Botez, oa¬ 
re nu socotesc că se fac părtaşi Ia păcatele altora, ba chiar veşni¬ 
ce, primindu-i pe cei ce nu se pot lepăda de păcatele blasfemiilor 
lor decât în Botez? 

XX. 1. Pe de altă parte, cât de nelalocul lui şi strâmb lucru 
este, ca, atunci când înşişi ereticii, respingând greşeala ori nele¬ 
giuirea în care fuseseră mai înainte, primesc adevărul Bisericii, 
noi să ciuntim legile şi tainele acestui adevăr şi să spunem celor 
ce vin şi se căiesc că au dobândită iertarea păcatelor, cu toate că 
înşişi mărturisesc că au păcătuit şi că pentru aceasta vin la îndu¬ 
rarea Bisericii ? 

2. De aceea, frate preaiubit, trebuie să păzim cu tărie şi să 
propovăduim credinţa şi adevărul Bisericii Universale şi, prin 
toate învăţăturile Evangheliei şi ale Apostolilor, să arătăm rân- 
duiala sfintei porunci şi a unităţii. 

‘Ieşirea XX, 12. 

2 Matei XV, 4. 

XXI. 1. Nu cumva puterea Botezului este mai mare sau mai ta¬ 
re decât mărturisirea, decât suferinţa aceea, când cineva mărturi¬ 
seşte pe Hristos înaintea oamenilor, când se botează cu propriul 
sânge? Şi totuşi nici acest Botez nu este de folos ereticului, căci, 
deşi L-a mărturisit pe Hristos, a fost ucis în afara Bisericii: nici 
dacă sprijinitorii şi apărătorii ereticilor îi numesc martiri pe ereti¬ 
cii ucişi în timpul mincinoasei mărturisiri a lui Hristos şi le atri¬ 
buie slava şi cununa pătimirii, împotriva mărturiei Apostolului, 
care spune că aceştia, deşi arşi şi ucişi, nu pot avea nici un folos 1 . 

2. Iar dacă ereticului nu-i poate fi de folos pentru mântuire 
nici Botezul mărturisirii publice şi al sângelui, fiindcă nu există 
mântuire în afara Bisericii, cu cât mai mult nimic nu-i va fi de 
folos acestuia, dacă, în ascunzişul şi peştera tâlharilor, atins de 
molima apei stricate, nu numai că nu s-a lepădat vădit 2 de vechi¬ 
le păcate, ci a mai adăugat şi altele noi, şi mai mari? 

3. De aceea, Botezul nu ne poate fi comun nouă şi ereticilor, 
cu care nu ne este comun nici Dumnezeu-Tatăl, nici Hristos Fi¬ 
ul, nici Sfântul Duh, nici credinţa, nici Biserica însăşi. Şi, pen¬ 
tru aceasta trebuie să se boteze cei care vin de la erezie la Biseri¬ 
că, pentru ca cei care, prin Botezul legiuit şi adevărat şi unic al 
Sfintei Biserici, se pregătesc pentru împărăţia lui Dumnezeu să 
se nască şi printr-o taină, şi prin cealaltă, căci scris este: 

Dacă nu se va fi născut cineva din apă şi din Duh , nu poate in¬ 
tra în împărăţia lui Dumnezeu? 

XXII. l. în acest loc unii, ca şi cum, prin presupuneri ome¬ 
neşti, ar putea goli de adevăr propovăduirea Evangheliei, ni-i 

1 Vezi I Corinteni XIII, 3. 

2 S-a lepădat vădit: exponere trimite la vechea practică a mărturisirii pu¬ 
blice a păcatelor. 

3 Ioan III, 5. 

pun în înainte pe catehumeni 1 , întrebând dacă vreunul dintre 
aceştia, înainte de a se fi botezat în Biserică, prins fiind şi ucis 
în timpul mărturisirii numelui lui Hristos, pierde oare nădejdea 
mântuirii şi răsplata mărturisirii, pentru că nu a mai apucat a re¬ 
naşte prin apă. 

2. Prin urmare, astfel de oameni, susţinători şi apărători ai 
ereticilor, să ştie în primul rând, că acei catehumeni păstrează în 
întregime credinţa şi adevărul Bisericii şi că, pentru a înfrunta 
diavolul, ei pornesc din tabăra lui Dumnezeu cu deplina şi des¬ 
chisa cunoaştere a lui Dumnezeu-Tatăl şi a lui Hristos-Fiul şi a 
Sfântului Duh, apoi, că nu sunt lipsiţi de Taina Botezului, ca 
unii botezaţi cu cel mai slăvit şi cel mai măreţ Botez, despre ca¬ 
re şi Domnul spunea că El are a fi botezat cu alt Botez 1 -, însă că, 
botezaţi fiind prin sângele lor şi sfinţiţi prin pătimire, se desăvâr¬ 
şesc şi dobândesc harul făgăduinţei lui Dumnezeu o spune des¬ 
luşit în Evanghelie însuşi Domnul, atunci când, în chiar timpul 
pătimirii Sale, grăieşte tâlharului, care crede şi mărturiseşte, şi 
căruia îi făgăduieşte că va fi împreună cu El în Rai. 

3. De aceea noi, cei ce stăm în fruntea credinţei şi adevărului, 
nu trebuie să-i amăgim, nici să-i înşelăm pe cei care vin la credin¬ 
ţă şi adevăr şi, căindu-se, cer cu stăruinţă să le fie iertate păcatele, 
ci, îndreptaţi fiind şi schimbaţi de noi, să-i pregătim, prin învă¬ 
ţăturile cereşti, pentru împărăţia cerurilor. 

XXIII. 1. Dar zice cineva: „Ce va fi cu cei care, venind de la 
erezie la Biserică, au fost primiţi în trecut fără Botez?” Domnul, 
în milostivirea Sa, are puterea de a îngădui să nu-i despartă de 
răsplata Bisericii Sale nici pe cei care, primiţi fiind pur şi simplu 
în Biserică, au adormit în Biserică. 

1 Catec(h)umeni sau, ca aici, catechuminii cei aflaţi în curs de iniţiere în ve¬ 
derea creştinării prin Botez, K<m]xoi5pevoi de la KaTyj^eo „a învăţa, a catehiza”. 

2 Vezi Luca XII, 50. 

2. Căci, dacă s-a greşit odinioară pentru aceasta, nu trebuie 
totuşi să se greşească mereu, deoarece se potriveşte mai mult ce¬ 
lor înţelepţi şi cu frică de Dumnezeu să se supună de bună vo¬ 
ie şi fără de întârziere adevărului vădit şi dovedit, decât să lupte 
cu înverşunare şi îndărătnicie pentru eretici, împotriva fraţilor 
şi episcopilor. 

XXIV. l. Şi nimeni să nu socotească că ereticii, pentru că le 
este cerut Botezul, fiind tulburaţi cu pricina unui al doilea bo¬ 
tez, sunt împiedicaţi să vină la Biserică. 

2. Ba, dimpotrivă, sunt chiar mai mult îmboldiţi în nevoia 
de a veni, tocmai de această mărturie a adevărului, ce li s-a vădit 
şi dovedit lor. Dar, de vor fi văzut că acest lucru, prin judecata şi 
hotărârea noastră, se cercetează si se rânduieşte astfel, încât este 
socotit drept şi legiuit Botezul, prin care s-au botezat acolo la ei, 
vor socoti că ei au pe drept şi legiuit chiar Biserica şi celelalte da¬ 
ruri ale Bisericii şi că nu vor avea motiv de a veni la noi, de vreme 
ce, având Botezul, par a le avea şi pe celelalte. Acum însă, când 
recunosc că nu există nici un Botez în afară şi că iertarea păcate¬ 
lor nu se poate da în afara Bisericii, mai dornici şi mai grăbiţi se 
zoresc spre noi şi cer stăruitor răsplata şi darurile Bisericii-ma- 
me, încredinţaţi că nu pot ajunge în nici un chip la făgăduinţa 
adevărată a harului dumnezeiesc de nu vor fi venit mai întâi la 
adevărul Bisericii. Nici nu se vor împotrivi a se boteza la noi, cu 
Botezul legiuit şi adevărat al Bisericii, de vor fi aflat de la noi că 
au fost botezaţi şi de Pavel cei care mai înainte se botezaseră prin 
Botezul lui Ioan 1 , precum citim în Faptele Apostolilor. 

XXV. l. Şi acum, la unii dintre noi este susţinut Botezul ereti¬ 
cilor şi, poate dintr-o oarecare pizmă de a boteza din nou, se so- 

1 Este o trimitere ia Sfântul Ioan Botezătorul, Inaintemergătorul Dom¬ 
nului. Ucenicii lui au primit mai apoi şi Botezul lui Hristos. 

cotcşte neîngăduit faptul de a boteza în urmă duşmanii lui Dum¬ 
nezeu, deşi aflăm că au fost botezaţi cei pe care Ioan 1 îi botezase 
mai înainte, acel Ioan, socotit mai mare între profeţi, cel umplut 
de harul dumnezeiesc încă din pântecele mamei sale, cel sprijinit 
de duhul şi puterile minunate ale lui Ilie, care nu a fost potrivni¬ 
cul Domnului, ci înaintemergător şi propovăduitor, care, nu nu¬ 
mai că a vestit dinainte pe Domnul, dar L-a şi arătat ochilor, care 
L-a botezat pe Hristos însuşi, prin Care se botează ceilalţi. 

2. Iar dacă un eretic a putut dobândi dreptul de a boteza, nu¬ 
mai fiindcă a botezat mai înainte. Botezul nu va mai fi al celui ce-1 
are pe drept, ci al celui care şi-l însuşeşte pe nedrept şi, deoarece 
Biserica şi Botezul nu pot fi în nici un chip despărţite una de al¬ 
ta, cel care a putut apuca mai întâi Botezul şi-a însuşit deopotrivă 
şi Biserica, şi celui care a ajuns înainte, începi a-i părea eretic tu, 
care, deşi ai fost mai înainte, ai rămas al doilea, tu care, cedând şi 
întinzându-i mâna 2 , ai pierdut dreptul pe care-1 primiseşi. 

3. însă cât de primejdios este ca, în treburile dumnezeieşti, 
cineva să dea înapoi de la dreptul şi puterea sa o spune limpede 
Sfânta Scriptură, atunci când, în Facerea, Isav 3 şi-a pierdut întâ¬ 
ietatea şi nu a mai putut primi ceea ce a pierdut odată. 

XXVI.l. Ţi-am scris pe scurt aceste lucruri, ca răspuns, pe 
potriva smereniei noastre, frate preaiubit, nesilind pe nimeni şi 
nejudecând dinainte, astfel încât fiecare episcop în parte să facă, 
după cum judecă, având puterea neîngrădită a judecăţii sale. 

2. Noi, pe cât ne stă în putinţă, nu ne certăm din pricina ere¬ 
ticilor cu confraţii noştri episcopi, cu care păstrăm înţelegerea şi 
pacea Domnului, mai cu seamă că şi Apostolul spune: 

‘Vezi Matei XXXIII, 1 Îşi 59. 

1 înrinzându-i mâna/dându-i mâinile, jnaniu dandd’, în semn de reconciliere. 

3 Vezi Facerea XXVII, 7 şi 59; întâietatea sau primatul. 

Iar dacă cineva va fi socotit să caute pricină, noi nu avem ase¬ 
menea obicei, nici Biserica lui Dumnezeu .' 

Se păzesc de către noi, cu răbdare şi cu blândeţe, iubirea su¬ 
fletească, cinstea soborului, legătura credinţei, buna înţelegere 
între ierarhi. Pentru aceasta, pe cât am putut în smerenia noas¬ 
tră, cu voia şi insuflarea Domnului, ţi-am scris chiar şi cărticica 
de acum - Desprefolosul răbdărif- pe care ţi-am trimis-o, pen¬ 
tru dragostea pe care ne-o putăm. 

îţi doresc, frate preaiubit, să fii întotdeauna bine sănătos. 


1 1 Corinteni XI, 16. 

2 Tratatul XII în ediţia Harţei. De bono patientiae este o adaptare după De 
patientia a lui lertulian. Cu excepţia începutului şi sfârşitului, proprii Sfântu¬ 
lui Ciprian, cuprinsul dezvoltă cam aceleaşi teme, dar este mai bine proporţio- 
nat, fără digresiunile lui Tertulian, abundent în citate biblice, preocupat de in¬ 
struirea, mai cu seamă practică, a cititorului (Ed. Paul Monceaux, III, p. 312). 

Ciprian salută pefratele său Pompeius 1 


1.1. Deşi, frate preaiubit, în scrisorile ale căror copii ţi le-am 
trimis, am cuprins pe deplin cele ce au trebuit spuse despre Bote¬ 
zul ereticilor, totuşi, fiindcă ai dorit să ţi se aducă la cunoştinţă, ce 
mi-a răspuns la scrisoare 2 fratele nostru Ştefan, ţi-am trimis o co¬ 
pie a acestui răspuns scris. De îndată ce o vei citi, vei înţelege tot 
mai mult greşeala lui, căci se străduieşte să apere cauza ereticilor 
împotriva creştinilor şi împotriva Bisericii lui Dumnezeu. 

2. Căci printre alte lucruri, pe care Ie-a scris cu nepricepere şi 
lipsă de înţelepciune, fie pline de semeţie, fie fără de legătură cu 
pricina, ori potrivnice lui însuşi, a ajuns chiar să spună: 

„Aşadar, dacă unii vin la voi de la vreo erezie, să nu se înno¬ 
iască nimic, faţă de ceea ce s-a transmis, să se pună mâna peste 
ei 3 întru pocăinţă, de vreme ce înşişi ereticii nu botează într-un 
fel al lor pe cei ce trec de Ia unii la alţii, ci pur şi simplu îi primesc 
în comuniune.” 4 

1 Probabil Episcopul de Sabrata, în Tripolitania (Libia actuală). Cf. Sen- 
tentiae Episc. LXXXIII-LXXXV. 

2 Scrisoarea LXXII, pare-se, la care face aluzie Episcopul de Circa (Sent. 
Episc. 8), ca fiind citită la sinodul din I septembrie 256. 

3 Reamintim că punerea mâinii, ^eiporovia, ^etpo0ecr(a, este gestul ritual al 
binecuvântării şi transmiterii Duhului Sfânt. 

4 Pasajul este controversat; în contextul Botezului, formula apare în Ser. 
XXXIII, pct. II; XXX, pct. VIII: nihilinnovari, innovetur, innovandum. 

II. 1. S-a împotrivit să se boteze în Biserică „cel care vine de la 
vreo erezie”, adică, a socotit că botezurile tuturor ereticilor sunt 
drepte şi după lege. Şi, cum toate ereziile luate în parte îşi au bo¬ 
tezurile şi feluritele lor păcate, el, intrând în comuniune cu bote¬ 
zul tuturor, a adunat păcatele tuturor, îngrămădite în inima sa. 

2. Şi a poruncit ca să nu se înnoiască nimic faţă de ceea ce s-a 
lăsat moştenire , ca şi cum înnoieşte cel care, păzind unitatea, ce¬ 
re pentru Biserica cea una un singur Botez, iar nu acela care, ui¬ 
tând de unitate, îşi însuşeşte astfel minciunile şi molimele îm¬ 
băierii lumeşti. Nimic să nu se înnoiască, zice, faţă de ceea ce s-a 
lăsat moştenire. De unde este moştenirea asta? Este oare cea care 
coboară din întemeierea Domnului şi a Evangheliei ori vine din 
învăţăturile şi epistolele Apostolilor? 

3. Că trebuie să se facă cele ce sunt scrise, o mărturiseşte şi o 
spune dinainte Dumnezeu, grăind către Iisus Navi: 

Nu se va depărta cartea acestei legi de gura ta şi vei cugeta la ea 
zi şi noapte, ca să iei seama ca să faci toate cele scrise în ea . 1 

De asemenea, Domnul, trimiţând pe Apostolii Săi, le porun¬ 
ceşte ca neamurile să fie botezate şi învăţate să păzească toate 
câte le-a poruncit El. 2 Prin urmare, dacă se porunceşte în Evan¬ 
ghelie ori în epistolele Apostolilor, sau este cuprins în Faptele 
Apostolilor, ca cei care vin de la vreo erezie să nu fie botezaţi, ci 
numai mâna săfie pusă deasupra lor întru pocăinţă, să se păzeas¬ 
că această dumnezeiască şi sfântă tradiţie. Dacă însă, peste tot, 
ereticii nu sunt numiţi nimic altceva decât vrăjmaşi şi antihrişti, 
dacă sunt vădiţi tuturor ca unii de ocolit şi ticăloşi, care înşişi s-au 
osândii f 3 , cum se face că par a nu trebui osândiţi de noi aceia care, 
e limpede în mărturia Apostolilor, că s-au osândit ei înşişi ? 

1 Iosual, 8. 

2 Vezi Matei XXVIII, 20. 

3 Tit 1,10. 

4. Astfel încât nu trebuie să-i defaimeeze pe Apostoli, ca şi 
cum ei ar fi încuviinţat botezurile ereticilor, ori ar fi intrat în co¬ 
muniune cu aceia, fără de Botezul Bisericii, de vreme ce aseme¬ 
nea lucruri au scris Apostolii despre eretici; şi aceasta, când încă 
nu se răspândiseră ciumele eretice mai primejdioase, şi încă nu 
ieşise din Pont Marcion Ponticul, al cărui învăţător, Cerdon, a 
venit la Roma în timpul Episcopului Hyginus, care a fost al no¬ 
uălea în Cetate. Urmându-1 pe acesta şi adăugând încă alte nele¬ 
giuiri Ia cele dinainte, Marcion a început a huli încă mai neruşi¬ 
nat şi mai cutezător decât ceilalţi împotriva lui Dumnezeu-Tatăl 
Creatorul şi a sprijinit cu mai multă nelegiuire şi răutate nebu¬ 
nia eretică, răzvrătită împotriva Bisericii. 

III. 1. Iar dacă mai apoi s-a vădit că au apărut erezii mai mul¬ 
te şi mai rele şi dacă în urmă niciodată nicăieri nu s-a dat învăţă¬ 
tura, nici nu s-a scris, ca ereticului să-i fie pusă mâna numai spre 
pocăinţă şi astfel să se intre în comuniune cu el, şi dacă nu es¬ 
te decât un singur Botez, care este la noi şi este înăuntru şi, din 
bunăvoinţa Iui Dumnezeu, a fost încredinţat numai unei singu¬ 
re Biserici, ce este îndârjirea sau prejudecata asta, să pui datina 
omenească mai presus de porunca lui Dumnezeu şi să nu înţe¬ 
legi că Dumnezeu Se supără şi Se mânie ori de câte ori datina 
omenească strică şi nesocoteşte învăţăturile dumnezeieşti, pre¬ 
cum strigă şi spune prin profetul Isaia: 

Poporul ăsta Mă cinsteşte cu buzele, însă inima lor este depar¬ 
te de Mine. Dar fără rost Mă cinstesc, învăţând rânduieli şi datini 
omeneşti . 1 

2. De asemenea, Domnul, la fel dojenind şi mustrând, adau¬ 
gă şi spune în Evanghelie: 

Lepădaţi poruncile lui Dumnezeu, ca să statorniciţi datina 
voastră. 1 

1 Isaia XXIX, 13. 

2 Marcu VII, 13. 

Amintind această învăţătură, chiar Fericitul Apostol Pavel ne 
previne şi ne învaţă, spunând: 

Dacă cineva învaţă altfel fi nu se mulţumefte cu cuvintele sănă¬ 
toase ale Domnului nostru Iisus Hristos fi ale învăţăturii Lui, seme¬ 
ţit de prostie fi neftiind nimic, depărtează-te de unul ca acesta . 1 

IV. 1. De bună seamă, strălucită şi legiuită datină ni se pune 
înainte, prin învăţătura fratelui nostru Ştefan, care ne dă nouă 
întemeierea potrivită! Căci în acelaşi loc al scrisorii sale a adău¬ 
gat: „De vreme ce nici ereticii înşişi nu botează într-un fel anu¬ 
me al lor pe cei care trec de la unul la altul, ci doar îi primesc în 
comuniune.” Intr-atât de rău a fost prăvălită Biserica lui Dum¬ 
nezeu, mireasa lui Hristos, încât să urmeze pildele ereticilor, lu¬ 
mina să ia învăţătură de la întuneric spre a săvârşi tainele cereşti, 
iar creştinii să facă ceea ce fac antihriştii! ? 

2. Insă ce orbire a sufletului este aceasta, ce ticăloşie, a nu voi 
să cunoşti unitatea credinţei ce vine de la Dumnezeu-Tatăl şi din 
predania lui Iisus Hristos, Domnul şi Dumnezeul nostru? Căci, 
dacă la eretici pentru aceasta nu este Biserică, fiindcă este una 
singură şi nu poate fi împărţită şi, dacă pentru aceasta acolo nu 
este Duh Sfânt, fiindcă este unul singur şi nu poate fi la profani 
şi la cei de afară: de bună seamă şi Botezul, care este strâns în 
aceeaşi unitate, nu poate fi la eretici, fiindcă nu poate fi despărţit 
nici de Biserică, nici de Duhul Sfânt. 

V. 1. Sau, dacă ei pun puterea Botezului în seama măreţiei nu¬ 
melui, astfel încât cei care se botează în numele lui Iisus Hristos, 
oriunde şi oricum, sunt socotiţi a fi înnoiţi şi sfinţiţi în numele 
aceluiaşi Hristos şi acolo se pune mâna deasupra celui botezat 
întru primirea Sfântului Duh: pentru ce aceeaşi măreţie a acelu¬ 
iaşi nume nu are în punerea mâinii aceeaşi putere pe care se pre¬ 
tind că o are în sfinţirea Botezului ? 


1 1 Timotei VI, 3-5. 

2. Iar dacă cel care s-a născut în afara Bisericii poate deveni 
templu al lui Dumnezeu, pentru ce nu S-ar putea revărsa Duhul 
Sfânt asupra acestui templu? Căci cel care s-a sfinţit prin mărtu¬ 
risirea păcatelor la Botez şi s-a schimbat duhovniceşte într-un 
om nou s-a învrednicit să primească Sfântul Duh, de vreme ce 
Apostolul spune: 

Câţi în Hristos v-aţi botezat, în Hristos v-aţi îmbrăcat . 1 

3. Dacă cel care, botezându-se la eretici, poate îmbrăca pe 
Hristos, cu atât mai mult poate primi Duhul Sfânt, pe Care L-a 
trimis Hristos. Altfel, Cel care a fost trimis va fi mai mare decât 
Acela care trimite, de vreme ce cineva, botezat în afară, a apucat 
să-L îmbrace pe Hristos, dar n-a putut cuprinde în sine Duhul 
Sfânt, aceasta dacă Hristos ar putea fi îmbrăcat fără de Duhul, 
ori Duhul ar putea fi despărţit de Hristos. 

4. E o prostie chiar şi să se spună că cineva se poate naşte du¬ 
hovniceşte la eretici, unde nu se îngăduie Duhul, de vreme ce es¬ 
te duhovnicească a doua naştere, în care ne nastem întru Hris- 
tos, prin îmbăierea renaşterii. Căci singură apa nu poate curăţi 
păcatele, nici sfinţi pe om, dacă nu are Duh Sfânt. De aceea, tre¬ 
buie să primească: fie că este Duhul acolo unde spun ei că este 
Botez, fie că nu este Botez acolo unde nu este Duhul, fiindcă nu 
poate fi Botez fără de Duhul. 

VI. 1. Insă ce noimă are să spui şi să te încăpăţânezi a spune că 
pot fi fiii lui Dumnezeu cei care nu sunt născuţi 2 în Biserică? Fap¬ 
tul că Botezul este cel în care moare omul vechi şi se naşte cel nou 
îl arată limpede şi o dovedeşte Fericitul Apostol, când spune: 

El ne-a mântuit, prin îmbăierea naşterii din nou? 

1 Galateni 111,27. 

2 Este desigur vorba de [re]naşterea duhovnicească, prin Botez. 

3 Tit III, 5. 



SCRISORI 


383 


2. Iar dacă în îmbăiere, adică în Botez, este naşterea din nou, 
în ce fel poate naşte fii lui Dumnezeu prin Hristos erezia, care 
nu este Mireasă a lui Hristos ? Căci Biserica este singura care, le¬ 
gată şi unită duhovniceşte cu Hristos, naşte fii, de vreme ce iarăşi 
spune acelaşi Apostol: 

Hristos a iubit Biserica şi S-a dat pe Sine pentru ea, ca s-o sfin¬ 
ţească, curăţind-o prin îmbăierea apei . 1 

Aşadar, dacă aceasta este iubita şi mireasa, care ea singură es¬ 
te sfinţită de Hristos şi singură este curăţită prin îmbăierea Lui, 
este limpede că erezia, care nu este Mireasa lui Hristos, nu poate 
fi nici curăţită, nici sfinţită prin îmbăierea Lui, nu poate naşte fii 
lui Dumnezeu. 

VII. 1. însă, pe de altă parte, nu prin punerea mâinii se naşte 
cineva, când primeşte Duhul Sfânt, ci la Botez, pentru ca cel de 
acum născut să primescă Duhul, precum s-a făcut la întâiul om, 
la Adam. Dumnezeu mai înainte l-a plăsmuit, apoi a suflat în fa¬ 
ta lui suflare de viată 2 . 

> i 

2. Căci Sfântul Duh nu poate fi primit dacă mai întâi nu a 
fost cine să-L primească. însă, de vreme ce naşterea creştinilor 
este în Botez, iar naşterea şi sfinţirea Botezului sunt numai la 
Mireasa lui Hristos, care poate zămisli duhovniceşte şi naşte fii 
lui Dumnezeu, unde şi din ce şi cui i s-a născut cel care nu este 
fiu al Bisericii ? Ca să-L poată avea cineva pe Dumnezeu ca Tată, 
să aibă mai întâi Biserica drept Mamă! 

3. însă, deoarece în nici un chip nici o erezie, dar nici vreo 

schismă, nu poate avea în afară sfinţirea Botezului mântuitor, 

într-atât a izbucnit îndărătnicia neclintită a fratelui nostru Ste- 

» 

1 Efeseni V, 25-26. 

2 A insuflat în faţa lui suflare de viaţă, „insufflavit in faciem eius flatum 
vitae". 

fan, încât se încăpăţânează a spune că şi din botezul lui Mar- 
cion şi, de asemenea, din cel al lui Valentin şi Apelles şi al celor¬ 
lalţi, care hulesc împotriva lui Dumnezeu-Tatăl, se nasc fii lui 
Dumnezeu, şi spune că se dă iertarea păcatelor în numele lui Ii- 
susHristos 1 , acolo unde se huleşte împotriva Tatălui şi împotriva 
Domnului Dumnezeului Hristos! 

VIII. 1. Aici trebuie să cercetăm, frate preaiubit, după credin¬ 
ţă şi rânduiala dregătoriei bisericeşti pe care o avem, dacă, un 
episcop al lui Dumnezeu va putea da seamă în ziua Judecăţii, 
când el susţine şi încuviinţează şi lasă în seama hulitorilor Bote¬ 
zurile, de vreme ce Domnul mustră şi spune: 

Şi acum învăţătura aceasta este către voi, preoţilor, dacă nu veţi 
auzi şi nu veţi pune în inima voastră, ca să daţi cinstire numelui 
Meu, spune Domnul Atotputernic, voi trimite împotriva voastră 
blestemul şi voi blestema binecuvântarea voastră} 

2. Oare dă cinstire lui Dumnezeu, cel care intră în comuni¬ 
une cu botezul lui Marcion? Oare dă cinstire Iui Dumnezeu cel 
care socoteşte că se dă iertarea păcatelor la cei care hulesc îm¬ 
potriva lui Dumnezeu? Oare dă cinstire lui Dumnezeu cel ca¬ 
re spune că se nasc fii lui Dumnezeu în afară, dintr-o stricată şi 
desfrânată? Oare dă cinstire Iui Dumnezeu cel care, nepăzind 
unitatea şi adevărul, ce vin din legea Iui Dumnezeu, apără erezi¬ 
ile împotriva Bisericii? Oare dă cinstire lui Dumnezeu cel care, 
prieten al ereticilor şi duşman al creştinilor, socoteşte că trebu¬ 
ie afurisiţi episcopii lui Dumnezeu, cei care apără adevărul lui 
Hristos şi unitatea Bisericii ? 

1 In numele lui Iisus Hristos, este doar o prescurtare a formulei ce cuprinde 
toate Persoanele Treimii. Deci nu se poate trage concluzia că Papa Ştefan nu res¬ 
pecta întru totul formula baptismală. Dar se combat ceilalţi eretici (. DeRebaptis - 
mate, X); vezi - in nomine Christi - Scrisoarea LXXV, pct. VIII-IX şi XVIII. 

2 Citatul pare a nu fi din Sfânta Scriptură. 

3. Dacă astfel se dă cinstire lui Dumnezeu, dacă aşa se păs¬ 
trează, de către slujitorii şi episcopii Lui, teama de Dumnezeu şi 
învăţătura Lui: să aruncăm armele, să întindem mâinile întru ro¬ 
bie, să lăsăm diavolului rânduiala Evangheliei, porunca lui Hris- 
tos, măreţia 1 lui Dumnezeu, să fie rupte jurămintele oştirii lui 
Dumnezeu, să fie lepădate steagurile taberei cereşti, Biserica să 
cadă şi să dea înapoi înaintea ereticilor, lumina să lase loc întune¬ 
ricului, credinţa vicleniei 2 , nădejdea deznădejdii, buna judecată 
rătăcirii, nemurirea morţii, dragostea urii, adevărul minciunii, 
Hristos Iui Antihrist. 

4. Şi astfel, pe bună dreptate, se ridică pe zi ce trece schismele şi 
ereziile, se înalţă mai multe şi mai viguroase, astfel încât, înmulţin- 
du-se cu pletele pline de şerpi, scot împotriva Bisericii, cu puteri 
sporite, tăria veninului lor, cât timp, cu sprijinul unora, li se dau 
puterea şi statornicirea, cât timp le este apărat botezul, în vreme ce 
credinţa, în vreme ce adevărul sunt trădate, iar ceea ce se săvârşeşte 
afară, împotriva Bisericii, se apără înăuntru, chiar în Biserică. 

IX. 1. Iar dacă la noi, frate preaiubit, este teamă de Dumne¬ 
zeu, dacă statornicia credinţei are putere, dacă păzim poruncile lui 
Hristos, dacă apărăm nestricată şi neatinsă sfinţenia miresei Lui, 
dacă stăruie în cugetele şi inimile noastre cuvintele Domnului: 

Socoteşti că atunci, când va veni Fiul Omului, va găsi credinţă 
pe pământ 

ca oşteni credincioşi ai lui Dumnezeu, care luptăm pentru 
Dumnezeu cu credinţă şi dăruire adevărată, să păzim cu bărbă¬ 
ţie plină de credinţă tabăra încredinţată nouă. 

2. Nici obiceiul, care s-a statornicit pe nesimţite la unii, nu 
trebuie să împiedice adevărul să iasă deasupra şi să învingă. Căci 

1 Măreţia, maiestas, poate mai adecvat: „înalta putere” a iui Dumnezeu. 

2 Viclenia, perfidia, este numele uneltirii şi trădării, în româna veche hiclenie. 

3 Luca XVIII, 8. 

obiceiul fără adevăr, este o rătăcire îmbătrânită. 1 Pentru ace¬ 
ea, lepădându-ne de greşeală, să urmăm adevărul, ştiind că şi la 
Ezdra adevărul învinge, precum scris este: 

Adevărul rămâne şi este tare în veac şi trăieşte şi stăpâneşte în 
vecii vecilor. Nu caută lafaţa oamenilor şi nu părtineşte, ci face cele 
ce sunt drepte şi, în judecata lui, nu este nimic nedrept. Este tăria, 
împărăţia, mărirea şi puterea tuturor veacurilor. Binecuvântat es¬ 
te Dumnezeul adevărului . 2 

Arătându-ne Adevărul acesta, Hristos spune în Evanghelia 
Sa: 

Eu sunt Adevărul? 

Pentru aceea, dacă suntem în Hristos şi-L avem pe Hristos în 
noi şi dacă rămânem în Adevăr, iar Adevărul rămâne în noi, să 
păstrăm cele ce sunt adevărate. 

X.l. Se întâmplă însă, prin îndărătnicia prejudecăţii şi încă¬ 
păţânării, ca cineva să apere mai degrabă cele strâmbe şi minci¬ 
noase ale sale, decât să îngăduie cele drepte şi adevărate ale al¬ 
tuia. Prevăzând acest lucru, Fericitul Apostol Pavel îi scrie lui 
Timotei şi îi arată că un episcop nu trebuie să fie certăreţ şi nici 
cârcotaş, ci blând şi ascultător 4 . Ascultător însă este acela care es¬ 
te domol şi cu blândeţe în răbdarea de a învăţa de la alţii. Căci se 
cade ca episcopii, nu numai să înveţe pe alţii, ci să şi înveţe de la 
alţii, fiindcă şi acela învaţă mai bine pe altul, care zilnic creşte şi 
sporeşte, învăţând de la alţii lucruri mai bune. 

2. Chiar acest lucru îl învaţă acelaşi Apostol Pavel, îndem¬ 
nând ca: 

1 Contrar argumentaţiei Sfântului Ciprian, hotărârea Papei avea de par¬ 
tea sa adevărul şi tradiţia. 

2 III Ezdra IV, 38-40. 

3 Ioan XIV, 6. 

4 Vezi II Timotei II, 24. 

Dacă altuia, care şade, i se va fi dezvăluit mai bine, cel dintâi 
să tacă . 1 

Insă mai scurtă este calea, la minţile cucernice şi curate, atât 
să părăsească greşeala, cât şi să găsească şi să scoată la iveală ade¬ 
vărul. Căci, dacă ne întoarcem spre capătul şi obârşia tradiţiei 
dumnezeieşti, încetează rătăcirea omenească şi, după ce s-a fost 
pătruns rostul tainelor cereşti, tot ce zăcea ascuns sub negura şi 
norul întunericului se descoperă în lumina adevărului. La fel, 
dacă canalul ce aduce apa, care curgea mai înainte din belşug şi 
cu dărnicie, se opreşte dintr-odată, oare nu se porneşte spre iz¬ 
vor, ca să se afle acolo pricina stricăciunii, dacă nu cumva canalul 
s-a uscat, fiindu-i secate puterile la izvor, ori dacă, întreg acolo şi 
curgând din plin mai departe, s-a pierdut pe drum. Astfel încât, 
dacă, prin vreo stricăciune de întrerupere sau spargere a canalu¬ 
lui, s-a întâmplat ca apa să nu mai curgă din belşug şi fără între¬ 
rupere, după ce canalul va fi fost refăcut şi întărit, apa adunată 
pentru folosul cetăţii şi pentru băut vine din nou fără pierdere şi 
cu acelaşi belşug, cu care pleacă de la izvor. 

3. Acest lucru trebuie să-l facă acum şi arhiereii lui Dumne¬ 
zeu, care păzesc sfintele învăţături, astfel încât, dacă adevărul 
va şovăi şi se va clătina vreodată, să ne întoarcem atât la izvorul 
Domnului, cât şi la tradiţia Evangheliei şi Apostolilor şi, de aco¬ 
lo, să se pornească rânduiala lucrării noastre, de unde a pornit 
atât şirul, cât şi începutul nostru. 

XI. 1. Căci ni s-a lăsat că unul este Dumnezeu, şi unul Hris- 
tos, şi una singură nădejdea, şi credinţa, şi una singură Biserica 
şi unul singur Botezul, rânduit numai în Biserica cea una, şi de a 
cărei unitate cine s-a depărtat trebuie să se găsească împreună cu 
ereticii. Dacă-i apără pe aceştia împotriva Bisericii, atunci lovesc 
taina predaniei lui Dumnezeu. 


Vezi I Corinteni XIV, 30. 

2. Taina acestei unităţi o vedem arătată chiar şi în Cântarea 
Cântărilor, ca din partea lui Hristos, Care spune: 

Eşti grădină încuiată, sora mea, mireasă, izvor pecetluit, fân¬ 
tână de apă vie, rai cu rod de poame} 

Iar dacă Biserica Lui este grădină încuiată şi izvor pecetluit, 
în ce fel poate intra în această grădină sau poate bea din izvorul 
ei cel care nu este în Biserică? 

3. Chiar şi Petru, arătând şi apărând unitatea, ne-a încredin¬ 
ţat şi ne-a amintit, că nu ne putem mântui decât printr-unul Bo¬ 
tez, cel al Bisericii celei una. 

în arca lui Noe, zice el , puţini, adică opt suflete de oameni, s-au 
mântuit prin apă, Botez care vă va mântui şi pe voi. 1 2 

Prin această cale scurtă şi duhovnicească a arătat limpede tai¬ 
na unităţii, căci, precum în acel Botez al lumii, prin care s-a cu¬ 
răţit veche nelegiuire, cel care nu a fost în corabia lui Noe nu s-a 
putut mântui prin apă, tot astfel, nici acum, nu se poate socoti 
mântuit prin Botez cel care nu s-a botezat în Biserica, cea înte¬ 
meiată pe unitatea în Domnul, întru taina corăbiei unice. 

XII. Astfel, frate preiubit, se păzeşte de noi şi se ţine, prin 
adevărul dovedit şi bine cunoscut, ca toţi cei care se întorc de la 
erezie la Biserică să se boteze cu unul şi legiuitul Botez al Bise¬ 
ricii, lăsându-i deoparte pe cei ce apucaseră a se boteza mai îna¬ 
inte în Biserică şi trecuseră astfel la eretici. Prin urmare, trebuie 
ca aceştia, când se întorc, după ce se vor fi pocăit, să fie primiţi 
numai prin punerea mâinii şi să fie puşi iarăşi de către păstor în 
staulul de unde se depărtaseră. 

Iţi doresc, preaiubite frate, să fii mereu bine sănătos. 


1 Cântarea Cântărilor 1,12. 

2 1 Petru III, 20-21. 

Firmilianus 1 doreşte sănătate fratelui în Domnul, 
Ciprian 


I. 1. Am primit prin preaiubitul nostru diacon Rogatianus, 
trimis de voi, scrisoarea pe care ne-ai scris-o, frate preaiubit, şi 
am mulţumit foarte mult lui Dumnezeu, pentru că am avut par¬ 
te ca, cei ce suntem despărţiţi trupeşte unul de celălalt, să fim îm¬ 
preună în duh, nu ca şi cum am locui într-un singur ţinut, ci în 
acelaşi timp, în una şi aceeaşi casă. 

2. Pentru că trebuie s-o şi spunem, că şi casa duhovnicească a 
lui Dumnezeu una singură este. 

Căci, în zilele cele de pe urmă, zice, se va arăta muntele Dom¬ 
nului şi casa Domnului peste vârfurile munţilor? 

In aceasta se adună cei care vin cu bucurie, după cum într-un 
psalm i se cere acest lucru Domnului, anume, să locuim în casa lui 
Dumnezeu în toate zilele vieţii. Aici, ca şi în alt loc, s-a arătat des¬ 
luşit că la cei sfinţi este mare dorinţa de-a se aduna împreună. 

lată, spune, ce lucru bun şi plăcut este ca fraţii să locuiască 
împreună? 

II. 1. Intr-adevăr, unirea, şi pacea, şi înţelegerea fac cea mai 
mare plăcere, nu numai oamenilor credincioşi şi care cunosc 


1 Episcop în Cezareea Capadociei. 

2 Isaia II, 2. 

3 Psalmi CXXI.l. 

adevărul, ci chiar şi îngerilor din cer, care, spune cuvântul lui 
Dumnezeu, au bucurie pentru un singur păcătos care se pocăieş- 
te 1 şi se întoarce la legătura unităţii. 

2. De bună seamă, acest lucru nu s-ar spune despre îngerii 
care îşi au sălăşluirea în ceruri, dacă n-ar fi uniţi cu noi chiar ei 
înşişi, care se bucură de unirea noastră, precum, dimpotrivă, tot 
astfel se întristează când văd minţile despărţite şi voinţele po¬ 
trivnice ale unora, ca şi cum nu ar chema pe unul şi acelaşi Dum¬ 
nezeu, ci, certaţi şi despărţiţi unii de alţii, n-ar mai putea avea 
nici o înţelegere sau un cuvânt între ei. 

3. Numai că noi îi putem fi recunoscători lui Ştefan 2 pentru 
un lucru, şi anume pentru că, prin neomenia lui, s-a întâmplat 
să avem acum dovada credinţei şi înţelepciunii voastre. Şi totuşi, 
chiar dacă noi am căpătat acest har al binefacerii din pricina lui 
Ştefan, totuşi el nu a săvârşit lucruri vrednice de binefacere si de 
slavă. Căci nici Iuda, în viclenia sa şi în trădarea săvârşită în chip 
ticălos împotriva Mântuitorului, nu poate fi socotit vrednic, ca 
şi cum el însuşi ar fi oferit pricina unor atât de mari binefaceri, 
încât datorită lui lumea şi mulţimea neamurilor a fost izbăvită 
prin pătimirea Domnului. 

III.l. Dar, deocamdată, să fie lăsate deoparte cele săvârşite 
de Ştefan, pentru ca, în vreme ce ne amintim de îndrăzneala şi 
obrăznicia lui, să nu ne pricinuim o tristeţe mai îndelungată din 
cauza faptelor săvârşite în chip necinstit de către el. însă, în pri¬ 
vinţa voastră, cunoscând faptul că aţi hotărât după rânduiala 
adevărului şi înţelepciunea lui Hristos acest lucru, care se cer¬ 
cetează acum, am tresăltat cu mare bucurie şi am mulţumit lui 
Dumnezeu, căci am aflat Ia fraţi aşezaţi atât de departe o atât de 
mare unitate a credinţei şi adevărului. 

‘Vezi LucaXV,7. 

1 în text: Ştefan. 

2. Căci harul lui Dumnezeu are putere să alăture şi să uneas¬ 
că, prin legătura iubirii şi unităţii, chiar şi cele ce par că sunt des¬ 
părţite de o prea mare întindere de pământ, după cum şi odi¬ 
nioară pe Iezechiel şi Daniel, mai târzii în timp, despărţiţi prin 
vremuri de Iov şi Noe, care fuseseră mai înainte, lucrarea minu¬ 
nată a lui Dumnezeu i-a unit cu legătura simţirii într-un duh, 
astfel încât, deşi erau depărtaţi la mari răstimpuri, gândeau to¬ 
tuşi la fel, datorită inspiraţiei dumnezeieşti. 

3. Acest lucru îl aflăm acum şi la voi, anume că, deşi sunteţi 
despărţiţi de noi în cele mai îndepărtate ţinuturi, dovediţi totuşi 
că sunteţi uniţi cu noi în cuget şi în duh. Pentru că tot acest lu¬ 
cru se face prin dumnezeiasca unitate. De vreme ce unul şi ace¬ 
laşi este Domnul, Care locuieşte în noi, El peste tot uneşte şi 
alătură pe ai Săi, prin legătura unităţii. De aici a ieşit pe tot pă¬ 
mântul glasul acestora, care aleargă repede în duhul unităţii, fi¬ 
indcă au fost trimişi de Domnul: de asemenea, nu le e de nici un 
folos unora că îşi sunt foarte apropiaţi şi legaţi trupeşte, dacă cu 
sufletul şi cu mintea sunt despărţiţi, de vreme ce în nici un chip 
nu pot fi adunate la un loc sufletele, care s-au rupt de unitatea 
Iui Dumnezeu. 

Căci iată, zice, cei care se depărtează de Tine vor pieri . 1 

4. Dar asemenea oameni vor ajunge sub judecata Domnului, 
din vina lor, îndepărtându-se de cuvintele Lui, Care roagă stăru¬ 
itor pe Tatăl pentru unitate şi spune: 

Tată, precum Eu şi cu Tine una suntem, fa ca tot astfel să fie şi 
aceştia în noi? 

IV. 1. Noi însă, pe cele scrise de voi, le-am luat ca fiind ale 
noastre şi nu le-am citit în fugă, ci, reluându-le adesea, le-am 


1 Psalmi LXXII, 26. 

2 Ioan XVII, 21. 

păstrat în amintire 1 . Căci nu dăunează mântuirii nici să descoşi 
aceleşi lucruri pentru a întări adevărul, nici chiar să adaugi altele 
pentru a întregi dovada. 

2. Iar dacă va fi fost adăugat ceva de către noi, nu s-a adăugat 
pentru că s-ar fi spus de către voi prea puţin, ci, deoarece cuvân¬ 
tul dumnezeiesc întrece firea umană şi mintea noastră nu poate 
cuprinde întregul şi desăvârşirea. Pentru aceasta este atât de ma¬ 
re numărul profeţilor, pentru ca felurita şi dumnezeiasca înţe¬ 
lepciune să fie propovăduită de mai mulţi. De aceea, se şi porun¬ 
ceşte primului vorbitor să tacă în prorocie, dacă unui al doilea i 
s-a dezvăluit [mai mult]. 2 

3. Din această cauză, se întâmplă negreşit la noi că, în fiecare 
an, preoţii bătrâni 3 şi întâistătătorii ne adunăm la un loc, pentru 
a rândui cele lăsate în grija noastră, astfel încât, dacă sunt lucruri 
prea grele, să fie hotărâte în adunarea obştească, să se caute leac 
prin pocăinţă, chiar şi pentru cei căzuţi şi cei răniţi de diavol, du¬ 
pă îmbăierea mântuitoare, nu ca şi cum ar dobândi iertarea păca¬ 
telor de la noi, ci ca prin noi să se întoarcă la înţelegerea greşelilor 
lor şi să fie îndemnaţi să dea mai deplină mulţumire Domnului. 

V.l. Insă, fiindcă împuternicitul trimis de voi se grăbea să se 
întoarcă la voi şi îl silea timpul iernii, am răspuns în scris, pe cât 
am putut, celor scrise de voi. 

2. De bună seamă, cu privire la ceea ce a spus Ştefan, anume 
că Apostolii au oprit să fie botezaţi cei care vin din erezie şi au 

1 Dovadă că Firmilianus a fost puternic marcat de poziţia Sfântului Ci- 
prian şi a episcopilor africani. 

2 Vezi I Corinteni XIV, 30. 

3 Termenul, seniores, utilizat de Firmilianus, episcop în Cezareea Capado- 
ciei, în Orientul grec, traduce pe irpeojEiÎTepoi (de unde prezbiteri), cu sensul 
de „preoţi (bătrâni)”. 

transmis urmaşilor că trebuie să păzească aceasta, voi aţi răspuns 
foarte bine, că nimeni nu este atât de neghiob, încât să creadă 
că Apostolii au lăsat aceasta, de vreme ce este limpede că înseşi 
aceste erezii blestemate şi respingătoare au apărut după aceea. Se 
poate astfel afla că şi Marcion 1 , ucenicul lui Cerdon, târziu după 
Apostoli şi la multă vreme după ei, a introdus o datină nelegiu¬ 
ită împotriva lui Dumnezeu, şi chiar şi Apelles, alăturându-se la 
blasfemia acestuia, a adăugat multe alte noi şi mai grele lucruri 
potrivnice credinţei şi adevărului. Dar se cunoaşte bine şi tim¬ 
pul lui Valentin şi Vasilide 2 , pentru că şi aceştia s-au răzvrătit 
prin minciunile lor ticăloase împotriva Bisericii lui Dumnezeu, 
la multă vreme după Apostoli. 

3. Este lucru ştiut, că şi ceilalţi eretici au adus mai târziu sec¬ 
tele 3 lor ticăloase şi născocirile lor viclene, fiecare cu rătăcirea ei: 
este ştiut că toti aceştia s-au osândit ei înşişi si că, încă înaintea 
Zilei Judecăţii, au rostit împotriva lor înşile o sentinţă ce nu în¬ 
găduie iertare. Cel care încuviinţează botezul acestora ce altce¬ 
va face, decât să se alăture lor si să se osândească el însusi, facân- 
du-se tovarăş cu asemenea oameni? 

VI. 1. Insă faptul că cei care se află la Roma nu observă 4 întru 
totul cele ce le-au fost lăsate tuturor de la început şi caută în za¬ 
dar întemeierea în Apostoli îl poate şti oricine chiar din aceea 
că, în privinţa prăznuirii zilelor Paştelui 5 şi în privinţa multor 

1 Marcion, născut la începutul veacului al II-lea, a fost combătut de Ter- 
tulian mAdversus Marcionem. Mentorul său, Cerdon, rămâne necunoscut. 

2 Valentin a trăit la Roma în timpul Papei Hyginus, pe la 140. Pare că Va¬ 
silide a murit în 130. 

3 Secte, sectae (din secarej, „tăieturi, rupturi, sfâşieri”, corespunzător lui 
„haereseis”, după alplcrtiţ „erezii.” 

4 Observă, ob-servare, „a păzi, a păstra”. 

5 La Roma şi în Apus se sărbătorea Paştele în Duminica de după 14 mar¬ 
tie; în Răsărit se sărbătorea chiar 1a această dată. 

altor taine ale credinţei, vede că la aceia sunt anumite deosebiri 
şi că acolo nu sunt păzite întocmai toate care sunt ţinute la Ieru¬ 
salim. Astfel, chiar Ia ceilalţi şi în foarte multe provincii, multe 
lucruri sunt deosebite după felurimea locurilor şi oamenilor, dar 
din această cauză nu s-a făcut vreodată îndepărtare de pacea şi 
unitatea Bisericii Universale. 

2. Ştefan a cutezat acest lucru, rupând de voi pacea, pe care 
întotdeauna înaintaşii lui au păzit-o împreună cu voi prin iubire 
şi cinstire împărtăşită, ba chiar defăimând pe Fericiţii Apostoli 
Petru şi Pavel, ca şi cum ar fi lăsat acest lucru tocmai ei, care au 
blestemat în Epistolele lor pe eretici şi ne-au îndemnat să ne fe¬ 
rim de ei. De aici se vădeşte faptul că aceasta este o datină ome¬ 
nească, ce apără pe eretici şi pretinde că ei au Botezul, care nu es¬ 
te decât al uneia singure Biserici. 

VII. 1. Dar aţi dat bun răspuns şi pentru acea parte din scri¬ 
soare unde Ştefan a spus că „până şi ereticii înşişi se înţeleg în 
botez” şi că „cei ce vin la ei, trecând de la o sectă la alta, nu se bo¬ 
tează, ci doar intră în comuniune”, ca şi cum şi noi ar trebui să 
facem acest lucru. 

2. In acest loc, cu toate că voi aţi dovedit de acum îndeajuns că 
este de tot râsul ca cineva să urmeze pe cei care rătăcesc, totuşi noi 
adăugăm, pe lângă acestea, că nu este de mirare dacă ereticii fac 
aşa, ei care, deşi se deosebesc în unele lucruri mai mărunte, totuşi, 
în acesta, care este cel mai însemnat, păstrează una şi aceeaşi înţe¬ 
legere, anume să hulească pe Creator, plăsmuindu-şi anumite vise 
şi nălucirea unui Dumnezeu necunoscut. De bună seamă, aceas¬ 
tă înţelegere în privinţa zădărniciei Botezului lor este la fel cu cea 
privitoare Ia respingerea adevărului Dumnezeirii. 

3. Fiindcă ar dura mult să răspunsul la fiecare dintre acestea, 
fie ele nelegiuiri, fie lucruri deşarte, ajunge să spun pe scurt, în- 

tr-un cuvânt, un singur lucru, anume că cei ce nu-L au pe Ta¬ 
tăl adevărat Domn nu pot ţine nici adevărul Fiului şi nici pe al 
Sfântului Duh, după cum chiar aceia, care sunt numiţi catafri- 
gieni şi se străduiesc a aduce cu de-a sila noi profeţii, nu-L pot 
avea nici pe Fiul ori pe Sfântul Duh. De-i întrebăm pe aceştia, 
pe Care Hristos îl propovăduiesc, vor răspunde că pe Cel care a 
trimis Duhul prin Montanus şi a grăit prin Prisca. Când băgăm 
de seamă că la aceştia nu a fost Duhul adevărului, ci al rătăcirii, 
cunoaştem că cei care primesc profeţia lor mincinoasă împotriva 
credinţei lui Hristos nu-L pot avea pe Hristos. 

4. Dar nici ceilalţi eretici de orice fel, dacă s-au despărţit de 
Biserica lui Dumnezeu, nu pot avea nici putere, nici har, de vre¬ 
me ce toată puterea şi harul au fost aşezate în Biserică, unde stau 
în frunte cei cu mai multă vechime, care au puterea şi de a bote¬ 
za, şi de a pune mâna deasupra şi de a rândui 1 . Căci, precum nu-i 
este îngăduit ereticului să rânduiască, nici să pună mâna deasu¬ 
pra, tot astfel nu e slobod nici să boteze, nici să săvârşească ce¬ 
va cu sfinţenie şi în chip duhovnicesc, de vreme ce este străin de 

sfinţenia duhovnicească si îndumnezeitoare. 

» > 

5. Noi, cei întruniţi mai înainte la Iconiu 2 , care este un loc în 
Frigia, adunându-ne împreună din Galatia şi Cilicia şi din celelal¬ 
te ţinuturi foarte apropiate, am întărit tocmai aceasta, anume că 
trebuie să ne ţinem neclintiţi şi să ne apărăm împotriva ereticilor, 
atunci când acest lucru este pus la îndoială de către unii. 

VIII. 1. Şi, fiindcă Ştefan şi cei care-1 încuviinţează pretind că 
iertarea păcatelor şi a doua naştere pot avea loc la cei care înşişi 
mărturisesc că nu au Duh Sfânt, să ia seama şi să înţeleagă faptul 

1 A rândui, ordinare , a numi şi a unge, a înscăuna preoţi şi episcopi. 

2 La acest sinod (în 220), ca şi la cel de la Cartagina, s-a pus aceeaşi pro¬ 
blemă. în Răsărit, ca şi în Africa, exista tradiţia ţinerii unor sinoade anuale. 

că naşterea duhovnicească nu poate fi fără de Duhul, după cum 
şi Fericitul Apostol Pavel, pe cei care fuseseră botezaţi de Ioan, 
mai înainte de a fi fost trimis de Domnul Duhul Sfânt, i-a bote¬ 
zat din nou cu Botezul duhovnicesc şi a pus astfel mâna deasu¬ 
pra lor, ca să primească Duh Sfânt. 

2. Dar cum e cu putinţă ca, de vreme ce vedem că Pavel, după 
Botezul lui Ioan, a botezat din nou pe ucenicii săi, noi să stăm la 
îndoială în a-i boteza pe aceştia, care vin de la erezie la Biserică şi 
după ungerea lor în afara legii şi profană? Dacă nu cumva Pavel 
a fost mai mic decât aceşti episcopi de acum, încât ei, numai prin 
simpla punere a mâinii deasupra, pot da Duh Sfânt ereticilor ca¬ 
re vin, iar Pavel nu a fost vrednic să dea Duh Sfânt prin punerea 
mâinii asupra celor botezaţi de Ioan, decât după ce i-a botezat 
mai înainte chiar prin Botezul Bisericii. 

IX. 1. Este lipsit de noimă chiar şi acel lucru, anume să creadă 
că nu trebuie să se întrebe cine este cel care a botezat 1 , pentru că 
cel care s-a botezat ar fi dobândit harul prin invocarea Treimii 
de nume a Tatălui si a Fiului si a Sfântului Duh. Prin urmare, 
aceasta va fi înţelepciunea, despre care scrie Pavel că se află în cei 
desăvârşiţi 2 , astfel încât cel care este în Biserică desăvârşit şi înţe¬ 
lept fie să apere acest lucru, fie sâ-1 creadă, anume că această in¬ 
vocare a numelor este singură de ajuns, pentru iertarea păcatelor 
şi sfinţirea în Botez, când, de bună seamă, acestea au loc atunci 
când şi cel care botează are Duh Sfânt, iar Botezul însuşi nu este 
rânduit fără Duhul. 

2. Dar ei spun că cel care se botează în orice fel în afară poa¬ 
te dobândi harul Botezului prin mintea şi credinţa sa. Chiar 

1 Firmilianus ignoră parcă (voit) îndreptăţirea Botezului: exopereoperato, 
„prin faptul în sine”, independent de vrednicia celui care-1 administrează.. 

2 Vezi I Corinteni II, 6. 

şi acest lucru este fără îndoială de tot râsul, ca şi cum, mintea 
strâmbă poate aduce la sine din cer sfinţirea celor drepţi, ori cre¬ 
dinţa mincinoasă adevărul celor credincioşi. Insă că nu toţi cei 
ce invocă numele Iui Hristos pot fi ascultaţi şi invocaţia lor poate 
dobândi har o arată însuşi Domnul, când spune: 

Mulţi vor veni în numele Meu, zicând: „eu sunt Hristosurşi 
vor amăgi pe mulţi . 1 

în sfârşit, nu este nici o deosebire între profetul mincinos şi 
eretic. Căci, precum acela amăgeşte în numele Iui Dumnezeu 
sau al lui Hristos, tot astfel înşală acesta în Taina Botezului. Şi 
unul şi celălalt se sprijină pe minciună pentru a înşela nădejdile 
oamenilor. 

X. 1. Dar vreau să vă vorbesc despre o poveste ce s-a întâmplat 
la noi, privitoare tocmai la acest fapt. înainte cu aproape două¬ 
zeci şi doi de ani, în vremurile de după împăratul Alexandru 2 , 
s-au petrecut aici multe nenorociri şi necazuri, fie de-a valma 
împotriva tuturor oamenilor, fie numai împotriva creştinilor: au 
fost chiar foarte multe şi dese cutremure de pământ, încât, atât 
prin Capadocia, cât şi prin Pont, multe s-au prăbuşit, chiar şi 
unele cetăţi au fost înghiţite în adânc, trase în hăul pământului 
despicat, încât de aici s-a iscat împotriva noastră şi această pri¬ 
gonire grea a numelui, care, după lunga pace din ultima vreme, 
ivită pe neaşteptate de pe urma unui rău neprevăzut şi neobişnu¬ 
it, s-a făcut mai înspăimântătoare în a tulbura poporul nostru. 
Atunci a fost guvernator în provincia noastră Severianus, un pri¬ 
gonitor crud şi înspăimântător. 

2. Şi, în timp ce credincioşii se aflau în această prigoană şi fu¬ 
geau care încotro de teama persecuţiei şi îşi părăseau ţinuturile 
strămoşeşti, plecând în alte părţi (căci aveau putinţa de-a scă- 

1 Marcu XIII. 6. 

2 Este vorba de Alexandru Sever, după moartea căruia, în 235, s-a declanşat 
persecuţia din vremea lui Maximinus (cf. Eusebiu, Hist. EccLVl, 28). 

pa, deoarece prigoana aceea nu a fost în toată lumea, ci locală), 
s-a ivit aici pe neaşteptate o femeie care, aflată în extaz, se arăta 
a fi prorocită şi se purta ca şi cum era plină de Sfântul Duh. Şi 
într-atât era stăpânită de lucrarea unor demoni de seamă, căci, 
pentru lung timp, a îngrijorat şi a înşelat pe fraţii creştini, să¬ 
vârşind unele lucruri năucitoare şi ciudate, şi făgăduia că va face 
să se cutremure pământul. Dar asta, nu pentru că demonul ar fi 
avut o atât de mare putere, încât să fie în stare a cutremura pă¬ 
mântul, sau a zgâlţâi vreo stihie prin forţa lui, ci pentru că une¬ 
ori duhul cel rău, preştiutor şi cunoscător al faptului că avea să 
fie un cutremur de pământ, se prefăcea că va face chiar el acest 
lucru, pe care-1 vedea că se va întâmpla. 

3. Prin aceste minciuni şi lăudăroşenii supusese minţile uno¬ 
ra, încât îi dădeau ascultare şi-I urmau, oriîncotro le poruncea 
şi-i ducea; o făcea pe acea femeie să meargă, chiar în sălbatica 
iarnă, cu picioarele goale prin zăpezile aspre, fără a fi vătămată 
în vreun fel sau rănită în acea alergare; spunea chiar că se gră¬ 
beşte spre Iudeea şi Ierusalim, scornind faptul că ar fi venit de 
acolo. 

4. A înşelat şi un preot de ţară, la fel şi pe un altul, diacon, ca 
să aibă legături necurate cu aceeaşi femeie: lucrul acesta a fost 
descoperit la puţin timp după aceea. Dar, pe neaşteptate, îi apă¬ 
ru în faţă un exorcist, bărbat încercat şi foarte priceput în ce pri¬ 
veşte învăţătura credinţei, care, mânat chiar de rugămintea foar¬ 
te multor fraţi, ce se arătau a fi ei înşişi tari în credinţă şi vrednici 
de laudă, s-a ridicat împotriva acelui duh rău, spre a-1 învinge. 
Acesta, printr-o iscusită înşelătorie, vestise, chiar cu puţin îna¬ 
inte, că va veni unul potrivnic şi ispititor, care nu-1 crede. Totuşi 
acel exorcist, inspirat de harul lui Dumnezeu, i-a stat împotri¬ 
vă cu bărbăţie şi a arătat că acela, care mai înainte era socotit un 
sfânt, este un duh cu totul necurat. 

5. Ei bine, acea femeie, care mai înainte, prin urzelile şi în¬ 
şelătoriile demonului, punea la cale multe lucruri spre amăgi¬ 
rea credincioşilor, între altele, prin care înşelase pe foarte mulţi, 
a îndrăznit în repetate rânduri chiar şi acest lucru, anume să se 
prefacă că ea, chiar prin invocaţia neschimbată 1 , sfinţeşte pâinea 
şi face Euharistia şi aduce Domnului jertfa, nu fără taina obişnu¬ 
itei rostiri cu glas tare, ba chiar că botează pe mulţi, însuşindu-şi 
fără drept cuvintele folosite şi legiuite ale întrebării, încât părea 
că nu se depărtează cu nimic de rânduiala Bisericii. 

XI.1. Aşadar, ce vom spune despre Botezul acestuia, cu care, 
prin femeie, a botezat demonul cel necurat? Oare nu-1 îndrep¬ 
tăţesc Ştefan si cei care-1 încuviinţează, mai cu seamă că nu i-a 
lipsit Simbolul 2 Treimii şi nici întrebarea legiuită în Biserică? Se 
poate crede dată iertarea păcatelor sau săvârşită după rânduială 
naşterea din nou prin îmbăierea mântuitoare acolo, unde toa¬ 
te, deşi sub chipul adevărului, totuşi s-au înfăptuit printr-un de¬ 
mon? Numai dacă cei care susţin botezurile ereticilor pretind că 

1 Cuvintele lui Firmilianus, care pot părea pleonastice în exprimarea ana- 
forei euharistice, se pot explica cunoscând ritualul slujbei [messa], ori cele mai 
vechi texte în domeniu. Astfel, anafora, avacjiopa, propriu-zisă este preceda¬ 
tă de un fel de epicleză, invocatio, eit(KX»)<nţ, care invocă coborârea Sfântului 
Duh asupra pâinii şi vinului, pentru a le preschimba în Trupul şi Sângele Mân¬ 
tuitorului; de aici formula invocatione non contemptibili sanctificare panem, 
aflată la început. Apare îndată redarea cinci, cu Hristos, EU^aptaTYjcraţ, dând 
harul, în această ordine şi la Firmilianus: panem sanctificare apoi eucharistiam 
facere. Apoi, după sfinţire, are loc jertfa (anafora Sfântului Marcu): croi' Ik tuv 
owv Scâpuv 7rpo£0)jicafcEv; offerimus tibi hune panem etcalicem, de unde, în final, 
la Firmilianus: sacrificium Domino offeret. Sintagma non sine sacramento soli- 
taepraedicationis indică respectarea întocmai a ritualului, rostirea cu voce tare 
praedicatio , Kvjpuyjca, păstrat în liturgia răsăriteană. (Cf. BatifFoI, Et. d’histoire 
et de theologiepositive, pp. 327-384; apud L.C. Bayard, Saint Cyprien, Cores- 
pondence, Les Belles Lettres, Paris, 1925, vol.II, pp. 297-298). 

1 Simbolul Treimii, aici symbolum Trinitatis, este acel crupjîdXov r»jş 
TrtoTEwţ, regulafidei, numit şi Crezul Apostolic şi rostit după rânduială în Bi¬ 
serica Universală cea una. 

şi demonul a dat harul Botezului în numele Tatălui şi al Fiului 
şi al Sfântului Duh. La ei este fără îndoială aceeaşi rătăcire, este 
însăşi înşelătoria demonilor, de vreme ce la ei nu este în nici un 
chip Sfântul Duh. 

XII. Oare ce fel de lucru este acela pe care-1 vrea Ştefan? Vrea 
oare ca prezenţa şi sfinţenia lui Hristos să fie în aceia care se bo¬ 
tează la eretici? Dacă nu cumva Apostolul minte când spune: 

Câţi în Hristos v-aţi botezat, în Hristos v-aţi îmbrăcat \ 

de bună seamă, cel care s-a botezat acolo în Hristos a îmbră¬ 
cat pe Hristos. Insă, dacă a îmbrăcat pe Hristos, a putut primi şi 
Sfântul Duh, care a fost trimis de Hristos, şi în zadar celui care 
vine la noi îi este pusă mâna deasupra, pentru a primi Duhul: 
afară numai dacă despart Duhul de Hristos, astfel încât Hristos 
să fie într-adevăr la eretici, însă să nu fie acolo la ei Sfântul Duh. 

XIII. 1. Să trecem însă pe scurt şi prin celelalte, care ne-au fost 
spuse din belşug şi foarte cuprinzător de către voi, căci preaiubi¬ 
tul nostru diacon Rogatianus se grăbeşte foarte tare spre voi. 

2. Urmează acel lucru despre care trebuie să-i întrebăm pe cei 
care-i apără pe eretici, anume dacă Botezul lor este trupesc sau 
duhovnicesc. Căci, dacă este trupesc, cu nimic nu se deosebesc 
de iudei prin Botezul de care aceia se folosesc, astfel încât în acea 
îmbăiere comună şi lumească, se spală numai murdăriile. Dacă 
însă este duhovnicesc, în ce fel poate fi duhovnicesc Botezul la 
aceia la care nu este Sfântul Duh? Şi, prin acest fapt, apa cu ca¬ 
re sunt udaţi este pentru aceia numai o îmbăiere trupească, nu 
Taina Botezului. 

XIV. l. Iar că, dacă Botezul ereticilor poate avea renaşterea 
celei de-a doua naşteri, cei care se botează la aceia nu trebuie so¬ 
cotiţi eretici, ci fii ai lui Dumnezeu, căci a doua naştere, care este 


2 Galateni 111,27. 

în Botez, naşte fiii lui Dumnezeu. Dacă însă Mireasa lui Hristos 
este una singură, care este Biserica Universală, aceasta însăşi este 
singura care naşte fii lui Dumnezeu. Iar miresele lui Hristos nu 
sunt mai multe, de vreme ce Apostolul spune: 

V-am logodit unui singur bărbat, ca să vă înfăţişez lui Hristos, 
fecioară sfântă 1 şi 

Ascultă, fiică, şi vezi şi pleacă urechea ta şi uită de poporul tău, 
căci a poftit împăratul frumuseţea ta 2 şi 

Vino din Liban, mireasa mea, şi sosind vei trece de începutul 
credinţei 3 şi 

Am intrat în grădina mea, mireasa mea . 4 

Vedem că peste tot este înfăţişată o singură persoană, fiindcă 
mireasa este una singură. 

2. Nu este însă una cu noi sinagoga 5 ereticilor, fiindcă nici 
mireasa nu este o păcătoasă şi o desfrânată. De aceea nu poate 
naşte fii lui Dumnezeu. Iar dacă, după cum îi pare lui Ştefan, ere¬ 
zia naşte într-adevăr şi leapădă, atunci Biserica îi ridică pe cei le¬ 
pădaţi şi îi hrăneşete ea însăşi ca pe ai săi pe cei pe care nu i-a năs¬ 
cut, cu toate că nu poate fi mamă a unor fii străini! Şi de aceea 
Domnul nostru Hristos, arătând că una este Mireasa Sa şi pro¬ 
clamând taina unităţii ei, spune: 

Cel ce nu este cu mine este împotriva mea şi cel ce nu adună cu 
Mine risipeşte. 6 

Căci dacă Hristos este împreună cu noi, ereticii nu sunt cu noi, 
prin urmare, ereticii sunt împotriva lui Hristos: şi dacă noi adunăm 
cu Hristos, apoi ereticii nu adună cu noi, fără îndoială ei risipesc. 

1 II Corinteni XI, 2. 

2 Psalmi XLIV, 12-13. 

3 Cântarea Cântărilor IV, 8. 

1 Cântarea Cântărilor V, 2. 

2 Sinagoga, synagoga, termen grec, crwa.yoyy\, aplicat de regulă adunării 
iudeilor, marcându-se egalitatea de tratament a acestora cu haeretici. 

3 Luca XI, 23. 

XV. 1. Dar neapărat nu trebuie să trecem cu vederea nici ce¬ 
ea ce s-a spus de către voi, anume că Biserica, după Cântarea 
Cântărilor 1 , este o grădină încuiată şi fântână pecetluită, rai 2 cu 
pomi roditori. Insă cei care n-au intrat niciodată în această gră¬ 
dină şi n-au văzut grădina sădită de Dumnezeu Creatorul, în 
ce fel vor putea oferi cuiva apa vie a îmbăierii mântuitoare din 
fântâna care este încuiată înăuntru şi însemnată cu pecetea lui 
Dumnezeu? 

2. Insă, de vreme ce nici arca lui Noe nu a fost nimic altceva 
decât taina Bisericii lui Hristos, care atunci, când toţi cei de afa¬ 
ră piereau, i-a izbăvit numai pe aceia, care au fost înăuntrul ei, 
noi suntem învăţaţi desluşit că trebuie să veghem la unitatea Bi¬ 
sericii, după cum a spus şi Petru: 

Astfel şi pe noi în chip asemănător ne va mântui BotezulP, 

arătând că, în felul în care cei care nu au fost cu Noe în co¬ 
rabie, nu numai că nu au fost curăţiţi şi mântuiţi prin apă, ci pe 
dată au pierit în acel potop, tot astfel şi acum, cei care nu sunt cu 
Hristos în Biserică vor pieri afară, de nu se întorc cu pocăinţă Ia 
singura şi mântuitoarea îmbăiere a Bisericii. 

XVI. l. Insă ce fel este hotărârea si cât de mare orbirea aces- 

> 

tuia, care spune că iertarea păcatelor poate fi dată la sinagogile 
ereticilor şi nici nu rămâne statornic pe temelia unei singure Bi¬ 
serici, care a fost odată aşezată de Hristos pe piatră 4 , de unde se 
poate înţelege faptul că Hristos i-a spus numai lui Petru: 

4 Vezi Cântarea Cântărilor IV, 12-13. 

5 Termenul paradisus transliterează grecescul 7tapâ8eicroţ, ia rândul său 
preluat din persană: pairidaeza, „grădină” de agrement. Vezi şi grădinile sus¬ 
pendate ale Semiramidei, una din cele şapte minuni ale lumii vechi. 

‘Vezi I Petru III, 21. 

2 Piatra este desigur Sf. Petru, cu numele derivat de la: petra/■nirpa. (ara- 
maic kefa „stâncă”). 

Orice vei lega pe pământ, legate vor fi şi în ceruri, şi orice vei 
dezlega pe pământ, dezlegate vor fi şi în ceruri . 1 

Şi iarăşi, în Evanghelie, când a suflat numai 2 asupra Aposto¬ 
lilor, Hristos spunând: 

Luaţi Duh Sfânt. De veţi ierta păcatele cuiva, vor fi iertate ace¬ 
luia; iar dacă le veţi ţine pe ale cuiva, ţinute vor fi? 

Aşadar, puterea iertării păcatelos s-a dat Apostolilor şi Bise- 
riciilor pe care aceia, trimişi fiind de Hristos, le-au întemeiat, şi 
episcopilor, care le-au urmat lor, după rânduiala înlocuirii. 

2. Insă, vrăjmaşii uneia singure Biserici universale, în care 
suntem noi, cât şi potrivnicii noştri, ai celor care urmăm Apos¬ 
tolilor, năzuind împotriva noastră la episcopate neîngăduite lor 
şi ridicând altare lumeşti, ce altceva sunt decât Core şi Datan 
şi Abiron, nelegiuiţi ce urmează a primi aceleaşi pedepse ca şi 
aceia, dimpreună cu cei care-i încuviinţează? Precum, chiar şi 
atunci, părtaşii şi susţinătorii lor au pierit printr-o moarte ase¬ 
mănătoare cu a acelora. 

XVII.l. Dar şi eu, în acest loc, mă supăr pe bună dreptate pe 
această prostie atât de limpede şi vădită a lui Ştefan, pentru că cel 
care se laudă astfel din scaunul episcopatului său şi pretinde că el 
păstrează moştenirea lui Petru, pe care s-au aşezat temeliile Bise¬ 
ricii, aduce multe alte pietre şi aşază temeliile multor altor bise¬ 
rici, de vreme ce întăreşte cu puterea lui că acolo există Botez. 

2. De bună seamă, cei care se botează împlinesc creşterea Bi¬ 
sericii: însă cel care încuviinţează Botezul lor, pornind de la cei 
botezaţi, întăreşte faptul că acolo este şi o Biserică. Şi, cel care 
astfel trădează şi părăseşte unitatea, nu înţelege se respinge de 

3 Matei XVI, 19. 

4 Numai - cu accent pe exclusivitatea încredinţării darului iertării păcate¬ 
lor, pentru Apostoli şi urmaşii lor în slujire, adică pentru episcopii Bisericii. 

5 Ioan XX, 22-23. 

el şi, intr-o măsură oarecare, se nimiceşte adevărul pietrei creşti¬ 
ne. Apostolul mărturiseşte că totuşi iudeii, deşi orbiţi de necu¬ 
noaştere şi apăsaţi de cea mai grea nelegiuire, au pornire pentru 
Dumnezeu; Ştefan însă, care strigă tare faptul că el are Scaunul 
Iui Petru prin succesiune, nu este mânat de nici o pornire împo¬ 
triva ereticilor, recunoscând acelora, nu o mică, ci cea mai mare 
putere a harului, de vreme ce el spune şi susţine că aceştia, prin 
Taina Botezului, spală necurăţiile omului vechi, că iartă vechi¬ 
le păcate de moarte, că fac fii lui Dumnezeu prin naşterea din 
nou cerească, că [îi] reînnoiesc pentru viaţa veşnică prin sfinţi¬ 
rea dumnezeieştii îmbăieri. 

j 

3. Iar dacă astfel recunoaşte şi lasă ereticilor aceste mari şi ce¬ 
reşti daruri ale Bisericii, ce altceva face decât să intre în comuni¬ 
une cu aceia, pentru care apără şi cere pe nedrept atâta har? Şi 
zadarnic şovăieşte de-acum în a fi de acord cu ei şi în a le fi părtaş 
şi în celelalte, cum ar fi să stea la un loc şi să-şi amestece rugăciu¬ 
nile cu ei şi să ridice împreună altar de jertfa. 

XVIII. 1. „Dar mult, zice, este de folos numele lui Hristos pen¬ 
tru credinţă şi sfinţirea Botezului, pentru ca oricine şi oriunde se 
va fi botezat în numele lui Hristos să dobândească îndată harul 
lui Hristos”: dar în acest loc i se poate răspunde şi spune pe scurt 
că, dacă Botezul a avut putere spre a curăţi afară un om în numele 
lui Hristos, în numele aceluiaşi Hristos a putut avea putere acolo 
şi punerea deasupra a mâinii întru primirea Duhului Sfânt. 

2. Şi vor începe şi celelalte, care se săvârşesc la eretici, să pară 
îndreptăţite şi legiuite, de vreme ce sunt săvârşite în numele lui 
Hristos, numai că voi aţi arătat în scrisoarea voastră 1 că nume¬ 
le lui Hristos nu poate avea putere decât numai în una Biserică, 
singura căreia Hristos i-a încredinţat puterea harului ceresc. 

1 Referire la Scrisoarea LXXIV. Se observă aici faptul că Novaţian, după 
Botez, practica punerea mâinii, pentru primirea Sfântului Duh. 

XIX. l. Cât despre faptul că trebuie respins ceea ce ţine de 
datina, pe care ei par s-o opună adevărului 1 , cine este atât de uşu¬ 
ratic încât să pună obişnuinţa mai presus de adevăr sau, zărind 
lumina, să nu părăsească întunericul. 

2. Afară numai dacă şi pe iudei, venind Hristos, adică Adevă¬ 
rul, îi ajută la ceva datina foarte veche, anume făptui că, neprimind 
noua cale a Adevărului, au rămas statornici în vechea tradiţie! 

3. Intr-adevăr, chiar acest lucru îl puteţi spune voi, africanii, 
împotriva lui Ştefan, anume că, după ce s-a cunoscut adevărul, 
aţi părăsit rătăcirea obiceiului; de altminteri, noi legăm datina 
cu adevărul, iar obiceiului romanilor noi îi opunem o datină, în¬ 
să pe cea a adevărului, păzind de Ia început ceea ce ne-a fost lăsat 
de către Hristos şi de către Apostoli. Nici nu ne amintim ca acest 
fapt să fi început cândva anume la noi, deoarece aici întotdeau¬ 
na astfel s-a ţinut, încât nu cunoaştem decât una Biserică a lui 
Dumnezeu şi nu socotim sfânt decât Botezul Sfintei Biserici. 

4. Tocmai fiindcă unii se îndoiau cu privire la Botezul acesto¬ 
ra, care, deşi primesc profeţi noi, totuşi tot ei par a cunoaşte îm¬ 
preună cu noi pe aceiaşi Tatăl şi Fiul, întrunindu-ne foarte mulţi 
o dată în Iconiu 2 , am cercetat cu foarte mare grijă şi am hotărât că 
trebuie respins cu desăvârşire Botezul dat în afara Bisericii. 

XX. însă, ca să răspundem la acel lucru pe care-1 aduc în spri¬ 
jinul ereticilor şi zic că Apostolul a spus: fie din jăţoşenie, fie în 
adevăr, Hristos Se propovăduieşti, este o prostie, de vreme ce este 
limpede că Apostolul, în epistola sa, în care a spus acest lucru, nu 

1 Vezi Scrisoarea LXXI, pct. III; Iconium, ’Ikoviov, localitate în provincia 
Phrygia, din Asia Minor. 

1 Vezi Scrisoarea LXXV, pct. VI, 5. 

2 Filipeni I, 18; vezi şi Scrisoarea LXXIII, pct. XIV; faţoşenie, făţărnicie 
sau oportunism, alte interese lumeşti. 

a făcut vorbire nici de eretici, nici de botezul lor, ci a vorbit nu¬ 
mai despre fraţi, dintre care unii vorbeau cu el cu viclenie, ori alţii 
stăruiau în credinţa curată şi nu este nevoie să dezbatem acest lu¬ 
cru într-un tratat lung, ci este de ajuns să citim epistola însăşi şi să 
cunoaştem de la Apostolul însuşi ce a spus Apostolul. 

XXI. 1. Aşadar, spun ei, ce se va face în privinţa acestora, care, 
venind de la eretici 1 , au fost primiţi fără Botezul Bisericii ? Dacă 
ei au ieşit din această lume, se vor număra între cei care au fost 
într-adevăr catehizaţi la noi, dar au murit mai înainte de a se fi 
botezat, având un oarecare câştig de adevăr şi credinţă, la care 
ajunseseră după ce a fost părăsită rătăcirea, deşi moartea luând-o 
înainte, nu au dobândit desăvârşirea harului. 

2. Insă cei care mai sunt încă în această lume să fie botezaţi cu 
Botezul Bisericii, ca să poată dobândi iertarea păcatelor, pentru 
ca nu cumva, stăruind în vechea greşeală din pricina prejudecăţii 
altora, să moară fără desăvârşirea harului. 

3. De altfel, cât de mare este greşeala, atât a celor care sunt 
primiţi, cât şi a acestora care primesc, să se atingă de Trupul şi 
de Sângele Domnului, uzurpându-se cu cutezanţă împărtăşania, 
fără a fi fost spălate necurăţiile prin Botezul 2 Bisericii şi fără a fi 
fost mărturisite public păcatele! Căci scris este: 

Oricine va mânca pâinea sau va bea paharul Domnului cu ne¬ 
vrednicie, vinovat vafifaţă de Trupul şi de Sângele Domnului? 

XXII. 1. Noi însă despre cei pe care aceştia, care mai înainte fu¬ 
seseră episcopi în Biserica Universală şi după aceea, asumându-şi 

1 Este cazul celor care, în Africa, botezaţi fiind la eretici, se convertiseră 
înainte de a se lua hotărârea rebotezării lor în Biserică. 

2 Botezul Bisericii, ca în alte cazuri, este redat metonimic prin lauacrum 
ecdesiae „îmbăierea în Biserică”. 

3 1 Corinteni XI, 27. 

pentru ei puterea numirii preoţeşti 1 , îi botezaseră, noi am judecat 
că trebuie să-i socotim nebotezaţi. Şi la noi este păzit acest lucru, 
ca toţi cei ce vin la noi de la aceia, chiar îmbăiaţi fiind, să fie bote¬ 
zaţi la noi cu Botezul unic si adevărat al Bisericii Universale, ca si 
străinii şi cei care nu au nimic dobândit, pentru ca să dobândeas¬ 
că naşterea din nou a îmbăierii de viaţă dătătoare. 

2. Si totuşi este o deosebire între cel care a căzut fără voia lui 
» » 

şi silit de apăsarea prigoanei şi acela care prin voinţă nelegiuită se 
răzvrăteşte cutezător împotriva Bisericii şi huleşte cu glas necre¬ 
dincios chiar împotriva Tatălui şi Dumnezeului Hristos, Cre¬ 
atorul întregii lumi. Iar Ştefan nu se ruşinează să sprijine acest 
lucru, anume să spună că iertarea păcatelor poate fi dată prin 
cei, care ei înşişi s-au prins în toate păcatele, ca şi cum îmbăierea 
mântuirii poate exista în casa morţii. 

XXIII. 1. Prin urmare, unde va fi ceea ce s-a scris: 

înfrânează-te de la apa străină şi din izvor străin să nu bei 1 , 

dacă, după ce ai părăsit izvorul peceduit al Bisericii, primeşti apă 
străină în locul apei tale şi murdăreşti Biserica cu izvoare lumeşti ? 
Căci, atunci când te împărtăşeşti de botezul ereticilor, ce altceva faci 
decât să bei din cloaca şi mocirla acelora şi tu însuţi, curăţit prin 
sfinţirea Bisericii, să te spurci de atingerea murdăriilor altora? 

2. Şi, oare, nu te temi de judecata lui Dumnezeu, oferind ere¬ 
ticilor mărturie împotriva Bisericii? Deoarece scris este: 

Martorul mincinos nu va rămâne nepedepsit f 3 

Ba, dimpotrivă, tu eşti chiar mai rău decât toţi ereticii. Căci 
atunci când de acolo vin mulţi la tine, după ce şi-au recunoscut 
greşeala, ca să primească adevărata lumină a Bisericii, tu sporeşti 

4 Se face referire ia episcopii căzuţi în apostazie, în timpul persecuţiilor, ca¬ 
re au abuzat mai apoi de fostul lor statut, slujind şi botezând în continuare. 

1 Pilde V, 15. 

1 Pilde XIX, 5. 

greşelile celor care vin şi, umbrită fiind lumina adevărului Biseri¬ 
cii, înmulţeşti întunericul nopţii eretice, iar când ei mărturisesc 
că se află în păcat şi că nu au nici un har şi că pentru aceasta vin 
la Biserică, tu le răpeşti iertarea păcatelor, care se dă la Botez, câ¬ 
tă vreme spui că ei sunt deja botezaţi şi că au dobândit harul Bi¬ 
sericii în afara Bisericii. Nu înţelegi că, în ziua Judecăţii ce va să 
vie, sufletele lor sunt cerute din mâna ta, care le-ai refuzat celor 
însetaţi băutura Bisericii şi, celor care voiau să trăiască, le-ai fost 
pricina morţii? Şi, pe deasupra, mai eşti şi mânios! 

XXIV.l. Iată, cu câtă nepricepere îndrăzneşti tu să-i respingi 
pe cei care se zbat împotriva minciunii, pentru adevăr. Oare ci¬ 
ne este cel care ar fi trebuit să se mânie mai pe drept împotri- 
va celuilalt? Oare cel care apără pe vrăjmaşii lui Dumnezeu ori, 
dimpotrivă, cel care, se ridică statornic împotriva duşmanilor lui 
Dumnezeu, pentru adevărul Bisericii? 

2. Numai că s-a vădit faptul că cei nepricepuţi sunt chiar 
aprigi şi mânioşi, de vreme ce, din sărăcia judecăţii şi a cuvântu¬ 
lui, cad lesne în mânie, astfel încât despre nici un altul nu spune 
mai mult decât despre tine Sfânta Scriptură: 

Omul aprig aţâţă certuri ţi bărbatul mânios sporeşte păcatele} 

Câte certuri şi neînţelegeri ai pricinuit prin bisericile întregii 
lumi! Dar ce mare păcat ţi-ai adunat când te-ai rupt 2 de atâtea 
turme! Căci te-ai rupt pe tine însuţi, să nu te înşeli, de vreme ce 
este cu adevărat schismatic acela care s-a rupt de comuniunea cu 
unitatea Bisericii. Dar, în timp ce socoteşti că toţi pot fi afurisiţi 
de către tine, numai tu singur te-ai afurisit faţă de toţi. 

'Pilde XXIX, 22. 

2 Se poate deduce de aici că africanii şi răsăritenii care rebotezau au fost 
excomunicaţi de Papa Ştefan. Dar acesta nu şi-a dus până la capăt ameninţă¬ 
rile (Euseb. H. E.,V 11,5), deşi a tratat ca excomunicaţi pe delegaţii la sinodul 
african (Ser. LXXV, pct.XXV); (cf. T.C. Adhemar d’Ales,£. B„ p. 388-389). 
Sf. Ştefan mai apare în Ser. XXV; LXXIV, pct. I; LXXV, pct. VIII (cf. De Re- 
baptismate - Harţei, Opera Cypriani III. Appendix , p. 69-92). 

3. Şi nu te-au putut îndruma spre rânduiala adevărului şi pă¬ 
cii nici măcar învăţăturile Apostolului, care îndeamnă şi spune: 

De aceea vă îndemn eu, cel întemniţat întru Domnul, să um¬ 
blaţi cu vrednicie în chemarea cu care aţi fost chemaţi, cu toată 
smerenia cugetului ţi cu blândeţea, cu răbdare sprijinindu-vă unul 
pe altul în iubire, silindu-vă să păziţi unitatea Duhului întru le¬ 
gătura păcii, un singur trup ţi un singur Duh, precum aţi fost che¬ 
maţi într-o singură nădejde a chemării voastre. Un singur Domn, 
o singură credinţă, un Botez, un Dumnezeu ţi Tatăl tuturor, Care 
este peste toţi ţi prin toate ţi în noi toţi . 1 

XXV. 1. Cu câtă grijă a îndeplinit Ştefan aceste mântuitoare în¬ 
demnuri şi porunci ale Apostolului, păstrând smerenia cugetului şi 
blândeţea în cel dintâi scaun episcopal! Căci ce este mai smerit sau 
mai blând decât faptul de a se fi învrăjbit cu atâţia episcopi de peste 
tot în lume, rupând pacea cu fiecare prin tot felul de neînţelegeri, 
atât cu cei din Răsărit, ceea ce suntem încredinţaţi că ştiţi, cât şi cu 
voi, care sunteţi în partea de Miazăzi, de la care cu atâta răbdare şi 
blândeţe a primit pe episcopii trimişi, încât nu i-a primit nici mă¬ 
car la întâlnirea unui convorbiri obişnuite! Ba încă, amintindu-şi 
de dragoste şi de bunătate, i-a sfătuit pe toţi fraţii creştini, să nu-i 
primească nimeni în casa sa, astfel încât celor veniţi le erau refuza¬ 
te nu numai pacea şi comuniunea, ci chiar adăpostul şi ospeţia! 

2. Aceasta înseamnă a fi păstrat unitatea Duhului ţi legătura 
păcii 1 , că se rupe de unitatea iubirii şi că se face străin prin toa¬ 
te de fraţi şi că se răzvrăteşte cu nebunia dihoniei împotriva ju¬ 
rământului şi legăturii păcii. Oare la un astfel de om poate fi un 
singur trup, un singur Duh, la care poate însuşi sufletul nu este 
unul, într-atât este de lunecos şi schimbător, şi nestatornic? Dar 
să lăsăm cele ce-1 privesc pe el. 

1 Efeseni IV, 1-6. 

2 Vezi Efeseni IV, 3. întreg pasajul precedent este impregnat de ironie ca¬ 
ustică la adresa Papei Ştefan. 

3. Să vorbim mai degrabă despre acest lucru, care priveşte cel 
mai mult pricina. Cei care pretind că cei botezaţi de eretici tre¬ 
buie să fie primiţi astfel, ca şi cum ar fi dobândit după rânduială 
harul Botezului, spun că noi şi aceia avem un singur Botez şi că 
nu se deosebeşte cu nimic. Dar ce spune Apostolul Pavel? 

„Unul Domn, una credinţă, unul Botez, unul Dumnezeu.”' 

Dacă este unul şi acelaşi cu al nostru botezul ereticilor, fără 
îndoială şi credinţa este una. Iar dacă una este credinţa, de bună 
seamă unul este şi Domnul. Dacă unul este Domnul, este firesc 
să se spună că unul este Dumnezeu. Dacă însă această unitate, 
care nu poate fi despărţită şi împărţită în nici un chip, este ea 
însăşi şi la eretici, pentru ce ne mai certăm? Pentru ce-i numim 
pe aceia eretici şi nu creştini ? Pe de altă parte, de vreme ce noi 
nu avem nici un singur Dumnezeu, nici un singur Domn, nici o 
Biserică, nici o singură credinţă, dar nici un singur Duh sau un 
singur trup, este limpede că nu putem avea nici Botezul comun 
cu ereticii, cu care nimic nu ne este comun. 

4. Şi totuşi Ştefan nu se ruşinează să ofere apărare unor ase¬ 
menea oameni, împotriva Bisericii şi, pentru a sprijini pe eretici, 
să despartă pe fraţii creştini şi, pe deasupra, să numească pe Ci- 
prian creştin mincinos 1 2 şi apostol mincinos şi uneltitor viclean. 
Ca unul care cunoaşte că toate sunt împotriva sa, se grăbeşte să 
arunce asupra altuia, prin minciună, cele pe care el însuşi ar tre¬ 
bui să le audă pe bună dreptate împotriva sa. 

Cu toţii îţi dorim să fii bine sănătos, împreună cu noi toţi, cu 
toţi episcopii care sunt în Africa, şi cu toţi clericii, şi cil toţi fraţii 
creştini, ca să-i avem uniţi cu noi totdeauna, chiar din depărtare, 
într-un singur suflet şi un cuget. 


1 Efeseni IV, 5. 

2 Creştin mincinos, pseudochristum, termenul poate fi tradus mult mai 
puternic, anume „fals Hristos”. 

Ciprian salută pentru veşnicie pe confraţii de episcopat 
Nemesianus, Felix, Lucius, celălalt Felix, Litteus, 
Polianus, Victor, laderus, Dativus şi de asemenea pe 
confraţii preoţi şi diaconi şi pe ceilalţi fraţi aruncaţi 
în ocnă 1 , mărturisitori ai lui Dumnezeu-Tatăl 
Atotputernic şi ai Domnului nostru Iisus Hristos, 
Dumnezeul nostru Mântuitor 


1.1. Intr-adevăr, slava voastră cerea, preafericiţi şi preaiubiţi 
fraţi, ca eu însumi să mă silesc a veni pentru a vă vedea şi pentru 
a vă îmbrăţişa, dacă chiar şi pe mine, alungat din pricina mărtu¬ 
risirii numelui lui Hristos, nu m-ar opri hotarele locului hotă¬ 
rât pentru exil 2 . Dar pe cât pot mă închipui cu voi şi la voi, deşi 
nu-mi este dat să vin cu trupul şi cu pasul, vin totuşi cu iubirea 
şi cu duhul, dând glas în scrisoare sufletului meu, ce tresaltă de 
bucurie, veselindu-se de aceste virtuţi şi izbânzi ale voastre, căci 
mă socotesc părtaş cu voi, dacă nu prin suferinţa trupului, măcar 
prin comuniunea iubirii. 

2. Oare-aş putea tăcea şi înăbuşi în linişte glasul meu, câ¬ 
tă vreme cunosc despre preaiubiţii mei atât de multe şi slăvite 

1 Ocnă, metallum , mină, nu neapărat metaliferă (după fteraXXov); epis¬ 
copii condamnaţi aici apar în procesul-verbal al reuniunii din 1 septembrie 
256: Nemesianus de Thubuna (Tobna), Litteus de Gemellae (Mlili), Polia¬ 
nus de Mileum (Mila), Iader de Midili, Dativus de Vada (Badis), Felix de Ba- 
gai, Felix de Bamaccora (lângă Mila), Lucius de Castra Galbae, Victor de Oc- 
tavu, cu toţii din Numidia. 

2 Sfântul Ciprian se afla în exil la Curubis, la câteva mile în sudul Cartaginei. 

lucruri, cu care v-a cinstit bunăvoinţa Iui Dumnezeu, încât o 
parte dintre voi a luat-o deja înainte prin împlinirea martiriu¬ 
lui, urmând a primi de la Domnul cununa vredniciei lor? Iar o 
parte întârzie încă în cuştile temniţelor sau în ocne şi lanţuri şi, 
prin însăşi amânarea osândelor, ei dau tot mai mari pilde întru 
întărirea şi înarmarea fraţilor, adăugând, prin prelungirea chi¬ 
nurilor, dovezi tot mai mari de vrednicie, urmând a avea tot 
atâtea plăţi în darurile cereşti, câte zile au acum în pedepsele 
numărate. 

3. Pe bună dreptate nu mă mir că vi s-au întâmplat aceste lu¬ 
cruri, preaviteji şi preafericiţi fraţi, că Domnul, pe măsura vred¬ 
nicei voastre cucernicii şi credinţe, v-a împins astfel spre cea mai 
înaltă culme a izbânzilor, întru cinstirea slavei Sale. Voi, în Bise¬ 
rica Lui, aţi strălucit întotdeauna prin stăruinţa de a păstra cre¬ 
dinţa, păzind cu tărie poruncile Domnului, curăţia în neprihă¬ 
nire, înţelegerea în iubire, cumpătarea în smerenie, grija în câr¬ 
muire, purtarea de grijă în ajutorarea celor aflaţi în necazuri, 
milostenia în ajutorarea săracilor, statornicia în apărarea adevă¬ 
rului, cumpănirea în asprimea învăţăturii. 

4. Şi, ca să nu lipsească la voi ceva spre pilduirea faptelor bu¬ 
ne, chiar prin mărturisirea de acum a glasului şi prin pătimirea 
trupului, îmboldiţi cugetele fraţilor spre sfintele mărturisiri, fi¬ 
ind voi înşivă călăuze pentru fapte de bărbăţie: astfel ca, în timp 
ce turma îşi urmează păstorii şi imită ceea ce vede că se face de 
către întâistătătorii ei, să fie încununată de Domnul cu răsplăţile 
pe măsură ale ascultării. 

II. 1. Faptul că mai înainte aţi fost crunt bătuţi cu ciomege 
şi, loviţi prin pedepse de acest fel, aţi pornit începuturile cucer¬ 
nice ale mărturisirii voastre, acest lucru nu trebuie blestemat de 
noi. Căci nu s-a înspăimântat înaintea ciomegelor trupul creşti- 

nului, a cărui întreagă nădejde este în lemnul Crucii 1 . Robul lui 
Hristos a cunoscut taina mântuirii sale, răscumpărat fiind pen¬ 
tru viaţa veşnică prin lemnul Crucii, tot prin lemn a fost purtat 
înainte spre cunună. 

2. Dar ce este de mirare, dacă vase de aur şi de argint fiind, voi 
aţi fost aruncaţi în ocnă, adică sălaşul aurului şi al argintului, nu¬ 
mai că acum firea metalelor a fost întoarsă: locurile care înainte 
obişnuiseră să dea aur şi argint au început acum a le primi. 

3. Au pus chiar şi piedici 2 picioarelor voastre şi au legat cu lan¬ 
ţuri blestemate fericitele trupuri şi temple ale Iui Dumnezeu, ca 
şi cum împreună cu trupul ar fi legat şi duhul sau aurul vostru ar 
fi pângărit de atingerea fierului. Pentru oamenii dăruiţi lui Dum¬ 
nezeu şi care îşi mărturisesc credinţa cu bărbăţie cucernică, aces¬ 
tea sunt podoabe, nu lanţuri, nici nu leagă picioarele creştinilor 
întru ruşine, ci le slăvesc întru încununare. O, picioare înlănţui¬ 
te în chip fericit, care nu de fierar, ci de Domnul sunt dezlegate! 
O, picioare înlănţuite în chip fericit, care se îndreaptă pe drumul 
mântuitor spre Rai! O, picioare legate în veacul acesta, pentru o 
clipită, ca să fie totdeauna slobode la Dumnezeu. O, picioare cu 
piedici şi butuci 3 , şovăitoare acum, dar care repede veţi alerga pe 
drumul slavei la Hristos. Să vă ţină aici, oricât voieşte, cu legături¬ 
le şi lanţurile sale, cruzimea pizmaşă şi ticăloasă, repede veţi ajun¬ 
ge, de la tărâmurile şi pedepsele acestea, la împărăţia cerurilor. 

4. In ocne trupul nu se încălzeşte în pat şi aşternuturi moi, ci 
este încălzit de uşurarea şi mângâierea lui Hristos. Zac la pământ 
trupurile istovite de chinuri, dar a zăcea împreună cu Hristos nu 
este o pedeapsă. Se murdăresc fără îmbăieri trupurile, urâţite de 

1 Lemnul Crucii, simbolul pătimirii Domnului, apare în context pur şi 
simplu lignum. 

1 Piedici, conpedes, lanţuri care fac imposibilă evadarea, fuga. 

3 Butuci, transuersaria, cu acelaşi rost ca lanţurile, dar făcuţi din lemn. 

nemişcare şi necurăţie, dar duhovniceşte se spală pe dinăuntru, 
când trupeşte se murdăresc pe din afară. Acolo pâinea este pu¬ 
ţină, dar 

nu numai cu pâine trăieşte omul, ci cu cuvântul lui Dumnezeu . 1 

Veşmântul le lipseşte celor ce tremură de frig, dar cel ce a îm¬ 
brăcat pe Hristos este şi îmbrăcat îndeajuns şi apărat. Părul ca¬ 
pului, lăsat netuns, se încâlceşte, dar, de vreme ce Hristos este 
capul bărbatului, oricum ar fi, acel cap este neapărat cuviincios, 
pentru că este însemnat de numele Domnului. 

5. Cu ce strălucire va fi răsplătită toată urâţenia asta respin¬ 
gătoare şi hidoasă pentru păgâni! In ce răsplată a cinstei slăvite 
şi veşnice se va preschimba această lumească şi scurtă pedeapsă, 
atunci când, după cuvântul Fericitului Apostol: 

Domnul va schimba trupul smereniei noastre, asemănat tru¬ 
pului slavei Sale. 1 

III. 1. Dar nici în acel loc, fraţi preaiubiţi, nu se poate simţi 
vreo renunţare, fie la cucernicie, fie la credinţă, pe motiv că aco¬ 
lo nu este dată acum preoţilor lui Dumnezeu putinţa de a oferi 
şi de-a aduce sfintele jertfe. Dimpotrivă, voi aduceţi şi oferiţi lui 
Dumnezeu o jertfa preţuită şi totodată slăvită şi care vă va fi vo¬ 
uă de cel mai mare folos pentru primirea răsplăţilor cereşti, de¬ 
oarece Sfânta Scriptură grăieşte şi spune: 

Jertfa lui Dumnezeu, duhul umilit, inima înfrântă şi smerită 
Dumnezeu nu o urgiseşte? 

2. Această jertfa o oferiţi voi lui Dumnezeu, această jertfa o 
aduceţi fără întrerupere, zi şi noapte, deveniţi jertfe lui Dumne¬ 
zeu, înfaţişându-vă ca nişte animale de jertfa, sfinte şi neprihăni¬ 
te, precum îndeamnă şi spune Apostolul: 

1 Luca IV, 4. 

2 Filipeni 111,21. 

3 Psalmi L, 18. 

Vă rog, deci, fraţilor, pentru îndurarea lui Dumnezeu, să înfă¬ 
ţişaţi trupurile voastre ca pe o jertfa vie, sfântă, plăcută lui Dum¬ 
nezeu, nici să nu vă potriviţi cu acest veac, ci să vă schimbaţi prin 
înnoirea minţii, ca să deosebiţi, care este voia lui Dumnezeu, bună 
şi plăcută şi desăvârşită} 

IV. 1. Căci aceasta este ceea ce place cu deosebire lui Dum¬ 
nezeu, acesta este lucrul în care, prin mai mare vrednicie, spo¬ 
resc lucrările noastre întru câştigarea bunăvoinţei lui Dumne¬ 
zeu, acesta singur este lucrul pe care ascultările credinţei şi dă¬ 
ruirii noastre îl aduc răsplată Domnului, pentru binefacerile Lui 
mari şi mântuitoare, deoarece Sfântul Duh vesteşte şi dă mărtu¬ 
rie în Psalmi: 

Ce voi răsplăti Domnului, zice,pentru toate câte mi-a dat mie? 
Paharul mânturii voi lua şi numele Domnului voi chema. Scum¬ 
pă este înaintea Domnului moartea drepţilor Lui. 2 

2. Cine nu primeşte cu bucurie şi pe dată paharul mântuirii, 
cine nu râvneşte bucuros şi vesel în vreo clipă la ceva, prin care 
şi el să dea răsplată Domnului său ceva? Cine nu primeşte cu tă¬ 
rie şi neclintire moartea scumpă înaintea lui Dumnezeu, care va 
plăcea ochilor celui Care, privindu-ne de sus, în încleştarea pen¬ 
tru numele Său, binecuvântează pe binevoitori, ajută pe luptă¬ 
tori, încununează pe învingători, răsplătind în noi cu plata bu¬ 
nătăţii şi iubirii părinteşti ceea ce El însuşi ne-a oferit şi cinstind 
ceea ce însuşi a desăvârşit ? 

V. l. într-adevăr, faptul că-I suntem datori Lui, pentru că în¬ 
vingem şi pentru că ajungem la izbânda celei mai mari lupte, 
înfrângând potrivnicul, îl vesteşte limpede şi îl arată Domnul, 
când spune în Evanghelia Sa: 

1 Romani XII, 1-2. 

2 Psalmi CXV, 3-4 şi 6. 

însă, când vă vor trăda pe voi, nu vă gândiţi cum sau ce să vor¬ 
biţi. Căci vi se va da vouă în ceasul acela ce să vorbiţi. Fiindcă nu 
voi sunteţi cei care vorbiţi, ci Duhul Tatălui vostru este, care gră¬ 
ieşte în voi . 1 

Şi iarăşi: 

Puneţi în inimile voastre să nu gândiţi mai dinainte ce veţi răs¬ 
punde. Căci Eu vă voi da gură şi înţelepciune, căreia nu-i vor pu¬ 
tea sta împotrivă vrăjmaşii voştri? 

2. într-adevăr, în aceasta stă şi marea încredere a celor ce cred 
şi greşeala cea mai grea a viclenilor, să nu creadă în Acela, care fă¬ 
găduieşte că va da ajutorul Său celor care-L mărturisesc şi, iarăşi, 
să nu se teamă de Acela, Care ameninţă cu pedeapsa veşnică pe 
cei care-L tăgăduiesc. 

VI. 1. Acestea toate, voi, neînfricaţi şi preacredincioşi oşteni 
ai lui Hristos, le-aţi sădit în fraţii noştri, desăvârşind în fapte ce¬ 
ea ce înainte aţi învăţat în cuvinte, voi, care veţi fi foarte mari în 
împărăţia cerurilor, deoarece Domnul făgăduieşte şi spune: 

Cel care va face şi va învăţa astfel, foarte mare se va chema în 
împărăţia cerurilor? 

2. în sfârşit, urmând pilda voastră, o parte numeroasă a mul¬ 
ţimii a mărturisit împreună cu voi şi împreună a fost încununa¬ 
tă, unită cu voi prin legătura celei mai trainice iubiri şi nedespăr¬ 
ţită de întâistătătorii săi, nici prin temniţă, nici prin ocne. Din 
mulţimea aceasta nu lipsesc nici fecioarele, la care, rodirii de şai¬ 
zeci de boabe, i s-a adăugat cea de o sută şi pe care slava îndoită 4 

1 Matei X, 19-20. 

2 Luca XXI, 14-15. 

3 Matei V, 19. 

4 Matei XIII, 18 (Pilda semănătorului); martirul, după Sfântul Ciprian, 
rodeşte o sută de boabe dintr-unul, iar fecioarele, şaizeci; cf. De hab. Virg., 

le-a purtat înainte spre cununa cerească. Chiar şi la copii, prin 
lauda muceniciei, vrednicia, mai mare decât vârsta, le-a întrecut 
anii, încât orice sex şi orice vârstă împodobeşte turma fericită a 
mărturisirii voastre. 

VII. 1. Ce tărie a conştiinţei învingătoare aveţi acum voi, fraţi 
preaiubiţi, ce înălţare în suflet, ce bucurie în cuget, ce izbândă în 
piept, ca fiecare dintre voi să stea pentru răsplata făgăduită a lui 
Dumnezeu, să fie încredinţat în privinţa zilei Judecăţii, să umble 
în ocnă, cu trupul într-adevăr robit, dar cu inima stăpână, să ştie 
că Hristos este alături de el, bucurându-Se de răbdarea robilor 
Săi, care păşesc pe urmele şi căile Sale, spre împărăţiile veşnice! 

2. Aşteptaţi zi de zi veseli ziua izbăvitoare a plecării voastre 
şi, urmând a vă retrage cât de curând din lume, vă grăbiţi spre 
răsplăţile şi lăcaşurile dumnezeieşti ale martirilor, urmând să ve¬ 
deţi, după acest întuneric al lumii, lumina cea mai strălucitoare 
şi urmând să primiţi o mai mare slavă pentru toate pătimirile şi 
suferinţele, deoarece Apostolul dă mărturie şi spune: 

Nu sunt vrednice pătimirile acestei vremi de mărirea viitoare, 
care se va descoperi întru noi . 1 

3. De bună seamă, fiindcă acum voi aveţi cuvântul mai lucră¬ 
tor în rugăciuni şi rugăciunea este mai potrivită pentru a dobândi 
ceea ce se cere în nenorociri, cereţi mai vârtos şi rugaţi-vă ca bu¬ 
năvoinţa lui Dumnezeu să împlinească mărturisirea noastră a tu¬ 
turor, astfel încât, din întunericul acesta şi lanţurile lumii. Dum¬ 
nezeu să ne slobozească şi pe noi, teferi şi plini de slavă împreună 
cu voi, pentru ca, cei care am fost aici statornic uniţi prin legătura 

21: Primus cum centeno martyrum fructus est, secundum sexagenarius vester 
est. Aici fecioria şi mucenicia cumulează îndoit roadele multiplicate ale bo¬ 
bului de grâu. 

1 Romani VIII, 18. 

iubirii şi păcii, împotriva nedreptăţii ereticilor şi a prigoanei pă¬ 
gânilor, să ne bucurăm de asemenea în împărăţiile cereşti. 

Vă doresc, preafericiţi şi neînfricaţi fraţi întru Domnul, să fiţi 
bine sănătoşi şi să ne pomeniţi întotdeauna şi pretutindeni. Fiţi 
sănătoşi. 



SCRISOAREA LXXVII 


Nemesianus, Dativus, Felixşi Victor doresc fratelui 
Ciprian sănătate veşnică întru Domnul 


I. 1. în scrisorile tale, preaiubite Ciprian, ai avut întotdeauna 
gânduri înalte, pe măsura împrejurărilor vremii noastre. Citin- 
du-le cu stăruinţă, cei strâmbi se îndreaptă, iar oamenii de bună 
credinţă se întăresc. Cu cât nu încetezi în scrierile tale să dezvă¬ 
lui taine ascunse, cu atât mai mult ne faci astfel pe noi să creş¬ 
tem în credinţă, iar pe oamenii din lumea aceasta să se apropie 
de credinţă. 

2. Căci, deoarece în multele tale cărţi ai pus tot ce e bun, ni 
te-ai descris, fără să ştii, pe tine însuţi. Eşti mai mare decât toţi 
oamenii în felul tău de a scrie, mai iscusit în vorbire, mai înţelept 
în povaţă, mai simplu în înţelepciune, mai darnic în ajutorare, 
mai sfânt în cumpătare, mai smerit în ascultare şi mai neprihă¬ 
nit în fapta bună. Ştii şi tu însuţi, preaiubitule, că este arzătoare 
dorinţa noastră, de a vedea că tu, învăţătorul care ne iubeşte, ai 
ajuns la cununa măreţei mărturisiri. 

II. 1. Căci, ca un bun şi adevărat învăţător, tu ai spus mai îna¬ 
inte în Actele proconsulului 1 ceea ce noi ucenicii trebuia să spu- 

1 Actele proconsulare, din 30 august 257, păstrează cuvintele demne şi 
înălţătoare ale mărturisirii Sf. Ciprian. Guvernatorul în cauză este Aspasi- 
us Paternus, care-1 exilase pe Sf. Ciprian la Curubis. Cf. Monceaux, Histoire 
litteraire de HAfrique chretienne, Paris, 1902, p. 81. 

nem mai pe urmă la guvernator şi, sunând trâmbiţa, ai trezit pe 
oştenii lui Dumnezeu, încinşi cu armele cereşti pentru înfrunta¬ 
rea luptei şi, luptând în prima linie, ai ucis diavolul cu sabia du¬ 
hovnicească. Prin cuvântările tale ai adunat de peste tot şi oştiri¬ 
le fraţilor, ca pretutindeni să fie întinse vrăjmaşului capcane şi să 
fie călcate în picioare leşurile şi puterile doborâte la pământ ale 
acestui duşman public 1 . 

2. Dă-ne crezare, preaiubite, că nu este mai mic decât răspla¬ 
ta de o sută la unu 2 sufletul tău neprihănit, care nu s-a temut nici 
de primele lovituri ale veacului acestuia, nici nu s-a dat înapoi de 
la a merge în exil, nici nu a stat la îndoială să părăsească cetatea, 
nici nu s-a înspăimântat să rămână într-un loc pustiu. Şi fiindcă 
a dat multora pildă de mărturisire, chiar aceasta a fost cea din¬ 
tâi cauză a martiriului. Pentru că, de bună seamă, prin exemplul 
său, a îndemnat la asumarea martinilor şi a început a fi aliatul 
martirilor, nu numai al celor care s-au dus de acum din această 
lume, dar a legat prietenie cerească şi cu cei viitori. 

III.l. Prin urmare, preaiubite Ciprian, cei osândiţi dimpreu¬ 
nă cu noi îţi aduc cele mai mari mulţumiri înaintea lui Dumne¬ 
zeu, pentru că, prin scrisorile tale, ai întărit inimile chinuite, ai 
îngrijit trupurile rănite de ciomege, ai slobozit picioarele lega¬ 
te în piedici, ai netezit pletele de pe capetele netunse, ai lumi¬ 
nat întunericul temniţei, ai schimbat munţii ocnelor în câmpii, 
chiar şi nărilor noastre le-ai oferit flori înmiresmate şi ai împrăş¬ 
tiat duhoarea respingătoare al fumului. 

2. De altfel, s-a continuat ajutorul tău şi al preaiubitului nos¬ 
tru Quirinus, pe care l-ai trimis pentru a fi împărţit prin ipodia- 

2 Duşman public, hostispublicus, sintagma oficială ce scotea în afara legii un 
duşman al statului, al întregii societăţi, în cazul dat - tirania prigonitoare. 

3 O sută la unu; vezi mai sus nota (Ser. LXXVI, pct. VI, 2) privitoare la 
parabola semănătorului şi a boabelor de grâu. 

conul Herennius şi paracliserii Lucanus, Maxim şi Amantius, ca 
să fie rânduite toate cele ce lipsiseră trupurilor noastre. 

3. Aşadar, ajutătându-ne unii pe alţii prin rugăciunile noas¬ 
tre, să ne rugăm precum ne-aţi îndemnat, ca să-i avem ocroti¬ 
tori în toate lucrările noastre pe Dumnezeu şi pe Hristos şi pe 
îngeri. 

Iţi dorim, frate şi stăpâne 1 , să fii întotdeauna bine sănătos şi să 
ne pomeneşti. Salută-i pe toţi cei ce sunt cu tine. Toţi ai noştri, 
care sunt cu noi, te iubesc şi te salută şi doresc să te vadă. 


1 Stăpâne, Domine, devine în timp parte a formulei reverenţioase de adre¬ 
sare (cf. rom. Domnule ). 

Lucius şi toţi fraţii în Domnul care sunt cu el salută pe 
fratele şi colegul Ciprian 


1.1. în timp ce tresăltam de bucurie şi ne veseleam întru 
Dumnezeu, căci avea să ne înarmeze în înfruntare şi, prin bună¬ 
voinţa Sa, să ne dea biruinţa în luptă, ne-a sosit pe neaşteptate 
scrisoarea ta, frate preaiubit, pe care ne-ai trimis-o prin ipodia- 
conul Herennius şi însoţitorii Lucanus, Maxim şi Amantius. Ci¬ 
tind-o, am simţit o uşurare în lanţuri, o mângâiere în prigoană şi 
un sprijin în nevoie, şi am fost îmbărbătaţi şi mai bine pregătiţi 
în vederea unor pedepse, de se poate, încă mai mari. 

2. Căci înainte de pătimire am fost chemaţi la slavă de tine, 
care mai întâi ne-ai arătat calea spre mărturisirea numelui lui 
Hristos. Iar noi, mergând pe urmele mărturisirii tale, nădăjdu¬ 
im la un har asemenea ţie. Căci acela care este cel dintâi la aler¬ 
gare este cel dintâi şi la răsplată, şi tu, care cel dintâi ai dobândit 
ceea ce ai început, ne-ai împărtăşit şi nouă de acolo acest lucru, 
dovedind de bună seamă dragostea neclintită, cu care ne-ai iu¬ 
bit totdeauna, pentru ca cei care au avut un singur duh să aibă, 
în legătura păcii, harul rugăciunilor noastre şi cununa unică a 
mărturisirii 1 . 

1 Pare a fi reluarea ideii din Scrisoarea LXXVI, pct. VII, unde se vorbeş¬ 
te despre unirea creştinilor împotriva ereticilor şi a păgânilor. El le cere să se 
roage ca această unire să-i însoţească şi în rai. 

II. 1. Dar pentru tine, frate preaiubit, Ia cununa mărturisirii 
s-a adăugat răsplata bunelor lucrări, deplină fiind măsura cu care 
vei primi de la Domnul în ziua plăţii, ca unul care ni te-ai înfă¬ 
ţişat şi pe tine în scrisorile tale, căci ne-ai dezvăluit inima aceea 
a ta, curată şi fericită, pe care o cunoaştem din totdeauna şi, din 
ea, ne-ai lăudat după dărnicia ei, nu pe cât merităm noi să auzim, 
ci pe cât poţi tu spune 1 . 

2. Prin cuvintele tale, ai desăvârşit şi cele ce fuseseră mai pu¬ 
ţin zidite în noi, şi le-ai întărit întru îndurarea tocmai a acestor 
suferinţe pe care le pătimim, încredinţaţi fiind de răsplata ce¬ 
rească şi de cununa muceniciei şi de împărăţia lui Dumnezeu, 
după prorocirea pe care, plin de Duhul Sfânt, ai făcut-o în scri¬ 
soarea ta. Implinească-se întru totul acest fapt, preaiubitule, de 
ne vei avea pe noi în minte în rugăciunile tale, ceea ce am încre¬ 
dere că tu faci, precum şi noi la fel facem. 2 

III. l. Prin urmare, am primit, mult dorite frate, ceea ce ne-ai 
trimis din partea lui Quirinus şi chiar a ta, jertfă din toată lucra¬ 
rea curată. Precum şi Noe a oferit lui Dumnezeu şi Dumnezeu 
S-a desfătat de mireasma plăcută şi a privit cu plăcere Ia jertfa 
aceluia, astfel priveşte şi la a voastră şi este încântat să vă întoar¬ 
că răsplata acestei atât de bune lucrări. 

2. Pe de altă parte, te rog să ceri ca srisoarea pe care am fă¬ 
cut-o către Quirinus să-i fie înmânată acestuia. 

Iţi doresc, frate preaiubit şi mult dorit, să fii totdeauna bine 
sănătos şi să ne pomeneşti. Salută-i pe toţi cei care sunt cu tine. 
Fii sănătos. 


1 Aluzie la Scrisoarea LXXVI, la începutul căreia Sf. Ciprian face lauda 
martirilor lui Hristos. 

2 Un pasaj unde se explică acel pomeneşte-ne din finalul mai multor epistole. 

Felix, Iader, Polianus, cu preoţii şi cu toţi cei care stau în aşteptare 
împreună cu noi în ocna din Sigus, trimit salutul veşnic întru 
Dumnezeu preaiubitului şi mult îndrăgitului Ciprian 


1.1. Cu ajutorul rugăciunilor tale, te salutăm din nou, frate 
preaiubit, prin ipodiaconul Herennianus, prin Lucanus şi Ma¬ 
xim, fraţii noştri curajoşi şi teferi. De la aceştia am primit, în dar, 
o sumă de bani împreună cu scrisoarea pe care ne-ai trimis-o, în 
care ai binevoit să ne întăreşti prin cuvinte cereşti, ca pe fiii tăi. 

2. Şi am mulţumit şi mulţumim lui Dumnezeu-Tatăl Atot¬ 
puternic, prin Hristosul Lui, că am fost astfel îmbărbătaţi şi în¬ 
tăriţi de cuvântul tău, cerând de la curăţia sufletului tău să bine- 
voieşti a ne avea pe noi în minte în rugăciunile tale stăruitoa¬ 
re, pentru ca Domnul să împlinească mărturisirea 1 voastră şi a 
noastră, pe care a binevoit să ne-o dăruiască. Salută pe toţi care 
stau în aşteptare alături de tine. 

Iţi dorim, frate preaiubit, să fii bine sănătos în Domnul. Am 
scris eu, Felix. Am subsemnat eu, Iader. Am citit eu, Polianus. îl 
salut pe Domnul 2 meu, Eutychianus 3 . 

1 Mărturisirea: este vorba de actul martiric. 

2 Pentru utilizarea lui Dominus, ca formulă obişnuită de politeţe, în pri¬ 
mele secole ale erei creştine, vezi Seneca, Scrisoare (III) către Lucilius. 

3 Este un post scriptura adăugat probabil de Polianus, având ca destina¬ 
tar pe Episcopul Eutychianus de Mileum, în Numidia, amintit în Scrisoarea 
Sinodală din 255 (Scrisoarea LXX); H.L. Monceaux, Histoire littiraire de 
HAfrique chr(tienne, Paris, 1902, voi. II, Saint Cyprien etson temps, p. 83,2. 

Ciprian doreşte sănătate fratelui Successus 


1.1. Faptul că nu v-am scris de îndată, frate preiubit, s-a în¬ 
tâmplat pentru că toţi clericii, aflaţi sub lovitura încleştării, nu se 
puteau îndepărta de aici în nici un chip, pregătiţi fiind cu toţii, 
după dăruirea sufletului lor, pentru cununa dumnezeiască şi ce¬ 
rească. Dar să ştiţi că au venit cei pe care-i trimisesem la Roma cu 
această însărcinare, ca, oricum ar fi fost răspunsul scris 1 cu privi¬ 
re la noi, să ne facă cunoscut adevărul aflat. Căci, prin zvonuri, 
se vântură multe şi felurite lucruri. 

2. însă lucrurile stau cu adevărat aşa: Valerian 2 a răspuns în 
scris Senatului, ca episcopii şi preoţii şi diaconii să fie pedepsiţi 3 
de îndată, iar senatorii şi bărbaţii aleşi 4 şi cavalerii romani, pier- 
zându-şi rangul, să fie jefuiţi chiar şi de bunuri şi, dacă vor stărui 
a spune că sunt creştini şi după ce le-au fost luate bunurile, să fie 
pedepsiţi chiar cu moartea, iar matroanele să fie trimise în exil, 

1 Răspunsul, rescriptum, act oficial al cancelariei imperiale. 

2 Publius Licinius Valerianus, împărat între anii 253 şi 259, îl asociază la 
domnie pe fiul său, P. Egnatius Licinius Gallienus, împreună cu care, în 257, 
declanşează puternica persecuţie anticreştină, despre care vorbesc Sfântul Ci¬ 
prian şi corespondenţii săi. 

3 Pedepsiţi, adică executaţi. 

4 Bărbaţii aleşi, viri egregii, înalţii funcţionari, aflaţi în slujba împăratu¬ 
lui, procuratores desemnaţi cu administrarea unor provincii (cf. G. Boissier, 
LAfrique Romaine, p. 93). 

după ce li se vor fi confiscat bunurile, însă cezarienilor 1 , fără de¬ 
osebire, fie că mărturisiseră mai înainte pe Hristos, fie că-L vor fi 
mărturisit acum, să Ie fie confiscate bunurile şi, înlănţuiţi, să fie 
trimişi răspândiţi pe domeniile împărăteşti. 

3. Chiar împăratul Valerian a adăugat la urma rescriptului său 
o copie a scrisorii pe care a facut-o cu privire la noi către guverna¬ 
torii provinciilor. Zilnic nădăjduim să vină această scrisoare, pre¬ 
gătiţi după tăria credinţei spre suportarea pătimirii şi aşteptând, 
de la ajutorul şi îndurarea Domnului, cununa vieţii veşnice. 

4. Pe de altă parte, să ştiţi că Xistus 2 a fost executat în cimi¬ 
tir în ziua a opta a idelor lui august şi, împreună cu el, patru di¬ 
aconi 3 . Dar şi aici, la Roma, prefecţii stăruiesc zilnic în această 
prigoană, încât dacă unii li se vor fi împotrivit, să fie executaţi, 
iar bunurile lor să fie însuşite de fisc. 

II. Vă cer ca, prin voi, aceste lucruri să fie aduse la cunoştinţă 
şi celorlalţi confraţi ai noştri, ca peste tot, prin îndemnul lor, fra¬ 
ţii să se poată întări şi pregăti pentru înfruntarea duhovnicească, 
încât fiecare dintre ai noştri să se gândească nu atât la moarte, 
cât la nemurire şi, dăruiţi Domnului cu deplină credinţă şi toa¬ 
tă bărbăţia, să se bucure mai degrabă decât să se teamă în această 
mărturisire, în care ştiu că oştenii lui Dumnezeu şi ai lui Hristos 
nu pier, ci sunt încununaţi. 

îţi doresc, preaiubite frate, să fii mereu bine sănătos. 


1 Cezarienii, înalţi funcţionari de finanţe. 

1 Xistus, Sixtus al II-lea, succesorul Sfântului Ciprian, decapitat la 6 au¬ 
gust 257, în cimitirul lui Calixtus. 

3 Liber Pontificalis păstrează numele lor: Sanuarius, Magnus, Vincenţiu şi 
Ştefan (Duchesne, p. 155). 



SCRISOAREA LXXXI 


Ciprian salută pe preoţi, pe diaconi şi întreg poporul 


LI. Fraţi preaiubiţi, după ce a ajuns la noi vestea că au fost tri¬ 
mişi frumentarii 1 , ca să mă ducă la Utica 2 şi, fiindcă fusesem con¬ 
vins la sfatul celor mai dragi, să mă despart pentru o vreme de 
grădinile mele, eu am înţeles, fiind la mijloc un motiv îndreptă¬ 
ţit, că se cuvine ca episcopul să mărturisească pe Domnul acolo, 
în cetatea în care stă în fruntea Bisericii Domnului şi să înalţe tot 
poporul, prin mărturisirea unui întâistătător aflat acolo. 

2. Căci, tot ce spune un episcop mărturisitor în însăşi cli¬ 
pa mărturisirii, el vorbeşte în numele tuturor, inspirat fiind de 
Dumnezeu. De altfel, va fi ciuntită cinstirea Bisericii noastre 
atât de slăvite, dacă eu, episcop întâistătător al altei biserici, pri¬ 
mind la Utica hotărârea cu privire la mărturisire, voi pleca de 
acolo martir la Domnul, cu toate că mă rog stăruitor în rugă¬ 
ciuni neîntrerupte şi doresc şi sunt dator faţă de toţi, şi faţă de 
mine şi faţă de voi, să mărturisesc la voi şi să pătimesc aici şi de 
aici să plec la Domnul. 

3. Aşteptăm aşadar aici, într-un loc retras şi tăinuit, venirea 
proconsulului însărcinat, care se întoarce la Cartagina, având a 

1 Frumentarii, magistraţi însărcinaţi iniţial cu aprovizionarea cu grâu a 
Cetăţii, mai apoi supraveghetori ori informatori. 

1 Utica, cetate în Africa proconsulară. Tunisia actuală, nu departe de 
Cartagina. 

auzi de la el ceea ce împăraţii vor fi poruncit cu privire la numele 
creştinilor laici şi al episcopilor şi având a spune ceea ce în acel 
ceas Domnul va voi să se spună. 

4. Voi însă, fraţi preaiubiţi, pentru învăţătura pe care aţi pri- 
mit-o totdeauna de la mine din poruncile Domnului şi potrivit 
cu ceea ce aţi învăţat de cele mai multe ori când vă vorbeam, păs¬ 
traţi pacea şi liniştea, ca nu cumva vreunul din voi să stârneas¬ 
că vreo tulburare între fraţi, sau să se dea singur pe mâna păgâ¬ 
nilor. Căci, odată prins şi dat pe mâna lor, trebuie să vorbească, 
dat fiind că, aşezat în noi, va vorbi în acel ceas Dumnezeu, Care 
a voit ca noi mai degrabă să mărturisim, decât să vorbim înain¬ 
tea cuiva 1 . 

5. Iar ceea ce se cuvine ca noi să păzim înainte de a aduce pro¬ 
consulul hotărârea împotriva mea cu privire la mărturisirea nu¬ 
melui lui Dumnezeu, vom hotărî pe loc, cu ajutorul Domnului. 

Pe voi, fraţi preaiubiţi. Domnul Iisus să vă facă să rămâneţi 
mereu teferi în Biserica Sa şi să vă învrednicească s-o păstraţi. 


1 Mai degrabă o mărturisire decât o recunoaştere publică înaintea magis¬ 
traţilor. 

